
Introducere 


Viaţa politică românească între cele două războaie mondiale 
se desfășoară sub impactul realizării epocale care a fost desăvârşirea 
unității statale a națiunii române în frontierele sale etnice, o întrupare 
a principiului naționalităților triumfător în acele momente în întreaga 
Europă central-răsăriteană, unde un șir întreg de popoare timp de 
secole fuseseră dominate și divizate de imperiile otoman, rus și 
habsburgic. Dar finele aceluiași război mai aducea României Mari 
o reorganizare democratică nu numai sub raport social-economic, 
ci și din punct de vedere instituțional politic. Decisiv pentru 
devenirea democratică a României era introducerea votului universal 
pentru bărbaţi, ceea ce însemna, în fapt, o autentică revoluție. 
Guvernarea înceta, astfel, să mai reprezinte apanajul exclusiv al 
unor elite selectate pe criterii censitare, care făceau din cei mai 
înstăriți și mai instruiți oameni cetățeni cu drepturi mai mari decât 
aceia săraci și defavorizați de lipsa de avere și de o instrucție 
elementară, de care în ultimă instanță nu se făceau vinovaţi. 

România Mare este un caz tipic de dezvoltare democratică 
impetuoasă în momentele imediate ale constituirii ei prin transfor- 
marea radicală a sistemului organizării politice. Se schimba elec- 
toratul, a cărui pondere numerică decisivă se afla acum la baza 
societății, în rândul oamenilor cu stări materiale mici sau modeste. 
Într-un asemenea context, survin modificări esențiale și sub raportul 
curentelor, tendințelor și chiar al configurării Corpurilor legiuitoare. 
Conservatorii, cu excepţiile de rigoare, identificaţi ani în şir cu 
apărarea exclusivă a proprietăţii latifundiare, dispăreau de pe scena 
politică. La orizontul acesteia apăreau partide cu rădăcini înfipte 
puternic în rândul maselor populare, dar și al elementelor orășenești, 
exprimând cu deosebire burghezia mică și mijlocie atât din vechiul 
Regat, cât și din provinciile unite, aici ea reprezentând un con- 
glomerat etnic. Apar, în noile împrejurări, alături de personalitățile 
politice liberale și conservator-democratice identificate pe timpul 
războiului cu imperativele naţionale şi sociale ale românilor, noi 
oameni politici care sunt propulsați în prim-plan tocmai de votul 
universal. 

Ion Mihalache este unul dintre aceștia din urmă, o emanaţie 
a democraţiei votului universal, ca exponent al maselor țărănești 
care prin jertfele lor de sânge contribuiseră decisiv la învingerea 

tuturor vicisitudinilor unui război pustiitor și la împlinirea unui 
ideal naţional ce părea pierdut. Identificat cu interesele straturilor 
de jos ale societăţii românești atât de defavorizate sub raport 
material și educaţional, el își leagă întreaga-i activitate cu deosebire 
de mediul rural, exprimând interesele unei țărănimi cu o pondere 
demografică în vechiul Regat de circa 80%. Dedicat apărării unor 
atari interese, se implică în viața politică cu un program de 
revendicări specifice, acţionând pentru o soluționare democratică 
concordant şi cu interesele de ansamblu ale unei națiuni române 
regăsită în întregime, pentru prim oară în istoria ei, în limitele 
aceluiași stat unitar. De aici situarea lui Ion Mihalache în prim-planul 
vieţii politice românești prin integrarea lui într-un sistem politic 
pluralist, în care aducea o doctrină nouă, dar și o puternică voință 
de a întinde democraţia de sus până jos. 

Cu mare priză în masa poporului epocii sale, dar cu adversari 
puternici în grade și limite diferite - de la liberalii lui Ionel 
Brătianu și legionarii lui Corneliu Codreanu până la comuniștii 
lui Gheorghiu-Dej -, el a avut, apoi, o posteritate istoriografică 
nedreaptă. Fiind, alături de Iuliu Maniu, printre cei mai marcanți 
oameni politici care s-au opus acaparării puterii de către comuniști, 
aceştia din urmă l-au aruncat în temniţă ca pe un criminal. Numele 
lui, sub regimul comunist, timp de mai multe decenii, a fost 
proscris, iar faptele, pe fondul interdicției accesului la sursele 
documentare, i-au fost deformate și răstălmăcite de către ideologii 
și istoricii de partid. Astfel, acest om politic cu origine în straturile 
de jos ale poporului, care prin însăși ascensiunea lui era dovada 
clară că sub vechiul regim democrat-liberal valorile autentice se 
puteau impune, în ciuda unui şir de vicisitudini şi prejudecăţi, a 
fost scos din galeria marilor înfăptuitori ai României timpului său. 

Considerentele menţionate au impus necesitatea unei monografii 
consacrate vieţii publice și politice a lui Ion Mihalache posibilă 
de scris astăzi. Și aceasta nu numai datorită lichidării cenzurii 
ideologice instituită de fostul regim, ci și deschiderii accesului la 
arhive, ţinute decenii în șir ferecate. Graţie informaţiilor documentare 
inedite, dar și libertății de creaţie și reflectare publică pe plan 
istoriografic, acest om politic ni se revelă într-o multitudine de 
ipostaze faptice şi doctrinare. Este ceea ce ne-am propus să 
realizăm prin cercetarea de față. 


I 
Tânărul învățător 


Ion Mihalache se năștea la 15 februarie 1882 la Goleștii-Badiil, 
un sat din zona de podgorie a județului Muscel - absorbit ulterior 
de Cârcinov sau Topoloveni - într-o familie săracă și împovărată 
cu mulți copii?. Printre aceștia era fratele Dumitru, născut la 10 
februarie 18853. Prin obârşie, I. Mihalache îşi are rădăcinile în 
clasa de jos, în acei călcași descătușați în 1864 de servituţi feudale 
și transformați în proprietari pe loturile deţinute în folosință. Dar 
o asemenea schimbare în structura sistemului de proprietate și a 
relaţiilor agrare fusese incompletă, încât spre finele secolului trecut, 
ea nu adusese prosperitatea celei mai mari părți a populaţiei. 
Părinţii lui - Iancu și Ana - îmbătrâneau tot săraci, fiind întreţinuţi 
de copii€. 

Ion Mihalache își consumă copilăria într-un mediu în care 
cultul pentru muncă, pentru preceptele creştine și pentru legăturile 
de rudenie erau valori supreme. Familia lui era o parte componentă 
a unui sat în care oamenii, cu rare excepții, se simțeau solidari 
încă din vechime din nevoia de a învinge vicisitudinile, în ultimele 
decenii rezultate din insuficiența pământului pentru muncă şi pentru 
creșterea vitelor, condiție indisolubilă pentru o oarecare prosperitate 
spre care năzuiau tot mai ardent numeroși săteni. Acest mediu 
social în care cele mai multe visuri și aspirații erau legate de 
pământ îl marchează profund, pecetluindu-i întregul destin. 

Comuna Cârcinov sau Topoloveni, așezată la poalele munţilor 
într-o zonă de comerț țărănesc în care produsele de la câmpie se 
schimbau periodic. cu cele din zona colinară, oferea de timpuriu 
aceluiași copil, o imagine cuprinzătoare despre nevoile, ocupațiile 
și aspiraţiile oamenilor care trăiau într-o societate agrară dominată 
de structuri vetuste. 

Discrepanţele sociale imprimate puternic pe retina și sensibilitatea 
aceluiași copil veneau în contradicţie totală cu tabloul de basm 
ce i se revela prin peregrinări zilnice pe văi şi dealuri împădurite, 
sau acoperite cu vii și pomi fructiferi. Zona era cu adevărat plină 
de farmec natural, clocotind de istorie și de legende regăsite în 
povestirile unor bătrâni sau întreținute de cântecele și naraţiunile 
folclorice ale rapsozilor populari. 

Părinţii lui lon Mihalache văd viitorul copiilor lor legat de 

școală, împinși în această direcție și de precaritatea condiţiei 
materiale. Aceştia îl trimiteau deci la școala din satul natal sub 
îndrumarea învățătorului Nicolae Cristescu care-i surprindea imediat 
inteligenţa vie şi-i urmărea, apoi, formarea și dezvoltarea până în 
anii lui de tinereţe. Căci în epocă stăruia puternic părerea printre 
învățătorii rurali - inoculată cu deosebire de Spiru Haret - că 
primenirea societății românești și înviorarea ei depindea în măsură 
considerabilă de atragerea celei mai mari părți a populaţiei, ezitantă 
încă față de școala publică extinsă la scara întregii țări ca o sarcină 
guvernamentală prin reforma lui Cuza Vodă din 18645. Într-o 
atare atmosferă își efectua cursurile școlii primare. 

Elev eminent, prin grija aceluiași învățător, lon Mihalache era 
trimis la Școala Normală „Carol I“ din Câmpulung Muscel. Urma 
cursurile acesteia la răscrucea dintre două secole, ca bursier al 
statului, terminându-le în 19016. Fratele Dumitru, încurajat de 
exemplul lui, dar împins spre aceeași carieră și de calităţi intelectuale 
şi ambiții personale, absolvă aceeași școală în 19057. 

La 20 august 1901, era numit învățător în comuna Ludești, 
judeţul DâmboviţaS, rămânând pe un asemenea post până la 1 
septembrie 1903, când se transfera la Topoloveni. Își fixa catedra 
în satul natal motivându-și cererea prin nevoia de a-și ajuta 
părinții. Încă de la Ludești însă, tânărul învățător era dominat de 
puternice impulsuri creatoare cu caracter didactic. Expedia, astfel, 
„Revistei învăţătorilor“ probleme de matematică, spre a fi publicate10. 
În aprilie 1903, participând la Câmpulung la o conferință generală 
a învăţătorilor, se remarca prin observaţii privind alegerea propo- 
ziţiilor din frază cu ajutorul predicatelor, expunând lecţia „Ce te 
legeni codrule“!!, după poezia cu același nume de Mihai Eminescu. 

cepând cu 1 noiembrie 1903, timp de un an - când i se 
acorda un concediu de la catedra din Topoloveni recent ocupată, 
dar suplinită în acel răstimp de Gh. Găbreanu -, Ion Mihalache 
satisfăcea' stagiul militar la Regimentul 30 Muscel!2. Aflat în 
compania unor tineri învățători, încercă să-i solidarizeze pe aceştia 
cu cauza țărănimii. Chiar din acele momente priveşte învățătorimea 
şi preoțimea drept partea luminată a satelor, căreia îi incumba 
obligaţia unei activităţi de dezvoltare a acestora nu numai prin 
instrucţie școlară, ci și prin educaţie creștină, civică și politică. Cu 
imaginea 'vie a primului dintre învățători, C. Dobrescu-Argeș, care 
- la finele secolului trecut - se dedicase scopurilor menţionate, 
Ion Mihalache era frământat de a duce la capăt încercarea 
nedesăvârșită a acestuia de scoatere a țărănimii din starea de 
subordonare politică. Preconiza activizarea tuturor forțelor intelec- 
tuale ale satelor, inclusiv a studenților și elevilor legaţi prin origine 
de acesteal3. 

Revenit la catedră după efectuarea stagiului militar, în urma 
unor cursuri de lucru manual, obținea specializarea în împletituri 
de răchită şi tâmplărie!%. Erau deprinderi meșteșugărești de absolută 
utilitate pentru școlarii unor săteni care, în timpul lor liber se 
ocupau cu confecționarea pentru comerţ a unor obiecte casnice 
din lemn. Obţinea, apoi, definitivatul în 190515, afirmându-se în 
judeţul lui drept unul dintre învățătorii eminenți. În aprilie 1907, 
la Câmpulung, la un curs de perfecţionare, se evidențiase prin 
expuneri clare privind metodica predării Abcedarului și a Lucrului 
manual!€. În iunie 1909 făcea parte dintr-un lot de 15 învățători 
din județul Muscel care solicitaseră promovarea pe post prin 
examen. Recomandându-l pentru concurs, inspectorul P. Rădulescu 
menţiona buna lui pregătire și inteligență, asociate de lecturi variate 
din „Revista învăţătorilor“, „Noua revistă română“, „Viaţa 
românească“ și scrieri didactice în limba franceză!7. Deşi cu 
asemenea aprecieri elogioase, Mihalache primise un sever avertis- 
ment în 1909, întrucât la reuniuni de specialitate verbul lui critic 
depășise sfera profesională, dobândind accente social-politice!8, 
Strădaniile de promovare pe post erau încununate de succes la 13 
mai 1910, prin decizia ministrului Instrucțiunii Publice, Spiru Haret, 
care îl înainta la gradul de institutor, în urma examenului dat în 
Bucureşti unde se clasase pe locul doi, cu media 9,45, după I. 
Cioată din Gorj cu nota 9,6719. 

Ca învăţător, încă de la început, loan Mihalache aspiră să 
devină o făclie aprinsă nu numai pentru copiii pe care îi instruia 
și-i educa, ci şi pentru comunitatea locală. Se voia și un model 
de conduită civic cetățenească. În această privință considera familia 
o celulă de bază o societății. În 1907, la 25 de ani, se căsătorea 
cu Niculina, fiica preotului Dumitrăchescu din Dobrești, Muscel20. 
Naş îi era același N. Cristescu, care se comporta faţă de el ca 
un adevărat părinte?!. Născută în satul menţionat în 1886, ca fiică 
a preotului Ion și Dumitra Dobrescu, cu un bunic Costea Ungureanu 
legionar în armata lui Avram lancu, refugiat după 1849 aici, 
Niculina și alte două surori rămăseseră orfane. Înfiată și crescută 
de preotul Dumitrăchescu din Dobrești, l-a cunoscut pe Ion 
Mihalache în 1907. Căsătorită cu acesta, se stabilea la Topoloveni??, 
devenindu-i un neprețuit ajutor chiar de la început, proiectele lui 
școlare şi sociale beneficiind total de sprijinul și implicarea afectivă 
şi eficientă a soției sale. 

Fratele lui Dumitru, înzestrat cu frumoase calități intelectuale, 
făcuse din el un model demn de urmat. Frecventa, astfel, aceeași 
Şcoală Normală „Carol I“ din Câmpulung, devenind învățător — 
după efectuarea stagiului militar - mai întâi la Priboeni, iar din 
septembrie 1907 la Goleştii Badii?3, pentru ca apoi să se transfere 
la Leordeni?4, după căsătoria cu o învățătoare. 1907, la finele 

unui examen, alături de 30 de învățători și institutori, urma la 
București un curs de specializare pentru școlile inferioare de meserii. 
Haret, ministrul Instrucțiunii Publice, promisese ca banii destinați 
şcolarizării să-i furnizeze statul. La 30 octombrie 1908, Dumitru 
cerea să i se dea indemnizaţia promisă. Și pentru că Haret nu 
mai putea subvenționa pe cursanți, învățătorul din Goleștii Badii 
se întorcea la postul său25. 

Dumitru Mihalache era înzestrat cu un dar literar deosebit. 
Amic cu un alt învățător, C. Rădulescu-Codin, un pasionat culegător 
de povestiri populare, alcătuia cu acesta lucrarea „Sărbătorile 
păgâneşti“, premiată de Academie. Cu mare interes adunase cântece 
populare, snoave, proverbe, ghicitori etc. Și-a încercat, apoi, talentul 
literar publicând în revistele „Învățătorul“, „Ramuri“, „Ion Creangă“, 
„Unirea“ din Iași și „Credinţa“ din Galaţi. Alcătuise chiar o colecție 
de 25 de povestiri intitulată „De-ale noastre“. De inspiraţie folclorică, 
creaţiile lui atestau un talent incontestabil26. 


* 


Ca tânăr învățător la Topoloveni, Ion Mihalache se dedică în 
primul rând instruirii și educării copiilor din satul natal. Este un 
exemplu de camaraderie pentru colegii lui tineri sau mai vârstnici 
cu care se asociază pentru transformarea școlii sătești într-un focar 
de iluminare. De Marin Biolaru?7, mort în 1917 la Mărășești, se 
simţise puternic legat printr-un șir de activități în folosul școlii și 
al sătenilor. Căci încă de la începutul carierei de învățător, cu 
sprijinul colegilor, Ion Mihalache deschidea cursuri inclusiv pentru 
preşcolari28. Se ocupa, de asemenea, de activități cultural-educative 
destinate atât elevilor, cât și părinţilor2?. 

În anii petrecuți la școala din satul natal, deși implicat în 
diverse activităţi, își găsea timp să se intereseze de istoria 
'Topolovenilor. Detectase și selectase o serie de surse importante, 
dar nu avusese răgazul necesar de a scrie monografia pe care și-o 
propusese. Era însă satisfăcut - mai târziu - pentru că preotul I. 
Răuţescu din Dragoslavele, din îndemnul lui, reușise să redacteze 
o istorie a Topolovenilor30. Ion Mihalache se atașează și de satul 
Dobrești, după căsătorie. Urmărește îndeosebi aici dezvoltarea școlii 
sătești, inclusiv prin construirea unui local corespunzător. Prin 
memorii către autorități, denunța tergiversarea moşierilor locali, 
care încălcau chiar promisiunile electorale făcute de Dinu Brătianu, 
deputat al colegiului III Muscel. Prefectul aceluiași județ - pe care 
Ion Mihalache îl denunța pentru numeroase ilegalităţi — din interese 
personale, încerca să deturneze banii strânși de la țărani pentru 
școală în folosul unei noi primării, pe care voia s-o plaseze vizavi 
de propria-i cârciumă „spre a-i mări deverul'3l. 

Influențat de Spiru Haret, el atribuia funcției de învățător un 
rol complex, cu implicare nu numai educațională strictă, la catedră, 
ci şi larg socială, legată de interesele locale. În această privință 
era decepționat că o parte a acelei intelectualități rurale nu se 
simţea suficient de sudată ca un corp profesional conștient de forța 
și misiunea lui într-o societate românească în care funcţia ei era 
de o excepțională însemnătate. Învăţătorii, considerați și chiar numiți 
apostoli ai neamului, trebuiau să fie la înălțimea unei atare misiuni. 
Pentru a se ajunge însă la solidaritatea profesională dorită, dar 
mai ales pentru a dobândi o conștiință despre forța și însemnătatea 
educaţională şi socială a acestui corp profesional, se impunea 
neîndoielnic o organizare corespunzătoare. Este tocmai rațiunea 
care a condus la constituirea, la început timid, a unor rețele 
județene de asociaţii de învățători. lon Mihalache este unul din 
elementele care acționează energic în acea direcţie, stimulând o 
mișcare pe care - la dobândirea funcţiei de învățător - o găsise 
într-un stadiu incipient. 

Urmărind să imprime învăţătorimii concepția largă despre 
misiunea acesteia, în zilele de 10 și 11 aprilie 1906, la conferința 
generală din județul Muscel consacrată învățământului istoriei, 
Mihalache aborda ideile de patriotism și naţionalitate ca exigenţe 
obligatorii pentru educația publică. Săteanul - spunea el - este 
înzestrat cu un sentiment patriotic autentic, nu unul de paradă, 
cum se practica la nivelul unor elite politice care-l aclamau la 
ocazii solemne. Patriotismul era o stare sufletească indispensabilă, 
căci lega pe om de pământul pe care s-a născut, dar și de națiune. 
Sentimentul acesta îl determina să-și apere pământul cu orice 
jertfă. El era mai puternic la omul ce ţine la vatră, portul, limba 
şi „comorile“ moștenite de la părinți??. Educaţia - mai continua 
el — trebuia să fie naţională. Invocând exemplul țăranilor ardeleni 
înzestrați cu conștiință naţională, Mihalache susținea că scopul 
educaţiei consta în dezvoltarea sentimentului și conștiinței naționale, 
spre a se asigura prosperitatea poporului. Figurile devenite legendare 
ale trecutului, Mircea cel Bătrân, Ștefan cel Mare şi Mihai Viteazul 
erau socotiți o baghetă magică pentru coeziune și unitate națională. 
Sublinia necesitatea unei educaţii concordante cu idealul naţional 
care consta în unirea tuturor românilor în cadrul acelorași limite 
statale33. 

Orizontul acesta complex al conceptului de educaţie patri- 
otic-națională, inspirat neîndoielnic din gândirea social-politică a 
revoluţionarilor de la 1848 dar și de ministrul Spiru Haret%f, 
produse o puternică impresie printre învățătorii județului Muscel, 
reuniți la Câmpulung în zilele de 10-11 aprilie 1906. Revizorul 
școlar elogia pe Mihalache înaintând un raport către Ministerul 

Instrucțiunii Publice pentru că expunerile lui atinseseră „totul“ și 
fuseseră la „înălțime“ în precizarea rolului învățământului public 
în procesul de educație școlară și națională a poporului român35. 

În zilele de 28-30 decembrie 1906, la Focşani, Mihalache 
participa la congresul general al învăţătorilor. De data aceasta 
combătea, printre altele, idei minimalizatoare despre rolul lor, ca 
aceea a lui Rădulescu-Motru care susținuse că ei nu erau în stare 
să sesiseze rolul cunoașterii ştiinţifice. Pentru aprofundarea spe- 
cializării intelectualităţii, I. Mihalache propunea și de data aceasta 
- cum o făcuse în 1905 în „Cronica“, când critica un proiect 
parlamentar - înființarea unei şcoli normale superioare, ca facultate 
pedagogică în cadrul Univesităţii din București36. 

Era nemulțumit de sciziunea artificială între institutorii de la 
orașe şi învățătorii de la sate, aceştia din urmă cu o sferă mai 
largă de preocupări. Respingea ideea neimplicării sociale susținută 
de primii la congresul de la Ploiești, din 18-19 ianuarie 1907. 
Acea atitudine o combătea printr-un articol din „Neamul 
româneasc'“37. 

Atent la desfășurarea unui congres al profesorilor - tot în 
1907, - Mihalache nu scăpa ocazia de a sublinia interese identice 
ale acestora atât cu învățătorii, cât și cu institutorii. Și pentru că 
acea reuniune era prezidată de Spiru Haret, în numele învăţătorilor 
musceleni îl asigura pe acesta din urmă de tot concursul lor, căci 
îl considera - cum scria în „Neamul românesc“ - „cel mai mare 
luptător, gpentru izbăvirea economică și sufletească a poporului 
român'“38. 

Răscoalele țărănești din 1907, privite de autorităţi ca o instigaţie 
a învăţătorilor, printre asemenea elemente figurând însuși Mihalache, 
perturba într-o anumită măsură reuniunile obișnuite ale intelectu- 
alității rurale la scară naţională. La 14-16 iulie 1910 însă, la 
Constanţa, în prezența ministrului de resort Spiru Haret, Ion 
Mihalache este din nou activ și critic. Despre atitudinea lui în 
acele momente, N. Iorga scria în „Neamul românesc“ că, pe fondul 
de timiditate a participanților, el rostise „câteva cuvinte îndrăznețe““39. 
În fapt însă făcea un adevărat rechizitoriu împotriva unor racile 
sociale greu de lichidat. Pregătindu-și alocuţiunea critică, se inspirase 
din relatările călătorilor străini despre Principatele Române din 
secolele trecute - în care găsea moravuri similare cu cele con- 
temporane -, dar și din ziaristica politică acidă a lui Mihai 
Eminescu cu care se identifica. Sublinia, astfel, nedreptățile și 
suferințele marii mase a poporului care continua de sute de ani 
a fi „veşnic stinsă de puteri, ţinută în sărăcie și ignoranță de altă 
clasă de câteva mii de bogătași atotputemnici, care nu vor, nu pot 
să se lipsească de privilegiile în care s-au pomenit“40. România 

— mai arătase el — era o ţară „rău întocmită“, aflată sub „tirania 
unei mari nedreptăți sociale“, unde „cântarul social arată mult mai 
greu pe cele câteva mii de rietari și orășeni decât pe cele 
câteva milioane de țărani“. Într-un atare context, consideră în- 
vățătorimea ca parte componentă a țărănimii. De aici necesitatea 
de a adopta o altă atitudine, abandonând „văicăreala“ și plasându-se 
pe terenul „luptei drepte, însuflețite, conștiente, cinstite“. Se solicita 
astfel sporuri salariale de la 70 lei la 130 lei lunar, căci era 
nedrept ca învățătorii să fie ținuți în stare de mizerie faţă de orașe, 
unde cel mai „prost“ slujbaș al statului primea 150 lei lunar. 

Tot mai conştient de necesitatea asocierii învăţătorilor pentru 
realizarea unor mari obiective social-educaţionale, Ion Mihalache 
își propuse să elimine slăbiciunile în această privință. Învățătorimea 
rurală continua a fi înăbușită în afirmarea intereselor ei, de aceea 
urbană. Ca atare, ca președinte al secției județene a Asociaţiei 
generale a învăţătorilor, la 16 aprilie 1911, convoca la Câmpulung 
o reuniune menită a constitui Societatea corpului didactic primar 
rural din județul Muscel. În prezența a 117 participanți, după 
prezentarea unei evaluări a activității din anul anterior și după 
adoptarea proiectului de statut alcătuit de el, I. Șerbănescu, C. 
Cernescu şi C. Rădulescu-Codin, Ion Mihalache era desemnat 
preşedinte al Societăţii „Muscelul“, o secție a Asociaţiei generale 
a învăţătorilor din România“2. Mihalache întreprinde, apoi, un 
demers pentru recunoașterea de către minister a acestui „sindicat“. 
Acţiunea era privită însă cu suspiciune, întrucât manifestările lui 
dobândeau o tentă social-politică tot mai accentuată. De aici, o 
intervenţie specială pe lângă același minister din partea lui C. 
lonescu-Lungu, președințele Asociaţiei generale a învăţătorilor din 
România. Acesta dădea asigurări că lon Mihalache nu avea intenții 
subversive, căci voia să facă din învățătorii rurali un factor de 
cultură în mijlocul poporului. El avertiza că refuzul de a se 
recunoaște acea „Oe a ție ar slăbi spiritul de solidaritate al 
intelectualilor satelor®?. 

Ca reprezentant al învățătorimii rurale din județul Muscel, între 
20-23 august 1911 participa la Congresul general de la Târgoviște. 
Mihalache și alți 151 învățători, recunoscând în Iorga nu numai 
un mare cărturar, ci şi un militant pentru scopurile cărora ei înșiși 
se dedicau, îi adresau acestuia o invitaţie de a participa la congres, 
distanțându-se de președintele lonescu-Lungu, un fost socialist 
devenit între timp conservator. Iorga însuși lăsase învățătorimea să 
creadă că ar fi exponentul ei, considerându-se legat indisolubil de 
aceasta cel puţin prin faptul că erau deopotrivă dedicați „să crească 
bine măcar fiii unui neam rătăcit şi exploatat“. Iorga însă nu venea 
la congres - spre dezamăgirea lui Ion Mihalache -, scuzându-se 
că abia se întorsese dintr-o călătorie în Transilvania. Mihalache 

însă prezenta conferința „Politica și învățătorii“, în care făcea o 
evaluare „Sritică asupra partidelor politice prin prisma intereselor 
țărănimii“ Era, astfel, abandonată atitudinea indiferentă impusă 
acestei organizații de către autorități, față de realitățile social-politice. 
Convins tot mai mult de necesitatea implicării sociale a 
învățătorimii, dincolo de funcția ei educațională, între 1-3 iulie 
1912, la congresul de la Roman, Mihalache explica rolul grupului 
din jurul lui care începuse să editeze revista „Vremea nouă‘ 
Fiind tot mai activ şi insistent în lupta pentru transformarea 
învățătorimii într-o autentică forță educațională și intelectuală a 
satelor, Ion Mihalache se prezintă la Congresul învăţătorilor din 
București din 28-30 decembrie 1913. Take Ionescu, în numele 
Ministerului Instrucțiunii Publice, conștient el însuşi de importanța 
culturală și socială a acelei intelectualități, rostea într-un atare 
context un discurs. Ion Mihalache însă continua perseverent acțiunea 
lui de scoatere a acestei organizaţii de sub subordonarea guver- 
namentală, ceea ce-i adusese un mare ascendent în sânul asociaților 
lui. Devenea, astfel, în acea împrejurare președintele Asociaţiei 
generale a învăţătorilor din România. Linia lui de largă deschidere 
educaţională, culturală și socială, care dobândise câștig de cauză, 
se confruntase cu aceea statică și strict profesională a fostului 
comitet. Ea nu fusese purtată în numele unui partid sau al unei 
idei politice - cum afirmaseră tendenţios unele ziare -, ci rezultase 
dintr-o puternică reacțiune sufletească produsă în urma unei „uriașe“ 
activități desfășurată de N. Iorga. Mihalache se simţea dator, a 
arăta acestuia „recunoştinţa și respectuoasele“ lui mulțumiri. Își 
datora deci succesul și concursului indirect al lui N. Iorga, căruia 
la 1 ianuarie 1914 îi transmitea din Topoloveni „noi și mari 
izbânzi“ într-o luptă de emancipare culturală a naţiunii în care se 
simţea solidar cu marele c: . Căci în decembrie 1913 - 
când era ales preşedinte al asociaţiei menţionate - survenise evident 
o cotitură radicală în activitatea acesteia, un Waterloo al fostei 
„mişcări dăscăleşti^7, Era părerea elementelor conformiste care 
înregistraseră un eşec datorită rezumării organizației la chestiuni 
strict profesionale, rupte de ansamblul societății româneşti atât de 
frământată din cauza stagnării reformatoare și a pasivității față de 
o asemenea situație a învățătorimii atât de legată de viața satelor. 
primăvara anului 1914, ca preşedinte al organizației în- 
vățătorilor, făcea mai multe drumuri la Bucureşti luându-și concedii 
de la catedră“. Era îngrijorat că adversarii lui recurgeau “la diferite 
mijloace spre a-l sabota. Nu se împăcau cu ideea unei acțiuni 
independente, ceea ce-i făcea să creeze „Unirea membrilor corpului 
didactic român“, contrapunându-i-o lui. Aici era amestecat direct 
Ministerul Instrucțiunii Publice ai cărui funcţionari dădeau directive 
cadrelor didactice din judeţe, punându-le la dispoziţia prefecților 

pentru organizarea de adunări electorale ale colegiul III, fără a 
ţine cont de interesele țărănimii. 

În iulie 1914, izbucnind războiul Austro-Ungariei împotriva 
Serbiei - momentul declanșator al primei conflagrației mondiale 
-, Asociaţia generală a învăţătorilor se estompa. Urmărind o 
solidaritate naţională pentru combaterea pericolelor externe, auto- 
rităţile se simt stânjenite de activități care nu puteau fi controlate. 
I. Mihalache veghea însă ca organizaţia lui să nu fie afectată de 
restricții cel puţin sub raportul asistenței sociale. În acest sens, în 
1915 ceruse ministrului Instrucțiunii Publice, I. G. Duca, să permită 
reținerea cotizaţiei lunare a asociaţilor din salariul datorat de 
minister*0, câte 50 de bani pentru fiecare cotizant. Acestei sume 
i s-ar fi adăugat un procent din același salariu pentru constituirea 
unui fond de asistență. În februarie 1916, I. G. Duca îi aproba 
solicitareaSl. În martie, reunea institutorii din București într-o 
organizaţie distinctă pe care o afilia Asociaţiei generale a învățăto- 
rilors2, netezind calea unităţii de acţiune dintre cele două elemente 
ale şcolii primare românești. 

I. Mihalache cu greu se împăca cu gândul ca, tutelat de 
autorități, să rămână în stare de inactivitate. Timp de un an, sub 
pretextul războiului - România proclamându-și neutralitatea -, 
conferințele anuale ale învăţătorilor fuseseră suspendate. Din aceste 
motive, el cerea lui I. G. Duca - la 19 februarie 1916 - să-i 
permită reluarea lor. Căci - potrivit argumentelor lui — învățătorii 
înșiși simțeau nevoia unei coordonări de ansamblu pentru accentuarea 
eforturilor lor profesionale și culturale, dar și a raporturilor de 
colegialitate53. Plănuită a se desfășura în vacanța de Paşte, conferința 
solicitată era admisă. Într-un asemenea cadru, la 9 mai 1916, Ion 
Mihalache era reinvestit ca președinte al Comitetului central al 
organizației învăţătorilor din Româniasf. 

* 


Abia ieșit de pe băncile școlii normale, tânărul învățător devenea 
adeptul și treptat exponentul strălucit al mișcării cooperatiste din 
România. Trăind într-o societate în care existența latifundiilor, dar 
mai ales cultivarea lor pe calea marii arendășii cămătăreşti care 
priva majoritatea copleșitoare a țărănimii de accesul direct la 
utilizarea solului agricol, în lipsa unor măsuri profunde de reformă 
socială, el vedea în cooperație un mijloc important de ridicare a 
prosperității claselor de jos. Acestea nu dispuneau de pământ 
suficient pentru muncă. Proprietăţile lor nu puteau fi cultivate 
intensiv atât pentru că nu posedau unelte adecvate, cât și pentru 
că erau de dimensiuni mici. De aici nevoia ca micii producători 
să dezvolte ei înșiși o mișcare cooperatistă, căci - cum se exprimase 
în scris Ion Mihalache în 1910 - salvarea poporului român robit 
de „bogătași atotputernici“ nu putea veni decât de la el însuși, 

prin mii de diverse cooperative, de cercuri culturale, școli de adulți 
etc. care „luminează pe țăran, îi strâng economiile și-i organizează 
munca, înlăturând atâția paraziți“S5. 

Cooperatismul lui derivă din condiţiile specifice ale României. 
El se înscrie într-un proces accelerat la începutul secolului XX, 
având printre protagoniști pe învățători. Activitatea cooperatistă a 
acestora era impulsionată de însuși Spiru Haret, ca ministru al 
Instrucţiei Publice56. 

Un punct de plecare al cooperatismului au fost obștile de 
arendare ivite din necesitatea de a facilita accesul direct al țăranilor 
la pământul deținut de latifundiariS”. Într-o atare împrejurare, în 
sate se constituiau grupuri de oameni care, prin asociere, încercau 
să surpe marea arendășie de tip cămătăresc. În Goleştii Badii, de 
pildă, obștea reușea, în 1907, să preia exploatarea directă a moșiei 
satului, distribuindu-i întinderea în funcţie de interesele locuitorilor’, 
Ion Mihalache însuși, în 1913 deţinea funcția de preşedinte de 
obște. În timpul verii, se ocupa direct de organizarea treieratului 
de grâu pentru „obşteni“, cu mașini aduse la arie^?, La 12 februarie 
1915, în aceeași calitate, călătorea la București pentru nevoile 
„urgente“ ale obștii”. 

Spre a facilita accesul țărănimii la credit, în lipsa unor instituții 
specifice create fie de stat, fie de întreprinzători particulari, el 
acţionează de timpuriu pentru întemeierea unor bănci populare. 
1903, era secretar-contabil la o asemenea bancă din Topoloveni€l. 
Începând din 1905 — după ce revenea din armată -, timp de mai 
bine de un deceniu, se angaja într-o susţinută activitate locală 
pentru dezvoltarea creditului cooperatist prin înființarea unei rețele 
de bănci. Se asociază cu fratele lui Dumitru, dar și cu alți învățători 
ca Dinu, Marin Biolaru62 etc. La 5 septembrie 1906 participa la 
Congresul băncilor populare ţinut la Bucureşti’, Un an mai târziu 
— în august — reunea la Topoloveni pe cooperatorii din zonă. Le 
propunea federalizarea, alcătuind în acest scop statutele pe care le 
supunea sancţiunii diferitelor unităţi asociate. Pe baza acelei inițiative, 
la 11 martie 1908 se constituia federala „Podgoria“ care reunea 
12 bănci populare din plasa cu același nume a județului Muscel, 
cu sediul la Topoloveni. noiembrie 1908, federala menţionată 
făcea cursuri pentru contabili şi conducători de bănci”. 

Ajungând o figură cheie a mișcării cooperatiste în județul 
Muscel, în decembrie 1908 Ion Mihalache era numit controlor de 
bănci populare și cooperative săteştit5. În răstimpul 10 mai 1909 
- 8 ianuarie 1910, tocmai în vederea consolidării unităților coo- 
peratiste constituite, își suspenda funcţia de învăţător. Ca secretar 
şi casier al băncilor populare cu un capital de 32.000 lei, el 
federalizase unităţile din zonă, înființase o cooperativă pentru 


industrializarea fructelor și o obște pentru arendare6€. 

Dar Mihalache își dobândește treptat faimă naţională. N. Iorga, 
în august 1907, în „Neamul româneasc“, îi insera o notă despre 
băncile populare din plasa Podgoria. În mai 1908, „Muscelul“ îi 
publica, de asemenea, relatările despre experiența menţionată, prezen- 
tată drept model de urmat?”. La 15-16 noiembrie 1909, la Ploiești, 
se ţinea primul congres național al cooperaţiei sătești, comentat 
de I. Mihalache în același ziar al lui N. Iorga, într-un articol 
semnificativ intitulat „Pe drumul cel bun“68. Şi tocmai această 
intensificare a mișcării cooperatiste în mai multe județe ale țării 
îl făcea să-și pună mari speranțe în viitorul ei, căci în 1910 - 
cum consemnează el cu satisfacție - existau circa 3000 de bănci 
populare6?. 

Fiind un exponent al cooperaţiei la scară naţională, Mihalache 
insistă în răstimpul 1912-1916 asupra rolului ei în emanciparea 
maselor populare de sub apăsarea capitalului uzurar. Intervine în 
„Tribuna cooperaţiei“ în 1916 sau, în octombrie 1911, în „Prietenul 
nostru“, când accentua importanța federalelor în procesul de con- 
solidare a băncilor populare. Căci - cum arăta el în „Tovărășia“ 
în septembrie 1912 - acestea erau amenințate de băncile comerciale 
care își întindeau reţele și la sate/0. 

Graţia unor eforturi efective, cooperatismul dezvoltat de el la 
nivelul federalei plasei Podgoria din judeţul Muscel între anii 
1911-1916 dăduse alte rezultate remarcabile. Se constituise, astfel, 
2 obștii de cumpărare de moșii, 15 bănci populare și 2 mori. 
Fusese cumpărată o moșie de circa 400 ha”. Se constituise la 
Topoloveni un imobil al federalei cu pivnițe moderne în care 
membrii cooperativei vinicole „Cârcinovul“ își depozitau pro- 
dusele/2. Erau împliniri locale semnificative pe calea mobilizării 
energiilor economice ale țărănimii în vederea constituirii unui model 
de dezvoltare social-economică opus unui capitalism spoliator care 
întreținea o clasă parazitară de arendași și cămătari, ceea ce 
împiedica formarea unei țărănimi înstărite. . 

II 
Reanimarea țărănismului 


Învățător de țară, Ion Mihalache nu-și consideră mult timp 
încheiată formarea intelectuală. Pentru a putea urmări obiectivele 
școlare și sociale cărora li se dedica - percepute ca imperative 
din adâncurile istoriei — simţea nevoia de a instrui nu numai pe 
alţii, ci și pe el însuși. Căci orizontul lui ştiinţific, cultural și 
educaţional dobândit la școala normală de la Câmpulung, pentru 
scopurile propuse, i se părea modest. De aici ideea că, menţinându-se 
în sfera de preocupări a învățământului rural, prin muncă susținută 
de autodidact să-şi completeze și diversifice pregătirea până la 
nivelul înaltelor exigenţe ale epocii. Înzestrat nu numai cu inteligență 
vie, ci și cu o „voință de fier“, pe parcursul mai multor ani el 
adânceşte și asimilează cunoştinţe diverse de istorie, economie 
politică și sociologie. Un britanic care-l întâlnea mai târziu, 
confruntându-și părerile cu el, fusese uimit de vastele lui cunoștințe, 
cărora li se adăuga serviabilitate, educație aleasă și delicateţe. 
Același britanic consemna: „nu știu dacă eu în școli înalte mă 
simțean egalul său“l. Căci Ion Mihalache, în pofida părerilor 
minimalizatoare preconcepute ale adversarilor lui politici de mai 
târziu, prin eforturi individuale învățase bine latinește reținând din 
acea limbă o sumă de aforisme și expresii utilizate, apoi, în 
discursuri și conversații politice?. Tot astfel, singur învățase să 
vorbească corect și curent franceza, germana și engleza”. Erau 
limbi de mare însemnătate care-i deschideau un vast univers 
informaţional și de contacte cu străinii. 

Ca autodidact, își drămuia timpul liber pentru desăvârșirea 
formării lui. Se retrăgea în „săraca“ lui „colibă ţărănească“ - cum 
își prezenta locuința din Topoloveni lui N. lorga, în 1906 - ca 
într-o chilie. Peretele de la răsărit al acesteia ţinea atârnat chipul 
lui Hristos înconjurat de „apostolii“ români: Ștefan cel Mare, Mihai 
Viteazul, Mihail Kogălniceanu, C. Dobrescu-Argeș, Spiru Haret. 
Îşi ornase locuinţa și cu chipul „evangheliștilor“: Mihai Eminescu, 
Ion Creangă, George Coșbuc, acestora mai adăugând încă două 
„mândre icoane“: Octavian Goga și Nicolae lorga?. 

Adevărurile biblice erau deci pentru el surse supreme de 
moralitate și dreptate într-o societate atât de plină de inechități. 

Aprofundează continuu asemenea precepte nu numai pentru că el 
însuși era un creștin plin de devoțiune, ci și pentru că trăia în 
mijlocul unui popor animat de aceleași sentimente. Își însușește, 
apoi, antichitatea greco-romană și mai ales istoria social-politică 
a românilor. Și dacă din trecutul medieval își alegea drept repere 
chintesenţiale pe voievozii Ștefan cel Mare și Mihai Viteazul, 
puntea dintre aceștia și momentul naşterii României moderne, în 
1859, o constituia pentru el revoluţia de la 1848. Era un admirator 
al „marelui“ Cuza Vodă mai ales pentru faptul că - prin lovitură 
de stat - zdrobise boierimea conservatoare care se crampona de 
privilegii. Pentru Mihalache, deși de importanță excepţională, legea 
rurală din 1864 avea defecte pentru că fusese „smulsă“, încât nu 
satisfăcuse nevoia de pământ a țăranilor. Lui M. Kogălniceanu îi 
găsea merite excepționale pentru lupta împotriva aceleiași boierimi 
care, spre a-l discredita, îi aplica epitete de genul: socialist, 
comunist, provocator’ etc. 

Marii voievozi, revoluționari și mai ales reformatori din trecut 
sunt pentru lon Mihalache modele ce trebuiau cultivate, întrucât 
prin exemplul acestora contemporanii se însuflețeau și se devotau 
cu toată energia idealurilor care legau trecutul de prezent și le 
proiectau pe acesta în viitor”. Tot astfel, prin viziunea lor profetică, 
marii poeţi întreţineau trează sensibilitatea unui popor întreg care 
aspira spre împlinirea idealului național. În Eminescu, datorită nu 
numai scrierilor poetice ci și celor politice, Ion Mihalache vedea 
o sursă critică de inspiraţie inepuizbilă”. 

Sub aspectul efectiv al formării ideologice, încă din primii ani 
învățătorul din Topoloveni se simte atras de curentele literare şi 
sociologice care surprindeau viața grea a ţăranilor, căutând soluții 
de luminare a acestora și mai ales de emancipare economică prin 
dezvoltarea micii proprietăţi. Lecturile lui predilecte erau neîndoielnic 
revistele „Semănătorul“, condusă de marele istoric N. Iorga, și 
„Viaţa românească“ de la lași, prin care Const. Stere difuza idei 
poporanistes. 

În acea fază a vieţii lui se simte atras de Nicolae Iorga. Ca 
istoric de larg orizont daco-român, ca om politic și îndeosebi 
militant pentru unitatea naţională, dar și ca propovăduitor al 
emancipării țărănimii cu deosebire prin intermediul școlii și culturii, 
Iorga îl atrăgea ca un magnet. Admiraţia purtată acestuia îl 
determina. pe tânărul învățător să-l contacteze direct”. În 6 decembrie 
1906, de pildă, cu ocazia onomasticii marelui istoric, îl omagia 
pentru activitatea lui de „apostol“ și-l asigura de sprijin lin în 
lupta pentru realizarea marilor idealuri ale națiunii române!V. 

Ion Mihalache se maturizează în ambianța măsurilor radicale 
de reanimare a satelor, întreprinse de ministrul liberal al Cultelor 

şi Instrucțiunii Publice, Spiru Haret. Acesta - în răstimpul 
1901-1904, 1907-1910 - mpima şcolilor rurale o direcție radical 
diferită de aceea anterioară!!. Sub ministeriatul lui Spiru Haret, 
şcoala sătească devenea o pârghie importantă de transformare 
sufletească, culturală și materială a țărănimii. Era tocmai idealul 
nutrit de Ion Mihalache care în atari împrejurări nu ezita să-l 
considere pe Haret un demn continuator al lui Cuza și Kogălniceanu. 
Era primul dintre oamenii politici de la începutul acelui secol care, 
cu suflet de „apostol“ voia să ridice „din mizerie și servitute“ 
întreaga țărănime. 

Privea pe Spiru Haret ca pe un general aflat în fruntea 
învăţătorilor rurali, care prin politica lui, umpluse școlile cu elevi, 
luminând astfel „masele largi ale poporului“. Învăţătorii rurali 
fuseseră transformați într-o „putere uriașă“, necunoscută în trecut. 
Ei fuseseră puşi în slujba săteanului și prin biblioteci, societăți 
corale și de lectură. Mișcarea culturală din sânul poporului fusese 
asociată cu o acțiune economică de organizare de bănci populare, 
obşti și cooperative, toate țintind emanciparea țărănimii de pparmătă 
şi susținerea efortului ei de dezvoltare a micii proprietăți? 

Prin concepția largă atribuită funcției de învățător Ion Mihalache 
are deja o atitudine politică. Ceea ce îl deosebea de alți intelectuali 
și fruntași ai satelor, adepți ai partidelor conservator sau liberal, 
era situarea lui pe poziţiile intereselor mari ale țărănimii care, în 
calculele guvernanților ocupau un loc aproape insignifiant. Cu 
loturi de pământ mici și cu posibilitatea aproape închisă în folos 
propriu de a-și utiliza forța de muncă, țărănimea era semiparalizată 
în lupta ei pentru prosperitate. Acest tablou al relaţiilor sociale și 
de proprietate influența decisiv pe tânărul Ion Mihalache în căutarea 
soluției adecvate pentru o schimbare radicală. Căci lumea satelor 
de care se simţea atât de legat cu întreaga-i ființă și cu aspirațiile 
cele mai îndrăznețe, avea nevoie de o înnoire din temelii. Pentru 
aceasta însă, datorită paleativelor partidelor guvernamentale, tânărul 
învățător observa că lipsurile materiale ale țărănimii devenind 
cronice, periclitau însuși viitorul națiunii. 

Ion Mihalache se plasează astfel pe o poziție politică diferită 
de aceea comodă a interesului strict personal urmată în epocă de 
numeroși intelectuali din sate. Respingea deci afilierea la partidele 
guvernamentale, optând pentru o organizație distinctă a țărănimii. 
Se plasa, astfel, ca un continuator al învățătorului Constantin 
Dobrescu-Argeș. Şi proceda astfel pentru faptul că partidele con- 
servator și liberal, în loc de a pregăti colegiul trei pentru votul 
universal, îl foloseau ca zestre politică. De aici și interesul acelorași 
partide de a crea la sate nu o elită de țărani înzestrați cu o înaltă 
conștiință cetățenească și de responsabilitate publică în numele 
clasei întruchipate, ci o simplă clientelă. Din acest considerent, 

printre altele, Ion Mihalache pornea în activitatea politică de la 
C. Dobrescu-Argeș, considerând îndreptățit refuzul lui de a deveni 
deputat guvernamental, luptând pentru cucerirea de către țărani a 
dreptului efectiv de reprezentare în colegiul III!3. 

Un atare ideal politic fusese croit de C. Dobrescu-Argeșif, 
tocmai în anii copilăriei și adolescenţei lui Ion Mihalache. Acesta 
fusese impresionat de „Gazeta țăranilor“ care circula printre mii 
de cititori!S. Dar, mai presus de aceasta, tânărul Mihalache fusese 
influențat de rolul social atribuit învăţătorilor. Căci urmând să 
recupereze politic colegiul III, să-l smulgă din mâna diferiților 
potentaţi ai epocii, încă din 1884, C. Dobrescu-Argeș punea aici 
candidaturi ale unor învățători de țară!6. 

Evoluţia acelei mișcări politice fusese lentă, dar prin perseverență 
C. Dobrescu-Argeș reușea, în 1899, cu ocazia alegerilor pentru 
Cameră, să prezinte o listă de 18 candidați la colegiul III în 14 
judeţe din țară, în numele unui Partid Țărănesc. Judeţele care 
depuneau listele menţionate erau: Mehedinţi, Gorj, Dolj, Vâlcea, 
Argeș, Olt, Teleorman, Vlașca, Muscel, Dâmboviţa, Prahova, Buzău, 
Ialomiţa și Râmnicu Sărat. În restul țării, învățătorii, dar și preoții 
erau chemaţi a se sfătui cu sătenii hotărând propuneri de „cei mai 
vrednici de a lua parte la facerea legilor“. Același apel îndemna 
la constituirea unor structuri sătești ale Partidului Țărănesc. Este 
de menţionat că, alături de candidaţii binecunoscuţi ai învățătorimii: 
C. Dobrescu-Argeș, Arjocescu, Al. Giulea, lonescu-Lungu etc., 
figurau și câțiva intelectuali selecționați pentru simpatia dovedită 
față de revendicările țărăniste. Printre ei se aflau C. Mille, care 
prin „Adevărul“ pleda pentru asemenea doleanțe, angajându-se să 
denunțe pe „dregătorii“ abuzivi. Tot astfel, Ștefan Drăghicescu 
devenea candidat ca fost învățător, C. Predescu ca director al 
ziarului „Opinca“, el însuși fiu de țăran!” etc. 

Propunându-și candidaţi proprii, Partidul "Țărănesc blama clasa 
politică în bloc, drept ciocoi liberali sau conservatori. Cele două 
partide guvernamentale, respectiv roşii și albii, protejau în egală 
măsură pe latifundiari și marii arendași lăsând țărănimea în stare 
de mizerie!8. Erau neîndoielnic, expresii dure cu accente de clasă, 
dar reflectau o realitate incontestabilă din satele românești. Partidul 
` acesta își proptinea, în 1899, să acționeze pentru emanciparea 
politică a țărănimii!?. 

Naşterea unui asemenea partid politic era privită cu nemulțumire 
de întreaga clasă politică, inițiativa lui C. Dobrescu-Argeș fiind 
considerată a fi de inspiraţie socialistă, ceea ce nu era adevărat. 
De aici acțiunea guvernamentală de stopare a unei asemenea 
mișcări prin tot felul de măsuri, cele mai frecvente constând în 
transferuri obligatorii pentru unii învăţători, penalizări cu reţineri 

din salariu etc. Căci se îndătinase părerea că, tocmai pentru că 
erau salariați de stat, învățătorii nu se cuvenea să facă o altă 
politică în afara celor două partide istorice. Încercările autorităților 
de a înăbuşi în fașă dezvoltarea Partidului Țărănesc sunt infructuoase 
până în 1903. Atunci însă, murind C. Dobrescu-Argeș, succesorii 
lui imediaţi păreau lonescu-Lungu din Ploiești sau Paul Luca din 
judeţul Muscel. Dar dacă primul s-a convertit la conservatori, cel 
de al doilea s-a „înecat cu argint“ de la Centrala cooperativă. 
Ulterior, succesor la conducerea țărănismului era văzut Constantin 
Stere. Însuși tânărul Ion Mihalache se prefigura de timpuriu ca 
un continuator al lui C. Debut A 

Convins de necesitatea continuării operei ilustrului lui predecesor, 
în 1903-1904, la Câmpulung, Mihalache sugerase tinerilor învățători 
cu care își efectua stagiul militar, să formeze un „cerc țărănesc“. 
În 1905, lansat în publicistică prin „Cronica“ lui Nic. Basilescu2l, 
analiza critic un proiect de înființare a școlii normale superioare. 
Nu ezita, apoi, să se asocieze cu Vasile Kogălniceanu într-o 
acțiune de reconstituire a Partidului Ţărănesc. La 5 septembrie 
1906, cu ocazia reuniunii la București a congresului băncilor 
populare, delegaţii, printre care Ion Mihalache, au constituit un 
nucleu de Partid țărănesc. S-a ales comitetul diriguitor, s-a redactat 
un program și s-au făcut înscrieri de membri, operaţiunea aceasta 
din urmă desăvârşind-o Vasile Kogălniceanu, secretarul Comitetu- 
lui22. Se hotărî ca, în acel moment, lupta politică să aibă drept 
obiectiv trimiterea în colegiul III a unor reprezentanţi autentici“. 

ceea ce-l privea, Ion Mihalache iniţia contacte cu învățători 
din diverse localități. Printre aceştia se afla dobrogeanul P. G. 
Fedoran care, în noiembrie 1906, edita revista „Răvaşul nostru“. 
nr. 5 al acesteia, lon Mihalache publica articolul „Organizarea 
țărănimii în partid țărănesc“. Sosise timpul - menţiona el - să se 
dea lupta „la lumina zilei“. Era hotărât să se consacre acelei cauze 
pentru că în România „dreptatea nu ți se dă“ decât atunci când 
dispui de forță spre a o impune. Ca atare, era nevoie de un partid 
țărănesc pentru a se da sătenilor „ce li se cuvine“24. 

El credea în acele momente că organizaţia țărănească pe cale 
de reconstituire trebuia retranșată în spatele lui Nicolae Iorga, 
marele „idealist“ şi misionar animat de cele mai bune intenții 
pentru naţiune. La 6 decembrie vedea în el „soarele renașterii unui 
popor întreg, unui neam întreg“. Şi tocmai pentru că înfiripase 
acele prime baze ale unui partid țărănesc lupta lui nu rămânea 
fără ecou în straturile de jos ale poporului. Pentru aceasta, Mihalache 
îl asigura pe Iorga că privea cu încredere viitorul. „Mergeţi înainte 
drept și bizuiţi-vă pe noi. E aproape momentul când nu veţi mai 
fi singur în luptă“. Dădea acele asigurări pentru faptul că dacă 

până atunci acţiunea lui N. lorga se bucurase de solidaritatea 
sufletească a învățătorimii și chiar a țărănimii, din acel moment, 
prin partidul menţionat, „nu vom mai lăsa să se scape cel dintâi 
prilej, fără a ne strânge și în linie de luptă“. Era un angajament 
de sprijin pentru marele „idealist“ în cazul unei acțiuni efective 
de schimbare din temelii a realităţilor sociale în favoarea oamenilor 
de jos care erau „îngenunchiaţi“25. 

Pe fondul unor asemenea frământări pentru întemeierea unui 
Partid țărănesc surveneau în primăvara timpurie a anului 1907 
marile răscoale la început în satele din Moldova și apoi extinse 
treptat și la Muntenia, România fiind cuprinsă de o gravă confruntare 
socială. O mare parte a țărănimii, jefuită și sărăcită deopotrivă de 
moşierime și de marii arendași prin intermediul unor învoieli 
agricole, ajunsă la disperare, s-a năpustit violent asupra unui aparat 
administrativ corupt și complice la spolierea ei de către moșieri 
și arendași, conacele acestora și persoanele lor fizice constituind 
ţinte ale protestului violent și anarhic al unei țărănimi adusă în 
situaţia de a-și face singură dreptate. Acele răscoale, soldate cu 
îndepărtarea de la cârmă de către rege a conservatorilor şi substituirea 
lor cu liberalii, erau o demonstraţie a faptului că, în ciuda progreselor 
realizate de ţară, în anii de după independență, o oligarhie politică 
se cantona într-un sistem bazat pe vot cenzitar făcând ca reformele 
sociale indispensabile să fie mereu amânate. 

„Revoluţia“ din 190726 - potrivit lui Mihalache - fusese 
provocată de condiţiile materiale, intelectuale execrabile în care 
era ţinută majoritatea țărănimii?7. Elocvent în această privință era 
chiar cazul locuitorilor din Goleștii Badii care timp de 15 ani 
fuseseră deposedaţi de izlazul pentru vite, căci arendașul, în scopul 
satisfacerii poftei „nesăţioase““ de bani, transformase întreaga moșie 
în câmp de arătură. Din acea cauză, sătenii sărăciseră neputând 
ţine nici măcar o vacă cu lapte. Dar chiar în primăvara acelui an 
1907, organizaţi în obște în frunte cu N. Cristescu, ei constrângeau 
pe arendașul Maximilian Popescu să le conceadă drepturile con- 
tractuale, preluând direct obligaţiile aferente față de stat, care era 
proprietarul moşiei. Obştea parcela apoi moșia, asigurând izlazul 
necesar pentru vitele mari și pentru cele 300 de oi ale satului, 
dar și pentru cultura porumbului. Datorită acestui transfer de 
exploatare a moșiei dinspre marele arendaș spre „obșteni“, Goleștii 
Badii - cum consemna N. Cristescu la 19 iunie 1907 - nu avusese 
„nici un motiv de rebeliune“28. 

Numai că, guvernanţii refuză să vadă adevăratele cauze ale 
nemulțumirilor țărănești, manifestările lor fiind explicate simplist. 
Nu gravele disparități sociale și starea de mizerie a unei mari 
părţi a populaţiei constituiseră motivele acelor răscoale, ci propa- 

ganda sau chiar subversiunea prin răspândirea în lumea satelor a 
unor idei pretins anarhice. Și cei care se găseau vinovaţi de o 
asemenea culpă erau atât socialiștii, dar mai ales învățătorii rurali. 
Prefectul județului Muscel, liberalul Cocăneanu, de pildă, în zelul 
lui represiv împotriva țăranilor, în martie 1907, îi declarase chiar 
lui Ion Mihalache că „ar trebui împușcat mai întâi Haret - că el 
v-a dus de nas - și apoi o sută de învăţători, și ar trebui dat 
foc la școlile normale care sunt cuiburi de anarhiști“29. 

Ideea că învățătorii și chiar preoţii, cei care prin școală sau 
biserici luminau satele, ar fi în spatele acelor răscoale devastatoare 
rezultă chiar din modul în care guvernul liberal trata intelectualitatea 
rurală. În martie 1907, aflat la Topoloveni, Ion Mihalache era 
arestat30. Aceeaşi soartă o împărtășeau şi alți învățători din Muscel, 
printre care I. Petrescu din Țigănești”!. Dus la poliţia din Câmpulung 
şi interogat de parchetele județelor Muscel și Ilfov, I. Mihalache 
era pus în libertate din lipsa unor probe concludente care să ateste 
implicarea lui directă în răscoale3?. 

Printre arestaţi și persecutați figurau cunoscuţi fruntași ai 
țărănismului. Avocatul A. V. Vălescu din Muşeteşti-Argeș, un fost 
asociat al lui C. Dobrescu-Argeș, fusese ridicat din mijlocul 
țăranilor și închis la Giurgiu timp de șase luni. Eliberarea i-o 

se numai un protest energic semnat de 100 de săteni3. Tot 
astfel, suspectați erau și proaspeţii aderenți ai Partidului țărănesc. 
Printre aceştia se afla învățătorul P. G. Ștefănescu din Dobromir, 
căruia procurorul județului Constanţa îi reproșa legături epistolare 
cu lon Mihalache și C. Rădulescu-Codin, dar și adeziunea la 
partidul menţionat din partea căruia primise un Apel către țărani 
semnat de Vasile Kogălniceanu“. 

Modul abuziv al acelor arestări a stârnit un protest al revizorului 
judeţului Muscel, G. Teodosiu. Arestarea fără motiv și fără dis- 
cernământ a învăţătorilor le submina prestigiul, căci oricine trebuia 
să vadă în ei „apostoli“ ai progresului și păcii. Purtaţi pe la poliție 
pe simple bănuieli, se producea „o scădere simţitoare a demnității 
lor“, a dragostei și zelului cu care „lucrau“ pentru popor. Deţinerea 
lor la poliție era o pedeapsă morală deprimantă și descurajantă. 
Încercarea de a li se pune în seamă răscoalele contrazicea concepția 
despre menirea acelor apostoli, căci nu ei, ci situația materială a 
sătenilor trebuia văzută drept cauză35. 

Scos de sub urmărire penală și neîncarcerat, Ion Mihalache 
se lansa într-o susținută acțiune publică cu caracter protestatar, 
împotriva abuzurilor autorităţilor, dar și a unei mentalități parazitare 
a claselor de sus care ajunseseră să vadă în școala sătească un 
pericol social. Era evident o absurditate, dar nu trebuie uitat că, 
indirect, prin şcoală, poporul de jos îşi deschidea mintea și-și 
forma o conștiință civic-cetăţenească. Într-un asemenea context, 

Ion Mihalache publica în „Neamul românesc“ articolul Învățător-in- 
stigator6. Ataca, astfel, prejudecata împărtăşită inclusiv de presa 
reacționară care vedea în aceste elemente instruite de la sate 
adevăraţi instigatori într-un mediu social dorit a rămâne amorf şi 
contemplativ. După ce combătea autoritățile pentru că se năpustiseră 
împotriva învăţătorilor „instigatori“, deplângea abuzurile prilejuite 
de arestarea unora dintre aceștia care erau ridicaţi, arestați, trimiși 
la parchete și, apoi, închiși la poliții sau pușcării. Era intolerabilă 
atitudinea autorităților, căci „instigația“ învăţătorilor era sinonimă 
cu lumina difuzată în masa incultă a poporului român. Fiecare 
învățător - amintea el - învăța cu un salariu mizer de 76 lei 
lunar până la 150 copii ai „mujicilor“; îi deprindea să-și orânduiască 
gospodăria, să-și îngrijească grădina, să se roage; îi alfabetiza fără 
bani pe vârstnici, îi sfătuia la biserică, alături de preoți, cum să-și 
administreze gospodăria și vitele să-și execute muncile și să crească 
copiii; le depunea economiile la bănci pentru a scăpa de cămătari; 
îi învăţa să-și organizeze producția și vânzarea mărfii etc. 

Nicolae Iorga însuși, frapat de înverșunarea cu care autoritățile 
se năpustiseră împotriva intelectualităţii satelor, solidar și oarecum 
exponent al acesteia, combătea cu energie măsurile represive la 
adresa unei întregi categorii profesionale, de absolută utilitate pentru 
luminarea poporului de jos. La 6 mai 1907, în „Neamul românesc“ 
insera articolul-apel Către învățători şi preoți, în care spunea: 
„V-au învinuit că sunteți instigatori, că voi daţi foc satelor. Nu 
se poate o mai mare nedreptate decât aceasta“. Îi considera 
nevinovaţi întrucât constituiau fala satelor. Nu erau „negustori de 
rugăciuni sau de atestate școlare“, ci „sfătuitorii și îndrumătorii 
chemaţi. Pe căi legale, voi și nu alţii trebuie să îndreptaţi spre o 
mai bună stare pe frații voştri țărani pentru care aveți răspundere“37. 

În iulie și august 1907, accentuându-și protestul public față 
de represiune, I. Mihalache insera articole în „Muscelul“, revista 
învăţătorilor din județul cu același nume. Sugera astfel - la finele 
acelor convulsii - soluţii care serveau armatei, administraţiei, clasei 
politice etc. pentru ameliorări în lumea satelor. Totodată, saluta 
decizia regelui de a amnistia circa 800 de țărani închiși?8. 

Nu i se iertau însă ușor atitudinile politice. La 28 august 1907 
fusese amendat de Ministerul Instrucțiunii Publice - cu reținerea 
salariului pe cinci zile - pentru articolul politic din noiembrie 
1906, din „Răvașul nostru“ în care pledase pentru un partid 
țărănesc. Acţiunea lui fusese considerată subversivă, deşi Constituţia 
asigura întinse libertăţi de expresie. Solicitând ministerului să revină 
asupra sancțiunii, motiva că acţiunea lui politică era legală și 
legitimă, căci urmărea trimiterea în Parlament a unor deputați 
țărani luaţi din rândul acestora. La 8 octombrie 1907, însuși Spiru 

Haret hotăra: „Se revocă pedeapsa cu speranța că pe viitor va fi 
mai circumspect“39. Era, astfel, incrimnat de ministru pentru lipsă 
de prevedere, datorită modului tranșant prin care formulase ideea 
reconstituirii partidului țărănesc mai periculos pentru clasa politică 
conducătoare decât socialiștii ce fuseseră asimilați de liberali. 

: III 
Critica regimului agrar 
latifundiar 


Represiunea sângeroasă a răscoalelor țărănești din 1907 îl 
îndurerase profund pe lon Mihalache, cu atât mai mult cu cât 
liberalii - preluând de la conservatori frânele guvernării în acele 
momente dramatice - nu avuseseră curajul să taie nodul gordian. 

loc de a efectua o redistribuire a proprietăţii funciare în favoarea 
unor numeroase categorii de oameni dezmoșteniţi care plătiseră cu 
viața clamarea disperată a pretențiilor lor la pământ, printr-o 
legislație tranzacționistă guvernul D. A. Sturdza oferea paleative. 
Unul dintre acestea era Casa Rurală, o instituție menită a cumpăra 
pământ de la moșieri - în cazul în care voiau a-l vinde -, 
plasându-l, apoi, țăranilor. 

ianuarie 1908, Parlamentul României avea în dezbatere un 
asemenea proiect care stârnea viul interes al lui Ion Mihalache. 
Acesta din urmă consultase țărani din zona Topolovenilor asupra 
Casei Rurale. În temeiul legăturilor lui cu N. Iorga, decisese ca 
observaţiile țăranilor să i le trimită acestuia. Nu se adresa deputaţilor 
colegiului III pe care-i considera înfeudați guvernului, ci lui N. 
Iorga. Avea încredere în acesta, considerându-l luminat și curajos 
şi, în plus, cu „o inimă caldă“ şi o cugetare „aleasă“l. În zona 
Topolovenilor - sublinia el - pământul era puţin și scump, greu 
accesibil țăranilor. Existau însă „unele moșii, cu întinderi mici, 
care sunt așa de rău întreținute de proprietarii ce nu se interesează 
deloc de ele și fac atâtea piedici țăranilor“. Dacă acestea s-ar 
pune în vânzare, ar fi bine pentru ambele părți“. 

Decepţionat de modul în care guvernanţii menajau interesele 
moșierimii, Ion Mihalache continua să anime - ca, de pildă, la 
Priboeni - visul țăranilor pentru pământ?. Se lansa, totodată, în 
redactarea și publicarea unor studii sociologice. Scopul era de a 
da ţăranilor și unor lideri locali un fel de ghid călăuzitor în 
acțiunea politică. Era necesar - constata el - ca acea „turmă 
inconștientă de interesele ei“ - cum era acreditată în epocă - 
să-și evalueze forțele şi direcţia de mișcare. Mereu în gând cu 
C. Dobrescu-Argeș, voia să ridice frământările țărănimii la nivel 
de curent politic. Experienţa înaintașului lui trebuia recuperată nu 
numai pentru evitarea unor răscoale de tipul acelora din 1907, ci 

și pentru că satele începuseră să arate o anume solidaritate pentru 
cauze comune, ca, de pildă, crearea de bănci populare și obşti de 
arendareS. Era un semnal de abandonare a stării de apatie, dar o 
atitudine caracteristică doar pentru unele elemente înstărite, a 
chiaburilor sau burgheziei - cum le numea el - care reprezentau 
o „pătură foarte subțire“, ajunsă la acea situație prin energie, 
destoinicie, împrejurări favorabile, viclenie și uneori jaf. Acestei 
categorii aparțineau foști cârciumari, foști slujbași și mai puțini 
țărani ridicaţi prin „muncă cinstită“. Aceștia însă puteau constitui 
un nucleu coagulator al unei forțe țărănești, dar nu reprezentau 
totală încredere, căci sub raport politic își tranzacționau atitudinea 
în funcţie de un interes personal imediat€. 

Țărănimea mică stăpână pe o bucată de pământ, ce-și putea 
asigura o existență independentă, era pentru Mihalache principalul 
element care trebuia activizat politic. Alcătuită cu deosebire din 
fii de moșneni, dar în mai mică măsură din descendenți de clăcași, 
cu deosebire în zone de deal și de munte, această țărănime era 
relativ numeroasă. Era avantajată nu numai prin energie, ci şi prin 
faptul că trecuse prin școală. În acest mediu social se înfiripase 
o mișcare economică. Fiind deci mai liberi și mai luminaţi, țăranii 
cu un lot de pământ pentru subzisență puteau constitui forța socială 
coagulatoare a ansamblului sătenilor, atrăgându-i astfel pe proletarii 
agricoli și pe sătenii cu pământ puţin. Toate aceste straturi sociale 
erau chemate de Ion Mihalache a-și pune energia în „serviciul 
acelor curente ce vor însănătoși țara, de jos până sus7. 

Intelectualitatea satelor, prin care Mihalache înțelegea doar pe 
învățători și pe preoți, care prin modul lor de viață se confundau 
cu țăranii, excludea medicii, funcționarii publici, judecătorii, primarii 
etc. Toţi aceștia din urmă erau consideraţi instrumente ale guvernului. 
Învățătorii și preoții, în schimb, erau „trup și suflet“ cu țăranii, 
cu unele excepții, căci nu erau proprietari de pământ și, ca atare, 
nu năzuiau „a robi brațe“. Între ei și ţărani era o absolută solidaritate 
și identitate de viață®. 

Animat de idealul transformării țărănimii într-o forță politică, 
Mihalache credea că se impunea a i se da o orientare ideologică. 
În ce direcție să meargă într-o societate românească în care cele 
două partide liberal și conservator nu dăduseră soluționarea adecvată 
pentru problema agrară? Era întrebarea pe care în mai multe 
rânduri, și-a pusese într-o serie de discursuri în cercurile învățăto- 
rilor. De data aceasta însă i se părea imperios ca toată această 
luptă să aibă o fundamentare ideologică. 

La 1 octombrie 1910, apărea la Băbeni, judeţul Vâlcea, „Vremea 
nouă“, o revistă de informaţie și cultură politică destinată îndeosebi 
învăţătorilor şi preoților rurali, considerați de lo” Mihalache ele- 
mentul menit să dezvolte în mijlocul țărănimii conștiința propriilor 

ei interese”. Era vorba, prin urmare, de o publicație de cultură și 
propagandă politică, în redacția căreia Ion Mihalache apărea începând 
cu nr. 3. Între octombrie 1912 și mai 1915, el era redactorul 
revistei, unde insera un şir de articole de sociologie politică!0. Ca 
redactori asociaţi au fost preotul Dobrescu, Apostol Culea, O. 
Ghibu, V. Ţoni, C. Rădulescu-Codin, At. Necula, I. Ciorănescu. 
Al. Vlahuţă, N. Iorga și Bogdan-Duică figurau ca redactori onori- 
fici!l. Iorga mai ales își datora legătura cu revista menționată prin 
aderenţa unora dintre învățători și preoți, inclusiv a lui Ion Mihalache, 
la mișcarea lui naţionalist-democratică '*. 

La „Vremea nouă“, nume semnificativ pentru afirmarea unei 
tendințe radicale de schimbare, lon Mihalache se dedică unor 
analize istorice, sociologice și politice privitoare la dezvoltarea 
României moderne, cu accentul asupra problemei fundamentale, 
aceea a relațiilor agrare și a sistemului de proprietate funciară. În 
ciuda unor prefaceri epocale pe planul închegării României ca stat 
naţional, a organizării ei constituționale și a unor succese so- 
cial-economice incontestabile, inclusiv prin cucerirea independenţei 
politice, el considera că ţara avansa greoi, și nu în ritmul cerut 
de necesitatea depășirii înapoierii în care fusese ţinută de dominaţia 
străină. Cauza o constituia faptul că, întocmai ca la începuturile 
renașterii ei naţionale, ea nu se descătușase total de tiparele unui 
sistem desuet de relaţii agrare și de proprietate funciară. Deși se 
scurseseră mai multe decenii după închegarea ei statală, România 
rămăsese țară eminamente agricolă. Într-o atare situație, chiar la 
începutul secolului al XX-lea, lui Ion Mihalache i se părea că 
conflictul social cel mai acut nu era între agricultură și industrie, 
nici între burghezie și proletariat - ca în Occident -, căci ambele 
categorii sociale lipseau sau erau insignifiante. Un atare conflict 
era între moșieri și țărani!, el trebuind rezolvat cu prioritate. Căci 
de modul în care era soluționat depindea progresul și prosperitatea 
întregii Românii. 

Mihalache scrutează trecutul istoric cu scopul de a trage 
concluzii politice. Se documentează, astfel, dintr-o serie de autori 
ca Radu Rosetti, A. C. Cuza, C. D. Creangă, Partenie Cosma, C. 
Stere, Dobrogreanu-Gherea, recurgând pentru comparații chiar la 
străini, de pildă, Ed. Bernstein sau Seignobos, de unde-și procurase 
informaţii privitoare la Europa occidentală!€. El ia astfel în studiu 
conflictul dintre țărani și boieri din epoca regulamentară 1831-1848, 
urmărindu-i fazele succesive până la 1907. Mihalache, scriind o 
asemenea serie de articole, aprofundează revoluțiile din 1821 și 
din 1848, stăruie asupra Divanurilor ad hoc și a reformei agrare 
din 1864, ocupându-se apoi de legea tocmelilor agricole, Casa 
rurală de după 190715 etc. Toată această informație, trecută prin 
filtrul gândirii lui democratice, îi permitea elaborarea unor excelente 

studii politico-socilogice puţin observate ca atare în epocă în sfera 
unor asemenea științe și chiar în viața politică. 

România era 'o țară dominată de marii proprietari, numiţi de 
popor „boieri“, indiferent de apartenența lor politică liberală sau 
conservatoare. Toţi se bazau pe exploatarea latifundiilor cu ajutorul 
unor țărani, reduși la situația de mici arendași, care abia își câștigau 
subzistența. Deși în rândul „boierilor“ existau anumite rivalități, 
acestea nu le afectau omogenitatea și solidaritatea de interese în 
raporturile cu țăranii!6. Şi se perpetua o atare situație pentru că, 
în fapt, cu toate că se aboliseră privilegiile, clasele sociale vechi 
nu se transformaseră decât în mică măsură. La 1864 „abia s-a 
smuls - și încă printr-o lovitură de stat - ceva pământ de la 
boieri, nu însă şi pădure şi izlaz“!7. Căci atunci, în 1864, ceea 
ce se abolise, fuseseră raporturile de condiționare de tip feudal!ă. 
Dominând viața politică, moșierii - mai constata el - continuau 
a confunda interesele lor cu cele ale statului. În 1866 și ulterior, 
inclusiv în 1907, prin reprezentanții lor politici, elaborau și impuneau 
legi, ca de pildă aceea a tocmelilor agricole. În acest mod, 
administrația și jandarmeria erau puse la dispoziţia lor spre a-i 
constrânge pe ţărani, inclusiv pe calea manu militari, să le execute 
munci agricole. Din aceste motive, Mihalache conchidea că „sistemul 
agrar, juridic, politic are la bază nu interesul propriu al muncitorului, 
ci munca silită. Legiuirile și orânduielile noastre au fost, toate, 
așa făcute, încât țăranul să nu poată trăi prin el însuși, fără boier, 
şi asta ca să se asigure comoda existență a acestuia'“19. 

Stagnarea social-economică era perpetuată de proprietatea la- 
tifundiară, într-o ţară în care pământul era principala sursă de 
bogăţie și prosperitate. Ca urmare, repartiția unei asemenea avuţii 
se făcea după sistemul „cel mai monstruos din lume“, care adusese 
pieirea națiunilor ce-l utilizaseră. Aceasta însemna - potrivit datelor 
invocate de el - că „boierimea nouă“ - evaluată la circa 5000 
capi de familie - stăpânea 4-5 milioane ha pământ, în timp ce 
peste un milion de familii de săteni deţineau 3-4 milioane ha20. 

Sistemul agrar latifundiar era impropriu pentru „un simțitor 
progres“ - constata Mihalache în 1912 - din cauza unei rele 
distrubuiri a proprietăţii. O atare situație afecta atât interesul general, 
cât şi pe acela special al sătenilor. Principala avuţie a ţării — 
pământul - era dată pe mâna „unui pumn de oameni“ care își 
subordonau populația muncitoare. Câteva sute de mari proprietari 
dispuneau de munca a milioane de mici proprietari care, având 
minuscule loturi de ânt sau fiind simpli proletari, erau constrânși 
să cultive moșiile. atari condiţii, nici pe acestea din urmă nu 
era posibilă o agricultură intensivă, ci una rutinieră. Ecuația aceasta 
socială o complica intervenţia marelui arendaș care trăia exclusiv 
din rentă, din munca acelorași ţărani, neriscând nici o investiţie. 

Din aceste motive, „Agricultura, cu rare excepții, era „prădalnică, 
jefuitoare, hoțească“2 

Posesiunea nedreaptă a pământului de către moșierime, dar și 
modul extensiv şi spoliator de punere a lui în valoare prin munca 
și inventarul agricol rudimentar al celor mai numeroși țărani, storși 
deopotrivă de stat prin impozite, aduceau pe aceştia nu numai 
într-un fel de „robie“ economico-socială sau „neoiobogăie“, ci și 
într-o „robie“ politică. Țăranul român, privit şi prin prisma coer- 
ciţiilor impuse de legea tocmelilor agricole, i se părea mai aproape 
de condiția negrilor și pieilor Togi de pe plantațiile de bumbac 
din America și Africa de Sud??. Interpretarea lui, apropiată prin 
concluzii de aceea a lui Gherea, “privită superficial părea inspirată 
de teoria marxistă. Numai că Mihalache sublinia un atare antăgonism 
nu în vederea contestării sistemului social-economic bazat pe 
proprietatea particulară, ci pleda pentru perfecționarea acestuia prin 
armonizarea ansamblului de relații dintre clasele sociale. 


$ 


În ianuarie 1912, Mihalache insera în „Vremea nouă“ articolul 
intitulat „Partidele politice“. Făcea o evaluare critică a protagoniștilor 
vieţii politice românești. Definea politica drept „gospodărirea in- 
tereselor publice, adică a celor care contribuie sau pot contribui 
la binele comun“. La baza ei - preciza el - se afla un şir de 
principii care erau nu numai „maxime filosofice sau interpretări 
metafizice, ci felul de a înţelege conflictele economico-sociale și 
rezolvarea lor“. Interesele își îşi puneau pecetea asupra luptelor politice 
care aveau loc în societate? 

Interesele politice erau personale sau generale. „Precum 
gospodăria privată e administrarea interesului personal, precum 
diplomaţia și războaiele aranjează interesele naţionale, politica 
internă gospodărește interesele diverselor categorii sociale. Ea se 
preocupă de binele comun al unei categorii (nu al unei persoane), 
în vederea binelui comun al societăţii întregi““*. 

Consideră că o politică națională trebuia să asigure un „echilibru 
moral“ între diferite straturi sociale, pentru înfăptuirea interesului 
superior al statului. Nu era admisibilă - spunea el în martie 1912 
- dezvoltarea unora în detrimentul sau prin suferința altora. Fiecare 
clasă socială merita să se bucure de binefacerile muncii, avuţiei, 
culturii și puterii sale. Era inechitabil ca prin protecționism şi 
subvenţii stoarse din => țăranilor, să se creeze o burghezie cu 
o industrie artificială 

Promovarea intereselor socio-economice se efectua prin acțiunea 
unor grupuri de cetățeni organizaţi în partide politi: Era calea 
legală de afirmare și soluționare a diferitelor interese să Românie 


TAS Eo aN 

cu un regim constituțional care admitea pluralitatea ideilor și lupta 
politică pentru concretizarea acestora. 

Pentru Mihalache însă, în ciuda unui cadru general constituțional 
generos de joc democratic al diferitelor interese sociale, acestea 
din urmă se înfruntau și se afirmau nu atât în funcție de acuitatea 
lor, cât mai ales prin prisma rolului politic atribuit claselor de sus 
ale societății. În această privință, prin legea electorală cenzitară, 
moșierimea și burghezia dețineau adevărate privilegii organizându-se 
în partide politice - liberal și conservator - care doar în mică 
măsură își justificau scindarea, având la bază îndeosebi rivalități 
personale sau de grup aresta in orice caz, sfera lor de contradicție 
nu mergea până la temelia societății, așezându-se între ele mari 
principii şi programe reformatoare. Cauza o constituia faptul că 
ambele partide, cu aceeași structură socială și beneficiind în egală 
măsură de proprietatea latifundiară, aveau același interes nemărturisit: 
„apărarea privilegiilor clasei boierești“. Trăsătura aceasta era afirmată 
de Mihalache prin raportarea lor de ansamblu la țărănimea cu 
care marea proprietate, în mai multe rânduri, venise în conflict. 
Or, ce constata el? Cele două partide - în diferite momente de 
criză socială - căzuseră la acorduri pe baza așa-zisului interes al 
armoniei sociale. Dar nu dăduseră decât „atât cât au impus strict 
necesităţile de conservare națională şi deci de propria conservare 
a clasei boiereşti“. 

Nici liberalii, nici conservatorii - până în anii 1911-1913 - 
mai observa el - nu se identificaseră cu interesele țărănimii. Căci 
ambele partide, cu toate că în unele dezbateri lăsau impresia unor 
contradicții ireconciliabile?7, în fapt, îşi disputau puterea pe chestiuni 
mai mult sau mai puţin mărunte. Deopotrivă erau responsabile 
pentru faptul că nici unul nu făcuse „o reformă mare“ pentru 
ţărani. Ce se înfăptuise mai important pentru aceștia fusese rezultatul 
unor inițiative individuale: Cuza, Kogălniceanu și Haret, „operă 
pe care partidele au ciuntit-o pe cât au putut“. „Nu zicem că 
partidele n-au făcut nimic pentru țărani“, mai ales că aceasta nu 
era posibil. Numai că răscoalele fuseseră acelea care le amintea 
periodic cât erau în suferință și că se impuneau unele măsuri „de 
ruşinea Europei“. În plus, instinctul de conservare de clasă le dicta 
și unele înfăptuiri menite a întări într-o anumită măsură țărănimea 
și, în acest fel, statul. Au făcut însă „cârpeli“ și fără implicarea 
celor direct interesați28. 

Liberalii aveau chiar merite, printre care Mihalache menţiona 
că formulaseră programatic drepturi în favoarea țăranilor. Înfăptuirea 
acestora însă o amânaseră cât mai mult, căci partidul lor - cum 
s-a întâmplat, de pildă, sub D. A. Sturdza - era dominat de 
același spirit conservator de sorginte „boierească“. Aceloraşi liberali 
le mai găsea meritul că-l toleraseră printre ei pe Spiru Haret care 

- ca ministru -— făcuse enorm pentru țărani. Murind acest om 
politic - în decembrie 1912 - I. Mihalache îi aducea un vibrant 
omagiu. Vorbind după Ionel Brătianu, dr. I. C. Istrati şi I. G. 
Duca”, îi considera moartea o catastrofă. Căci învățătorii și țăranii 
îl socotiseră „părinte“. El le dovedise că idealul în care speraseră 
avea şanse de reușită. De aici impresia lui Mihalache că, lăsând 
prin moarte un gol imens, admiratorii lui Haret se simțeau nu 
numai descurajaţi, ci chiar „înspăimântați“ de nesiguranța viitorului 
care părea acum cețos. 

Cine să-l continuie pe Haret? Invocând pasaje și expresii 
biblice, Mihalache implora Provindeţa în numele învăţătorilor și 
țăranilor din județul Muscel, ca faptele lui să fie oferite drept 
pildă pentru „toți oblăduitorii“ țării. Intenţia dispărutului de a face 
cât mai repede „dreptatea cea mare, cea întreagă“, anume chemarea 
țărănimii la viața politică, să fie împlinită. Şi pentru că nu-i vedea 
în acel moment un continuator, I. Mihalache se arătă convins de 
„puterea ideilor“ lui. Căci trezită printr-un șir de măsuri pregătitoare, 
țărănimea însăși va cere „dreptul la viaţă“30, dobândind o reprezen- 
tare politică deplină și contribuind astfel direct la ameliorarea 
propriei ei vieți. 

Criticând deopotrivă pe liberali şi conservatori, care deformau 
regimul politic al votului cenzitar instituit de ei, Mihalache arăta 
în 1912 că, în general, campaniile electorale nu erau confruntări 
cu caracter programatic, ci dispute mai mult sau mai puțin personale 
sau de grup. Înfruntările dintre candidați luau adesea forma ridicolă 
a unor „declamări“ și injurii, practicându-se pe scară întinsă 
politicianismul, folosirea funcționarilor din aparatul de stat drept 
masă de manevră și instrument de presiune, adevărați „mercenari 
politici“ care în funcție de împrejurări slujeau unul din cele două 
partide competitoare?l. 

Ambele partide preferau să se înconjoare de o clientelă fără 
de care organizaţiile lor ar fi fost „schelete goale“. În fapt, viața 
politică reală era inexistentă, căci disputele asupra treburilor publice 
aveau loc într-un mediu social de cel mult până la 10% din 
populația țării. Aici - potrivit lui - nu se puteau forma curente 
de idei largi și sănătoase cu caracter regenerator'2. Orbirea și 
patima politică făcuseră ca cele două partide, preocupate de interese 
de grup, să deformeze până la caricatură chiar colegiul III considerat 
drept apanaj guvernamental și clientelar. 

Liberalii și conservatorii ridicaseră astfel un zid gros între ei 
și națiune, încălcând dreptul legal al țăranilor de a-și apăra interesele 
cu propriul colegiu. Din aceste motive, regimul politic al acelor 
momente era calificat drept unul oligarhic care scindase societatea 
în două. Se crease, astfel, „o prăpastie între restrânsa clasă oligarhică 
atotputernică“, care confundă interesul ei de clasă cu acela naţional 

al statului, și între „imensa majoritate a ţării, ţinută în ignoranță 
și sărăcie și silită a hrăni o dușmănie primejdioasă pentru siguranța 
țării“. Fără rezolvarea acestui conflict „se împiedică acea puternică 
solidaritate socială și acea luminată conștiință naţională care fac 
din ţară un tot coerent, în jurul căreia să graviteze în mod mecanic 
aspiraţiile unui neam întreg“ 

* 


Un autentic regim politic reprezentantiv presupunea trezirea 
„grosului“ populației la viață cetățenească, în caz contrar instituțiile 
constituționale părându-i-se o „minciună“. Un asemenea caracter 
era dat nu numai de ponderea privilegiată acordată în colegii 
moșierimii şi burgheziei, ci şi de apatia politică ce domnea în 
sânul maselor populare. Țăranii - mai constata el - pierzând 
încrederea în dreptate, căzuseră într-un fatalism oriental convinşi 
că binele nu putea veni decât de la Dumnezeu. Abstinența politică 
era larg răspândită, acredintându-se ideea că oamenii cinstiți și de 
caracter nu trebuiau să se amestece în treburile publice, mai ales 
că autoritatea în general şi guvernul în special stârneau fie neîn- 
credere, fie teamă“. Căci într-o societate cu un orizont civic și 
educaţional atât de mărginit, principiile contradictorii care se în- 
fruntau provocau confuzie şi dezorientare. Din aceste motive, 
propunându-și a activa politic această masă pasivă de locuitori, 
Ion Mihalache era nemulțumit că ea nu folosea deplin nici spaţiul 
constituțional de libertăți politice, al votului cenzitar. Asemenea 
drepturi - credea el - nu trebuiau privite cu indiferență, ci 
considerate „o obligație morală, o datorie“ impusă fiecărui cetățean 
de rolul lui în societate. Cetăţenii neînregimentați politic trebuiau 
să iasă din apatie, căci prin acea atitudine nu făceau decât să-și 
„Veşnicească“ rolul de tori“ ai unor lupte ce se dădeau 
între alţii, î în afară de ei35. Era tocmai ce doreau cele două partide, 
liberal și conservator. 

Activizarea politică a maselor populare o concepea ca un 
proces de dezvoltare a conștiinței civice, prin implicarea directă a 
intelectualității rurale. Să înceteze mentalitatea unei părți a acesteia 
fie de a se rezuma strict la școală, fie de a se afilia politic la 
liberali sau conservatori din nevoia de a se apăra de abuzuri sau 
de a se răzbuna împotriva altora, oscilând între cele două partide 
în funcţie de alternanța lor guvernamentală. Să opteze politic nu 
după simpatia sau interesul față de o persoană. Ideile acestuia sau 
ale partidului întruchipat, inclusiv concordanța dintre vorbe și fapte, 
trebuiau să devină repere orientative3€. 

Această acțiune de conștientizare civică şi politică a maselor 

populare presupunea în chip obligatoriu a le „trezi“ ca ţărani, adică 
a le conduce pe calea luptei „de exterminare a privilegiilor unei 

clase“. Dar nu în scopul de a-și însuși ei acele privilegii, ci în 
vederea stabilirii unui echilibru social care lipsea ţării, fără de care 
viaţa ei de stat și idealul național erau în pericol. Nu putea fi 
solidaritate socială între șase milioane de „suflete împilate“ și „o 
mână de boieri“ care acaparau „tot bunul țării, lăsând celorlalți 
doar atât cât pot trăi de azi pe mâine“. Din acest motiv, între 
cele două clase era o puternică dușmănie, indiferent dacă formal 
era negată de „clasa dominantă“ care vorbea de armonia socială. 
Tocmai acea „ură“ dintre clase dăduse naștere revoltelor sociale 
din 190737. 

Conceptele de adversitate și luptă dintre clase șocaseră pe 
sociologii și politicienii care priveau societatea ca o entitate aflată 
într-o permanentă armonie. Mihalache nu se sfia să le utilizeze, 
convins că reflectau adecvat realitatea. „Cei ce se tem de lupta 
de clasă își fac singuri spaime zadarnice, atunci când sunt sinceri. 
Armonia claselor sociale este o amăgire pentru naivi, o farsă pe 
care actorii o joacă pe scenă, pentru ca publicul să nu observe 
că în culise o clasă, cea puternică, despoaie pe alta“. Existau deci 
clase sociale aflate într-un „veşnic conflict“, din jocul acestora 
stabilindu-se „echilibrul ce asigură vigoarea naţiei“. 

România însă se menținea un „periculos dezechilibru“ între 
clasele sociale. Partidele liberal și conservator promovau pe plan 
politic un interes egoist, în detrimentul și cu suferințele imensei 
majorităţi a poporului. Prin armonie socială înțelegeau menţinerea 
țărănimii în situaţia de „clienți“ subordonați. Politica devenea pentru 
ei un instrument de abuz, de periclitare a echilibrului social și a 
intereselor de ansamblu ale naţiunii care, adusă la disperare, era 
împinsă la răscoale violente și anarhice3&. 

Restabilirea echilibrului social just nu se putea face - în aceste 
condiții - decât prin dezvoltarea unei mișcări politice ţărăneşti. 
Colegiul III trebuie să devină apanajul destinatarului lui, cum 
indicau prevederile constituționale, încât liberalii și conservatorii 
să renunţe la a-l considera drept „zestre guvernamentală“. 

Parlamentul ar putea deveni astfel „un regulator civilizat al 
conflictelor mari sociale“. Această mișcare care apela prioritar la 
țărani, nu era exclusivistă. Ea își propunea „să absoarbă elementele 
intelectuale și sincer democrate ce se mișcă acum pe orbite 
improprii, pentru ca elementele de valoare din țărănime să nu 
apuce şi ele calea rătăcitoare a acelor orbite“39. 

Devenind tot mai tranșant şi plin de conținut concret so- 
cial-economic țărănismul lui Mihalache ca doctirnă și acțiune 
politică intra lent și sigur în contradicție cu naţional-democratismul 
lui Nicolae Iorga care pretindea a-l subsuma. Faptul acesta îl 
aducea pe primul într-o dispută publică cu cel de-al doilea, 
survenită în 1912. Și aceasta nu era artificială, ci de fond. Era 

Partidul naţionalist democrat o expresie autentică a țărănismului? 
Recunoscându-i lui lorga mari servicii aduse sătenilor, Mihalache 
îi nega pretenția că ar întruchipa atari interese, fie și numai pentru 
faptul că el se adresa predilect intelectualilor. I. Mihalache se arăta 
consternat că, perseverând pe o asemenea poziţie, Iorga credea că 
pentru a-și împlini o asemenea funcţie, partidului lui nu-i lipsea 
decât sprijinul învăţătorilor și preoților rurali pe care nu putese 
conta decât parţial, pentru că-i ispitise „filantropia vagă“ a lui 
Haret. Din această cauză mii de asemenea intelectuali ai satelor 
stăteau deopotrivă „timizi“, neimplicaţi în politică. Pe aceştia Iorga 
îi voia în PND, propagatorii unei politici de care țăranii să profite 
„mai mult chiar decât prin expropriere“ 

Angajat într-o atare dispută cu Iorga care îl privea cel mult 
ca pe un „vrednic învățător“, Mihalache arăta un larg orizont 
doctrinar. PND - susținea el - era mai mult un curent intelectual, 
literar și artistic. Pentru el cultura reprezenta „tăria oricărei națiuni“, 
încât numai prin ea se legitimau bunurile economice, morale și 
politice pentru toate clasele sociale. Văzând în națiune un corp 
omogen, exceptând pe străinii din economie, lorga n-o privea 
diferențiat nici sub raport social. Practica, astfel, un „democratism 
naţionalist“ 

Mihalache reproşa lui Iorga faptul că partidul lui nu avea în 
spate o clasă socială cu interese majore, care să constituie axa 
demersului politic. Din aceste motive - observa I. Mihalache - 
partidul lui lorga nu era nici un organism al clasei dominante, 
dar nici al clasei de mijloc. Țărănimea nu era suficient în atenţia 
aceluiași partid, căci acesta nu luase poziția hotărâtă „în marele 
conflict“ dintre ea și moșierime, punând la baza programului lui 
trecerea latifundiilor în stăpânirea țăranilor“? 

PND nu se mai putea concepe doar ca o organizație de cultură 
politică, de educaţie națională, de asanare morală și de directivă 
generală a politicii. Să se renunțe deci la acel program vag, 
orientându-se spre soluționarea chestiunilor fundamentale ale so- 
cietăţii din acel moment. Prin acel program, Ion Mihalache nu-l 
vedea capabil să lovească un regim social agrar care era rădăcina 
răului și anomaliilor din ţară, adică reaua repartiție a proprietăţii 
asupra solului. Un „pumn de oameni“ răpeau în desfrâu munca 
milioanelor de „robi“ pe care - spre a le perpetua acea stare -, 
îi ţin în întuneric și mizerie. Și deși tot ei dețineau toată puterea 
țării: parlament, administraţie, Justiție, bogăție“3, nu erau combătuți 
de o viguroasă forță politică. 

Iorga deci nu putea apăra eficient pe țărani, întrucât nu dispunea 
de o politică specifică. Nu mai era admisibil ca suferințele şi 
nevoile lor vitale să fie amalgamente în programe cu conţinut 
îndoielnic. Un partid țărănesc - îi explica lui Iorga - ar trebui să 

propună explicit „dezrobirea economică și culturală, politică a 
clasei țărănești“, care este încătușată de un „pumn de moșieri“, 
necesitate cu atât mai acută cu cât această numerosă populaţie se 
confundă cu națiunea. Căci atunci, în 1913, problema fundamentală 
a României consta în „trecerea pământului în mâinile țăranilor, 
organizați în obște, cu credite şi cu agronomi, reducerea marii 
proprietăţi la strictul necesar a rolului ei social“. Acelor revendicări 
li se puteau adăuga înmulțirea instituţiilor cu rol educativ, impozit 
progresiv, vot universal“*. 
ărănimea să devină pentru PND principala clasă socială de 

sprijin. Intelectualii naționaliști erau neîndoielnic importanți, dar nu 
în sine. Un partid nu se putea bizui numai pe ei, căci erau fie 
funcţionari, și deci de partea guvernului, fie oameni legaţi de 
principii care, de regulă, zburau odată cu tinerețea. Dacă nu va 
îmbrățișa direct și complet interesele țărănimii, PND va rămâne 
„0 şcoală, o academie politică, dar nu va avea succese politice“. 
Iorga să ia exemplul socialiștilor care au mers la început separat 
de mișcarea muncitorească, dar îndată ce s-au infiltrat în mijlocul 
acesteia, au devenit o forță. Tot astfel, el să meargă în mijlocul 
țăranilor, prin identificarea cu interesele lor nogonalişti democrați 
putând deveni cel mai puternic partid al țării 

Lui Nicolae Iorga însă, ideea plasării țărănimii la baza partidului 
lui îi repugna, părându-i-se că era în contradicție cu solidaritatea 
și armonia socială indispensabilă pentru atingerea idealului naţional. 
Din aceste motive, formularea unor revendicări sociale cu tentă 
strict țărănistă, Iorga o reproba ca „fanatism de clasă“, asociind-o 
cu ideile socialiste. I. Mihalache însă considera calificativul nu 
numai nedrept, ci și diversionist, utilizat de cei interesaţi în dăinuirea 
stărilor sociale vetuste pentru a speria lumea cu „fantoma“ destructivă 
a luptei de clasă. Un partid având țărănimea drept axă socială nu 
era exclusivist, ci o organizaţie care îngloba și alte elemente, 
printre care intelectualii nemulțumiți de menţinerea regimului agrar 
latifundiar. Era greșit să se considere că un partid bazat prioritar 
pe țărănime ar exclude alte clase sociale. Locul lui Iorga și al 
intelectualilor naționaliști era într-un asemenea partid social-agrar. 
Aici puteau domni cercurile înalte ale intelectualităţii, menținând 
însă „disciplina interesului clasei țărănești“ și o atmosferă „rustică“ 
în care sătenii să se simtă gazdă, iar nu oaspeți46 

Cât priveşte obiectivul lui Iorga de închegare a solidarității 
claselor sociale, I. Mihalache nu-l disprețuia. Trebuia însă, mai 
întâi, să se facă dreptate. Aceasta presupunea să se schimbe 
echilibrul economico-social dintre clase existent în acel moment, 
în favoarea țărănimii rezolvându-se astfel „marele conflict“ al ei 
cu boierimea. Aceasta nu însemna „exterminarea altor clase“ sau 
întronarea unei alte „tiranii“, ci realizarea unui echilibru social 

„sănătos, care să dea o formă socială generală menită a face tăria 
noastră națională, iar nu cum stă acum, o veşnică primejdie“. Se 
impunea un apel la „lupta de clasă“, dar nu în înțeles socialist 
de desființare a claselor suprapuse în vederea omogenizării sociale, 
ci în sensul de a stabili un echilibru normal între clase ca „organe 
naturale“47. 

Faptul că un partid având țărănimea drept pivot nu întruchipa 
o transpunere pe plan politic a ideii luptei de clasă fusese demonstrat 
de Ungaria și Bulgaria. Acolo experimentul dăduse rezultate pozitive 
pe planul democraţiei parlamentare. Să fie un atare model nepotrivit 
pentru România unde există „o problemă agrară vitală“? Lui Iorga 
i se cerea să antreneze țărănimea în lupta politică în numele 
intereselor ei, iar nu ale adversarilor ei. Evoca exemplul lui 
Dobrescu-Argeș care crease o mișcare de o impetuozitate și 
demnitate pe care n-o aveau partidele istorice. Numai astfel se 
putea mobiliza țărănimea sub raport politic. Dorea PND să încadreze 
acea „oştire“ care stătuse în rezervă pentru că nu i se reprezentau 
adecvat interesele? Un asemenea partid ar fi și țărănesc și nationalist, 
încât lui Iorga îi stătea „în mână“ să-l aibă la dispoziţie$. 

IV 
Exproprierea latifundiilor 
şi votul universal 


În octombrie 1912, survenise primul război balcanic care obliga 
România să facă concentrări de trupe, printre mobilizați fiind și 
Ion Mihalache, în noiembrie la Câmpulung. Participând la manevre 
bolnav, se întorcea la cazarmă cu trenul, ceea ce-i atrăgea arest 
militar dictat de comandanții rigizi. Învățătorii musceleni cereau 
lui Iorga să-l apere, să fie pus în libertate până la judecată. 
Consiliul de Război casa însă sentința constatând inexistența faptului 
imputat! 

Dar acele evenimente politico-militare din Balcani îi ofereau 
o perspectivă mai largă de evaluare a situației politice interne, 
comparată cu aceea a națiunilor care luptau -pentru emancipare 
deplină de sub dominația otomană. Ca şi alți români, fusese 
surprins de modul exemplar în care bulgarii se identificau cu 
interesele statului. Și nu pentru veleitățile de dominație asupra 
zonei din partea conducătorilor lor, ci mai ales pentru solidaritatea 
întregii națiuni în fața adversităților externe. Asemenea constatări, 
făcute publice în februarie 1913, fuseseră întregite prin observații 
directe în iunie-iulie, când ca ostaș în armata română participa la 
campania din Bulgaria. 

Sub raportul sistemului de proprietate funciară și al relaţiilor 
agrare, Bulgaria i se părea un model de urmat. Spre deosebire de 
Ionel Brătianu, liderul PNL care avusese o atare „revelaţie“ abia 
în vara lui 1913, prin contactul lui direct - ca ostaș - cu aceleași 
realități sud-dunărene, Ion Mihalache invocase acel model încă 
din februarie. 

Ce observase el prin compararea celor două societăți? Că 
dincolo de Dunăre populaţia nu era scindată antagonic ca în 
România, în latifundiari și țărani dezmoșteniți. Solidaritatea naţiunii 
bulgare o explica pe existența unei ţărănimi libere înzestrată nu 
numai cu pământ suficient de muncă, ci și cu drepturi politice 
efective. Acolo - adăuga el — exista un echilibru social „normal“ 
între diferite straturi sociale?, neexistând moșierime latifundiară 
parazitară şi tocmai întinderea drepturilor economice și politice 

până la baza societăţii făcuse ca un întreg popor să se identifice 
cu problemele fundamentale ale statului. Era vorba de „țărănimea 
luminată și împărtăşită de bunurile țării“, într-un moment când în 
România aceeași clasă socială era ţinută în „ignoranță și robie“ 
printr-un regim agrar latifundiar’. 

Trebuie menţionat că în vara lui 1913 survenise o veritabilă 
„contagiune“ bulgară în rândul armatei române traversată peste 
Dunăre, ale cărei efective în marea lor majoritate erau alcătuite 
din țărani. Aceștia văzuseră cu ochii lor o țărănime mai viguroasă, 
mai îndestulată economic, mai îndrăzneață și mai stăpână pe ea 
însăși. Tot atunci, lideri politici și cercuri ale opiniei publice 
„descoperind“ cât de frustraţi trebuie să se fi simţit țăranii români 
în haine de ostași, văd în aceștia o forță înăbușită, gata de o 
explozie mai mare decât aceea din 1907, dacă nu i se acordau 
pământ și drepturi politice. În plus, o Românie care avea de 
îndeplinit un mare ideal național, putea ea să-l atingă fără a da 
o soluționare dreaptă acutelor contradicții social-agrare? 

Ionel Brătianu, șeful PNL, conștient de un asemenea imperativ, 
abandonând atitudinea nepăsătoare a celor mai mulți din asociații 
lui politici, după ce în prealabil îl convertise pe rege să-i accepte 
inițiativele, şi-a dat seama că numai „puterea țăranilor“ era speranța 
României. Dar pentru aceasta, ei trebuiau scoși din „robia“ lati- 
fundiarilor. O atare ocazie se ivise chiar în 1907, când - potrivit 
lui Mihalache - același Ionel Brătianu ar fi putut să-și lege numele 
de acela al lui M. Kogălniceanu. I-a lipsit tocmai curajul. Ionel 
Brătianu, în schimb, se identificase cu represiunea sângeroasă a 
unor răsculați, fără a o răscumpăra printr-o expropriere a unor 
părți din latifundiis. 

Lui Mihalache i se părea că, ceea ce făcea șeful guvernului 
liberal în 1913, era legitimarea tardivă a unor acte incriminate ca 
a fi aparținut unor „instigatori și anarhiști“. Căci el transpunea în 
formule politice sloganul țărănimii din 1907: „Noi vrem pământ!““6. 

În octombrie și noiembrie 1913, Mihalache constata că pro- 
gramul liberal de reforme era parțial îmbrățișat şi de conservatori. 
Atmosfera pentru asemenea schimbări era doar aparent favorabilă, 
dacă nu se declanșa o mișcare de jos în aceeași direcţie. Se temea 
că partidele politice, după obiceiul lor tranzacționist, ar putea să 
golească de conţinut acele reforme mult așteptate. De aici ideea 
lui că țărănimea nu trebuia să se încreadă exclusiv în partidele 
politice. „Zadamic vom aștepta pasivi să ne vină mântuirea de-a 
gata, de sus, de la alții, noi zicând doar: amin şi bogdaproste. 
Nu! Până ce țărănimea nu se va mișca, până nu va lua parte 
activ și efectiv la facerea legilor, până atunci nădejde de mântuire 
nu poate fi“. Era nevoie să se agite satele în sensul acelor idei 
reformatoare. Sătenii nu mai puteau să accepte postura de clientelă 

politică oferită de partide, ci trebuiau să acţioneze „ca parte direct 
interesată, ca reclamantă în marele proces“ 

Pentru a exprima. direct asemenea deziderate, Mihalache pre- 
coniza formarea unei Ligi țărănești. Aceasta nu era un partid 
politic, ci un organism coordonator care se adresa tuturor adepților 
marilor reforme, peste deosebirile politice, în special intelectualilor. 
Liga era menită a pregăti în sânul partidelor politice o atmosferă 
prielnică schimbării, iar jos, în masele populare o acţiune de 
orientare și ordonare a revendicărilor, asumându-și și rolul de a 
vorbi în numele clasei țărănești. Era necesar a se proceda astfel 
pentru că reformele, cu deosebire exproprierea, urmau să aibă 
efecte contradictorii: pe de o parte diminuarea însemnătăţii oligarhiei, 
„iar pe de alta întărirea clasei țărănești. În cazul în care nu se crea 
acea ligă, dublul scop urmărit nu putea fi atins integral, întrucât 
însuși PNL se sprijinea pe oligarhies. 

Liga țărănească ar mai fi avut menirea de a expune un întreg 
program reformator, dar nu în numele unui partid, ci de pe poziţii 
naţionale. În octombrie și noiembrie 1913, Mihalache considera 
că programul ligii ar trebui să includă ca principii fundamentale: 
exproprierea latifundiilor, vot universal, impozit progresiv pe venit, 
înmulţirea şcolilor primare, întărirea armatei. Este de menţionat că 
unele din aceste revendicări fuseseră formulate cu mai mulți ani 
înainte. 

În septembrie 1911, constatând în întreaga Europă un proces 
de democratizare prin lupta pentru introducerea votului universal, 
sublinia că o asemenea necesitate era mai imperioasă pentru 
România, unde puterea politică era exercitată de o oligarhie. Votul 
universal era afirmat clar și în mai 1913, când vedea în realizarea 
lui o modalitate de a se pune capăt unei puteri administrative și 
politice atribuită unor „șnapani“ care, prin cens, terorizau satele, 
transformate în adevărate „pașalâcuri“. Nemulțumit că Ionel Brătianu 
propusese numai colegiu unic, dreptul de vot fiind condiționat de 
un minimum de instrucție şcolară, Mihalache cerea, dimpotrivă, 
vot universal, căci pentru neştiința de carte vina o purtau guvernanţii. 

Exproprierea concepută prin despăgubire, o legitima prin dreptul 
sfânt al omului de a trăi, singurul de fapt „imanent“. De aceea, 
o preconiza cât mai întinsă, spre a se realiza „condiţiile de a 
exista și trăi“ pentru o clasă de 6 milioane de oameni, care prin 
număr reprezentau „o ţară și o naţiune”. 


* 


Preluând guvernarea la 4 ianuarie 1914, Ionel Brătianu proceda 
la alegeri parlamentare, în luna viitoare, spre a-și învesti cu 
legitimitate programul reformator prin adeziunea Corpurilor legiu- 
itoare. Avea neîndoielnic adversari redutabili în conservatori care, 

cu unele excepții, considerau exproprierea și colegiul unic extrem 
de dăunătoare. Survenea, astfel, o luptă înverșunată între liberalism 
și conservatorism transferată în acele prime două luni ale anului 
1914 în colegiile electorale, pentru câștigarea unor aderenți pro 
sau contra reforme. 

În acele împrejurări politice se înscrie intervenţia lui Ion 
Mihalache care, de mai mulți ani se pronunţase categoric ca o 
asemenea dispută să nu survină doar în sânul partidelor „oligarhice“, 
oricât de binevoitori ar fi liberalii, promotorii reformelor, ci să fie 
antrenată direct însăși țărănimea. De aici acțiunea lui de a scoate 
colegiul III de sub tutela celor două partide politice, printr-o 
campanie electorală independentă. Hotărât să-și pună candidatura 
la colegiul țărănesc în județul Muscel, conformându-se legilor în . 
vigoare, Ion Mihalache era constrâns să renunțe momentan la 
catedra de învățător!O. Demisiona, de asemenea, de la președinția 
Asociaţiei generale a învăţătorilor în același scop. 

Implicându-se într-o campanie electorală independentă, el îşi 
atrăgea adversitatea liberalilor. Aceștia însă, nereușind în încercările 
repetate de a-l atrage în tabăra lor, chiar cu prețul unei poziţii 
importante de lider!!, văd în el un pericol. Ca atare, în împrejurările 
luptei efective pentru reforme, lon Mihalache trebuia oprit să 
dezvolte o acţiune politică proprie. Pentru a-l împiedica, liberalii 
îi contestă, mai întâi, legalitatea candidaturii chiar după demisia 
de la catedra de învățător, că nu era țăran. Avocatul Emilian 
Georgescu din Domnești, Muscel, combătea un articol în acest 
sens din ziarul „Seara“. Cine putea condida la colegiul II? Numai 
țăranii înregimentaţi în partidele politice? Interesele acestora nu 
puteau fi slujite mai bine decât de candidaţi care trăiau în mijlocul 
lor şi se identificau cu asemenea aspirații, cum era neîndoielnic 
Ion Mihalache!2. 

Făcând campanie electorală de pe poziţiile țărănimii, își propunea 
organizarea unor reuniuni politice. La 20 ianuarie 1914, de pildă, 
în schimbul sumei de 100 lei, închiriase pentru seara de 5 februarie 
sale cinematografului complet iluminată, mobilată și încălzită din 
Târgul Cârcinov, pentru ţinerea unei reuniuni politicel3. Această 
manifestare este însă contracarată de liberali prin Dinu Brătianu, 
fratele șefului guvernului. Proprietarul cinematogrfului, căpitanul 
V. Culea, era presat de autorități să anuleze învoiala cu I. Mihalache, 
oblingându-l să-l despăgubească pe acesta cu 400 lei, în caz 
contrar fiind amenințat cu închiderea sălii pe timp de trei luni. 
Căci învățătorul din Topoloveni era prezentat ca un veritabil 
agitator, un „tulburător“ care voia să „pescuiască“ în ape învolburate 
și chiar o „coadă a conservatorilor“, urmărind să deruteze țărănimea. 
Somat să-și anuleze reuniunea electorală din 5 februarie, Mihalache 
nu numai că a refuzat, ci și a chemat electorii făcându-și publicitatea 

ideilor prin afișe. Liberalii contraatacă prin poliție lansând „afișul 
roșu“, spre a-l discredita drept comunist. Şi pentru că Mihalache 
sfida acele amenințări, seara, în timp ce se afla în mijlocul 
electorilor lui, a fost dat afară „în brânci“, de fostul director de 
prefectură și directorul Băncii „Muscelul“, C. Rădulescu-Codin, 
sub privirile aprobatoare ale lui Dinu Brătianu care considera 
colegiul III al județului Muscel fieful lui electoral. I-au luat deci 
cu forța sala arvunită, în timp ce poliţia ocupase toate celelalte 
săli din oraș. I. Mihalache era constrâns să se retragă într-o berărie, 
dar nici aici auditoriul n-a fost îngăduit de însuși Dinu Brătianu!%. 

Supraveghindu-l îndeaproape, liberalii obstrucționau prin toate 
mijloacele administrative campania electorală. Prefectul județului 
Muscel - după ce în reuniuni publice îl combătuse -, împreună 
cu revizorul școlar - spre a-l rupe de învățători - îi constrângeau 
pe aceştia din urmă să participe la reuniunile politice liberale!5. 

deplasările lui prin sate, Ion Mihalache era supravegheat de 
notari comunali, agenţi speciali și chiar cete de câte 20 de jandarmi, 
toți aceștia proferând amenințări printre oamenii cu care liderul 
țărănist venea în contact. Preoţii, învățătorii și comercianții erau 
somaţi să nu-l găzduiască pe timpul deplasărilor lui. Asemenea 
ilegalităţi erau denunțate de Mihalache atât Ministerului de Interne, 
dar și presei prin „Neamul românesc“ și „Minerva“, subliniind 
furia autorităţilor liberale pentru că, prin acțiunea lui, pierdeau 
colegiul „minciunei““16. 

Decis să ocupe locul de deputat al țăranilor, Ion Mihalache 
lansase o scrisoare către alegători încă de la 12 ianuarie!7. Sfidând 
obstacolele autorităţilor liberale, prin contacte directe sau prin 
simple reuniuni se adresa sătenilor cu apelativul „fraților de luptă“18. 
Se prezenta ca un continuator al lui C. Dobrescu-Argeș, chemând 
îndeosebi oamenii în vârstă să i se alăture în numele legăturilor 
lor cu fostul fruntaș țărănist spre a relua, astfel, „lupta sfântă de 
odinioară“. Se angaja să cultive „adevărul și sinceritatea“, condiții 
esenţiale ale oricărui progres!”. Ajunsese la asemenea convingeri 
inspirat de creștinism, calificat „cea mai măreaţă clădire sufletească“, 
întrucât izbise necruţător în fariseism, sinonim cu politicianismul 
practicat în România. 

campania electorală, el explica faptul că inițiativa liberală 
pentru reforme nu era un act de generozitate, ci fusese precipitată 
de o contagiune extemă. Abia în timpul campaniei militare din 
Bulgaria, oameni politici mai luminaţi, în faţa unor soldați români 
care descoperiseră bunăstarea țăranilor bulgari, admiseseră necesi- 
tatea unor prefaceri imediate sociale și politice. Ion Mihalache 
însuși împărtășea impresii proprii despre starea bună a țăranilor 
bulgari, în contrast cu situația din România. Sc! laţii români, puși 
în faţa acelor realități, se simțeau umiliți. Ei spuneau: bulgarii nu 

numai că trăiesc mai bine, dar n-au nici „ciocoi“. La ce le folosea 
„biruința“ împotriva lor dacă se întorceau acasă tot „în robie“? 
Mihalache însuși, în fața unor atari stări sufletești, fusese „îndurerat“. 
Asemenea sentimente - adăuga el -— îl încercaseră și pe Ionel 
Brătianu, cu atât mai mult cu cât observase că, în timp ce românii 
dezmoșteniţi participaseră din plin la campania militară, diverşi 
„Coconași' se eschivaseră de la efortul naţional, ocrotindu-și avutul 
și mai ales persoana, de avatarurile războiului. În atari împrejurări, 
Í. Brătianu gândise: „Să-i liberez“ pe țărani. Îl lăuda pentru că 
„a avut curajul eroic să pronunțe cuvintele: colegiu unic și 
expropriere. Pentru acest curaj să-i fim recunoscători. Eu, ca om 
cinstit ce mă cred, nu mă pot abţine de a striga: Trăiască Ion 
Brătianu!“20 
Numai că, impunând aceste idei partidului liberal, membri ai 
acestuia se prefăceau că-l urmează, afirmând demagogic că erau 
chiar cuprinși de „entuziasm“. Pentru Mihalache era suspectă o 
atare atitudine. Ce fel de reforme vor ieși din „dragostea la- 
tufundiarilor““ pentru ele? Liberalii avuseseră în program cele mai 
înaintate idei, inclusiv votul universal încă din 1891. Cu cine va 
realiza Ionel Brătianu schimbările? Cu un partid ai cărui membri 
- mulţi — erau nesinceri? „Boierii“ — după ce făcuseră să eșueze 
reformele din 1907 - nu puteau să-și reteze singuri „craca de 
sub picioare“. Nu vor face schimbări reale, ci ceva „de ochii 
lumii“. De aici nevoia ca ţăranii să se implice direct în această 
luptă pentru reforme. 
ce să constea acţiunea lor? Să înceteze a mai fi spectatori 
la lupta între partide sau de a fi o clientelă politică pentru 
guvernanţi. Venise momentul când autoritățile, inclusiv regele, 
puteau fi constrânse să respecte legile, în cazul de față existența 
distinctă a colegiului III, ceea ce însemna 38 deputați ţărani. 
Mihalache considera că, întocmai ca la 1848 în Comisia proprietății 
sau în 1857, în Adunările ad hoc, țăranii aveau nevoie de 
reprezentanți din rândul semenilor lor. Nu avocaţi sau orășeni care 
nu le cunoșteau nevoile și suferințele, ci oameni care erau încercați 
de aceeași apăsare. Partidele politice, care neglijaseră atât de mult 
interesele claselor de jos, nu trebuiau lăsate să facă doar ele o 
„tocmeală“ atât de importantă asupra colegiului unic și exproprierii. 
Căci prin scrutinul pe listă se promovau scopuri politicianiste. 
Țăranii să acţioneze prin ei înșiși, spre a prăvăli „stânca“ suferințelor 
şi mizeriilor lor. Întocmai ca Moise care eliberase pe evrei din 
captivitatea Egiptului, tot astfel ei să acţioneze pentru propria lor 
eliberare?l. Urmărind întărirea și autonomizarea colegiului MI, 
susținea că puterea acestuia consta nu atât în numărul de deputați, 
cât mai ales în forța morală a acestora. Invoca exemplul celor 
7-8 deputaţi români din Dieta de la Budapesta, care deşi reduși 

numericește, „sperie pe unguri“. Și asta pentru că desfășurau o 
luptă acerbă în numele unei întregi naţiuni. 

Cât priveşte exproprierea, Mihalache îi invoca necesitatea de 
pe pozițiile a milioane de țărani ținuți „într-o robie economică, 
politică și sufletească de un pumn de moșieri“. Prin reformele 
preconizate cerea să se facă „dreptate întreagă, nu ciuntită“. Să 
se exproprieze, mai întâi, marile moșii care trebuiau reduse mult 
ca întindere, pe baza lor dezvoltându-se mica proprietate liberă. 
Chiar moșiile mici - acolo unde era cazul - se cuvenea a fi și 
ele expropriate pentru întregirea aceleiași proprietăți mici. Acest 
transfer de pământ era legitim nu numai pentru că în trecut el 
aparținuse țăranilor și domnului — fiind în decursul secolelor uzurpat 
de boieri =, ci și pentru că ţăranii aveau „bunul simţ“ de a-l 
răscumpăra22. 

Sub raport politic era nevoie a se introduce principiul egalității 
între cetățeni, încât cei care erau deopotrivă la sarcini, să beneficieze 
de aceleași drepturi. Doar evreii, considerați de Mihalache „lupi 
în mijlocul oilor“, trebuiau ţinuţi încă la distanță. Era o înrâurire 
naţionalist-democratică din partea lui N. Iorga și A. C. Cuza, 
exercitată încă asupra lui. Altfel, el propunea o formulă de vot 
universal, despre care Dinu Brătianu spunea că este „o adevărată 
aberaţie“. Din perspectiva acelei confruntări cu privire la profunzimea 
şi amplitudinea drepturilor politice lui Mihalache i se părea legitim 
să lanseze, când avea ocazia, îndemul: „Nu staţi și nu cerșiţi 
fraților. Ridicaţi-vă $ luptați. Drepturile nu se capătă cerșind, ci 
se cuceresc luptând“ 

Acea campanie electorală, în ciuda marii ei rezonanțe în 
straturile de jos ale societății și în cercurile politice, nu-i aduce 
lui Mihalache succesul sperat. O parte a ideilor lui, dar mai ales 
modul în care le expunea, dezvăluiau o societate românească plină 
de contrarietăți. Din această perspectivă, el oferea o explicație 
politică a motivelor care paralizaseră stagnarea social-economică 
timp de decenii. Răspunderea o arunca asupra întregii clase politice 
beneficiare a sistemului electoral cenzitar, căci ea pusese mai 
presus interesele moșierimii decât cele generale ale națiunii, în- 
truchipată de majoritatea copleșitoare a populației, țărănimea. O 
asemenea explicație, corectă în mare măsură, era dezagreată nu 
atât de conservatori, paralizați în tentativa lor de a împiedica 
reformele, cât mai ales de liberali care îi considerau ideile prea 
radicale. 

Mihalache este deci un om politic periculos. Tărănismul lui 
are puncte aparente de tangenţă cu doctrina socialistă, cel puțin 
prin modul în care erau interpretate raporturile dintre clase, ceea 
ce permitea adversarilor lui liberali o acțiune energică de com- 
promitere a lui. Deşi liderul țărănist nu era socialist, el cunoştea 

bine acea doctrină, fără a se lăsa prins în capcanele ei, care - 
cum afirma el - sedusese mulți pere 4 Conștient că, prin 
vehemenţa socială era greşit înțeles într-o societate românească 
deprinsă să judece linear, în anii 1912-1913 el făcuse o serie de 
considerații negative asupra doctrinei socialiste, demonstrând că nu 
avea nici un succes în România. Căci aici exista o numeroasă 
țărănime care, prin mentalitate și prin instinctul de proprietate, era 
adversarul cel mai redutabil al ideilor socialiste. Cu toate aceste 
delimitări, în 1914, Mihalache este pentru liberali un adversar care 
trebuia învins chiar prin deformarea ideilor, căci acțiunea lui 
conducea la apariția unui partid al democraţiei țărănești. Atunci, 
în 1914, nucleul unui asemenea partid, reunit la București de V. 
M. Kogălniceanu și L. Arjoceanu, îl ridicase pe Mihalache „în 
slava cerului“25 

Datorită reprobării lui politice de către un întreg aparat ad- 
ministrativ judeţean, Mihalache nu ajungea deputat al colegiului 
III Muscel. Un asemenea eșec îl determina să revină la catedra 
din Topoloveni, în urma unui demers din 7 februarie 1914 către 
Ministerul Instrucțiunii Publice26. În mai şi iunie, în campania 
politică pentru Constituantă deschisă de liberali, el nu-și mai punea 
candidatura. Sprijinea reformele prin câteva discursuri de aceeași 
tendință radicală. Sublinia, astfel, nevoia de pământ pentru țăranii 
aduși în stare de „robie“ de către latifundiari. Nu trebuia invocat 
caracterul sacru al proprietăţii - proclamat de moșieri - până când 
sătenii nu dobândeau pământ suficient care să le permită să 
viețuiască. În același spirit relua ideea dres politice pentru 
țărani, reafirmând necesitatea votului universal27 

7. I. Mihalache, Ce politică să facem, p. 152-153, 156, 172. 
8. Ibidem. 
9. Ibidem, p. 67, 113-114, 149-151, 157. 


= 


0. ANB, Fond Mihalache, dos. 1, f. 80. - 

1. 1. G. Duca fusese primul liberal care-i spusese că are stofă de ministru, dar 
să COIRO (Vezi DADS ne: 60 din 16 martie 19120, p. 1079; Stere 
Diamandi, Galeria oamenilor politici, 1991, p. 211). 

12. ANB, Fond Mihalache, dos. 1, f. 28-29. 


ION MIHALACHE - DESTINUL UNEI VIEȚI 51 


13. 
14. 
15. 
16. 
17. 
18. 
19. 


20. 
2l. 
22. 
23. 
24. 
25. 
26. 
27. 


Ibidem, f. 50-51. 

Ibidem, f. 19, 31, 34, 51. 

I. Mihalache, Ce politică să facem, p. 31. 

ANB, Fond Mihalache, dos. 32, f. 80-81. 

I. Mihalache, Ce politică să facem, p. 31. 

ANB, Fond Mihalache, dos. 1, f, 32, 51. 

Barbu Piţigoi, Jon Mihalache continuator al gândirii lui C. Dobrescu-Argeș, 
în Z. Mihalache în fața istoriei, p. 49. 

ANB, Mihalache, dos. 1, f. 37-40, 52. 

Ibidem, f. 32-36, 42-43, 55. 

Ibidem, f. 45-47, 209-210. 

Ibidem, I. Mihalache în fața istoriei, p. 194. 

I. Mihalache, Ce politică să facem, p. 118-119, 143. 
ANB, Fond Mihalache, dos. 19, f. 23. 

Ibidem, MCIP, dos. 917/1914, f. 69. 

Ibidem, Fond Mihalache, dos. 1, f. 51-52, 54-55. 


V 
In războiul pentru 
întregirea României 


Lupta politică pentru reforme interne era însă întreruptă in- 
tempensiv în iulie 1914, când declanșarea războiului Austro-Ungariei 
și Germaniei împotriva Serbiei aducea după sine un conflict militar 
a scară europeană și apoi mondială. România însăși, în temeiul 
alianţei ei cu cele două Puteri Centrale era chemată să se alăture 
acestora, ceea ce ar fi fost în contradicţie cu idealul naţional, a 
cărui direcție de înfăptuire - cum se profilase tot mai clar încă 
de la începutul secolului - nu era compatibilă cu scopurile 
Austro-Ungariei. Căci prin politica de deznaționalizare a românilor 
de peste Carpaţi, puterea habsburgică nu se bizuia la București 
decât pe sprijinul regelui Carol I și al unui grup restrâns de oameni 
politici conservatori, aceștia persistând în a o considera drept o 
pavăză contra agresivității Rusiei. Din aceste motive, în iulie 1914, 
Consiliul de Coroană de la Sinaia decidea, în ciuda părerii contrare 
a regelui, proclamarea neutralității, întrucât Puterile Centrale 
dezlănțuiseră un război de agresiune, scopul fiind lichidarea Serbiei 
spre care gravitau conaţionalii acesteia din Imperiul habsburgic. 
Era, prin urmare, un război al puterii bicefale de salvare a însăși 
existența ei, inclusiv a politicii de amalgamare a unor numeroase 
etnii, în rândul acestora aflându-se un număr mare de români. 

iulie 1914, datorită acelor împrejurări externe, idealul naţional 
al României, adică lupta efectivă de emancipare a conaţionalilor 
de sub dominaţia străină, devine un obiectiv prioritar al cercurilor 
politice. Toate comunităţile etnice — constatase Ion Mihalache încă 
din 1912 - situau la baza dezvoltării lor statale ideea de naționalitate, 
amplificată de înflorirea și extensiunea culturii. Din aceste motive, 
politica diferitelor popoare, mai ales a acelora subjugate de mari 
imperii, dobândea un cuprinzător orizont național, obligând guvernele 
să procedeze în consecință. Idealul național nu mai era considerat 
doar o stare de spirit la nivel cărturăresc sau măcar, o ţintă 
înăbușită și îndepărtată, greu de atins, cu un vizionar, totuși, ca 
N. Iorga care după cum observase însuși Ion Mihalache o formulase 
politic încă din 1906. 

Idealul naţional evolua însă, depășind faza contemplativă. Căr- 
turarii, inclusiv institutorii, învățătorii şi preoţii sunt captivaţi de 

un asemenea vis. I. Mihalache însuși, poate și datorită originei 
transilvănene a soției sale, priveşte cu fascinaţie peste Carpaţi fără 
însă a omite Basarabia, atât de asuprită de ruși. Pentru a cunoaşte 
situația conaţionalilor din provinciile menţionate, el se informează 
cât mai amănunțit. Încă din 1905, efectua o călătorie pe jos în 
Transilvania pe ruta Sinaia, Brașov, Avrig. Atunci — poate și cu 
alte ocazii — întâlnise dincolo de Carpaţi români, inclusiv țărani, 
cărora le_vorbise despre „visul“ unității naționale, a reîntregirii 
României. Speranţa aceasta o inoculase școlarilor lui de timpuriu, 
dar prin Asociaţai învăţătorilor o transmitea și acestora, ca în 
decembrie 1913, când invocând necesitatea dezrobirii „fraţilor din 
țările vecine, unirea cu ei“, cerea o pregătire sufletească pentru 
acel moment. Tot atunci, prevăzând un război în care românii se 
vor „răfui cu dușmanii“, apela la învățători să se pregătească pentru 
acel scop, căci devenind soldați era necesar „să fie o conştiință“3. 

Impresionat — ca și boierul luminat Dincu Golescu, după 1821 
- de starea materială mai bună a românilor de peste Carpaţi, Ion 
Mihalache era convins că actul unităţii naţionale trebuia precedat 
de înfăptuirea acelor reforme social-politice profunde cerute în 
1913. Nu puteau fi dezvoltați alții de către aceia care „sunt ei 
înşişi robi“. Și asta pentru că România era o ţară a contrastelor 
sociale, cu o majoritate a populaţiei cu stare materială precară 
greu de asociat cu asupritorii ei. Mai era nevoie de reforme sociale 
și pentru că altfel statul român nu putea exercita în, rândul 
conaţionalilor subjugaţi „acea forță magnetică de atracție“4 

Ion Mihalache era convins că pentru a elibera provinciile 
românești din Astept na, România trebuia să facă imediat 
un război împotriva acesteia. Îl considera chiar iminent, în lunile 
iulie şi august 1914, căci atât el cât și o serie de învățători 
urmaseră o școală militară pregătitoare, la capătul căreia cursanții 
pretindeau gradul de sublocotenent. Totuși, în loc de război imediat 
împotriva Puterilor Centrale, Ionel Brătianu se retranșa în neutralitate. 
O asemenea poziţie, atât lui cât și unor cercuri ale opiniei publice, 
părea nesatisfăcătoare, cu atât mai mult cu cât, toți aceștia nu 
cunoșteau dedesubturile politicii liberale și mai ales reorientarea 
hotărâtă spre Antantă, cu condiţia obținerii unor garanții privind 
recunoașterea acelor revendicăris. Această politică guvernamentală 
desfășurată pe percursul a doi ani, pentru Ion Mihalache și învățătorii 
lui, dar și pentru oameni politici de talia lui Take Ionescu sau 
Nicolae Filipescu, era ezitantă și dezamăgitoare, căci țara dorea 
intrarea imediată în războiul pentru emanciparea conaţionalilor de 
peste Carpaţi. 

La Topoloveni, la 4 ianuarie 1915, oferea sătenilor un spectacol 
de poeme, cântece patriotice și o piesă „Jertfa“ prelucrată de el, 
spre a-i pregăti sufletește pentru războiul întregirii naționaleS. În 

„Vremea nouă“, în luna menţionată, publica articolul „Acum ori 
niciodată, chemaţi-ne Domnilor. Vorbea în numele a 1500 de 
învățători. Deși nu aveau funcții de răspundere politică, pentru 
rolul jucat în mijlocul poporului şi al armatei, ei - învățătorii — 
se simțeau obligaţi să pretindă guvernului să asculte vocea naţiunii. 

acel moment, ei își ascuțeau „săbiile“ spre a preda foştilor 
școlari „cea mai glorioasă lecţie de istorie“, împlinirea idealului 
naţional, visul cu care își formaseră elevii. Să fie chemaţi deci la 
luptă pentru că sosise „ceasul de jertfe pentru dezrobirea fraţilor 
de sub unguri și de sub nemți“. Guvernul să adopte rapid o atare 
decizie, până nu se stingea în ei tot ce aveau mai „sfânt“. Clipa 
i se părea propice, căci era vorba de o conflagrație mondială care 
„va schimba lumea prin acte de cel mai mare eroism însuflețit 
de principiul naționalităților“. Era convins că din acea înfruntare 
gigantică la scară planetară românii înșiși vor ieşi schimbaţi, inclusiv 
prin „dezrobirea“ internă, pentru că aveau „cele mai largi aspirații 
de revendicat, prin acte de jertfă și eroism, punând totul în serviciul 
idealului celui mare“. Să se pornească deci la luptă pentru „alipirea 
celei mai. prețioase părți a românismului“ 

Interpretând evenimentele prin prismă emoţională, lui Ion Mi- 
halache i se părea că guvernanţii nu erau la înălțimea împrejurărilor, 
vădind o nesiguranță în orientare și neîncredere în puterile națiunii. 
În plus, era contrariat că nu toți oamenii politici se însuflețeau de 
„conștiința aceluiași ideal“, căci dacă unii erau cu Antanta, alții 
se situau alături de Puterile Centrale. Mai mult, aceştia din urmă 
comiteau chiar un sacrilegiu întrucât arătau că „nu ne trebuie 
Ardealul“ pentru că locuitorii acestei provincii ar fi chipurile „mai 
răi decât ovreii“, iar în caz de alipire, cei din vechiul Regat ar 
trăi mai prost. Asemenea manifestări trebuiau înăbușite. Expectativa 
politică în care se retranșase guvernul era inadecvată, semnificând 
o „laşitate de cugetare și de simţire“, adică frica de a afirma 
răspicat năzuința de eliberare a Transilvaniei. O asemenea atitudine 
total neinspirată nu putea fi contracarată, întrucât învățătorii se 
simțeau dezarmaţi prin desființarea de către guvern a cercurilor 
culturale. Era îndurerat că se promova o asemenea politică tocmai 
când se impunea ca entuziasmul să se afirme puternic de la un 
capăt la altul al pământului românesc’. 

Guvernul Ionel Brătianu mai era criticat pentru că tolera 
„pervertirea sentimentelor. celor mai sfinte“ sădite de învățători în 
sufletul tinerei generații, într-un moment excepțional de favorabil 
când — după exemplul altor națiuni - aceasta trebuia să dovedească 
conștiință și eroism. Căci dacă școala cultivase principii morale 
ca idealism, eroism și jertfă pentru neam, guvernul prin practica 
lui politică de așteptare le contrazicea, I. Mihalache - luând 

dorinţele drept realități — pretindea guvernului să renunțe la tacticile 
„diplomatice“, clamându-și cu toată forța adevăratele intenții!O. 

El crede necesar ca vocea lui, a învăţătorilor și a țăranilor, 
spre a fi auzită mai puternic de către guvern, s-o alăture Federaţiei 
Unioniste care făcea presiuni pentru intrarea imediată în război de 
partea Antantei. Din aceste motive, cu câteva zile înainte de 15 
octombrie 1915, într-o duminică, asistase la „imensa adunare“ de 
la „Dacia“, unde vorbiseră Take Ionescu, Barbu Delavrancea, 
Octavian Goga etc. angajându-se să participe la toate adunările 
publice ale acelei organizaţii proantantiste! | 

La 15 octombrie 1915, Bin Tolopoveni, el scria o epistolă 
intitulată „Respectabile și iubite domnule Goga“, cu gândul de 
a-și conjuga eforturile politice cu acest bard al românismului 
transilvănean, a cărui operă poetică și politică îi era atât de bine 
cunoscută. Se simțea îndurerat pentru că Asociaţia generală a 
învăţătorilor - pe care o conducea - „nu e o înjghebare legală 
încă“, neputând astfel „să reziste loviturilor unui guvern“. Căci ar 
fi voit să convoace un congres al învăţătorilor „cum nu s-a văzut 
încă“, astupându-se „gurile acelora care-și croiesc patriotismul lor 
din iluzia că țăranii sunt fricoşi, că nu vor război“. Îi destăinuia 
lui Goga intenția de a antrena în manifestările proantantiste pe 
înșiși țăranii. Numai că o atare acțiune, în România, „vâră groază 
în boieri; ea poate fi determinantă. Ea nu se poate bănui că ar 
fi clientelă. O „opinie publică“ reală, puternică, nu poate zice că 
este la noi, unde mișcările se reduc la o subțire pojghiță de 
deasupra, iar adâncimile rămân în nemișcare. Mișcaţi adâncurile 
şi veţi vedea“! 

Pentru ti gradului de reprezentativitate a mișcării de 
opinie publică, în vederea antrenării tocmai a acelor „adâncuri“ 
ale societății românești, cerea concursul lui Goga fie pentru or- 
ganizarea unor adunări țărănești, fie - în caz de neputinţă - pentru 
editarea unui ziar pentru sate, spre a le afilia pe acestea la Federaţia 
Unionistă. Tot la 15 octombrie, Goga era întrebat de soarta ziarului 
promis, căci prin apariţie el ar fi „un pinten ascuţit pentru guvern“. 
Mihalache se arăta „mai hotărât ca nicicând“ să angajeze țărănimea 
în acel efort de mobilizare a opiniei publice pentru război. Această 
implicare în tabăra Federaţiei Unioniste îi aducea însă „dojana“ 
ministrului Culterlor şi Instrucțiunii Publice, I. G. Duca, care 
pretindea tuturor shjitorilor şcolii să nu se lanseze în manifestări 
antiguvernamentale! 


* 
Dar nerăbdarea lui și a Federaţiei Unioniste de a precipita 


intrarea în război pentru emanciparea românilor din monarhia 
habsburgică nu era satisfăcută decât în august 1916. Atunci, după 

epuizarea unui șir de negocieri cu reprezentanți ai Antantei și 
după recunoaşterea de către aceștia a legitimităţii revendicărilor de 
întregire statală, Ion I. C. Brătianu abandona expectativa. 

Zilele premergătoare războiului fuseseră pentru el extrem de 
febrile. La 26 iunie 1916, ca preşedinte al Asociaţiei generale a 
învăţătorilor, cerea Ministerului Instrucțiunii Publice clarificări cu 
privire la încorporarea unor învățători scutiți de mobilizare. Căci 
dacă unele corpuri de armată țineau cont de asemenea execeptări, 
altele, în schimb, le nesocoteau. În aceeași lună iunie, tot el solicita 
lui I. G. Duca să intervină pe lângă Ministerul de Război, pentru 
ca refugiaților transilvăneni - deveniți învățători în România - în 
cazul în care intrau în armata română să li se acorde gradele 
avute în Austro-Ungaria. Cei ce nu aveau grade, să fie admiși în 
școala de ofiţeri de rezervă cu termen redus!4, 

Declanșând războiul la 14/27 august 1916 împotriva Aus- 
tro-Ungariei, Românie era constrânsă să lupte pe două fronturi: 
unul ofensiv în Transilvania și altul defensiv în Dobrogea. În atari 
condiţii o pleiadă întreagă de tineri învăţători fuseseră mobilizați 
și repartizaţi la comanda unor mici unități militare, în care grosul 
trupei îl constituiau țăranii!5. 

Sublocotenentul Ion Mihalache fusese încorporat la Regimentul 
70 infanterie, brigada 331. Era trimis în Dobrogea, unde în august 
trupele bulgaro-germane declanșau vestita bătălie de la Turtucaia. 
Se afla astfel pe frontul din Cocargea, județul Caliacra, unde în 
zilele de 21, 23 şi 26 septembrie românii fuseseră supuşi unor 
puternice bombardamente de artilerie și atacuri cu mitraliere. Era 
un adevărat infern acea încrucișare de arme de foc ucigătoare, 
sub puterea lor distrugătoare pământul ardea și se cutremura. 

Batalionul lui - la 26 septembrie - ataca Enigea. La comanda 
plutonului, Ion Mihalache - din proprie inițiativă - a atacat cu 
violență o trupă inamică ce urmărea să învăluie flancul stâng al 
batalionului 2, respingând-o şi producându-i mari pierderi!”. 
Ajungea în tranșeul eliberat de fratele lui, Dumitru, comandantul 
plutonului 2 din Compania a 5-a. Sub ploaia de gloanțe care 
cădeau asupra trupelor române, afla, apoi, că fratele lui căzuse 
rănit. Sărind din tranșee și sfidând moartea, l-a descoperit „culcat 
pe spate, cu ochii-n lacrimi, slăbit“. Avea un glonte în pântec. 
L-a îmbărbătat cam o oră, părăsindu-l după ce s-a asigurat de 
evacuarea lui în spatele frontului. Ion Mihalache s-a întors, apoi, 
la pluton, unde și-a continuat lupta. Scăpat cu viaţă din acel iad, 
era avansat locotenent şi decorat cu „Coroana României'“18. 

Spre toamna anului 1916, deznodământul acelor prime lupte 
purtate de români părea catastrofal. În ciuda eroismului soldaților, 
luptând pe două fronturi în condiţiile unei mari superiorități numerice 
şi tehnice a Puterilor Centrale, fără ajutorul promis de Aliați, 

România înregistra eșecuri pe ambele fronturi. Retras cu unitatea 
lui militară din Dobrogea și reamplasat într-un alt dispozitiv de 
luptă, Ion Mihalache dovedea aceeași tenacitate și spirit de sacrificiu. 
În noaptea de 3-4 octombrie 1916, el ataca prin surprindere și 
din proprie iniţiativă inamicul ce stăpânea înălțimea Plăișorul Mic, 
înlesnind prin aceasta batalionului misiunea de a-l respinge ulterior 
din Valea Pravăţ!?. 

Între timp, Dumitru Mihalache, vindecat de rana dobândită în 
Dobrogea și avansat la gradul de locotenent20, dovedea același 
eroism. Regimentul 61 infanterie în care se afla se angajase în 
lupte grele împotriva germanilor pentru apărarea Bucureștiului. În 
retragere spre Mihăilești, luptase „cu mult curaj“, în pădurea 
Epurești, unde rămăsese singur cu plutonul lui, reușind să-l salveze. 
El era însă rănit grav, de data aceasta mortal. La 19 sau 20 
noiembrie 1916, ordonanța lui reușea să-l înhumeze la cimitirul 
militar din București. lon Mihalache, interesat de soarta lui, afla 
despre acea moarte după circa un an, când consemna consternat 
- la 3 noiembrie 1917 - la Onești: „Va să zică, nenorocirea s-a 
întâmplat. Ultima speranță mi-a fost risipită azi“2l. 

Aflat pe frontul din Moldova unde se concentrase întreaga 
energie şi speranță românească, Ion Mihalache credea cu fermitate 
în succesul final, deși Puterile Centrale încercau să demoralizeze 
armata română inclusiv prin propaganda defetistă făcută prin 
„Lumina“ lui C. Stere22. Cu sufletul plin de tristețe el îmbărbăta 
subordonații, făcându-i să lupte cu dârzenie. La 7-12 august, din 
proprie iniţiativă, la comanda unei companii de mitraliere, declanșa 
un contraatac împotriva forțelor inamice care „puseseră piciorul“ 
pe Răchitașul Mic, provocându-i pierderi „neobișnuite“ şi con- 
tribuind decisiv la ocuparea şi menţinerea acelei poziții?3. Este de 
menţionat în contextul luptelor de la Mărăști, Mărășești și Oituz, 
rolul comandanților de plutoane, cei mai mulţi învățători ca Ion 
Mihalache, care s-au comportat eroic și s-au contopit cu suferințele 
şi nevoile țăranilor îmbrăcaţi în haine ostășești. Printre cei căzuți 
eroic la Mărășești s-a aflat și amicul lui, învățătorul Marin Biolaru, 
căruia mai târziu îi aducea elogii“?. 

Deşi ostaș preocupat îndeosebi de soarta militară a ţării lui, 
Ion Mihalache era un atent observator al scenei politice românești 
și al unor desfășurări evenimenţiale în statele participante la război. 
Ca mulți români încercase sentimente complexe încă din februarie 
1917, când unul din aliații României, Rusia ţaristă se prăbușise 
ca putere politică și militară sub loviturile unei revoluţii interne 
cu consecințe nu numai pentru soarta acelui imperiu absolutist și 
multinațional în care gemeau diferite popoare, inclusiv românii 
basarabeni. Dar Rusia, prin tăria sau slăbiciunile ei — deopotrivă 
evidenţiate de acele convulsii interne - putea reprezenta o speranță 

sau o ameninţare îndeosebi, fie și numai pentru faptul că o bună 
parte a forțelor ei militare, ca aliate, se aflau în Moldova. 

Ion Mihalache este atent și la desfășurările interne. Chiar dacă 
România poseda atunci doar acel colţ de pământ în care își mai 
manifesta propria suveranitate, forțele ei politice și în primul rând 
guvernul liberal, dar și regele Ferdinand I, deși copleșiți de grijile 
purtării războiului, se arată tot mai conștienți de nevoia unor 
schimbări social-politice. Soldaţii care luptau în tranșee, dându-și 
viața pentru apărarea ţării - deși lipsiți de pământ și drepturi 
politice - în contextul atâtor evenimente dramatice, trebuiau să 
vadă clar că patria nu era o simplă abstracțiune. Ca urmare, 
programul liberal de reforme din 1913 - a cărui realizare fusese 
suspendată de conjunctura războiului — trebuia reanimat și garantat 
chiar în acele împrejurări ale unui viitor incert. Este tocmai ceea 
ce explică promisiunea regelui pentru reforme - în decembrie 1916 
- şi consacrarea ei constituțională, la Iași, în iunie 1917. 

Spre toamna lui 1917 când prin defetismul trupelor ruse 
contaminate de  bolșevism frontul românesc se  prăbușea, 
evoluându-se spre o pace separată cu Puterile Centrale, I. Mihalache 
reflecta asupra destinului țării și națiunii lui. Ce era de făcut? 
Credea cu convingere în triumful Antantei şi deci al idealului 
naţional pentru care țara, cu mari jertfe, se angajase într-un război 
atât de inegal. Ca militant politic, repudiind partidele guvernamentale, 
observa schimbări în gândirea politică când, la Iași, în primăvara 
aceluiași an, se constituise un Partid al Muncii în jurul unui nucleu 
de foşti liberali. Considera însă pe N. Iorga omul politic cel mai 
apropiat de ideile lui. Din aceste motive, sigur în toamna lui 1917, 
l-a vizitat la Iași, propunându-i să întemeieze împreună un partid 
țărănesc. Iorga însă îi respingea oferta invocând drept motiv faptul 
că el era adeptul armoniei sociale, repudiind ideea unui partid cu 
rezonanță de clasă. I. Mihalache însă, prin partid țărănesc, nu voia. 
să contrapună masele populare burgheziei și moșierimii, ci să 
creeze o armonie socială bazată pe eliminarea flagrantelor nedreptăţi 
din domeniul sistemului de proprietate latifundiar, înzestrând țărăni- 
mea cu pămân și cu drepturi politice25. În acele moment de 
frământare sufletească se apropiase cu mult interes de generalul 
Averescu, o personalitate cu care s-ar fi putut asocia în lupta 
politică. Căci în anii 1916-1917, printre soldaţii de pe front se 
răspândise zvonul că ar fi cerut ca „ciocoii“ din partea sedentară 
a trupei să fie trimiși pe câmpul de luptă26. Un asemenea limbaj 
mergea la inima soldaţilor și a militantului țărănist Ion Mihalache27. 

La 3 noiembrie 1917, aflat la Oneşti28, în spatele frontului, 
la marginea unui imens cimitir cu cruci albe de mesteacăn, unde 
zăceau mii de soldaţi secerați de luptele pentru apărarea pământului 

Moldovei, el se considera obligat, în numele acestora, să redacteze 
un program politic cât mai adecvat??. 

Gândirea lui politică, comparată cu exprimările de dinainte de 
război, merge însă în aceeași direcție pozitivă, fără a se lăsa clintită 
de valurile de exagerări și demagogie care veneau dinspre Rusia, 
unde revoluția democratică degenerase în extremism populist, 
anarhism și bolșevism. 

Programul lui de reforme pentru „Noua Țară“ conceput la 
Onești afecta deopotrivă sferele politice și social-economice. Afirma 
necesitatea unor schimbări pentru care să se asigure trecerea puterii 
politice din „mâinile celor puţini, fără merite și cu interese potrivnice 
binelui obştesc, în mâna celor mulți, harnici, cinstiţi și cu interese 
ce se confundă cu cele naţionale“. Să se suprime Senatul, rămânând 
ca for legislativ doar Camera. Să se realizeze o schimbare fun- 
damentală în repartiția avuţiei naţionale pentru ca partea cea mai 
mare să se dea celor mai mulți şi mai îndreptățiți. În acest sens 
schița un plan de expropriere a latifundiilor care - o parte însemnată 
— trebuia atribuită țăranilor prin despăgubire. Creşterea avuţiei 
naţionale să se bazeze pe libertatea economică. Să se creeze astfel 
industrii pe baza materiilor prime interne, să se dezvolte comerțul 
prin cooperative federale și raporturi directe cu pieţele străine. Să 
se introducă impozitul progresiv pe venit atingând mai greu pe 
bogaţi. Preconiza dezvoltarea sistemului bancar și de credit, bene- 
ficiile BNR trecând în contul statului. Băncile să fie scoase de 
sub influența politică. În acest context, se propune înființarea unei 
rețele de bănci populare în interesul principalelor mase de pro- 
ducători. În final, Mama o prefacere a moravurilor în administrație, 
școală și biserică 

Intenţiile lui rămâneau însă în stare de proiect, căci spre finele 

anului 1917, ţara evolua către o pace separată cu Puterile Centrale. 
Decepţiile încercate în această privință erau recompensate de un 
fenomen cu totul extraordinar declanșat în contextul revoluției ruse, 
anume apariţia în Basarabia a unei mișcări de recuperare a identității. 
O provincie considerată moartă pentru românitate învia, începând 
cu primăvara lui 1917. Dar această redeșteptare fiind încă în fașă 
şi expusă la un șir de adversități, mai ales din partea puterii 
bolșevice instalată la Moscova în octombrie 1917, mişcarea naţională 
din Basarabia își caută un scut de apărare. Este motivul care a 
impus prezența unor trupe românești în acea provincie. 

Printre ostașii români trecuţi peste Prut, alături de forțele de 
asigurare a ordinii interne perturbată de bandele bolșevice, s-a 
aflat o unitate specială alcătuită din învățători și profesori. Lista, 
redactată de Ministerul de Război la 23 ianuarie 1918, cuprindea 
94 de nume, Ion Mihalache figurând alături de D. Ţoni, T. 
lacobescu, I. Ștefănescu, D. Cădere, Tudor Panfilie, S. Teo- 

dorescu-Kirileanu, Al. Vasiliu?! etc. Ion Mihalache pare a fi vizitat 
Basarabia prima dată în noiembrie 1917, când fusese trimis de 
generalul Al. Averescu. Cert este că el rămânea acolo în răstimpul 
ianuarie-martie 191832. 

Această unitate de tineri ofițeri avea misiunea de a străbate 
satele Basarabiei pentru a contacta direct pe țărani. Interesul era 
de a-i lumina și a-i scoate din confuziile în care se aflau, căci 
timp de aproape un an asupra lor se exercitase o puternică influență 
ideologică populistă și bolșevică, prin demagogie țăranii basarabeni 
fiind derutaţi cu privire la propria identitate și mai ales la soarta 
de croit pentru provincia lor. Acţiunea lui I. Mihalache și a 
coechipierilor lor se înscria într-un moment extrem de important, 
când la Chișinău Sfatul Ţării urma să decidă statutul politic-ad- 
ministrativ al acestei provincii. Îri atare împrejurare, care trebuia 
să fie ţinta finală a mișcării naţionale: autonomie în cadrul Rusiei, 
un statut de independență, unirea cu România? 

Învățătorii și profesorii în haină militară trimiși de guvernul 
de la lași se constituiau, în fapt, într-un corp de propagandă menit 
să contacteze elementele ezitant unioniste din rândul țărănimii, să 
le informeze și mai ales să le risipească o serie de prejudecăţi cu 
privire la România, inoculate nu numai de demagogia bolşevică, 
ci și de secolul de dominație ţaristă. Era vorba deci de o acțiune 
pentru o schimbare de imagine. Trebuia, mai întâi, ca propagandiștii 
să spulbere temerea țăranilor basarabeni că, în cazul unirii lor cu 
România, și-ar pierde libertatea recent câștigată, căzând sub 
stăpânirea „ciocoilor“ români. 

Ion Mihalache se simțea „adânc lovit“ în sufletul și în mândria 
lui de român, când pretutindeni - prin satele basarabene - fusese 
întâmpinat cu întrebarea: „Să ne unim noi cu ciocoii din Ţara 
Românească care au secătuit pe țărani?“33 Îi venea greu să combată 
o asemenea aserțţiune întrucât el însuși luptase cu insucces, ani în 
şir, împotriva acelor latifundiari care, în mintea basarabenilor, 
dobândeau proporţii și mai malefice. Dificultatea de a-i convinge 
decurgea și din faptul că, în rândul celor care invocau acel 
argument, mulţi fuseseră soldaţi pe frontul român, ei pretinzând 
că dispun de argumente irefutabile. 

Pledând pentru românism și pentru unitate naţională, I. Miha- 
lache și ceilalți propagandiști — fără a nega marile abisuri sociale 
- au arătat și fețele luminoase ale României, mai ales din perspectiva 
unor schimbări reformatoare radicale cu caracter social-economic 
și politic, consacrate recent prin Constituţie ca obligaţii imperative. 
Au fost dezvăluite, apoi, virtuțile ţăranului român, printre care 
iubirea de patrie atestată pe câmpul de luptă, cu deosebire în 
vestitele bătălii de la Mărăști, Mărăşeşti şi Oituz3%, precum și un 
şir de trăsături pozitive aparţinând naţiunii în ansamblu, toate 

acestea urmând a se consolida într-o Românie Mare. Un asemenea 
tablou în care țărănimea era proiectată drept model de virtute 
românească a devenit „un magnet puternic“ pentru sufletele conațio- 
nalilor din Basarabia. Căci nu ciocoimea trebuia luată drept criteriu 
absolut, când se judeca societatea în ansamblu, ci țărănimea, 
majoritatea copleșitoare a națiunii”. 

Cutreierând Basarabia de la Bălți la Akerman, Ion Mihalache 
studiază cu atenţie unele forme cooperatiste, printre care instituții 
de credit de tip Raiffeisein, create de coloniștii germani, se implică, 
de asemenea, în fondarea unui cerc cultural la Cetatea Albă=€. 
Stabilea contacte directe cu intelectualitatea rurală, cu oameni 
obișnuiți din diferite locuri, contribuind astfel la sudura sufletească 
cu acea parte de românitate ce fusese atât de înstrăinată de 
opresiunea rusească. Se poate, astfel, spune că învățătorii români 
în haine militare, întocmai ca pe front, când ca ofiţeri coagulează 
în jurul lor o întreagă energie naţională, desfășurau cu același 
succes în Basarabia, în primele trei luni ale anului 1918, o activitate 
uriașă de dezintoxicare ideologică a unei țărănimi pe care o aduceau 
pe calea unionismului. Este partea de contribuţie a lui Ion Mihalache 
și a altor învățători la unirea Basarabiei cu România proclamată 
de Sfatul Țării la 27 martie / 9 aprilie 1918. 

Cu actul menţionat, realizat împotriva tuturor așteptărilor și 
speranţelor, România putea momentan să suporte mai ușor în- 
frângerile administrate de Puterile Centrale consemnate prin Tratatul 
de pace de la Buftea din 27 aprilie / 4 mai 1918 care, printre 
altele, îi impunea demobilizarea armatei. În atari împrejurări, ostașii 
din Moldova erau trimiși acasă, printre ei aflându-se și Ion 
Mihalache. La 9 aprilie 1918, acestuia - înaintat între timp la 
gradul de căpitan - i se atribuia ordinul „Mihai Viteazul“ clasa 
a M-a. Deși o răsplată meritată pentru eroismul și spiritul de 
sacrificiu arătate în timpul luptelor contra Puterilor Centrale, acelei 
decoraţii nu-i mai percepe semnificația în împrejurările în care 
țara fusese îngenuncheată și constrânsă să semneze o pace umilitoare. 

VI 
Șef al Partidului 
Ţărănesc și ministru 


Revenit de pe front în satul Dobrești în aprilie 1918, Mihalache 
este dominat de ideea înființării unui Partid Țărănesc. O atare 
intenţie o împărtășește marilor istorici N. Iorga și Vasile Pârvan 
încă din luna martie!, la Iași, după ce se întorsese din Basarabia. 
În mai însă, cu ocazia alegerilor organizate de Al. Marghiloman, 
făcea propagandă pentru Liga Poporului condusă de Al. Averescu, 
care se bucura de o mare popularitate printre țăranii demobilizați?. 
Vara şi-o petrece la Dobrești, atent la desfășurarea războiului 
dintre Puterile Centrale şi Antantă, tot mai favorabil acesteia din 
urmă. În octombrie, în timp ce școala lui din Topoloveni era 
închisă, afla că acolo o favorită a unui ofițer german preda un 
curs de germană. Decidea să evacueze pe cei câțiva elevi, dar își 
atrăgea reclamaţii. Sfida însă autoritățile, inclusiv pe un ofițer 
german care voiau să-l ancheteze. 

Pe măsură însă ce evenimentele politico-militare atestau clar 
o înfrângere a Puterilor Centrale și deci un reviriment al speranțelor 
de ratașare la România a conaționalilor de peste Carpaţi, el 
abandona relativa inactivitate. La 22 octombrie, Simion Mehedinţi, 
ministrul Culterlor și Instrucțiunii Publice din guvernul Al. Mar- 
ghiloman, îl invita la Curtea de Argeș, spre a asista la înscăunarea 
noului episcop, sigur ca exponent al învățătorimii din România. 
Era frământat atunci de faptul că Liga Poporului, căreia i se 
atașase inițial, în loc de a se structura ca un partid de largă 
reprezentare a maselor țărănești, se constituia într-un instrument 
de reconvertire a unor politicieni, câțiva dintre aceștia foști „stâlpi 
de granit ai clasei conducătoare reacționare“. 

Ion Mihalache hotăra - în atari condiţii — să deschidă o acțiune 
energică de întemeiere a partidului pe care mulți ani îl considera 
indispensabil. Nu ezită să apeleze din nou la Iorga şi Averescu. 
Dar, pentru că aceștia, solicitaţi, îi refuzaseră concursul, dedicându-se 
Partidului Naționalist Democrat și respectiv Ligii Poporului, se 
mulțumea cu Vasile Pârvan, care-și asuma doar rolul de consilier. 
Celebrul arheolog, pe care îl mai întâlnise la lazi, nu era însă un 
om de partid şi cu atât mai puțin un militant6, dar se identifica 

cu scopul urmărit de Mihalache. În consecință, la Muzeul de 
Antichităţi al Universităţii din București, Pârvan întâlnea în mai 
multe rânduri pe el și asociaţi. Savantul prezida dezbateri doctrinare 
şi programatice, implicându-se astfel sub raport ideologic în con- 
figurarea noului partid”. 

Lupta efectivă pentru închegarea acestuia — deschisă în județul 
Muscel” - presupunea ralierea în jurul lui a unor categorii specifice 
de aderenţi. El conta, în primul rând, pe soldaţii demobilizați care, 
deși captivaţi încă de Al. Averescu, prin revendicări mai profunde 
îi depășeau intențiile. În plus, unii dintre ei erau conştienţi de 
forța şi mai ales de rosturile lor în noua ţară ce se prefigura, 
încât se raliaseră deja în grupuri sau „societăţi“”, spre a-și impune 
unele revendicări. Ion Mihalache putea deveni exponentul. lor, mai 
ales că pe unii dintre fruntași îi cunoștea inclusiv din timpul 
războiului. 

Învăţătorii rurali, în noiembrie 1918, se profilau pentru el drept 
un element indispensabil pentru concretizarea intenţiei de partid 
politic şi de coagulare a straturilor de jos ale poporului. Avea, 
desigur, alături unii dintre aceștia, dar necesităţile erau stringente, 
de unde ideea ralierii lor la scară mare. Căci liberalii înșiși — 
cărora li se deschidea calea unei noi guvernări -, în mai multe 
judeţe, activizau o parte din ei pentru a-și întinde influența în 
sate. Pentru a contracara un atare pericol, Mihalache voia să-și 
asigure sprijinul învăţătorilor. Se profilau momente „sublime“ de 
fine de război, când țării i se deschidea calea unor prefaceri 
radicale. Pentru aceasta însă, din perspectiva alegerilor parlamentare, 
era nevoie de un partid nou. Și el, bazat pe învățătorime, își 
propunea să-l creeze. Convoca, astfel, Asociaţia generală a corpului 
didactic primar pentru adoptarea unor decizii majore. Din sate 
veneau îndemnuri ca, tot în acele împrejurări, să fie asociaţi inclusiv 
preoții!0. Fapt este că în zilele de 3 și 4/16 şi 17 decembrie 1918, 
el cerea Consiliului general al acelei organizaţii să se pronunțe 
asupra rolului învăţătorilor „ca factor de educaţie politică a țărănimii“. 
După dezbateri intense, propunerea lui era respinsă, ceea ce l-a 
făcut să demisioneze din funcția de preşedinte al acelei organizații! |. 

Insuccesul însemna, în fapt, neacceptarea ideii de politizare a 
Asociaţiei generale, dar nu și abţinerea acestei categorii profesionale 
de la viața politică. Mihalache însă nu se resemna. La 5 decembrie 
convoca „un cerc de cooperatori demobilizați“!2 în localul Biroului 
central al Federalelor sătești din București, str. Lipscani 80. Erau 
prezenţi 160 delegaţi ai ţăranilor, învăţătorilor şi preoţilor din 
vechiul Regat!3. Mill. lonescu-Berbecaru, unul dintre iniţiatorii 
congresului, menţiona prezența a doar 130 persoane, reprezentând 
opt județe din Muntenia!4. Președinția reuniunii a fost încredințată 
lui Șt. Morărescu. 

De ce era nevoie de un Partid Țărănesc? Ca principal protagonist 
al congresului, Ion Mihalache expunea un şir de necesități. Afirma, 
astfel, că vechile partide „au fost și sunt expresia ciocoismului“ 
care, guvernând decenii în șir, nu-și împliniseră misiunea cu o 
egală grijă pentru toate clasele sociale. Din această cauză, țărănimea 
care reprezenta 80% din populaţia țării fusese lăsată în „mizerie 
și incultură“. A trebuit să survină un război devastator care, odată 
cu desăvârșirea unității statale, adusese consacrarea definitivă a 
tuturor drepturilor năzuite atât de românii din Regat, cât şi de cei 
din provinciile unite. Ca atare, reformele promise n-au venit din 
inițiativa guvernelor, ci s-au impus prin sângele vărsat pe câmpul 
de luptă şi prin dragostea lui Ferdinand I „regele țăranilor“!5. 
Guvemele acelorași partide, acuzate că practicaseră un patriotism 
de paradă, erau făcute răspunzătoare de nepregătirea adecvată a 
războiului, care adusese „inutil câteva sute de mii de morţi dintre 
cei mai nenorociți fii ai claselor muncitoare“16. 

leșiți din război cu o nouă dispoziție sufletească, cu un 
simțământ de mândrie și cu o conștiință a demnității, țăranii înșiși 
vedeau acum mai clar nevoia unui partid propriu, a cărui existență 
embrionară se perpetuase mulți ani în trecut sub o „coajă“ care-l 
ţinuse „ascuns“. Maselor sătești le trebuia un instrument politic 
care să-și fixeze axul și centrul de gravitate înlăuntrul intereselor 
și nevoilor lor. Căci „mecanica politică“ nu era în ultimă instanță 
decât „mecanica socială“, adică partidele politice nu înfăptuiau 
decât ceea ce le dictau clasele sociale pe care se bazau'/. 

tr-o conjunctură europeană, în care firele războiului adusese 
schimbări sociale fundamentale, chiar prăbușirea unor tronuri — 
cum prevăzuse Take Ionescu -, când bolșevismul în Rusia și 
socialismul în Occidentul Europei deveneau prevalente, România 
nu se mai putea bizui doar pe vechile partide. Pentru Ion Mihalache 
și asociaţii lui, un Partid Ţărănesc era menit a revendica „partea 
de putere“ de stat corespunzătoare numărului și însemnătății țărănimii 
care reprezenta - potrivit lui Virgil Madgearu - peste trei pătrimi 
din populație!&. El putea garanta aceleiaşi clase dezmoștenite 
împlinirea „întreagă și nefățarnică a tuturor nevoilor ei materiale 
și sufletești“, implicând-o direct și activ în viață politică. Aceeaşi 
organizaţie proprie își propunea a feri țărănimea de „bolşevism“, 
- dar şi de „soarta de zestre guvernamentală“ rezervată de partidele 
„boierești“. Se respingea deci clar și categoric atât bolșevismul ca 
ideologie și acţiune politică pentru masele populare, cât și „boie- 
rismul“ vechilor partide care ar fi voit cel mult să înlocuiască o 
dominație semifeudală printr-o oligarhie financiară. 

Tot Partidul Țărănesc era destinat a împlini funcția de liant 
indispensabil cu provinciile unite care priveau cu suspiciune „opera 
administrativă nefastă a oligarhiei“ și se temeau de „pericolul 
domniei boierești““19. 

Plasându-se între boierism - cum era numit sistemul politic 
al votului cenzitar - și bolșevism, noul partid - cum se afirma 
în procesul verbal de constituire - nu avea o alură revoluționară, 
deşi solicita colaborarea nu numai a țăranilor, ci și a muncitorilor 
de la orașe și a intelectualilor neînregimentați în vechile partide. 
La baza lui erau puse ideile de religie, patrie, tron, armată și 
proprietate individuală. Mihalache însuși, explicând acele concepte, 
sublinia că cea mai înaintată democraţie rurală - spre care aspira 
- era perfect compatibilă cu regimul monarhic constituțional. La 
10 iulie 1920, se „închina“ regelui pentru că, făcând război pentru 
eliberarea conaţionalilor de peste Carpaţi, își sacrificase legăturile 
de sânge şi tradiţiile de familie, impunând apoi reformele sociale20. 

Partidului "Țărănesc i se fixau următoarele puncte programatice: 
împărţirea tuturor moșiilor la sătenii care le munceau, cu prețuri 
modice; restabilirea vechilor lor drepturi în munți, păduri și izlazuri; 
subsolul - mine de cărbuni, sare și păcură - să intre în proprietatea 
statului; autonomie comunală „cu buget suficient și neciuntit de 
stat“, cu plasa, județul și provincia ca unități administrative de 
autoguvernare prin care să se lovească politicianismul „corupător“ 
şi să se facă „ gospodărie cinstită“; așezăminte culturale pentru 
popor; impozite potrivit averii fiecăruia; descentralizarea cooperativă; 
autonomia bisericii; înlocuirea jandarmeriei; reforma serviciului 
sanitar, lege pentru justificarea averilor funcționarilor publici acu- 
mulate pe timpul războiului?! 

Conducerea PŢ era încredințată unui Comitet central format 
din Ion Barcea, profesor la Universitatea din laşi, N. D. Po- 
povici-Lupa, profesor la Școala de agricultură Herăstrău; Titus 
Enacovici, inginer de mine la Comănești; lon Giuglea, profesor 
la Liceul Militar Mănăstirea Dealului; lon Răducanu, profesor la 
Academia de înalte studii comerciale; Mill. lonescu-Berbecaru, 
doctor în drept; Ion Mihalache, învățător la Topoloveni, Muscel22. 
Erau nume inclusiv de moldoveni care se constituiau în garanți 
că organizația, bazată pe reprezentanți ai Munteniei, se va extinde 
și în Moldova. 

Ion Mihalache este perceput drept „sufletul“ și „apostolul“ 
țărănismului?5. În jurul lui se raliaseră o seamă de intelectuali, 
unii promovați la conducere, ca Ion Răducanu, cu studii economice 
în Germania și inspector la băncile populare și cooperative de 
care însuși Ion Mihalache era legat74. Câteva luni mai târziu, se 
alătura grupului menţionat un alt economist de prestigiu, cu 
specializare tot în Germania, Virgil Madgearu?5. N. Lupu, despre 
care Ion Mihalache menționa că împreună cu el pusese „urzeală 
nouă a democrației țărănești în vechiul Regat“26, se află până în 
1921 în fruntea unei grupări autonome. 

Congresul din 5/18 decembrie 1918, organizat în grabă din 

motive electorale, nu putea consacra un PȚ la scara vechiului 
Regat, atâta timp cât Moldova nu era reprezentată. Mai mult, în 
această provincie, din motive identice, un grup de profesori ieşeni 
formaseră Partidul Muncitor, o denumire cu oarecare rezonanță 
marxistă. Se impunea imperios ca cele două entități să se con- 
topească. În acest scop acționau nu numai profesorii moldoveni 
de la cârma PȚ, ci și Ion Mihalache. Acesta din urmă, pentru a 
realiza fuziunea, recurgea din nou la concursul lui Vasile Pârvan 
care, cunoscând pe profesorii ieşeni P. Bujor, I. Borcea, C. Parhon, 
și N. Costăchescu „pusese la cale“ unirea celor două grupări 
survenită la 3/16 februarie 1919. 

Partidul "Țărănesc își fixa sediul clubului la hotelul „Astoria“ 
din București?7. Începând din iunie, el își lansa și un ziar propriu 
intitulat „Ţara nouă“ cu redacția alcătuită de Eugen Crăciun, Eugen 
Filotti, Gib Mihăescu, Cezar Petrescu şi Pamfil Șeicaruz8. 

Noul partid a fost întâmpinat cu o vădită neliniște și iritare 
de către o bună parte a clasei politice care repudia o doctrină cu 
o deschidere explicită spre masele ţărăneşti. Din acest motiv, 
guvernul liberal își propunea să-l compromită încă din fașă. 
Acestuia i se trimiteau, astfel, serii de telegrame de solidaritate 
din Rusia bolşevică pe numele atât al lui Mihalache, cât și pe 
cel al lui dr. N. Lupu, care, de fapt, erau simple plăsmuiri ale 
Siguranţei. Scopul era de a se demonstra înrudirea doctrinară dintre 
bolşevism și ţărănism, încât mulți oameni, unii de bună credinţă, 
se întrebau dacă PŢ nu era un agent al comunismului““. Asocierea 
celor două curente Dia relativ ușor de demonstrat datorită unor 
concepte utilizate de ţărănişti, printre care clasele sociale și ad- 
versitatea dintre ele, caracterul oligarhic al vechilor partide, o 
democraţie țărănească cu concursul „marei oaste“ de săteni? etc. 
Toate acestea, deși clar delimitate de socialism și comunism, până 
și lui Mihail Manoilescu păreau a fi rodul cel puţin al unei 

„doctrine confuze“3! 

Această imagine ` negativă proiectată în societatea românească, 
premeditată sau nu, aducea evident mari daune lui Ion Mihalache. 
Din aceste motive, dar și din nevoia de a se crea un partid mare 
de alternativă spre stânga spectrului politic, liderul țărănist conta 
pe Iorga şi Averesccu într-o încercare de ultim moment de a 
realiza nu numai o alianță cu partidele lor, ci chiar o fuziune, 
mai ales că în primele momente ale existenței lui, PŢ era confundat 
cu Liga Poporului??. Mihalache însuşi, întâlnind pe Averescu la 
6 decembrie 1918, îi spusese că România Mare avea nevoie de 
schimbări radicale, cerându-i să nu-şi pună serviciile în slujba 
vechilor partide. Să caute fägaşul, nou şi larg al democrației, 
colaborând sau fuzionând cu PT . Iorga, căruia Mihalache îi 
făcuse aceeaşi propunere, îl respingea pe acesta sub pretextul că 

se lansa pe un „drum periculos, introducând principiul socialist al 
luptei de clasă în dezvoltarea țărănimei“. Mihalache îi respinsese 
o asemenea deformare a ideilor lui, susținând că, de fapt, ceea 
ce aducea el pe scena politică era o „metodă nouă“ de soluționare 
a gravelor contradicții social-agrare-“. 

Privit cu rezervă atât de Averescu cât şi de Iorga, șefii Ligii 
Poporului și Partidului Naționalist Democrat, cu intenţii declarate 
de a reprezenta revendicările țărănimii, lon Mihalache era văzut 
cu suspiciune de cea mai mare parte a clasei politice. De aici 
necesitatea unei campanii, inclusiv un memoriu către rege despre 
natura Partidului Ţărănesc. Acesta - preciza Mihalache - era 
condus de oameni luminați, cinstiți și curați, cărturari de la sate 
şi orașe, îndeosebi neafiliaţi vechilor partide. Rândurile partidului 
lui erau deschise îndeosebi țăranilor dar și muncitorilor. Aceste 
elemente sociale nu mai trebuiau considerate o zestre politică 
guvernamentală. Dar deşi cu rădăcinile în acel mediu social, Partidul 
Țărănesc nu avea un caracter revoluţionar, ci era un element de 
ordine35. Caracteristica lui constă în preluarea  revendicărilor 
economico-sociale ale ţăranilor, concordant cu structura lor su- 
fletească. Căci obiectivul lui esenţial era de a înlătura „corupțiunea“ 
partidelor oligarhice și de a fi „contraponderea curentelor democraţiei 
revoluţionare““*0. 

Constituit în pripă, Partidul Țărănesc avea nevoie de organizații 
locale și judeţene. Misiunea pentru înființarea lor şi-o asumau 
conducătorii lui care colindau satele unde erau întâmpinați de 
țărani însuflețiți de mari speranțe de „mântuire“. Erau antrenați 
într-o veritabilă mișcare politică în primul rând învățători care - 
ca în județul Romanați — „luptară fățiș formând elementele esenţiale 
ale partidului și acel cadru strategic în care ei comandau și instruiau 
țărănimea“. Guvernul liberal i se opune prin organele administrative 
care purced la arestări împotriva învăţătorilor. Interveneau prin 
persecuții chiar „organele de control“ din învățământul primar. 
Marii proprietari se manifestau și ei disuasiv prin insulte și ironii". 

Totuși, această mișcare politică desfăşurată în primele luni ale 
anului 1919, era de nestăvilit, căci elementele implicate se considerau 
un fel de legatari testamentari ai atâtor eroi morți în timpul 
războiului de a croi un partid menit a asigura un viitor mai bun 
pentru urmașii lor. Și în fruntea acestei campanii de organizare 
pe plan local se afla Ion Mihalache. El însuși se considera - în 
reuniunile politice - un exponent al „acelor mase cetățenești care 
în vremuri de primejdie își dau fiii în primele linii“. Vorbea 
neîndoielnic în numele unei țărănimi care îmbrăcase haina militară 
în timpul războiului, angajându-se în acele momente să lupte în 
viața politică pentru revendicările ei de dreptate și prosperitate. 
Din aceste motive - cum se întâmpla la Câmpulung, la 17 ianuarie 

1919 - cuvintele lui se constituiau ca „un balsam alinător““ pentru 
speranţele și suferințele unei întregi clase dezmoștenite. Era motivul 
pentru care ele erau sorbite cu „nesaţ““%. 

Adunări locale și județene atrăgeau un număr mare de oameni: 
săteni, preoți, învăţători și alți intelectuali, toți veniţi din diverse 
localități. Sala Dâmboviceanu din Câmpulung, de pildă, fiind 
arhiplină, mulți participanți au stat „cățăraţi“ pe ferestre. În incintele 
și clădirile unde se desfășurau asemenea reuniune se arbora tricolorul 
drept simbol al luptei pentru consacrarea dreptății și libertății 
maselor țărănești. Se expunea, apoi, programul partidului. 

Vorbitori locali aduceau în prim-plan alte revendicări, uneori 
din perspectivă istorică, evocându-se amintirea lui C. Dobrescu-Ar- 
geș, acel „apostol“ și întemeietor al țărănismului3?. Se aduceau și 
revendicări specifice, în același spirit al dezvoltării micii proprietăți, 
inclusiv pe calea obștilor şi cooperaţiei. Şedinţele se încheiau cu 
procese verbale și liste cu numele întemeietorilor diferitelor or- 
ganizaţii locale. Alte liste - ca în județul Muscel - cuprindeau 
adrese cu nume de oameni şi sate, unde urma a fi expediate 
abonamentele la „Glasul țărănimii“, difuzate prin „curieri“ plătiți 
şi alți distribuitori“. 

Organizaţii țărăniste au apărut, astfel, în multe județe. În 
Teleorman, învăţătorilor și preotului Florea Deisi li s-au asociat 
avocații Vasile N. Florescu și Eduard Mirto?l. În județul Olt, încă 
din octombrie 1918, Millan Ionescu-Berbecaru înființase în comuna 
Urluiască o grupare țărănească, constituindu-se apoi un șir de 
organizații similare“2. În Romanați, „umilita învățătorime“ se pusese 
în mișcare, ca și în Dolj unde apropiaţi ai lui Mihalache, printre 
care Al. Giulea, Petre Ștefănescu, C. C. Rocşoranu - acesta din 
urmă un fost colaborator al lui C. Dobrescu-Argeș - înregistrau 
succese%3. Acţiuni similare se declanșaseră la Buzău, Brăila% etc. 
Este de menţionat că, învăţătorilor și preoților care se aflau printre 
fruntașii unor asemenea organizații comunale și judeţene, li se 
adăugau avocaţi. 

La 17 ianuarie 1919, la Câmpulung, Ion Mihalache constata 
că până în acel moment Partidul Ţărănesc se organizase în 12 
judeţe. La 20 iulie, tot el consemna că organizaţii similare existau 
deja în județele Dâmboviţa, Argeș, Teleorman, Olt, Buzău, Vlașca, 
Prahova. În Oltenia, cu unele excepții, printre acestea Romanați, 
procesul de extensiune era mai lent. Se primeau, totuși, scrisori 
de adeziune din diverse locuri care atestau interesul față de țărănism. 
Cât priveşte Moldova, mai mult de jumătate din judeţele acesteia 
alcătuiau asemenea organizaţii. Mihalache însuși intrase în legătură 
cu partidele similare din Transilvania și Basarabia cu intenţia de 
a le consolida și a le aduce la aceeași matcă%5. 

Deşi absorbit de grija pentru consolidarea PŢ, Mihalache nu 
neglija soarta şcolii din Topoloveni. Aflase că C. Rădulescu-Codin, 
ajuns revizor şcolar al județului Muscel, în timpul războiului se 
pusese în slujba ocupanților germani. La 17 iunie îl denunța 
Ministerului Instrucțiunii Publice - cerându-i destituirea din funcția 
de revizor - pentru colaboraționsm: percepuse bani de la familiile 
învăţătorilor mobilizați pentru serviciul de a le încasa avizele de 
plată; îndemnase pe învățători să denunțe la oropan pe primarii 
care n-ar fi dat concurs școlii, cerând amestecul lor în administrație; 
a propagat și înființat școli în limba germană; a recomandat 
revizorilor școlari să supravegheze pe învățătorii demobilizați care 
întrețineau spiritul de rezistență; a impus munci zilnice în folosul 
acelorași ocupanți; a susținut pe P. P. Carp și manifestul acestuia 
antidinastic; a încercat să creeze în județul Muscel o mișcare 
politică favorabilă Puterilor Centrale etc. Erau acuzaţii grave, dar 
drepte, dictate de o înaltă conștiință morală, cu atât mai exigentă 
cu cât Rădulescu-Codin îi fusese coleg de școală și colaborator 
în multe activități. Drept replică la șirul acesta de fapte incriminate, 
reclamatul încerca să-l prezinte și pe Mihalache drept colaboraţionist 
pentru că în calitate de diriginte al școlii din Topoloveni ar fi 
tolerat cursuri de germană deschise în incinta ei“. 

În primăvara și vara anului 1919, Mihalache îşi arunca privirile 
asupra statutului extern al ţării lui, cu frontierele încă nerecunoscute 
de Aliați. Acestea i se păreau în pericol şi datorită unor evenimente 
din Ungaria, Balcani și Rusia, încât cerea ministrului de Război 
să ia măsuri pentru pregătirea armatei“? 

În toamna aceluiași an se implică treptat în campania pentru 
alegeri parlamentare. Era un moment favorabil când satele clocoteau 
de interes pentru viața politică. Căci pentru prima dată în istoria 
țării, toți locuitorii dispuneau de dreptul egal de vot. Mihalache 
își propuse să combată partidele care întruchipau ciocoismul și 
oligarhia. Dar nu de unul singur, ci printr-o alianță electorală sau 
chiar fuziune cu grupările care ay a avea țeluri similare, 
reprezentate de Averescu și Iorga. De aici recomandarea făcută 
prin „Ţara nouă“ de „tovărășie“ cu naționaliștii democrați și 
directi, motivând că aceștia nu aveau „ciocoi“ în rândurile 
lo; 

În octombrie, PT publica manifestul program în care se 
expuneau un șir de măsuri reformatoare: exproprierea moșiilor fără 
limită: socializarea pădurilor, minelor, carierelor, petrolului; etatizarea 
Băncii Naționale; sprijinirea cooperației populare; desființarea 
Senatului; asigurarea celor mai largi libertăți democratice, inclusiv 
organizarea sindicală; egalitatea în drepturi a naționalităților con- 

locuitoare; înlocuirea jandarmeriei printr-o miliție comunală; par- 
tiçiparea statului la beneficiile comerțului exterior*0. Expresii ca 
tovărășie, socializare, etatizare, miliție comunală etc. erau neîn- 
doielnic tributare influențelor populist-socialiste, cel puţin ca formă, 
ele fiind pe placul maselor populare atât de avide de dreptate 
socială, provocând îngrijorarea în rândul vechilor partide politice 
și straturilor de sus ale societății. 

Cu un asemenea fond ideologic PŢ se lansează în campania 
electorală într-o atmosferă de mare încredere și speranță într-o 
Românie copleșitor agrară. era văzut în asemenea medii ca 
singurul reprezentant autentic al intereselor lor, căci Averescu, cu 
o imagine execepţională printre țărani, se abținea de la alegeri. 
atari condiții, imaginea lui pozitivă de aici se capitaliza în folosul 
lui Mihalache, considerat un fel de alter ego al generalului, deși 
cei doi se distanțau sub raport doctrinar. Cu o asemenea ocazie, 
liderul țărănist explica programul lui politic, anume intenţia de a 
făuri - pornind de la modelul occidental, adaptat la condițiile 
specifice românești - o democrație rurală’!. Ataca, astfel, pe liberali 
arătând că autorul reformelor din 1917 - merit revendicat în mod 
exclusiv - nu erau numai ei, căci le instituționalizaseră sub impactul 
revoluţiei ruse. Regele și soldaţii de pe front avuseseră rolul 
decisiv52. Din aceste motive, Mihalache își atrăgea în campania 
electorală intoleranță, ostilitate şi chiar violenţă, cu deosebire în 
Oltenia, în judeţele Olt şi Dolj. Asupra lui și a unor asociați ca 
C. C. Rocşoreanu și Giulea s-au tras „salve de focuri“53, întrucât 
se acreditase ideea că țărăniștii erau elemente de disoluţie socială, 
o versiune a bolşevismului, a căror ascensiune politică trebuia 
oprită cu orice preț. 

ciuda acelor vicisitudini, Partidul Ţărănesc înregistra o 
autentică consacrare de către electoratul sătesc, ca cel mai puternic 
din vechiul Regat, cu 73 de mandatet, Un asemenea succes 
pentru un învăţător din Buzău apărea drept „marea faptă săvârșită“ 
de poporul român. Acesta, prin voinţa lui, își trimise reprezentanți 
într-o instituţie deţinută ipank atunci „pe nedrept și nemeritat de 
o oligarhie burgheză“. acea atmosferă politică euforică, Ion 
Mihalache era desemnat deputat în două județe: Muscel și Râmnicul 
Sărat’, Succesul era de proporţii și la scară naţională, întrucât în 
alegeri triumfaseră partidele politice care aveau afinități cu țărăniștii: 
naționalii din Transilvania, naționaliștii democrați din Bucovina și 
Basarabia și alte grupări care, toate, constituind majoritatea parla- 
mentară, cu N. Iorga, preşedintele Camerei, propus de Mihalache56. 

Alianţa politică cunoscută sub numele de Blocul democrat 
desemna la 1 decembrie 1919 guvemul Alexandru Vaida Voevod. 
La 22 decembrie, vorbind pentru prima oară în parlamentul 
României, luliu Maniu elogia guvernul Vaida pentru că întruchipa 

conceptul de democraţie. Viaţa de stat — accentuase el în acord 
cu Ion Mihalache - trebuia să se bazeze pe „păturile largi ale 
poporului“, ale căror interese să se protejeze deopotrivă de autoritatea 
guvernamentalăS7. 

Ion Mihalache devenea ministrul Agriculturii şi Domeniilor 
abia la 16 decembrie, până atunci funcția fiind deţinută de Victor 
Bontescu. Răstimpul menţionat îl consumase în negocieri cu şeful 
guvernului, acceptând oferta acestuia după ce i s-a admis „punctul 
de vedere privitor la legea agrară ce urma a fi adoptată”*. Dar, 
în timp ce el era învestit ca ministru, Al. Averescu, la Interne, 
își abandona postul. Existase speranța că, deşi nu avea parlamentari 
în numele partidului propriu, generalul nu se putea situa decât de 
partea Blocului democrat, ridicat la cârmă - în toate provinciile 
României Mari - de votul copleşitor al țăranilor, pe care Averescu 
pretindea a-i reprezenta. Din acel moment speranța lui Mihalache 
că generalul i s-ar asocia la realizarea marilor reforme se spulbera. 

Ajuns într-o funcție ministerială cheie, Ion Mihalache era 
salutat cu entuziasm și mândrie de numeroși învățători care vedeau 
concret cum puterea miraculoasă a democraţiei înălțase un om din 
mijlocul lor la o mare și plină de răspundere demnitate. Primea 
deci calde urări de fericire „ca întâiul învăţător ministru“ al 
României Mari. Considerat a întruchipa „norocul clasei țărănești“, 
era îndemnat să-i ilustreze „disprețuita haină“ prin darul și norocul 
ce i s-au dat. „Fii mândria și tăria Partidului Țărănesc“. Să-și 
încordeze priceperea și să-și oțelească energia, făcând să se 
sfârșească nedreptăţile și să se aline suferințele. Era văzut ca 
„ministrul țăranilor“, de unde îndemnul de a fi al doilea Kogălniceanu 
şi „mai presus de Tudor Vladimirescu, spaima și ciuma ciocoilor**59. 

fața unei avalanșe de speranţe din rândurile celor mai umile 
și nedreptăţite straturi sociale, la atribuirea funcției de ministru 
fusese copleșit de marea răspundere care îi incumba. Deși autodidact, 
el depășea - cum arăta N. Iorga - „capete căptuşite cu diplome 
ale acelora care au urmat toate școlile din lume“60, căci aceștia 
din urmă nu cunoşteau realitatea și mai ales nu erau stăpâniţi de 
dorul sacru de a o schimba în folosul celor mulți. Și totuși, fusese 
încercat de îndoieli cu privire la capacitatea lui de a soluţiona 
chestiuni atât de grave acumulate timp de decenii. „Nu ştiu dacă 
voi corespunde“, se confesase el unui asociat de la „Țara nouă“. 
Și îndoielile i se păreau cu atât mai justificate cu cât, din județe 
primea un șir de solicitări privitoare la ridicarea stării materiale a 
învăţătorilor, reglementări privind izlazurile în zonele de deal și 
munte, redresarea cooperaţiei prin eliminarea ilegalităţilor, sprijin 
pentru participarea unor negustori la târgul de la Lyon etc. Era, 
de asemenea, avertizat că noua administrație instalată, cel puţin 

în unele judeţe, era înfeudată oligarhiei şi uneltelor ei. Era îndemnat 
a aplica hotărât principiul: „Timpuri noi, oameni noi“ 

Ca un om nou într-o atare funcţie într-un moment de răscruce 
istorică, lon Mihalache apărea în Cameră, la 2 martie 1920, unde 
făcea declaraţii cu privire la elaborarea și aplicarea celei mai 
importante reforme. Cu ţăranii trebuia începută „opera“ de con- 
solidare a nemaului românesc, cu atât mai mult cu cât ei erau 
supuși „tentaţiilor celor mai amăgitoare“, evident de natură anarhică. 
Era o clipă istorică înălțătoare, când parlamentul era chemat să 
dea o legislaţie prin care „țăranii cei mai oropsiți“ să fie puși în 
stăpânirea pământului, considerându-se că numai astfel se putea 
apăra ceea ce românii câşștigaseră prin atâtea sacrificii în „cel mai 
crâncen și mai îndreptățit război în teritoriul vechiului Regat și 
prin cea mai firească revoluţiune în provinciile din afară“ aflate 
sub ocupaţie străină. Anunţa, apoi, că va depune treptat legi agrare 
pentru vechiul Regat și provinciile unite, acestea din urmă întocmite 
potrivit condiţiilor lor specifice economice, administrative și juridice. 
Credea că întreaga legislaţie va fi adoptată în cursul unei luni de 
muncă, când se va limpezi situaţia confuză din acel moment 
prielnică „discordiilor și trăgătorilor de sfoară împotriva unui guvern 
cu adevărat democrat“ 

Legile acestea agrare anunţate a fi prezentate parlamentului în 
scurt timp, deși în anumite privinţe diferite, fuseseră deja discutate 
de Mihalache în Consiliul de Miniștri. Iniţial, el considerase a fi 
necesar un singur text de lege, dar fusese convins și acceptase 
reglementări diferite cu condiția menţinerii aceluiași sistem de 
principii. Aceasta nu excludea anumite particularităţi pe zone. 
Principiul unificator consta în exproprierea pe proprietar, iar nu 
pe moșie! 

La 8 şi 9 martie 1920, apărea în Cameră pentru consacrarea 
finală a legii agrare pentru Basarabia, înfăptuită de Sfatul Țării la 
27 noiembrie 1918. Elogia prevederea prin care se reglementa 
împroprietărirea pe un anume lot, dar şi crearea unei rezerve de 
păduri deținute de stat, prin care să se completeze ulterior proprietatea 
țărănească. Susţinea ca guvernul să-și fixeze drept ideal ca pădurile 
şi apele să ajungă la dispoziția statului, spre a le exploata prin 
comunități țărănești. Aurel Vlad, ministru în același guvern, aprecia 
acea proprietate etatică introdusă în Basarabia drept un început de 
socialism. Mihalache îi răspundea că nici socialismul, nici comu- 
nismul nu-l îngrijorau dacă prin acel mod s-ar statomici o viaţă 
sufletească și economică mai bună pentru țărani, iar împroprietărirea 
s-ar face pe baze individuale. 

Pentru vechiul Regat, Mihalache care urmărea. lichidarea oli- 
garhiei agrare, financiare și politice, concepuse un plan de expropriere 
cu mult diferit de acela liberal înscris în 1917 în Constituţie și 

rezumat la două milioane hectare. Potrivit lui N. Iorga, el zăbovise 
asupra lui cam mult, dorind să treacă cu el prin toate „vămile 
văzduhului“. Îl redactase însă cu spirit țărănesc, de gospodar care 
ținea să fie perfect organizat când își primea musafirii în casă. 
Căci Mihalache - declara public tot Iorga - avea în vedere nu 
numai întinderea proprietăţii, ci și servicii sociale şi fiscale ce-i 
trebuiau rezervate. Era o inovație legislativă de cea mai mare 
însemnătate$5. 

Acel proiect îndelung și rațional elaborat își propunea un șir 
de obiective: pământul să aparțină „celui care-l cultivă“; o gospodărie 
țărănească cu lot agricol, dar și cu acces la pășune și pădure 
oriunde este cu putință, pe baza servituţilor feudale din 1864 care 
fuseseră lichidate în defavoarea lui; asigurarea dezvoltării satelor; 
desființarea parazitismului agricol și a comerțului cu pământ, 
luându-se întreaga moșie din mâna acelora ce n-o exploatau 
singuri; reducerea la minimum a forței sociale a marii proprietăți. 
Se preconizau exproprieri masive, încât pământul obținut astfel 
trecea în stăpânirea țăranilor în loturi de 3-5 ha, ţintindu-se 
comasarea și dezvoltarea cooperativelor agricole. Pe partea de 
moșie rămasă disponibilă după împroprietărirea localnicilor, se 
preconizau colonizări de 15-25 ha. Se rezervau terenuri pentru 
ferme model, stațiuni agricole etc. Se creau pășuni în fiecare sat 
și pădure comunală. Exproprierea se făcea prin plată%6. 

Proiectul de lege agrară în care se reflectau ideile menționate, 
fusese discutat atât cu Nicolae Iorga, președintele Camerei depu- 
faților, cât şi cu membrii guvemului care, la 6 martie, decideau 
trimiterea lui la rege pentru aviz prealabil. Monarhul însă refuza 
să semneze mesajul de recomandare pentru Corpurile legiuitoare6?. 
Mihalache - pentru depășirea acestui impas - încercase să-l 
contacteze pentru explicații, încât îi ceruse fără succes, de patru 
ori „favoarea unei audiențe“, pentru a grăbi adoptarea unei legi 
pe care o re „Cu o periculoasă nerăbdare“. În fața unui impas 
legislativ, sub presiunea Blocului democratic - care-și însușea 
acel proiect - Mihalache ceda - cum îi spunea regelui — datorită, 
unor stăruințe pe care nu le mai putea „birui“. Era obligat — la 
12 martie 1920 - să aducă proiectul în dezbatere din inițiativă 
parlamentară$8. Era neîndoielnic o sfidare a regelui, îndeosebi a 
rolului de cenzor asumat de acesta exagerându-și prerogativele 
constituționale. Mihalache însuși, tot la 12 martie, conştient că 
printr-un asemenea gest periclita poziția guvernului, îi propusese 
să-l considere demisionat dacă avea o altă părere69. 

Dar Blocul parlamentar și guvernul nu admiteau a li se limita 
artificial un drept esenţial, mai ales că era în joc „legea cea mare, 
care punea la încercare adevărata forță democratică“ a României 
Mari. Ca atare, la 12 martie, Gr. lunian în Cameră și Spânișteanu 

în Senat prezentau proiectul de reformă agrară. Dar, în loc de a 
se proceda la dezbaterea acestuia, liberalii prin Gh. Mârzescu 
insistau asupra rolului regelui în procesul legislativ. Era inacceptabilă 
inițiativa parlamentară - susțineau ei -, încât, preocupaţi de în- 
lăturarea guvernului, cereau ca proiectul să-și urmeze calea con- 
stituțională, ştiindu-se că aceasta fusese închisă chiar de rege. Mai 
susțineau fără temei existența unui pretins conflict între majoritate 
și guvern, aserțiune respinsă de Mihalache în mod categoric prin 
sublinierea unităţii de vederi dintre cei doi factori politici/0. Gh. 
Mârzescu, continuându-și atacurile, pretindea că autorul proiectului 
încălca Constituţia din 1866 încă în vigoare, care limitase suprafața 
de pământ expropriabilă la circa două milioane hectare. Invocarea 
acelei Constituţii se făcea evident interesat, căci prin reglementări 
speciale, inclusiv prin legea electorală ea fusese reajustată spre a 
se pune de acord cu realitățile, fără însă a se fi reușit, deplin, 
cum însuși liberalul Dissescu scrisese în „Viitorul“. Mihalache 
afirma că dacă s-ar respecta cu strictețe litera și spiritul acelei 
Constituţii, provinciile unite ale României Mari n-ar avea dreptul 
de reprezentare parlamentară. O atare interpretare liberalii o taxau 
drept lipsă de cultură politică, insultă nemeritată adusă lui spre 
a-l discredita în opinia publică. Replica ministrului era usturătoare, 
căci el arăta că pentru adversarii lui cultura politică echivala cu 
intrigi şi  uneltiri prin cafenele și saloane, ceea ce lui îi lipsea cu 
adevărat”l. 

După acele dezbateri procedurale prin care opoziția liberală 
încerca să răstoarne guvernul pe motiv de neconstituționalitate, de 
la tribuna Camerei deputaților, lon Mihalache dădea deoparte vălul 
motivelor formale de nemulțumire. Afirma, astfel, că Blocul demo- 
cratic era pus în fața unei întregi „conspirații“ în care erau implicaţi 
nu numai parlamentarii opoziţiei, ci „toate partidele politice boierești“ 
care se simțeau amenințate mortal prin legea de expropriere alcătuită 
de el, aprobată de guvem și adusă în dezbatere prin inițiativă 
parlamentară. Toate acele forțe - mai susținea el - se prefăcuseră 
a fi democrate, atunci când conveniseră a consacra reforma agrară 
din Basarabia, pentru că erau fapte împlinite și nu-i priveau direct. 
Îndată însă ce interesele lor erau lezate, toți „conspiră““ spre a 
împiedica exproprierea  latifundiilor din vechiul Regat. De aici 
profunda nemulțumire din sânul majorității, de unde se stârniseră 
proteste antiliberale și învinuiri privitoare la răspunderea lor pentru 
starea mizerabilă a poporului de jos, inclusiv pentru represiunea 
răscoalelor din 1907. „Să dați pământ ţăranilor!“ se auzise puternic 
o voce, căci altminteri „o să vă treziţi cu țăranii aici! Reformă 
agrară nu discuțiune“. Survenise chiar o viguroasă altercaţie, îm- 
piedicată să degenereze de Iorga prin suspendarea ședinței pentru 
câteva minute/2. 

Care erau dedesubturile acelei cospiraţii denunțate de Ion 

Mihalache? Blocul democratic instalat de putere în mod legitim, 
deși alcătuit din mai multe partide, avea drept trăsătură de unire 
consensul asupra unor reforme sociale profunde, cu deosebire în 
domeniul agrar. PNL, care inițiase atari schimbări în 1913, con- 
sacrându-le apoi constituțional în 1917, se vedea depășit de 
concepțiile mult mai largi ale partidelor politice ieșite din votul 
universal, cu aplecare mai lucidă și mai dreaptă spre nevoile 
maselor populare. Din această cauză, liberalii se vedeau aruncaţi, 
dacă nu la periferia vieţii politice, cel puţin într-o opoziție îndelungată 
și mai ales într-un proces de ajustare a ideilor lor spre a le pune 
de acord cu noile realități. Ca atare, guvernarea Blocului democratic 
trebuia întreruptă, căci periclita profund interesele marii moşierimi. 
De aici o susținută acţiune de subminare a guvernului Vaida 
desfășurată de Ionel Brătianu îndeosebi, dar și de alţi politiceni 
ca Al. Marghiloman, Take Ionescu și Al. Averescu, acesta din 
urmă pornit împotriva țărăniștilor lui Ion Mihalache. 

PNR, principala grupare politică din Blocul democratic, deși 
aflat sub conducerea unui om echilibrat și profund atașat democraţiei, 
Iuliu Maniu, era considerat regionalist. Pentru „conspiratori“, de- 
claraţiile de fidelitate față de statul român făcute cu atâta fermitate, 

și ale acestuia - cu ocazia primelor apariţii parlamentare — 
despre necesitatea unei democraţii autentice și dezvoltarea naţiunii 
române în corelaţie cu grija pentru apărarea unor drepturi esenţiale 
pentru minoritățile naționale’, nu sunt considerate de forțele oculte 
drept garanţii certe pentru guvernul» Vaida. 

Cum să se evite deci concretizarea reformei agrare preconizată 
de Ion Mihalache? Pentru că suspendarea activității guvernului pe 
cale parlamentară era imposibilă, toate acele „partide boiereşti“ se 
retranșaseră în spatele regelui, el însuși un factor constituțional 
important de ultimă instanță. În acest sens, Palatul devine un centru 
al intrigilor urzite împotriva guvernului Vaida, cu acuze împotriva 
PNR şi PŢ. Miniştrii din guvern, văzuţi ca un pericol pentru țară, 
erau N. Lupu, la Interne, considerat „bolşevic““/* și Ion Mihalache, 
pe care chiar regele nu numai că nu-l socotea un om politic, dar 
era convins că urmărea „rezbel de clase“. În contextul unor intrigi 
urzite la Palat nu numai de lonel Brătianu, ci și de Octavian 
Goga și Al. Averescu'5, care vedea în Mihalache un real pericol 
pentru partidul lui, guvernarea Blocului democratic era în pericol. 
Acţiunea concertată a atâtor forțe oculte, inclusiv a regelui care 
încerca sentimentul că prin dreptul de inițiativă parlamentară arogat 
de Camera deputaţilor i se încălca în mod periculos o prerogativă 
esenţială, soarta guvernului Vaida era pecetluită. 

La 12 martie 1920, prefigurând-o, lon Mihalache declara că 
nu se crampona de funcţia ministerială. Dacă va fi demis, va fi 
cu atât mai bine pentru el, căci se va simţi din nou liber, 

întorcându-se la școala din Topoloveni şi lângă ostaşii cu care 
luptase pe front. Avea însă o experiență în plus pe care o va 
folosi în favoarea „flămânzilor“ care îl așteptau, căci îi chemase 
la luptă. Va acţiona „cu mistria muncii drepte şi cinstite în stânga“, 
dar nu va lăsa nici „sabia credinței“ în dreapta. Va lupta astfel 
până când „se vor ridica odată zidurile adevăratului Ierusalim al 
democraţiei vieţei celei noi româneşti“/0. Era o profesiune de 
credință menită să spulbere suspiciunile cu privire la scopurile lui 
politice, deformările și calomniile debitate la adresa lui şi a 
partidului pe care-l întruchipa. 

Guvernul Vaida era demis de rege-la 12 martie 1920, pe 
motive pur formale, fără a i se permite nici măcar dezbaterea în 
parlament a legii rurale. Era o tactică politicianistă pentru a ascunde 
adevăratele cauze de nemulțumire ale „oligarhiei“77 care, prin 
uneltiri, împreună cu Palatul retezau mugurii democraţiei românești, 
apăruţi prin puterea miraculoasă a votului universal, în 1919. 

VII 
Mihalache şi Averescu 


La 13 martie 1920, regele instala la cârmă pe Al. Averescu. 
Ce reprezenta guvernul acestuia? Generalul își păstra încă vie în 
rândul țăranilor amintirea din timpul războiului, când se identificase 
cu interesele lor şi mai ales dovedise înalte virtuţi ostășești, el 
însuși, în anumite momente ale frontului, fiind dezavantajat și 
ofensat prin decizii politice părtinitoare. Își atrăsese și din aceste 
motive simpatia și devotamentul soldaţilor, inclusiv al lui Ion 
Mihalache, iar, apoi, când constituise Partidul Poporului mizase 
neîndoielnic pe sprijinul acestora, spre a se impune în viaţa politică 
postbelică. 

Or, ce simțea Mihalache în acele momente de preluare a 
puterii de către general? Era decepţionat, întrucât Averescu însuși, 
în primele două săptămâni ale cabinetului Vaida deținuse funcția 
de minstru de Interne, retrăgându-se, apoi, în chip neașteptat. 
Survenise în ultimul timp o alienare într el și Mihalache, explicabilă 
îndeosebi prin faptul că, în ciuda refuzului lui de a i se asocia 
pentru crearea unui Partid Țărănesc, acesta nu numai că ţâșnise 
la suprafaţă, dar într-o campanie electorală în care Partidul Poporului 
se abţinuse, obținuse un triumf răsunător. Devenise clar că, în 
atari condiţii, baza social-politică a generalului era în pericol. De 
aici distanțarea lui de Mihalache, semnul clar în această privință 
fiind abandonarea guvernului Vaida, în 16 martie 1920, în momentul 
când liderul țărănist îi devenea membru. 

Despărţindu-se de Blocul Democrat, Averescu se gândește la 
un viitor politic independent, mai ales că era presat de un şir de 
politicieni care roiau în jurul lui animați de gândul unor cariere, 
cultivând pe acest general care stârnea încă simpatia în rândul 
masei poporului. Este motivul care îl determină pe Averescu să-și 
reevalueze amicii și inamicii politici. Constata, astfel, că rivalitățile 
dintre el și liberali nu aveau la bază o contradicție fundamentală. 
Or, cu Ion Mihalache nu mai putea coopera. Acesta devenise 
principalul lui adversar în momentul luptei ascuţite pentru reforma 
agrară. Dovada o constituie faptul că, după instalarea la conducere, 
prezentându-și programul lui în Cameră, a atacat „violent presa 
țărănistă și mai ales un articol al lui Mihalache“l. 

Alienându-se de Ion Mihalache, Averescu se apropiase de 
liberali. Și nu întâmplător, căci înconjurându-se de un „amalgam“ 
de oameni politici?, cu bază socială în moșierime și burghezie, 
Partidul Poporului era doar formal legat de masele populare. El 
se profilase ca o forță conservatoare, cu o doctrină apropiată de 
aceea liberală. Uitând faptul că liberalii îl umiliseră și, mai mult, 
îl taxaseră drept „trădător“, generalul se grăbise să încheie cu ei 
un fel de „armistițiu“3, animați de aceeași aversiune față de liderul 

ist. 

Această alianță, care în opinia publică era proiectată drept o 
măsură menită a impune ordine și disciplină într-o ţară cuprinsă 
de frământări social-economice, era - potrivit lui Mihalache - 
„masca“ prin care se învăluia realitatea. Căci ţinta guvernului 
Averescu consta în a înăbuși „reformele noi şi cinstite și sincere 
democratice“. Din aceste motive, generalul și partidul lui se 
configurau drept trupe de acoperire a vechilor partide politice. 
Scopul acelui guvern era de a amâna sau atenua un şir de reforme 
sociale care se impuseseră ca o necesitate pentru dezvoltarea unei 
societăți româneşti democratice’. 

Deși decepţionat de manevrele „politicianismului român“$, Mi- 
halache era hotărât să-l înfrunte în campania de alegeri parlamentare 
fixate pentru 25-27 mai 1920. Nu se lăsa descurajat de propuneri 
locale - ca, de pildă, din județul Buzău - care-i cereau ca, 
împreună cu grupările din Blocul Democrat, să protesteze împotriva 
guvernului Averescu prin abținerea de la alegeri. Se tindea ca în 
acel mod să se aducă la putere un guvern neutru, care să prezideze 
alcătuirea Constituantei „spre împăcarea tuturor sufletelor nerăb- 
dătoare de progres, liniște și politică cinstită“7. Mihalache însă se 
angaja în campania electorală convins că „cutremurul“ care trecuse 
peste ţară - adică războiul și lupta de eliberare a provinciilor unite 
-— lăsase în conștiința publică urme adânci. Cu alte cuvinte, poporul 
de jos trebuia să participe activ la viața politică, pentru combaterea 
unor „moravuri ticăloase“ care se perpetuau încă în societatea 
românească. 

La 14 martie 1920, constituia, împreună cu N. Iorga și dr. N. 
Lupu, Federaţia Democratică”, hotărându-se o alianță electorală. 
Consecința era, printre altele, apariții comune ale celor trei oameni 
politici în diferite localităţi. Iuliu Maniu însuși, la congresul din 
aprilie 1920 de la Alba Iulia, elogiind pe Mihalache pentru intenția 
de a face o reformă agrară echitabilă, în folosul claselor sociale, 
îşi anunța candidatura pentru Cameră în județul Muscel!0. Tot el, 
la unele reuniuni electorale, apărea alături de Ion Mihalachel!. 

PŢ este ţinta principală a atacurilor PP, acesta din urmă cu 
semnul electoral „steaua“, spre deosebire de primul care avea ca 
simbol „secera“. Î fite rea dintre cele două partide era aspră. 

Farani fredonau și scandau lozinca: „Câte stele sunt pe cer, 
ân’ la ziuă toate pier, Dar eu cu secera mea, Fac la pâine cât 
oi vrea!“ Împotriva țărăniştilor era ridicată atât administrația publică, 
cât şi o parte a preoților și învăţătorilor cu simpatii averescane. 
Dat fiind că marii proprietari se raliaseră în jurul PP, țărăniștii 
acționau pentru demitizarea lui Averescu, arătând electoratului că 
„s-a unit cu ciocoii“. Tot ei cereau un vot discriminatoriu, adică 
cine nu era „nici boier, nici ciocoi“, să voteze cu ei!?, 

În atmosfera în care lupta de idei dobândea forma unei înfruntări 
înverșunate între boieri și ciocoi, adică moșieri și țărani, multe 
localități erau în stare de frământare. PP debita, prin materiale de 
propagandă, calomnii, minciuni și exagerări împotriva lui Ion 
Mihalache. I se deforma ideologia politică, înfățăișat, apoi, ca avid 
de putere. În Moldova, Ion Mihalache era proiectat ca vândut 
„jidanilor“ şi pe deasupra, devenit „mare bogătaș“ prin înfruptarea 
din bugetul statului!3. Într-o asemenea atmosferă tensionată, cu 
deosebire în unele orașe - ca la Brăila, de pildă - Mihalache era 
atacat cu pietre și scaune de fier!4. La numeroasele nedreptăți şi 
violențe, el nu răspundea prin incitarea țăranilor la rezistență”, 
conștient că în acel mod ar fi perturbat legalitatea pe care voia 
s-o impună ca practică guvernamentală. 

Prin presiunea guvernului și a prefecților locali, Averescu 
reușea să-și constituie un parlament fidel câștigând 42% din voturi. 
Faţă de anul precedent, când alegerile fuseseră cu desăvârșire 
libere, el reintroducea în viaţa politică sistemul ingerințelor din 
România votului cenzitar, alterând substanțial o democraţie pe cale 
de constituire. Tocmai împotriva unui asemenea sistem protesta 
hotărât Mihalache, dezvăluind, pe bază de date concrete - cu 
ocazia validării Corpurilor legiuitoare - o seamă de ilegalităţi și 
represiuni. Împiedicat să-și ducă la capăt protestul de noii parla- 
mentari, el îi calificase drept „o armată de cazaci politici care 
ascultă de ordin“!6. C. Argetoianu, ministrul de Justiţie în timpul 
alegerilor, transferat între timp la Interne, îl combătea cu cinism, 
susținând că va proceda identic şi în alte ocazii, spre a diminua 
mai mult ponderea țărăniștilor. Mihalache nu se arăta descumpănit, 
afirmându-și crezul într-o guvernare legală și civilizată. Dacă însă 
nu se va ajunge la aceasta, atunci „vom împărți noi moșiile 
ciocoilor“17, 

Consacrat prin alegeri în bună măsură măsluite, guvemul 
Averescu este neîndoielnic un substitut liberal, o forță politică de 
acoperire a PNL, reprezentând „ariergărzile clasei conducătoare 
care se prăbușește“ - cum bine îl califica Mihalache —, al cărui 
scop consta în împiedicarea unei reforme agrare radicale. PP, care 
întruchipa guvernarea menţionată, se baza exclusiv pe popularitatea 
unui general dobândită în timpul războiului, fără o legătură intrinsecă 

cu masele țărănești!8. Privind banca ministerială, Mihalache vedea 
în jurul lui Averescu politicieni ca Argetoianu, Const. Garoflid, 
Take lonescu, Dimitrie Greceanu, fiind îndreptățit să califice PP 
drept o formaţiune neoconservatoare!?. 

Averescu, în răstimpul 13 martie 1920 - 16 decembrie 1921 
- cât a deținut puterea - în afară de soluționarea unor chestiuni 
curente, ca ordinea internă, de pildă, are meritul de a fi spulberat 
orice tendință autonomistă, fie ea cât de mică, în provinciile unite. 
Sub acest raport, la 26 -martie 1920, Iuliu Maniu, președintele 
Consiliului Dirigent, își exprima satisfacția că guvernul intenționa 
să blocheze „separatismele provinciale“ atât de dăunătoare unității 
sufleteşti a României întregite. Unificarea administrativă încă nu 
trebuia bruscată, cu atât mai mult cu cât Transilvania se alăturase 
patriei-mamă fără nici o condiție20. 

Reforma agrară concretizată printr-o lege specială tocmai la 
17 iulie 1921, îl aducea pe Mihalache în conflict cu parlamentul 
averescan. Liderul țărănist, prin ideile lui, îşi ridică împotrivă 
reprezentanții. liberalilor şi foştilor conservatori, aceștia din urmă 
raliați acum în jurul primilor. Căci anvergura dobândită de acea 
mare problemă socială - similară în anumite privințe cu aceea 
din momentul epocal 1864 - avea ca esență nu atât exproprierea 
latifundiilor acceptată de toate forțele politice. Se î tau con- 
tradictoriu două concepţii. Aceea liberală, cu limitele stabilite 
constituțional î în 1917, şi aceea țărănistă susținută de Ion Mihalache 
şi de foștii aliaţi din Blocul Democratic, care pretindea a se depăși 
în mare măsură acel cadru. 

Încă de la 26 martie 1920, Ion Mihalache ataca pe Averescu 
pentru că trădase idealurile de dreptate socială, pe țăranii de pe 
front, cărora le spusese atunci, în 1917, că legiferarea reformelor 
fusese impusă de teama impactului revoluţiei ruse și de insistența 
regelui. Aliindu-se cu „boierii“, generalul se ghida acum după 
acele reglementări, omițând faptul că ele nu mai puteau să aibă 
valoare într-un parlament al votului universal. În plus, era chiar 
o datorie patriotică a politicienilor care, legiuind în condiţii privi- 
legiate, să fie „largi la suflet“ lăsând drum liber revendicărilor 
venite din „straturile cele mai adânci ale țării“. Să se facă o lege 
concordantă cu „vremurile de azi“2l. 

Din dorința unei abordări tranșante a acelei mari contradicții 
sociale, mai ales că parlamentarii averscani încercau să estompeze 
realitățile, înfățișând un tablou relativ idilic al relaţiilor agrare, Ion 
Mihalache făcea incursiuni amănunțite în istoria acestora. Ca și în 
alte rânduri, în articole publicistice, studii sociologice sau discursuri 
politice, î în intervențiile lui oratorice făcea un adevărat rechizitoriu 
împotriva partidelor liberal și conservator. Acestea - cum mai 
spusese și în alte dăți — aveau aceeași bază socială, liberalii 

remarcându-se prin formularea unor principii frumoase, care însă 
nu se aplicau. De aici concluzia că vechile partide reprezentau în 
general interese de clasă. Din această optică conchidea că întreaga 
guvernare a României „n-a dus la altceva decât la satisfacerea 
intereselor clasei stăpânitoare în dauna clasei celei mai numeroase, 
care este țărănimea“. Chiar industrializarea liberală se făcuse prin 
banii contribuabililor, furnizaţi la bugetul de stat. Deși existase o 
întreagă legislație democratică, clasa suprapusă o aplicase diferit. 
Însăși Constituţia din 1866, dacă pentru aceeași clasă era o haină 
„foarte largă“, pentru țărani - când ajungea în mâna lor - devenea 
un act subversiv, era confiscată. Constituţia pentru ei era în „teaca“ 
dorobanțului și a jandarmului?3. 

Mihalache proiectează în același parlament imaginea reală a 
unei lupte acerbe pentru pământ între țărani și boieri, fără a omite 
că rândurile acestora cuprinseseră și oameni care se identificaseră 
cu aceleași idealuri, implicit cu masele țărănești?4. Nu putea uita 
însă reacționarismul unora dintre boierii cu funcţii decisive; în 
momente istorice cheie, denunțați de Dinicu Golescu sau de contele 
rus Pavel Kiseleff, în anii 30 ai secolului trecut?5. La 1848, fii 
de boieri, inspirați de ideologia occidentală, promovaseră ideea 
împroprietăririi țăranilor. Cei mai mulţi boieri însă, în obtuzitatea 
lor, o blocaseră în Comisia proprietăţii. Pentru Divanurile ad-hoc 
francezul Thouvenel ceruse o reprezentare a țăranilor. Boierii 
fuseseră constrânși să-i aibă ca parteneri. Deși s-au dovedit patrioți 
votând unirea, au fost reacționari respingând revendicările țăranilor. 
Ca atare, ideea emancipării acestora nu venise de la boieri, ci de 
la puterile europene26. Dar aceştia dorind a soluţiona problema 
agrară în funcţie de propriile lor interese, siliseră pe Cuza și 
Kogălniceanu să recurgă la lovitura de stat spre a crea o proprietate 
mică țărănească. Și pentru că aceasta fusese insuficientă încă de 
la constituirea ei, același conflict dintre boieri și țărani se perpetuase 
pe tot parcursul finelui secolului trecut, încât în loc de a se atenua, 
se înăsprea inclusiv prin legea tocmelilor agricole. De aici răscoale 
violente și tragice din 1888 și 1907, care demonstrau că contradicția 
socială dintre boieri şi țărani - tratată cu -paleative - rămăsese 
nesoluționată. Ea se cronicizase și agravase până în acele momente, 
prin tot felul de promisiuni neonorate de clasa politică con- 
ducătoare??. 

Era o critică aspră dar dreaptă cu privire la atitudinea partidelor 
politice care se identificaseră în mare măsură cu moșierimea, fără 
să se plaseze pe o poziţie de echitate și de echilibru social. 
"Țărănimea, lipsită de reprezentare politică adecvată, nici chiar prin 
răscoalele ei atât de frecvente, nu reușise să impună o redistribuire 
mai echitabilă a pământului agricol deținut de moşierime în mare 

proporţie. Decenii în șir, latifundiile fuseseră exploatate în mod 
cămătăresc și devastator pentru gospodăria țărănească. 

Acest tablou sumbru al relațiilor dintre cei doi poli sociali mai 
fusese zugrăvit de Mihalache și în alte ocazii, dar niciodată sub 
cupola parlamentului României. Este ceea ce-l făcea pe N. Iorga 
să consemneze elogi s la 28 iulie 1920: „Azi a vorbit foarte 
frumos Mihalache“25, care avusese „un foarte mare succes cu o 
expunere bogată, în care s-a dovedit om învăţat pe altă cale decât 
a diplomelor școlare“29. 

acele momente de încordate lupte politice din parlamentul 
averescan, lon Mihalache devenise cel mai temut adversar al 
partidelor guvernamentale. Liberalii mai ales, a căror politică agrară 
o înfăptuia PP, îi deformau ideile30. Încă înainte de război, îi 
sesizaseră calităţile de om politic, dar pentru că el le respinsese 
ofertele de a fi unul din liderii lor marcanți, le devenise un adversar 
implacabil. ÎI combătuseră energic începând din anii premergători 
ai luptei pentru reforme, până în clipa când, prin proiectul lui 
agrar se încumeta să o paternitate pe care liberalii și-o 
arogau cu atâta mândrie. A plus, Mihalache era un spin în ochii 
liberalilor, de unde un șir de persecuții la care fusese supus și 
pentru îndrăzneala lui de a fi încercat detronarea lui Dinu Brătianu 
de pe piedestalul colegiului III Muscel, fieful lui electoral. Din 
aceste motive, în acele momente ale luptei parlamentare, Mihalache 
era atacat de liberali și de adversari prin mijloace variate, inclusiv 
prin presă. Pentru a-și atinge un asemenea scop, ei cheltuiau — 
cum liderul ţărănişti declara în Cameră, la 24 februarie 1921, - 
„zeci de mii de lei și numai să înjosească persoana mea“5l. 

Fiind o prezență activă în Camera Deputaților, era tratat cu 
ostilitate și deseori ironizat cu aroganță de însuși președintele Duiliu 
Zamfirescu, iritat că un simplu învățător rostea aforisme în limba 
germană și, mai mult, dădea lecţii politice unor parlamentari cu 
diplome universitare. li erau deseori întrerupte alocuţiunile atât de 
docte, iar în cazul protestelor lui sau al unor intervenții intempestive, 
era uneori eliminat pentru câteva ședințe, ca un simplu școlar'?. 
Era o formă de umilire a acestui învățător care, sub modestia 
meseriei lui și a îmbrăcămintei țărănești, se ascundea un mare 
orator și om politic. De aceea, trebuia înjosit că n-ar sluji scopuri 
naţionale, ci unele străine. Era, astfel, proiectat în opinia publică 
drept bolşevic şi revoluționar3?. Evident, o interpretare deformată 
și tendențioasă în cele mai multe cazuri, a ideologiei țărăniste. O 
asemenea etichetare, similară cu o culpă, fusese aruncată de liberali 
chiar asupra unei provincii întregi, Basarabia. Și asta pentru faptul 
că dincolo de Prut - cum semnala în aceeași Cameră averescană, 
Ion Inculeţ - țăranii se plasau pe poziţii sociale mai radicale, fără 
însă a fi comuniști, căci dacă ar fi simţit astfel, nu s-ar fi unit 

cu România34. Pentru mulți politicieni de la Bucureşti aparţinând 
vechilor partide, bolşevismul era, în fapt, o formă de blamare a 
radicalismului social. Liberalii, dar și alți detractori ai lui Mihalache 
uitau că antecesorii lor de la 1848 pentru programul de emancipare 
și împroprietărire a țărănimii fuseseră declarați comuniști. Chiar 
Cuza și Kogălniceanu - cum amintea Mihalache în Cameră, 
respingând calificativul de bolșevic - suferiseră atacurile altor forțe 
reacționare în același mod, ca anarhiști sau socialiști”. 5 

Dat fiind că împotriva lui și a propriului partid se purta un 
război ideologic nu numai pentru a-i justifica îndepărtarea de la 
cârmă, ci și pentru a-i diminua influența în societate, Mihalache 
se lansă într-o serie de consideraţii teoretice. Camera deputaţilor 
o transforma într-un fel de Academie în care își dezvăluia o fațetă 
neașteptată, aceea de mare doctrinar și excelent orator. Căci era 
pus în situația de a demonstra că partidul lui, deși alcătuit pe 
baze de clasă, avea un profund fond democratic, fără vreo contingență 
ideologică cu socialiștii sau bolșevicii. În această privinţă, invoca 
teoriile lui Marx, Engels, Lenin şi Kautsky de pe poziţii critice36. 
Astfel, teoreticianul Mihalache clasifică o serie de concepte ale 
partidului lui, cărora, pentru politicienii pragmatici și neînclinați 
spre filosofie, le dădea înțelesul adecvat. Elucida noțiunea de clasă 
socială, care pentru mulți nu avea decât semnificație marxistă, căci 
în general, politica lor părea a nu face disocieri dintr-o asemenea 
perspectivă, pretinzând că guvernarea se realiza în mod exclusiv 
pe baza armoniei sociale. Și totuși, o împărțire într-un asemenea 
sens fusese efectuată chiar la statuarea Constituţiei din 1866, când 
drepturile electorale erau repartizate pe trei colegii: I moșieri, II 
burghezie și III țărani, primele două clase dezavantajând pe ultima. 

Existau - afirma Mihalache - clase sociale cu interese și 
aspirații diferite, ale căror revendicări intrau adesea în conflict 
excluzând-se reciproc când nu era găsită o formulă reală de a le 
armoniza, mai cu seamă de a promova pe plan politic interesele 
celor eri prima cum se întâmplase în România în ultima jumătate 
de secol”. Din aceste motive, a arăta că țărănimea era nedreptățită 
nu însemna că interesele ei erau privite pe baza luptei de clasă, 
cum Mihalache era acuzat, printre alții, de Anibal Teodorescu. 
Însuși N. Iorga, într-o replică dată acestuia din urmă, susținuse 
că „Luptele de clasă, în elementul lor material, sunt firești și, 
oricât le-ar contesta cineva, nu va ajunge niciodată să le înlăture“. 
Mai presus de orice, era moral „să lupți pentru drepturile clasei 
nedreptăţite a unui popor, dar să nu uiţi că peste materialitatea 
lor învălmășită se, ridică larg bolta morală a unității sufletești a 
unui neam întreg? 

Era țărănimea o "clasă socială? Deşi socialiştii îi respingeau o 
atare clasificare sociologică, Mihalache o privea în ansamblu prin 

prisma vieţii ei materiale și spirituale, a rolului economic, social 
și politic jucat în stat. O numea ca atare spre a o deosebi de 
industriași şi comercianţi care alcătuiau categorii de interese distincte 
sau de marii proprietari latifundiari, aceștia constituiți decenii în 
şir drept clasă stăpânitoare"”. 

Dacă existau clase sociale, era oare legitimă organizarea politică 
pe asemenea baze? Mihalache combătea pe adversarii lui liberali 
și averescani demonstrând că ei doar formal se proclamau partide 
de armonie, chiar și în acele împrejurări postbelice. Acea „cazanie“ 
a armoniei claselor sociale fusese predicată și practicată o jumătate 
de secol, răstimp în care cei bogaţi s-au întărit pe seama celor 
săraci. „Cântecul“ armoniei nu putuse dărâma „zidurile“ dintre 
clase. Prpjesgitim deci partidul care-şi fixa centrul de greutate pe 


Dar partidul lui nu era al unei armonii de fațadă, ca în trecut. 
Luând drept model pe marele boier Dinicu Golescu care fusese 
printre primii ce afirmase existența unei adversități dintre boieri 
și țărani, el recunoștea nu numai contradicţiile sociale, ci și 
antagonismul de clasă. Dar, când dezvăluia acele realități, nu 
vorbea cu ură sau cu resentiment de clasă. Având suflet de „clăcaș, 
în sângele căruia clocotește nedreptatea de veacuri“, se considera 
împovărat de o mare răspundere, anume să scoată țărănimea din 
despuierea materială și culturală ţinută într-o atare situaţie de toate 
partidele politice și de întreaga clasă dominantă. Era constrâns 
deci să acționeze aprig împotriva acestora, chiar de pe poziţiile 
luptei de clasă, dar într-un sens opus socialiștilor și comuniștilor. 
Căci PŢ, vorbind în numele unei clase sociale nedreptăţite, nu 
tindea a antagoniza societatea, ci a repara un „dezechilibru“ care 
păgubeșşte sănătatea statului. Partidul lui, deci, urmărea „o resta- 
tomnicire a echilibrului social“ prin a da țărănimii, prin ea însăși, 
rolul care i se cuvine în ţară și în conducerea ei politică, în 
măsura numărului și a jertfelor ei făcute îndeosebi în timpul 
războiului“. Şi deși vorbea în numele a 80% din populație, avea 
drept scop nu lichidarea bazelor democratice ale societăţii, ci numai 
zdrobirea oligarhiei și ciocoimii. Dar nu pe cale revoluționară, ci 
prin parlament conceput ca „regulatorul legal și la lumina zilei“ 
al conflictelor sociale. Nu era vorba de o redistribuire de funcții 
politico-administrative, ci de lichidarea parazitismului claselor su- 
prapuse prin determinarea lor de a-și asuma o funcție economică 
activă42 

Mihalache pretinde interpretarea corectă a ideologiei partidului 
lui. Bun cunoscător al doctrinei marxiste şi al ipostazelor ei în 
diferite țări, demonstrează că doar unele aparențe puteau apropia 
pe ţărănişti de socialiști. Ca și aceștia din urmă, ei erau un partid 
al maselor populare, interesaţi ca și primii în „dărâmarea oligarhiei 

politice“. Dar chiar în acest caz, deosebirile erau esenţiale. Căci 
PȚ intenționa să lovească rădăcinile vechiului sistem social-politic: 
marea proprietate latifundiară și financiară, tradiții și moravuri 
bizantine, clasa electorală parazitară43 etc. 

Ţărăniştii - recunoștea el — învățaseră de la socialiști că 
„mântuirea“ unei clase nu putea fi decât opera ei însăși. Se 
constituiseră astfel ca un partid distinct, dar nu să provoace un 
război civil împotriva altor clase, ci pentru a restaura un echilibru 
între diferite interese. Preciza că se folosea de „lupta de clasă“ 
până când erau lichidate marile contraste social-agrare. 

Partidul însă nu era exclusivist alcătuit numai din rurali umili, 
ci era deschis către toate categoriile sociale, cu deosebire intelectuală, 
cu condiţia de a nu fi legaţi de tradiții oligarhice și bizantine. Nu 
era deci un partid exclusivist de clasă, căci considera legitimă 
participarea la viața politică şi a celorlalte straturi sociale: industriași, 
comercianți etc. Nu avea nici pretenţia de a fi singurul partid de 
guvernământ, întrucât credea că toate grupările politice ce se vor 
sprijini nu atât pe program, cât mai ales pe clasele sociale vor 
avea reprezentare parlamentară, încât cel mai democratic și con- 
stituțional program va fi acela ce va reflecta compoziția „claselor 
sociale ale naţiunii“. Or, socialiștii ce urmăreau? Lichidarea bazelor 
economico-sociale pluraliste și întemeierea unei societăți bazată 
pe o singură clasă care, în ultimă instanță, instaura o dictatură“. 

Între ţărănişti și socialişti — mai afirma el — erau contradicții 
ireconciliabile. Socialismul nu numai că aducea ceva exotic, dar 
nu se mai împăca cu natura sufletească a ţăranului și agricultorului, 
şi mai ales cu nevoile acestuia. Îndeosebi „osia căruței noastre 
țărănești nu se potrivește pe roata socialismului“. Din cauza stăpânirii 
individuale asupra pământului, țărănimea era imună la socialism. 
În plus, simplificând fenomenele și tinzând spre proletarizarea 
întregii societăți, socialiștii intrau în conflict inclusiv cu țăranii cei 
mai săraci. Chiar și aceștia, în loc de a fi atrași de socialism, 
erau legați de proprietatea individuală ca de un magnet'€. 

Scopul țărănismului - declara răspicat Mihalache - constă în 
instaurarea unei democraţii rurale, o doctrină politică antinomică 
socialiștilor. Fiind monarhici, iar nu republicani, democrația țărănistă 
se baza pe valorile tradiționale ale naţiunii, iar nu pe modele 
revoluţionare internaționale. Aceeași democraţie se va inspira din 
valorile Occidentului, altoite pe structurile autohtone“7. PŢ care își 
propunea asemenea obiective era de tendință conservatoare, o 
denumire care în acele momente nu și-o asuma din cauza sem- 
nificaţiei termenului, compromis de politicienii din trecut. 

Prin lupta lui dârză pentru o reformă agrară democratică, 
Mihalache își atrăgea sprijinul opoziției din Camera deputaţilor, 
numită Federaţia democraţiei sociale sau Blocul național-social. 

Erau desemnaţi astfel foştii aliați politici din guvernul Vaida. În 
numeroasele sale intervenţii oratorice, el vorbea de identitatea de 
vederi dintre țărăniștii din vechiul Regat și grupările similare din 
Basarabia și Transilvania. Menţiona, de asemenea, un sprijin și 
din partea PNR, Vaida însuși confirmându-l%5. Iorga îi susținea 
discursurile, blamând majoritatea parlamentară care-l întrerupea şi 
chiar insulta. Mihalache îl numea pe liderul PND nu numai 
„dascălul politic al țărănimii“, ci și „mare fruntaș“ printre con- 
ducătorii naţiunii. Șeful țărănist, în acel context al luptei parlamentare, 
invocând regruparea partidelor „oligarhice““, pentru contracararea 
slăbiciunii partidelor democratice sociale, preconiza întărirea lor 
printr-o fuziune. Pentru realizarea acesteia era dispus să se pună 
sub conducerea unui lider mai „capabil“49. 

Cu un atare sprijin politic, la 5 iulie 1920, afirma necesitatea 
ca parlamentul să procedeze cât mai rapid la rezolvarea problemei 
agrare pentru că țărănimea era în așteptare și frământare, dorind 
pământ, izlazuri și păduri comunale. În numele Opoziţiei național-so- 
ciale, prezenta din inițiativă parlamentară proiectul lui de lege din 
primele zile ale lui martie 1920, motiv care condusese la căderea 
guvernului Vaida. O asemenea reformă era pentru el marele proces 
istoric dintre țărani și latifundiari. El se derula de data aceasta în 
prezența ambelor părţi, țărănimea având un partid propriu și aliați 
de nădejde. Mântuirea depindea acum și de ea, nu numai de 
„indivizi apostoli“, ca odiniară M. Kogălniceanu50. 

Intenția lui prin acel proiect era de a da clasei conducătoare 
„lovitura de grație“, dezrădăcinând-o din parazitismul economic. 
Urmărea o expropriere radicală, cum se făcuse în Transilvania și 
Basarabia, căci țăranii din vechiul Regat aveau nevoie nu numai 
de pământ pentru agricultură, ci și de izlaz și pădureñ!. 

Atacând proiectul guvernamental susținut de ministrul C. 
Garoflid*2, un fost conservator care apăra, acum, platforma liberală 
din 1917, Mihalache limita marea proprietate la 100 ha, cu condiția 
de a fi cultivată pe cont propriu. Tindea, astfel, ca pământul să 
nu mai poată fi socotit o rentă din care să trăiască o clasă 
parazitară. Invoca în acest sens şi exemplul Cehoslovaciei și, 
parţial, al Polonieis3. Preconiza menţinerea unor moșii mai mari 
numai dacă făcuseră investiţii de capital şi erau ferme autentice. 

Depunând acel proiect de lege, Mihalache era calificat t 
demagog atât de deputaţii guvernamentali, cât și de Averescu”. 
Era o denigrare dureroasă, mai ales când era rostită de un general 
care îi cunoștea bine intenţiile şi căruia îi oferise cu generozitate 
chiar conducerea propriului partid. Avea, totuși, satisfacția că 
eforturile lui erau bine înțelese într-o parte a opiniei publice, de 
unde primea elogii, uneori chiar versificate”0. 

Mihalache lega împroprietărirea țăranilor de măsuri speciale 

pentru dezvoltarea cooperaţiei. Căci — potrivit lui - de la reforma 
lui Cuza și Kogălniceanu, până în acel moment, ea fusese construcția 
economică cea mai importantă și mai solidă. Prin intermediul ei, 
o parte a țărănimii, prin băncile populare, scăpase într-o anumită 
măsură de creditul cămătăresc, inclusiv de specula intermediarilor 
comerciali. Dar procesul acesta trebuia consolidat îndeosebi în 
sfera producţiei agricole țărănești. Se impunea, astfel, o legislație 
specifică care să organizeze creditul țărănesc, menit a fi folosit 
pentru ameliorări funciare, asigurări, învățământ tehnic, activități 
culturaleS”? etc. Prin cooperație, mica proprietate putea să tragă 
avantajele productive ale marii culturi. Nu trebuia privită cu 
suspiciune, căci nu era nici socialistă, nici importată din alte state, 
ci impusă de necesități. Evoca din nou rolul lui Spiru Haret care, 
prin preoţi şi învățători, impulsionase un proces pornit spontan 
chiar de la baza societăţii românești”€. 

Dar cooperaţia, spre a-și îndeplini marele ei rol, trebuia 
debarasată de orice influență politică, încât să nu se admită - cum 
se întâmplase în trecut - subordonarea fie de guvern, fie de 
partidele politice. Să fie lăsată să se dezvolte prin forțele ei proprii, 
de unde ideea autonomiei Casei centrale a băncilor populare. 
Averescu însă părea înclinat să-i stopeze evoluția. Profita de unele 
nereguli de la federaţiile din Olt și Topoloveni - cunoscute deja 
de Mihalache pe timpul când fusese ministru, pe care le voise 
soluționate de Parchet -, pentru a lovi în rețeaua de cooperative 
întinsă în mai multe judeţe. Susținând măsuri aspre de asanare 
morală și financiară, acolo unde surveniseră iregularități, Mihalache 
cerea să nu se facă confuzie „între spiritul adevărat de cooperative 
cu tendințele sale curate și între ceea ce se datorește intervenţiunii 
politicianismului din afară“*%. 

Pomind de la unele neîmpliniri ale legii agrare din 1864, el 
propune măsuri de concentrare și sistematizare a satelor, reactivând 
o idee a lui C. Dobreşcu-Argeș despre necesitatea unor „comune 
mari, comune model“60. Era un moment propice atunci - ca şi 
pentru atribuirea unor loturi de 5 ha pentru biserici, dorite mici 
ferme - de a se croi o nouă înfățișare satului românesc, căci se 
preconizau deplasări masive de locuitori pe diverse moșii expropriate 
și slab populate. Urmau să survină adevărate colonizări, Mihalache 
propunând loturi de 15-25 ha și înlesniri băneşti pentru construirea 
de locuințe model și procurarea de inventar agricol. În acel mod, 
prisosul de populaţie, în loc de a emigra în SUA, va popula 
câmpiile țării€l. 

Complementul indispensabil al comunei era autonomia ei ad- 
ministrativă. O concepea ca „un fel de republică condusă absolut 
liber de reprezentanţii ei“. Deciziile îi aparţineau în întregime, atât 
adoptarea impozitelor și dărilor, cât şi utilizarea acestora€2. Comuna 

era datoare să dezvolte o acţiune culturală în rândul țărănimii, 
consolidându-i virtuțile fizice și morale! 

Propunându-și o acţiune hotărâtă pentru „purificarea“ mora- 

vurilor și a atmosferei politice din țară, inclusiv printr-o lege de 
control a averilor funcţionarilor și a îmbogăţiților din timpul 
războiului, Mihalache încerca mari deziluzii în primăvara și vara 
anului 1921. Legea agrară a guvernului Averescu era gata, 
a-i reflecta amendamentele propuse. În judeţe însă, moșieri şi 
oameni ai acestora recurseseră la ilegalităţi spre a-și salva anumite 
proprietăţi de la expropriere. În această privință, din Racoviţa, 
județul Muscel, primise o relatare potrivit căreia proprietarii nu 
dădeau țăranilor pământul cuvenit, uitând că aveau „o datorie 
sfântă“ de îndeplinit faţă de jertfele lor din timpul războiului€5. 

Impulsionat, astfel, de seria de nereguli din vechiul Regat, ca 
și în alte rânduri, blamând politicianismul și bizantismul partidelor 
guvernamentale și al moșierimii, la 25 mai 1921 Mihalache ataca 
pe însuși C. Garoflid, ministrul Agriculturii și Domeniilor care, 
ca mare moșier, își înstrăinase între timp o parte din proprietate, 
spre a o slava de expropriere. Era, de altfel, o practică extinsă la 
scară mare pe care o voia contracarată. Indiferent de acele vânzări 
sau redistribuiri deghizate de terenuri din marea proprietate, el 
propusese ca soarta ei să se decidă în funcția de situația juridică 
de dinainte de 15 august 1916. Acel procedeu fusese uitlizat de 
„oligarhie“ după preluarea puterii de către Averescu, întrucât se 
speriase de proiectul lui. Părţile de moșie vândute și sustrase astfel 
de la expropriere ajunseseră în mâinile cămătarilor și îmbogățiților 
de război. Să se confiște deci acele pământuri cumpărate cu bani 
câștigați prin speculă de război“6. Era o pretenție dreaptă, dar 
vocea lui răsuna în pustiu. 

VIII 
Cooperatism și 
capitalism 


În timpul vacanței parlamentare, Mihalache se dedică mai 
energic consolidării PŢ din vechiul Regat tinzând spre fuziune 
atât cu gruparea similară a dr. N. Lupu, cât mai ales cu basarabenii. 
Contactându-l pe Pan. Halippa, cu care își găsea tot mai multe 
afinități, îi arăta că în faţa liberalilor care se pretau la intrigi spre 
a sparge blocul țărănesc din parlament, se impunea fuziunea. 
Făcându-i o atare propunere, el ataca aspru „oligarhia vechiului 
Regat în care mișcă sângele pestrit de la Bizanţ și trăiește un 
suflet meschin, incapabil de a înţelege viața „nouă, dar care are 
meşteşuguri drăcești, bani mulți și influență în înaltele cercuri“, 
adică la Palat. „Ciocoimea“ nu putea fi îngenuncheată cea de 
un partid unitar țărănesc la scara întregii Românii Mari!. În același 
sens, Comitetul executiv şi grupul parlamentar PŢ din vechiul 
Regat propuneau președintelui grupului similar basarabean condus 
de Ion Inculeţ să se constituie o Comisie mixtă pentru redactarea 
unui program unificat?. 

Rezultatul unor atari eforturi era absorbirea fracțiunii lui N. 
Lupu la 17-18 iulie, dar și intrarea a 11 deputați basarabeni în 
partidul lui Mihalache în frunte cu Constantin Stere”, dar fără 
Inculeţ. 

Personalitate politică extrem de controversată pentru atitudinea 
lui din timpul primului război mondial, Stere avusese un rol 
important în unirea Basarabiei cu România. Dincolo de Prut avea 
o influență politică hotărâtoare. Mihalache, tocmai pentru evoluția 
lui spre țărănism, în pofida unor rezerve față de conduita din 
timpul războiului, exprimată ca atare chiar atunci, găsea numeroase 
puncte de tangenţă cu acesta. Era motivul pentru care, în martie 
1921, în timp ce Camera averescană voia să-l excludă din mijlocul 
ei pentru germanofilism, el îl apăra pentru că nu exista o bază 
juridică în acest sens. Era nedreaptă atitudinea de ostracizare a lui 
Stere, căci pe când cei mai numeroși oameni politici susțineau - 
alături de Carol I - o alianță cu Puterile Centrale, iar în interior 
reprimau democrația, el „sângera în temnițele din Rusia“ pentru 
Basarabia. Chiar în acele momente îi atrăgea atenția lui Averescu 


ION MIHALACHE - DESTINUL UNEI VIEȚI 95 


că dacă germanofilismul lui Stere era blamat, alții vinovați de 
aceeași culpă erau miniștri?. 

În vara lui 1921, pregătind convocarea unui congres de unificare, 
prin directive speciale, Mihalache declanșase în vechiul Regat o 
autentică acţiune de întărire şi dezvoltare a unor organizații locale5. 
În județul Râmnicu Sărat și Gorj, țărăniștii care coabitaseră cu 
naționaliștii lui N. Iorga, se despărțeau de acesta. Separarea or- 
ganizatorică, cu deosebire în primul judeţ, fusese stimulată și de 
adeziunea lui C. Stere la partidul lui Mihalache, care dobândea 
un prestigiu mai mare printre „notabilități“. Tot astfel, în Argeș, 
se întăreau structurile țărăniste acolo unde erau slabe, printr-o 
acțiune dusă de echipe speciale. Se preconiza ca, în acelaşi gen, 
să se precedeze şi în Transilvania. Aici, în octombrie 1921, se 
înființase un Comitet executiv compus din Gheorghe Bogdan-Duică, 
Gheorghe Giuglea și Sabin Oprean’. 

tărirea organizaţiilor locale se baza pe difuzarea unor materiale 
de propagandă: manifeste, statute, broșuri, ziare etc., prin care se 
expunea ideologia partidului. Atacându-se partidele guvernamentale, 
averescanii și liberalii, se blamau fanariotismul și ciocoismul, în 
antiteză cu spiritul , esc“ prin care se vor elibera satele din 
„Ehiarele“ și de sub „jugul“ ciocoiloră. La Racoviţa, Muscel, 
Matache Ionescu citea ziare țăranilor analfabeți, cărora le vorbea 
despre lupta lui Mihalache pentru drepturile lor. Cu fața „palidă 
de munca zilei și arşița soarelui“, țăranii se înveseleau „de bucurie“. 

În diferite locuri, se făceau informări despre preconizatul 
Congres de unificare, relevându-se importanţa lui la scară națională. 

Argeș, se cerea fiecărui sat să-și desemneze câte un delegat, 
pentru acea reuniune. În Dâmboviţa, în același scop, lui Mihalache 
i se trimitea o listă cu numele membrilor Comitetului judeţean 
ia id din 9 persoane, cu predominanța învăţătorilor și preoților’. 

timpul campaniei politice premergătoare Congresului, în 
Argeș, lui Mihalache i se sugera ca parlamentarii ţărănişti să 
demisioneze provocând, dacă nu alegeri generale, cel puţin unele 
parțiale. Într-o atare împrejurare, ţărănişti să-și pună candidați 
atât în vechiul Regat, cât şi în Transilvania, desemnând oameni 
energici și curajoși. Şi atari propuneri nu erau întâmplătoare, căci 
spre toamnă, după ce adoptase legea agrară potrivit vederilor lor, 
liberalii pretindeau ca averescanii să le cedeze puterea. În acest 
sens, în judeţul Argeș, ei atacau „ticăloșiile““ guvernării averscane, 
asociată chipurile în acele momente cu țărăniștii ”. 

Avea vreo bază o atare aserțiune? Că liberalii voiau să preia 
puterea este o certitudine. Încă din toamna lui 1921, degajându-se 
de Averescu care considera deopotrivă cu ei că, prin legea din 
iulie, chestiunea agrară fusese rezolvată, liberalii își căutau un aliat 
în Transilavania!!. Voiau ca în acest mod să-și extindă influența 

prin partidul lui Iuliu Maniu, stopând astfel colaborarea acestuia 
cu Mihalache și marginalizând pe ţărănişti. La 16 noiembrie, Sever 
Dan, secretarul general al PNR, pomind de la hotărârea lui 
Mihalache de a boicota parlamentul averescan, îl întreba: „În 
schimb, dacă ţi se fac oferte serioase de colaborare la guvern, și 
veți primi măcar 3 portofolii importante, primiţi? Vom căuta să 
vă urmăm“. Condiţia era de a se realiza o colaborare pe baza 
unui „program de acţiune imediat realizabil, după care să urmeze 
dizolvarea Camerelor, cel mai târziu la începutul primăverii“. 
Mihalache era chemat la Cluj, spre a se concerta cu Sever Dan 
în scopul menţionat'“. 

Pe Mihalache îl preocupă atunci nu o asociere contra naturii 
cu liberalii, ci Congresul PȚ pentru unificare desfășurat la București 
în zilele de 20 și 21 noiembrie 1921. Organizaţia politică a celor 
„mulți și mici“ - cum o defineau unii dintre adepții lui - chema 
oameni din toate județele şi provinciile, din unele „locuri fiind 
aduşi numeroși țărani. Datorită prezenţei masive a acelor elemente, 
congresul se desfășoară fără metodă și fără disciplină. Era de altfel 
dificil să se asigure atari premise la o reuniune în care prevala 
entuziasmul. I se aduc, astfel, saluturi kilometrice din partea satelor 
reprezentate, făcându-se discuţii relativ da tă age unde oricine 
ia cuvântul vorbind „ce-i vine pe limbă 

În privința liderilor, Mihalache îi are alături pe V. Madgearu 
și dr. N. Lupu, dar și pe Pan. Halippa şi C. Stere, aceștia din 
urmă reprezentând Basarabia. C. Stere mai ales, pentru ascendentul 
lui ideologic, îl aduce pe Mihalache într-o relativă izolare. Pentru 
că ideile lui echilibrate privitoare la rolul și locul țărănismului 
într-o societate românească pluripartită sunt cel puţin radicalizate 
de pe poziţiile asaltului puterii în numele masei țărănești!. Survenea, 
sub inflența lui Stere, o infuzie de elemente ideologice socialiste 
cel puţin formale, care creau neîndoielnic confuzie. Aceasta însă 
deriva din intenţia de a asigura o acoperire ideologică pentru toată 
stânga spectrului politic, deschizându-se spre muncitorii atrași de 
socialiști. 

Congresul oferă o imagine asupra lumii postbelicel5, de- 
nunțându-se „imperialismul capitalist“ pentru neputința de „a asigura 
omenirii o muncă pașnică și de a feri societatea de năprasnica 
risipă de vieți și avuţii“. Se prăbuşise justificarea istorică a dominaţiei 
lui care - provocând războiul - pusese lumea civilizată în fața 
unui „monstruos conflict de interese“. Gr. T. Coandă, în numele 
organizației județene Argeș, găsea îndreptățită revoluția rusă pe 
care o asemuia cu aceea franceză din 1789, depășită doar de 
excese, distrugeri și devastări. 

România însă continua a fi guvernată de „uzurpatorii, capitaliștii, 
exploatatorii“ care după război deveniseră mai bogați şi mai 

puternici. Din aceste motive, țărănimea numită clasă muncitoare 
și producătoare, era angrenată într-o luptă economică împotriva 
„exploataţiunei capitaliste“. Ea trebuia să-și facă aliați „muncitorii 
cu mintea“16, dar şi pe cei cu braţele de la orașe. Aceștia, deși 
tindeau să se "organizeze într-un partid socialist, î își puteau satisface 
mai bine interesele prin PŢ. Pentru că, în afara țărănimii şi cu 
atât mai mult împotriva acesteia, nu se putea constitui în România 
un partid al maselor muncitoreşti, care să le poată întrupa interesele. 
Țărănimii să i se alăture deci muncitorimea orășenească, dar şi 
alte categorii de, populație care și-au însușit „concepțiunea socială 
muncitorească““17 

În efortul de a se defini şi ca partid muncitoresc, deschis spre 
proletariatul orășenesc, Congresul țărănist sublinia identitatea inte- 
reselor celor două clase sociale, anume că purtau deopotrivă o 
înverșunată luptă politică împotriva claselor posedante. Și, în acel 
context, țărăniștii redefineau conceptul luptei de clasă care = potrivit 
lor - nu fusese inventat de socialiști, ci se afirmase în decursul 
istoriei drept factor hotărâtor al dezvoltării și mobilităţii sociale. 
Numai lupta de clasă stabilea raportul real de putere în societate, 
echilibrul specific fiecărei faze istorice, încât era singura modalitate 
de a se hotărî dacă schimbarea prin reformă era reală, dacă se 
realiza sau nu la timp, spre a se asigura mersul pașnic al evoluţiei 
sociale. Căci lupta de clasă era „o formă de colaborare“, şi nu o 
convulsie socială. Ea era, în ultimă instanță, singura modalitate de 
„armonie socială“ cunoscută de istorie, iar nu o luptă disperată 
de nimicire a unei clase de către alta. Numai ideologiile de dreapta 
- fără a se remarca faptul că bolșevicii procedau identic - 
combăteau teoria menţionată ca un instrument de apărare a unor 
privilegii amenințate. 

pofida unor accente ideologice marxiste, țărăniștii se definesc 
la congresul de unificare drept un partid reformist. Deşi deschiși 
spre o colaborare cu socialiștii, mai ales „în chestia industrială“, 
adică a unor revendicări fireşti pentru muncitorime!8, ei combat 
tenta revoluționară imprimată soluționării acestora. Nici un partid 
politic - afirmau ei - „nu-și poate îngădui o politică revoluționară, 
fiindcă România nu-și poate îngădui luxul iniţiativelor istorice, dar 
nici nu poate rezista curentelor triumfătoare în istoria mondială“. 
Grevele erau considerate o formă de extremism muncitoresc, căci 
făceau insuportabilă viața poporului, împingându-l la disperare şi 
revoltă, contra organizației statele democratice!” 

Dar dacă nu era revolționar, deși solidar cu socialiștii împotriva 
oligarhiei - atât timp cât aceștia din urmă își plasau lupta pe 
tărâmul real al democraţiei și al dreptăţii sociale —, ce fel de partid 
erau țărăniştii? Așa cum Ion Mihalache explicase în parlamentul 
averescan, ei - cum și un delegat la congres îi propunea - se 

puteau defini ca Partid țărănesc conservator. Numele suna oarecum 
ciudat în acele împrejurări, căci faţă de PNL aveau „o atitudine 
revoluţionară. În viitor, când țăranul va avea ce conserva și față 
de erigi de stânga, partidul țărănesc va fi partidul conser- 
vator““ 

Idealism, doctrină și religie erau concepte des uzitate la congres, 
unde se exprimau păreri privitoare la concilierea politicii cu morala, 
ca un antidot contra politicianismului. Idealul în conduita țărăniștilor 
trebuia să rămână pur și neîntinat. Era nevoie de idealism - 
propunea Gr. T. Coandă din Piteşti —, ca puterea să se urmărească 
nu cu orice preț, ci cu șanse de realizări concrete. Propulsat la 
guvernare, partidul să-şi desemneze miniştri doar din oameni 
„îndoctrinați“? 

Sub raportul împlinirilor concrete, congresul prelua unele idei 
ale lui Mihalache - uşor modificate - privitoare la constituirea 
unui regim agrar de mică proprietate, cu un maximum de întindere 
pentru moșierii care-și cultivau singuri pământul de 200 ha și 
pentru vie 10 ha. Once moşie arendată în ultimii 10 ani va fi 
expropriată, prețul răscumpărării fiind egal cu 20 înmulţit cu venitul 
anual. Pământul expropriat se va atribui țăranilor în parcele indi- 
viduale. Acestea vor fi puse în valoare prin organizarea în obşti 
de „Aprovizionare și desfacere, cu culturi obligatorii în primii zece 


Se introducea și un nou concept asupra proprietății, anume că 
pământul aparţinea aceluia care-l cultiva. Stăpânirea asupra lui nu 
se mai întemeia pe dreptul absolut de proprietate, ci dobândea o 
funcție social-economică. Pentru a se asigura prosperitatea generală, 
statului i se atribuia dreptul de a transforma permanent proprietatea 
mare în loturi mici, dar nu brusc, ci treptat. Erau evident idei 
socializante, neagreate de Ion Mihalache care intervenea fixând 
limitele inalienabile și intangibile ale marii proprietăţii. Măsuri 
speciale prevedeau protejarea loturilor țărănești, zădărnicind recon- 
stituirea marii proprietăţi sub o altă formă. Statului i se da un 
drept de preemţiune față de orice vânzare a pământului. Ţinta era 
ca în România să se creeze un regim de mică proprietate, la 
dimensiunile muncii unui gospodar cu familia sa”. 

Preconizându-se obligativitatea cultivării lotului, sporirea efi- 
cienţei acestuia era concepută prin cooperație. Se prevedea o rețea 
de asemenea asocieri sătești pentru procurarea semințelor selecțio- 
nate, folosirea în comun a mașinilor agricole, organizarea asigurărilor 
mutuale etc. Pentru ca produsul muncii să nu fie spoliat, se avea 
în vedere cooperaţia de credit care, sprijinită de Banca de emisiune, 
alimenta nevoile producţiei agricole, înlăturând specula băncilor 
private. Organizarea pe baze cooperatiste privea și desfacerea 
internă și externă a Parfurilor țărănimii. Prin unificarea liberă a 

cooperatorilor în federaţii și a acestora în centrale, se spera ca 
instituţia în ansamblu să fie scoasă de sub tutela statului, dobândind 
autonomie. 

Congresul PŢ se mai referea la abolirea arendășiei particulare, 
comasarea satelor chiar obligatorie, dacă era cerută de majoritatea 
locuitorilor, cadastrarea proprietății rurale, excluderea de la împro- 
prietărire a dezertorilor de război și a altor elemente care încălcaseră 
legea, școală de agricultori experimentală etc. Colonizările erau, 
de asemenea, încurajate ca modalitate de a dezvolta o agricultură 
mijlocie pe o întindere minimă de 20 ha. Pentru a se întemeia 
un asemenea gen de ferme, se prevedeau facilități şi împrumuturi 
bănești extrem de avantajoase din fondul băncilor populare??. Tot 
Mihalache voia ca pădurile și munții să devină proprietatea obştilor 
de țărani din împrejurimi, comuna rezervându-și 25% din întindere, 
restul intrând în proprietăţi individuale. Satului i se acorda dreptul 
și obligaţia de a exercita un control asupra exploatărilor, de regulă 
prin cooperative, replantări obligatorii, împădurirea râpelor”” etc. 

Industria - potrivit congresului - trebuia să înceteze a fi un 
scop în sine. Să se încurajeze doar ramurile cu bază de materii 
prime interne, iar cele întreținute artificial să fie abandonate căci 
scumpeau produsele pe seama țăranilor. Îndeosebi industriile agri- 
cole, inclusiv cele țărănești, să fie susținute predilect de către stat. 
Monopolurile să fie anulate. Căile ferate să se dezvolte, dar nu 
prin concesiuni la străini sau autohtoni, ci ca o întreprindere 
economică autonomă. Pentru industria energetică: petrol, cărbuni, 
gaze naturale şi căderi de ape să se instituie „o politică unitară“ 
din perspectiva interesului general2€. 

Comerțului intem și extem să i se acorde o deplină libertate, 
jugulându-se tendințele parazitare și de exploatare a consumatorilor. 
Să fie prohibit importul articolelor de lux, iar exportul să fie liber 
pentru toate produsele ce prisosesc?7. 

Congresul constata o depreciere a monedei naţionale, dintr-un 
complex de factori, inclusiv politici. Prin producție susținută, dar 
și printr-un raport echitabil între comerțul intern și extern, să se 
asigure stabilizarea cursului monetar și stoparea inflației. BNR să 
fie emancipată de sub tutela guvernului și orientată spre interesul 
general, printr-o conducere cu reprezentanți ai Ministerului Fi- 
nanţelor, ai instituţiilor financiar-bancare și ai cooperației28. 

Impozitele directe să fie reformate prin calculul venitului 
progresiv, dar și exonerarea minimului de existență și o serie de 
degrevări în interes de familie și de tratament medical din veniturile 
din muncă, din capital și din capital plus muncă. Impozite sporite 
pentru veniturile mari și diminuate pentru veniturile mici și mijlocii2?. 

PŢ unificat pretindea convocarea „neîntârziată“ a unei Consti- 
tuante sub forma unei singure Adunări naţionale suverane - Senatul 
fiind desființat —, cu depline puteri de a elabora și adopta Constituţia 

României Mari, concordant cu spiritul vremii și noile nevoi ale 
naţiunii întregite. Adunarea naţională se desemna prin su: 
universal, egal, secret și obligatoriu, cu reprezentare proporțională. 
Basarabenii ceruseră fără succes lui Mihalache un drept similar și 
pentru femei*0. Elaborarea Constituţiei să aibă loc sub un guvern 
neutru, asigurând libertatea alegerilor prin eliminarea tuturor res- 
tricțiilor excepţionale. Se enumerau un șir de principii constituționale 
individuale și colective, precum și mijloacele de apărare legală a 
drepturilor cetățenești împotriva oricărui abuz de putere. 

Partidele politice să se constituie ca instrument al unor interese 
sociale, pentru a se sfărâma oligarhia politică și practicile ei 
politicianiste. Mihalache însuși precizase ca puterea executivă să 
emane exclusiv de la parlament, iar nu de la voința regelui”! 
Căci o guvernare derivată din sufragiu universal nu putea fi 
substituită printr-un regim personal, prin abuzul dreptului de 
dizolvare sau a dreptului de veto. De aici necesitatea principiului 
responsabilității ministeriale, atât individuale, cât şi a întregului 
cabinet. Numai parlamentul era îndrituit a declara război şi a 
încheia pace sau a ratifica tratate internaţionale. 

Se reafirma, apoi, cunoscuta idee țărănistă cu privire la descen- 
tralizarea administrativă, cu autonomie locală și județeană, la acest 
nivel, dorindu-se un fel de „mic parlament“. Minorităţilor etnice 
li se recunoaștea dreptul de a se constitui în comunități, spre a-şi 
putea îngriji toate interesele cultului și ale învățătământului în 
limba proprie, statul român fiind obligat să susțină material acele 
instituții minoritare32. Într-un atare context de toleranță și înțelegere 
deplină faţă de minoritățile naţionale, Mihalache propunea or- 
ganizarea țărănimii pentru „boicotarea jidanilor“. Era o acțiune 
împotriva unor firme evreiești care practicau un comerț de monopol. 
O reglementare constituţională trebuia să consemneze „normele de 
organizare a sindicatelor profesionale, spre a asigura muncitorimii 
apărarea intereselor ei economice““2. 

Ţărăniştii formulau și idei privitoare la relaţiile externe în spirit 
pacifist, vizând clădirea unei alte ordini internaţionale bazată pe 
drept și dreptate. Liga Naţiunilor — substituind dominaţia statelor 
mari - să se transforme într-o adunare reprezentativă mondială, 
pe bază de egalitate de drepturi reglementând diferendele şi litigiile 
dintre state, inclusiv cooperarea lor economico-financiară. Armata 
țării se concepea ca o instituţie populară. Tinerii instruiți timp de 
un an, erau apoi demobilizaţi şi chemaţi periodic cu armele în 
posesie, la instrucție suplimentară „în fiecare centru de populaţie“. 
Corpul ofițeresc, spre a se lichida spiritul de „castă“, se democratiza 
inclusiv prin desființarea ordonanţelor. Rezervându-i exclusiv funcții 
de apărare a statului, armata nu putea fi implicată în dezordini 
interne, decât la solicitarea parlamentului“*. 

Congresul PȚ unificat formulează pentru prima dată un concept 

mou cu privire la natura statului. Ținta finală a partidului, în cazul 

caro programul lui ar fi fost înfăptuit, era construirea unui stat 
țărănesc 5. Era neîndoielnic o influență a ideologiei socialiste. 
acest sens este semnificativă afirmaţia cu desăvârşirea unității statale 
românești survenise în condiţiile prăbușirii imperialismului capitalist, 
ceea ce implica necesitatea ca însuși statul român să-și schimbe 
caracterul. El devenea țărănesc, potrivit cu natura poporului. Românii 
alcătuiau o comunitate de țărani nu numai prin ponderea copleșitoare 
a acestora, ci și pentru că munca lor condiţiona toate celelalte 
activități economice. Pentru că orice societate, în ultimă instanță, 
este o formă de organizare a muncii. Muncitorii orașelor nu putea 
fi decât „fraţi de luptă ai ţăranilor“, intelectualii fiind și ei chemați 
să se alăture țărănimii3€. 

Dar statul țărănesc era opus internaționalismului socialist, căci 
punea la baza lui ideea naţională care se putea desăvârși abia sub 
o democraţie rurală. Cultura română și toate componentele creației 
intelectuale se vor dezvolta sub un asemena stat în chip neîngrădit, 
printr-o serie de instituții răspândite nu numai în orașe, ci și la 
sate mai ales. În același context se acorda o susținere specială 
culturii și creaţiei spirituale a minorităţilor“? 

Un stat țărănesc oferea un program de asigurări sociale generos. 
El consta în generalizarea asistenței medicale obligatorii, stimularea 
construcţiei de locuințe adecvate la oi şi sate, un control asupra 
chiriilor pe locuinţe, o politică muncitorească adecvată prin Te- 
cunoaşterea asociațiilor profesionale ca organe de mijlocire între 
muncă și capital, ocrotirea muncitorilor minori și a femeii, ziua 
de muncă de 8 ore și repaus duminical, igiena locului de muncă 
etc. 

Agregarea țărănismului la scară naţională este un succes al 
acţiunii politice a lui Mihalache de organizare a unei atari alternative 
politice. Dar doctrina lui sedimentată în atâția ani anteriori suferise 
o infuzie de concepte marxiste, încât - neputându-le împiedica 
afirmarea - Mihalache a rămas oarecum „izolat“39. Prin accentul 
excesiv pus asupra emancipării maselor țărănești, alţi factori pro- 
ductivi de însemnătate excepțională erau estompaţi. Dacă marea 
agricultură putea fi substituită prin cooperaţie, industria și instituţiile 
bancar-financiare, preconizate a fi integrate în același sistem co- 
operatist, nu-și găseau cadența într-un stat menit a purta o pecete 
țărănească. 


Această nouă față conceptuală dată țărănismului neliniștea nu 
numai cercurile politice „oligarhice'“, ci mai ales prietenii politici 
ai lui Mihalache, în primul rând PNR. luliu Maniu, încă de la 
primele contacte cu acesta, îşi pusese mari speranţe în PȚ, căruia 
îi prevedea un mare viitor“. Mihalache însuși, nutrind aceleași 
afinități şi constatând că îndeosebi prin bază socială PNR putea 
să fie complementul lui peste Carpaţi, încă din septembrie 1920, 

îi întâlnise pe Maniu și Vaida la Cluj, propunându-le fuziunea!: 
Este motivul pentru care „Patria“ îi aprecia programul drept 
compatibil cu o societate democratică: 

Dar asemenea relaţii excelente par compromise după congresul 
de unificare. La 29 noiembrie 1921, Sever Dan, secretarul general 
al partidului menționat, comunica lui Mihalache că era decis să-l 
critice public pentru „cel mai nesocotit“ program politic adoptat 
vreodată de un partid în dezvoltare. „Nu așa se face un program 
politic pentru vremuri noi, că ciupești de ici ceva, de colo ceva. 
Ce înțelepciune politică este să imitezi pisica cu clopot şi să 
trâmbiţezi întruna că vei restrânge drepturile regale, când în realitate 
nu faci altceva decât să precizezi? Astfel de probleme nu se 
rezolvă vânturându-le înainte. Un om politic le pune la ordinea 
zilei atunci când are puterea de a le rezolva. Pe urmă nefericita 
aia de solidaritate între țăran şi proletar, atunci când toată ideea 
țărănistă îşi are îndeplinirea în comunitatea de interese. Și, prin 
urmare, solidaritatea între țăran și intelectual, iar nicidecât muncitorul 
industrial!?! Nu mai vorbesc de «internaţionalismub» timid, plus 
armata locală sau garda comunală. În sfârșit, nu știu nici eu ce 
vreți în programul dv. Dar de ideologie pacifistă ne arde nouă, 
când patru dușmani de patru laturi pândesc noul război european, 
care fatal va izbucni peste 30-40 de ani?!!? Cu astfel de naivități 
slavizante voiţi dv. să faceţi cuceriri în Ardeal? Cu «garda comu- 
nală», cum am avut și noi în 1918, în timpul unirei, vreți poate 
să opriţi ofițerimea care este armata în timp de pace, să nu facă 
politica partidelor vechi?45. 

Însuși Iuliu Maniu, „veşnic cumpănitul“ preşedinte PNR, 
rămăsese contrariat de același program. Nu cu o frazeologie 
socializantă se putea demonstra intrarea în viața politică a unor 
„oameni noi“, când, în fond, ei nu voiau decât să-i substituie pe 
cei vechi. Iar PŢ zbătându-se atât de mult să se afirme ca un 
partid al prezentului, își compromitea - potrivit lui Sever Dan - 
chiar viitorul. 

Era o critică îndreptățită pentru alunecarea mult spre stânga 
socialistă. Mihalache însuși se simţea nu numai stânjenit la nivelul 
conducerii, dar avea nevoie chiar de forţe de contrabalans pe care 
spera să le găsească în afară, la PNR. Din acest motiv, îl trimisese 
pe Virgil Madgearu la Cluj, spre a conveni cu Sever Dan ca 
tineretul din Transilvania să se pronunţe fățiș pentru PȚ, pentru 
ca Mihalache să se poată „opune mai curajos curentului sterist“. 
În acel mod, se deschidea o nouă fază a luptei pentru fuziune cu 

PNR. 


* 


Între timp însă, viața politică românească se afunda tot mai 
mult în politicianismul atât de detestat de Mihalache. Uneltirile 

liberalilor de a precipita venirea lor la cârmă se concretizaseră 
prin destrămarea guvernului averescan, urmat de un cabinet de 
tranziție condus de Take Ionescu. Acesta, un fost ministru de 
Externe al lui Averescu, între 17 decembrie 1921 - 19 ianuarie 
1922 prezidează o formaţiune conservator-democrată. Era un cabinet 
fără nici o perspectivă, menit a acoperi tranziţia spre liberali. Take 
Ionescu, „stâlpul cel mai talentat al oligarhiei“ - cum îl calificase 
Mihalache în parlament - se preta încă la un asemnea joc 
antidemocratic, în pofida avertismentelor liderului țărănist de a nu 
intra în combinaţie cu „sfărâmături ale oligarhiei“, căci refacerea 
lui nu era posibilă decât de pe pozițiile maselor populare“. Era 
motivul pentru care, la 17 ianuarie, Mihalache refuza să-i acorde 
votul de învestitură, contribuind la prăbușirea lui%5. 

La 19 ianuarie 1922, însă, printr-o intrigă de culise, liberalii 
își atinseseră ținta prin promovarea de către rege a guvernului Ion 
I. C. Brătianu“€. Era sentimentul îndreptățit încercat de Mihalache, 
care la 3] decembrie 1921, convocat de rege la Sinaia pentru 
consultaţii”, fusese înşelat în așteptările lui. În acea atmosferă, 
locuitori de pe Valea Slănicului, Buzău, aflând de dizolvarea 
Corpurilor legiuitoare „fără vreme“ și programarea unor alegeri în 
zilele de 1-11 martie, cereau lui Mihalache să le boicoteze, mai 
ales că ele aveau menirea să desemneze o Constituantă. Or, aceasta 
nu putea ființa dacă nu promova „voința întregei ţări“, fără lideri 
politici reprezentativi ca Mihalache, Iorga, Vaida, Lupu, Maniu, 
Halippa şi socialiștii. Or, liberalii ce făceau? Se precipitau într-un 
mod „măiestrit țesut de un politicianism specific, cu intervetiri 
neutilizate nici în tradiția vechilor partide de beizadele, cu alegeri 
întâi pentru Senat și apoi pentru Cameră, cu soroace deosebite 
după regiuni şi alte interese meschine și de partid'%8. 

Insensibili în fața contestaţiilor de uzurpare a puterii, liberalii 
îşi croiau calea legală de exercitare a ei prin desemnarea unor 
Corpuri legiuitoare fidele. Ei aveau însă de înfruntat un PŢ care, 
unificat, devenise extrem de puternic prin aderenţa satelor. Acestea, 
răscolite de ultimul congres, erau încă în frământare - ca la Brăila, ` 
în decembrie 1921 - unde „emisari“ de la centru creau „comitete 
locale“, distribuind fotografiile liderilor Mihalache, dr. Lupu, Bujor, 
Pan. Halippa“? etc. 

Ţărăniştii sunt pentru liberali principalii adversari politici care, 
tocmai datorită adeziunii lor în masa electoratului, trebuiau învinși. 
Conștient de miza extraodinară a acelei lupte politice și, printre 
altele, din dorința de a da o unitate opoziţiei antiliberale, Mihalache 
încheiase o alianță electorală cu Maniu”0. Aceasta era și un gir 
de onorabilitate pentru ţărănişti. Căci liberalii, în acea campanie 
electorală, voind puterea cu orice preţ, desfășoară în opinia publică 
nu o luptă de idei, ci una confuză și calomnioasă de dezinformare 

- în județul Muscel condusă de însuși Dinu Brătianu - împotriva 
Sam lui Ion Mihalache. 

PŢ era proiectat în opinia publică drept bolşevic, lumea cultă 
căzând mai uşor pradă unei atari intoxicații de unde, în consecință, 
necesitatea de a fi „distrus“ la ume. În acest sens se tipăreau 
maldăre de manifeste, pretinzându-se că țărăniștii erau vânduți 
„jidanilor“ şi rușilor, potrivit parodiei: „De la ruși, de la jidani, 
Mihalache a luat bani, bani murdari scăldaţi în sânge, ai poporului 
ce plânge!“ Și o asemenea campanie de intoxicare ideologică îşi 
atinsese efectul dorit de liberali. Magistraţi și militari căzuseră în 
acea capcană, fiind de părere că era permis orice spre a se scăpa 
de „acești bolșevici“. Până și Iorga, cel care găsise atâtea elogii 
în parlamentul trecut pentru programul agrar al lui Mihalache, 
scrisese în „Neamul românesc“ că în spatele ştergarului lui țărănesc 
se ascundea steagul Dal; aaa însuși fusese convins că ţara se 
afla într-un atare pericol’ 

Campania electorală a lui Mihalache se desfășoară în jurul 
programului lui agrar neîmplinit, subliniindu-se - cum o făcea 
„Gazeta patriei“ - ziar al țăranilor din Oltenia - complotul 
„ciocoilor““ pentru îndepărtarea lui din guvern. Liderul țărănist este 
socotit „apostolul țărănismului“, „cel mai mare bărbat politic“ al 
acelor timpuri, întruchipând toate virtuțile nealterate ale naţiunii 
anemiate timp de două milenii. Prin ele se prăbușea „o lumea 
veche, reacționară, nedreaptă și pădubitoare țării“, fiind înlocuită 
în România cu „o eră nouă Fi dreptate şi omenie'“52. 

Pentru combaterea PŢ, liberalii recurg la sprijinul întregii 
administrații’. Aceasta nu numai că distribuia manifeste, dar 
urmărea toate deplasările și reuniunile liderului țărănist, încercând 
să le înăbușe încă din fașă. În Muscel, la Țigănești și Priboeni, 
el era urmărit de 13 jandarmi cu baioneta la armă, împiedicându-i 
simpatizanţii să-l întâlnească: „Nici sub ocupaţia germană - reclama 
el — satul n-a pomenit așa teroare“. Surveneau atacuri ale jandarmilor 
și soldaților asupra unor grupuri pașnice de manifestanți, încăierări 
cu acestea și bătaia suferită de unii suporteri, precum și arestări 
temporare. În judeţul Muscel, unde aderenţa pentru Mihalache era 
enormă, aveau loc adevărate acțiuni represive împotriva țărăniștilor”+ 

Ținta unor atari atacuri, de către bande de bătăuși, erau 
îndeosebi Mihalache și dr. Lupu. Aceștia, în județul Vâlcea aveau 
alături echipe locale care, atacate de liberali, dădeau răniți. La 
Mateești și prin alte sate, în ianuarie 1922, Mihalache, dr. Lupu 
și Coandă fuseseră conduși cu o mașină „prin tumultul infernal 
al liberalilor așezați pe ambele laturi ale şoselei din Târgul Bălcești «. 
Take Prisiceanu şi Ştefan Tătărescu îi păzeau cu armele în mână”5 

județul Muscel, Dinu Brătianu și prefectul: Virgil 
Alimănișteanu purtau împotriva lui o luptă nu numai murdară, ci 
o autentică „teroare electorală“ cu scopul de a-i descuraja simpa- 

tizanții, dar încercau chiar să-i împiedice exercitarea votului. La 
1 martie, fusese arestat la Topoloveni, luat de la școală de către 
doi jandarmi călări şi dus, pe jos, la Câmpulung, unde era ţinut 
închis timp de 24 de ore. Procurorul, un liberal, îl ancheta sub 
pretextul unui denunţ că ar fi insultat monarhia. Era pus în libertate, 
dar soția lui era sfătuită să nu-l lase să participe la vot, că există 
ordin să fie arestat*€. 

Consecința unei atari campanii electorale, pe planul general al 
confruntării dintre partidele politice, era o victorie liberală. Miha- 
lache, în ciuda „teroarei“, desfășurase o luptă plină de ardoare şi 
energie. Partidul lui se situase pe locul doi cu 14,5% din voturis?. 
Bucurându-se de o mare popularitate printre săteni, era ales deputat 
în mai multe judeţe: Prahova, Teleorman, Constanţa, Iași și MuscelS8. 

La finele lui martie și începutul lui aprilie 1922, în Camera 
brătienistă, el contesta rezultatul alegerilor. Acreditarea părerii că 
însuși regele considera partidul lui un grav pericol pentru țară și 
pentru Coroană”, dăduse frâu liber agenților electorali și admi- 
nistraţiei publice de a recurge la calomnii, insulte, abuzuri, bătăi 
și arestări împotriva adepților lui. Guvernul I. I. C. Brătianu 
sugrumase deci sufragiul universal, violența și frauda asociate 
făcând din alegeri o „odioasă mistificare“. O infimă minoritate 
„plutocratică“, prin faptele menţionate, compromitea chiar unirea 
realizată. PŢ nu recunoştea parlamentul liberal, cu atât mai mult 
că avea și funcția de Constituantă. Până la o hotărâre definitivă 
cu privire la conduita parlamentarilor țărăniști, aceștia vor dezvălui 
toate acele acte care făceau din democraţia română o parodie“. 

Cât despre acuza de bolșevism, Mihalache o respingea și de 
data aceasta. În România, între PȚ și bolşevism nu era un singur 
gard, ci două. Dincolo de el se afla Partidul Socialist Democrat 
care nici el nu era bolşevic. Era grav că deputaţii fie din ignoranță, 
fie din rea-credinţă confundau ţărănismul individualist cu comu- 
nismul. Făcea în acest sens încă o profesiune de credinţă pentru 
democraţia parlamentară, care trebuia să ia în calcul toate interesele 
claselor sociale reprezentate de partide, extrapolând conflictele care 
nu trebuiau escamotate, ci scoase la lumină și soluționate€l. 


* 


Instlaţi în modul menţionat la putere, liberalii se consideră 
îndreptățiți să consacre oficial România Mare prin câteva acte 
simbolice. Printre acestea, la 15 octombrie 1922, ei organizau la 
Alba Iulia încoronarea regelui prin ceremonii menite, printre altele, 
a-și rememora merite incontestabile în slujirea cauzei întregirii 
naționale. O asemenea manifestare de anvergură venea însă pe un 
fond politic intern de puternică contestaţie antiliberală. 

Ion Mihalache nu respingea acel gen de manifestări simbolice. 
Considerând primul război mondial un triumf al principiului naţio- 

nalitățilort2, el însuși luptase pe front. Pentru actele lui brave 
primise următoarele decorații: ordinul „Mihai Viteazul“, „Legiunea 
de Onoare“ franceză, ordinul rus „Stanislav“, „Steaua României“ 
şi „Coroana României“ cu precizarea „pentru vrednicia și curajul 
care le-a avut în luptele de la Pravăț“ și pentru „purtarea sa 
distinsă sub toate raporturile“6. Legiunea de Onoare franceză - 
decretată pentru căpitanul Ion Mihalache la 31 martie 192064, îi 
fusese înmânată personal de mareșalul Joffre, aflat la o ceremonie 
în Parcul Carol, la 21 august, în prezența regelui Ferdinant 165. 
Atunci, dacă primul îl îmbrățișase, cel de-al doilea îl sărutase66. 
Asemenea merite ostăşeşti îi recomandau prezenţa, alături de rege, 
la 15 octombrie 1922. Dar omul politic Mihalache nu omitea 
conduita antidemocratică liberală afirmată ca atare chiar în acele 
momente, când - refuzând invitaţia regelui - se justificase că nu 
participa la o sărbătoare naţională pe care liberalii o organizau ca 
o reuniune partinică. Era o atitudine de boicot convenită cu Iuliu 
Maniu”, 

Liberalii au în Mihalache un contestatar neîmpăcat cu funcția 
de Constituantă atribuită Corpurilor Pe nu numai pentru 
că fuseseră desemnate prin ilegalităţi şi fraudă, ci și pentru că 
respingeau sugestii ale opoziţiei, inclusiv ale PŢ. La 29 martie 
1923 - la două zile după adoptarea Constituţiei - văzându-și 
irosite eforturile persuasive, declara în Cameră că o considera 
„nulă“ de drept, anunțând reuniuni protestatare68. Intenționa, în 
acest sens, șă asocieze atât PNR, cât și PP, spre a împiedica pe 
liberali să realizeze legile de aplicare a Constituției”. În martie 
1926 - înainte de expirarea mandatului de guvernare - lupta 
hotărât împotriva legii electorale care prevedea o primă pentru 
partidul majoritar în alegeri, considerată o modalitate de falsificare 
a voinţei naționale/0. Încercase să blocheze o atare lege anticon- 
stituțională apelând la acțiuni comune cu PNR și PP, printr-o 
declaraţie că nu vor primi niciodată puterea în atari condiții, dar 
Averescu își refuza concursul”l. 

Un obiectiv important al luptei lui pentru apărarea democraţiei 
constituționale era scoaterea monarhiei din jocul politicianist. La 
16 martie 1923, din Iaşi, Mihai Cantacuzino, un fost conservator 
democrat, îl asigura de întregul lui sprijin contra „unui om de o 
trufie bolnăvicioasă“, Ion I. C. Brătianu, care ţinea pe rege într-un 
„cerc de fier“ și într-o „țesătură de nerușinoase intrigi“. Ii susținea 
acţiunea pentru ca regele să fie redat „ţărei sale și poporului său, 
pentru ca rezemându-se pe popor și contopindu-şi voinţa cu libera 
voinţă a poporului să-şi poată îndeplini înalta și glorioasa misiune““72. 
Preocupat de grija unei legături indestructibile dintre tron și ţară, 
la 27 noiembrie 1923, în Cameră, Mihalache dădea regelui un fel 
de avertisment, cerându-i să se ferească de combinaţii personale 

sugestionate de unele partide politice (aluzie la liberali), situându-se 
sincer și ferm pe principiul: Regele domneşte iar nu guvernează”5. 

Regele Ferdinand 1 însă aprecia scena politică românească în 
lumină exclusiv liberală. În iulie 1925 era primit la Palat. Expunând 
pentru prima oară programul economico-social al PŢ, monarhul 
s-a arătat „vizibil montat de clișeele liberale“. Survenind criza 
dinastică cu privire la succesiunea principelui Carol, Mihalache - 
ca şi alți șefi de partide - era invitat la Consiliul de Coroană de 
la Sinaia. La 31 decembrie, într-o audiență prealabilă la rege, 
liderul țărănist aprecia că renunțarea la tron a unui principe 
moștenitor implica „incalculabile primejdii“ în viitor. Propunând 
un demers persuasiv pe lângă prințul Carol, Ferdinand 1 i-a vorbit 
de zădărnicia lui, întrucât era „o creangă putredă“ care trebuia 
retezată spre a salva Coroana'4. Spre deosebire de Maniu, Vaida 
şi Iorga, care la ședința consiliului au propus un demers pe lângă 
principe, spre a-i schimba hotărârea”, Mihalache, de data aceasta 
alături de Ionel Brătianu, a susținut părerea regelui. Acesta, im- 
presionat de neașteptata lui atitudine, îi transmitea prin Barbu 
Știrbei că adusese „un mare serviciu Coroanei și Țării““76. 

Biserica ortodoxă, ridicată în februarie 1925 la rang de patriarhie 
în frunte cu Miron Cristea, îl îngrijora enorm. Ea - potrivit unor 
informaţii de la prelați -, devenise pe alocuri un fel de „speluncă, 
în care toți tâlharii și nechemaţii își fac afacerile lor, nesupăraţi 
de nimeni“77. O atare situaţie se datora în primul rând politicii 
liberale, care prin legea de organizare şi unificare a Bisericii 
ortodoxe române, dăduse guvernului competenţe în alegerea ierarhiei. 
Preoții înșiși, în unele judeţe, erau instalați de autorităţile locale, 
inclusiv de jandarmi'$. 

* 


Hotărâți să promoveze cu fermitate o politică economică prin 
„noi înșine“, liberalii închid cât mai mult porțile nu numai în fața 
capitalului străin, a cărui penetraţie este mult îngrădită, dar și la 
modelul cooperatist apărut în societatea românească la finele 
secolului trecut, ca un mijloc de promovare a intereselor claselor 
de jos. Un control asupra băncilor populare îndeosebi era cu atât 
mai imperios cu cât economiile bănești ale unui mare număr de 
locuitori scăpau de sub subordonarea marelui capital’, Era deci 
o`luptă între burghezia bancară, comercială și industrială, susținută 
de liberali și micii agricultori înzestrați cu loturi după reforma din 
1921. Aceștia, prin băncile populare care le satisfăceau parţial 
nevoile de credit ieftin, dar și prin alte cooperative de producție 
sau desfacere aflate în plin proces de dezvoltare0, aveau în țărăniști 
un puternic sprijin politic. Din aceste motive, reţeaua de cooperative 
este văzută de liberali ca un obstacol în calea extensiunii băncilor 


108 APOSTOL STAN 


lor comerciale în același mediu social. De aici, din punct de 
vedere liberal, o politică dacă nu de lichidare, cel puţin de îngrădire 
prin_control guvernamental a întregii mișcări cooperatiste. 

În Camera deputaţilor, Mihalache atacă întreaga concepție 
juridică de susținere prin orice mijloace a capitalismului bancar. 
Și asta pentru că prin băncile comerciale se subordona întreaga 
economie agrară. Se acaparau, astfel, comerțul, pădurile și subsoslul, 
precum și piața cerealelor și exportul în general. Printr-o politică 
de „clasă“ exprimată prin buget, greutatea impozitelor și taxelor 
era pusă asupra țăranilort!. Se instituise un sistem economico-fi- 
nanciar în care „parazitii“ - potrivit lui V. Madgeanu - trăiau 

„din exploatarea muncii celor mulți“& 

Acestei politici i se opunea cooperația, antidotul la capitalul 
bancar spoliator prin care sătenii puteau deveni stăpâni deplini 
asupra loturilor, dar mai ales asupra muncii şi produselor lor. 
Capitalul bancar nu era repudiat, ci conceput ca element auxiliar, 
subordonat agriculturii. “Federalele cooperatiste, dar și alte instituții 
bancare erau menite a da un impuls agriculturii, ca sector principal 
al economiei naționale. Aici era nevoie mai mare de credite 
avantajoase pentru procurarea de unelte moderne, organizarea şi 
raționalizarea culturii, ameliorare și industrializare  ppricolh, valori- 
ficarea produselor țărănești, îndeosebi a cerealeloră 

Liberalii însă, pentru a-și realiza politica de devola prioritară 
bancar-industrială, duc o campanie de subordonare a cooperației 
pretextând că era de inspirație bolşevică8? Era o diversiune 
combătută energic de Mihalache, în Cameră, în noiembrie 1923, 
când, dimpotrivă, menţiona originea ei naţională, printre iniţiatori 
fiind liberalul Spiru Haret. În plus, prin individualismul țărănist 
ea învingea nu numai capitalismul parazitar, ci chiar comunismul. 
Furniza drept dovadă în acest sens NEP-ul din Rusia care activizase 
țărănimea, aceasta părând a fi clasa socială menită a restaura 
democraţia. 

Cooperaţia însă este sub guvernarea liberală un fel de 
cenușăreasă. PNL, în măsura în care - cum observa Mihalache — 
„se leapădă treptat de caracterul feudal și devine capitalist“, adică 
muta accentul dinspre agricultura latifundiară spre economia in- 
dustrial-bancară, elaborează legi de strangulare a cooperaţiei. Con- 
siliul de administraţie al Casei Centrale a cooperaţiei fusese, astfel, 
subordonat guvernului prin acordarea în favoarea acestuia a dreptului 
de veto asupra unor hotărâri importante. Pe asemenea competenţe 
survenise o dispută — la congresul cooperaţiei - între autonomism 
şi control guvernamental. Mihalache - ca delegat al federalelor 
Topoloveni și Câmpulung - îl înfruntase pe I. G. Duca85, plasat 
la conducerea Casei Centrale, fără a fi cooperator. Comportându-se 
ca niște „stăpâni absoluți“, liberalii şi-au extins controlul asupra 

federalelor cooperatiste din Severin, Craiova, Caracal, Topoloveni, 
Câmpulung, Olteniţa etc., o zonă în care capitalismul bancar nu 
putuse pătrunde prin intermediul concurenței. 

Cooperaţia era sugrumată - cum protesta Mihalache în Cameră, 
la 26 noiembrie 1923 - şi prin BNR, o instituție particulară 
dominată de liberali, care o obliga să se menţină în limite financiare 
strict restrictive. Concludent era că cele câteva milioane de țărani 
cooperatori, din 6,5 miliarde lei împrumutaţi de Banca Centrală, 
nu primeau decât suma infimă de 500 milioane pentru toate 
cooperativele și băncile populare din România. În schimb, numai 
Băncii Româneşti condusă de Vintilă Brătianu i se acordase un 
împrumut de 1,5 miliarde. Faptul acesta - potrivit lui Mihalache 
- aducea „robirea“ țăranilor de către băncile capitaliste. Tinzând 
spre consolidarea micii proprietăți țărănești prin cooperaţie, Miha- 
lache își crease un model social-politic bazat pe libertăţi, ale căror 
origini pleacă de la sat și comună ca „prim focar de viață 
economică, socială, politică și administrativă, o gospodărie su- 
fletească şi economică, a intereselor obşteşti locale ca temelie și 
ca școală administrării interesului statului'“86. 

Din această perspectivă, în noiembrie 1923, ataca pe ministrul 
Agriculturii pentru că pretindea în mod eronat că legea rurală 
fusese aplicată, deși prin diferite mijloace - cum dovedea el - ea 
fusese eludată, spre a salva de la expropriere o serie de moșii. 
În iunie 1925, critica, de asemenea, politica prețurilor maximale 
la produsele agricole, care favoriza „clase parazitare“ şi îndeosebi 
băncile, în detrimentul țăranilor&?. 

mai 1924, discutând asupra unui proiect de lege pentru 
păduri comunale, după ce-și atribuia îndreptățit paternitatea ideii, 
critica pe liberali pentru că-i deturnau sensul. Etatizând pădurile 
de peste 100 hectare, ofereau țăranilor doar un drept limitat pentru 
lemne de foc şi pentru construcții ușoare. Îl nemulțumea faptul 
că se întărea centralismul și birocratismul afectându-se, în plus, 
drepturi mai largi posedate deja de săteni din Transilvania. Pe 
baza unei. informaţii vaste privitoare la pădure din Anglia, Franța, 
Germania, Bulgaria etc., își expunea propria concepţie. Năzuia „un 
regim economic bazat pe mica proprietate liberă și integrată cu 
pădure şi pășuni““88. g 

Ca deputat, el era un om politic incomod. În fața atâtor 
nedreptăţi, răbufnea uneori cu apostrofe, ca la 5 februarie 1926, 
când, pe baza unor dovezi certe de măsluire a unor alegeri 
comunale, îi strigase lui Vintilă Brătianu: „Falsificatorule..., fii 
cinstit în luptă“8%! În martie și mai 1923, de pildă, fusese chemat 
în fața Comisiei de indisciplină, incompatibilitate și imunitate spre 
a fi judecat pentru că adusese majorităţii și unor miniștri „expresiuni 
neparlamentare““. Era exlus de la dezbateri pentru mai multe şedinţe. 

Era o modalitate de a ţine în frâu un asemenea deputat care 
denunțase practica clandestină a stării de asediu% 

Pentru că organizaţiile lui erau persecutate de un întreg „aparat 
oligarhic fanariot“ - cum era numită jandarmeria locală - și 
împiedicate prin agenți plătiți să-și desfășoare pașnic reuniunile’!, 
Mihalache protesta energic. Căci guvernul liberal făcea din unele 
drepturi constituționale forme fără fond, el însuși fiind arestat, cu 
ocazia unor vizite în sate92. Protestul lui în acest sens ajungea 
până la rege căruia, într-un memoriu din 1 mai 1925, îi denunța 
„agresiunea brutală“ împotriva lui Halippa şi o politică în Basarabia 
„de teroare și arbitrar“ care nu se justifica. Acolo - după răscoalele 
de la Tatar-Bunar, din 1924, uneltite de ruși - fuseseră suspendate 
toate libertăţile publice, creându-se „un infern“ care stimula bandi- 
tismul şi bolșevismul din unele judeţe. Mihalache propunea relaxarea 
măsurilor excepțio-nale. Această conduită autoritară a liberalilor 
o punea deseori în continuitatea aceleia represive din 1907, momente 
pe care le evoca uneori pentru modul sângeros în care acționase 
autoritatea de stat?4 

IX 
Ion Mihalache 
şi crearea Partidului 
Naţional Ţărănesc 


Guvernarea liberală voluntaristă și arbitrară îi accentua imaginea 
de „simbol al dreptăţii“ în rândul unor oameni dezavantajaţi şi 
persecutați!, de unde creșterea de simpatie pentru partidul lui. 

La 10 iunie 1922, la Cernăuţi, se constituia cea dintâi organizație 
țărănistă din Bucovina în frunte cu octogenarul Zaharia Zub. 
Mihalache marca acel moment prin prezenţa aici, alături de N. 
Lupu, V. Madgearu, N. Costăchescu, I. Borcea, I. Răducanu? etc. 
În iulie, vizita judeţul Teleorman. Dar pentru că administrația şi 
jandarmeria nu permiteau reuniuni în aer liber, i se propunea un 
itinerar cu trenul, oprindu-se în gări unde erau aduși țărani. Un 
organizator, preotul Florea Drăghici, îi arăta ulterior puternica 
impresia stârnită asupra țăranilor, vizita lui fiind văzută ca „o 
ploaie strașnică după o secetă îndelungată“. În comuna Oteşti, 
Olt, organizația ţărănistă se voia și un mijloc de apărare împotriva 
abuzurilor autorităților. Sătenii din comuna menţionată îl informau 
că deciseseră - la finele unei reuniuni de „constituire“ — să deschidă 
un proces contra modului fraudulos în care se făcuse exproprierea, 
formând o obște de cumpărare a unei proprietăți”. 

Liderul PŢ veghea, totodată, la dezvoltarea presei locale, 
repurtând în acest sens succese cu „Secera Mare“ a lui Eduard 
Mirto în Teleorman, „Secera Brăilei“, după o serie de dificultăți, 
se redresa, sub redacţia lui Ion Eftimie. „Glasul Patriei“ era un 
ziar pentru întreaga Oltenie etc. lon V. Rădulescu publicase broșura 
„Partid țărănesc“, care i se recomanda s-o consulte, spre a comanda 
exemplare, dacă o găsea „folositoare““5. 

Dar, în anii 1922-1923, partidul lui Mihalache, în unele 
organizaţii locale, intrase într-o criză de identitate. Ce straturi 
sociale să aibă în vedere PT? Surveneau astfel critici dinspre 
dreapta democratică cerându-se extinderea bazei sociale6. Ștefan 
N. Tătărescu din Râmnicu Vâlcea, într-un memoriu către Comitetul 
executiv, considera o greșeală a se apela numai la „clasa muicitoare““ 

drept potențial aliat social, căci se acredita involuntar ideea unei 
doctrine revoluţionare, care ar conduce spre dictatura proletariatului. 
În plus, a privilegia relațiile cu muncitorimea orașelor, deși socialiștii 
excludeau orice ideologie comună a proletariatului industrial cu 
țărănimea, echivala cu o tendință neosocialistă imprimată unui 
partid țărănesc, de unde reținerea, dacă nu înstrăinarea față de el, 
a unor intelectuali și orășeni, inclusiv menținerea la distanță a 
aceluiași partid față de puterea de stat. Limbajul revoluționar 
privitor la problema agrară, anume că latifundiile dispăreau sub 
presiunea „muncitorimii sătești“ nu era nici exact, nici potrivit, 
căci schimbările nu surveniseră prin mișcări ale maselor țărănești. 
Se mai impunea o reformulare a conceptului de proprietate, întrucât 
combătându-se forma ei absolută quiritară, se promovase forma 
de proprietate de muncă sau folosință. Era o eroare să se procedeze 
astfel, pentru că țăranul se voia proprietar absolut asupra lotului 
său’. 

Dar Mihalache era supus la presiuni privind identitatea politico- 
ideologică și dinspre stânga țărănistă. Întemeietori ai PȚ ca Teodor 
Geantă din Râmnicu Vâlcea, în februarie 1923 îi reproşa că față 
de programul inițial făcuse compromisuri, încât partidul devenise 
„de un colorit variat“. Era concesiv atât față de dezertorii și 
trădătorii de război, cât și față de evrei. Pentru un critic ca avocatul 
P. Bălan din Brăila, fost deputat, contestat în organizaţie și privit 
cu rezervă chiar de Mihalache, în septembrie 1922, ceea ce conta 
era originea socială. „Sunt fiu de țăran clăcaș, am această mândrie, 
cum și pe aceea că mă prenumăr printre întemeietori“. Atitudinea 
politică îi era dictată de sângele, sufletul și „suferințele de veacuri“ 
ale strămoșilor lui. De aici, în unele organizaţii, resentimentul de 
clasă împotriva boierilor considerați fanarioți. La Tutova, se 
respinsese cererea de înscriere în partid a lui M. Bali-Cârlomănești. 
Membrii din comitetele comunale - era informat Mihalache - 
s-au opus cu „înverșunare“, pentru că „au o oroare și o frică 
instinctivă contra boierilor“. Nu puteau înțelege cum unul dintre 
aceștia, cu alte interese decât ale lor, „le-ar putea folosi și face 
bine în mişcarea de dezrobire pe care au întreprins-o prin Partidul 
Țărănesc şi care mișcare este îndreptată contra lor, a boierilor“. 
Le era frică de trădare, cum li se întâmplase în „celelalte partide 
în care s-au amestecat boierii“. 

Și totuși, nu toți boierii erau respinși. M. Contacuzino, profesor 
la Universitatea din Iași, îi purta lui Mihalache o mare admiraţie 
încă de la înființarea PŢ. Erau „legături sincere și puternice, care 
- cum îl asigura, în decembrie 1923 - izvorăsc din convingerea 
că acest partid reprezintă un produs necesar al structurii noastre 
actuale și singura putere reală și statornică de rezistență împotriva 

regimului de absolutism și minciună în care trăim“, adică guvernarea 
liberală. Ca tendință generală, i se părea că PŢ „corespunde cu 
ideile și năzuințele“ de care fusese animat totdeauna. Deşi bătrân, 
M. Cantacuzino voia să devină țărănist activ, proclamându-se drept 
adversar implacabil al „oricărei tiranii, fie a unui om sau a unei 
mari adunări, fie a unui partid sau clase, fie chiar a unei credinţe““10. 

Devenind membru PŢ în decembrie 1923, „tovarăș de idei“ 
cu Mihalache, M. Cantacuzino îi arăta o deplină afecțiune. Era 
„mândru și recunoscător“ că i se consacrase un atare statut. Și 
pentru că se dorea ca gestul lui să fie marcat printr-o sărbătoare, 
o respingea mulțumindu-se cu prietenia cu care fusese înconjurat. 
Din aceste motive, lui Mihalache, Madgearu, lunian și Lupu, dar 
nu şi lui Stere ale cărei idei nu le agrea, le mulțumea pentru că, 
venit în București, îl primiseră cu flori. Era o atenţie care-i mersese 
la inimă’. 

La fine de an 1923, M. Cantacuzino se angaja să lupte alături 
de ei pentru „cauza care ne e scumpă“. Voia să fie dusă mai 
departe, „cu energie cuminte și cu durere de ţară, opera de dezrobire 
a ţăranului prin organizarea liberei cooperații de muncă, căci fără 
de această dezrobire armonia socială la care trebuie să tindem, 
rămâne o minciună“12. 

Adeziunea faţă de programul lui din partea acestui fiu de mare 
boier trebuie să-i fi adus lui Mihalache o mare satisfacție sufletească. 
Cu atât mai mult cu cât lupta lui politică se izbea încă de 
vicisitudini din partea administrației și jandarmeriei liberale. Îi 
parveniseră reclamaţii din Curtea de Argeș, Cepești-Olt, Titu, 
Cernăuţi!3 etc. privind amenințări, intimidări, bătăi și chiar arestări 
temporare suferite de adepţi ai lui. Mihalache însuși, dar și alți 
lideri ca dr. Lupu, Pan. Halippa etc. fuseseră bruscaţi, loviți și 
chiar arestați, cu ocazia unor deplasări prin județe!4. Era motivul 
pentru care el adresa proteste energice Ministerului de Interne. 

inta lui era întărirea legăturilor cu forțele politice antiliberale 
prin care să realizeze o fuziune, de pe poziţiile unei democraţii 
rurale. Nicolae Iorga, unul din mentorii lui culturali și politici, 
șeful Partidului Naționalist Democrat pe care, mulți ani, încercase 
fără succes să-l facă exponentul țărănismului, îi devenea adversar. 
Şi nu numai în timpul campaniei electorale când - atacând pe 
Mihalache pentru pretins bolșevism - se aliase cu conservatorii 
democrați, cu rezultate proaste pentru partidul lui. Sub guvernarea 
lui Ionel Brătianu, în noiembrie 1923, în Cameră, în timp ce 
Mihalache apăra cooperația de ingerințele guvernamentale, Iorga 
interpreta demersul lui ca o luptă acerbă între ţărănişti și liberali 
pentru controlul instituției menționate. Mihalache era chiar atacat 
pentru că marea lui ambiţie ar fi contrastat cu „mica lui pregătire“. 

Era nu numai o insultă, ci și o încercare de a-i pune la îndoială 
cunoștințele teoretice şi practice într-un domeniu în care se dovedise 
un mare expert. Mihalache rămăsese stupefiat la o atare reacție, 
căci venea din partea unui om politic care îl cunoștea, elogiindu-l 
în trecut, iar acum considerându-l un simplu ambițios. Drept 
răspuns, îi amintea că intrase în politică împins de necesități, încât 
ambiția lui era de a se vedea de prisos în viața politică. Și pentru 
că Iorga îi replicase stârnind ilaritate: „Să-ţi ajute Dumnezeu!“, 
el motiva că nu-i era ușoară o atare decizie. Pentru că se considera 
„un ostaș căruia ţara i-a pus o armă în spinare mai grea decât 
puterile sale câteodată, dar pe care nu poate să o arunce, fără să 
dezerteze de la datorie“15. 

Un câștig pentru politica lui de contopire a partidelor democraţiei 
rurale erau relaţiile tot mai accentuate cu PNR. Încă de la 12 
martie 1922, Sever Dan, într-o epistolă către Mihalache, deplângea 
lipsa unei solidarități depline a celor două entități. Propunea ca, 
începând din acel moment, „să ne călcăm pe inimă și în o părticică 
oarecare chiar şi pe principii“ pentru a îndepărta de la putere 
regimul de „asasinare și tâlhării“. Îi cerea o întâlnire cu Maniu, 
la Cluj, spre finele lui martie 1922! 

Între timp, după alegeri, liderul țărănist era contrariat că fruntași 
PNR - la un apel al regelui - erau tentaţi să colaboreze cu 
liberalii la guvernare. Din aceste motive, Sever Dan îi cerea să 
nu se „înspăimânte“ de relativele succese ale liberalilor peste 
Carpaţi, căci nu puteau fi opriți cât timp veneau cu intenţia de a 
împărți pământ. PNR era hotărât să acționeze împotriva lor. Dar 
pentru aceasta avea nevoie de aliați. La 8 august 1922, îi imputa 
lui Mihalache că „trece vremea“ și nici el, nici un alt delegat al 
său nu se deplasa în Transilvania pentru concertare. Partidul lui 
Maniu intenționa ca, în decurs de 10 zile, după ce-și va stabili 
strategia politică, să invite la Cluj pe şefii opoziției, la o consfătuire. 
Spera că PȚ i se va asocia, căci în acel moment, ca și anul 
trecut, liberalii duceau o luptă politică pentru „înfrângerea țără- 
nismului“. Sever Dan, prezentându-se de o atare tendință, arăta 
că PNR făcuse și va continua să facă „rezistențe pline de jertfe 
pentru a nu vă lăsa pradă“, susținând deci PŢ. I se cerea ca, în 
schimb, „să ne urmați“7. 

La 8 august 1922, Mihalache părea a privi PNR cu o anume 
circumspecție. Este semnificativ apelul insistent al lui Sever Dan, 
ca „o ultimă sforțare“, de a-l aduce la Cluj. Altfel, naţionalii erau 
siliți a „legitima“ o altă politică de urmat, dacă nu izbuteau să 
introducă „un veritabil regim de coaliție“. Și pentru că Mihalache 
era dorit la Cluj „în mod oficial“ între 10-15 septembrie, la 

locuinţa lui Maniu, i se cerea adresa unde să i se trimită „depeșa 
de chemare“18. i 

Între timp, tărăniştii şi naționalii colaborau în parlamentul 
brătienist şi în viața politică românească, drept o forță de alternativă 
la liberalism. Ei se situează pe principii identice atât în privința 
ceremoniilor de încoronare a regelui Ferdinand, la Alba Iulia, la 
15 octombrie 1922, dar mai ales în legătură cu Constituţia liberală, 
adoptată în 1923, prin ignorarea de către majorităţile liberale a 
amendamentelor lọr îndreptăţite. Mihalache se simțea tot mai 
aproape de Maniu şi Vaida!”. Este tocmai ceea ce provoca, la 
24 mai 1923, un congres extraordinar al PŢ, care însărcina delegaţia 
permanentă să negocieze un acord de fuziune cu PNR20. 

Totuşi, procesul acesta era marcat de reticențe, existente în 
ambele partide, căci dacă naţionalii priveau pe țărăniști cu anumite 
rezerve ideologice, neînţelegând sensul adevărat atribuit de aceștia 
luptei de clasă, cei din urmă aveau încă rețineri faţă de primii 
din cauza „asimilării““ conservatorilor democrați. La 21 iunie 1923, 
fuziunea menționată rămânea un deziderat?l. O bună bucată de 
timp și pentru că Maniu încerca un ultim efort, în prima parte a 
anului 1924, să-l atragă pe aceeași cale pe N. lorga?2, un om 
politic care se distanța tot mai mult de Ion Mihalache, punându-și 
speranţele redresării partidului lui în Const. Argetoianu. 

Ion Mihalache însă, în februarie 1924, publica în numele PT 
o scrisoare către PNR şi PP pentru crearea unui bloc opoziționist 
care, în final, să aducă fuziunea atât de insistent căutată?3. Maniu 
însă abia în mai, după eșecul negocierilor cu Iorga, accepta contacte 
oficiale cu reprezentanții țărănismului. S-au implicat astfel din 
partea acestora Ion Mihalache, V. Madgearu și C. Stere, în tim] 
ce pentru PNR au negociat Maniu, V. Goldiș și Mihai Popovici?4. 

Negociatorii conveniseră un program în 10 puncte care, la 12 
iunie 1924, era adoptat de delegaţia permanentă a PŢ. Acesta era 
următorul: monarhie constituţională; solidaritatea tuturor claselor 
cu țărănimea, factorul principal de producție națională, baza structurii 
sociale și a vieții de stat; principiile de la Alba Iulia din 1918 și 
declaraţiile de unire de la Chişinău și Cernăuţi ca „norme directive 
ale partidului“; politica externă axată pe legături strânse cu Aliaţii 
din timpul războiului; întronarea în viața de stat a unui regim 
legal şi constituțional; înscrierea în Constituţie a unor garanții 
pentru libertăţile și drepturile cetăţeneşti; asigurarea libertății şi 
sincerităţii alegerilor; descentralizarea administrativă şi autonomia 
locală pe fondul unității politice a statului; principiile progresului 
economic: a) economie cooperatistă şi protecția proprietății țărănești 
pe temeiul utilității sociale și naţionale, asigurând țărănimea împotriva 
exploatării; b) dezvoltarea industriei naţionale prin exploatarea 

resurselor de cărbune, petrol, gaz metan, căderi de apă; valorificarea 
produselor agricole; organizarea industriei mijlocii şi mici; excluderea 
protecţiei industriilor lipsite de baze naturale de dezvoltare; c) 
egalitate de tratament a capitalului străin în raport cu capitalul 
naţional; d) ocrotirea muncii potrivit normelor internaționale; întărirea 
armatei spre a o face capabilă să apere statul național. Numele 
dat organizației rezultată din fuziune era Partidul Naţional 
ărănesc?5. 

Normele menţionate erau adoptate de cele două partide reunite 
în congrese separate la 22 iunie. Trei zile mai târziu, Mihalache 
și Maniu își înmânau reciproc rezoluţiile de acceptare a programului 
convenit. Fuziunea era însă amânată, căci de ambele părți continuau 
a se menţine reticențe, suspiciuni şi chiar contradicții2€. 

Această stopare intempestivă a procesului unionist dintre cele 
două partide crea unor personalități țărăniste vii nemulțumiri: „Ştii 
cât m-am bucurat când ai venit să mă înștiințezi - scria Simion 
Mehedinţi lui Ion Mihalache, la 24 iunie 1924 - că unirea cu 
Partidul Naţional s-a împlinit. Invitându-mă să-mi spun și eu 
părerea în adunarea menită a da votul definitiv, am făcut-o fără 
zăbavă“. Respingând motivele amânării ca secundare, S. Mehedinţi 
deplora nerealizarea contopirii ca „o grea lovitură dată țării“27. M. 
Cantacuzino, o altă figură marcantă a PŢ, considera inadmisibil 
să se lege soarta acestei organizaţii de C. Stere, o personalitate — 
potrivit lui -— nefastă chiar pentru țărănism pentru că voia să-și 
creeze cu basarabenii un statut de „partid în partid“, asigurându-și 
prin ei şi pentru ei „cea mai periculoasă dictatură“. Ca atare, între 
M. Cantacuzino și C. Stere nu putea eixsta „solidaritate“, căci 
concepeau contradictoriu rostul și direcția țărănismului28. 

Numai că ideea lui M. Cantacuzino - identică cu aceea a 
PNR - de a-l îndepărta pe Stere de la cârma noului partid unificat, 
îl aducea în conflict cu conducerea PT, care-l dezavua public. M. 
Cantacuzino încerca să-l convingă pe Mihalache să nu mai susțină 
un om care în timpul războiului „a voit să-și asigure dictatura cu 
concursul inamicului“, iar în acele momente intenționa s-o impună 
prin alte mijloace „primejdioase pentru ideea naţională și pentru 
rolul pe care PŢ are de îndeplinit în politica țării“. Ţărăniştii nu 
trebuiau să-l apere cu orice preț, mai ales că nu credea că el ar 
putea să aibă în Basarabia importanța decisivă atribuită de Mihalache, 
cu atât mai mult cu cât el promova în acea provincie o linie 
regională. M. Cantacuzino făcea pe Stere răspunzător de „lamen- 
tabilul și ridicolul rezultat al tratativelor de fuziune“. Mihalache 
era avertizat că, alături de el, existau „elemente impoderabile de 
credință și de sentiment“ care, în lupta pentru afirmarea lor, erau 
capabile a paraliza acțiunea partidului, condamnându-l la agitații 

sterile. Greșise când crezuse că Stere va fi inofensiv, atunci când 
îl adusese în PŢ. Dacă țărănișştii voiau să guverneze, nu trebuia 
să permită unor lideri să conducă pe căi primejdioase2?. 

La 10 septembrie 1924, pe o epistolă a lui M. Cantacuzino 
în care i se cerea să combată regionalismul lui Stere, deblocând 
fuziunea, Mihalache creiona următorul răspuns: „M-a durut foarte 
mult scrisoarea dv.“ Avea conștiința împăcată că făcuse tot posibilul 
să menţină laolaltă intelectualii reprezentativi ai partidului, adică 
atât pe Stere, cât și pe M. Cantacuzino, sperând în împăcarea 
celor doi și în concursul lor la afirmarea țărănismului30. 

La începutul lui octombrie 1924, în zile frumoase de toamnă, 
Mihalache se afla la Topoloveni ocupându-se de culesul viei. 
Gândul încă îi era la eșecul fuziunii din vară. Era stimulat și de 
Vasile Goldiș, care îi ceruse la Sibiu să evalueze împreună „cele 
ce s-au petrecut, căutând să vedem cum putem să îndreptăm dacă 
mai e chip“. Declinându-i invitația, într-o epistolă îi propunea 
drept loc de întâlnire, București, la 15 octombrie, cu ocazia 
deschiderii Camerei Deputaţilor. Atunci, cei doi vor putea aborda 
„împrejurările regretabile care au avut un deznodământ așa de 
dureros unei opere în care se puneau atâtea speranțe și pentru 
care și dv. lucraserăți cu atâta râvnă“. Îl încredința pe Goldiș că, 
în ce-i privește pe ţărănişti, ei au acţionat „deschis, pe față, cu 
toată sinceritatea“ spre a putea fi total înțeleşi, deşi nu li s-a 
răspuns în același mod. Ca atare, ei nu se simțeau „vinovaţi“ de 
eșec, așteptând de la naționali o atitudine francă, întrucât fără 
aceasta „nu se poate clădi nimic temeinic și serios“. 

ărăniștii se reuneau din nou în congres - între 26-28 octombrie 
1924 -, adoptând modificări. programatice: proprietarii mijlocii 
puteau recurge la „concursul de braţe ale semenilor“, libera circulație 
a pământurilor pentru selecția naturală a cultivatorilor, colaborarea 
cu capitalul străin; socializarea unor industrii în scopul creșterii 
producției32. 

Considerând incompletă și nedreaptă împroprietărirea din 1921, 
Mihalache afirma hotărârea de a o revizui. El reamintea cunoscutele 
teze de transformare a marii proprietăți bazată pe exploatare de 
braţe în mică proprietate liberă, întemeiată pe muncă şi cooperaţie. 
Autonomizată, cooperaţia trebuia să consolideze sfera creditului şi 
să dezvolte producția diferitelor ramuri agricole și industriale. Se 
preconiza o expropriere totală a moșiilor arendate, dar se admitea 
extinderea marii proprietăți de la 100 ha în sus în cazul moșiilor 
cultivate pe cont propriu. Exproprierea se aplica pe proprietar cu 
excepţia fermelor ce puteau servi ca model pentru mica proprietate. 
Excepţii în sus până 250 ha de proprietar erau admise în regiunile 

cu populație rară, până la 500 ha în zonele de colonizare. Se 
încurajau proprietățile particulare transformate în ferme35. 

Se expunea concepția țărănistă privind pădurile comunale con- 
stituite în unele regiuni specifice din fondurile statului. Acolo unde 
acestea nu existau, se recurgea la exproprierea particularilor care 
deţineau întinderi mai mari de 100 ha. Se vor revizui și împlini, 
totodată, izlazurile sătești. 

La 25 ianuarie 1925, Mihalache convoca Comitetul executiv 
spre a se pronunța asupra liniei politice de urmat pentru PȚ, după 
eșecul fuziunii din vara trecută. Cine era vinovat sau mai precis 
care fuseseră impedimentele de netrecut în calea împlinirii acelui 
deziderat? Liderul țărănist reafirma categoric că nu partidul lui 
purta responsabilitatea eșecului, ci oamenii „nesinceri“ de la vârful 
conducerii PNR, cum recunoscuseră înșiși V. Goldiș şi loan Lupaș. 
Căci în timp ce PŢ negocia cu sinceritate, naționalii pregăteau 
țărăniştilor un fel de „asasinat“. Dacă aceștia considerau că scopul 
urmărit - democratizarea statului pe bază de structură țărănească 
- era mai solid garantat prin fuziunea pe baza celor 10 puncte 
convenite, conducerea PNR i se părea duplicitară. De conivență 
cu cercurile Palatului de care liberalii nu puteau fi străini, ea voia 
fărâmițarea forțelor țărăniste prin izolarea, deocamdată, a basara- 
benilor pe așa numita chestie Stere, dar apoi și a dr. Lupu. Se 
tindea slăbirea partidului lui, compromiterea țărănismului şi con- 
stituționalismului lui prin asigurarea supremaţiei elementelor takiste 
și reacționare. Maniu însuși, considerat implicat în acel joc politic 
de conivenţă cu regele, pentru crearea unui mare partid de alternativă 
prin eliminarea radicalismului țărănesc, nu se sfia a recomanda 
maselor țărănești „cadrele takiste“. Căci ceea ce voise conducerea 
PNR era fuziunea cu un PȚ fracționat și cu prestigiul alterat34. 

Mihalache aprecia atari uneltiri drept noi manifestări ale forțelor 
reacționare de distrugere a țărănismului, în condițiile în care 
„Valurile reacțiunei“ băteau în exterior. Și pentru că PŢ nu renunța 
la ideea de democratizare a statului pe baza unor structuri so- 
cio-economice rurale, atacurile contra lui se intensificau, concen- 
trâându-se și chiar colaborând în această direcţie mai multe forțe 
politice. În esență, însă, „clasele capitaliste“ se raliaseră în „jurul 
liberalilor în vederea anatemizării PT pentru culpe imaginare: 
legături suspecte cu dușmanii interni şi externi ai țării, relații cu 
Internaționala, „comunistă, subordonare față de instituții bancare 
internaționale?’ etc. Erau cunoscutele calomnii, colportate acum de 
o presă mult mai puternică pe care PȚ, lipsit de mijloace similare, 
n-o putea combate cu succes. 

Uneltirile oculte ale unor forțe politice pentru slăbirea PŢ erau 
profesate şi de la tribuna Camerei Deputaţilor. În această privință 


ION MIHALACHE - DESTINUL UNEI VIEŢI 121 


excela liberalul Mircea Djuvara. lorga însuși, îngrijorat de ascen- 
siunea țărănismului în detrimentul partidului lui, insinua că ar fi 
vândut străinilor. Căci țărăniștii - potrivit lui Mircea Djuvara — 
erau revoluționari de esență marxistă, nerespectând valorile „scumpe“ 
ale poporului român. Acuzat că ar urmări revoluţia socială, Mihalache 
îi replicase la 2 decembrie 1924: „Prin urne..., se face revoluţia 
singură dacă mai veniți în alegeri cu jandarmi şi furaţi urnele““36. 

Sub multiple asemenea presiuni, PŢ era atins de o criză cauzată 
de „sarcina peste măsură de grea“ asumată, de a schimba falsul 
constituționalism, printr-un regim parlamentar. Aceasta ar fi în- 
semnat pieirea tuturor „coteriilor“ politice menținute la putere, 
dominarea „forțelor capitaliste“ de către noua democraţie, răsturnarea 
unei tradiții încă în ființă de subordonare politică a Palatului? 
Toate acestea erau -cauza pentru care PŢ îşi ridicase împotrivă 
forțele „calsei stăpânitoare“* care mobilizase împotriva lui averea, 
presa și talentele de intrigă, spre a-l discredita ca pe un corp 
străin în sistemul politic românesc“€. 

În atari condiţii de contestare a țărănismului, chiar Iuliu Maniu, 
din perspectiva guvernării, încerca să-i atenueze unele forme prea 
radicale. Liderul PNR, sub presiunea lui Goldiș de a relua tratativele 
pentru fuziune, le-a început mai întâi cu Partidul Naționalist al 
Poporului condus de Iorga și Argetoianu. La 4 ianuarie 1925, atât 
Maniu, cât și Argetoianu i-au propus lui Mihalache formal și 
categoric contopirea celor trei partide. Maniu însuși, spre a deveni 
mai convingător pentru Mihalache, motiva că regele dorea acea 
fuziune în vederea preluării succesiunii liberale3?. 

Presat de atari exigenţe, într-o zi de ianuarie 1925, Mihalache 
se întâlnea discret cu Sever Dan pentru PNR și C. Argentoianu 
pentru PNP. Convorbirile lor, care au avut loc la hotelul „Esplana 
s-au desfășurat nu în trei, ci în doi: Mihalache-Argetoianu, Mi- 
halache-Sever Dan și Sever Dan-Argetoianu!0. Atunci - cum 
consemna Armand Călinescu — s-au „ciocnit“ doi oameni „într-un 
duel unde rutina politică s-a izbit de pătrunderea nativă, unde 
donna de captivare s-a izbit de instinctul robust al forței redeștep- 
tate“ Argetoianu invocase „Ţara și partizanii noştri din toate 
partidele de opoziţie“ care cereau „să ne unim pentru a răsturna 
guvernul liberal. Cine crede că partidul liberal va fi distrus se 
înșală. Atâta vreme cât el va reprezenta puterea financiară a țării, 
el va fi puternic. Nici unul din partidele opoziţiei nu-i va rezista. 
Ele trebuie să se unească. Fuziunea numai între partidele naţional 
și țărănesc n-ar asigura venirea la putere. Liberalii ar putea manevra 
la Palat cu succes. Trebuie adus în fuziune și al treilea partid. 
Care e de preferat? Averescu e compromis și legat de liberali. Se 
impune deci fuziunea acestor trei partide: naţional, țărănesc și 

naționalist al poporului. E singura cale de răsturnare a guvernului 
și de venire la putere“. Nu exista nici o piedică pentru concretizarea 
acelei formule, nici chiar Stere contestat de Iorga pentru atitudinea 
lui din timpul războiului, căci era vorba de o eroare de apreciere, 
caracteristică de altfel și pentru alți „buni români“. Garanta că 
Iorga l-ar accepta pe Stere în partidul fuzionat2. 

Dar, Mihalache judeca viaţa politică într-o altă lumină. Re- 
cunoștea că liberalii erau un partid puternic pentru că se sprijineau 
pe forța financiară a ţării. Reprezentând „ceva viu“, el apăra 
interesele clasei bogate adunate și organizate în bănci și întreprinderi 
economice și financiare. Partidul conservtor fusese o jucărie în 
mâna liberalilor, tocmai pentru că „nu reprezenta o forță vie“. În 
România însă, singura capabilă a le fi opusă era doar țărănimea. 
Societatea românească avea, astfel, o plutocrație cu puternica ei 
organizație capitalistă care nu putea trăi decât prin „subjugarea“ 
producţiei țărănești și prin supunerea acestei clase care este izvorul 
de avuţie și de energie politică. Aflată la celălalt pol, țărănimea 
aspira spre emancipare economică prin cooperaţie liberă, care să-i 
asigure și să-i desfacă produsele, fără a fi îngenuncheată de băncile 
capitaliste?. 

Pe plan politic, plutocrația era reprezentată de liberali. Dar 
dacă se voia instaurarea unei democraţii autentice, numai țărănimea 
putea constitui baza politică contra liberalilor. Căci se impunea nu 
atât răsturnarea acestora de la guvernare, ci mai ales schimbarea 
unui întreg sistem patronat de ei, care trebuia înlocuit cu unul 
reprezentând voinţa liber exprimată a națiunii. Să se întemeieze 
deci un sistem bazat pe lege, dreptate, libertate, omenie și cinste. 
Sub acest raport, Mihalache vedea între PŢ și PNP deosebiri 
esenţiale. Căci partidul lui urmărea ca, odată liberalii îndepărtați 
de la putere, să nu fie slăbiți până nu se întrona un sistem 
democratic. Nu folosea cu nimic țării dacă, răsturnaţi de la cârmă, 
ei conduceau fie prin intermediari ca Averescu, fie dictau condiţii 
prin camarila Palatului sau prin presiuni exercitate de băncile lor. 
Dacă ar accepta un atare sistem s-ar compromite nu numai PŢ, 
ci întreaga democraţie. Ca atare, nu se putea primi decât o fuziune 
care să promoveze prioritar interesele țărănimii, slăbind plutocrația“. 

Discursul principial al lui Mihalache era transferat de Argetoianu 
pe un făgaș tranzacționist. Acesta din urmă admitea că un partid 
politic serios nu putea fi conceput doar ca „o tovărășie““ de oameni 
în jurul unui șef. Recunoștea că el trebuie să fie „o ființă vie“, 
cu o bază în realitatea economico-socială, în genul PŢ, care numai 
el se va putea impune în fața PNL. Deosebirea? Ţărăniştii credeau 
că puteau face acele lucruri „azi“, în timp ce PNP nu le întrevedea 
îndeplinirea decât peste două decenii. Cu alte cuvinte, ritmul 

constituia motivul disputei. Cum să se reazeme pe ţărani în lupta 
contra liberalilor, când la Galaţi un candidat cumpără un sat întreg 
cu 30.000 lei? „D-ta îmi arăţi o treaptă pe scara politică și zici: 
«pune piciorul pe treapta asta că d-aici poți dobori pe liberali». 
Eu răspund: «Treapta d-tale e foarte solidă, dar piciorul meu 
n-ajunge deodată la acea treaptă; dă-mi voie să mai pun una 
într-ajutor mai slabă - e drept - dar pe ea să pot sări p-a d-tale». 
Până la acel partid țărănesc puternic, din viitor, să facem combinaţia 
aceasta care să răstoarne pe liberali și, apoi, vom păşi mai 
departe“45, 

Mihalache privea cu suspiciune un om politic versatil ca 
Argetoianu, încât „treapta lui de ajutor“ - cum metaforic numea 
fuziunea - o considera un „putregai“ care, în loc să „salte la 
treapta sănătoasă, ne prăbușește de nu ne mai putem ridica. Cu 
dl. Argetoianu în spate - fie cu iertare - nu credem că cineva 
se poate ridica spre treapta țărănsimului““. Dădea exemplul gene- 
ralului Averescu care devenise un fel de pion liberal, încât PT 
nu era „orb să pună piciorul pe orice“. El putea lua în calcul 
„tovarășii“ de moment pentru un anume scop, dar „cununie“ pe 
viață cu oricine nu. Prefera drumul sănătos și sigur, care era numai 
al țărănimii. Asocieri sigure de izbândă nu puteau fi făcute decât 
pe acel drum chiar dacă mersul era încetinit“€. În plus, vorbindu-i 
sincer, Mihalache îi mai i că n-ar putea să apară alături de 
el în faţa opiniei publice. Între ei era un abis politic care nu putea 
fi umplut de simple declaraţii, anume deosebiri doctrinare, morale 
și mentale. Ei nu-și „găseau nici o afinitate, încât se despărțeau 
strângându-și mâinile“. 

Respingând fuziunea în trei, Mihalache o acceptă pe aceea cu 
PNR. Într-un moment în care era frământat de atari gânduri, la 
25 ianuarie 1925, din Cluj, Sever Dan îi expedia o epistolă 
explicativă. PNR era, la rându-i, vizat de o „formidabilă intrigă 
politică“ țesută în casa ministrului liberal Al. Constantinescu (Porcul), 
pentru destrămarea lui. Se acționa pentru o disidență, țărănistofilă 
regionalistă ortodoxă menită a se alinia lui Averescu, împotriva 
lui Mihalache. Acestuia din urmă i se exprima mâhnirea lui Maniu 
și Vaida, întrucât „curentul flămânzilor“ și al oportunișştilor din 
partidul lor trezise ecou chiar în PŢ care, din calcul politic, îi 
deschidea coloanele presei „pentru toate calomniile obraznice“ la 
adresa conducerii. Sever Dan asigura pe Mihalache că relațiile 
bune dintre ei rămâneau statornice. Nu voise scindarea PŢ, cum 
își închipuise însuși liderul țărănist. Mărturie erau relaţiile dintre 
cele două partide în ultimii cinci ani. Căci PNR nu voia un 
Mihalache și un Lupu cu prestigiul scăzut, ci, dimpotrivă, un PT 
întreg. În ce privea cazul Stere, nu numai presiunea curentului 

„oportunist-palatist“ determina pe liderii de peste Carapţi să se 
distanțeze de el, chiar dacă ar fi fost un înger al democraţiei. 
„Faptul crud este că, în faţa intelectualității române, în raporturile 
noastre cu Coroana, naturale într-un stat monarhic, în acțiunea de 
raliere a opoziţiei, în legătură cu țările Apusului, dl. Stere este o 
piatră la gât“. Nu se putea accepta sacrificarea lui Maniu și 
Mihalache pe altarul reabilitării lui Stere%5. 

Era, prin urmare, natural ca Mihalache să pledeze în Comitetul 
executiv din 25 ianuarie 1925 pentru fuziune cu PNR, lăsând 
deoparte „chestii de persoane“, adică statutul politic al lui Stere, 
decizie care nemulțumea pe M. Cantacuzino. Liderul țărănist 
considera că apropierea de guvernare făcea și mai imperioasă 
necesitatea de a schimba sistemul pseudoconstituțional în ființă în 
țară, în acele momente, cu unul „curat constituțional și parlamentar“, 
căci aceasta însemna triumful voinței naționale prin alegeri libere 
și prin cucerirea puterii, deschiderea procesului de reorganizare a 
statului pe baza unor structuri țărănești. Din aceste motive, el cerea 
membrilor partidului un spirit de martiriu în acțiunea lor, în genul 
mucenicilor Evangheliei. Era de aşteptat ca cei veniți pentru 
demnități sau situații materiale să-l părăsească, întrucât prevedea 
că, în pofida fuziunii, cucerirea puterii necesita timp“?. 

Pentru consacrarea acelei linii politice, în februarie 1925 Mi- 
halache reunea PȚ în congres. Reconfirmat în funcţia de preşedinte, 
era văzut de cei „obidiţi“ ca o întruchipare a țărănimii și a idealului 
democratic al neamului românesc, în genul lui Tudor Vladimirescu. 
Dar fiind că era urât „de toată oligarhia capitalistă“ - cum i se 
relata din Brăila -, pentru a asigura „biruința“ crezului țărănist50, 
i se recomanda fermitate. Preotul Diaconescu-Pucioasa, un veteran, 
fost asociat al lui C. Dobrescu-Argeș, îi cerea să fie „mână de 
fer cu toți prozeliții, neofiții și transfugii cari dau navala să vă 
lingușească sau pe furiș să se prinză în hora noastră“Sl, aceştia 
fiind considerați mai periculoși decât adversarii declarați. 

Dar, pentru că în acele momente de precipitare a contopirii 
cu PNR se constatau frământări printre asociaţii lui, Mihalache se 
preocupă de acțiunea de luminare la sate prin cămine culturaleS2. 
La 15 martie 1925, el inaugura „Ţărănismul“, o foaie teoretică 
săptămânală al cărei „director și autor era până în 192853. Erau 
inserate aici temele specifice programului partidului, expuse de 
altfel și pe calea unor prelucrări periodice, în organizaţiile locale. 
„Țărănismul“, alături de „Aurora“, care prin abonamente circula 
în sate, pătrundea în unele județe, În altele însă - cum protesta 
Mihalache în Cameră, la 16 mai 1926 -, atacând chiar pe Ionel 
Bratianu - era confisct și împiedicat a fi difuzat de administrația 
liberală55 

Îngrijorarea lui Mihalache era provocată de faptul că, în rândul 
unor membri ai PŢ persistau confuzii profunde cu privire la sensul 
luptei lui. Era trist că un mare intelectual ca Simion Mehedinţi, 
în februarie 1925, după ce participa la congres, se retrăgea din 
partid sub pretext că acesta s-ar plasa pe poziții exclusive de 
clasă56. Era neîndoielnic reflexul unei calomnii vehiculată cu succes 
de adversarii lui politici, pe care Mihalache o dezminţise în atâtea 
rânduri. Numai că, în unele organizaţii, în primăvara și vara lui 
1925, în interpretarea unor exponenţi locali, relaţiile sociale luau 
înfățișarea unei adversităţi de clasă. Arhimandritul Calinic din Beiu, 
Teleorman transpunea în atari termeni o dispută cu „ciocoiul și 
micul satrap“ din acel județ, N. Racotă, care, criticat în „Aurora“, 
„pângărea“ legea şi exercita presiuni cu ajutorul autorităților. În 
același județ, preotul Florea Drăghici, chiar din amvon, blama 
„trândăvia“ boierilor-ciocoi, în contrast cu istovirea țăranilor prin 
muncă. Pentru el, însuși Hristos fusese răstignit de „ciocoi“. Tot 
astfel, în Dâmboviţa și Tighina, se spera că PŢ va face ca munca, 
întruchipată de țărani, să învingă trândăvia specifică „ciocoiului 
fanariot“. 

Preoţi ortodocși erau nemulțumiți de toleranța partidului față 
de neoprotestanți, îndeosebi evangheliști. C. N. Cercel din Brănești, 
Dâmboviţa, cerea lui Mihalache, la 1 iulie 1925, să fie mai rezervat 
față de evrei, mai ales aceea care colaborau la „Aurora“, căci era 
incompabitil internaționalismul lor cu naționalismul românesc. Ziarul 
menţionat păcătuia că, în numele apărării drepturilor omului, prin 
articole, jignea sentimentele naţionale ale românilors8. 

Voci locale îndemnau să privească partidul ca o organizaţie 
strict țărănească. Erau o reflectare și a propagandei adversarilor 
lui care îl prezentau ca atare. Din această perspectivă - cum era 
sfătuit de preotul Cercel, la 1 iulie 1925 - partidul să se inspire 
din felul de a fi și simţi al „păturei țărănești“, căci altminteri ar 
deveni ca celelalte, „oligarhic și reacționar“. Prin asemenea pretenţii 
exclusiviste, se legitima într-o anumită măsură învinuirile adver- 
sarilor că era vorba de un „partid revoluţionar, bolșevizat“. Un 
atare sentiment îl încercau intelectualii ţărănişti din Teleorman, 
care se arătau indignați de o propagandă radicală anticiocoiască*?. 

Dintr-o asemenea optică, la 18 februarie 1925, preotul Dia- 
conescu-Pucioasa felicita pe Mihalache că respinsese fuziunea cu 
PNP, o ramură politică „ciocoiască“, adeptă a lui Nicolo Machiavelli, 
care însă - la 26 ianuarie - fuzionase cu Maniu. Excluzând rhorala 
din politică și fără frică de Dumnezeu, aceştia erau niște „monștri“. 
Căci era dovedit cetățeanului cinstit și harnic că „ciocoiul e tot 
ciocoi, fie alb, fie roșu, fie cărărat“. Se punea la îndoială chiar 
fuziunea cu PNR pentru că ar acționa cu „registre duble“. După 

ce acceptase cele zece puncte din vara anului 1924, bătea apoi 
în retragere însușindu-și a pe un program de esență țărănistă. 
Era o conduită „mişelească: 

Spre finele anului 1925, preocupat de viitoarele alegeri parla- 
mentare, Mihalache voia să reia negocierile cu PNR în vederea 
fuziunii. Convoca, astfel, la 20 decembrie, Comitetul executiv al 
PȚ cu delegaţi din judeţe, inițiind o dezbatere în sensul menţionat, 
în care şi-au spus părerea următorii: Livezeanu, Moisescu, Băd- 
nărescu, Căpăţâneanu, Costăchescu, Stoenescu, Rădulescu Mehe- 
dinţi, Armand Călinescu, Madgearu etc. Vorbitorii fuseseră de 
acord că PŢ se afla la răscruce. Era cuprins de o mare oboseală 
din cauza atâtor dușmănii. Guvernările anterioare, dar mai ales 
aceea liberală pe cale de a se încheia, provocaseră țărăniștilor nu 
numai răni spirituale, ci și fizice. Făcându-i-se un fel de bilanț 
al acestora, la 21 noiembrie Mihalache fusese avertizat că „nele- 
giuirile“* continuă, arestările, percheziţiile, batjocurile, tracasările 
etc. la care erau expuși cei mai de seamă fruntași ai partidului, 
nu numai că-i obosiseră, dar îi și intimidează, căci contra unora 
dintre ei se exercita o adevărată teroare. Ei nu-și găseau protecție 
sub scutul legii. Cu greu se mai puteau încumeta singuri să înfrunte 
noi alegeri, într-o ţară în care viața politică era la discreția lui 
Ionel „Brătianu. Exista chiar pericolul ca PŢ să fie scos în afara 
legii! 

Ce era de făcut? A. Călinescu preciza că dacă PȚ nu-și 
atingea ținta, adică puterea, opoziția lui devenea distructivă. Se va 
menține mult timp într-o atare situație, căci regele nu-l va aduce 
niciodată singur la putere. Nu se putea baza doar pe aderenţa 
populară, cu atât mai mult - cum îl avertiza un învățător - cu 
cât lăsa impresia că promova o luptă „fraticidă dintre sat și oraș“. 
Ascensiunea lui era practic blocată de administraţie care stăpânea 
„corpul electoral“. Să se contopească cu PNR care, și el, era 
expus la presiuni, fiind de asemenea obosit de atâtea prigoane, și 
expus - unele disidențe - la absorbția liberală. Masele înșeși 
doreau ca PŢ să ajungă cât mai repede la cârmă, iar aceasta nu 
putea fi atinsă decât în uniune cu PNR. Să nu se uite că perspectiva 
puterii era singurul mijloc de a ţine masele în liniște, împotriva 
regimului de excepție. Era ilogică temerea că, ajuns la putere, 
partidul și-ar pierde indentitatea, din moment ce-și transformase 
punctele programatice într-un fel de decalog62. 

La capătul unor atari dezbateri, Mihalache dobândea mandat 
de a relua negocierile cu naţionalii lui Maniu, cu condiţia de a 
asigura partidului lui apărarea programului, egalitatea de reprezentare 
în parlament, guvem și la nivelul diferitelor structuri organizatorice. 

Colaborarea țărăniștilor cu naționalii era și mai imperioasă la 

începutul lui 1926, când guvernarea liberală devenise scadentă. 
Mihalache aștepta să se confirme ce-i spusese regele într-o audienţă, 
anume că guvernul viitor nu se va forma fără partidul lui. Pe 
baza unor atari asigurări, înainte de 24 martie, el se consultase 
cu Maniu pentru repartiția posturilor ministeriale, alcătuind chiar 
o listă, cu acesta în postura de prim-ministru. Lista menţionată 
fusese înaintată chiar regelui. Ferdinand I însă doar amăgea cu 
puterea pe ţărănişti și naționali, considerând gruparea Miha- 
lache-Maniu și Iorga „trei cai de rasă deosebită“, adică neomogenă 
politic’. El se afla sub presiunea lui Ionel Brătianu şi a forțelor 
oculte din Palat, regina Maria și Barbu Știrbei, care, de conivență 
cu Ionel Brătianu, nu agreau un guvern de alternativă veritabilă. 
Liberalii se temeau că întreaga lor operă legislativă ar fi fost 
amendată substanțial, mai cu seamă politica economică în care 
agricultura și mica proprietate fuseseră subordonate unei industrii 
subvenţionată din bugetul statului și pe seama unor măsuri pro- 
tecţioniste și prohibitive, care apăsau pe micul consumator, țărănimea 
îndeosebi. 

Regele și Ionel Brătianu promovau la cârmă - la 30 martie 
1926 — pe generalul Averescu, în contradicție cu ponderea partidelor 
politice în opinia publică. Din aceste motive, la 24 martie, în 
Camera Deputaţilor, Mihalache protesta împotriva acelor mașinații, 
spunând: „De ce să trăim în veșnică minciună că puterea emană 
de la naţiune? Atunci să facem o nouă Constituţie: «puterea emană 
de la Vodă»“64. Era, evident, un strigăt în pustiu, întrucât cursul 
schimbării simulate își urma drumul, cu o ofertă formală de 
colaborare pentru ţărănişti făcută de O. Goga, deși se cunoștea că 
aceștia nu-i puteau trăda pe naţionali, de care se simțeau apropiați 
moral și programatic. 

Atari uneltiri politicianiste provoacă în mijlocul țărăniștilor „un 
nou elan“ de luptă în campania pentru alegeri parlamentare. Ei 
consimt să meargă uniţi cu naţionalii, obligaţi în acest sens și de 
legea primei electorale*5. Partidul lui Maniu se decidea și el în 
acest sens, în urma unui congres extraordinar ţinut la 17 aprilie, 
când propunea fuziunea, iar în caz de neacceptare a acesteia, cartel 
electoral. PT primea momentan cooperarea electorală, încât, susținută 
principial, fuziunea urma a fi înfăptuită ulterior6. 

Alegerile din 25 mai 1926 aduceau unele organizaţii țărăniste, 
judeţene și locale într-o oarecare frământare. În Buzău, de pildă, 
erau nedumeriri cu privire la alianțe. Ţărăniştii care se confruntaseră 
totdeauna cu takiștii, ce atitudine să aibă față de ei, când aprțineau 
naţionalilor? Dar față de aderenţii grupării lorga-Argetoianu, cu 
care colaboraseră în trecut, ce atitudine să adopte? În același județ, 
Mihalache trebuia să dea un sens competiţiei pentru candidaturi 

la funcția de deputat. Unii care emiteau atari pretenții considerau 
că întruchipau voința celor „mici și nevoiaşi“. Președintele Comitetu- 
lui local din Rușavăţ, Buzău, Ion R. Vlădilă, se considera îndreptățit 
a fi candidat, întrucât era membru al partidului de la întemeierea 
lui, luptase din „răsputeri“ pentru luminarea țăranilor din zona 
montană, stimulase energiile acestora și propovăduise „mântuirea“ 
numai prin PT. Munca lui dăduse roade înrădăcinate adânc în 
„masele largi ale poporului“, încât vântul „oligarhic“ n-o va anihila. 
Candidatura i se cuvenea ca un „omagiu“ din partea conducerii 
partidului”. 

Patronate de ministrul de Interne, O. Goga, care angajase 
întreaga administraţie de partea PP, alegerile cu deosebire în vechiul 
Regat urmăreau să anihileze pe ţărănişti. Fruntașii locali ai acestui 
partid erau direct vizaţi, unii nelăsându-se intimidați. De pildă, 
Vasile Baboi din Retevoiești, Muscel, era felicitat de Mihalache 
pentru că, arestat, scăpase, se deghizase, votase în fruntea satului 
şi, apoi, plecase chiuind. „Dacă am avea în fiecare sat zece inși 
îndrăzneți“ — scria liderul țărănist — s-ar „schimba fața Țării în 
câțiva ani“68. 

Mihalache însuşi, chiar în fieful lui electoral, Muscel, fusese 
„consemnat“ la Câmpulung, interzicându-i-se să meargă în sate. 
Totuşi, el a sfidat interdicțiile, s-a urcat în tren și a ajuns până 
la Stâlpeni, unde voia să reprezinte pe baza unei procure pe 
Bogdan-Duică, candidat la funcția de senator, la secția din Livezeni. 
Pretorul și jandarmii l-au prins, l-au urcat cu forța într-un automobil 
și l-au dus la Micești, într-o comună la o distanță de circa 20 
km. A fost apucat „de picioare“ și băgat în cancelaria postului 
de jandarmi. Un grup de vreo 12 țărani din judeţ aflaseră de 
arestul lui, încercând să-l scape. Le-a cerut să se astâmpere. În 
fața unor atari umilinţe, întreba pe N. Lupu, destinatarul epistolei: 
„Mai e nevoie să-ţi spus ce simt și ce cuget?“6 

Prin utilizarea aparatului administrativ, dar și a legii primei 
electorale, guvernul Averescu își constituia Corpuri legiuitoare 
dorite. Ţărăniştii și naţionalii, în pofida unor mari presiuni şi 
ilegalităţi, obțineau 27,73% din voturi. Mihalache era ales deputat 
în județele Muscel și Buzău 70, 

Îndurerat de atâtea nedreptăţi făcute partidului lui, de umilințele 
la care el însuși fusese supus, având consensul colegilor lui din 
conducere, în primele zile ale lui iulie 1926 fusese autorizat să 
examineze cu PN „posibilitatea“ fuziunii?!. La 12 iulie, Maniu 
primea o scrisoare de la Mihalache cu o asemenea propunere72. 
Cei doi reiau negocierile, în lunile august și septembrie întâlnindu-se 
în mai multe rânduri”. De ambele părți erau personalități care 
aveau încă reticențe. Dacă la ţărănişti, pe o atare poziție se plasau 

dr. N. Lupu și Bogdan-Duică, la naționali N. Iorga încerca să 
stopeze acel proces. Căci el, la 26 ianuariei 1925, se integrase în 
PN cu Partidul Naționalist al Poporului, fără a fi reușit să-și 
asigure președinția, împărțind-o cu Iuliu Maniu care avea un 
ascendent mai mare. 

Cei doi negociatori - Mihalache și Maniu - adoptau un șir 
de decizii, consemnate în procese-verbale, în care se preciza că 
formațiunea politică rezultată va purta numele de Partidul Naţional 
Țărănesc. La baza activităţii lui vor fi puse cele 10 puncte stabilite 
încă din 1924, ca de altfel și statutul elaborat tot în acel an. 
Conducerea supremă va fi încredințată unui Comitet central alcătuit 
din Delegaţia permanentă a naţionalilor și Comitetul executiv al 
țărăniştilor. Se preconiza un comitet de direcţie compus din 12 
membri, delegați în mod egal de fiecare partid din sânul Comitetului 
central. Președintele PNȚ va fi desemnat de comitetul de direcție. 
Ţărăniştii acordau funcția lui Iuliu Maniu, dar acesta o acceptase 
sub rezerva unui vot dat de naţionali. Se mai decideau structurile 
provinciale ale PNȚ, precum și deținătorii unor atari funcții provi- 
zorii. Între Mihalache și Maniu au mai survenit înțelegeri privind 
ponderea la nivelul conducerii judeţene a reprezentanților celor 
două partide în vechiul Regal și Transilvania. Compromisul era 
următorul: ţărăniștii obțineau Clujul, Maramureșul și un județ 
minoritar, iar naționalii Botoșani, Covurlui și Brăila74. 

Acordul încheiat pe bazele menţionate era consemnat într-un 
protocol, la 12 septembrie 192675, ratificat de conducerile celor 
două formațiuni politice. Totuși, cursul acesta nu putea fi desăvârșit 
până când nu se lămurea deplin poziția celuilalt copreședinte al 
PN, Nicolae Iorga. Acesta, aflat încă în dispută cu Maniu pentru 
preşedinţie, se îndepărtase tot mai mult de ţărănişti, considerați un 
partid extremist care, acționând în mediul social râvnit chiar de 
Iorga, ar fi distrus „un naționalism de solidaritate și iubire, de 
acţiuni pozitive, de înalt și nobil idealism“ la care se formase 
însuși Mihalache. Ţărăniştii erau 'repudiați și pentru faptul că, în 
dorința de a ajunge la guvernare, „s-au lăsat atrași de undița 
dibaciu-mănuită de călugăreştile mâini ale ermitului din Bădăcin, 
un om de post, meșter în a prinde pești“. Era o interpretare 
resentimentară față de Maniu și nedreaptă față de Mihalache care, 
spre deosebire de C. Dobrescu-Argeș care refuzase compromisurile, 
acesta ar fi cedat lui Iuliu Maniu pentru că era ros de ambiții. 
Pentru Iorga, Mihalache rămânea un „om inteligent, deși fără spirit, 
şi doritor de a învăţa, capabil de a ajunge și de a întrece oameni 
cu studiile făcute pe când el nu le-a început măcar pe ale sale... 
Iute și sprinten învățător din epoca postharetică, având îndemânarea 
de a vorbi..., el stârneşte admiraţie la congresele breslei sale. 


130 APOSTOL STAN 


Politicienii îl privesc cu lăcomie și se gândesc cum l-ar putea 
achiziționa. El însuşi o simte, se simte. Ambiţia răsare în capul 
pedantisat de o pedagogie copilărească și învechită, a excelentului 
învăţător care n-a scris și n-a creat nimic și care, de acum înainte, 
sigur de sine nici nu va scrie, nici nu va crea“'?. 

Spre a-l determina pe lorga să înțeleagă sensul exact al 
acordului dintre el și Maniu, Mihalache trimitea la Vălenii de 
Munte, pentru a da explicaţii, pe V. Madgearu și D. R. loaniţescu77. 
El însuși, într-un ultim efort de a-l avea alături, într-o scrisoare 
din 21 septembrie îi explica înțelegerile survenite între el și Maniu. 
Insista asupra condiţiei pusă de ţărănişti, ca la președinția PNȚ să 
se afle Iuliu Maniu, deși acesta propusese ca omul consacrat în 
funcţia supremă să fie ales de naţionali din mijlocul membrilor 
lor. Mihalache își încheia demersul exprimând sentimentul că 
fuziunea era un act important „pentru viitorul statului român“, atât 
de mult așteptat de „masele partidelor noastre și de întreaga opinie 
publică a Țării“78. 

Iorga însă se considera marginalizat, încât la 20 octombrie 
când ambele partide se convocau în congrese spre a consacra prin 
vot PNȚ, refuza să participe, exemplul lui fiind urmat și de unii 
conservatori democrați. Dr. Lupu, care o combătuse inițial, se ralia 
apoi fuziunii. Se desemna și ierarhia conducătoare cu luliu Maniu 
ca președinte, flancat de o delegaţie permanentă în care se adăugau 
Ion Mihalache, Al. Vaida-Voevod, dr. N. Lupu, Pavel Brătășanu, 
Mihai Popovici și Virgil Madgearu. C. Stere figura la _ eșalonul 
doi al conducerii, membru în Comitetul central executiv”?. 

Crearea PNȚ - susținea el, la 10 octombrie 1926 - semnifica 
„confluenţa celor două ape ale democraţiei românești“, care porniseră 
de pe același versant național, puneau în comuniune „sufletul 
țăranilor de pretutindeni““%. Noul partid - cum adăuga el mai 
târziu - cimenta organic pe români prin obiectivele democratice 
preconizate a înfrăți o naţiune despărțită de veacuri nu numai de 
stăpâniri străine, ci şi de un şir de legislații și moravuri moștenite 
„dintr-o lungă tradiţie de fanariotism“. PNȚ spărsese „zidurile 
despărțitoare de suflete“, reaprinzând flacăra unui ideal de dreptate 
socială în România Mare“!. 

Organizaţia lui Mihalache și Maniu se constituie ca un puternic 
partid de alternativă la liberalism, acestuia fiindu-i opus din acel 
moment o forță politică reprezentativă pentru aspiraţiile şi interesele 
maselor ţărăneşti în general, ale păturilor mici și mijlocii orăşeneşti 

i ale unei părţi a intelectualităţii legată de democraţia rurală82. 
În acest context, atât el, cât și Virgil Madgearu8 se lansau în 
explicaţii privitoare la accepțiunea doctrinei țărăniste, înțeleasă ca 
o modalitate de extrapolare și focalizare a unor interese specifice 

în vederea rezolvării lor nu prin anihilarea altor aspirații, ci, 
dimpotrivă, prin corelarea lor în spiritul unei armonii sociale. Pe 
asemenea cale, PNȚ acţiona pentru desființarea „luptei de clasă“, 
adică a înfruntărilor violente dintre anumite segmente sociale. 


* 


În răstimpul 20 octombrie - 10 noiembrie 1928, în calitate 
de şef al PNȚ pentru vechiul Regat, Mihalache este supus la 
puternice încercări în acțiunea de agregare şi sudare a unor 
organizații devenite atât de pestrițe. În unele județe se auzeau 
contestaţii categorice ale unor veterani ca Diaconescu-Pucioasa, 
Rocșoreanu, Giuglea, Rioșeanu etc., care respingeau categoric 
fuziunea, întrucât aducea îngroparea țărănismului din interior, de 
către takiști şi mai ales de către „monștri ardeleni“. Din Dolj, 
Galaţi, Buzău etc., Mihalache primea avertismente că ideea țărănistă 
va fi „mult compromisă“, pentru că takiştii, mai experimentați și 
mai culți, dar și adepți ai metodelor oculte, îi marginalizau pe 
ţărănişti care erau oameni deschişi. În Dolj, organizaţiile erau 
asaltate de tot felul de oportuniști, de la reconvertirea averescanului 
Vilgil Potârcă până la infuzia de naţionali. În atari condiții, primii 
țărăniști încercau sentimentul că erau abandonaţi unor „ciocoi 
conservatori“. Obiceiul acestora de a face din partid instrumentul 
unor interese personale contaminase acum chiar organizaţii din 
Muscel, unde mimetismul și clientelismul politic prindeau rădăcini8€. 

O atare atmosferă de frustrare țărănistă este speculată de dr. 
N. Lupu care, prin disidența creată în noul partid, în februarie — 
martie 1927 provoca frământări în organizaţii judeţene. La 6 martie, 
Comitetul PNȚ Teleorman se solidariza cu Mihalache și Maniu, 
dezaprobând pe dr. Lupu. Din Ialomița, la 8 martie, lui Mihalache 
i se cerea să aprobe hotărârea de a-l exclude pe fostul conservator 
democrat M. Cantacuzino. Mihalache decidea convocarea imediată 
a Comitetului judeţean „pentru a elucida spiritul și tendințele acestui 
act şi a înlătura orice echivoc în interesul liniei leale“ față de 
PNȚ. Dar echivoc existase și în organizaţia Prahova, unde, în 
1927, șeful organizației promovase o alianță electorală cu comu- 
niștii55 

Toate aceste frământări, fără a fi predominante, erau simpto- 
matice, pentru modul nefavorabil cum fusese primită fuziunea în 
unele judeţe. De aici preocuparea specială a lui Ion Mihalache 
pentru aprofundarea programului partidului, în primul rând prin 
difuzarea publicisticii acestuia, „Țărănismul“, „Dreptat = recent 
apărută - și alte materiale informative sau ideologice d 

Pentru agregarea PNȚ, Mihalache își întărea legăturile cu 
intelectualitatea satelor, cu învățătorii. Cei tineri vedeau în el un 

model, unii cerându-i a-l face „părinte sufletesc“, să-i cunune 
potrivit tradițiilor din Muscel și Argeș. În vara anului 1925, el 
patrona Congresul lor desfășurat la Chişinău. I se cerea de către 
unii învățători protecţia împotriva pestei fie ca autori de 
manuale, fie în apărarea catedrei În mai 1927, în Camera 
Deputaţilor, dezbătându-se un proiect de lege privind salarizarea 
funcționarilor publici, el pleda insistent „ca un șef de grup corporativ“ 
pentru un amendament în favoarea învăţătorilor. M. Manoilescu, 
autorul proiectului, îi dădea în parte câștig de cauză şi datorită 
„simpatiei“ pe care i-o purta. Tineri studioși în străinătate, lipsiți 
de mijloace materiale, vedeau în el un posibil sponsor pentru 
desăvârșirea pregătirii universitare“S. 

Ca principal exponent al țărănismului, el se interesează de 
consolidarea organizațiilor cooperatiste. La 23 ianuarie 1927, par- 
ticipa la Craiova la Congresul băncilor populare din Oltenia, Banat 
și judeţele Olt şi Sibiu. Văzut ca un fel de arbitru al cooperaţiei, 
în ianuarie 1928 primea reclamaţii din Buzău că, un învățător, 
Iacob Gogan, administrând în obște o pădure de 135 de pogoane, 
arătase lăcomie și hoție pe seama țăranilor”, 

Devenit cel mai mare partid politic de alternativă din ţară, 
PNȚ aspiră firește la promovarea lui la putere. Dar dobândirea 
acesteia continua a fi apanajul unor forțe oculte, din Palat și din 
sânul PNȚ. La 4 iunie 1927, locul lui Averescu era luat de un 
guvem Barbu Ştirbei, de uniune națională, care părea menit a 
organiza alegeri pentru un cabinet politic. Numai că, în fapt, Barbu 
Ştirbei facilitează tranziția spre o nouă guvernare liberală, instalată 
după câteva zile, la 21 iunie. 

Cum se explică un atare joc anticonstituțional care irita, în 
fine, și pe generalul Averescu, răsturnat de la putere intempestiv 
și atât de nedrept, el însuși căzând victima acelorași forțe oculte 
care, în două rânduri, li se asociase pentru a ajunge la cârma 
țării? Liberalii consideră pe Averescu - și de data aceasta - drept 
un om politic de falsă alternativă, dacă nu să le promoveze cu 
fidelitate interesele, cel puţin să împiedice pe adversarii lor reali, 
naţional-țărăniștii, întăriți acum prin fuziune, să li le afecteze 
printr-o politică total opusă. Garanţia unor atari calcule era asigurată 
de domnia lui Ferdinand 1 care, la 4 ianuarie 1926, transmitea 
succesiunea la tron în favoarea minorului Mihai. Regele însă, de 
mai multă vreme bolnav, murea fiind înmormântat la Curtea de 
Argeș, la 24 iulie. Prerogativele lui erau preluate de o regență — 
prințul Nicolae, patriarhul Miron Cristea și Gh. Buzdugan - aflată 
sub obediență liberală. 

Ion Mihalache interpreta toate aceste manevre politice drept 
acte anticonstituționale. Adept al principiului „regele domnește, nu 

guvernează“, victimă în mai multe rânduri ale unor ilegalităţi 
inclusiv prin ţinerea la distanță de putere, el contestă amestecul 
Coroanei în viaţa politică. În ianuarie 1927, la Craiova, în timp 
ce regele era un muribund, Mihalache pleda pentru repunerea în 
atribuţii a prințului Carol, căci regența înălța pe tron un partid 
politic cu prerogative de monarh, dar fără răspunderea morală a 
acestuia”. 

Și pentru că asemenea mișcare de contestare a succesiunii se 
amplifica în împrejurarea bolii și morţii regelui, liberalii nu au 
încredere în capacitatea lui Averescu de a stăvili un atare curent 
de opinie. Cu o lună înaintea morti lui Ferdinand I, la 21 iunie 
1927, ei reveneau la cârma țării. Intr-un atare context, în PNȚ 
surveneau discuții aprinse. Mihalache și Gr. lunian susțineau 
necesitatea unei poziții hotărâte împotriva regenței, printr-o declarație 
publică de nerecunoaștere a ei, combinată de o acțiune pentru 
înscăunarea prințului Carol. Cei doi erau combătuți de C. Stere 
care, avându-l alături pe Maniu, susținea că această atitudine ar 
îndepărta partidul de posibilitatea preluării puterii?!. 

Cert este că asemenea contestaţii legalist constituționale erau 
nesocotite de liberali. Aceștia, în temeiul unor alegeri trucate în 
care naţional-țărăniştii erau din nou persecutați”?, își consolidau 
puterea pe fondul dezvoltării unui curent de opinie procarlist%. Și 
pentru că lonel Brătianu considera că era îndrituit legal să-l curme 
în fașă, deschidea un proces răsunător lui Mihail Manoilescu, un 
înfocat susținător al principelui Carol, care media contacte între 
acesta şi oamenii politici adepți ai restauraţiei. La 14 noiembrie 
1927, în fața Consiliului de Război, Mihalache era martor al 
apărării, într-o atare calitate mai fiind citați Iuliu Maniu, V. 
Madgearu, N. Iorga, Al. Averescu” etc. Mihalache sublinia că 
Manoilescu reprezenta „sentimentul general al țării“. Chestiunea 
lui Carol ar fi ușor de rezolvat dacă un singur om ar voi-o, Ionel 
Brătianu. „A lucra pentru aducerea prințului Carol nu este și nu 
poate fi un delict“, căci revenirea lui însemna nu tulburarea, ci 
garantarea ordinei publice”5. Declaraţiile lui demonstrau totodată 
caracterul de lege ordinară al actului din 4 ianuarie 1926, faptul 
de a acționa pentru schimbarea lui nu constituia o crimă, cum 
susținea apărarea, întrevăzând posibilitatea revocării acestuia. În 
consecință, M. Manoilescu nu se făcea vinovat de nici o culpă. 

Acuzatul care, spre deosebire de alți martori, nutrea față de 
el „un sentiment mai cald“, fusese impresionat de acea pledoarie 
francă, apreciind-o drept o culminaţie oratorică și de „eleganță 
sufletească“. Şi cum Mihalache, după pledoarie, se așezase la 
dreapta lui Averescu, ce vorbise în același fel, lui Manoilescu i 
se părea a vedea în acea clipă o „unică întovărășire... dintre 

generalul cel mai glorios al războiului și figura cea mai reprezentativă 
pe care o dădea vieții publice țărănimea din Marea Românie“. 
Carol însuși, impresionat de atitudinea lui Mihalache, ţinea să-l 
întâlnească în străinătate, în primăvara lui 1928, dar liderul țărănist 
n-a dat curs invitaţiei”*. 

În ţară însă, moartea neașteptată a lui Ionel Brătianu îl aducea 
în prim plan la 24 noiembrie 1927 pe fratele său, Vintilă Brătianu. 
Politica acestuia de monopolizare a comerțului de cereale - în 
detrimentul micului producător - prin mijloace financiare (un 
trust-bancar), de transport şi antrepozite, Mihalache o combătea 
energic”. Împreună cu Maniu, el relansa lupta pentru îndepărtarea 
liberalilor de la putere, a cărei deținere o considera o uzurpare. 
Iorga și Averescu se arătaseră disponibili să i se asocieze, dar 
oferta generalului era respinsă datorită modului în care, de dragul 
puterii, în două rânduri, servise indirect scopuri liberale. În ianuarie 
1928, Mihalache declara că împotriva guvernului se va organiza 
o „rezistență cetățenească“, ceea ce însemna o acţiune de jos 
pentru a impune respectarea legii, aducând în neputinţă „pe jan 
să abuzeze de arma sa, pe primar să fure certificate, pe judecător 
să fure voturi, poliția să împiedice adunările şi manifestațiile“%8. 
Era proclamată o luptă efectivă pentru apărarea legalităţii, nesocotită 
în multe din instituţiile țării chemate a o respecta. 

În aceeași lună ianuarie, în timp ce Maniu vizita organizațiile 
de peste Carpaţi, Mihalache parcurgea vechiul Regat, trecând și 
în Transilvania, la Făgăraș, la 5 februarie. Conferinţele lor atrăseseră 
„un mare număr de săteni“9. Reuniuni similare se țineau și în 
Bucureşti, mai întâi în săli, iar apoi în piețe, ca aceea de 40.000 
oameni din 18 martie, când fuseseră aduși țărani, unii tocmai din 
Dolj100, Mihalache, adresându-se mulțimii în termeni ostășești, 
împreună cu V. Madgearu și alți vorbitori - unii din partea 
social-democraților și naționalilor lui Iorga, asociați în acel protest 
—, cerea regenței să facă schimbarea de guvern, căci altfel puterea 
va fi obținută prin asaltul maselor populare'“!. 

Mihalache - potrivit lui A. Călinescu -, spre deosebire de 
Iuliu Maniu care nu-i agrea punctul de vedere, ar fi dorit ca în 
acele împrejurări să se agite chiar chestiunea prințului Carol, care 
nu putea fi evitată, căci în caz contrar acesta ar dezvolta o acțiune 
pe cont propriu. Apogeul acelei campanii de răsturnare a lui Vintilă 
Brătianu era atins la 6 mai, la Alba Iulia, unde PNȚ reunea 
150.000 oameni. Manifestări similare au avut loc și la București, 
Craiova, Brăila și Cernăuți. În acea atmosferă, Carol - aflat la 
Londra - ar fi încercat să vină în țară, dar autoritățile britanice 
i-au zădărnicit planul. Liderii ţărănişti nu-i cunoșteau acele intenții, 
cu excepția lui Mihalache care le aproba. Îi comunicase însă să 
nu aducă pe Elena Lupescul02. Și dacă prințul i-ar fi disprețuit 

sfatul, ar fi fost hotărât — potrivit aceluiași A. Călinescu - să fie 
primul care să tragă în el!03, 

La Alba Iulia, Mihalache se plasase pe o poziție radicală cu 
privire la funcția atribuită acelei adunări protestatare. Dacă Maniu 
o concepea ca o manifestare solemnă și pașnică destinată să dea 
regenței un fel de ultimatum privind îndepărtarea liberalilor de la 
putere, el voia ca, printr-un marș în direcția Capitalei, masele de 
protestatari să aducă chiar demisia lui V. Brătianu. Maniu însă 
și-a impus punctul de vedere, atenuând un radicalism cu alură 
revoluţionară. j 

În acţiunea de răsturnare a liberalilor, național-țărăniștii reușiseră 
să-și atragă concursul unor ziare ca „Dimineaţa“, „Adevărul“, 
„Lupta“, „Curentul“, „Cuvântul“104 etc. Ion Mihalache, prin lon 
Răducanu, dar mai ales prin amiralul Dan Zaharia, determinase 
pe Pamfil Șeicaru - unul dintre ziariștii influenți - să se angajeze 
pe o asemenea cale. La 6 noiembrie 1928, el fusese „câștigat“, 
renunțând la „pornirile“ pătimașe și nedrepte contra acestui partid. 
Pusese, printre condiţii, să-l întâlnească, în seara următoare, chiar 
pe Mihalache105. 

Presiunile național-țărăniștilor, combinate cu alte demersuri ale 
unor factori ai opiniei publice făceau certă, printre oameni, con- 
vingerea că „ziua mântuirii este sosită“. Căci anii îndelungaţi de 
guvernare a liberalilor, cu mari înfăptuiri, dar și cu dramatice 
deficite de legalitate și dreptate socială, îi făcuseră detestați în 
rândurile straturilor de jos ale poporului. Din aceste motive, după 
ce erau învinse tergiversările regenței, intenţia ei de a impune un 
guvern de uniune naţională sub conducerea lui N. Titulescu, la 
10 noiembrie erau promovați la cârmă naţional-țărăniștii. Speranța 
care anima atunci sufletele multora dintre aderenții lor era că „Țara 
şi Legalitatea“ vor reînvia prin îndepărtarea „hidrei liberale“ care 
ar întruchipa oligarhia!06. 

X 
Un model cooperatist 
pentru mica agricultură 


Ion Mihalache prelua funcția de ministru al Agriculturii şi 
Domeniilor, la 10 noiembrie 1928, într-un guvern Iuliu Maniu în 
care, printre alții, se mai aflau Al. Vaida-Voevod, la Interne, G. 
G. Mironescu la Externe, Gr. Iunian la Justiție, Mihai Popovici 
la Finanțe, V. Madgearu la Industrie și Comerț etc. Era un cabinet 
care promova în funcții de răspundere personalitățile de prim rang 
ale național-țărăniştilor. Primele impresii externe favorabile îi veneau 
din Franța, Cehoslovacia și Internaționala Agrară, într-un context 
în care șeful guvernului, Iuliu Maniu, era văzut ca un element de 
închegare a unei solidarități naţionale bazată pe drepturi depline 
pentru minorități. Posturile de miniștri, precum și cele subalterne 
fuseseră îndelung chibzuite în zilele anterioare. Mihalache a avut 
neîndoielnic un rol în configurarea listei demnitarilor guvernamentali, 
dar și în desemnarea candidaţilor pentru alegerile parlamentare. 
Amiralul Dan Zaharia îi solicita sprijinul atât pentru el, cât și 
pentru ziaristul Pamfil Șeicaru. Primul sugerase lui Mihalache 
modalitatea de reorganizare a Ministerului de Război. Tot Dan 
Zaharia care, susţinut de prințul Nicolae, ar fi dorit să conducă 
departamentul Marinei, îl ajutase pe Maniu să alcătuiască cifrul?. 

Ajuns pentru a doua oară în fruntea Ministerului „Pământului 
și al Dreptăţii țărănești“ - cum era numită popular instituția sa — 
Mihalache continua a-și îmbrăca costumul tradițional din Muscel: 
pantaloni și cămașă albă, cu vestă neagră închisă. De prezenţa lui 
în fruntea acelui minister erau legate cele mai mari speranțe. De 
aici telegrame de „dragoste și încredere“ pentru „neprețuita“ lui 
muncă menită a aduce prosperitatea ţăranului. Atari sentimente, 
dar și revendicări îi erau exprimate la minister de numeroase 
delegații de țărani. Paul Bujor, unul din fondatorii țărănismului 
din Moldova, îi cerea şi el o întâlnire, să-i spună „multe'“3, 

Acel interes enorm față de Ministerul Agriculturii şi Domeniilor 
era dictat de necesitatea emancipării micii proprietăți de sub povara 
unei fiscalităţi și taxe care aduseseră „ruinarea producătorilor 

agricoli“4. Sintetizarea priorităților economice din acele momente 
fusese excelent formulată - într-o epistolă către Mihalache - de 
Ioan R. Vlădilă din Rușavăţ, Buzău, care-i cerea: Să dea pământ 
țăranilor neîmproprietăriți, punând în aplicare primul lui proiect de 
lege. Căci „boierii“, ca să-și salveze moșiile, le-au plantat cu 
livezi de pruni, nuci și duzi, după votarea legii liberale din 1917. 
Tot astfel, să nu mai fie exceptate de la expropriere moșiile de 
deal sau de munte. Să se soluţioneze chestiunea izlazurilor, unele 
constituindu-se, iar altele completându-se, la munte și deal. Să se 
oprească exportul produselor necesare consumului intern pentru 
ieftinirea traiului. Importul mărfurilor de lux, inclusiv rujul și pudra, 
să fie oprite, liberalizându-se acela al mașinilor și uneltelor agricole. 
Ridicarea prestigiului țării în străinătate ca o condiție a întăririi 
valutei naţionale”. 

Erau așteptări populare extrem de mari care, în unele cazuri, 
se amplificau chiar de demnitari judeţeni, îndată după instalare. 
Din aceste motive, Mihalache cerea prefectului de Tutova să 
înceteze „propaganda“ care contravenea programului ministerului 
lui, căci altminteri o făcea pe propria răspundere. El spera ca, o 
parte din acele așteptări, să se împlinească - cum recomanda 
autorităţilor subordonate - şi prin implicarea acestora în unele 
activități obşteşti: clădirea de școli, spitale, poduri, drumuri? etc. 

Una din grijile lui ca ministru consta în asigurarea cultivării 
pământului prin folosirea condiţiilor optime de climă și timp, de 
unde și legăturile cu consilierii agricoli judeţeni care îi furnizau 
informaţiile solicitate privitoare la semănături și seminţe, inclusiv 
despre calitatea acestora. În dorința de a afla realitatea cu exactitate, 
când constata informaţii contradictorii din aceeași sursă, cerea să 
i se spună „adevărul“. Pentru cunoașterea acestuia, el făcea vizite 
- ca, de pildă, în 1930, în Basarabia, unde parcursese. fiecare 
județ. Contactase Camerele de agricultură din acea provincie, 
constatând, apoi, existența de specialiști agricoli, cu multe grajduri 
de reproducători și centre de distribuire a seminţelor selecționate 
date de ministerul lui. Fusese chiar impresionat că, la Orhei, exista 
chiar un centru științific pentru studiul solului și aerului, a penetraţiei 
soarelui și ploii etc. Contacte similare cu satele pretindea, în județe, 
și parlamentarilor care le reprezentau“. 

Ca un veritabil agronom, îşi propunea a stimula „mintea și 
hărnicia plugarului“, într-o țară în care agricultura continua a fi 
ocupaţie rutinieră. Cele mai multe produse agricole - aprecia el 
— erau realizate nu de țările cu cele mai fertile soluri și cu nivelul 
cel mai mare de precipitaţii, -ci de acelea cu un nivel mai mare 
de învățătură, hărnicie și cooperative mai bine organizate. Pământului 
sărac, omul deștept i-a găsit leacul, prin îngrășare și irigație. De 

aici dorința lui de a „ilumina“ pe țărani, luând drept model 
Danemarca, Olanda și Elveţia”, prin intermediul a 12 „scrisori 
către plugari“, care urmau a fi difuzate de Camerele agricole, cum 
le cerea el printr-o circulară din august 192910. Scrisorile, care 
cuprindeau o serie de cunoștințe utile cu caracter agrotehnic, erau 
ridiculizate de N. Iorga. Mihalache era văzut ca un imitator al 
apostolului Pavel în relaţiile cu Corintenii, preocupat nu atât de 
propășirea agriculturii, cât mai ales de interese de partid!!. 

Ministrul însă se confrunta cu mari dificultăți provocate atât 
de seceta periodică ce lovea anumite zone, cât și de criza economică 
survenit la scară mondială și resimţită cu toate efectele ei grave 
pe toată durata guvernării național-țărăniste. Foametea îndeosebi 
din Basarabia, Moldova și parţial Muntenia, unii dintre țărani 
ajungând să se hrănească cu „tărâțe“, o combătea prin furnizarea 
de ajutoare stabilite de o comisie specială. În județul Prahova, de 
pildă, țăranii se deplasau în grupuri la prefectură, de unde primeau 
150 vagoane de porumb!2. Pentru îmbunătățirea situaţiei alimentare 
din primăvara lui 1929 el distribuise, astfel, 14.000 vagoane de 
porumb!3. 

Numai că, surprinsă de o puternică criză, agricultura românească, 
cu precădere aceea țărănească, trebuia apărată nu numai de calamități 
naturale, ci și de consecinţele unei politici nefaste aplicate pe 
parcursul unui deceniu. Greșelile ajunseseră scadente. Căci micii 
agricultori, îndatoraţi la bănci pentru răscumpărarea loturilor atribuite 
în proprietate, prin dobânzi cămătăreşti de circa 30%, erau ruinați!4. 
În județul Prahova, de pildă, unii țărani nu mai dispuneau nici de 
inventarul agricol rudimentar, cultivându-și loturile cu tractoarele 
Camerei Agricole și caii armatei!5, 

Primele semne de îngrijorare față de efectele crizei agrare 
apăreau în primăvara lui 1929. La 10 martie, la București se 
constituia o Ligă agrară care-și propunea să acţioneze pentru 
întărirea proprietăților mici, înființarea unui credit ipotecar agricol 
și viticol, dezvoltarea cooperativelor agricole, învățământ agricol 
etc. Mihalache, căruia i se ceruse concursul, asigura pe președintele 
acelei organizaţii - Constantin Garoflid — că atât el, cât și guvernul 
vor face tot posibilul pentru „organizarea și prosperarea agricul- 
turii“ 10, 

Măsurile însă se lăsau așteptate, de unde reuniuni revendicative 
ale viticultorilor și pomicultorilor din zonele Argeș, Muscel și 
Vrancea, care la 24 și 25 iunie 1929 cereau lui Mihalache protejarea 
acestei activități economice. Reprezentanţii a 110 fabrici de spirt 
din produse agricole, reuniți într-un congres la 18 aprilie 1929, 
îi cereau și ei ajutor pentru a fi sälvați de „criza actuală“17. Situaţia 
însă nu se ameliora, ci, dimpotrivă, se agrava, cum însuși Mihalache 

semnala în Camera Deputaţilor, la 4 iunie 1930, când menţiona 
că întreaga agricultură, inclusiv aceea i ia cu precădere a 
micului producător, era afectată de criză!8 

Combaterea acelor efecte negative i se părea mai ușor de 
realizat în domeniul viticulturii și pomiculturii. La 4 iunie 1930, 
el propunea ca prin lege să se împiedice o supraproducție a acelor 
ramuri. Să se susțină spirtul din fructe și vinul prin taxe mari pe 
produsele respective obținute pe cale industrială, încât să fie protejaţi 
viticultorii și pomicultorii, în schimbul obligaţiei de a nu-și extinde 
plantațiile. Protejarea cultivatorilor de cereale era însă mai greu 
de realizat prin edictarea unei legi - cum i se propusese - de 
reducere a dobânzilor la 10-15%, amortizarea datoriilor pe termen 
lung, un preţ rentabil pentru cereale, scăderea preţurilor produselor 
industriale defavorizante pentru agricultori etc. Adept convins al 
economiei liberale, Mihalache respingea acele soluţii invocând 
argumentul că, întocmai ca în democraţiile lumii, guvernul 
național-țărănist nu putea dicta preţul mărfurilor 19, 

Criza agrară din ţară, dar și nevoia de a-și confrunta politica 
cu aceea adoptată în diverse state europene, ele însele supuse unui 
atare flagel, îl determinaseră pe Mihalache șă organizeze la București, 
între 7-10 iunie 1929, un Congres internațional de agricultură. 
Decizia lui rezulta și din faptul că PNȚ era membru al Internaționalei 
agrare20. De aici legături strânse cu partide politice similare din 
Europa și participarea, în mai 1928, la Praga, la o reuniune, unde 
Mihalache era însoţit de Vaida. Atunci întâlnise pe omul politic 
Milan Hodza, preşedintele Academiei Cehoslovace de Agricultură?! 
Mai stabilise contacte cu agrarieni din Cehoslovacia, Bulgaria, 
Franța, Olanda, Polonia?? etc. La congresul organizat de el participau 
numeroase țări, printre care Cehoslovacia, Germania, Franța, Belgia, 
Elveția etc. Invitase, pe lângă oameni politici, specialişti în agronomie 
și economie politică, nume de rezonanță europeană ca La 
(Elveția), Kampfmeyer (Germania), pe acesta din urmă rugându-l 
personal să onoreze congresul cu prezența“. 

Prezidat de Mihalache și axat pe discutarea unei problematici 
complexe cu privire la modalităţile de transformare a agriculturii 
într-o ramură economică prosperă, contribuind la creșterea nivelului 
de viaţă în întreaga societate, congresul insistase asupra rolului 
cooperaţiei, creditului și educaţiei. Ministrul Agriculturii şi Domeni- 
ilor asigurase — potrivit dr. ing. cehoslovac Ed. Reich — o desfăşurare 
„strălucită“25 a acelei reuniuni. Asemenea impresie nu era de 
circumstanță. Căci ziarul „La Defense Agricole Belge“ din 26 
iunie 1929, după ce prezenta un portret al lui Mihalache și menţiona 
că era „un adevărat ministru țăran“, îl elogia pentru organizarea 
„admirabilă“ a congresului. Imaginea lui externă se desăvârșea, ca 
a unui democrat, risipindu-se unele impresii confuze lăsate la 

instalarea sa în postul de ministru, când orientarea lui fusese 
interpretată a fi apropiată de comunism, inclusiv de unele ziare 
americane. Probabil sub impresia acelui congres, dr. Cumanoff, 
un „bătrân social țărănist“ bulgar - cum se autointitula - în august 
1929, îi dădea sfaturi pentru „binele și viitorul“ României întregite, 
accentuând asupra unor drepturi pentru minoritățile naționale. Să 
se teamă de macedoneni care ar fi fost teroriști2€. 

Tudor Arghezi, în „Vărul Mihalache“, gratula pe acesta cu 
expresii măgulitoare, subliniind, în plus, că uimise mai ales pe 
români prin_utilizarea unei limbi franceze pe care „nimeni“ nu 
i-o bănuia?7. Trebuie spus că românii, tentaţi în general să 
diminueze meritele unor conaționali, mai ales când erau ieşiţi de 
jos şi neșcoliți la marile „catedrale“ ale educaţiei, erau surprinși 
că el dezmințea atari prejudecăți vorbind „corect“ nu numai 
franceza, ci înțelegând chiar italiana, germana și engleza?8. 

Unul din câștigurile concrete ale acelui congres consta în 
coordonarea politicii agricole cel puţin cu Cehoslovacia. În acest 
sens, eforturile lui de a da o nouă direcție agriculturii românești 
constituiau o experiență pe care cehoslovacii doreau cel puţin s-o 
cunoască, în această privință solicitând informaţii - prin Academia 
Cehoslovacă de Agricultură - pentru a se ști „ce se face“ în 
România. Și nu numai din necesități academice, ci pentru a fi 
cunoscută și asimilată de toate școlile agricole din acea țară2?. 

Cu un larg orizont european, împreună cu Maniu, Mihalache 
este adeptul unor măsuri politice care să apropie statele europene, 
în primă fază prin intensificarea legăturilor economice. Aceasta 
era o premisă a concretizării ideii de federalizare a Europei, 
vehiculată îndeosebi de francezi*0. Într-un atare context, la 26 
iulie 1930, din Paris, George Moroianu comunica lui Mihalache: 
„Aici se urmărește cu cea mai mare atenție conferința agrară a 
României, Ungariei și Iugoslaviei“, sperându-se ca aceste state să 
realizeze un „bloc agrar“, văzut drept „sâmburele viitoarei Federaţii 
europene“3l. 


* 


Deținând o funcție cheie în guvernul național-țărănesc, Miha- 
lache evalua - din nevoia unor schimbări radicale, accentuate de 
criză - întreaga concepție economică de organizare și dezvoltare. 
Prin prisma evoluției țării în deceniul anterior, dominat de liberali, 
el făcea următoarele reflecții. Împroprietărirea țăranilor îi eliberase 
pe aceştia dintr-o stare vecină cu semisclavia. Dar condițiile lor 
nu fuseseră îmbunătățite în proporțiile așteptate. Tărănimea - 80% 
din populația agricolă - era stăpână asupra pământului, dar nu și 
asupra produselor acestuia din cauza unor prețuri scăzute, a taxelor 
porhibitive şi a tarifelor vamale ridicate??. Liberalii - guvernând 

direct sau prin intermediari ca Averescu - se ocupaseră aproape 
exclusiv de industrie, bănci și comerţ. Elaboraseră 400 de legi, 
dar din acestea doar circa 11 se refereau la agricultură. Fusese o 
politică mioapă, pentru că, prin pauperizarea micilor producători, 
înseși industria, comerțul și băncile — care nu se puteau dezvolta 
decât în corelație cu agricultura - erau amenințate, dacă nu cu 
închiderea, cel puţin cu atrofierea. O atare politică o dezaproba 
pentru că favoriza exclusiv capitalismul bancar și industrial, 
detrimentul „mulțimii“. Cele două ramuri își găseau rostul și locul 
numai ca „instrumente ale statului“. Acesta fusese — cum dovedise 
războiul reîntregirii naţionale - opera tuturor claselor sociale, dar 
osemintele care „se îngrămădesc mai mult“ la temelia lui a apartineau 
piogamor încât guvernarea în numele lor era justificată: 

Mihalache - în iunie 1929 - afirma în Camera Deputaţilor 
că sub noua guvernare viața economică „se va turna pe tiparele 
ei fireşti“, creându-se un nou echilibru între ramurile eit, Agricul- 
tura, într-un stat de țărani, trebuia să fie axul cardinal al întregii 
dezvoltări, furnizându-i-se toate condițiile financiare pentru o 
veritabilă înflorire’. Industrializarea era subordonată scopului 
menționat, căci nu se putea trece - cum își închipuiseră liberalii 
- de la o agricultură extensivă, quasi primitivă, la marea industrie. 
Era obligatoriu a fi parcurse toate etapele de dezvoltare progresivă 
a agriculturii terminând cu raționalizarea și prelucrarea produselor 
ei. Abia ulterior se deschidea calea pentru ca România să devină 
un stat industrial5€ 

Această reechilibrare a sectoarelor economiei naţionale o con- 
cepea prin deschiderea largă spre capitalul străin, care nu mai 
trebuia blocat de restricțiile liberale. Era de dorit concursul acestuia, 
ca singur și sigur mijloc de fiuctificare și fecundare a bogăției 
naţionale. În consecință, să i se deschidă porţile țării, căreia îi va 
impulsiona dezvoltarea37. În această privință, la 19 iulie 1929, 
intra în polemică cu liberalul I. G. Duca, acesta calificând autono- 
mismul lui Mihalache - opus centralismului - ca un instrument 
de „dezagregare naţională și socială“ internă. Tot astfel, capitalul 
străin n-ar fi de dorit, întrucât ar acapara și robi „marile instrumente 
ale economiei naţionale“, ţara transformându-se chiar într-o colonie. 
Califica drept demagogică acea interpretare, căci dacă românii în 
trecut, sub atâtea vicisitudini, nu deveniseră colonia uneia din 
marile puteri dominatoare, cum puteau ei să ajungă în acea situație, 
când pentru prima oară în istorie se aflau, cu toate ramurile, în 
cuprinsul României Mari? Neîndoielnic că ei vor prospera și prin 
autonomism local menit să stimuleze iniţiative și răspunderea prin 
eliminarea unui centralism birocratic, clientelar şi generator de 
corupție 

Prin prisma unei atari gândiri politice, Mihalache examinează 
atent necesitățile stringente ale economiei agrare, căreia, sub criza 

acutizată tocmai în momentele ministeriatului său, era decis să-i 
creeze făgașele progresului și prosperității atât de mult căutate. 
Căci în condiţiile de înapoiere în care fusese lăsată de guvernele 
anterioare, agricultura, pentru a depăși stadiul rutinier și de consum 
individul - îndeosebi pentru gospodăria țărănească - ar fi trebuit 
să realizeze: irigaţii, drenaje, ameliorări de soluri, îmbunătățirea 
rasei de vite, semințe selecționate, îngrășăminte, modernizarea 
utilajelor?’ etc. Privind marea proprietate care reprezenta doar 20% 
şi mica gospodărie țărănească copleşitor dominantă ca întindere, 
intenționa ca primei să-i atirbuie funcția de rezervor de semințe 
selecționate. Cea de-a doua ar fi urmat să înregistreze transformări 
esenţiale, devenind principala bază de produse agricole și vite 
pentru piaţă, inclusiv pentru industrializarea acelor materii prime“. 

Acele proiecte grandioase aveau nevoie de investiții. Mihalache 
evalua, în 1929, suma necesară la 1,2 miliarde lei, dar guvemul 
nu-i acorda decât 231 milioane lei din împrumutul pentru stabilizare 
şi dezvoltare?!. Fără a se lăsa descurajat, acționează energic pentru 
crearea cadrului legislativ aferent?. La 26 iulie 1929, în Camera 
Deputaţilor, menţiona că până în acel moment adusese 5 legi 
importante, dar spre a pune agricultura „pe brazdă“, mai trebuiau 
cel puţin 10-15 asemenea reglementări. Acestea se refereau la: 
selecționarea semințelor, încurajarea agriculturii (era o lege similară 
numai pentru industrie), cadastarea și cărţile funduare, comasări, 
colonizări, irigații, mutualitatea agricolă, pomicultura, viticultura, 
industrializarea agricolă? etc. Enumera, astfel, un vast domeniu 
de reglementat prin lege, care atestă cât de mari îi erau intenţiile 
reformatoare. 

În răstimpul martie 1929 — martie 1931 s-a elaborat și adoptat 
o legislație complexă privind cooperaţia; pescării și ameliorarea 
zonei inundabile a Dunării; circulația pământurilor dobândite prin 
împroprietărire; vânzarea pe credit a mașinilor industriale, agricole 
şi autovehicule; administrarea pădurilor; plantarea drumurilor pu- 
blice; pășunile; reorganizarea Casei Rurale; înființarea de izlazuri; 
ameliorarea terenurilor; restructurarea Camerelor Agricole, Creditul 
Agricol Ipotecart? etc. 

Propunându-și o evidență exactă a întregului patrimoniu funciar 
- în mai 1929 existând o echipă de operatori topometrit? — el 
descoperă 20.000 ha de pământ sustrase de la împroprietărire, pe 
care le restituia celor îndreptățiți46. La 20 august 1929 era elaborată 
legea privitoare la circulația pământurilor dobândite prin împro- 

ietărire 


În iulie, la dezbaterea ei de către deputați, Mihalache arătase 
motivele care o făceau imperioasă. Proprietarii a 6 milioane ha 
de pământ - potrivit unei legi din 1925 - nu puteau să-l ipotecheze 
pentru a obține credit sau să-l vândă pe piaţă, căci statul exercita 

un drept de preemțiune. Legea menționată, care fusese un instrument 
de fraude și corupție, căzuse în desuetudine“8. Se impunea a se 
crea o mică proprietate economică, eficientă și intensivă. Căci 
legile împroprietăririi creaseră loturi după criterii sociale. Agricultura 
mică nu se putea dezvolta în limitele a 5-10 ha, cum se practica 
îndeosebit în vechiul Regat. Tot proprietate țărănească era cultura 
între 10-50 ha, care predomina în Basarabia și Transilvania. Micile 
parcele trebuiau să se adapteze la tipul de cultură intensivă, încât 
legiuitorul era dator să încurajeze acel proce: 9, 

Mihalache propunea, de fapt, crearea cadrului legal pentru o 
agricultură țărănească mijlocie, de o întindere de până la 25 ha. 
Până la limita menţionată, pe calea unei selecțiuni naturale, pământul 
să dobândească dreptul să circule între țăraniS0. Dar să ajungă 
numai la cultivatorul care recurgea la regie proprie, respingând 
tipul de proprietate parazitară spre care aspirau cămătarii satelor, 
aceștia căutând pământ pentru speculaţii, iar nu pentru producție 
proprie. Mai prevăzuse în lege, pentru protejarea cultivatorului 
agricol, ca pământul acestuia să fie ipotecat doar de creditul 
ipotecar, ce nu va face operațiuni comerciale riscante. În caz de 
faliment al debitorului, vânzarea pământului lui survenea numai 
între țărani cultivatori. Aceste restricţii privitoare la calitatea cum- 

ărătorului - mai preciza el - erau specifice primei faze a reformei. 
n stadiul următor, pe măsură ce o agricultură țărănească mijlocie 
se constituia și dezvolta, se va legifera o „desăvârșită“ libertate 
în circulaţia proprietăţii funciare, indiferent de natura ei țărănească, 
moșnenească, răzășească sau moşierească5l. 

Prin modul în care concepuse o atare lege, Mihalache ajunsese 
în dispută cu N. Lupu și lon Răducanu. Acesta din urmă îi imputa, 
mai întâi, că nu proceda la revizuirea imediată a exproprierilor, 
pentru a se repara atâtea ilegalităţi și fraude în detrimentul țăranilor. 
El recunoștea necesitatea unei atare reglementări legislative, dar 
n-o putea realiza — potrivit normelor în vigoare — decât la majoratul 
regelui Mihai I. Mihalache era criticat de cei doi lideri ţărănişti 
de pe poziţii marxiste, întocmai ca deputatul socialist Lotar 
Rădăceanus2. Căci reforma lui Mihalache - abătut de la traiectoria 
lui politică - însemna încurajarea burgheziei în locul ţăranului 
muncitor şi crearea la sate a unei chiaburimi și a unui proletariat. 
Mihalache le demonstrează dubla natură a ţăranului: proprietar 
individualist și muncitor, faptul că în România la acea dată nu 
exista un proletariat, iar când va surveni un prisos de brațe de 
muncă la sate, acesta va fi absorbit fie de industria agricolă sau 
aceea mare în dezvoltare, fie de ocupaţii conexe, ca de pildă, 
creșterea vitelor pe bază de nutreţuri. Oricum, era preferabil ca 
agricultura mică să se dispenseze de braţele de muncă suplimentare, 
fără teama că acestea s-ar transforma în proletariat. Căci făcându-se 

din țărănime pivotul întregului program de dezvoltare a ţării, dar 
mai ales creându-se instituţiile specifice de credit, vor apare 
posibilităţi de prosperitate în această ramură pentru toate categoriile 
ei. 

Privind dezvoltarea agriculturii dintr-o perspectivă de ansamblu, 
Mihalache se dovedea același om politic realist care, ajungând la 
guvernare, nu-și abandona concepțiile, ci doar le modela spre a 
le face - în aplicarea lor concretă - concordante cu structura unei 
societăți bazată pe libertăți și proprietate particulară. Căci - cum 
îi replicase el lui Lotar Rădăceanu -, chiar dacă socialiștii lui ar 
veni la putere în România, întocmai ca laburiştii britanici, ar trebui 
să construiască în interesul clasei lor o legislaţie armonică cu 
tendințele generaleS3. Prin urmare, nu Mihalache se dezicea de 
doctrina țărănistă - cum susțineau atât N. Lupu și Ion Răducanu, 
cât și L. Rădăceanu -, ci aceștia înțeleseseră greșit accepțiunea 
dată de el conceptului de partid de clasă. 

Ca ministru al Agriculturii, Mihalache are de soluționat problema 
unor țărani din localităţi cu populaţie excedentară, îndemnați de 
autorităţi să se așeze ca coloniști în Dobrogea. Aici, dar și în alte 
părţi ale țării, erau întinderi mari de pământ insuficient populate, 
unde erau stimulaţi a se stabili tineri mai ales, care doreau să-și 
întemeieze gospodării, cu ajutorul statului. Acţiunea de „colonizare“ 
era de o anume anvergură, încât Mihalache mobiliza contribuția 
parlamentarilor din județele Brăila, Râmnicu Sărat şi Buzăus?. 

Judeţele Durostor și Caliacra erau privite ca un fel de El 
Dorado românesc. La 15 decembrie 1928, la Constanţa sosiseră 
503 macedoneni pentru Bazargic, dar fiind mijlocul iernii, întâmpinau 
dificultăți de cazare. Tot macedoneni, în mai 1929, soseau la 
Silistra, dar colonizarea lor aici era respinsă de Mihalache. Spre 
Caliacra mai ales, în primăvara anului menţionat, zilnic se îndreptau 
şi alți oameni, debarcând în cele șase gări ale județului. În zona 
de frontieră existau colonişti militari. Într-o comună - cum era 
informat Mihalache - 30 de colonişti, folosindu-se de arme, au 
semănat în proprietatea fraților PopofS5. 

Procesul de populare a unor moșii dobrogene, desfășurat uneori 
prin inițiative voluntariste, era urmărit cu atenție de ministrul 
țărănist, preocupat de a-l încadra în anumite norme legale. În 
acest sens el invită la București, pentru consultare, „birourile“ 
judeţene de colonizare, furnizând, totodată, semințe, cereale și bani 
pentru „desăvârșirea“ colonizării”, inclusiv construirea a 2000 de 
case57. Toate acestea aveau la bază o nouă legislaţie. Astfel, la 
26 iunie 1930, în Camera Deputaţilor prezenta două proiecte: unul 
pentru colonizare și altul pentru completarea și modificarea legii 
din 24 aprilie 1924 privind organizarea Dobrogei Noi. Plănuia 

„segregarea“ și comasarea pământului statului care, fiind dispersat, 
forma „obârșia principală a conflictului dintre coloniști şi populația 
autohtonă'“58. 

Ministrul Agriculturii veghează ca izlazurile comunale să nu 
fie afectate. În 1929, el scria consilierului agricol din Romanați: 
„Mi se telegrafiază că se parcelează izlazul din comuna Orlea. 
Vă fac răspunzător'“59. 

Fondul forestier al ţării, aflat sub responsabilitatea sa, era 
considerat o mare avuţie naţională, indiferent dacă se afla sub 
proprietatea statului sau cea particulară. În acest sens, semnificativ 
este un proiect, din 27 iunie 1930, pentru modificarea a două 
articole din codul silvic din 1910, în vederea protejării pădurilor, 
pretutindeni unde ponderea acestora scăzuse sub 25% din suprafața 
fiecărui judeţ. El înființase la Direcţia silvică serviciul plantării 
terenurilor degradate, menit a face împăduriri indiferent de natura 
proprietățiis0. Era motivul pentru care, în mai 1929, angajase un 
expert german în acest domeniu! 

Litigiilor privitoare la pădure le căuta calea legală de rezolvare. 
Direcţiunii Silvice Sighet îi indica să amâne până la noi ordine 
licitaţia pădurii Baia Sprie, care fusese dată ca izlaz comunei 
Negreia SiseștiS2, La 31 octombrie 1929, Aristide Blank îi cerea 
amânarea unui proces privind „pădurile basarabene“, spre a se 
finaliza negocierile între părți. Căci era o chestiune cu implicații 
internaționale în care erau amestecate comisii de reparaţii63. 
decembrie 1929, era angrenat în soluţionarea unui conflict între 
moţii din Munţii Apuseni și „jidanii“ care - prin corupție - 
instalaseră acolo două fabrici de cherestea, fără să posede „un 
metru cub de lemn cumpărat“. Primarul Clujului, Mihali, cooperând 
cu Mihalache pentru aplanarea unor atari conflicte, rămăsese 
„uimit... de concepțiile înalte și de energia de care dispune“. Lui 
Iuliu Maniu îi spunea: „De ce voi nu îmbrățișați mai mult pe 
acest om care, după câte mi-a spus, aceea ce vrea să facă nu 
mai este regățenism (adică superficialitate - n. n.), cum ziceţi voi, 
ci ardelenism. Căci nimeni din Ardeal nu a conceput rezolvarea 
problemei sociale în Munţii Apuseni, județul Someș și Maramureș“ 
mai bine decât Mihalache. Lucrările acestuia - printre care o linie 
ferată forestieră în Maramureș? - atingeau „sublimul“, încât de 
un asemenea om avea nevoie Ardealul. Liderul țărănist era apreciat 
și pentru rapiditatea de gândire. Lui Maniu, același Mihali îi 
spusese: ţie îţi trebuie prea mult ca să te gândești până să 


care voiau să deschidă o linie ferată îngustă în Banat, pornind de 
la Drencova. Eliza Brătianu, soția lui Ionel Brătianu, în auome+ ~ 

septembrie 1929, mai întâi prin Simona Lahovari și apoi, direct, 
îi propunea o întâlnire, spre a-i obține concursul pentru a înființa 
în zona Sinaia, un parc naţional de circa 8000 ha, fără vreun 
privilegiu. Patriarhul Miron Cristea îi solicitase „o părticică“ de 
pădure pentru mănăstirea Snagov, spre a se putea întreține cu 
lacul din jur. Mihalache însă conchidea că nu aceea era soluția, 
cu atât mai mult că pădurea pretinsă nu putea fi desprinsă de 
parcul naţional. Un proiect de instalare a unui sanatoriu TBC în 
zona împădurită a Câmpulungului era cerut pentru avizare îndeosebi 
din necesitatea de protejare a locuitorilor*?. 


* 


Creditul agricol, considerat un instrument indispensabil pentru 
propășirea micii agriculturi și „dezrobirea definitivă“ a ţărănimii 
— cum îl considera șeful organizației PNȚ Vâlcea, Dinu Simian 
— constituise una din obsesiile lui Mihalache, ca ministru. La 27 
iulie 1929, în Camera Deputaţilor, expunându-și proiectul de lege, 
menţiona că lucrase la redactarea lui timp de patru luni€8. Voia 
să se obțină bani pentru agricultură, suficienţi, ieftini și pe termene 
potrivite, dar și să emancipeze economic și social o țărănime ţinută 
sub o „tiranie“ liberală, de unde „ţipete“* din acea direcție. Era 
nevoie de capital cu dobânzi mici, încât să se scape de acelea 
înrobitoare de 20-30%. Căci creditele se acordau pe ipoteci și pe 
gajuri, dar și pe „cinstea personală“ a agricultorului. Prin dispoziţii 
speciale se facilita venirea capitalului străin, considerat ca „ploaia 
pentru pământ“. Deja - anunţa el la 26 iulie 1929 - în ţară se 
afla un reprezentant al grupului internațional de bancheri, cu care 
se trata constituirea creditului agricol. 

Acele proiecte frumoase consacrate prin legea din 20 august 
1929, spre a se concretiza, au necesitat un mare efort pentru 
găsirea investitorilor străini. În această privință, Mihalache mobi- 
lizează concursul colegilor lui din guvern, Virgil Madgearu și Ion 
Răducanu, dar și al membrilor legaţiilor României din capitalele 
occidentale. La 23 februarie 1930, aflat el însuși în străinătate în 
scopul menționat, era în dispută cu Madgearu - în acel moment 
la Bucureşti — pentru că dezavua Acordul de la Geneva. Madgearu 
arăta: „Mă surprinde atitudinea ta, deoarece ca și Titulescu v-aţi 
dat asentimentul. Dar n-aveţi decât să vă luați răspunderea să nu 
ratificăm“70. La un alt demers al lui Madgearu, la Geneva, 
Mihalache îi telegrafia din Capitală: „Rog fă toate stăruințele pentru 
realizarea grabnică a creditului“. O depeșă asemănătoare o expedia 
tot acolo, lui Lugojanu, căruia-i cerea să i se alăture primului, 
făcând „toate sforțările pentru realizarea creditului agrar7l. De- 
mersuri în aceeași direcție întreprindea și pe lângă ministrul 
României la Geneva, Antoniade. La Sofia, prin trimișii Bucureștiului, 

determinase pe reprezentantul Ligii Naţiunilor, Charron, să-l viziteze. 
La 4 mai 1930, cerea prefectului județului Vlașca să-l întâmpine 
pe acesta, oficial, la Giurgiu/2. 

Pe Ion Răducanu îl trimisese, în același scop, la Viena, unde 
se afla în primele zile ale lunii iunie 1930. Primea, astfel, informații 
că se crease un consorțiu financiar alcătuit din Warburg New-York, 
Union de langues Susse Ziirich și grupul Rottschild Viena care, 
din toamna anului menţionat, va procura credite din SUA pentru 
sud-estul Europei, inclusiv pentru România. Se indica necesitatea 
ca Madgearu să accelereze tratativele pentru soluționarea vechilor 
împrumuturi comerciale, alegând drept loc de conferință Ziirich, 
oraș opropiat de grupul deţinătorilor de titluri. lon Răducanu, care 
se deplasase şi la Londra, urma să ajungă la Paris. Mihalache 
cerea Legaţiei României de aici ca, prin atașatul ei comercial — 
Aurel Popescu, dar și prin Lugojanu și Potârcă - să intensifice 
negocierile de care până atunci era mulțumit, căci el - cum anunţa 
la 14 iulie 1930 - nu se putea duce la Paris. Toate aceste eforturi 
sunt încununate de succes. La 8 august transmitea lui Charles 
Rist, la Paris, „cele mai vii mulțumiri“ pentru ajutorul dat lui Ion 
Răducanu la reușita creditului agricol’. 

Concepând agricultura drept axa politicii economice a ţării, 
Mihalache o deschidea spre piețele externe în vederea regăsirii 
unor debușeuri pentru exportul de grâne restrâns în trecut, datorită 
politicii liberale de descurajare a producătorilor. În această privință, 
erau diminuate taxele de export”4. Dar, viitorul agriculturii românești 
nu mai putea fi bazat exclusiv, în afară de consumul intern, pe 
un comerţ cerealier cu lumea exterioară. Contactele cu aceasta 
trebuia să se bazeze îndeosebi pe exportul de animale, carne și 
produse industrializate ale unei atari materii prime. Era, evident, 
o idee de perspectivă, pe care Mihalache o vedea concretizată în 
exporturi nu numai în Austria şi Cehoslovacia - ca altă dată -, 
ci și în Italia şi Franţa. Aflată între Orient și Occident, România 
putea vinde în exterior atât animale - de unde interesul lui în 
creşterea în herghelii a cailor de rasă —, cât și reproducători, 
inclusiv în Turcia, Grecia şi chiar Egipt. De aici primele lui 
măsuri în direcţia zootehnizării țării potrivit structurii ei de mică 
proprietate, prin stimularea construcției de grajduri comunale și 
distribuirea de reproducători”7. 

Țara însă trebuia dotată cu silozuri, îndeosebi la Constanţa, 
poarta maritimă a comerțului extern. Din acest motive, Mihalache 
insistă ca o asemenea zestre să fie dezvoltată. Recurge, astfel, la 
concursul al „12 olandezi oaspeţi, pentru silozuri“, care în vara 
lui 1930 se aflau la Constanţa. La aducerea acestora în țară, 
chemaţi probabil ca experţi, el pusese în mișcare pe atașatul 
comercial de la Haga78. : 

Dar, pentru a stimula exportul, îndeosebit pe acela de vite, 
avea nevoie de convenţii comerciale și veterinare, pe care liberalii 
le nesocotiseră în mare măsură. Austria, considerată o piesă 
importantă a comerțului cu produse agricole, reținea interesul lui 
Mihalache. Trimitea prioritar aici, în iunie 1930, pe Ion Răducanu, 
ministrul Industriei și Comerţului, eforturile acestuia conjugându-se 
cu acelea ale unor diplomați români din Viena. Emisarul lui 
contactase deputați agrarieni care, acordându-i lungi convorbiri și 
onorându-l cu două banchete, îl asiguraseră de sprijinul lor pentru 
îndeplinirea misiunii. Asistase chiar - la 2 iunie - la o ședință 
„memorabilă“ a parlamentului, informând pe Mihalache că convenţia 
comercială româno-austriacă se putea încheia dacă „contingentul 
importului de vite din România e însoțit de exportul de reproducători 
din Austria“. Și pentru că Mihalache dorea mai multe informații, 
solicitase ministrului României la Viena programul agrar detailat 
al guvernului austriac. Reglementări similare erau urmărite și în 
Belgia, prin Legația României, în vederea asigurării tranzitului de 
animale românești. Pe același lon Răducanu - aflat la 23 iulie 
1930 la Paris — îl trimitea la Berna să contacteze Loetschbergbahn 
pentru export de cereale din România”?. 

Punând în mișcare legaţiile țării din Occident pentru intensi- 
ficarea relaţiilor economico-financiare, Mihalache pretinsese căutarea 
unor experți în irigații și îndiguiri, prepararea peștelui, mașini 
agricole etc., spre a-i angaja. Liderul țărănist însuși recomandase 
adminsitraţiei pescăriilor Tulcea un entomolog. Interesat de sistemul 
„Zuiderzee“ în vederea îndiguirii unor zone ale Dunării, intenționase 
o vizită în Olanda, dar în mai 1929 n-o putea efectua. 

Agricultura României, al cărei fond funciar se afla în mâna 
țăranilor în proporție de 80%, nu putea prospera dacă nu se luau 
măsuri adecvate inclusiv pe planul învățământului agricol!. Pentru 
reorganizarea acestuia, fără prejudecăţi, studia modele europene, 
inclusiv pe acela sovietics2. Din aceste motive, în iulie 1929, în 
Camera Deputaţilor, aprecia că proiectul lui de școlarizare privea 
întreaga masă a plugarilor, fără deosebire de vârstă, sex și naţio- 
nalitate. Era, astfel, preocupat ca pe lângă școala agricolă pro- 
priu-zisă, să asigure o instruire corespunzătoare grmaselor populare“, 
chemate a urma unele cursuri de popularizare“”. Era ajutat într-o 
asemenea acțiune de iniţiativa unor preoți şi învățători de dezvoltare 
la sate, a „Universităţilor țărănești“8€. O funcție similară, după 
exemple din Austria, Germania și Cehoslovacia, o atribuia Camerelor 
Agricole, reorganizate printr-o lege specială în iunie 193085. 

Lui lon Mihalache i se datorează dezvoltarea învățământului 
superior agronomic. În legătură cu aceasta, el se consulta cu 
experții de marcă ai țării în domeniu, printre care G. lonescu-Siseşti, 
C. Garoflid de la Școala de Agricultură de la Herăstrău, Mihail 

Șerban, rectorul Academeii de Studii Agronomice din Cluj. Însuși 
oceanologul Gr. Antipa îi era unul dintre apropiaţi. La 28 aprilie 
1929, aflat la Malaga, în Spania, la un congres internațional, îi 
arăta un „sincer devotament“ Gh. lonescu-Sisești, din Germania, 
în ianuarie 1929, răspunzându-i la o epistolă, îi exprima o identitate 
„de idei, de structură sufletească și de năzuinţe etice“, consolidată 
de „sentimente afectuoase“ care vor fi trainice și rodnice. Puseseră 
împreună la punct dezvoltarea Institutului de Cercetări Agronomice 
care, în ciuda dificultăților materiale, se bucura de atenția sporită 
a lui Mihalache. Căci deopotrivă urmăreau - cum îi scria Siseşti 
- ca ţara să fie „dezlegată“ de chingile care o împiedicau să 
muncească și să producă, încât prin complinirea lipsurilor economice 
şi culturale să fie adusă „în rândul lumii civilizate“87. 

Într-un asemenea complex de relații cu marii specialiști ai 
epocii, în iulie 1929, Mihalache determina adoptarea de Parlament 
a legii de înființare a Academiei de Înalte Studii Agronomice, o 
instituție de grad superior, beneficiară de autonomia universitară, 
dar pusă la dispoziția Ministerului Agriculturii și Domeniilors8. 

* 


Hotărâtor pentru succesul noii lui politici economice cu accentul 
pe agricultură era cooperatismul, pe care Mihalache îl studiase și 
experimentase ani în șir, de unde și renumele lui intern, care îi 
aducea, de pildă, vizita - în 1930 - la Podgoria din Leordeni a 
"unui scriitor franceză”. Ca ministru, după ce examinase amănunțit 
modele europene în acest domeniu, inclusiv sovietic“, el valorifica 
procesul național de dezvoltare a acelei instituţii, raportându-l, 
pentru a-i da desăvârșire, la reușitele Olandei și Danemarcei. 
Considerate industrializate pe o asemenea cale, la nivelul Angliei, 
Germaniei și Franţei, cele două state nordice erau propuse României 
drept ţinte de atins prin cooperatism”l. 

În 1929, Mihalache își propunea să dea o mare extensiune 
cooperatismului, ca instrument indispensabil pentru o agricultură 
de mare randament în ţările de mici proprietari. Se putea, astfel, 
reconstitui cultura mare cerealieră, îndeosebi în zonele de câmpie, 
unde datorită fărâmițării loturilor, își diminuase mult producția. Or, 
cooperaţia, bazată pe dreptul asupra proprietăţii - aceasta putându-se 
transmite sau vinde - putea constitui acel substitut indispensabil 
pentru marea proprietate?. În atari condiții, prin mașini agricole 
și îngrășăminte, se executau culturi de mare eficiență. 

Acelaşi „asociaţionism cooperatist“93 era dictat de lipsa marilor 
capitaluri disponibile pentru a susține în condiţii echitabile pe micii 
producători. În această privință, Mihalache făcea o comparaţie între 
muncitori și țărani care, în anumite limite, acționau împotriva 
capitalului. Sublinia, astfel, că dacă primii veneau în conflict cu 

el în procesul de producție, cei de-al doilea, deși proprietari, se 
confruntau cu el în momentul vânzării produselor muncii lor. 
Capitalismul, adică băncile și o întreagă politică fiscală și financiară, 
amputa enorm veniturile agricole. Apărarea împotriva acelor excese, 
similare cu o spoliere sistematică a muncii ţăranului, era posibilă 
prin „societăți cooperative“, acestea mergând până la un punct în 
direcția luptei muncitorilorS4. Dar nu pentru desființarea capitalis- 
mului, ci pentru limitarea exceselor și a abuzurilor provenite din 
dominaţia lui absolută pe piaţa bancar-financiară. 

Remediul pentru, pedresarea mici agriculturi consta în „CO0- 
perativizarea satelor“95. Dar nu prin coerciţie, care de altfel nici 
n-ar fi fost posibilă într-o societate bazată pe proprietate, libertate 
şi instituții democratice.. Calea aleasă de Ion Mihalache era per- 
suasiunea. De aici îndemnurile lui către țăranii în primul rând din 
zonele de câmpie, dar și din acelea de deal și munte pentru 
organizarea în „tovărășii“ sau cooperative. Căci dacă la câmpie 
se puteau efectua astfel mari culturi cerealiere, la deal și munte 
se dezvoltau pomicultură, viticultură, creșterea animalelor, inclusiv 
industrializarea produselor acestora. Prin cooperaţie se procurau 
mașini și unelte mecanice de muncă, executându-se o serie de 
construcții în porturi, gări şi alte zone de contact cu piaţa internă 
și externă: magazii, depozite și silozuri pentru desfacerea produselor 
țărănești, în condiţii mai avantajoase în raj raport cu societățile comer- 
ciale care practicau prețuri de monopol 

Elementul cheie al planului de cooperativizare a agriculturii îl 

constituia creditul ipotecar, o bancă cu capital autohton de stat și 
particular pe care Mihalache acționa concomitent să o fondeze. 
Mai preconiza, în plus, o societate privată de credit funciar rural” 
El nu acționa însă pe un teren gol. La 26 iulie 1929, în Camera 
Deputito sublinia că, până la finele anului precedent, existau 
i mps 4700 bănci populare cu un capital de circa 3 miliarde 
ei? 
Băncile populare, numite și ale țăranilor, erau constituite dintr-o 
rețea de unități diseminate cu deosebire în sate din zone de deal, 
care acordau împrumuturi cu dobânzi mici. Ele erau controlate de 
învăţători şi preoți, iar din punctul de vedere al opțiunilor politice 
înclinau evident spre ţărănişti, fruntași ai acestora - inclusiv Ion 
Mihalache - contractând aici diverse împrumuturi. Fiind o formă 
de credit țărănesc specific vechiului Regat”, ele se extindeau şi 
în provinciile unite, după 1918. La Timișoara, de pildă, 60 de 
„coloniști“ din Transilvania şi Banatul sârbesc au constituit o bancă 
populară, dându-i numele lon Mihalache. Acesta se bucura de 
realizarea lor, dar nu accepta ca banca să-i poarte numele100. 

Reţeaua de bănci populare, sub guvernarea naţional-țărănistă, 
era antrenată într-un proces atât de extensiune a diverselor unități, 

cât și de federalizare!0l. Peste aceste structuri locale și regionale 
se ridica Banca Centrală Cooperatistă care, subordonată în trecut 
guvernelor, prin legea din 28 martie 1929 devenise autonomă. 
Oricum, tocmai pentru că se afla în slujba țărănimii, aceasta se 
identifica în mare măsură cu politica agrară promovată de Mihalache, 
constituindu-se ca un element indispensabil al sistemului de credit 
creat de el. Misiunea Băncii Centrale Cooperatiste era - potrivit 
lui — de a finanța dezvoltarea asociaţiilor micilor agricultori 02, cu 
dobânzi moderate de 12-14%, spre deosebire de băncile comerciale 
care percepeau sume duble. Și în ciuda marilor dificultăți financiare 
prin care trecea ţara, deja Banca Centrală Cooperatistă primise 
împrumuturi de la Banca Naţională, spre a se acorda bani țăranilor 
care voiau să-și vândă produsele prin cooperaţie. Se încerca 
eliminarea samsarilor din comerțul cerealier, atât cât era posibil. 
Îndemnând țăranii să-și vândă produsele pe o asemenea cale, 
Mihalache le promitea că, după depunerea cerealelor la magaziile 
de colectare, chitanțele primite puteau fi folosite la bănci103. 

Cooperaţia era concepută și ca o modalitate a comerțului cu 
amănuntul. Avocatul I. Stroescu îi propunea lui Mihalache crearea 
unor oficii comerciale care să înlăture negustorii de pe piaţă, 
consideraţi intermediari speculanți. Într-o societate în care foarfecele 
preţurilor mărfurilor industriale afectau profund veniturile precare 
ale ţărănimii, se preconiza a se cumpăra mărfuri direct de la 
fabrici, urmând, apoi, a fi distribuite țăranilor. Acestia, la rândul 
lor, să-și vândă produsele tot pe o asemenea cale!%, Evident că 
un asemenea sistem - respins de Mihalache - nu se putea impune 
într-o economie liberală, bazată pe concurență. Ţărăniştii însă, în 
anii guvernării lor, realizau unele forme restrânse de comerţ 
cooperatist cu amănuntul, în câteva orașe, cu deosebire în Bucureşti, 
vânzându-se pe piață produse achiziționate de la țărani. Cooperativa 
„Regele Ferdinand I“ din Ștefănești, Muscel, cu sprijinul Oficiului 
Naţional al Cooperaţiei, închiriase depozite în București, în piața 
Bibescu Vodă, unde puteau să-și trimită mărfurile și alte asemenea 
unităţi din ţară. Erau menţionate numele cooperativelor din 
Topoloveni și Drăgășani, fiind invitate să-și trimită produsele la 
Bucureşti. Se vindeau aici fructe, vin, ţuică și diferite produse 
agricole. Totuşi, un asemenea tip de comerț era dezagreat de 
negustori, care „unelteau“ împotriva lui. Însuşi primarul Dobrescu, 
în februarie 1931, încerca să-l „lovească“105. 

Mihalache pusese în aplicare pentru prima oară - cum menţiona 
la 19 iunie 1929 - o Regie cooperatistă pescăreascălW. Câteva 
mii de hectare cu bălți din regiunea inundabilă a Dunării - pe 
care o voia îndiguită - din Bistreț-Cârna-Nedeea, județul Dolj 
fuseseră asociate într-un sistem având gârle și zone inundabile 

comune. Pe o asemenea bază, asociase pescării într-o „cooperativă 
de muncă“, unităţile locale, pe sate, unindu-se într-o federală. 
Dorea ca un asemenea sistem să-l impună oP în ţară 
unde existau bălți, dar şi stufării şi fânețe!07. În acest sens, în 
august 1929, stabilise ca locul atribuit bisericii Snagov să fie 
exploatat de o cooperativă108, 

Asocierea cooperatistă ființa deja, pe alocuri, ca modalitatea 
de punere în valoare a unor mici exploatări de cărbune sau pădure, 
precum și pentru procurarea unor mașini agricole. Inginerul Plautinus 
Andronescu, profesor la Politehnica din Timișoara, era folosit de 
Mihalache drept consilier în alegerea celor mai bune mașini agricole 
pentru cooperativele de producție. 1 se sugera, astfel, înființarea 
unei „staţiuni de încercare“ condusă de prof. univ. D. Pompei. La 
4 iunie 1929, Mihalache pusese următoarea apostilă: „Primit ideea. 
Cerut un memoriu de la Pompei“109. 

Unele cooperative însă, puse sub administraţia unor oameni 
corupți, cădeau pradă unor atari tentaţii. De aici reclamaţii către 
Mihalache ale unor țărani, fie pentru că banii împrumutaţi de la 
banca populară fuseseră utilizaţi în chip fraudulos, fie pentru că 
se exercita „o speculă nerușinată“ chiar prin cooperativă, în de- 
trimentul „masei poporului“, care nu-și găsea loc de muncă. Pentru 
curmarea unor atari abuzuri care, printre altele, compromiteau în 
general instituția cooperatistă, Mihalache ordonase anchete, el însuși 
analizând cu atenţie un voluminos dosar privitor la cooperativele 
„Cărbunele“ şi „Binja din județul Muscel, care atesta un șir de 
ilegalităţi și falsuri! | 

XI 
Mihalache și Carol II 
(1930-1933) 


Guvernarea național-țărănistă, pe lângă criza economică, se 
confruntă cu criza constituțională facilitată printre alții de însuși 
Ion Mihalache care se pronunța tot mai accentuat, după preluarea 
funcției de ministru, pentru restaurarea pe tronul țării a principelui 
Carol. Totuși, la moartea regentului Gh. Buzdugan -— la 7 octombrie 
1929 - era prudent. El respingea ideea lui M. Manoilescu de a-l 
plasa pe Carol pe locul dispărutului, mai ales că însuși Maniu și 
alți lideri naţional-țărăniști considerau momentul neoportun. Potrivit 
lui Mihail Manoilescu, Mihalache, „cel mai onest sufletește dintre 
toţi, socotea că nu e pregătit terenul pentru venirea prințului și se 
temea că nu va putea fi păstrată liniștea în țară de la alegerea 
prințului ca regent până la întoarcerea lui“? 

Temerile lui Mihalache erau legitime, mai cu seamă că nu 
cunoștea nici adevăratele intenţii ale lui Maniu. Acesta, de comun 
acord cu Vaida și Mihai Popovici, făcea din succesiunea la regență 
un aranajament de familie, cu gândul ca pe o asemenea cale să 
se faciliteze cândva, în viitor, repunerea pe tron a prințului Carol. 
Aşa se explică faptul că la 9 octombrie era desemnat drept regent 
C. Sărățeanu. Aflând că acesta era cumnatul ministrului Finanţelor, 
Mihai Popovici, Mihalache devenea furios. Cerea demiterea acestuia, 
pe care o obținea, printr-o scrisoare publică adresată șefului 
guvernului, Iuliu Maniu. Din acel moment, restauraţia i se părea 
imperioasă, încât acționa pentru împlinirea ei. Și pentru că nu mai 
avea încredere deplină în Maniu care, din diferite motive, nu-i 
împărtășea toate amănuntele acțiunii de restauraţie, el conlucra cu 
Manoilescu și Grigore lunian. Acesta din urmă, interpretând greșit 
promovarea lui C. Sărăţeanu ca un plan făurit de Maniu, „un tiran 
ambițios“ care ar urmări proclamarea republicii, făcea eforturi să 
precipite restauraţia. Acţiunea lui de contactare şi concertare cu 
Carol purta girul politic al lui Mihalache, î în timp ce prințul Nicolae 
pregătea armataf. Intenţiile lui Carol îi erau transmise prin lunian 
și Manoilescu, încât la 23 mai 1930, spunea soţiei acestuia din 
urmă: „Sunt în așteptarea evenimentelor ce pregătiți“S 

Sosirea principelui în ţară, la 6 iunie, este rezultatul unor 
planuri insuficient concertate între guvem și Carol. Căci acesta, 
aflând de reticențele lui Maniu, inclusiv de faptul că i se destina 
funcția de regent, nu-l pune la curent pe șeful guvernului cu toate 
amănuntele sosirii, mai ales cu data acesteia. Mihalache, întâlnindu-l 
pe Maniu chiar în dimineaţa zilei de 6 iunie, aflase de la acesta 
că pierzând legătura cu Carol de patru zile, aflase abia atunci de 
venirea lui intempestivă. Maniu ar fi dat ordine la frontieră să-l 
supravegheze și să-i împiedice intrarea în țară. Mihalache se îndoia 
de executarea unor atari dispoziţii de către o armată contaminată 
de carlism. Părând chiar debusolat, șeful guvernului îi ceru să 
sondeze pe lunian, mai bine informat, de situație. Rezultă deci că 
unii miniștri erau implicaţi în acea „afacere“ în grade diferite, 
fiecare păstrând secretul ştirilor deținute sau transmițându-le pe 
șoptite. Dar surprinzător pentru Mihalache era că Maniu, după ce 
aflase sosirea deja a principelui la Băneasa, „a căzut pe scaun 
surprins, ca unul care nu se aștepta să sosească”. O atare reacție 
o punea sub semnul îndoielii, ceea ce denotă că cei doi nu se 
manifestau în deplină sinceritate. aceeași zi, la ora 11 noaptea, 
aflați la Preşedinţia Consiliului de Miniștri, cei mai mulți membri 
ai guvernului, cu excepția lui Mihalache, erau consternați de sosirea 
„incognito“ a lui Carol. Cel mai fricos era Madgearu, care se 
opusese întoarcerii acestuia. Calm și bine dispus, Mihalache îl 
tachină astfel: „Știi tu, măi, de mine este ușor, căci eu port cămașa 
pe dinafară; dar pe tine să te văd acum, pe unde ai să scoţi 
cămaşa“, 

În noaptea de 6 spre 7 iunie, Maniu întâlnea pe Carol la 
Cotroceni, unde fusese adus între timp de militari, de la Băneasa. 
Şeful guvernului, iritat de faptul că sosirea principelui îi scăpase 
de sub control, devenind un amestec de legalitate și conspirație, 
nu-i oferi acestuia decât funcția de membru al regenței, în locul 
lui C. Sărățeanu. Ambiția lui Carol de a deveni rege părea a se 
frânge de scrupulele legale ale lui Maniu. Numai că poziția acestuia 
nu fusese concertată îndeosebi cu Mihalache. Acesta, încă de la 
aflarea sosirii lui Carol în țară, considera că el trebuia ridicat la 
rangul de rege, ceea ce bucura atât pe lunian, cât și e Manoilescu8. 
Este ceea ce permitea lui Carol să aplice în relaţiile cu guvernul 
dictonul „divide et impera“. 

dimineaţa zilei de 7 iunie, la ora 6,30 dimineaţa, însoțit de 
Gr. lunian, ministrul Justiţiei, Mihalache s-a dus și el la Cotroceni. 
Pe scara Palatului cei doi miniştri erau întâmpinați de ofițerii din 
gardă care pronunțau în șoaptă: rege! rege! Contactând, în fine, 
pe Carol, acesta se simţea obligat să explice modul „clandestin“ 
în care intrase în ţară, când „a trebuit să forțeze nota şi să creeze 

acest act“. Cât priveşte dorința lui de a se înscăuna rege, părere 
împărtășită de Mihalache, acesta îl avertiza că, în general, PNT 
îl dorea ca regent, pentru că nu voia să contrazică actul din 4 
ianuarie 1926, pe baza căruia preluase puterea. Ca atare, cu armata 
de parte-i, principele era asigurat că se putea conta pe partid și 
Parlament, dar nu şi pe guvern”. 

Reveniţi de la Cotroceni la sediul guvernului, Mihalache şi 
lunian îi comunicau lui Maniu că împărtășeau ideea lui Carol de 
a deveni rege. Şeful guvernului, care îi oferise un loc în regență, 
era surprins de întorsătura lucrurilor, căci i se răsturna „tot planul 
de procedare“10. Într-un atare context de contradicție cei doi 
principali lideri ai naţional-țărănismului își expuneau vederile într-o 
ședință a guvernului!!. Mihalache, susținut de Iunian, combătea 
pe Maniu care pronunțase o filipică împotriva lui Carol. Primul 
cerea să se „deschidă ochii“, spre a fi văzută realitatea, căci 
guvernului îi scăpase iniţiativa, în fapt fiind vorba de o „lovitură 
militară“. Ceea ce trebuia făcut atunci era acoperirea unui fapt 
împlinit cu o procedură constituţională. Despre rezistență - cum 
propuneau unii - nu se putea vorbi, întrucât drumul lui Carol spre 
tron nu putea fi oprit. caz de refuz de a-l proclama rege, era 
posibilă o dictatură militară, zdrobirea creditului extern și intrarea 
PNȚ în opoziţie. Era o copilărie a se vorbi de Carol ca regent. 
Dat fiind faptul că armata se identifica cu voința lui, să i se 
acorde acel titlu, întrucât altfel - mai spusese Mihalache - vor 
surveni „zvârcoliri“!2. În această ședință, acesta sugera și formula 
juridică prin care principele să fie proclamat rege. Sugestia era ca 
Parlamentul să anuleze actul din 4 ianuarie 1926, prin care i se 
lua succesiunea la tron, lui Carol deschizându-i-se calea de 
moștenitor legitim. Credea că în acest mod guvernul nu era 
„sperjur“. Juriștii găsiseră „genială“ ideea menționată. 

Toată acea demonstraţie a lui Mihalache nu era convingătoare 
pentru Iuliu Maniu îndeosebi, dar și pentru Madgearul?. În fața 
refuzului șefului guvernului de a-și asuma răspunderea pentru 
instalarea lui Carol ca rege, Mihalache a intervenit decisiv spunând: 
„Îmi iau eu răspunderea. Dacă nu găsim calea, mă fac sperjur 
și-n 24 de ore Carol e rege, iar eu mi-am încheiat activitatea 
politică, mă retrag la Topoloveni“!?. Asemenea argumente au 
determinat înfrângerea lui Maniu în Consiliul de Miniştri, asupra 
căruia s-a exercitat şi o presiune de către o delegație parlamentară. 
Prezentându-se la guvern chiar în timpul şedinţei, i-au cerut lui 
Maniu să nu obstrucționeze instalarea principelui pe tronul 
României!” 

În seara lui 7 iunie, după demisia lui Maniu pentru a face 
loc unui guvern al restauraţiei, Mihalache - cum dorea însuși 

Carol - ar fi trebuit să-i preia frânele. A refuzat însă postul 
invocând faptul că nu el ca om politic din stânga spectrului politic 
era indicat să conducă acea ceremonie. Era preferabil G. G. 
Mironescu, un om - potrivit lui — „temperat, de dreapta și cunoscut 
în străinătate“. Argumentul a fost acceptat de Maniu, dar și de 
Carol, încât Mironescu a devenit șeful noului guvern al restauraţiei. 
În ziua următoare, după proclamarea lui Carol ca rege, Mihalache 
îi ura „ani mulți, liniștiți, rodnici şi glorioși“16. Între el şi noul 
rege, care îi spusese chiar atunci că „contează mult“ pe el, părea 
a domni o armonie deplină. 

Carl II însă era departe de idealul monarhului constituțional 
cu o democraţie parlamentară, imaginat de Mihalache. Fire volun- 
taristă şi mai ales avidă de putere personală, după modelul unor 
sisteme politice autoritare ivite în Europa - care păreau a face 
carieră -, Carol II îl contraria pe Mihalache îndată după înscăunare. 
La 9 iunie, în audiență la Cotroceni, regele îi ceruse să insiste 
pe lângă Maniu să nu se mai cramponeze de „formule“, chipurile 
desuete, acceptând un guvern de colaborare sau concentrare, care, 
apoi, ar fi putut deveni unul de uniune naţională!7. Mihalache se 
conforma acelei propuneri, prin interpuși stabilind chiar contacte 
cu generalul Prezan!8, destinat a conduce un guvern de uniune 
națională. Aceste planuri ale tânărului monarh, concepute împreună 
cu M. Manoilescu și puse în mișcare inclusiv prin recursul la 
intrigă, eşuau în chip lamentabil. Sistemul politic bazat pe guvernarea 
partidelor rezista în fața acestei prime încercări de schimbare. 

Regele l-ar fi preferat pe Mihalache în fruntea unui alt guvern 
național-țărănist, dar acesta credea îndreptățit că locul i se cuvenea 
lui Maniu, pe care-l convingea în acest sens. Îi dăduse libertatea 
să-și aleagă miniștri după propria-i voință, dar Maniu care își 
făcuse deja echipa tărăgăna, complăcându-se în consultări și sondaje 
formale. Exasperat de un asemenea procedeu, Mihalache i-a spus: 
„Aţi venit cu lista făcută; de ce ne chinuiţi câte un ceas de 
fiecare? Spuneţi dintr-o dată. Vom zice da la tot“. Totuși, reinvestit 
la agricultură, în locul celor doi subsecretari de stat oferiţi, el 
accepta — potrivit necesităților — doar unul!9. 

Guvernul Maniu, instalat la 13 iunie 1930, era de scurtă durată, 
căci regele, urmărindu-și ideea de domnie personală, îl submina 
din interior, determinând pe Maniu - la 10 octombrie 1930 - să-i 
cedeze puterea lui G. G. Mironescu. 

Mihalache era învestit acum în funcţia de ministru de Interne, 
ca un fel de garant al unei politici naţional-țărăniste. El avea de 
soluționat o serie de chestiuni privitoare la ordinea și siguranța 
internă a statului. Era o misiune nouă pe care o experimenta într-o 
conjunctură cu totul nefavorabilă. La Arad, de pildă, surveneau 

dispute între Ștefan Ciceo Pop și Sever Bocu, în care erau implicați 
de partea acestuia din urmă și parlamentarii județului pentru 
schimbarea prefectului, cu un om care lui Ciceo Pop nu i se 
părea leal PNȚ. Primarului din Bistriţa-Năsăud, care voia să 
schimbe numele de Principele Carol purtat de un bulevard, îi cerea 
să se abțină căci publicul era agitat. La Galaţi, primarul care era 
hărțuit de diverse grupuri de interese, pretindea măsuri de întărire 
a autorităţii. Din județul Dolj i se cerea pedepsirea funcționarilor 
abuzivi, însărcinaţi cu împroprietărirea. Dispunea, astfel, sancțiuni, 
inclusiv. îndepărtarea din posturi sau anchetarea unora de către 
Parchet20. Unele incidente dintre poliție și muncitorii CFR ajunseseră 
în discuția Camerei Deputaţilor, unde la $ februarie 1931, fusese 
chemat să dea explicaţii. Era însă bolnav?l. 

Sesizat de un șir de ilegalităţi la Regia Uzinelor Comunale 
din Galaţi (apă, electricitate și tramvaie), Mihalache dădea directive 
de anchetă amănunțită. Primise, în legătură cu aceasta, rapoarte 
extrem de complicate financiar pe care le studiase cu multă râvnă22. 
Tot astfel, dispusese o anchetă în cazul unor țărani din Prahova, 
care ocupaseră - în ianuarie 1931 - o pădure din Albinari, ca 
„falși moștenitori“. Jandarmii fuseseră retrași din faţa „invaziei“ 
lor, spre a se evita un „măcel mai mare ca la Lupeni“. La 4 
martie 1931, în Camera Deputaţilor, se formulau proteste, inclusiv 
de N. Lupu - aflat în opoziţie - că prin județe umblau escroci 
care se prefăceau a fi reprezentanți ai băncilor „Internaționala“ și 
„Franco-belgiană“, păcălind sau chiar constrângând locuitori să 
cumpere acțiuni. Mihalache era la curent cu atari escrocherii, căci 
jandarmeria și poliția identificaseră unele din ele, trimițând pe unii 
făptaşi la Parchet. Pretindea a i se semnala noile situații concrete24. 

Un motiv de îngrijorare pentru Mihalache și în general pentru 
guvernul G. G. Mironescu, îl constitua Garda de Fier. Dar nu 
pentru că nu era de acord cu ideologia acesteia, ci pentru faptul 
că, nefiind înregistrată ca partid politic, se deda la activități de 
subversiune a stabilității interne și chiar a statului. Se impunea, 
prin urmare, ca activitatea tuturor organizaţiilor social-economice 
și politice să se desfășoare la lumina zilei în limitele drepturilor 
şi libertăţilor constituționale?5. De aici decizia guvernului din 2 
ianuarie 1931 de a dizolva asociaţii cu caracter subversiv. În zilele 
următoare s-au făcut percheziţii la sediile Gărzii de Fier și la 
domiciliul fruntașilor, confiscarea unor acte şi permise de port-armă, 
închiderea şi sigilarea unor sedii, arestări pentru scurt timp?€ etc. 
Era o acţiune de scoatere a acestei organizaţii din semiclandestinitatea 
în care se complăcea, constrângând-o să se înscrie ca partid politic 
- Totul pentru Țară - şi să poarte astfel răspunderea pentru faptele 
ei. 

În decembrie 1930, ziarele „Ordinea“ și „Universul“, vehiculând 
ideea unui „complot comunist“ la Soroca, insinuau că ar fi 
minimalizat de ministrul de Interne. Acesta însă, după ce dictase 
arestarea unor comuniști, atesta că era stăpân pe situație??. 
Bucovina de Nord însă i se semnala - în februarie 1931 - o 
mișcare naționalistă în rândul minoritarilor ucraineni. În fruntea 
acestora se aflau chiar parlamentari care, în 1928, fuseseră aleși 
pe listele PNȚ, acţionând în cadrul acestuia ca un fel de „cal 
troian“! Căci se remarcau tendințe revizioniste cu sprijinul unor 
puteri străine: Germania și Uniunea Sovietică. Naționalismul acesta 
se dezvolta cu bani de la ucraineni din Canada, fiind facilitat și 
de rivalitatea dintre liberali și ţărănişti pentru a capta electoratul 
minorităților. Prefectul județului Cernăuţi, Valeriu Neamţu, cerea 
lui Mihalache următoarele măsuri: înmulțirea posturilor de jandarmi 
între Prut și Nistru, în Bucovina de Nord; trimiterea unui batalion 
de infanterie; dizolvarea unor consilii comunale și a cabinetelor 
de lectură care erau conduse de oameni ai „iridentei ucrainene“; 
încorporarea Universității din Cernăuţi în cea din lași, întrucât 
acolo „se cresc viperele dușmane minoritare pe spinarea noastră'“28. 

Această față a naţionalismului ucrainean, care își raliase în 
juru-i şi alte minorități din Bucovina de Nord, apăruse cu ocazia 
unor alegeri parţiale în județul Cernăuţi. PNȚ nu dispunea aici de 
un candidat cu șanse de a fi ales, atât pentru faptul că T. 
Sauciuc-Săveanu făcuse din organizație un loc de plasare a rudelor, 
cât şi pentru că era combătut deopotrivă de liberali și de minorităţi. 
Spre a da țărăniștilor o șansă mai mare în alegeri, lui Mihalache 
i se propusese înscrierea pe listă a socialistului Grigorovici, „unul 
dintre cei mai buni și valoroși români din Bucovina“, cu toate că 
amicii lui politici, evreii, nu priveau „cu ochi buni pe români“. 
Pentru succesul țărăniștilor în alegeri, prefectul județului Cernăuţi 
mai ceruse lui Mihalache să-i „permită să pună în mișcare în „mod 
direct“ aparatul administrativ29. 

Ministerul de Interne, la 4 martie 1931, apărea în Camera 
Deputaţilor spre a exprima îngrijorarea lui și a opiniei publice faţă 
de ralierea minorităților din județul Cernăuţi în jurul ucrainenilor, 
cu ocazia alegerilor parţiale, interpretată ca un act de iredentism. 
Cerându-i-se să se ia măsuri împotriva acelui pretins pericol, 
Mihalache asculta explicațiile liniștitoare ale deputatului Oreste 
Scraba din Cernăuţi. Nu putea înțelege dacă solidarizarea mi- 
norităților din Bucovina de Nord fusese împotriva guvernului sau 
a statului, încât lua act de declaraţia deputatului menţionat că era 
vorba de o simplă alianță electorală30. 


* 

Dar grijile de căpetenie ale lui Mihalache erau provocate de 
derapajul sistemului de guvernare parlamentar și constituțional sub 
presiunea lui Carol II tot mai înclinat să se amestece direct în 
afacerile publice. Atitudinea regelui era cu atât mai dăunătoare 
pentru țară și pentru naţional-țărănism cu cât găsea ecou în rândul 
unor lideri ai acestuia. Îndeosebi G. G. Mironescu, dar și alți 
miniștri și parlamentari, convinseseră pe Mihalache că, prin inca- 
pacitate, lichelism și necinste duceau PNȚ „de râpă“. Căci în 
rândul lui, între naționali și liberali — sub influența nefastă a regelui 
- erau exacerbate disensiuni care puneau sub semnul întrebării 
însăși unitatea partidului, a cărui garanție o reprezenta legătura 
indestructibilă dintre Mihalache și Maniu. Și cum acesta din urmă, 
nemulțumit de politica de dezbinare şi amestec al regelui în 
afacerile publice, se „autoexilase“ în străinătate, Mihalache - cum 
îi spusese lui Gafencu, în februarie 1931 - îi ceruse să revină 
„cât mai repede“. Gafencu, în fruntea unui grup de tineri, preconiza 
chiar un demers în numele partidului, pentru readucerea lui Maniu 
în ţară. Vaida promisese a-l sprijini împreună cu toți parlamentarii 
ardeleni, cu condiția de a avea alături pe Mihalache şi Madgearu?!. 

În fața acestei alterări a regimului democrației parlamentare, 
cum se explică relativa lipsă de rezistență a lui lon Mihalache? 
Atacat violent și virulent de presa opoziţionistă și de scandal, 
învinuit pe nedrept de „incorectitudini“ - despre care nimeni nu 
credea -, el era sfâșiat de puternice contradicții. Era dezamăgit 
de cusururile democraţiei, de lipsă de ideal, de sinceritate și de 
cea mai elementară cinste a unora din asociații lui. Încerca 
sentimentul că el însuși fusese părtaș la submniarea democraţiei 
prin rolul jucat și răspunderea asumată la instalarea pe tron a 
regelui32 care, contrar așteptărilor lui, era principalul adversar al 
ordinei constituționale. 

Era dispus Mihalache să-i accepte lui Carol II veleităţile de 
regim personal? Nicidecum. Atunci, de ce nu angaja el PNȚ într-o 
luptă deschisă pentru apărarea instituţiilor democratice amenințate 
deocamdată prin pervertirea sensului lor? Colaboratorilor lui care 
îi puneau atari întrebări le răspundea că în acel moment nu exista 
alegere. Dacă se acționa împotriva regelui de o manieră brutală, 
acesta era aruncat „în brațele dictaturii“. Dacă dispare regele - 
mai raţiona el - se ajungea la „prăbușirea generală“. În atari 
condiţii, toate primejdiile care amenințau țara, nu numai afectarea 
regimului constituțional, ci și criza economică, trebuiau combătute 
de la cârma guvemamentală, unde se aflau național-țărăniștii, 
întrucât în vremuri grele nu trebuia pusă înainte „lozinca parla- 
mentarismului și a democraţiei“35. 

Pentru Mihalache, care avea de parte-i pe Virgil Madgearu, 

indicat era - la începutul lui februarie 1931 - îndepărtarea lui G. 
G. Mironescu din fruntea guvernului. Şi de cine să fie înlocuit 
acesta? Consultat, Iuliu Maniu se pronunțase pentru un guvern 
naţional-țărănesc condus de Titulescu. Mihalache însă, îngrijorat 
cu precădere de efectele crizei economice, dar și de slăbirea 
puterilor PNȚ, cu un Maniu intransigent în străinătate și cu lideri 
mediocri predispuși să-i cedeze pe toată linia lui Carol II, accepta 
ideea acestuia de guvernare de concentrare. La 20 martie 1931, 
Gr. Gafencu menţiona că Titulescu fusese chemat de la Londra 
pentru a face „tatonări““. Timp de zece zile — cât stătuse la București 
— se consultase cu lideri ai principalelor partide: Mihalache, 
Madgearu, lunian, I. G. Duca, C. Argetoainu, G. Brătianu, Istrate 
Micescu3 etc. Încercarea aceasta eșua, căci lipsea dintre lideri 
Iuliu Maniu care nu agrea formula guvernului de concentrare. 

Carol II făcea din acel insucces un argument de a se debarasa 
de național-țărăniști atât de atașați formelor democratice de gu- 
vernare, spre a împinge țara pe calea unui regim personal. Era 
tocmai climatul în care instala la 18 aprilie 1931 cabinetul Nicolae 
Iorga. 

Noul guvern vedea în național-țărănişti principalii lui adversari. 
Mihalache îndeosebi era ținta atacurilor lui?5, căci îi denunțase 
caracterul ilegitim. În afară de abuzurile din timpul alegerilor 
parlamentare, îl acuza că a încălcat normele constituționale pentru 
a obține „prima“ electorală. Dar chiar și așa, majoritatea parlamentară 
nu reprezenta 47% din voturile exprimate, cu toate că se asociase 
cu PNL. După alegeri însă, liberalii i se declarau adversari, încât 
îi dispărea orice bază parlamentară și morală. 

Ca deputat, Mihalache redactase un proiect de lege privitor la 
revizuirea averilor. Convenită de cumn acord cu Maniu, inițiativa 
lui făcuse „o bună impresie““36. Apăra, apoi, interesele locuitorilor 
din zonele montane și mica proprietate îndeosebi din Basarabia, 
unde pământul „depreciat“ ajungea în mâna unor speculanţi3?”. Îi 
devenise și mai imperioasă - cum primea semnale din județul 
Muscel - conversiunea datoriilor agricole care, în caz de nesoluţio- 
nare, țăranii sărăceau în masă și deveneau implicit mediul social 
propice pentru infiltrarea şi acreditarea ideilor comuniste38. 
Naţional-ţărăniştii — când fuseseră la putere - formulaseră o soluţie 
cumpănită pentru asanarea datoriilor micului agricultor către bănci. 
Mihalache voia nu numai degrevarea acestuia de pasivul oneros, 
ci şi adoptarea unui program de ajutorare economico-financiar 
vizând creșterea producției și asigurarea unei mai bune valorificări 
a ei, spre a-i favoriza capacitatea de plată şi rezistența economică. 
La 13 martie 1932, în Cameră, la dezbaterea asupra proiectului 
de asanare a datoriilor agricole, în dialog cu Argetoianu, el solicita, 

printre altele, ca noțiunea de agricultură să fie extinsă de la 
producătorii de materii prime până la industrializarea acestora, 
respectiv morarii39. Legea specială de reducere a datoriilor agricole 
era adoptată la 19 aprilie 1932, dar ea va fi modificată ulterior 
de național-țărănişti și, în ultima formă, de liberali. 

Nu erau uitaţi - pe planul acţiunii lui parlamentare - şcoala 
și învățătorii, aceștia din urmă atât de loviți pe plan material, prin 
curbele de sacrificiu impuse de guvernul Iorga. În decembrie 1931, 
Mihalache disputa o asemenea chestiune chiar cu Nicolae Iorga, 
combătut pentru că afectase autonomia comunală și, mai mult, 
pusese pe învățători la discreția autorităților locale. Căci jumătate 
din salariul acestora fusese dat în sarcina unor administrații comunale 
și judeţene care, multe din ele cu bugete secătuite - cum însuși 
Iorga recunoștea - nu erau capabile să satisfacă acele exigenţe““. 


* 


Dar Mihalache era frământat îndeosebi de situația din PNT 
care, îndepărtat de la conducere de rege, fără a-și fi putut îndeplini 
marile obiective programatice, dădea semne, dacă nu de descom- 
punere, cel puțin de slăbiciune. Aceasta, provocată din mai multe 
motive, sub raport politic era consecința restaurației înfăptuită de 
național-țărănişti. Carol II, în loc să facă din monarhie factorul 
constituțional de echilibru dorit cu atâta ardoare de Mihalache și 
de ceilalți lideri ai partidului lui, se dovedea, dimpotrivă, un 
element de instabilitate prin dorința și voința lui de a acționa ca 
un centru de putere, în contradicție cu prerogativele constituționale. 
Asumându-și atribuții politice şi, personal sau prin camarilă, 
acționând pentru destrămarea inclusiv a unității național-țărăniştilor, 
regele juca incontestabil un rol destabilizator. 

Ce era de făcut pentru îndreptarea unei asemenea situații când 
cei doi lideri ai PNȚ - Mihalache și Maniu - aveau soluţii diferite? 
Primul, care contribuise hotărâtor la restaurație, considera că nu 
trebuia să se ajungă la neînţelegeri și conflicte cu regele. Depunea 
toată străduința ca domnia acestuia să fie o reușită. Naţional-țărăniștii 
să se strângă în jurul lui, deci, să-l încurajeze și chiar să-l împingă 
- la nevoie - pe calea cea bună. Să adopte o politică de persuasiune, 
convingându-l să se debaraseze de o camarilă „antipatică și 
primejdioasă“ care îl împingea spre greșeli. Dacă s-ar ajunge la 
o stare de adversitate, PNȚ nu numai că nu va mai avea nici o 
șansă de a reveni la putere, spre a-și desăvârși înfăptuirile, dar 
pe o asemenea cale el însuși ar contribui indirect la instalarea 
unui regim politic autoritar sau dictatorial. PNȚ - potrivit lui — 
nu trebuia să-și alieneze regele, căci dacă se prăbuşea el, nu mai 


rămânea nimic în picioare*!. 

Raționamentul acesta pragmatic nu era împărtășit însă de Iuliu 
Maniu. Ca şef de guvern înainte de restaurație și după aceea, el 
fusese profund dezamăgit de un rege care îi înșelase toate așteptările 
legale și constituţionale. Și cum între cei doi factori nu mai exista 
nici un dram de încredere, el se considera un obstacol în evoluția 
„firească“ a partidului. De aici o epistolă către Ion Mihalache din 
22 iunie 1931, prin care-i anunța demisia de la președinția partidului, 
a organizaţiei regionale din Transilvania şi Banat, precum și din 
funcţia de deputat“2. Mărturisea aceluiași lider că luarea deciziei 
îi provocase o „tragedie“ sufletească. Era convins că retragerea 
lui de la conducerea PNȚ „nu va altera întru nimic mersul normal 
al lucrurilor, nici nu va tulbura posibilitatea marilor înfăptuiri pe 
care țara le aşteaptă de la el. De la loc mai modest, dar nu cu 
mai puţin devotament, voi sta şi în viitor în slujba lui“, 

Maniu, prin demisia lui, îl contraria pe Mihalache, căci în 
timp ce el se retrăgea într-un fel de pasivism - specific românilor 
transilvăneni în secolul trecut -, recomanda asociaţilor lui să-și 
continuie activitatea politică. Mihalache era, astfel, frământat de 
întrebări, semn că motivele lui Maniu i se păreau superficiale. Ce 
se ascundea în spatele lor? De ce nu recomandă și partidului o 
atitudine similară? „Și, apoi, dacă e pe linii drepte, de ce nu are 
aceeași judecată și pentru mine?... Scontează el ceva evenimente 
la care să fie d-a gata ca o rezervă?" 4%. 

Supărat pe Maniu, Mihalache aprecia că acesta se lansase 
într-un conflict deschis cu regele care-l jignise în mândria și 
ambițiile sale, suspectându-l fără temei inclusiv de planuri matri- 
moniale inacceptabile cu Elena Lupescu. Aversiunea lui Maniu 
față de rege i se părea de natură personală. Îl bănuia pe acesta 
chiar de republicanism, încât - cum îi declara lui Madgearu și 
Gafencu la 17 septembrie 1931 - Maniu ura pe Carol II „din 
fundul sufletului“, căci prin reîntoarcerea sa îi stricase „toate 
socotelile“. Și prin distanțarea de Carol II se pregăteşte „de pe 
acum pentru ziua când regele nu va mai fi“. Era nevoie - pentru 
revenirea lui Maniu la președinție - de o simplă declaraţie formală 
de încredere a regelui. Maniu însă abandona funcția și pentru că 
nu voia să pună ordine în sânul partidului, unde existau necinstiți 
și hoţi pe care i-ar fi dorit eliminaţi de altcineva. Erau motivele 
pentru care - gândea Mihalache - Maniu voia să-i treacă lui 
șefia. Pentru aceasta el nu mai credea în intenţii „curate“ din 
partea ardelenilor+5. 

Ce s-ar întâmpla dacă ar ajunge el în prim-plan? În timp ce 
unii ardeleni îl vor „lucra“ pe la spate sau îl vor constrânge să-l 
roage pe Maniu să revină la președinție cu puteri discreționare, 
acesta s-ar complace a lăsa „toată răspunderile baltă şi să păstreze 

la locurile lor pe toţi necinstiții de care nu se poate lepăda“. 
Mihalache excludea o președinție formală. Îi pretindea lui Maniu: 
„ori să se întoarcă în fruntea partidului, ascultând și de noi“, adică 
de el și de alți lideri; dacă dorea să facă ceva „de capul lui“, 
s-o spună şi să-şi asume respunderea, căci nimeni nu-l va 
împiedica“$. Erau judecăți aspre, izvorâte unele din ele din firea 
dreaptă şi francă a unui Ion Mihalache care se împăca greu cu 
un Iuliu Maniu enigmatic, de unde un şir de suspiciuni. Important 
era însă faptul că acesta din urmă nu-l împovăra pe primul cu 
consecințele unei restaurații nefaste+7, cum Mihalache însuși se 
autoincrima, exagerându-și răspunderea pentru acele întâmplări. 

Toate aceste frământări sufletești și gânduri care-l chinuiau pe 
Mihalache îl determinau, la finele lui iunie 1931, să-i ceară lui 
Maniu să revină imediat asupra demisiei, căci altminteri considera 
că urmărea un „război“ împotriva lui Carol H. El era conștient 
de „utilitatea“ lui Maniu, mai ales de faptul că, prin retragerea 
lui, era pusă în pericol unitatea PNȚ. Și pentru Mihalache era 
„intolerabilă“ despărţirea de ardeleni“. 

Persistând în a-l convinge pe Maniu să rămână la post, 
Mihalache doreşte un demers pe lângă acesta din partea unor 
colaboratori, inclusiv a adversarului lui, Gr. lunian, care abia aștepta 
ca PNȚ să scape de un om atât de dificil. Din aceste motive — 
cum consemna Gafencu, la 17 septembrie 1931 -, însoţit de 
Madgearu, Mihalache pleca la Tg. Jiu, unde întâlneau pe lunian. 
Cei trei conveniseră să invite pe Maniu să revină la cârma PNȚ, 
încât astfel ori să înceteze „războiul“ contra lui Carol II, ori să-l 
proclame deschis. 

Furtuna creată în jurul unui loc gol — președinția PNȚ - se 
menținea însă prin faptul că cei doi lideri principali rămâneau 
dezbinaţi în atitudinea faţă de Carol II. Dacă Maniu - aproape 
izolat - voia să accentueze „șahul la rege“, Ion Mihalache, în 
consens cu cei mai mulți fruntași, intenționa să-l îndrume pe 
acesta pe calea constituțională prin persuasiune. Refuzând să-i 
preia succesiunea la șefie, îl propunea - împins și de lunian - 
pe N. Titulescu. Era animat neîndoielnic de intenții „cinstite“, dar 
cunoscându-i ambițiile lui Maniu, credea că prin vehicularea acelui 
nume de rezonanță și apreciere europeană, a unui om de mare 
suprafață care putea să-l înlocuiască la conducerea partidului, el 
va ceda. Va rămâne, astfel, în fruntea PNȚ și, în plus, „va primi 
condiţiile, pde control și de strânsă colaborare ale fruntașilor 


ţărănişti”. i . , 
Dar calculele acestea erau greșite. Mihalache se izbea de 


intransigența de granit a lui Maniu care, din Bădăcin, la 12 
noiembrie 1931, își reafirma hotărârea de a renunța nu numai la 

preşedinţia PNȚ, ci şi la mandatul de deputat. Demisia din această 
funcţie o considera „o urmare logică și atribuită necesităţii de 
disciplină. Cine nu poate ori nu vrea să ia parte regulat la ședințe 
și activitatea parlamentară, să lase locul altuia, fiind inadmisibil 
să fie lăsată conducerea de partid abia de doi parlamenteri în 
ședință“. Cât priveşte președinția, dacă nici Mihalache, nici Vaida 
nu voiau să o asume, atunci să se facă „pașii stabiliți“ pentru a-l 
proclama pe Titulescu. Acesta din urmă încă, informat de C. 
-Vişoianu pentru ofertă, nu se grăbea s-o anunţe. Era motivul care 
îl îndemna pe Mihalache la 18 noiembrie 1931, să facă un ultim 
apel menit a-l readuce pe Maniu la „postul de răspundere“, 
vorbindu-i de necesitatea de a opri „spărtura“ care se profila „mai 
adânc“ în PNȚ. Informându-l că nu-i va accepta demisia, îl ruga 
„a nu persista“50. Partidul însă, ale cărui frâne în acele momente 
erau deţinute în mod efectiv de Mihalache, era cuprins de frământări. 
De aici nevoia unor organizaţii - ca aceea de la Satu Mare - de 
a da asigurări de „unitate indestructibilă“Sl. 

Această „vacanță“ la şefia PNȚ avea să amplifice o serie de 
nemulțumiri şi frământări atât la nivelul conducerii, cât și, mai 
ales, în sânul unor organizaţii locale sau județene, acumulate pe 
parcursul anilor de guvemare. Liderii Gr. lunian și Constantin 
Stere, încă din 1930, considerau că luliu Maniu nu promova o 
politică concordantă cu ideologia țărănistă, ceea ce-i determina să 
ceară socoteală lui Mihalache în calitate de garant al acestei 
tendințe din partid52. În fapt, frustrările celor doi oameni politici 
rezultau din faptul că nu vedeau măsuri efective de concretizare 
a statului țărănesc. Şi nu întâmplător, pentru că în epocă conceptul 
menţionat era învăluit în ceață, căci era vorba de o formulă de 
stat - cum scrie „Dreptatea“, la 20 mai 1932 - care până atunci 
nu se realizase nicăieri în lume, pentru prima oară românii trebuind 
să facă o operă propries3. 

Ca doctrinar al țărănismului, dar și ca ministru care adoptase 
o politică economică de o atare nuanță, Mihalache are în vedere 
transpunerea realităţii concrete în concepte și principii politice. Cu 
alte cuvinte, are nevoie de studii efective cu caracter socio-economic, 
ceea ce-l determina să apeleze la serviciile savantului C. Ră- 
dulescu-Motru. La 31 august 1931, într-o epistolă, acesta îi 
propunea constituirea unui cerc de studii la București, cu filiale 
în toate judeţele. Dar să nu se adopte modelul liberal sub forma 
unor conferințe făcute de șefi, ci să se constituie un organism 
autonom, „ca la bolșevici“, în care să primeze cercetarea obiectivă 
spontană. Să fie, astfel, abordate și tratate nu idei abstracte, ci 
situaţii reale privitoare la atitudinea și năzuințele țărănimii. În acel 
mod s-ar îmbunătăți permanent programul PNȚ, care nu ar trebui 

transformat într-o dogmă, ci adaptat la condiţiile concrete. „Ca o 
francmasonerie ţărănească (marea revoluție franceză nu a fost 
precedată de cercurile filozofilor răspândite în toată Franța?), 
cercurile de studii vor întreține în mintea țăranilor conștiința menirii 
lor politice:*5%. 

Cea mai mare îngrijorare a lui Mihalache consta în faptul că 
latura morală a ideologiei partidului - cel puţin la nivelul organi- 
zaţiilor vechiului Regat, pe care le conducea direct - se degradase. 
La 6 noiembrie 1930, referindu-se cu deosebire la organizația 
judeţului Vaslui, Petre Andrei îi exprima ca unui om „de convingeri“, 
faptul că idealurile se spulberaseră și convingerile se risipiseră, 
încât deziluziile domneau în sufletele oamenilor. Involuţia organi- 
zaţiei se datora politicianismului vădit în afaceri, în funcţii de 
deputat, de demnități locale, de agenţi electorali’ etc. În Prahova, 
noii demnitari instalați la finele lui 1928 deveniseră „o satrapie și 
o oligarhie mai uricioasă decât acelea ale trecutelor regimuri“. 
Aceeași organizaţie, la 16 aprilie 1931, apărea și mai decăzută 
sub raport moral. Roasă de nedreptăţi, ilegalităţi și abuzuri, ea 
depășise chiar și metodele averescane. Trufia, samavolnicia și alte 
manifestaţiuni ale spiritului tiranic au pus stăpânire pe tot. Și aceste 
defecte nu erau izolate, încât corpuţia, ilegalitățile și jaful banilor 
ine - ca de pildă, în Dolj —, dobândiseră proporţii îngrijorătoare56, 
nsuși Mihalache, evaluând plaga politicianusmului de care fusese 
contaminat PNȚ, la 15 februarie 1931 aprecia că el afectase 
jumătate din parlamentari care trăiau din „afaceri şi misiție“S7, 
ceea ce era inacceptabil. 

Cauza degradării morale a unor organizații PNȚ o constituia 
faptul că, după fuziune, dar mai ales după instalarea lui la putere, 
ele fuseseră infuzate - potrivit explicaţiilor. date lui Ion Mihalache 
- „de transfugi, de resturi, care n-au putut încape în alte partide 
şi, în plus, mulți neinstruiți“58. În județul Dolj, Virgil Potârcă - 
ajuns ministru -— transformase organizaţia într-un fel de anexă 
clientelară. Acest lider cu conduită „autocrată“ înlocuise pe toți 
vechii ţărănişti cu ariviștis”. În Prahova, de asemenea, în 1929, 
un fost fruntaş țărănist fusese marginalizat de un takist60. 

Organizațiile naţional-țărăniste apar, astfel, neomogene sub 

rt doctrinar, mental și al intereselor social-economice exprimate. 
În 15 judeţe din vechiul Regat surveniseră frământări prin care 
țăranii somau conducerile „să-și lămurească situațiunile lor morale“. 
Liderii locali erau supuși „controlului public al mulțimilor“, pro- 
bitatea fiind în luptă cu o mentalitate tranzacționistă. Aceste 
convulsii locale, inclusiv în Muscel, unde fosta armonie se trans- 
formase într-o dihonie - cum constata Ion Mihalache - făceau 
să apară jurii de onoare care excludeau elemente corupteSl. Erau 

reacţii îndreptăţite cele mai multe, dar altele porneau din patimă 
şi invidie. Unele confruntări dobândeau forma unei adversități între 
orășeni și țărani, aceştia din urmă - ca în Prahova - înlocuind ` 
pe primii la conducere, în noiembrie 1931. O atare dispută 
cuprinsese - în iulie 1930 - și organizația Vâlcea, unde învățătorii 
și preoții, ca exponenți ai țărănismului pur, se înfruntau cu avocaţii 
aflați în funcţii de, comandă. Tot astfel, la Cernăuţi, organizația 
municipală, având în frunte intelectuali ca Eugen Bădărău, era 
amenințată a fi subordonată de aceea județeană, în care predominau 
elementele rurale“. 

Convulsiile de acest gen atestau că, în numeroase organizații 
locale sau județene, țărănismul de până la unificarea din 1926 nu 
se amalgamase cu naționalismul ardelean, în sensul că nu se 
depășise mentalitatea unui partid de reprezentare exclusivă a in- 
tereselor țărănești’. Era, în fond, vorba de o adevărată criză de 
identitate survenită în momentul exercitării guvernării de către 
PNȚ, când, din nevoia de cadre de conducere la diferite eșaloane 
ale puterii, se produsese acea infuzie de elemente „alogene“ care 
sfârşiseră prin a domina cam pretutindeni, în detrimentul învăţătorilor 
și preoţilor care se considerau exponenții intelectuali ai țărănismului. 

În fața atâtor convulsii, Mihalache era asaltat de numeroși 
nemulțumiți. Dacă unii îi cereau servicii personale - ocupări de 
slujbe sau reprimiri în partid -, pe care refuza a le satisface, alții 
în shimb, îi pretindeau să sporească vigilența morală. Din Craiova, 
la 25 martie 1931, un vechi țărănist - învățătorul pensionar Petre 
Stănescu - considera imperios măsuri de redresare morală în partid, 
căci altminteri îl va vedea plângând „pe ruinele Ierusalimului“. 
Mihalache - cum îl îndemnase, încă din decembrie 1938, învățătorul 
Ion Diaconescu, un veteran țărănist — trebuia să se distanțeze de 
„falşii prieteni“. Să vegheze „cu ochii ţăranului prevăzător, căci 
ciocoii au mâncat pe Cuza, pe Dobrescu-Argeș“, pregătindu-i 
chiar lui o soartă similară“?. Erau evident temeri care îndemnau 
la suspiciune pe criterii de clasă. Ele erau însă legitime pentru 
eliminarea acelora dintre național-țărăniști contaminaţi de politi- 
cianism. 

* 


Eșuând în încercarea lui de guvern personal lorga-Argetoianu, 
la 6 iunie 1932 Carol II readucea la putere pe naţional-țărăniști. 
Dar nu cu gândul de a abandona politica lui de subminare a 
democraţiei parlamentare, ci pentru că, în faţa crizei economice 
acutizate, nu avea la îndemână o formulă potrivită. Din aceste 
motive, recurgea din nou la PNȚ, dar fără a agrea liderii legitimi 
ai acestuia, cultivându-l cu deosebire pe Al. Vaida-Voevod. Acesta, 
mai puţin scrupulos decât Maniu și Mihalache față de aspectele 

morale și constituţionale ale guvernării, își constituia un prim 
cabinet de alegeri din apropiaţi. În acest context, monarhul încerca 
să-l neutralizeze pe Ion Mihalache, de unde o invitaţie la dejun, 
la Palat, cum consemna A. Călinescu la 27 iunie, spre a-i exprima 
multumirea față de noul guvern$5. 
iulie 1932, la nivelul conducerii PNȚ aveau loc discuţii 

legate de formula cabinetului. Invitat de Mihalache să reia președinția 
partidului, revenind la post, Maniu îi propunea la rându-i să 
conducă guvernul. A. Călinescu, subsecretar la Ministerul de Interne, 
după ce-l informase despre intrigile și ilegalitățile camarilei regale, 
îl chema pe Mihalache la București. Sosind aici — în ultima decadă 
a lui iulie - se consulta cu Madgearu, Mirto și A. Călinescu, toți 
cerându-i să formeze un guverm „tare“. Mihalache însă rămânea 
ezitant, întrucât se convinsese că regele nu-l voia ca preşedinte 
de Consiliu nu numai pe Maniu, dar nici pe el. Accepta, totuși, 
postul de ministru de Interne într-un guvem condus tot de Vaida, 
începând cu 11 august6€ 

Dar abia instalat la putere, cabinetul acesta era confruntat cu 
discuţii aprige în Camera Deputaţilor și între miniștrii lui - cu 
privire la rolul experților străini - daţi de Societatea Naţiunilor — 
în cadrul unei noi legi de conversiune a datoriilor agricole. Experții 
străini pe care îi întâlnise îndemnau la o amânare a adoptării legii 
menționate, deşi Mihalache dorea urgentarea votării ei spre a se 
evita inflaţia. În plus, el era îngrijorat pentru că aceiași experți 
propuneau „un adevărat control străin“ prin delegați la Ministerul 
Finanţelor, fără a se da ceva în schimb. Faptul acesta îl făcea pe 
Mihalache să considere că situația guvernului „e proastă“, încât — 
la 25 septembrie, primit de rege - îi propunea schimbarea lui. 
Carol II însă îi răspundea că Vaida era „cel mai potrivit“? 

Guvernul Vaida mai era convulsionat și de atitudinea lui în 
politica externă de contacte directe cu Uniunea Sovietică, dezavuată 
de N. Titulescu, aflat la Londra, de unde era coordonată politica 
externă a ţării. Acesta din urmă, spre a sili puterea comunistă să 
recunoască apartenența Basarabiei la România, propusese în acel 
moment negocieri mediate de polonezi și francezi. Ion Mihalache, 
plecat la finele lui septembrie 1932 la Paris spre a-și trata o 
colită, primise de la rege însărcinarea să concilieze cele două 
puncte de vedere contradictorii: Vaida și Titulescu. El însuși, care 
susținea pe Titulescu, consultase la Paris pe Herriot care exprimase 
o părere similară. Se deplasase, apoi, la Londra spre a întâlni pe 
ambasadorul român. De aici suna pe Vaida la București, certi 
să-l cheme pe Titulescu „să se explice“. Președintele de Consiliu 
refuza însă, ceea ce-l determina pe Mihalache să-i telegrafieze 
regelui despre eșecul lui de a-i împăca pe cei doi68 

Dar plecarea lui Mihalache la Londra și Paris urmărea să 

concretizeze planul acestuia și al lui Maniu de a-l convinge pe 
Titulescu de necesitatea de a prelua el conducerea guvernului în 
situaţia în care fiecare din cei doi lideri PNȚ, din motive diferite, 
nu se considera indicat a-l substitui pe Vaida. Titulescu însă 
respingea și acea ofertă. 

tr-o atare situaţie, se punea din nou veşnica întrebare: ce 
era de făcut? Maniu încearcă din nou să-și împingă amicul în 
prim-plan, dar acesta nu accepta acel rol decât dacă și el ocupa 
un post de ministru. După multe ezitări, Maniu accepta, în fine, 
funcția de președinte de Consiliu, cu Mihalache la Interne, Madgearu 
la Finanţe, Titulescu la Externe etc. Se constituia, astfel, un cabinet 
național-ţărănesc „tare“, la 20 octombrie 1932. Carol II, refuzând 
să se despartă de Puiu Dumitrescu, al cărui cap îl ceruse cu 
insistență Maniu, făcea acestuia, în schimb, promisiunea de a nu 
se amesteca prin interpuși în activitatea guvernamentală. Disputa 
constituțională dintre rege și naţional-țărăniști părea, astfel, stinsă. 

exercitarea efectivă a funcţiei de ministru de Interne, Mi- 
halache este asaltat cu tot felul de solicitări, unele neaparținând 
resortului lui. Era dovada considerării lui drept unul din factorii 
decisivi ai guvernării. Învățătorii - adresându-i-se ca unui coleg 
de breaslă, „plămădit din același suflet“ și ostil „oligarhiei“ - îi 
arătau starea materială precară, chiar de „mizeire“, cum afla din 
Tighina, la 8 iulie 1932. Să determine Ministerul Finanţelor, spre 
a-și încasa salariile. Alte demersuri urmăreau suspendarea cumulului 
de funcţii deținut cu deosebire de preoți, acestora să li se ia dreptul 
de a fi învățători. lon G. Nicolaescu, preşedintele Asociaţiei 
învăţătorilor din Muscel, la 26 iulie 1932, îi mulțumea pentru 
numirea lui I. C. Petrescu, „cel mai bun“ dintre ei, ca secretar 
general la Ministerul Instrucțiunii Publice. Studenţimea din același 
judeţ, la finele anului menţionat, îi arăta satisfacția pentru „interesul 
deosebit“ ce i-l purta. Cereri similare îi solicitau şi preoți din 
Câmpulung prin care contestau legea „scelerată“ de organizare a 
bisericii, potrivit căreia consiliile parohiale erau „adunături de 
sectanți, masoni și toți răii din lume“. Mihalache să ia apărarea 
acelei „bresle nenorocite“ schimbând legea, o dorinţă a întregii 
preoțimi de a scăpa de injoncțiunile administraţiei publice în 
afacerile bisericii”. 

Supraveghind prefecturile, se interesa de buna funcționare a 
acestora. În Gorj, de pildă, în primele zile ale anului 1933, 
schimbase pe deţinătorul funcției, curmând, astfel, „cea mai groaznică 
debandadă“. În Muscel, în august 1932, administraţia financiară îi 
relata că, cu ajutorul prefectului, promovase în funcții agenţi fiscali 
devotați PNȚ spre a face acel serviciu mai eficient?0. Mihalache 
însă era nemulțumit de caracterul politic imprimat administrației 
judeţene. Era convins că asanarea acesteia se va realiza prin 

concretizarea conceptului de autonomie locală. Ca atare, la 9 
noiembrie 1932, împreună cu Maniu și lonel Pop, convenise 
organizarea teritorial-administrativă a României în 20 de județe 
mari, fără regiuni. Era o vastă reformă care, din cauza abandonării 
puterii peste două luni, nu se va mai înfăptui”l. 

La 22 octombrie 1932, Mihalache era confruntat cu decizia 
fostei soţii a lui Carol II, principesa Elena, de a veni în ţară, în 
condiţiile în care regele era iritat de interviurile ei acuzatoare — 
date în străinătate —, dar şi de conivenţa dintre ea şi Barbu Știrbei 
de a discredita același adversar, Carol II. Nemulțumirea lui Mihalache 
rezulta din faptul că principesa călcase cuvântul dat, anume de a 
se abține de la declaraţii publice. Mai mult, atmosfera aceasta 
dintre rege și fosta-i soţie se inflamase în ţară datorită lui Grigore 
Forțu care editase o foaie cuprinzând acele articole ofensatoare 
pentru monarh. El, care l-ar fi dorit pe Forţu arestat, decidea 
împreună cu Titulescu, ca foile menţionate să fie confiscate. 
Principesa, nedorită în ţară de Mihalache pentru că agita inutil 
viața politică, sosea intempestiv, ceea ce iritase pe rege împotriva 
ministrului său pentru că n-o expulzase. Dar cum putea proceda 
astfel când Elena Lupescu trona peste o camarilă regală atot- 
puternică”2? Din aceste motive, Mihalache colabora cu Maniu la 
elaborarea și legalizarea unui statut în temeiul căruia prezența 
principesei în țară nu mai depindea de capriciile lui Carol 1173. 

Spre finele anului 1932, în timp ce soția sa, Niculina, dona 
suma de 10.000 lei pentru construirea locului de primărie din 
Dobrești”4, Mihalache era bolnav. Mai precis, era convalescent 
după o operaţie de apendicită - problematică atunci - făcută de 
dr. Ammos Jianu, la 10 noiembrie 193275. În acel context, Nicolae, 
mitropolitul Ardealului, îi exprima „grabnică și deplină însănătoșire“. 
Patriarhul Miron Cristea - în ianuarie 1933 - îi mulțumea, printre 
altele, pentru vinul şi fructele trimise, dorindu-i „tot binele“76. 

Numai că, în acele momente, el și Iuliu Maniu erau confruntați 
cu asprele chestiuni ale guvernării. Și nu pentru că nu ar fi avut 
soluţii pentru schimbările preconizate, ci pentru că nu erau stăpâni 
pe actele decizionale. Gavrilă Marinescu, prefectul poliției Capitalei, 
ocrotit de rege și de Elena Lupescu, își permitea tot felul de 
abuzuri pe care Mihalache voia să le curme. Asociat cu bătrânul 
Lupescu, prefectul avea în Bucureşti 15 tripouri, plus cazinoul de 
la Carmen-Sylva”7. Insubordonare — datorită relațiilor cu camarila 
regală - arătau și alți generali: Ionescu de la CFR; Florescu de 
la Poştă; Amza, comandantul unui corp de armată din Capitală; 
Dumitrescu, șeful jandarmeriei. Toţi aceștia, sustrăgându-se con- 
trolului guvernamental, îi apăreau lui Maniu ca o forță care ar 
putea „să ne aresteze“ oricând. 

Aceşti ofițeri din posturi strategice ale aparatului guvernamental 
sunt instrumente oarbe ale voinței regelui, ceea ce pentru Mihalache 
şi Maniu era inadmisibil’. Cei doi se deosebeau însă în radicalismul 
demersului de întreprins pe lângă rege. Maniu, care voia să-i 
ceară acestuia capul lui Puiu Dumitrescu, era bănuit de Mihalache 
- la 15 decembrie 1932 - că, de fapt, „caută platformă de 
retragere“. Mihalache, în schimb, voia îndepărtarea doar a acelor 
demnitari care refuzau a-i executa ordinele. De aici hotărârea lui 
- după ce se întoarce dintr-o călătorie la Atena, la 4 ianuarie 
1933 - de a-l întâlni pe rege. Primit de acesta la 6 ianuarie, îi 
amintea că-i făcuse mari servicii atât lui, cât și dinastiei, fără să 
se fi prevalat vreodată de acestea. Îi cerea, astfel, înlocuirea lui 
Gavrilă Marinescu și a lui Dumitrescu. Aceştia însă sunt protejâţi 
de monarh care, în plus, încerca să-i domolească nemulțumirea, 
învinuind pe Maniu care ar fi creat o falsă chestiune constituțională. 
Carol II încerca prin N. Titulescu - la 10 ianuarie 1933 - o 
liniștire a celor doi miniștri nemulţumiţi. Ținta aceasta se dovedea 
însă de neatins, căci monarhul nu acceptase nici chiar soluţia de 
compromis a lui Mihalache, de a-și numi alți oameni devotați, în 
locul celor destituiți80. Erau motivele care duceau, la 13 ianuarie, 
la demisia lui Mihalache și luliu Maniu. Carol II, neavând o 
alternativă la această provocare, era constrâns să se servească de 
concesivul Vaida-Voevod care, în ziua următoare, forma un alt 
cabinet naţional-țărănesc. 

Pentru demnitatea dovedită în apărarea regimului constituțional 
împotriva injoncțiunii regelui, Mihalache, ca și Maniu, era elogiat 
de Camera Deputaţilor și de Senat pentru că - cum se exprimase 
un simpatizant - înfruntase pe acei demnitari „cu tupeu ciocoiesc“. 
Gestul lui avea și rezonanță externă, ziarul „Unser Zeit“ con- 
siderându-l drept expresia unei corecte folosiri a mandatului și de 
apărare a prestigiului personal. Demisia ar fi fost manifestarea 
cinstei lui de ŝi, 

* 


Dar în timp ce apăra regimul politic al democrației parlamentare, 
Mihalache afla cu tristețe că amicul lui, Grigore Iunian, la 10 
octombrie 1932, se rupea de PNȚ, constituind o formațiune 
radical-țărănească. Își justifica acțiunea prin pretinsa abandonare a 
doctrinei țărăniste. Gr. Iunian, voit sau nu, făcea jocul regelui care, 
propunându-şi fărâmițarea marilor partide, reușea acea disidență, 
după ce Mihalache nu fusese determinat să se despartă de ardeleni. 
Tot monarhul izbutise să desprindă pe Goga de Averescu, adâncind 
frământările din viața politică a țării8?. Într-o atare atmosferă, Gr. 
Iunian, retrăgându-se în fieful lui electoral din județul Gorj, devenit 

centrul activității de plămădire a Partidului Radical Ţărănesc, lansase 
și încurajase zvonul că însuşi Ion Mihalache i-ar împărtăși atitudinea 
nemulțumit de colaborarea cu naționalii lui Maniu’. 

Ideea unei participări a lui Mihalache la disidența Gr. lunian 
era relativ uşor de acreditat, provocând confuzie în rândul 
naţional-țărăniștilor, datorită amiciţiei dintre cele două personalități. 
Din aceste motive, la 16 noiembrie 1932, din Sanatoriul „Sf. 
Elisabeta“ din București - unde se operase de apendicită — 
Mihalache dezminţea acea pretinsă conivență printr-o epistolă către 
„prietenii“ lui din Muscel. Căci Gr. lunian voia a se încorona 
ca exponent al ţărănismului chiar la Câmpulung. Astfel, la 20 
noiembrie 1932, se reuneau aici disidenţi din câteva județe: Galaţi, 
Brăila, Slatina, Bazargic și Râmnicu Vâlcea. Era un auditoriu venit 
din „curiozitate“ și din satele mărginașe ale Câmpulungului, aduși 
de foşti colaboratori ai lui Mihalache: Vlădescu şi Ștefănescu. Se 
ridica — de către aceștia - steagul contra „ereziei“ lui Mihalache, 
compromis de naţionalii lui Maniu. lunian însuși, considerându-se 
legatar testamentar al ţărănismului, venise aici să-i preia succesiunea. 
O atare acțiune însă, limitată la grupuscule din câteva judeţe, 
inclusiv din Prahova, după câteva reuniuni, intra în anonimat”. 
Căci țărănismul nu putea fi conceput împotriva și în afara lui Ion 
Mihalache. 

Naţional-ţărăniștii, la 14 ianuarie 1933, se reuneau în jurul 
șefului noului guvern Vaida, spre a experimenta politica acestuia 
de „persuasiune“ față de rege, într-o nouă încercare de redresare 
a situaţiei ţării atât de afectată de criza economică. Și dacă Maniu 
se deroba de la președinția partidului pe care i-o abandona de 
facto lui Mihalache8€, acesta se împovăra din nou cu o funcţie 
pe care i-o rezerva încă amicului său. 

Spre finele lunii ianuarie și începutul lunii februarie, climatul 
social din ţară se deteriora. Pe un fond de nemulțumiri salariale, 
dar instigaţi şi de comuniști care pândeau din umbră asemenea 
ocazii spre a le politiza, surveneau, în ianuarie-februarie, grevele 
și demonstrațiile muncitorilor ceferiști și petroliști. Pus la curent 
de A. Călinescu - subsecretar la Ministerul de Interne - cu 
dedesubturile acelor mișcări sociale, Mihalache le privea cu îngri- 
jorare. Și nu atât pentru că infiltrația comunistă în organizaţiile 
sindicale ar fi fost atât de puternică încât ar fi periclitat regimul 
politic al țării. Era contrariat de Vaida care, potrivit unor înclinații 
mai vechi, recurgea la măsuri autoritare. Adopta, astfel, la 3 
februarie 1933, legea stării de asediu pe care Mihalache o 
dezaprobat”. Căci în baza ei, în loc ca un atare conflict să se 
soluţioneze prin înţelegere între părţi, el, dimpotrivă, era escaladat. 
De aici ciocnirea între muncitori și forțele de ordine care, ca şi 

în august 1931, la Lupeni, însângera acel protest social devenit, 
în ultimă instanță, o provocare comunistă. 

Degajat de funcţii guvernamentale, Mihalache era, alături de 
Titulescu și C. Antoniade, delegat la Conferința dezarmării de la 
Geneva, deschisă în februarie 193388. Cu acea ocazie, vizita atât 
Elveţia, cât și sudul Franţei, inclusiv Parisul. Preocupat acum de 
relaţii internaționale, părea a fi lăsat deoparte politica internă. Nu-i 
dădeau însă răgaz apelurile unor colaboratori din ţară, ca de pildă 
deputatul de Mehedinţi, V. Rădulescu, care îi cerea - la 2 martie 
— revenirea în ţară. Aici nemulțumirea socială se degrada - era 
el informat - prin politica dură a lui Vaida de „reprimare“ a 
funcţionarilor și mai ales prin înăsprirea legii Mârzescu cu privire 
la greve. Și în timp ce deznădejdea domnea pretutindeni, miniștrii 
- sporiți printr-o inflație de subsecretari de stat - acționau fără 
o „directivă unitară“. PNȚ însuşi, din cauza lipsei din fruntea lui 
a lui Mihalache și Maniu - neimplicaţi în actul de guvernare — 
risca să se destrames?. 

Informat de A. Călinescu despre afacerea Skoda deschisă de 
camarila regală cu scopul de a lovi îndeosebi în Maniu, Mihalache 
se mira că aceasta se întâmpla chiar sub guvernul Vaida. Ca atare, 
fără ezitare, la 30 martie 1933, din Paris — cu câteva zile înainte 
de întoarcerea în ţară -— îi cerea lui Maniu să înceapă imediat un 
demers pentru a stabili răspunderea acelora care din nepricepere, 
au creat o atmosferă de suspiciune și compromitere a unui act 
mare de aprovizionare a armatei cu armament. Mai solicita să se 
stabilească dacă PNȚ era sau nu implicat în acea afacere, iar dacă 
existau vinovaţi, aceștia să fie eliminați cu necruțare”. 

tors din străinătate la 12 aprilie 1933, Mihalache era pus la 
curent cu desfășurările politice interne. Era nemulțumit de politica 
promovată de Vaida, dar, spre deosebire de Maniu care-i cerea 
suspendarea imediată, el pleda pentru continuarea guvernării. Și 
decisese aceasta - convocând o reuniune la 25 aprilie - împreună 
cu A. Călinescu, M. Ghelmegeanu, M. Ralea, P. Andrei și N. 
Badea. Toţi conveniseră ca Vaida să rămână în funcție până în 
toamnă. În acel răstimp, spre a se dejuca planurile regelui de 
scindare a PNȚ, Maniu să se abțină a-și „prezenta demisia, tot 
mai nemulțumit de compromisurile lui Vaida”. Din aceste motive, 
spre finele lui aprilie, însoţit de Mihai Popovici, Mihalache pleca 
la Sovata, unde întâlnea pe Maniu. I-a făcut acestuia un șir de 
reproșuri: cu doi ani în urmă - când s-a retras la Bădăcin și i-a 
lăsat conducerea partidului - l-a sabotat prin „Patria“; apoi, anul 
trecut, în timp ce Mihalache susținea să nu se ajungă la guvernare, 
Maniu, dimpotrivă, a impus o acțiune de răsturnare a lui Iorga; 
îndată ce PNȚ a revenit la cârmă, Maniu „a evitat să-și ia 
răspunderea și când a fost forțat n-a ştiut cum să scape mai 

repede“. Mihalache i-a zis: „Domnule Maniu, ești cel mai mare 
egoist pe care l-am cunoscut vreodată“. El interpreta atitudinea 
amicului său ca o exacerbare a unor orgolii personale. Căci dacă 
Vaida îl umilise, regele îi interpusese un abis greu de trecut spre 
a mai putea ajunge prim-ministru”?2. 

Spre a da guvernului Vaida un sprijin politic, conducerea PNȚ, 
după ce lua act de demisia lui Maniu, pentru a curma provizoratul 
și incertitudinea, dar mai ales frământările care constituiau mediul 
propice dezbinării căutată de Carol II, Mihalache reunea la 6 mai 
Comitetul executiv. Anunţa că, nereuşind să-l convingă pe Maniu 
să revină asupra demisiei, propunea alegerea lui Vaida ca președinte. 
Atrăgea atenția ca acesta, în dublă calitate, să reafirme și să 
înfăptuiască un program țărănesc. Era imperios - mai adăugase 
Mihalache - să se aplice o politică de „restabilizare“. Regelui — 
la 10 mai, informat de acea schimbare pentru care își arătase 
satisfacția -, Mihalache i-a curmat jubilaţia spunându-i că era „o. 
soluţie provizorie“, spre a consolida poziția lui Vaida%3. 

La 17 mai, rugat insistent de rege, Mihalache pleca din nou 
la Geneva cu Titulescu, ca o dovadă de solidaritate cu șeful 
guvernului. Călătorea, astfel, nu numai în Elveţia ci și în Franţa 
și Anglia. La 30 mai făcea o declaraţie în Comisia pentru dezarmare 
în numele Micii Înţelegeri. Pleca, apoi, la Londra asistând ca 
observator particular la Conferința economică mondială. Vizitează, 
printre altele, instituții cooperatiste. Tot cooperaţia îl interesa predilect 
și la Belgrad - la întoarcerea în țară -, unde era primit de regele 
Alexandru. Acesta, la 11 septembrie 1930, îi conferise Marele 
cordon al Sf. Sava, drept răsplată pentru serviciul adus cauzei 
aproprierii economice dintre România și lugoslavia“*. 

Revenit în țară la 8 iulie, Mihalache era așteptat în gară de 
toți membri guvernului în frunte cu Vaida. În ziua următoare, 
analizând situația țării în comparaţie cu realizările europene de 
depășire a crizei economice, conchidea asupra necesităţii „restabi- 
lizării“ prin întreprinderea unor mari lucrări publice. Era neîndoielnic 
o influență a politicii de „New Deal“ a președintelui american, 
Roosevelt, receptată îndată după proclamarea ei, în martie 1933. 
Condiţia unei atari politici în România era instalarea la cârma 
guvernamentală a unei echipe întinerite. 

Primit de rege la 11 iulie după întoarcerea din călătoria din 
străinătate, Mihalache îi înmâna, mai întâi, un mesaj din partea 
regelui Iugoslaviei. Îi expusese, apoi, planul unor schimbări în 
componenţa cabinetului, implicit a lui Vaida, spre a face posibilă 
„restabilizarea“. Carol II însă se declara satisfăcut de „stabilizarea 
actuală“, încât îi cerea „să nu te pripești“. De fapt, regele lucra 
în subteran spre a se debarasa de național-țărăniști care, în loc 

de a se dezagrega - cum uneltea el - prin propunerile lui Mihalache 
s-ar fi consolidat la cârmă”$. 

După scurgerea liniștită a verii, toamna politică începea furtunos. 
La 10 septembrie, Mihalache reunea la Câmpunlung Congresul 
tineretului național-țărănesc. Dar dintre miniștri, participau doar 
Petre Andrei, M. Ghelmegeanu și A. Călinescu. Fuseseră aduși, 
în schimb, 4000 de țărani, cărora le vorbea. Urcat la tribună, unde 
o instalație de difuzare urma să-i amplifice discursul, constata o 
defecțiune. Credea că survenise un sabotaj liberal, căci o fundație 
de o atare obediență - „Cartea Românească“ - instalase mega- 
foanele”. Ideea lui este clară. România avea nevoie de un alt 
plan de restabilizare economică. Mai întâi, era greșită reglarea 
leului în funcţie de francul francez - ceea ce aducea pierderi -, 
căci datorită schimbărilor și reajustărilor pe piața mondială, expor- 
turile României mergeau îndeosebi spre Germania și Italia. Această 
politică monetară trebuia schimbată. Apoi, relansarea economică 
să se bazeze pe stimularea consumului intern, debușeul producției 
urmând a-l constitui „stomacul chircit al ţăranului român“. Dar, 
cum să se ridice nivelul de consum intern cu o agricultură parcelară 
de slab randament? Se impunea - spunea Mihalache, bazându-se 
pe exemplul american - ca statul însuși să devină „motorul și 
diriguitorul economiei românești”, evident stimulând asocierea 
micilor gospodării prin cooperație și transformarea lor în veritabile 
ferme. 

Discursul lui Mihalache, care accentua și asupra necesității 
apărării regimului constituțional, era un atac împotriva concesiilor 
făcute regelui de către Vaida. Acesta era deci îngrijorat, conștient 
că dacă pe Maniu putea să-l neutralizeze, spre a se menţine la 
putere, nu-l putea însă contracara pe Mihalache. Din aceste motive, 
la 13 septembrie el se grăbea să trimită la Dobrești pentru explicaţii 
pe A. Călinescu. Mihalache - cum îi transmitea acestuia - pretindea 
lui Vaida, în primul rând, dacă voia sprijin, să obţină de la rege 
satisfacţii privind camarila, căci gvemul trebuia „să meargă în 
picioare sau să cadă în picioare““€. 

Printre cei supăraţi de Mihalache se află Madgearu. Încă din 
martie, primul ceruse a se stopa discutarea acordului de la Geneva. 

iulie, între cei doi amici survenea o controversă legată de 
admiterea unor experți de la Geneva, în schimbul sprijinului Băncii 
de emisiune în cazul abandonării etalonului aur. Și pentru că 
Mihalache se pronunțase împotriva acestuia, Madgearu, cu Titulescu 
şi Carol II de parte-i, nu reușea să-l convingă. În toiul disputei, 
Madgearu renunţa la argumentele economico-politice, numindu-l 
pe Mihalache cu invectiva de „incult“. Pentru acesta din urmă 
acel conflict era „profund dureros“. Căi chestiunea expertului străin 

revenea din nou în discuţie, în septembrie, când Mihalache şi 
Madgearu se aflau din nou în stare de adversitate. Primul, în 
reuniuni cu miniștri, câștigă de partea sa atât pe G. G. Mironescu, 
cât și Vaida. Se adoptă, astfel, la 25 septembrie soluția de a se 
amâna chemarea expertului străin”, ceea ce însemna o înfrângere 
pentru Madgearu. 

Acea izbucnire a lui Madgearu împotriva lui Mihalache era, 
de fapt, expresia nemărturisită a unei frustrări intelectuale, obligat 
să se încline în fața unui pretins diletant. Și un atare sentiment, 
în raport cu Mihalache, îl vădeau deopotrivă C. Stere și Gr. lunian. 
Aceştia îl vedeau pe Mihalache mai mult ca o personalitate 
charismatică și simbolică. Toţi - potrivit lui Mihail Manoilescu - 
uitau că Ion Mihalache și generalul Averescu apăruseră pe firma- 
nentul politic ca „forțe naturale, produse ale sufletului neamului, 
tot atât cât și ale pământului lui, a căror valoare și preţ pentru 
țară stă... tocmai în ceea ce au neintelectual și supranatural. Acești 
oameni, conduși de instinctul lor și recunoscuţi de mulţime prin 
instinctul ei, nu trebuie tulburați în mersul lor teluric de amestecul, 
totdeauna, deviatar și insolit, al intelectualilor“ 100, 

Cu un Ion Mihalache nemulțumit de Vaida, soarta acestuia 
era pecetluită. Liderul țărănist, al cărui interes era de a nu aliena 
pe Maniu, dădea curs invitaţiei acestuia de a se întâlni la Sovata, 
chipurile la o vânătoare de „muget de cerbi“!0l. La 3 octombrie 
hotărau aici boicotarea guvernului Vaida spre a-l sili să demisioneze. 
Se mai decidea principial ca funcția de preşedinte PNȚ să-i fie 
atirbuită lui Mihalache!02. Vaida își încheia, astfel, mandatul la 
13 noiembrie 1933, prin “îndepărtarea lui de către cei doi lideri 
pe care îi nemulțumise prin lipsa de rezistență față de injoncţiunile 
regelui. Era ultimul act al unei cârmuiri naţional-ţărăniste începută 
atât de promiţător la finele anului 1928, dar silită să se confrunte 
cu o puternică criză economică extinsă la scară mondială și, mai 
ales, cu o alta constituțională. Acești oamnei politici, în 1930, bine 
intenţionaţi din motive de echilibru constituţional, avuseseră nein- 
spirata idee de a pune pe tron pe Carol II, un rege la antipodul 
principiilor atât de mult îndrăgite de ei. 

XII 
Naţional-țărănismul 
în confruntare cu 

extremismul naţionalist 


La 21 noiembrie 1933, Jon Mihalache substituie la preşedinţia 
PNȚ pe Al. Vaida-Voevod!. Această numire era o oficializare a 
unei funcții pe care el o exercitase de facto în câteva rânduri, în 
momentele de retragere de pe scena politică a lui Iuliu Maniu. 
Însuşi acesta îl propusese la conducere, relevându-i cunoscutele 
calități politice, morale și umane. Exprimându-și „nemărginita“ 
mulțumire pentru acceptarea funcției?, Maniu se angaja să-l susțină 
pentru înfăptuirea programului, schimbând chiar Constituția la 
nevoie, pentru a _„extirpa“ camarila din viața politică și a înfăptui 
dreptatea socială?. 

Promovarea lui Mihalache la conducerea supremă a PNȚ se 
explica, mai întâi, prin poziţia lui faţă de rege. Spre deosebire de 
Maniu care, prin intrasigenţa lui deseori rigidă rupsese orice puncte 
de contact cu monarhul - ca preşedinte izolând partidul de factorul 
constituțional -, Mihalache vedea faptele mai nuanțat. Ca și Maniu, 
el era un adept convins al democraţiei parlamentare, dezaprobând 
derapajul constituţional al lui Carol II. Și făcea aceasta nu formal 
și ostentativ, cum obișnuia uneori Maniu, ci de fiecare dată când 
Surveneau interferări concrete, pe care i le reproșa. El însuși, în 
ianuarie 1933, demisiona din funcția de ministru drept protest 
contra injoncțiunii regelui în actul politic. Mihalache credea că în 
raporturile cu acesta nu trebuia să se ajungă la adversitate, ci să 
se aplice tactica specială a „persuasiunii“, a convingerii lui Carol 
II ca, în interesul ţării, să se distanțeze de forțele oculte, îndeosebi 
din camarilă, circumscriindu-și puterea la prerogativele constituțio- 
nale. Şi îl trata cu înţelegere pe rege nu pentru că ar fi dorit să-i 
câştige încrederea în acel mod, ci pentru că socotea instituția 
reprezentată de el un obstacol în calea tendințelor autoritare și 
dictatoriale afirmate tot mai îndrăzneţ în viața politică românească. 
Era necesar, deci, ca PNȚ, cea mai viguroasă forță democratică 
din ţară, să acționeze pentru revenirea la putere, întrucât numai 
prin înfăptuirea reformelor preconizate putea să-și atingă țelul 
urmărit. 

Preluarea șefiei PNȚ de către Mihalache soluţiona doar la vârf 
criza acestei organizaţii care dădea vădite semne de slăbiciune, 
inclusiv de dezintegrare. El însuşi menționa că președinția lui avea 
rostul „de a strânge oștile“ în jurul steagului partidului pe baza 
unei discipline noi, după ce acesta se confruntase, în anii guvernării, 
cu gravele dificultăți ale crizei economice mondiale. Îşi concepea 
misiunea „pe o linie constituțională ireproşabilă“ respectând 
deopotrivă prerogativele naţiunii şi ale coroanei“. 

Misiunea lui Mihalache era una de a fortifica, dacă nu a 
construi o nouă organizație politică. Căci aceasta, datorită împre- 
jurărilor, dar mai ales unor defecte umane, părea a se fi îndepărtat 
- cum credeau unii adepți - de idealul „cu care ne-aţi încălzit 
și angajat la luptă“. Guvernarea național-țărănistă, spre deosebire 
de cele anterioare, nu realizase decât un regim fiscal mai drept 
și o atmosferă de libertate, ceea ce era puţin pentru a nu dezamăgi 
masele de țărani. Un atare rezultat - cum se contura pentru unii 
în mod simplist - se datora faptului că frânele puterii fuseseră 
deţinute de „boierii ardeleni“ și alte elemente „conservatoare“ 
raliate în jurul lor, toți aceştia fiind insensibili față de „mizeria“ 
țăranilor. 

Mihalache își propune deci să efectueze, mai întâi, o purificare 
politico-ideologică. Aceasta presupunea - în înțelegerea unor ade- 
renţi - eliminarea persoanelor cu „sânge încrucișat“ și fără „cuget 
curat“, care compromiseseră ideea țărănistă. O serie de lideri locali, 
printre care Virgil Potârcă din Dolj, Nae Georgescu din Prahova, 
Constantin (Dinu) Simian din Vâlcea, Petru Nichifor din Tutova, 
fost senator? etc. se înconjuraseră de adulatori şi o adevărată 
clientelă, căreia i se promitea și da funcții și alte privilegii ilicite. 
Acei conducători locali deveniseră atât de autonomi, încât țăranii 
fuseseră izolați de numele și chipul „mântuitorului și iubitului lor 
şef Mihalache“. Și nu întâmplător, pentru că asemenea lideri, 
proveniți dintre avocaţi, folosiseră funcţiile pentru a deveni mi- 
lionari?. 

Conștient de criza organizaţiilor locale și judeţene, Mihalache 
era convins de necesitatea consolidării acestora pe calea purificării, 
adică a excluderii elementelor corupte şi politicianiste. În acest 
sens, el spusese: „Ţara se mătură de sus în jos. Trebuie pedepsiţi 
cei mari, nu cei mărunți“, căci gunoaiele se strecuraseră chiar în 
jurul tronului. Și ele trebuiau măturate. Dar, spre a ajunge acolo, 
„trebuie să fim absolut intoleranţi cu bănuiții din partidul nostru. 
Aplicarea fierului roşu“8. Ca atare, încă din ianuarie 1934, el 
preconiza înlăturarea chiar a liderilor care pierduseră alegerile. Erau 
vizaţi, astfel, G. G. Mironescu la Romanați, Aurel Vlad la Hunedoara, 
Ştefan Ciceo-Pop la Arad și chiar Mihai Popovici la Satu Mare”. 

Eduard Mirto, un lider din conducerea centrală, era acuzat de 
Madgearu pentru „trădare“, încât era expus sancțiunii!. 

Un atare proces de înnoire a conducerii și componenţei or- 
ganizaţiilor locale survine în cursul anului 1934 în toate organizaţiile 
PNȚ din vechiul Regat, când se constituiau jurii de onoare în faţa 
cărora se prezentau persoanele incriminate. Urmau, astfel, destituiri, 
ca aceea a deputatului V. Georgescu-Bârlad din județul Tutova, 
când Mihalache, după înscăunarea unui alt lider, alcătuise un juriu 
de trei membrii: Mihai Ralea, loan Hudiţă și Petre Andreill. FA 
pentru că acțiunea de selectare ajungea în profunzime, din unele 
organizaţii ca, de pildă, Prahova se auzeau proteste. Nu trebuiau 
atinși „umili membri de partid“, căci în acest caz s-ar fi acreditat 
părerea că PNȚ era'o „adunătură de pungaşi““12. 

Insensibil la asemenea proteste, mai ales că nu erau îndreptățite, 
Mihalache avea de înfruntat dificultăți enorme în consolidarea 
organizaţiilor locale şi judeţene. Căci declanșând procesul de întărire 
a bazelor morale ale partidului, în entităţile lui județene erau 
adâncite frământările. Acestea accentuau rivalităţile dintre anumiţi 
exponenţi locali care se transformau, în ultimă instanță, într-o 
luptă pentru preluarea conducerii acelor organizații. Atari convulsii 
vecine cu o stare anarhică — ca în Vâlcea, de pildă — erau provocate 
și de faptul că nu erau ierarhizate complet valorile personale, 
existând puternice tendinţe egocentrice și veleitare care împiedicau 
coeziunea organizatorică!3. 

Frământările necesitate de primenirea organizațiilor județene 
aveau drept bază - în unele cazuri - o mentalitate de clasă. 
această privință, se specula un articol al lui Ion Mihalache din 
„Dreptatea“, „Loc țăranilor și tineretului.“ Astfel, în Vâlcea, unde 
se blama „ciocoismul“, un grup veleitar constituit din Mihail 
Roşianu, preot Cumpăneșu şi preot I. Pătrășcoiu, sub pretextul 
democratizării organizației, se pronunțau pentru un front al satelor 
- învăţători și preoți - împotriva orașelor, care dădeau avocaţi și 
alți intelectuali. Asemenea tendințe se afirmau pe alocuri şi în 
Muscel. La Galaţi, unde înfruntările dintre grupuri nu găseau o 
cale de compromis, conducerea organizației o asumase provizoriu 
Ion Mihalache. Acesta, lansând un apel către oamenii „modeşti și 
muncitori“, le cerea să se strângă din nou în jurul „drapelului“ 
PNȚ, alegându-și o nouă conducere. Forţa partidului - mai afirma 
el - consta în țărănime, dar și în alte categorii muncitoare și 
intelectuale. „Puterile adânci ale nației“ nu fuseseră folosite decât 
în slabă măsură în „zidirea“ statului român. Ele trebuiau adunate, 
disciplinate şi orientate pe calea firească a nevoilor claselor pro- 
ducătoare și a aspirațiilor sufleteşti ale acestora. Atari frământări 
surveniseră și în Prahova, a cărei condudere provizorie fusese 

preluată de Ion Mihalache, până când aceasta se constituise pe 
baze statutare, acceptându-se, în fine, preşedinţia dr. Mezincescu, 
contestat de mulți pentru că era evreul?. 

Un caz aparte l-au constituit județele Durostor și Caliacra, 
unde convulsiile din organizaţii s-au accentuat nu numai din cauză 
de moralitate, ci și din motive etnice. Caliacra, care avea în 
cuprinsul ei o pondere însemnată de bulgari, în procesul colonizării 
crescuse demografic prin sosirea aici a unui număr important de 
români. În organizația PNȚ, în jurul fostului prefect V. Țipărescu, 
se strânseseră o serie de elemente corupte, denunțate în acele 
momente de luptă pentru prefacere morală. Și pentru că Grigore 
Gafencu, preşedintele organizației, nu acorda exigența așteptată 
pentru reușita acțiunii, Mihalache era asaltat cu o mulțime de 
reclamaţii, prin care i se solicita intervenţia directă în vederea 
eliminării elementelor corupte, retranșate într-o rezistență demnă 
de o cauză mai bună!5. Atari convulsii persistau şi în anii următori, 
inclusiv în organizațiile locale16. 

Organizațiile sătești, mai slabe și în nevoie de ajutor pentru 
consolidare sunt, de asemenea, un obiectiv important în acțiunea 
de întărire a PNȚ. În toate organizaţiile locale și judeţene înființa 
sedii - numite „case de sfat“ - care deveneau un centru de 
propagandă dotat cu bibliotecă, tablouri, presă și alte mijloace de 
informare și documentare. Era o strădanie remarcabilă de dezvoltare 
a conștiinței civice și politice a locuitorilor. Structurile de partid 
funcționau potrivit următoarei scheme: comuna, subsectorul, sectorul 
și județul. Introducerea activităţii obligatorii, recrutarea de membri, 
ședințe lunare, cotizaţii, abonamente la ziare, citirea și prelucrarea 
presei, conferințe şi adunări publice!” etc. Acest mod de organizare 

inspre centru spre periferie era extins la scara întregii ţări. 

cadrul acestui efort de dezvoltare și întregire a PNȚ, 
Mihalache primea diferite solicitări de revenire la „matca istorică 
și populară“, cum i se exprima avocatul Ion Giurculescu, aflat în 
partidul lui lorga!8. Mihalache însă s-a arătat receptiv la avansurile 
dr. N. Lupu care, la 11 martie 1934, accepta fuziunea grupului 
lui disident fără nici o condiţie!?. Au urmat, apoi, acţiuni efective 
de integrare a elementelor „lupiste“ în diferite organizaţii locale 
şi judeţene. Și dacă în unele locuri procesul acesta decurgea bine, 
în altele, printre care Brașov, a fost marcat de unele frământări, 
acestea din urmă rezultate din veleitarismul şi „conservatorismul“ 
foştilor takişti aflați în spatele lui N. Lupu. Oricum, fuziunea 
lui Mihalache cu acesta însemna, în ultimă instanță, o regăsire a 
unor amici de idei care, în ciuda unor deosebiri — primul evoluând 
mult spre un țărănism cu tentă marxistă — puteau încă colabora 
în atingerea aceluiași scop. 

Îmbunătăţirea compoziției partidului s-a bazat în mod deosebit 
pe tineret, de care Mihalache era legat și se simţea atras. Licenţiaţi 
în litere și filozofie, de pildă, la 4 martie 1934 își puneau mari 
speranțe în el, considerat drept reprezentant al opoziţiei luminate 
și generoase. I se sugera să promoveze o lege prin care să se 
creeze locuri de muncă pentru floarea intelectualității care se zbătea 
în mizerie“!. Un asemenea apel era îndreptat către omul politic 
potrivit. Dovada în acest sens o făcuse în mai multe rânduri, iar 
ultima dată la 10 septembrie 1933, la Câmpulung, când Mihalache 
organizase un congres?2. Privirea lui mai insistentă spre tineret se 
impusese și de recrudescența naţionalismului extremist, ai cărui 
exponenţi cultivau cu deosebire un atare mediu. Aici se inoculau 
predilect idei şi acţiuni antidemocratice și antiminoritare, peri- 
clitându-se astfel unitatea statului român. 

Preluând conducerea PNȚ, Mihalache adoptă măsuri sistematice 
de atragere în organizaţiile locale şi județene a tineretului. Un 
accent special îl punea asupra satelor, unde urmărea a cultiva 
conștiința drepturilor și îndatoririlor cetățenești, formarea caracterului 
și a puterii de rezistență față de abuzuri, rolul lui în propășirea 
economică, culturală și naţională a țărănimii. Mai spera ca dintre 
tineri să recruteze noi cadre pentru conducerea partidului??. La 17 
februarie 1934 decisese ca în Comitetul executiv să fie cooptați 
cinci reprezentanţi ai tineretului: câte unul din fiecare provincie 
Basarabia, Bucovina și Transilvania și doi din vechiul Regat. Se 
concerta deci cu aceștia și în primul rând cu Nestor Badea, 
preşedintele tineretului?4. 

Acţiunea de recrutare a unor asemenea elemente se declanșa 
în primăvara anului 1934. În vechiul Regat mai ales, după ce se 
consumaseră un șir de acțiuni la nivel comunal, se ţineau congrese 
de constituire a unor organizații județene. Începând din martie 
până în decembrie 1934, la Cluj, București, Cernăuţi, lași, Craiova, 
Fălciu, Ilfov etc. delegaţi ai tineretului se angajau în dezbateri 
privitoare la soarta lui din perspectivă național-țărănistă. Lui Mi- 
halache, prin telegrame, i se transmiteau asigurări că i se va asculta 
oricând „comanda la luptă“, pentru că era „protectorul țărănimii“ 
și conducea „armata“ acesteia, cum se considera partidul. În unele 
judeţe sau orașe, constituirea unor atari organizații era convulsionată. 
Dacă la Cluj, de pildă, tineretul era dezorientat și dezbinat, oscilând 
între Vaida și Maniu, în Bucovina frământările erau de o altă 
natură. La Suceava, Storojineţ și Rădăuţi, organizarea a întâmpinat 
dificultăţi, dar atari obstacole apăreau la Câmpulung și Cernăuţi. 
În acest din urmă oraș, elementele de extremă dreaptă se manifestau 
ca o contrapondere la naţional-ţărănism. La Bucureşti, organizația 
de tineret avea în compoziţia ei „lupiști“ și elemente de extremă 


190 APOSTOL STAN 


stângă, contestați de naţional-țărăniștii veritabili. Lui Mihalache i 
se cerea să arbitreze acele dispute, efectuând astfel o purificare 
ideologică?5. 

Acţiunea lui Mihalache de refacere și întărire a PNȚ, cel puţin 
la nivelul vechiului Regat, în septembrie 1934 părea a fi dat roade 
spectaculoase. De la Geneva - Victor Jinga - și de la Paris — 
G. G. Mironescu -, Mihalache era felicitat pentru că acţionase cu 
„măiestrie“ pentru menţinerea unității organizaţiei, orientând totodată 
țărănismul pe o cale „dreaptă şi luminoasă“ 6, Și nu erau vorbe 
goale şi măgulitoare neagreate de regulă de acest lider care, în 
activitatea lui, se considera un „simplu soldat“, ci ele exprimau 
faptul că dacă PNȚ nu se scindase până la acea dată, meritul îi 
aparţinea lui. 

* 


Unitatea PNȚ era însă extrem de precară și labilă. Căci încă 
din februarie 1934, Mihalache constata că Maniu, sub aparența 
formală de sprijin pentru președinția lui, voia de fapt să conducă 
din umbră. Având cu acesta mai multe explicaţii, când îl atacase 
dur, îi declarase că nu-i va permite niciodată să facă din funcţia 
lui un „paravan“ de exprimare a unei alte orientări, devenind astfel 
un om de paie. Maniu însă, protestând că nu urmărea să joace 
un atare rol, printr-un fel de disidență nemulțumea - ca în 
decembrie 1934 - atât pe Mihalache, cât şi pe Mad paru pentru 
că, atacând Coroana, izola de aceasta însuși partidul 

Maniu îl mai îngrijora pe Mihalache, în februarie 1934 
faptul că voia să ajungă la o ruptură definitivă cu Vaida?” O 
atare atitudine era periculoasă pentru unitatea partidului, T: 
Vaida deținea președinția organizațiilor din Transilvania. De aici 
necesitatea pentru Mihalache de a realiza o conciliere între cei 
doi lideri. Trimisese, în iulie, pe V. Madgearu care îl întâlnise pe 
Maniu la Eforie. Acesta s-a arătat afectat de „jignirile“ cei i s-au 
adus la ultimele ședințe ale delegației permanente, dar mai ales 
de atmosfera din Transilvania, unde Vaida crease o situație imorală 
„imposibilă, prin promovarea tuturor elementelor care au trădat 
partidul la ultimele alegeri“. A eliminat, astfel, pe cei ce au luptat 
cu credință și devotament, încât a asigurat atari conduceri îndeosebi 
în judejşie Brașov, Sibiu, Someș, Timiș-Torontal, Caraș-Severin 
şi Cluj”? 

Mihalache se întâlnea cu Vaida la Cluj - la 27 iulie 1934 -, 
dar nu reușea să ajungă la un acord, privind purificarea organizațiilor 
pe criterii morale. ÎI însărcinase pe Mihai Popovici să facă ultimele 
încercări de „reconciliere“, dar Mihalache se convinsese deja că 
o înțelegere cu Vaida nu mai este posibilă. Era decis însă ca în 

relaţiile cu acesta să nu admită „nici un echivoc“ și nici o abatere 
de la regulile statutare. Virgil Madgearu, trimis să-i ceară lui 
Maniu condiţiile de reconciliere cu Vaida, îl informa pe Mihalache 
că acelea erau următoarele: Vaida să accepte deschis lupta contra 
camarilei, nu contra regelui; să elimine din partid pe trădători; să 
accepte programul PNŢ30. Mihalache avea ocazia să reia efortul 
de reconciliere între 9-13 septembrie 1934, la Bucureşti, când 
întâlnea deopotrivă pe Maniu și Vaida la o ședință a delegaţiei 
permanente. Și cum cei doi se lansaseră într-o controversă privind 
atitudinea față de rege, Mihalache intervenea „admirabil“ pe o 
linie împăciuitoristă: Maniu să dizolve grăzile, adică grupuri de 
simpatizanți care își disputau conducerea în diverse organizații cu 
adepții lui Vaida, iar acesta să anuleze congresele de la Sibiu. 
S-a iscat o mare tensiune în acele împrejurări, dar Vaida, după 
ce a amenințat cu ruptura, a cedat. A fost constrâns și Maniu la 
concesii, căci în chestiunea relației cu regele s-a impus părerea 
lui Mihalache de „persuasiune“. Totuşi, conflictul dintre Vaida și 
Maniu nu era stins, ceea ce-l încredința pe Mihalache - în 
decembrie 1934 - că o reconciliere între cei doi era imposibilă?l. 

În răstimpul menţionat, peste disputele dintre Vaida și Maniu, 
Mihalache desfășoară o acţiune proprie de subordonare a organi- 
zaţiilor de dincolo de Carpaţi. Aici, adepţi ai lui făceau imagine 
lui Mihalache, arătându-l a fi „ca lemnul plin și sănătos al 
trunchiului de stejar“ murind „cu steagul țărănimii în mână“. El 
acționează pentru depășirea acelor adversităţi, în care înfruntările 
dintre idei degeneraseră în adevărate lupte între grupări, adepţii 
lui Maniu constituindu-se în gărzi speciale care îi purtau numele3?. 
Maniștii și vaidiștii intraseră în dispute - încă de la finele lui 
1933 - la Arad, Timiș-Torontal, Satu Mare, Maramureș, Târnava 
Mare, Braşov? etc. Era un fel de „rebeliune“ împotriva lui 
Mihalache care - cum i se spunea din Maramureş - nu putea fi 
lichidată până când nu se soluţiona disputa dintre Maniu și Vaida3%. 

Acele frământări din organizațiile din Transilvania îi provoacă 
multă îngrijorare. Expediază aici noile statute elaborate în februarie 
1934. Dar dacă de la Bistrița-Năsăud primea știri bune35, Aradul 
era în mare frământare. Își propusese o vizită aici, spre a contirbui 
direct la întărirea organizaţiei și a prezida o reuniune consacrată 
memoriei fostului șef al acesteia, Ștefan Ciceo Pop care murise. 
Mihalache se afla sigur la Arad abia în ianuarie 19353. La 
Timișoara, unde organizația se scindase în două grupuri rivale, 
care nu încetau să se conteste reciproc, în mai 1934 trimitea pe 
Virgil Madgearu, secretar general şi Armand Călinescu. Aceștia 
suspendau din funcţie pe Sever Bocu şi înscăunau provizoriu pe 
Virgil Potârcă37. În iulie 1934, cerând prin Madgearu concursul 

lui Maniu pentru aducerea sub ascultare a organizaţiilor din 
Transilvania, acesta îi subordona „gărzile“ și-i solicita să elimine 
din conducere, pretutindeni, elementele „vaidiste“. Oricum, în vara 
lui 1934, printre altele, datorită și înțelegerii menţionate, în județul 
Satu Mare, de pildă, sub conducerea lui Mihai Popovici, se făceau 
progrese însemnate în reconstituirea organizațiilor Poo aaa 
afiliate președintelui Mihalache, inclusiv la nivelul satelor*8. 
intele PNȚ întâmpina însă, la începutul anului 1935, noi 
dificultăți în Transilvania, cauza constituind-o, de data aceasta mai 
clar, o deplasare a disputei dinspre exigenţele unei remodelări pe 
criterii morale spre acelea doctrinare. În Maramureș, de pildă, sub 
impulsul lui Ilie Lazăr, grupuri de intelectuali — la 4 ianuarie 1935 
— erau nemulțumiți de „cartastrofala dezorganizare“ a organizației 
judeţene. Contestându-l pe Vaida, formau gărzile Iuliu Maniu „ca 
organe de control și acțiune a opiniei publice în cadrul legilor și 
a demnităței naționale“. Se propunea o activitate „unitară în sensul 
principiilor profesate de Iuliu Maniu“. Frământări în acest sens 
surveneau și în alte județe: Arad, Braşov, Bihor? etc. 

În acea dispută înverșunată între grupurile de sub influența lui 
Maniu sau a lui Vaida, șefia lui Mihalache nu mai conta. La 8 
ianuariei 1935, deplasați la Bădăcin pe un ger cumplit, spre a-l 
sărbători pe Maniu, adepții acestuia nu se împăcau cu prezența 
lui Mihalache în fruntea PNȚ“. Pentru numeroși ardeleni numai 
Maniu întruchipa adânca moralitate politică şi înalte concepții de 
stat. De aici furia lui Mihalache - cum consemna A. Călinescu, 
la 5 ianuarie - deopotrivă contra lui Maniu şi Vaida, intenționând 
să precipite elaborarea programului, transferând, astfel, disputele 
pe o asmenea bază și eliminând din partid pe contestatari?!. 

O atare ocazie o crea în primele zile ale lui februarie 1935, 
când reunind Comitetul executiv, era hotărât pentru clarificări 
decisive atât cu Maniu, cât și cu Vaida42. Până atunci, făcuse tot 
posibilul, cu riscul de a fi considerat nehotărât, de a nu se ajunge 
la o ruptură între cei doi lideri transilvăneni. Căci răbdase și 
suportase „cu eroism“ toate acele lupte fratricide, cu credința şi 
speranța că va ajunge ziua când în Ardeal se va restabili unitatea43. 
Mihalache dezaprobă, astfel, vehement echivocurile deopotrivă ale 
lui Vaida și Maniu. Primul era blamat pentru modul în care acționa 
să-și facă din organizaţiile din Transilvania o bază politică proprie, 
împiedicând pe Mihalache să organizeze partidul. Echivocurile lui 
Maniu constau, mai întâi, într-o mișcare de contracarare a lui 
Vaida în Transilvania. Cu alte cuvinte, întindea „coarda, fără a o 
rupe“44, potrivit lui Gafencu, peste capul lui Ion Mihalache. Acesta 
din urmă îl mai învinuia pentru o retragere fără motiv din delegația 
permanentă - în decembrie 1934 -, dar mai ales pentru sabotarea 


ION MIHALACHE - DESTINUL UNEI VIEŢI 193 


tacticii de „persuasiune“ prin atacurile mai mult sau mai puţin 
voalate împotriva lui Carol II. În această privință, îi cerea să-şi 
asume răspunderea celeilalte tactici „și te urmăm cu toții“. Dădea 
chiar un ultimatum lui Maniu şi Vaida, făcându-i răspunzători 
pentru convulsiile din Transilvania şi somându-i ca în termen de 
o lună să pună capăt disputelor. În caz contrar, Mihalache era 
decis să pretindă „puteri discreţionare. Mi-aţi dat răspunderea, apoi 
eu merg până la capăt cu acea răspundere“45, avertiza el. 

Încheindu-și acele aspre observaţii, el spusese: „Trecutul meu 
este o garanţie de sinceritate și consecvență“, încât era decis ca 
preşedinte, după cum procedase ca ministru sau ca opozant, să 
nu șovăie. Dorinţa lui era de a se ajunge la „omogenitate“, nu 
la ruptură, încât își implora „prietenii“ să-i dea dovadă cu fapte 
că criticile lui erau nejustificate. Maniu, după ce încerca unele 
explicaţii prin care voia să dovedească, greu de altfel, că era 
nedreptăţit, îl asigura pe Mihalache de afecțiunea lui sentimentală“. 
Cât priveşte orientarea organizaţiilor din Transilvania, să li se ofere 
acestora ocazia să se pronunțe, căci el nu obliga pe nimeni să-l 
susțină. Să se mai știe că disputa dintre el și Vaida nu este de 
natură politică, ci are la bază o deosebire profundă de vederi. Îl 
asigura pe Mihalache că, deși nu-i aproba tactica persuasiunii, pe 
care o considera de la început sortită eșecului, se angaja să tacă, 
dându-i în acest fel concursul“. 

Poziţia lui Vaida însă - cum constata Mihalache la aceeași 
dezbatere din februarie 1935 - era mai complicată. Acesta, începând 
cu a doua parte a anului 1934, evolua ideologic și doctrinar dinspre 
naţional-țărănism spre naționalism extremistt8. El făcea şi jocul 
regelui cu care convenise de a coagula în jurul lui toate grupările 
de o atare nuanță: cuzistă, georgistă, gogistăf? etc. Vaida elaborase 
conceptul de „numerus valahicus“, contrazicând atât pe Mihalache 
cât și pe Maniu, care însemna, în fapt, o politică de promovare 
prioritară și proporțională a românilor în școli, universități și 
instituții publice, spre a se elimina pericolul „cotropirii“ lor de 
către elementele minoritare, cu deosebire evreii. Voia, deci, ca 
PNȚ să se identifice cu o atare tendință politică, în fapt apanajul 
partidelor naționalist-extremiste. Tot Vaida, descentralizarea con- 
cepută de Mihalache prin crearea unor județe administrative mai 
mari, dorea s-o înfăptuiască la nivelul provinciilor statului român, 
luând drept model de organizare fosta Austro-Ungarie și Elveţia50. 

Vaida se distanța, astfel, de PNȚ prin concepții diametral 
opuse, care se apropiau de cele fasciste. De aici perseverarea lui 
pe o asemenea cale, spre finele lui februarie 1934, când, la Cluj, 
expunea pe larg doctrina lui bazată pe „numerus valahicus“, 
reflectată și într-o broșură semnată de Ilie Popa din Sighişoarasl. 

Încercând să provoace în jurul său o autentică mișcare, susținea 
conferințe publice, printre care la Timi; unde ataca pe foștii 
colegi: Lupu, Madgearu și chiar Mihalaches?. La 14 martie 1934, 
reunind delegaţia permanentă, Mihalache dezavua pe Vaida. Acesta 
însă, replicând printr-o epistolă, reușea să scindeze fruntașii PNȚ, 
dobândind adepţi pe N. Costăchescu, D. R. Ioanițescu, Gr. Gfencu, 
V. Potârcă. Toţi aceștia cereau lui Mihalache împăciuirea, dar 
Vaida - vizitat la Brașov, de un grup - refuza. La 14 martie 
1935, Mihalache, demițându-l de la președinția Transilvaniei, își 
asuma personal conducerea organizaţiilor din acea provincie. Vaida 
mai avea, totuşi, adeziunea unor foști miniștri: Aurel Vlad, Haţiegan, 
Voicu Niţescu, Sever Dan, V. V. Tilea etc. La 24 martie 1935, 
Comitetul executiv întărea deciziile anterioare declarând în afara 
partidului pe toți aceia care contraziceau normele statutare, dându-se 
drept termen pentru confirmare data de 1 aprilies3. 

Autoeliminarea lui Vaida limpezea, astfel, la vârful PNȚ 
disputele din organizaţiile din Transilvania, grăbind momentul 
subordonării acestora președinției lui Ion Mihalache. Acesta însă, 
întâlnind pe luliu Maniu la 6 aprilie 1935, din perspectiva convocării 
congresului PNȚ, avusese cu el discuţii „foarte vii“, ambii fiind 
nemulțumiți „unul de altul“. Și pentru că Maniu nu abandonase 
cunoscutele lui echivocuri, Mihalache era decis, dacă nu-i da un 
sprijin ferm, să abandoneze conducerea partidului și să se retragă 
la Topolovenis%. 

În zilele de 22 și 23 aprilie se desfășura la București congresul 
PNȚ. Virgul Madgearu, secretarul general, relata că, prin caracterul 
de masă al organizației, Mihalache infuzase în rândurile ei o serie 
de elemente tinere, creând chiar o secție de femei din perspectiva 
extinderii votului pentru acestea de la instituțiile administrative la 
cele politice55. Fuseseră primenite toate conducerile începând de 
la „celula de bază“, satul, până sus. Toate acele structuri erau 
conectate prin reuniuni județene și provinciale, având drept punct 
de culminaţie congresul general56. Unele organizații, pentru reușita 
acestuia, ofereau contribuții băneşti”, căci îl priveau ca o manifestare 
a unităţii PNȚ, care trecuse prin încercări atât de grele. 

Conducerea centrală se arăta unită, după ce se despărțise de 
Vaida și grupul lui. De ea se mai distanțase, în ianuarie 1935, 
G. G. Mironescu, care demisionând, asigurase pe Mihalache că-i 
păstra „cea mai bună amintire“58. Mihalache avusese, totuși, emoții 
ca Maniu să nu-i facă dificultăţi, dar acesta i-a dat atunci întregul 
sprijin, deși ulterior, prin „procese formale“ îl nemulțumea pentru 
că slăbea în Transilvania „frontul“ național-țărănesc. Acesta i se 
părea a fi periclitat - cum se manifesta și într-o altă împrejurare 
- şi prin încercarea lui Bogdan-Duică de a scrie o serie de articole 

„în chestia Stere“. Mihalache credea că, readucerea acesteia în 
opinia publică, face „rău partidului“. Considera acel caz închis 
„cel puţin până la o explicare amicală la care eram în t să 
sper pe baza așa de vechilor şi strânselor noastre raporturi“. 

Într-o atare conjunctură, Mihalache dobândea un mare prestigiu. 
Unii îl considerau un fel de Messia al democraţiei românești“, 
creându-i-se chiar o aureolă de mit. O atare statură era acreditată 
de călătorii şi discursuri strălucite rostite în provincie. Chiar 
muncitorii ceferişti de la Câmpina, în noiembrie 1935, îi ceruseră 
să devină „naș al drapelului“ lorSl. 


* 


Ca preşedinte al PNȚ, Mihalache şi-a propus să revizuiască 
întreaga doctrină a acestuia fixată în 1926, pe coordonate pro- 
gramatice prioritare concordante cu noile realități economico-politice 
rezultate atât din criza mondială, cât și din alunecarea guvernării 
dintr-o serie de state din centrul Europei spre autoritarism politic 
și dirijism economic. Ideile lui în această direcție se regăsesc în 
formă embrionară în discursul de la Câmpulung, din 10 septembrie 
1933, care au fost adoptate de conducerea partidului la învestirea 
lui ca președinte€2. 

Mai mult decât oricare lider român, încă din tinerețe și pe 
parcursul întregii sale activități, Mihalache a fost adeptul unei 
politici bazată pe programe. Și aceasta nu pentru că ar fi gândit 
dogmatic întreaga desfășurare de fenomene social-economice pe 
care voia să le supună ameliorării sau schimbărilor radicale, ci 
pentru că aprecia programul drept liantul indispensabil al unui 
partid, elementul de coeziune al exponenţilor acestuia, ajunși în 
situația de cârmuitori. El repudia pe liderii care gândeau și făceau 
chipurile politică fără nici o preocupare programatică. Modelul 
acesta negativ îl vedea întruchipat în N. Iorga care, pentru o bună 
guvernare i se părea suficientă capacitatea șefului de a-și asigura 
o autoritate incontestabilă asupra miniștrilor, fără ca aceştia să 
cunoască ţinta de atins63. 

Pentru Mihalache, însă, programul introducea în partid, în 
primul rând, o disciplină intelectuală indispensabilă, sub raport 
ideologic și formal. Unitatea de voință a acestuia era de neconceput 
fără o comunitate de idei și simţire, prin ea asigurându-se premisa 
favorabilă a unor decizii politice, întemeiate pe o omogenitate de 
gândire. Căci un guvern nu era o „„menajerie tehnică“ în care 
fiecare specialist acționa pe cont propriu, ci o entitate bazată pe 
o concepție clară „frământată în nevoile vii“ și susținută de un 
partid aflat în contact permanent cu țara. Ca atare, activitatea unui 
guvern nu trebuie să depindă de „biciul de dresor“ al șefului lui, 

ci de o doctrină și un program. Acesta din urmă era cu atât mai 
imperios cu cât faptele guvernării implicau o „execuţie unitară în 
tăcere“, iar aceasta nu era posibilă fără disciplină şi unitate$%. 

În redactarea programului, Mihalache provoca în partid o 
veritabilă frământare ideologică. În această privință, el se consultă, 
în primul rând, cerând observaţii scrise, cu fruntași ai organizaţiilor 
locale și centraleS5. Consulta, de asemenea, cercuri profesionale 
ale agricultorilor, industriașilor, meseriașilor, corpului didactic şi 
preoţesc, medicilor, juriștilor, tehnicienilor, precum și organizaţiilor 
de femei și tineret%6. PNȚ era transformat — potrivit lui Gr. Gafencu 
- într-o școală de adulți. Pentru întregul eșafodaj social-economic 
și financiar, Mihalache caută soluţii, punând în valoare cunoștințele 
unor mari sociologi ai epocii, printre care C. Rădulescu-Motru și 
D. GustiS7. Președintele, prin prisma țărănismului, dobândea o 
evaluare și dezvoltare critică a conceptelor lui, concretizate în 
studii autentice privitoare la chestiunile constituționale, administra- 
tive, juridice, sociale, economice, monetare, financiare și militare. 

Mihalache însuşi, conducând direct atari activităţi, prezida 
reuniuni de sinteză - ca aceea din august 1934, de la Eforie - 
unde se prezentau rapoarte scrise de către Madgearu, I. Răducanu, 
D. Gusti, M. Ralea şi Gr. Gafencu68. Toate elaboratele doctrinare 
au fost supuse, apoi, dezbaterii unei conferințe în septembrie și 
octombrie 1934, observaţii asupra programului cerând inclusiv de 
la organizaţiile judeţene. 

În acea muncă zelul lui extraordinar era ridiculizat de Gr. 
Gafencu, drept o trăsătură specifică a unui om „pe jumătate 
învățat“, care ar absolutiza „adevărurile citite în cărți“. Doctrina 
i-ar mai fi folosit ca un balsam pentru potolirea dezamăgirilor 
pricinuite de guvernarea trecută, „lipsită de pricepere și experiență“. 
Era o interpretare simplistă a unei activități laborioase de absolută 
necesitate, realizată cu conștiința responsabilității pe care acest om 
politic o încerca în tot ceea ce întreprindea. Așa-numitul caracter 
stângist al programului, cum aprecia Gr. Gafencu, de „aţâ a 
patimilor rurale împotriva a tot ce era civilizat și înzestrat“0” este, 
de asemenea, o calificare nedreaptă. Ceea ce poate acredita o atare 
interpretare sunt forma de exprimare a unor concepte și chiar 
vocabule. Dacă Mihalache era numit comandant suprem sau căpitan 
general, membrii de partid erau numiţi ostași: căpitani și soldati, 
care stăteau cu arma la picior, spre a răsturna „statul ciocoiesc“/7. 
Era o exprimare figurativă prin care se atesta o disciplină strictă. 

Cert este că, prezentat Congresului PNȚ din aprilie 1935 de 
către Ion Mihalache, programul ţinea cont de necesităţile de 
schimbare ale societății româneşti, într-un moment în care se 
prăbuşeau -— datorită crizei mondiale — sisteme ce dominaseră statul 

român decenii în șir/l. El punea, astfel, la dispoziția partidului și 
țării „cel mai puternic instrument de guvernare pe care l-a avut 
vreodată, legat de bazele sociale și economice ale națiunii“72. 
Delegații congresului îi exprimau „omagiul și recunoştinţa“ pentru 
munca lui „uriașă“ de reînsuflețire a ideii naţional-țărăniste și de 
ridicare a PNȚ „pe cea mai înaltă culme a strălucirii lui“73. Atari 
aprecieri îl sensibilizau prodfund, fiind singura lui satisfacție rezultată 
din activitatea de președinte. 

Odată aprobat de către congres, programul și statutul deveneau 
pentru Mihalache un fel de cod politic care trebuia asimilat de 
membrii de partid. În acest sens, sediile sau „casele de sfat“ ale 
organizațiilor sunt transformate, printre altele, în centre de informare 
și documentare cu privire la geografia, demografia, economia, 
cultura, starea igienico-sanitară a locuitorilor, nevoile acestora și 
cultura politică. Toate organizaţiile erau îndrumate să-și pregătească 
membrii sub raport politico-ideologic. Pentru aceasta, Mihalache 
recruta lideri locali, dintre intelectuali sau chiar simpli țărani 
inteligenţi, pe care îi convoca periodic la centrele judeţene”?. La 
Satu Mare, Brașov, Câmpulung, Timișoara, Cluj, lași etc. „propa- 
gandiștii“* aduși din sate erau „cartiruiți și hrăniţi“ pe banii partidului, 
cărora, apoi, li se asigurau săli de clasă și profesori, unii dintre 
aceștia fiind personalități național-țărăniste sau mari specialiști. Ion 
Mihalache însuși nu ezita să apară în postura de conferențiar, lui 
-alăturându-i-se Virgil Madgearu, I. Răducanu, C. Rădulescu-Motru, 
Alex. Boldur, V. Serdici, G. Zane, Gr. Mladenatz, Petre Andrei, 
M. Ralea, P. Pandrea, Gr. Cazacliu, N. Badea75 etc. 

Cursurile de instruire abordau o tematică vastă și variată, de 
cultură civico-politică. Se făcea, mai întâi, un istoric al 
național-țărănismului și al acestei doctrine, insistându-se, apoi, 
asupra programului și statutului PNȚ şi personalităților aflate în - 
fruntea lui. Se dădeau cunoștințe despre Constituţie, stat, ideea 
națională și minorități, libertăți cetățenești, idee și morală i 
parlamentarism, partide politice și presă, orientări de stânga, socialism 
și comunism, orientări de dreapta: fascism, hitlerism, cuzism, 
gardism, democrație și dictatură, agricultură și cooperație?6 etc. 

Insistând asupra cultivării minții țăranilor, spre a-i scoate din 
înapoiere și a-i face apți de decizii politice, Mihalache contribuie 
la dezvoltarea și extinderea unor cămine culturale - ca de pildă, 
în Basarabia, în comuna Sturzeni”? - creând chiar „universități 
țărănești“. Cu ajutorul acestora se organizau șezători literare, con- 
ferințe civico-politice, istorice, agricole, gospodărești etc. Se mai 
ofereau sătenilor, prin grija unor colective locale, serbări culturale 
şi alte manifestări naționale78. 

Prin propaganda civico-politică desfășurată la sate, Mihalache 

efectua o acţiune complementară școlii, pregătind o serie de elite 
din acel mediu pentru viața politică. Era preocupat, totodată, să 
dezvolte în rândul acestora sentimentul și conştiinţa națională, 
într-o societate în care mișcările extremiste de dreapta îi deviaseră 
sensul prin intoleranța faţă de evrei îndeosebi. Din aceste motive, 
punea accentul pe asimilarea unor cântece patriotice, în primul 
rând a imnului naţional „Deşteaptă-te române!“. Cultiva, de ase- 
menea, moștenirea naţională - în octombrie 1935, împlinirea a 
150 de ani de la „revoluţia“ lui Horea”? -, dar şi aceea țărănistă 
prin reînvierea memoriei lui C. Dobrescu-Argeşt0. Preotului I. 
Marina din Râmnicu Vâlcea - devenit patriarhul României sub 
regimul comunist - îi comandase o scurtă istorie a țărănismului, 
care era gata în 1937, în conexiune cu creștinismul, implicit cu 
biserica și preoții afiliați la acea mișcare. De aici contactele cu 
preoții, mulţi dintre aceştia considerându-se asociaţii lui, datorită 
și tendinței de a imprima partidului pe care-l conducea o fațetă 
creştin-democrată8l. 
* 


Ideea esențială care se degajă din noul program al PNȚ este 
aceea a statului național-țărănesc?. Ea nu este nouă — cum credeau 
unii contemporani —, ci reprezintă o revitalizare a rădăcinilor ei 
prezente în gândirea lui Mihalache încă din anii de început ai 
partidului lui. În anii guvernării, ca ministru al Agriculturii, el 
inițiase o întreagă legislație de transferare a principalei coordonate 
de dezvoltare economică spre mica agricultură cooperativizată, dar 
asemenea începuturi erau frânate în evoluția lor de criza economică 
mondială. Acest seism economic, într-o serie de state europene 
şi în SUA, provocase pe planul politicii de depășire a consecințelor 
lui sociale dezastruoase o schimbare a locului și rolului în economie 
a unor factori politici. Mihalache observa, astfel, o erodare a 
modelelor clasice de dezvoltare social-economică. Acest proces 
survenea de altfel la scară europeană la finele primului război 
mondial când se sfărâmase vechea economie capitalistă „cu caracter 
internațional şi imperialist“83. Consecința fusese apariţia bolșevis- 
mului în Rusia și a fascismului în Italia. Criza mondială ar fi 
accentuat fenomenul menţionat, economiile concentrându-se și 
raţionalizându-se „pe unități de state“, de la caracterul individual 
şi internaţional evoluând într-o direcție social-solidaristă și națională. 
Și dacă Germania, prin nazism, arăta lumii ce forță uriașă putea 
să reprezinte o dictatură care mobiliza în direcția dezvoltării toate 
puterile naţiunii, SUA însăşi, prin New-Deal-ul preşedintelui 
Roosevelt demonstra că nu trebuia să mai rămână indiferentă faţă 
de contradciţiile economico-sociale. Chiar Franța și Anglia - cum 

observă Mihalache - se abăteau de la capitalismul clasic, stabilind 
raporturi mai echitabile între muncă și capital. 

Toate aceste evoluţii nu le interpreta superficial, ci îndeosebi 
pe temeiul unor studii sistematice cu privire la comunism, corpo- 
ratism și nazism. Dacă aceste sisteme le repudia pentru caracterul 
lor dictatorial, Mihalache căuta să concilieze noua politică solidaristă 
cu instituțiile democratice. În acestă privință simțea o atracţie 
specială faţă de experiența americană, pe care o evalua prin prisma 
rolului conferit statului pe plan social-economic8%. 

Convingerea lui fermă era că partidele conservatoare și liberale 
nu-și puteau asuma funcția de propulsor al progresului pentru că 
erau depășite de realități; aveau metode demne de „muzeele de 
vechituri“. Misiunea înnoitoare n-o puteau îndeplini nici extremiști, 
legionarii mai ales, căci erau „cârduri“ de copii cu „liceul neisprăvit 
bine, și care socotesc că problemele se dezleagă cu revolverul în 
tâmplele oamenilor politici“85. 

Refacerea României pe vechile baze individualist-capitalist-li- 
berale nu mai era posibilă, într-un moment când state și națiuni 
mari renunțaseră la economia liberală. Un atare sistem era și mai 
anacronic pentru țară, cu cât ea - începând de la 1848 - nu se 
dezvoltase organic, ci imitase doar superficial Occidentul. Economia 
agrară și principala clasă socială legată de aceasta rămăseseră 
închistate în forme vechi de relaţii de muncă, în ciuda schimbării 
naturii proprietății, inclusiv a unui transfer masiv al acesteia către 
țărani la finele primului război mondial. Refacerea țării - depășind 
atât consecinţele crizei mondiale, cât şi înapoierea ei seculară — 
nu putea să aibă loc prin liberalism economic, devenit anacronic. 
Ea se putea realiza doar pe structura organică a ţării, pe realitățile 
naţionale vii, pe singurul ei mare potenţial insuficient pus în 
valoare, țărănimea. În jurul acesteia trebuiau coagulate și focalizate 
interesele materiale, spirituale creatoare ale tuturor forțelor productive 
ale națiunii86. 

În locul capitalsmului liberal, înțeles ca o dominație nestingherită 
a individualismului, se oferea formula statului țărănesc care se 
baza - cum menţiona un adept al acestuia, Rădulescu-Motru — 
pe „supremaţia totalităţii poporului asupra individului“87. Mihalache 
credea - cum se exprima în 1935 - că un atare model social-eco- 
nomic s-ar putea realiza în cel mult opt ani“€. 

Un atare model social-economic solidarist pare la o privire 
superficială în contradicție totală cu structurile și instituţiile existente. 
Mihalache însă era adept fervent al proprietății individuale care 
nu trebuia dizolvată, ci, dimpotrivă, dezvoltată. Și mai ales valo- 
rificată în funcţie de utilitatea socială optimă. Dar pentru creșterea 
eficienţii ei, se impunea a fi organizată și raționalizată „prin 

disciplina cooperaţiei generalizate la toate domeniile ocupate de 
mica gospodărie şi mica industrie“. Tot astfel, iniţiativa particulară, 
manifestată voluntarist în economia clasică liberală, urma a-și croi 
drum în cadrul interesului general de stat. Prin aceasta, capitalismului 
i se oferea un alt cadru de afirmare, cu deosebire în sferele 
industrială, bancară și comercială, dar în mod controlat și în 
colaborare cu statul8?. 

Mihalache promovează ideea intervenționismului de stat direct 
și coordonat în activitatea economică privată, îndrumând-o şi 
controlând-o pentru a evita exploatarea celor slabi sub formă 
individuală și de clasă sau colectivă, adică a întregului stat, de 
către carteluri și monopoluri interne și internaționale”. Combătut 
în epocă pentru că împărtășea un principiu economic specific 
statelor dictatoriale și totalitare, el susținea compatibilitatea dirijis- 
mului economic cu democraţia. această privință, el oferea 
exemplul SUA, țară prin excelență liberală și capitalistă, care prin 
măsurile președintelui Roosevelt practica un dirijism menit a concilia 
inițiativa particulară cu mari necesități de protecție socială. Ca 
atare, intervenţia statului în economie - socotită un fel de panaceu 
la scară mondială - putea fi extrem de utilă în agricultură unde, 
prin cooperaţie, erau atenuate consecințe nefavorabile ale unui 
capitalism neînfrânat. Aceleași efecte negative, în industrie mai 
ales, puteau fi diminuate prin preluarea de către stat a unor industrii 
sau a unor programe de dezvoltare”. 

Accentuând asupra necesităţii de a reechilibra sectoarele 
economice, Mihalache punea în centrul programului său agricultura, 
întrucât de propășirea acesteia depindeau toate clasele sociale. 
Industria însă, aceea cu caracter parazitar susținută din „birul“ sau 
impozitele suportate de țărani, trebuia să se dezvolta pe baza strictă 
a eficienţei. Nu mai era permis să capteze toate beneficiile din 
agricultură, în detrimentul acestei ramuri economice și implicit al 
țăranilor. Să fie încurajată cu precădere industria prelucrătoare a 
materiilor prime agricole, întreprinderi mici și mijlocii, industria 
casnică”? etc. Se mai preconiza o rețea de industrii naționale cu 
concursul capitalului particular, al cooperaţiei și al statului. Erau, 
totodată, programate vaste lucrări publice: drumuri, captări, ca- 
nalizări, drenaje, plantări, împăduriri, silozuri, porturi, lucrări de 
apărare naţională” etc. 

Prin formula lui de dezvoltare, Mihalache urmărea utilizarea 
la maximum a muncii naţionale, convins că numai astfel revigora 
„sângele vieţii economice“. Năzuia, în acel cadru, să excludă 
„parazitismul social, financiar și politic, după obiceiul trecutului“. 
De aici ideea impusă chiar de congresul PNȚ din aprilie 1935, 
anume de a se asigura primatul muncii, izvorul oricărei valori, în 

raport cu „capitalismul liberal exploatator““. Se preconiza deci un 
echilibru mai echitabil dintre muncă și capital, spre a se realiza 
o „justiţie socială“, inclusiv calea lichidării „unei plutocraţii“ creată 
prin bugetul de stat. Corolarul unor atari proiecte consta în 
românizarea personalului de muncă și de conducere în diferite 
întreprinderi. Era, desigur, o concesie făcută unui naționalism atât 
de impetuos al acelei epoci. 

Statul național-ţărănesc era unul de autoritate, ceea ce însemna 
curmarea abuzurilor, ilegalităţilor și anarhiei, aceasta din urmă 
rezultată din toleranța față de extremismul politic. Restaurându-se 
domnia legilor, se va pune la baza societăţii „prestigiul moral“. 
„Un singur mare dregător la spânzurătoare valorează mai mult 
pentru morala publică decât o serie de mărunți agenți la închisoare“. 
De aici obligativitatea demnitarilor de a-și declara avutul, atât la 
preluarea, cât și la abandonarea funcției. Toate acestea însă trebuiau 
efectuate în ordine, printr-o domnie a legilor prin care se armonizau 
libertățile omului cu libertatea naţiunii”. 

Trăsăturii democrat-agrare a statului îi adăuga caracteristica 
spirituală a majorităţii copleșitoare a populaţiei lui, creștinismul. 
Ca atare, statul va fi creştin, în continuitate cu tradiţia istorică, ce 
trebuia valorificată, anume transformarea credinței ca un indis- 
pensabil element de moralitate pentru întreaga societate”. 

Considerând democraţia o modalitate indispensabilă de primenire 
a vieții publice, o formă de „război civil“ la care participa întreaga 
populaţie, el susținea necesitatea pentru viețuirea acesteia a existenței 
unor curente de opinie. Năzuia, astfel, spre formarea unor elite 
sau „aristocrație“ morală și intelectuală din straturile de jos ale 
societății, care să dea sens reformator actului guvernamental. De 
drepturi similare să se bucure și minoritățile naţionale. Se mai 
impuneau schimbări constituționale prin care să se asigure meca- 
nismele adecvate de instaurare a unei autentice democraţii parla- 
mentare. Preconizând abolirea Senatului, susținea ca Parlamentul 
să se dezvolte: din perspectiva implicării statului în economie, 
obținându-se. astfel concursul reprezentanților națiunii. De aici 
înțelesul profund pe care îl atribuia democraţiei, anume „consultarea 
maselor ridicate și ele la puterea de judecată necesară“. Prin acel 
contact de idei, potrivnic demagogiei, națiunea era luminată și 
solidarizată cu acțiunile de stat. Ca atare, dictonul lui era: să se 
înfăptuiască cât mai mult și să se făgăduiască cât mai puţin”. 

Democraţia rurală însemna, în ultimă instanță, „o disciplinată 
și încordată muncă de colaborare a tuturor claselor producătoare 
și a tuturor reprezentanților acestora“, dar și a curentelor de opinie 
publică în acțiunea de legiferare și de administrare a statului. Un 
atare caracter al statului nu implica o recunoaștere a unei supremaţii 

politice pentru populația românească de mici producători agricoli, 
ci soluționarea prioritară a unor asemenea interese în contextul 
unei politici de ansamblu vizând cooperarea dintre toate straturile 
sociale producătoare. Tot astfel, Mihalache punea naționalismul la 
baza modelului de stat preconizat. Dar nu în vederea suprimării 
intereselor minorităţilor naţionale - cum preconizau partidele ex- 
tremiste -, ci pentru a impulsiona forțele creatoare ale țărănimii, 
temeiul etnicității și naţionalității românești, care prin stimularea 
capacităţilor ei de muncă și de creaţie, se întăreau înseși bazele 
naţionale ale statului. Și o asemenea politică nu însemna un 
privilegiu pentru o clasă socială, ci un instrument de recuperare 
istorică a nedreptăţilor seculare. Toţi cetățenii țării însă, indiferent 
de limbă și confesiune, erau trataţi în spirit de dreptate și legalitate, 
spre a deveni în egală măsură devotați și loiali statului român”. 

Dar ce fel de suprastructură politică trebuia să aibă statul 
național-țărănesc? Bun cunoscător al doctrinelor şi sistemelor dic- 
tatoriale și totalitare manifestate cu deosebire în Europa, Mihalache 
le combătea pentru că anihilau democraţia. Comunismul - potrivit 
lui — se născuse și viețuia ca o dictatură a unui pumn de oameni 
care guvernau în numele muncitorimii industriale împotriva țăranilor 
care trăiau sub un fel de „faraonism“. Nici corporatismul și nici 
nazismul nu erau bune pentru România. Ţărănimea, acel „dig al 
pământului“ împotriva „valurilor roșii de stânga și a valurilor albe 
de dreapta“ era menită a constitui elementul de coeziune å societății 
românești, inclusiv cu minoritățile naţionale, în cadrul unor instituții 
democratice. Era legitimă o atare orânduire social-politică atât din 
necesitatea unor reparaţii istorice - în România se practicase decenii 
în şir „dictatura neoiobagă, apoi dictatura banului“ și, în fine, 
diferite forme de mistificare a instituţiilor democratice = cât și 
din nevoia unei omogenizări între toate provinciile unite”, 

Mihalache reformula un concept utilizat încă de la crearea 
partidului lui, acela de democrație rurală sau țărănească. Pretindea 
că germenii acestuia rezidau în gândirea politică a lui C. Do- 
brescu-Argeș, el nefăcând altceva decât să-l preia și să-l dezvolte 
concordant cu noile împrejurări. Vechea democraţie, rezultată din 
revoluţia franceză şi organizată instituțional ca un corolar al 
economiei liberale, se impunea a fi remodelată. Să se examineze 
principiul democraţiei în esența sa: libertate cetățenească, egalitate 
în punctul de plecare cu favorizarea celor rămași în urmă din 
cauza vicisitudinilor istorice. Democraţia nu putea să însemne 
vorbărie goală. Totodată, se impunea schimbarea legii primei 
electorale din 1926, care modifica voința alegătorilor. Ea trebuia 
amendată pentru ca în România să poată exista partide politice 
mari, capabile de acţiune efectivă în folosul naţiunii 100. 

Conceptul de stat naţional-țărănesc anima instinctul de clasă 
în rândul unor pături sărace ale societăţii, cu precădere printre 
veteranii țărănismului nemulțumiți de evoluția partidului, mai ales 
în timpul guvernării, spre apărarea intereselor unui spectru mai 
larg de interese. C. C. Rocşoreanu, un bătrân țărănist din Dolj, 
vedea în acest program elaborat de Mihalache o revenire la doctrina 
țărănistă din 1918, căci după insuccesele guvernării, lupta trebuia 
reîncepută „de la cap“. Şi nu oricum, ci cu aceeași direcție precisă 
împotriva „ciocoilor“, indiferent de locul unde ei puteau fi „aciuiaţi“. 
Căci nu trebuia abandonat obiectivul de a „scăpa țărănimea de 
jugul ciocoilor“, Mihalache fiind chemat să acţioneze în continuitatea 
politicii lui Cuza și Kogălniceanu!'"!. 

În alte medii țărăniste, același program provoca adversitatea 
unor săteni împotriva orășenilor, mai ales a unor elemente din 
sânul acestora cu rosturi politice. Țărănimea - se auzeau voci în 
județe - să se solidarizeze împotriva „guleraţilor și surtucarilor“* 
care practicau un politicianism mincinos, sfidând pe cei săraci prin 
aroganță, bogăţie și opulenţă. Acestora să nu li se mai atribuie 
funcţii. Parlamentul mai ales să reflecte ponderea copleșitoare a 
satelor prin reprezentâţi proveniți din rândurile” lor, căci nu era 
admisibil ca orășenii să deţină 80-90% din locurile de deputaţi şi 
senatori’ “4, 

Din Basarabia, lui Mihalache i se adresau îndemnuri, neîn- 
doielnic sub influența bolşevică, de a înfăptui statul țărănesc, dar 
nu cu scopul de a remodela societatea în jurul acelui interes 
prioritar, ci pentru a lichida dominația partidelor reacționare. Să 
se preia puterea politică instaurându-se, în fapt, o dictatură în 
numele țărănimii, printre altele ca o modalitate de a preîntâmpina 
un regim extremist de dreapta sau de stânga, precum şi de a 
apăra țara de pericole externe. Prin „dictatura țărănismului“ să se 
realizeze reforme radicale, inclusiv epurarea instituțiilor publice de 
„putregaiul“ care dăinuia 103, 

Formula de stat național-țărănesc, dincolo de interpretările ei 
extremiste pe plan local, deși adoptată de congresul PNȚ din 1935, 
era privită cu relativă neîncredere în Transilvania. În timpul 
elaborării ei, pe baza faptului că acea provincie era mai evoluată, 
însuși Mihalache era conștient că o să întâmpine dificultăţi aici, 
spre a o impune. Și asta pentru că naţionalii - cum se exprima 
el în 1933 - erau mai conservatori, încât regățenilor le revenea 
„sarcina de a reface organizația şi economia de stat pe baze 
sociale““104, Consecința era că, în 1936, organizaţii de peste Carpaţi 
nu credeau în realizarea acelui tip de stat. Maniu însuși, deși de 
acord cu conceptul menționat, era îngrijorat că Mihalache punea 
în mod formal prea mult accent pe țărănime, lăsând impresia 

incorectă că acel program era discriminatoriu pentru alte clase 
sociale, mai ales că orășenimea începuse să murmure împotriva 
lui!05. Înșiși parlamentarii PNȚ - în februarie 1934 - ezitau, în 
dezbaterile asupra Mesajului, să propună schimbări concordante cu 
conceptul de stat național-țărănesc, ceea ce provoca nemulțumirea 
lui Mihalache1%. 

Pe șeful partidului trebuie să-l fi mâhnit faptul de a nu fi 
fost înţeles nu atât de Nicolae lorga!07, de care se distanțase de 
mult timp, ci mai ales de către un camarad de partid ca Gr. 
Gafencu. Acesta explica conceptul de stat naţional-țărănesc ca o 
influență a ideologiei bolșevice, prin faptul că ar fi extrapolat și 
transpus pe plan politic interesele unei singure clase. Şi Mihalache 
ar fi realizat un atare elaborat și datorită tradiţiei sale rurale și a 
sângelui țărănesc, alcătuind astfel o „utopie“ în contradicţie cu 
legile istoriei. În imaginaţia lui ar fi făcut un salt de la țăranii 
lipsiţi de unelte şi de poftă de muncă, aflaţi într-o stare de mizerie 
în sate pe jumătate sălbatice, la „pătura țărănească stăpânitoare de 
mâine, izvor de lumină, de ştiinţă și de civilizație“108. Era o 
interpretare total eronată și chiar răutăcioasă a unei concepţii de 
guvernare, șocantă poate prin pretenția ca un plan echilibrat de 
reformă social-economică să fie ridicat la rang de regim so- 
cial-politic de caracter permanent. 

Atari concepţii social-politice stâmeau interes în statele limitrofe, 
cu o economie relativ similară aceleia românești. Și nu numai 
Cehoslovacia se dovedea interesată de asemenea idei, ci și Iugoslavia. 

cursul anului 1935, lor. M. lovanovici, un lider al Partidelui 
Agrar Sârb, se pusese în contact cu Mihalache, căruia îi cerea şi 
de la care primea o întreagă documentaţie privitoare la democrația 
rurală și statul țărănesc10%. Era o confirmare că, într-un moment 
de răscruce istorică a Europei, unele țări vecine vedeau în Mihalache 
un ideolog al unui model de evoluţie într-un cadru democratic 
pentru țările agrare. 

Din perspectiva modelului național-țărănesc de dezvoltare, în 
anii 1934-1937 Ion Mihalache accentua rolul cooperaţiei, cu cât 
liberalii — aflați la putere în anii menţionaţi — recurgeau la aceleași 
_ metode clasice de ieşire din criză, lăsând agricultura pe planul 
secund. Prosperitatea acesteia, în cadrul unei structuri de mică 
proprietate fărâmițată, nu se putea realiza în afara cooperației, 
acreditându-se convingerea că țărănismul era sinonim cu aceasta! 10, 

Pregătindu-se pentru guvernare, care îi permitea să aplice o 
cale „necapitalistă“ de refacere socio-economică, el aprofundează 
modelele de promovare a unui atare model. În iulie 1934, din 
Bari, C. Mihăilescu îi transmitea informaţii privitoare la sistemul 
de organizare a agriculturii fasciste și la rolul intervenționist al 

statului în anumite limite, pentru a „încorseta“ capitalul și a-l 
pune în slujba intereselor întregului popor!!!. Mihalache însuși, 
deşi repudia fascismul ca dictatură politică, pare să-i fi apreciat 
unele realizări pe planul organizării micii proprietăți particulare. 
Astfel se explică vizita lui de documentare în Italia. La Roma, 
în nordul Peninsulei și în Sicilia, el contacta personalități ale 
agriculturii, cooperației, educaţiei şi lucrărilor publice! 12. 

Băncile cooperatiste, considerate „instrumentul economic care 
să permită țărănimii ocolirea cămătarilor și samsarilor din partidul 
liberal“ — cum erau percepute de aderenţii modelului lui de societate 
- îi rămân drept obiectiv important de atins, prin extinderea unei 
atari instituţii pentru care făcea propagandă inclusiv în Transilvania. 
Totodată, cu concursul unui mare expert, Gr. Mladenatz, în- 
drumătorul Băncii Centrale Cooperatiste, ajuta băncile cu mari 
deficite să depășească criza!!3. Ca atare, în anii 1934-1936 primea 
apeluri în acest sens de la instituţiile aflate în dificultate etc. El 
se manifestă şi ca un cenzor moral al acelorași bănci, obsedat de 
ideea de a elimina din activitatea lor criteriile politice și clientelare. 

i erau mari greutăţi de surmontat a unor asemenea rele deprinderi. 

Oltenia, de pildă - cum i se comunica din Rm. Vâlcea, în 
1935 - Episcopia se amesteca în afacerile băncilor populare, încât 
prin intermediul preoților se făceau „cele mai mari banditisme“114. 

Pe lângă Banca Naţională, prin Dan Zaharia, al acţiona pentru 
o politică financiară proteguitoare pentru țărani, deși greu de 
promovat sub un guvem liberal care nu considera agricultura o 
prioritate. Era însă în joc și un interes comun atât al liberalilor, 
cât și al țărăniștilor, anume de a se găsi o modalitate acceptabilă 
de asanare a datoriilor agricole. De aici demersurile lui Mihalache 
de promovare inclusiv a unei politici accentuate de credit țărănesc!15. 

Ca și în timpul ministeriatului la Agricultură, cu rezultate mai 
mici însă, susținea și încuraja îndeosebi moral dezvoltarea micilor 
rețele de cooperative de desfacere, cu unele rezultate remarcabile 
nu numai în Muscel, ci și în Vâlcea şi Dolj!16. Cooperativele de 
muncă, deschise cu deosebire în zona subcarpatică, erau urmărite 
pentru buna lor activitate. În acest sens, el ducea o luptă aspră 
pentru înlăturarea „ticăloşiilor şi furturilor““117. Spera ca acestea să 
se redreseze pe. baza unei legislații care nu era completă încă, în 
ianuarie 1936, de unde interesul lui pentru a pregăti și a aduce 
în dezbaterea Camerei Deputaţilor, un proiect specific. Drept 
recompensă pentru stăruința manifestată în domeniul acesta, la 15 
noiembrie 1936, Consiliul de administraţie al micilor industriași 
din Bucovina îl desemnau membru de onoare!!8. 


* 

Anii președinției lui Ion Mihalache (1933-1937) coincid cu 
recrudescență mișcărilor politice adepte ale formulelor de guvernare 
autoritariste sau chiar dictatoriale, reprezentate îndeosebi de Garda 
de Fier și Partidul Creștin Democrat, dar și de Carol II care acum 
își reafirma mai puternic atari aspirații schițate încă de la înscăunarea 
lui în 1930. Revenea, astfel, în dispută, cu mai multă vigoare, o 
întreagă ideologie antidemocratică. 

Legionarii: îndeosebi, dar și goga-cuziștii și vaidiştii, spre a-și 
impune planurile lor dictatoriale sau autoritare, exploatau la maxi- 
mum ideea naţională. Și făceau aceasta cu intenția de a o 
monopoliza!!9, prezentându-se singurii și veritabilii exponenți ai 
unei națiuni care, spre a supraviețui, avea nevoie de o politică 
sistematică de purificare, de eliminare, prin violență sau în mod 
pașnic, a acelor elemente străine, a unor minorități deci, care ar 
fi constituit un mare rău în afirmarea ei în toată plenitudinea. 
Mihalache considera asemenea tendințe extrem de periculoase 
pentru însăși existența democraţiei româneşti, dar și a vieţuirii 
statului naţional. De aici decizia lui, ca președinte PNȚ, de a se 
angaja într-o luptă hotărâtă împotriva acelor tendințe care întrețineau 
în ţară „spiritul corupției naţionale““120, cu atât mai mult cu cât 
erau influențate și chiar stipendiate în mare măsură de Germania 
și Italia. 

Lansându-se într-o asemenea dispută, el făcea reflecții istorice 
și doctrinare asupra naţionalismului, conchizând că dacă socialiștii 
îl minimalizau, liberalii și conservatorii îi dădeau un înțeles mărginit. 
Aceştia se identificaseră cu ideea națională mai ales în sferele 
politică, economică și culturală, neglijând „viața maselor națiunii“. 
Pentru PNȚ însă, naționalismul este chiar „sângele“ concepției, 
dar un sânge care „circulă normal“ prin vase „nesclerozate“ şi 
fără febră. Iar sfera lui de cuprindere consta în iubirea neamului, 
a gliei, a credinței strămoşeşti și a hotarelor țării. Naționalismul 
se confunda cu sufletul ţăranului. Cu asemenea rădăcini, el hrănea 
toate straturile sociale, de jos până sus. El era atestat prin fapte 
netrâmbițate pe terenul: muncii sociale, prin ridicarea economică 
și intelectuală a claselor muncitoare. „A îmbina ideea naţională 
cu ideea socială înseamnă a realiza fapta înălțării naţiunii“ 121. 

În critica formelor exacerbate ale naționalismului, Mihalache 
pornea de la principiul „numerus valahius“ elaborat de Vaida-Vo- 
evod. O politică ţintind situarea românilor la posturi de conducere 
potrivit numărului lor în raport cu minoritățile - susținea el - ar 
fi fost o crimă morală, căci pervertea tineretul. Era un naționalism 
parazitar şi ilegitim, întrucât nu se baza pe competiție intelectuală 
și profesională. „Românizarea“, urmărită pe o asemenea cale de 
adepții lui Vaida, dar și de alți extremiști era concepută de 

Mihalache ca o recuperare a secolelor pierdute de către o națiune 
încătușată în dezvoltarea ei de către diferite dominații și vicisitudini 
externe. Era necesară o „justiție istorică“ prin crearea pentru români 
a unor condiţii de reală egalitate „în întrecerea liberă dintre cetățenii 
țării“. Chiar în întreprinderile dominate de minoritari, pentru care 


extremiștii cereau „românizarea“ prin confiscare, Mihalache pre- 
coniza integrarea românilor, dar nu cu „ciomagul“, ci prin com- 
petiție 122. 


Ideea și atitudinea politică extremistă, potrivit cărora minoritățile 
naționale erau considerate un dușman implacabil al statului român, 
erau puternic incriminate de Mihalache. Românii, strânși sub scutul 
statului lor național, nu puteau fi copleșiți de minoritari, chair dacă 
aceștia erau situați mai bine sub raport social-economic. Planurile 
de dezvoltare a națiunii române - din 18 milioane doar 5 milioane 
erau minorități - nu trebuiau concepute pe seama acestora din 
urmă. Naționalismul să se exprime constructiv, polarizând în jurul 
statului român elementele minoritare „muncitoare și neparazitare“, 
toate acestea având nevoie a fi protejate!23. Graţie acelei atitudini, 
lui Mihalache îi parveneau știri din zona Mediaș privitoare la 
încrederea ce i-o arătau sașii atât lui, cât și politicii PNȚI24. 

O îngrijorare specială îi provoca atitudinea mișcărilor extremiste 
față de evrei. Cei circa 760.000 evrei concentrați îndeosebi în 
Moldova, Basarabia și Bucovina, cu precădere în orașe, erau 
considerați de extremiști drept element dizolvant pentru statul 
român. De aici o puternică mișcare antisemită, susținută atât de 
legionari cât și de cuziști, care preconizau, într-un fel sau altul, 
constrângerea acestei populaţii, prin expulzări sau prin recursul la 
intimidări și chiar la teroare, de a părăsi România. Pentru Mihalache, 
acel antisemitism generalizat era o diversiune, în spatele căreia se 
ascundeau reprezentanţi ai „claselor dominante“ și ai cercurilor 
oculte. Prin agitație și violență față de evrei, în fapt, se incendia 
țara şi i se periclita stabilitatea internă și poziția externă. Soluția 
trebuia să fie una pozitivă, anume a înarma populaţia românească 
cu „virtuți constructive“, dezvoltându-i cu ajutorul statului capaci- 
tatea intelectuală și profesională!25. 

Pentru poziția lui democratică față de minorități și față de 
evrei îndeosebi, Mihalache își ridica împotrivă mișcările ideologice 
şi politice cu caracter extremist. Împotriva lui s-a declanșat, astfel, 
o susținută campanie de compromitere ca român, sub pretextul că 
„s-a alipit de jidani, făcându-se francmason“126. „Porunca Vremii“, 
prin pana lui Ilie Rădulescu - un fost țărănist - după ce-i 
recunoștea „o inteligență scânteietoare“, îl incrimina pentru faptul 
că tocmai el, țăranul, ilustrat în tranșeele dezrobirii naționale, 
trădase testamentul lui C. Dobrescu-Argeș care, chipurile, fusese 

antisemit. Deși se pretindea naţionalist, Mihalache nu putea avea 
o atare calitate, căci comitetele lui de partid erau „pline de jidani“. 
El nu înțelegea că mizeria țăranilor era cauzată de „criminala“ 
disproporție dintre prețurile agricole și acelea industriale impuse 
de evrei, piraţii trusturilor și cartelurilor. Și în loc de a fi devenit 
pentru România un exponent al luptei împotriva străinilor, ca Hitler 
și Mussolini, el se afundase „pe coridoarele întortocheate ale 
teroreticienilor doctrinei țărăniste“, căzând, astfel, victima intrigilor 
de culise și mai ales legănându-se cu laudele exprimate de evrei, 
„călăii țărănimii““127, 

Imaginea unui Mihalache și dr. N. Lupu vânduți chipurile 
evreilor, ca „dovadă“ invocându-se legături cu Leon Blum!28 - 
un evreu socialist, ajuns prim-ministru al Franţei — era proiectată 
nefavorabil şi în PNȚ. În același mod îi erau interpretate legăturile 
cu financiarul Aristide Blank, dar și colaborarea cu Virgil Madgearu 
şi Eduard Mirto, considerați neromâni. O atare propagandă îl făcea 
chiar vulnerabil în medii intoxicate de extremismul naționalist. Ca 
atare, dacă în unele sate din Muscel, fruntași țărăniști se converteau 
la legionarism - existând și fenomenul invers, în Maramureș - în 
Prahova se contesta șefia dr. Mezincescu pentru că era evreu. Din 
Târgu-Mureș, în august 1936, lui Mihalache i se solicita să renunțe 
la „condeiele“ evreiești de la ziarul „Dreptatea“129, ca o dovdă 
că se distanța de aceștia. 

Combătând extremismul de dreapta sau de stânga, Mihalache 
denunța hotărât modelele externe care inspirau și susțineau asemenea 
mișcări dictatoriale și totalitare din România. Fascismul sau cor- 
poratismul, nazismul și comunismul erau cele trei mari pericole 
de moarte pentru democraţie, pe care le repudia deopotrivă. Și 
dacă corporatismul, aparent mai atractiv, îl califica drept paravan 
menit a masca dictatura, comunismul îl considera și mai rău, un 
faraonism130. Fascismul, nazismul și comunismul erau - potrivit 
lui - regimuri statale de aservire a majorității de către o minoritate 
albă sau roșie, care în România se bazau pe „haimanalele“ politice, 
plagiatorii ridicoli ai unor sisteme potrivnice intereselor veritabile 
ale naţiunii!”l. Toate aceste elemente, cu deosebire legionarii care 
constituiau un real pericol pentru organismele instituționale demo- 
crat-constituționale, erau calificate ca trădătoare de patrie, mai ales 
pentru sprijinul politic și material primit din străinătate, spre a 
provoca mișcări social-politice cu caracter destabilizator. Acestea 
se aflau într-o „cumetrie sufletească și bănească“ cu politicieni 
degeneraţi, care de dragul puterii și pentru interese personale sau 
de grup deveniseră adversarii instituțiilor democratice132. 

România însă, unde mișcarea comunistă era limitată la 
câteva cercuri restrânse de oameni puși în slujba Moscovei, 

exponențţii acestora acționau sub formă de democrați travestiți. 
Organizaţii ca „Blocul antifascist“ sau „Frontul popular“, constituite 
în urma unor directive sovietice, credeau că pot fi acreditate politic 
dacă intrau în relaţii cu un democrat veritabil ca Ion Mihalache. 
Acesta acceptase să-i întâlnească, mai ales că se prezentau drept 
reprezentanți ai muncitorimii române, un mediu social cultivat cu 
succes de el, ca de pildă în Bucuvina!33. Respingea însă oferta 
de colaborare din partea organizaţiilor menţionate, întrucât refuza 
să „cuibărească“ comunismul sub o formă deghizată, în mijlocul 
unei națiuni constituită din țărani în proporţie de 80%. Căci unui 
atare popor îi repugna comunizarea proprietății şi dictatura, fie că 
ar veni în numele muncitorimii de la orașe, fie că s-ar prezenta 
sub o formă ascunsă a oligarhiei orăşeneşti sau a plutocraţiei 
bancar-financiare!*. 

pofida acelor delimitări categorice, care atestă un Ion 
Mihalache ca apărător ferm al instituţiilor democratice, de salvare 
a acestora inclusiv prin modelul de democraţie țărănească transpus 
într-un concept și sistem de organizare din perspectiva unei viitoare 
guvernări, președintele PNȚ și-a atras adversitatea ireductibilă a 
mișcărilor extremiste de dreapta. Acestea îi puneau în gândirea și 
acțiunea lui politică intenții comuniste prin prisma legăturilor pe 
care le voia consolidate cu Parisul și Londra, întrucât N. Lupu și 
V. Madgearu - trimișii lui în cele două capitale - ar fi voit să 
dobândească sprijinul „iudaismului internaţional și comunismului 
frontului popular pentru o guvernare țărănistă, care desigur n-ar 
putea fi decât comunistă“13. 

Iată un Ion Mihalache damnat să poarte neîndreptățit stigmatul 
de comunist, atât de compromiţător într-o societate românească 
repulsivă față de un atare sistem totalitar, considerat bolșevism 
venit pe o cale ocolită, dinspre Paris și Londra care ar fi fost un 
fel de sucursale ale Moscovei. Din această perspectivă, legionarii 
îndeosebi desfășoară o susținută campanie de denigrare a lui Ion 
Mihalache, similară într-o anumită măsură ca aceea a liberalilor, 
în anii instituționalizării democraţiei votului universal, când îl 
îndepărtau de la cârmă pentru că ar fi fost bolșevic. Ca și atunci, 
pentru că reformele preconizate tindeau să ajungă până în străfun- 
durile societății românești, și de data aceasta, baza reală a etichetării 
lui drept comunist o constituia modelul de stat și societate de 
democraţie rurală, faptul că partidul lui — cum arăta dr. N. Lupu 
- avea în centrul atenției omul sărac şi obidit36, 

disprețul oricărei evidențe, împotriva lui se desfășura o 
susținută campanie politică de discreditare, pornită dinspre extremiștii 
naționaliști, dar tolerată și chiar cultivată prin intermediari de 
guvernul Tătărescu. Ziarul „Ordinea“, de pildă, într-un articol 

intitulat Dictatura țigănească, după ce-i deforma conceptul de stat 
țărănesc, îl prezenta ca pe un arivist care ar fi acumulat averi din 
furturi!*. 


Această imagine pervertită era receptată cu ecou nefavorabil 
și de unele organizaţii locale. Declaraţiile pacifiste ale lui N. Lupu 
- dezaprobate până și de Gr. Gafencul38 —, dar mai ales intenția 
celor doi fruntași de a se bizui pe Franța, în acele momente de 
înfruntare europeană între democrație şi dictatură, erau speculate 
de mișcările extremiste. Legionari care luptaseră în Spania împotriva 
comunismului parcurgeau sate, inclusiv în Muscel, încercând să 
disloce organizaţii PNȚ, împănat chipurile de elemente comuniste 139. 
Mihalache s-ar fi făcut blamabil și pentru faptul că avea printre 
principalii colaboratori pe același N. Lupu, înfășiat ca exponent 
al Frontului popular comunist în România!40. 

Atacurile menționate, menite a compromite chiar PNȚ, îl scot 
pe Iuliu Maniu din absenteismul politic ce și-l impusese, încât la 
26 iunie 1936 lua apărarea lui Mihalache, incriminat pe nedrept 
în opinia publică drept bolşevic!4!. Președintele național-țărănist 
explica public caracterul diversionist al acţiunii de denigrare a 
imaginii lui, reafirmând contradicția antagonică dintre comunism 
și doctrina lui social-politică bazată pe fortificarea proprietății 
individuale și armonia dintre clasele sociale, printr-o reformă de 
limitare a speculei capitaliste și de dezvoltare a cooperatismului 
ca model precumpănitor de dezvoltare social-economică!42. 

Disputa dintre Ion Mihalache și organizaţiile de extremă dreaptă 
devenea tensionată. Legionarii lui Codreanu și național-creștinii 
lui Goga acționează energic tocmai în anii președinției lui Ion 
Mihalache în mediul social al naţional-țărănismului. Ca atare, ei 
se deplasează la sate îndeosebi pentru a-și dobândi prozeliți. Și 
cum aici țărănimea organizată era retranșată politic în spatele PNȚ, 
legionarii și național-creștinii, dar și vaidiștii luptă pentru recon- 
vertirea politică a satelor, prin inflamarea naționalismului și prin 
demagogie socială. De aici semnale de alarmă trimise lui Mihalache 
din diverse județe, dar și propuneri pentru o politică mai sistematică 
de bizuire pe tineret, atât în mediul țărănesc cât şi în cel muncitoresc, 
spre a nu fi racolat de mișcările extremiste 143. 

Mihalache acționează împotriva organizaţiilor extremiste de pe 
poziţiile responsabilității omului politic faţă de instituţiile democratice 
ale țării. Încă din 1931, ca ministru de Interne, dizolvând Garda 
de Fier pentru că nu era înscrisă ca partid politic, a dorit să-i 
circumscrie activitatea într-un cadru de legalitate. Când I. G. Duca, 
la 9 decembrie 1933, o dizolva pentru că devenise un izvor 
permanent de dezordine şi de acte de rebeliune împotriva statului, 

Mihalache a încercat fără succes să-l convingă să-i dea o şansă 
de afirmare prin democraţie!45. 

Gărzii de Fier însă, spre nemulțumirea lui Mihalache, i se 
atribuia de către rege, Elena Lupescu și chiar prințul Nicolae un 
rol diversionist!46, scopul fiind de a ţine în frâu oamenii politici 
care se opuneau planurilor de regim personal. Asasinarea lui I. 
G. Duca - cum aflase Mihalache - se făcuse în complicitate cel 
puţin cu Elena Lupescu, încât sub protecţia acesteia Codreanu 
fusese absolvit de răspunderea crimei înfăptuită de oamenii lui. 
Gh. Tătărescu, preluând șefia guvernului liberal, în loc de a stăvili 
anarhismul politic pe calea unor măsuri adecvate, se plia total în 
faţa politicii duplicitare a lui Carol II, care prin anumite legături 
directe și printr-o relativă toleranță față de manifestările zgomotoase 
și ilegale ale extremiştilor, voia să-și atingă un dublu scop. Mai 
întâi, să nu-și alieneze pe legionari, care ar fi putut deveni o 
masă de manevră în mâna principalului lui adversar, Maniu, iar 
apoi, să compromită democrația parlamentară printr-o serie de 
răfuieli și chiar crime înfăptuite de Garda de Fier în relațiile cu 
adversarii ei politici. 

Evoluând ca o organizație paramilitară, Garda de Fier este 
văzută de Ion Mihalache ca un grav pericol pentru instituțiile 
democratice românești. Era îngrijorat, după modul cum acționa în 
societate, de faptul că voia răsturnarea ordinei social-politice prin 
metode teroriste. O bună parte a tineretului reunit sub culorile ei, 
o parte a acestuia provenind din rândul preoților și studenţilor în 
teologie, în haine creștine, nu se sfia să recurgă la violență, torturi 
şi crime, toate acestea în contradicție cu preceptele christice. 
Mihalache se convinsese - în 1937 - că, într-o anumită măsură, 
facultăţile teologice pregăteau „măcelari de oameni“ în numele lui 
Hristos1%7. Tânăra generație încadrată în rândul legionarilor anarhiza 
țara potrivit unor metode specific balcanice!%%. În acest sens, 
Mihalache condamna rolul macedonenilor din mișcarea legionară, 
atât de deprinși să obțină satisfacție „cu glonțul de revolver“149. 

Mihalache este contrariat de toleranța guvernului Tătărescu față 
de o organizație care se comporta ca stat în stat. Legionarii 
dispuneau, astfel, de poliţii speciale și tribunale inchizitoriale, 
dictând confiscări de persoane, arestări și pedepse aplicate unor 
adversari. Ei posedau depozite de arme, muniții şi grenade, 
bizuindu-se pe instruirea unor ofițeri. Și aceasta se făcea prin 
intermediul taberelor de muncă, o formă deghizată de propagandă 
unde circa 60.000 oameni glorificau asasinatele. săvârșite. Toate 
acele tabere erau centre de instruire a unor echipe teroriste150, 
cum aprecia Mihalache prin protestele lui către guvern. 

Organizațiile paramilitare legionare și naţionale creștine se 

defineau și afirmau drept adversar implacabil al național-țărănis- 
mului, pretextând că ar fi trădător, vândut străinilor sau ocultei. 
O atare stare de adversitate a ieșit la iveală în contextul luptei 
lui Ion Mihalache pentru apărarea instituțiilor democratice. În mai 
și iunie 1935, de pildă, el organizase „marile demonstrații populare“ 
de la Craiova, Chișinău, Cernăuţi, Iaşi și Cluj, la care participau 
un număr „formidabil“ de cetățeni împotriva unei guvernări liberale 
anticonstituționale. În noiembrie 1935, era proiectată o alta mult 
mai puternică, dar a fost contramandată la cererea regelui. Asemenea 
manifestații, având aceeași ţintă, au fost realuate în mai 1936, cele 
mai puternice fiind la Constanţa, Beiuș, Timișoara și București. 
În septembrie ele s-au desfățurat la Satu Mare, Chişinău, Cernăuţi, 
Arad etc., ca protest împotriva mișcărilor extremiste care, prin 
acțiunile lor anarhice, subminau politica de apărare a hotarelor 
întregirii naționale!5!, 

Acţiunilor politice de masă organizate de Ion Mihalache îm- 
potriva guvernului Tătărescu li se opuneau, prin manevrele acestuia, 
legionarii şi naţional-creștinii. Aceştia sunt folosiţi ca un fel de 
poliție politică împotriva național-țărăniștilor!52. Li se răspundea 
acestora din urmă prin contrademonstraţii încurajate de guvernul 
Tătărescu. Legionarii îndeosebi, îmbrăcați în uniforme interzise și 
înarmați cu pistoale - ca, de pildă, în aprilie 1936, la Tg. Mureș 
- mărșăluiau pe străzile orașelor şi prin diverse ale localități, 
bucurându-se de concursul autorităților publice care, în acel fel, 
încercau să intimideze pe național-țărăniști și să le domolească 
opoziţia antiguvernamentală153. 

Atitudinea aceasta de neutralizare a aparatului administrativ 
obligat prin lege să asigure caracterul pașnic al manifestaţiilor 
politice, permitea partidelor extremiste să se dedea la anarhie, 
amenințări cu moartea pentru adversar, violențe și terorizarea 
populaţiei cu convingeri democratice. Mihalache credea - în 1936 
- că o atare atmosferă de incitare a urei și violenţei era prevestitoare 
de convulsii interne, chiar de un război civil, gata de a izbucni 
oricând din cauza paraliziei aparatului de stat, față de acele 
manifestări extremiste154. 

Incontestabilul pericol reprezentat de acele mișcări pentru sta- 
bilitatea politicii interne și externe, îl determina pe Mihalache să 
alerteze pe rege și pe șeful guvernului în acest sens. Memorii cu 
conţinut similar expediase parlamentului, procurorului general și 
Înaltei Curți de Casaţie. Demersul lui urmărea ca „puterile constituite 
ale statului“, răspunzătoare de menţinerea ordinei legale „să fie 
formal prevenite, în timpul cât mai pot lua măsuri“1%9. Tătărescu 
îndeosebi era chemat să iasă din ambiguitate, lămurind opinia 
publică asupra unor asemenea pericole și mai ales - cum îi ceruse 

ministrului de Interne, Inculeț- să dezbrace pe extremiştii care 
purtau „uniforme interzise“! 

În 1936, protestul lui Mihalache pe lângă guvern era determinat 
de manifestațiile legionare pentru o alianță politică cu Germania. 
În această privință, însărcinase pe A. Călinescu - în ianuarie, în 
Cameră - să denunțe complicitatea guvernului cu acea tendință. 
Totodată, ceruse lui Madgearu - la începutul lui februarie, aflat 
la Viena - să dea presei franceze un interviu prin care să arate 
că Tătărescu urma o linie germanofilă. Renunțase însă la difuzarea 
acelui interviu, spre a nu sabota pe rege, aflat tocmai atunci în 
vizită la Paris şi Londra. La 12 decembrie însă, în comisiile 
parlamentare de politică extemă combătea hotărât memoriul lui 
Codreanu către Carol II, în care acesta își exprima opţiunea pentru 
o alianță cu Germania, îm, impotriva puterilor bolșevismului în rândul 
cărora includea și Franţa!S Era, desigur, un fel de ultimatum 
inacceptabil dat regelui pentru schimbarea politicii externe. Şi o 
asemenea atitudine Codreanu și-o permitea pentru că regele şi 
Tătărescu promovau o politică plină de ambiguități, cum s-a vădit 
categoric cu ocazia înmormântării eroilor legionari Moţa și Marin, 
morţi în Spania. Autorităţile — potrivit lui Mihalache - arătaseră 
nu numai toleranță, ci chiar conivență în organizarea unor funeralii 
pentru cei doi foşti legionari care dobândiseră un fel de nimb 
naţional. Mai mult - protestase Mihalache -, în atari împrejurări 
survenise un amestec inadmisibil în afacerile inteme ale ţării, 
acceptat de guvernul Tătărescu, din partea statelor fasciste, cu 
deosebire al Germaniei!’ 

În aprilie 1937, în Comitetul executiv al PNȚ, Mihalache 
blama faptul că, prin toleranța faţă de legionari îndeosebi manifestată 
începând cu Vaida, dar ajunsă la apogeu sub Tătărescu, forțele 
anarhice se consolidaseră puternic în ţară, inclusiv prin sprijinul 
material al Germaniei. Această putere dobândise un ascendent 
asupra politicii interne și externe a României, încât, în acel moment, 
moda imitaţiei era întoarsă dinspre Paris spre Berlin. Bonjuriștii 
de la 1848, care aduseseră din Franța un fel de naționalism 
„passepartout“, erau în 1937 substituiți de cei care aduceau din 
Germania un naționalism exclusivist. De teama bolșevismului, cu 
prețul oricărei concesii - inclusiv pierderea Basarabiei sau chiar 
a Transilvaniei - aceste elemente, exprimând în esență interesele 
unei oligarhii, erau gata să pactizeze cu Hitler, fără să-și dea 
seama că ambele totalitarisme - nazismul și comunismul - erau 
deopotrivă dăunătoare României!59. 


* 


La toate acele numeroase apeluri pe lângă rege și şeful de 
guvern, de a se asana viața publică prin restaurarea ordinei și 

legalităţii, Mihalache primea același răspuns invariabil de incapacitate 
în a stăvili semianarhia din țară și ascendentul partidelor extremiste 
prin formațiunile lor paramilitare asupra forțelor de ordine. În 
realitate însă, Tătărescu se folosea în scopuri politicianiste de o 
asemenea situație, pentru a-și neutraliza principalii adversari, în- 
deosebi PNȚ. Din aceste motive, nebucurându-se de protecția 
legală cuvenită prin lege, întreaga activitate politică a lui Mihalache, 
cu deosebire reuniunile şi manifestațiile cu caracter protestatar 
desfășurate pe străzile diferitelor orașe și în pieţele publice, erau 
expuse unor agresiuni și atacuri din partea legionarilor. În atari 
condiții, victime cădeau țărani, „bătuţi și schingiuiți“ până la sânge 
de „niște bande hămesite““, care încercau să-și impună ideile - ca 
la Suceava și Mehedinţi - „cu. ghioaga și cu revolverul“. Să se 
formeze - i se cerea lui Mihalache - gărzi de apărare și poliţie 
proprie160. 

Primele gărzi țărănești sau gărzi luliu Maniu erau menţionate 
în Transilvania, în iulie 1934, care, prin șefii lor Dragoș, Jinga și 
Bianu, erau puse la dispoziția lui Mihalache!6!. Utilitatea creării 
unor mijloace de autoapărare a devenit mai imperioasă în 1935, 
când, spre a combate terorismul extremist cu ocazia unor alegeri 
parțiale, PNȚ a fost obligat să improvizeze atari formaţiuni. 
Mihalache însuşi, după ce la 16 ianuariei 1936 făcea să se aprobe 
o hotărâre specială în acest sens, dădea dispoziții organizațiilor 
judeţene să purceadă la fapte, urmărindu-le împlinirea. S-au elaborat, 
totodată, instrucțiuni privind menirea și acțiunea gărzilor ţărăneşti, 
s-au organizat în Capitală cursuri speciale pentru instruirea co- 
mandanţilor - aflaţi sub subordonarea lui Mihalache -, s-au creat 
servicii de informaţii şi propagandă!62. La 27 iulie 1936, la o 
reuniune la Câmpulung Muscel, Mihalache cerea aderenţilor: „Or- 
ganizaţi în special gărzile ţărăneşti pe cari, din nenorocire, am fost 
siliți să le întemeiem, noi cei cari eram obișnuiți să luptăm numai 
cu cuvântul; ni s-a impus să luptăm pentru apărare și cu sabia; 
și un partid care are obligaţiunile noastre este dator să răspundă 
celui cu vorba-vorbă, celui cu sabia-sabie“163, 

Începând din ianuarie 1936, conducerea PNȚ desfășoară o 
activitate efectivă de constituire a gărzilor țărănești. Se preconizau 
- potrivit unor sugestii trimise lui Mihalache - ca efectivele 
acestora să fie de 300-400 oameni pentru fiecare județ!64. Con- 
ducerea PNȚ, susținută de Iuliu Maniu și de lideri judeţeni, reușea 
în decursul anului menționat să înființeze o rețea numeroasă de 
asemenea unități în Muscel, Ilfov, Caliacra, Făgăraș, Cluj, 
Cernăuţi!65 etc. S-au afirmat, astfel, numeroși comandanți, printre 
care Ilie Lazăr, Tiberiu Rebreanu, Alexandru Saghin, Mihai 
Muşetescu, Ion Zăgan, Octavian Metea, colonelul Gorski etc. Aceşti 

gardişti, cărora li se lua jurământ de credință, se reuneau în tabere 
de antrenament, unde se desfășura inclusiv o activitate educativă. 
Pentru succesul acesteia se propusese editarea revistei „Vin țăranii“, 
ca organ publicitar al gărzilor din Transilvania. Se preconiza, 
pentru acea provincie, atragerea și a muncitorilor ceferiști, eventual 
prin oferirea unor mese la o cantină specială. Se intenționa ca pe 
o asemenea cale, dar și prin tabere de muncă din timpul verii — 
când se intenționa a se construi sediul gărzilor ardelene - să li 
se ia legionarilor „apa de la moară“, tăindu-li-se „orice rădăcini“. 

Cert este că în cursul anului 1936, Mihalache avea la dispoziţie 
aceste gărzi țărănești, a căror formare o justifica în fața regelui. 
La 31 mai, marcând la Arenele Romane împlinirea unui deceniu 
dela constituirea PNȚ, el avea printre cei 150.000 de țărani 
mobilizați formaţiuni de autoapărare. Într-o atare împrejurare, 
proclama salutul roman cu mâna întinsă, însoțită de cuvântul 
„Dreptate“, ca semn dinstinctiv al reverenței național-țărăniste 166. 
Era neîndoielnic o respingere a extremiștilor imitatori ai lui Hitler 
și Mussolini, ale căror simboluri aceștia și le însușiseră. 

Prin obstinația de a apăra instituțiile democratice inclusiv pe 
calea recurgerii la propriile forțe - gărzile țărănești -, Mihalache 
atrăsese asupra unor lideri PNȚ, raliați unei atari atitudini, ura și 
mânia legionarilor mai ales şi a naţional-creştinilor. În cursul 
anului 1936, când reuniunile, demonstrațiile și participările la urne 
ale partidului lui se asigurau prin protecția gărzilor țărănești, 
extremiștii redactau liste de proscriși, care ar fi trebuit lichidați. 
Printre aceștia se aflau dr. N. Lupu, Virgil Madgearu, Armand 
Călinescu și însuși Ion Mihalache!07. Fără a se lăsa intimidat, el 
blama public „odiosul“ atentat împotriva lui Stelescu, dar și 
campania de „asasinat“ contra dr. N. Lupu și Madgearul68. Apăra 
și alți lideri democrați, inclusiv pe Averescu, expuşi mâniei le- 
gionarilor pentru condamnarea crimelor acestora!6. 

Din Transilvania, unde ființau tabere legionare, prin lideri locali 
PNȚ, preşedintele era avertizat să se pună sub protecţia Siguranţei, 
căci se fixase chiar echipe pentru asasinarea lui. I. V. Zăgan îi 
comunica din Făgăraș, în iulie 1936, că împreună cu tineretul 
național-țărănesc din acel judeţ, era hotărât să nu îngăduie acea 
faptă „tâlhărească“, să dispară astfel „cel mai luminos far al 
destinelor țărănești“170. Aceste asigurări îi arătau că atitudinea lui 
avea sprijin în rândul tineretului, cu toate că în martie 1937 era 
încercat, ca de altfel chiar Titulescu de la Paris, de neliniști cu 
privire la zvonurile despre o tentativă de a fi asasinat, pretinzându-se 
că ar fi fost ordonată chiar de Hitler!7l. 

XIII 
Constituţionalism 
contra guvernare 

monarhică personală 


Pe un fond de ură din partea mișcărilor extremiste, Mihalache 
desfășura o susținută activitate politică în vederea preluării succesiunii 
guvernamentale liberale. Pentru a-și atinge acel obiectiv, observă 
cu atenție lumea exterioară care înregistra mari schimbări. SUA 
și Europa, în eforturile de depăşire a crizei mondiale, experimentau 
noi politici social-economice, de unde interesul lui, ca viitor prim 
ministru, de a se documenta cât mai amănunțit. 

În SUA, începând cu 1934, Mihalache avea în studentul la 
mine din Colorado, Nicolae Gh. Vasilescu — căruia îi procurase 
o bursă — un informantor conștiincios și clarvăzător despre economia 
și societatea americană. I se expuneau, astfel, „secretele“ prosperității 
acelei naţiuni, anume munca intensă bine răsplătită, precum şi o 
serie de performanțe într-un domeniu prioritar pentru Mihalache, 
agricultura. În România - i se comunica, alături de un șir de 
materiale documentare - s-ar putea obţine rezultate economice tot 
atât de bune dacă s-ar curma lenevia orientală care domina o 
bună parte a societății, dar și băutura care făcea ravagii. I se mai 
ofereau informaţii despre legislaţia președintelui Roosevelt, care 
printr-o îmbinare a etatismului cu liberalismul dobândea rezultate 
economice remarcabile]. 

Europa, cu precădere Franța, Marea Britanie, Italia şi Germania, 
era studiată cu mare atenție. Amici politici, printre care Victor 
Eftimiu, călătorind prin unele din țările amintite, îi expediau 
amănunțit impresii scrise2. Ion Răducanu, în mai 1937, trimis în 
Germania să discute despre raporturile economice româno-germane, 
întâlnise experți care — contrariați oarecum de acel sondaj — primeau - 
drept răspuns că asemenea interese trebuiau plasate mai presus de 
cele politico-ideologice3. Mihalache, în ciuda adversității față de 
dictatura nazistă, sub raport economic avea o judecată pragmatică. 
ÎL cunoscuse, astfel, pe Rosenberg, ideologul nazismului. Tot astfel, 
în iunie 1936, când se aștepta o vizită în ţară a dr. Schacht, voia 
să-l întâlnească la București€. 

Cunoașterea realităților central-europene o obținea și prin călăto- 
rii personale în unele ţări. În 1934, vizitase Budapesta, participând 
în fruntea unei delegaţii la un Congres internațional agrar. Fusese 
frapat, printre altele, de șovinismul organizatorilor care nu suportau 
să audă vorbindu-se limba română în discuţiile particulare dintre 
delegați. În prima jumătate a lui noiembrie 1934, Mihalache vizita 
Italia. În acele momente, corporatismul lui Mussolini părea a fi 
un model demn de urmat, încât dr. N. Lupu, printr-o telegramă 
la Legația română din Roma, exprima speranța că el se va întoarce 
„încărcat de experienţe, roade și idei culese ca albina din flori, 
din minunata Italie renovată și înnobilată prin munca genială a 
marelui Benito Mussolini“. Cert este că Mihalache își propusese 
să examineze cu multă atenţie acea experiență, dovada constituind-o 
bogata lui documentaţie. Toate aceste date fuseseră întregite cu 
observaţii personale și contacte cu experți și oameni politici, inclusiv 
cu Ducele. Întâlnindu-l pe acesta, Mihalache îi spusese: „Domnule 
Mussolini, se zice că toate drumurile merg la Roma. Drumul 
României a venit și merge spre Roma, dar el nu trece prin 
Budapesta, el merge prin capitalele aliaţilor noștri şi în special 
prin capitala Franței“. Îi ceruse, în noiembrie 1934, o alianță 
strânsă. La întoarcerea în Bucureşti, Mihalache se arăta însă total 
iu soră de concepțiile şi instituțiile corporatiste”. 

iunie 1936, Mihalache efectua o vizită în Cehoslovacia, ale 
cărei interese de politică extemă erau identice cu ale României. 
De aici concertarea lui cu primul ministru al statului amintit, Milan 
Hodza, pentru o atitudine de adoptat față de Germania care arăta 
tendințe revizioniste tot mai accentuate. Vizita lui aici, unde fusese 
prezentat drept „conducătorul țăranilor români“, a avut rezultate 
rodnice. Se întâlnise cu Beneș, preşedintele republicii, Milan Hodza, 
președintele Camerei Deputaţilor, miniștri agrarieni, diriguitorii 
cooperaţiei etc., unii dintre aceștia fiind prietenii lui. Se interesase 
de întreprinderi agricole și cooperative, vizitând chiar sate, dar și 
de posibilitatea unei garanții pentru un împrumut bănesc. Părăsind 
Praga, la 26 iunie 1936, se întorsese acasă cu impresii admirabile, 
căci agrarienii cehoslovaci îi dovediseră că erau excelent organizați, 
dispuneau de bani și comenzi pentru cooperaţie și multe industrii€. 

Pe agrarienii polonezi îi întâlnise la București, în 1936, invitaţi 
să participe la marcarea unui deceniu de la constituirea PNȚ. Cu 
guvernul de la Varşovia, Mihalache ţine legătura prin C. Vişoianu, 
aflat la Legația României din capitala poloneză. La 28 septembrie 
1936, acesta îl informa despre îngrijorările stârnite la Varșovia 
datorită politicii externe românești din perspectiva interesului ei de 
a exercita un fel de tutelă asupra Bucureștiului. Nemulţumiri 
manifestaseră polonezii faţă de Titulescu - după ce fusese înlocuit 

cu Victor Antonescu -, pentru că le refuzase uneori să se armonizeze 
cu tendințele lor în relațiile cu Moscova, conducându-se în acest 


* sens după barometrul de la Paris’. 


Politica externă a României, în contextul profilării unui pericol 
din partea statelor revizioniste: Germania, Italia şi Uniunea Sovietică, 
dar mai ales a vecinilor care formulau sub o formă sau alta 
revendicări teritoriale, îi absorbea lui Mihalache multă atenție. În 
iulie 1934, el îşi exprima acordul cu politica lui Titulescu de 
stabilire a relaţiilor diplomatice cu Moscova, combătută de A. C. 
Cuza, O. Goga și Gh. Brătianu. Credea că o politică de bună 
vecinătate cu statul sovietic ar putea să conducă la o recunoaștere 
formală a frontierei răsăritene pe Nistru. Dar dacă, în septembrie 
1935, dr. N. Lupu dorea să facă o vizită la Moscova spre a 
întinde, în favoarea ţării, o punte între această capitală și Paris, 
Mihalache era . reticent. El distingea clar neconcordanța dintre 
vorba și fapta politicii exteme sovietice, convins că buna-credință 
a acestei puteri era dată de atitudinea față de Basarabia. 

Anul 1936 însă este sub raportul politicii externe a guvernului 
Tătărescu momentul ce marchează dacă nu o reorientare într-o 
altă direcție, cel puţin un început de joc duplicitar. Sub impulsul 
forțelor extremiste de dreapta, dar mai ales al Aliaților occidentali 
care sunt tot mai concesivi față de statele revizioniste, Titulescu, 
cel care întruchipa politica externă românească alături de Franța 
și Marea Britanie, era înlăturat din fruntea Ministerului de Externe. 
Considerând -„„o crimă de stat“ demiterea acestuia sub pretextul 
formal al omogenității guvernului - Titulescu nefiind un liberal 
-, Mihalache, în septembrie 1936, propunea în Comitetul executiv 
căspglitige externă promovată de el să devină „o dogmă“ pentru 
P 


'Scrutând orizontul extern — la 12 decembrie 1936, în comisiile 
parlamentare de specialitate -, el considera că primejdia cea mai 
mare care amenința țara în acele momente era „sfărâmarea hotarelor 
ei“. „Suntem generația cea mai fericită din cursul veacurilor, căreia 
i-a fost destinat să vadă cu ochii ei, să realizeze cu contribuția 
ei, ceea ce străbunii noștri abia îndrăzneau să viseze“. Era, prin 
urmare, o necesitate imperioasă ca acea generație „fericită“ să 
apere ceea ce „dreptatea lui Dumnezeu și sângele neamului i-au 
încredințat“. 

De unde venea primejdia? Numind-o revizionism, ea era 
întruchipată de Italia și Germania. Mussolini, „al cărui geniu creator 
de țară nouă“ îl admirase, încuraja acum revizionismul maghiar. 
Cu toate acestea, legăturile cu Italia bazate pe „comunitatea de 
origine, de limbă şi de simțăminte“ nu trebuiau deteriorate, cu 
condiția ca România să nu fie tratată „ca o rudă săracă, cu palma 

întinsă la poartă“, lovită și umilită. Germania însă, a cărei alianță 
era cerută tot mai insistent de forțele naționalist-extremiste, periclita 
în acel moment siguranța şi frontierele țării prin faptul că devenise 
exponentul revizionismului european. Hitler, înfățișat de adepții lui 
din țară drept „un nou sfânt al antibolșevismului“, în ce-l privea, 
promova o politică pragmatică față de Moscova. Ca atare, între 
România și Germania era „loc de înțelegere“, dar cu condiția de 
a nu i se afecta suveranitatea internă. Cât priveşte primejdia Uniunii 
Sovietice, invocată de aceleași forțe extremiste drept adversarul de 
moarte al țării, Mihalache o respingea pentru faptul că, o societate 
constituită în majoritatea copleșitoare din țărani era imună față de 
bolșevism, căci nu se găseau în sânul ei forțe sociale capabile 
s-o dislocel0 

Rivalitatea dintre Berlin și Moscova nu trebuia deci să găsească 
teren de afirmare în România, câștigând susținători de o parte sau 
alta. Căci la scară continentală ambele puteri declanșaseră o cuciadă 
mistică, adică ideologică, ce ascundea o ambiţie de cucerire de 
teritorii, victime căzând în primul rând vecinii. Și deși atunci, în 
1936, între Germania și Uniunea Sovietică erau contradicții, el. 
considera posibil ca cei doi protagoniști să realizeze o împăcare, 
prin împărțirea „pradei“, adică a sferelor de influență. Combătând 
atât bolşevismul, cât şi nazismul, Mihalache vedea că ambele 
puteri ideologice în expansiune se vor război în România sau se 
vor împăca pe spatele acesteia. Și pentru că românii nu puteau 
împiedica Germania să-și urmeze planurile expansioniste, ei pose- 
dau, în schimb, forța de a opri „animalele“ politice din ţară de a 
deveni „plagiatori“ fie ai Germaniei, fie ai Rusieill. 

Dintr-o atare pespectivă, Mihalache declara la 27 iulie 1936, 
la Câmpulung Muscel, că aliatul României era orice stat care 
recunoștea frontierele atât ale ei, cât și ale aliaţilor ei. Nu-l interesa 
forma de guvernare nici a Germaniei, nici a Uniunii Sovietice, ci 
doar atitudinea acestor puteri față de România. Dacă, în ultimă 
instanță, s-ar impune împrejurarea unui pact de amiciție, n-ar face 
deosebire între Berlin și Moscova, dacă ambele capitale ar apăra 
frontierele țării. Acesta era criteriul suprem al alianței. Garanţia 
integrităţii României în acel moment o reprezentau aliații ei firești, 
în primul rând Franța şi Mica Antantă, cărora le adăuga comunitatea 
internațională reunită în Societatea Naţiunilor!2. 

Considerentele menţionate îl determinau să critice guvernul 
Tătărescu, ce se rezuma - în decembrie 1936 - la o expunere 
nesemnificativă de evenimente, ca și cum pentru țară n-ar fi existat 
o primejdie potențială. Ar fi fost de dorit o cooperare cu toate 
forțele politice, a se ajunge la o „doctrină românească“ de 
politică externă. ha această privință - mai remarca el — era nevoie 

de un singur criteriu al interesului naţional, încât adversităţile 
politice și rivalităţile de clasă să nu poată constitui platforme de 
înțelegere cu alte state, potrivit unor afinități politico-ideologice. 
Nici chiar legăturile personale - ca, de pildă, O. Goga și Gh. 
Brătianu, în Germania - nu puteau intra în calcul, când se formulau 
principiile de politică externă!?. 

* 


Scopul președinției lui Ion Mihalache era readucerea PNȚ la 
cârma guvernamentală, pe temeiul marii popularități a acestuia. 
Ca urmare, se implica în campania electorală organizată de liberalii 
conduși de I. G. Duca, în lunile noiembrie și decembrie 1933 
fiind expus la un șir de exigențe. Alcătuieşte, mai întâi, listele 
electorale, cu gândul de a acorda o șansă în primul rând perso- 
nalităţilor partidului. În acest sens, dădea curs unei solicitări de la 
Nicolae Titulescu, ca acesta şi doi dintre amicii lui, să fie plasați 
„la loc sigur“. Titulescu dorea să fie cap de listă la Muscel, cu 
Mihalache pe locul doi, dar și la Cluj, cu condiţia de a fi susținut 
de Maniu. Era motivul pentru care Mihalache îi cerea acestuia 
concursul. În faza de finisare a listelor, invita pe Madgearu să 
aranjeze o întâlnire între Maniu și Titulescu, spre a se lămuri 
candidatura în Transilvania atât a acestuia, cât și a lui!4, 

La finele primei decade a lui decembrie 1933, Mihalache se 
implica direct în campania electorală, călătorind în ţară și susținând 
îndeosebi candidaţii PNȚ. El și adepţii lui aveau de purtat o luptă 
dură impusă de liberali care, avizi cu orice preț de putere, mai 
ales că fuseseră ţinuţi la distanță de aceasta timp de patru ani, 
ceea ce crease frustrări și un simțământ de revanșă, pentru un 
PNL deprins să vină şi să plece de la cârmă potrivit propriei 
dorinţe. ră atare atmosferă, guvernul Duca punea în mișcare 
aparatul administrativ  comiţând împotriva  naţional-țărăniştilor 
„nerușinate fărădelegi“. Totuși, prin intermediul unei rețele de 
agenţi electorali, care mergeau îndeosebi la sate din „casă în casă“, 
Mihalache dejuca într-o anumită măsură injoncţiunile liberale!5. 
Dar el nu putea să asigure PNŢ-ului succesul în alegeri, pe care 
de altfel nici nu-l dorea până când nu redacta un nou program 
de redresare a țării. Deocamdată, Mihalache fusese ales deputat 
în circumscripția electorală Prahoval6. 

Abia legitimat în funcția de președinte de Consiliu de Miniștri, 
I. G. Duca era ucis de legionari, ca răzbunare pentru că organizația 
acestora fusese dizolvată şi împiedicată să participe la alegeri. 
Deprimat pentru că adversarul lui politic căzuse răpus de gloanțele 
unei organizaţii teroriste, Mihalache era încercat de regrete că nu 
i se ascultase sfatul dat, anume de a permite Gărzii de Fier să 

se manifeste în legalitate. Ceea ce-l contraria îndeosebi era că, în 
loc de a vedea măsuri împotriva căpeteniilor legionare care plănuiseră 
acel asasinat, organele judiciare se ocupau doar de simpli executanți. 
Se convinsese că procesul asasinilor lui Duca urma să fie o 
parodie, cum aflase de la magistratul Dinculescu, ale cărui informații 
le notase într-un „caiet“, adică Jurnal, spre a nu uita nimic. Era 
revoltat de substratul politic al acelui asasinat, încât îi scria aceluiași 
magistrat la finele lui decembrie 1933: „Mă chinui că mi-ai cerut 
confidență. Am prea mari răspunderi ca s-o pot ţine. Dar nici nu 
pot ieși din cuvântul dat. Fac un apel la conștiința d-tale: Se 
asasinează un prim-ministru; se ucid atâţia alții mai modești în 
țară; se svârcolesc milioane după o altă viață mai demnă, mai 
eroică, mai morală, și la noi se cheamă un mănunchi de întârziaţi 
ai veacului - vezi frământările ridicule din guvernele de câte trei 
zile Angelescu-Tătărescu - să păstreze ceea ce pretutindeni se 
aruncă drept lest netrebnic: partide vechi și păcătoase la timpuri 
noi pe care nu le înţeleg și nu le pot domina. Și asta prin metode 
perimate: minciuna ipocrită, fals, fraudă. 

Dar revolta întrece marginile când vedem că la această metodă 
este complice tocmai instituția care e menită să fie garanţie supremă 
a aplicării cinstite a legii, să sancționeze falsul și frauda“. Într-o 
asemenea culpă se afla însăși magistratura. Îi cerea, astfel, lui 
Dinculescu să demisioneze răsunător din acea instituție, protestând 
împotriva actelor ei. Să-și mărturisească public revolta, atestând 
din chiar interiorul ei, cât era de compromisă!7. Era și o critică 
indirectă la adresa monarhului care, interesat să nu se ajungă la 
rădăcinile crimelor legionare, tolera, astfel, fărădelegi, cu complici- 
tatea evidentă a unor lideri liberali, ce se grăbiseră să-l substituie 
pe fostul lor șef. 

Ca reprezentant al principalului partid de opoziție, Mihalache 
este temut de liberali. La 7 ianuarie 1934, prin A. Călinescu, i 
se transmitea un mesaj de împăciuire din partea lui Tătărescu. 
Mihalache admitea destinderea, cu condiția de a fi pedepsiți 
vinovaţii care violentaseră și trucaseră alegerile generale. Regele 
însuși îi ceruse puţin credit pentru primul lui ministru, sub pretextul 
că era tânăr și trebuia ajutatI8. 

În parlament, el se afirma ca un coordonator al acestei opoziții 
naţional-țărăniste. Ținea reuniuni speciale pentru concertare în 
București, dar uneori la Dobrești, unde era vizitat de grupuri de 
parlamentari. Printre cei ce-l frecventau aici se remarca amiralul 
Dan Zaharia, un apropiat al Niculinei Mihalache, care era însoțit 
de deputați mehedințeni. Mihalache ţinea ca intervenţiile parlamen- 
tare ale reprezentanților PNȚ să nu se facă întâmplător, ci concertat, 
spre a se asigura „interesele şi demnitatea partidului“. Din aceste 

motive, pgpens pe Gh. Popp care dezvoltase o interpelare 
intempestivă! 

Urmărind promovarea la putere a PNȚ, Mihalache se arăta 
extrem de interesat de prestigiul acestuia. Și nu numai prin 
impunerea unor exigențe morale în rapot cu colaboratorii lui, ci 
și prin acceptarea unei anchete parlamentare, în 1934, a așa-numitei 
afaceri Skoda, un act de răzbunare conceput de rege, de conivență 
cu liberalii, pentru compromiterea adversarului domniei lui personale, 
Iuliu Maniu, despre care Mihalache, încă din mai 1933, aflase din 
sursă directă în mod insinuant20 

Mihalache - cum îi declarase ministrului de Interne, Ion Inculeţ 
— avertizase că, dacă ancheta nu se făcea cu obiectivitate, va 
replica „cu asprime“. Regele fusese avertizat că nu va admite 
niciodată ca acea afacere să constituie „o ghiulea“ de picioarele 
partidului lui. De aici insistența lui pe lângă guvernul Tătărescu 
de a lua măsuri împotriva acelora care ar fi comis falsuri, indiferent 
de poziţia lor în viața politică sau în armată?! 

Parlamentul liberal numea - în scopul menţionat - o comisie 
de anchetă, cu intenţie îndeosebi propagandistică. Mihalache însuși 
se aștepta a fi chemat să depună mărturie, ceea ce-l determina 
să se ducă la Cluj, unde se afla la 27 iulie 1934, spre a se 
concerta cu Maniu. Voia să afle de la acesta o serie de detalii 
despre unele nume citate în anchetă: V. V. Tilea, Mirto, Gică 
Ștefănescu, Bosel şi Boilă. Ce putea să-i spună despre samsarii 
de păduri trimiși de Boilă? Maniu însă nu-i satisfăcea curiozitatea, 
interesat îndeosebi - în conversaţia lor - de cele ce va spune el. 
Îi era penibil - dacă nu știa mai mult - să se încurce în atari 
detalii, fără a putea vorbi în largul lui despre Skoda. Și încerca 
acel sentiment pentru că, în cazul unor confruntări, ar fi apărut 
neconcordant, afectând în ţară și în străinătate imaginea lui și a 

. Comisia de anchetă nu l-a audiat însă, cu toate că A. 
Călinescu declarase în numele lui că-i va sta la dispoziție. Mihalache 
își propunea, în schimb, ca unele dezvăluiri privitoare la Tilea și 
Mirto, chiar dacă nu erau concludente, trebuiau discutate și elucidate 

în fata forurilor PNT? 

Spre finele toamnei, când A. Călinescu întocmise un con- 
traproiect în afacerea Skoda, spre a fi depus în parlament, Mihalache 
i se opunea motivând că refuza să angajeze PNȚ într-o atare 
chestiune. Faţă de rapotul înaintat de comisia parlamentară, care 
decidea trimiterea în judecată a grl. Cihoschi, col. Georgescu, 
Mihai Popovici și Boilă, Mihalache se consulta cu Maniu, Madgearu 
şi A. Călinescu. El propunea - în contradicţie cu Maniu şi 
Madgearu - ca foştii miniștri Cihoschi și M. Popovici să se pună 
singuri la dispoziția Curții de Casaţie. Părerea menționată era, apoi, 

„întărită de delegația permanentă la 8 decembrie, care afirma, în 
plus, solidarizarea cu „inculpaţii“ a tuturor membrilor guvernelor 
Maniu și Vaida?3. Afacerea Skoda însă, folosită de rege şi Tătărescu 
ca un mijloc de șantaj, era manipulată, astfel, în funcţie de interesele 
de putere24. Se diminua, totuși, treptat, mai ales că în opinia 
publică se ridicau proteste, ca de pildă acela organizat de Gr. 
Filipescu, unde - spre satisfacția lui Mihalache - Maniu era 
omagiat pentru înalta sa moralitate. 


se 


Ca aspirant la funcția de prim-ministru, Mihalache își circum- 
scrie activitatea plitică în limite strict constituţionale, cu hotărârea 
de-a ataca toate puterile statului, atenționând inclusiv pe rege, care 
încălcau legalitatea permițând diminuarea Corpurilor legiuitoare, 
ajunse un paravan în spatele cărora domnea un regim personal al 
lui Carol II. Viaţa personală aventuroasă a acestuia nu-l interesa 
decât în măsura în care afecta interesele statului și mecanismul 
intituțional politic de guvernare. În fața unui rege tot mai avid de 
putere personală, spre deosebire de Iuliu Maniu care îl critica 
indirect prin referirile frecvente la camarilă, Mihalache persista în 
tactica lui de persuasiune, încercând să-l limiteze pe Carol II la 
prerogativele stric constituționale. De aici atitudinea lui de su- 
praveghere atentă a suveranului. 

prima decadă a lui februarie 1934, Mihalache afla că regele, 
în caz că ar fi obligat să se despartă de Tătărescu, ar instaura un 
regim dictatorial. Se considera, astfel, obligat să verifice autenticitatea 
informaţiilor, încât, spre finele lunii, într-o audiență la Carol II, 
punându-i întrebarea, acesta îl oprea brusc negând orice asemenea 
intenţie. Ceru regelui, apoi, făcându-i indirect un reproş, ca atunci 
când dorea informaţii despre PNȚ, să i se adreseze lui, iar nu 
unor persoane secundare. Scuzându-se stângaci, Carol II rămase 
impresionat de comportarea lui dârză, care-l punea pe gânduri. 
Monarhul însă nu era convins că atitudinea persuasivă a lui 
Mihalache ar putea să neutralizeze total pe un „disident“ ca Iuliu 
Maniu care, deși cedase lui Mihalache președinția, îşi permitea 
atacuri publice la adresa lui Tătărescu și a camarilei care acreditau 
ideea că PNȚ avea, în fapt, o conducere bicefală. Nu era un fel 
de duplicitate? Era motivul pentru care Ion Inculeț, ministrul de 
Interne, îl vizita pe Mihalache la Dobrești - la 20 septembrie 
1934 - spre a se convinge de statutul politic al lui Maniu26. 

Dat fiind faptul că poziţia de succesor prezumtiv la o guvernare 
democratică era diminuată în fața regelui, la 3 decembrie 1934, 
în audienţă la acesta, Mihalache i-a expus măsurile lui economice 
și bugetare de întreprins. Rămânea cu impresia că impedimentul 

care putea să țină PNȚ departe de guvernare erau criticile menționate 
ale lui Maniu. Convoca, deci - la 15 decembrie - delegaţia 
permanentă, unde Mihalache subliniază că Maniu îndreaptă partidul 
spre un conflict cu Carol II. Cel criticat reafirma că dacă nu se 
ataca hotărât și curajos camarila, promovarea la putere era o iluzie. 
Mihalache îi cerea lui Maniu să-și asume o atare răspundere. Și 
cum explicaţia acestuia era evazivă, provocând o impresie „penibilă *, 
președintele PNȚ „îl strânge de aproape și-l dezarmează““2 

Din perspectiva succesiunii guvernamentale, Mihalache schiţase 
deja - în ianuarie 1935 - un mare plan de dezvoltare pe patru 
ani, finanțat din avuţia statului. El îl expunea regelui - la 26 
februarie, dar și în alte rânduri - insistând asupra conceptelor de 
restabilizare și stat țărănesc. Era privit însă cu neîncredere, sub 
pretextul că oferea o alternativă bazată pe lupta de clasă. Era 
același clișeu utilizat, spre a-l ţine departe de putere, de regele 
Ferdinand. Mihalache îi declara lui Carol II că se considera în 
„război“ împotriva lui Tătărescu. Anunţa astfel o campanie de 
demonstraţii cu zeci de mii de țărani, folosiți - potrivit regelui — 
„să dicteze“. Drept rezultat, în cursul lunii mai, presiunile prin 
mase de țărani se înfăptuiau. Carol II îl întâlni din nou la 28 
mai, când Mihalache îi declara că-și asuma guvernarea. Recunoscu 
că Maniu nu acţiona în același sens pozitiv, dar era o voce izolată 
care nu putea influenţa linia partidului, mai ales că promisese „că 
nu va face greutăți“. Mihalache, la propunerea lui Carol II de 
a-și asocia pe Goga, autorizase pe Mihai Popovici de a trata cu 
el, spre a nu i se reproşa că se amestecă în „chestiile ardelenești“. 
Cu Goga mai discutase și lon Răducanu, cu intenția de a-l opri 
să fuzioneze cu Vaida. Era vorba, în fond, de gesturi formale, 
spre a da satisfacţie monarhului, căci între Mihalache și Goga era 
un abis“. 

Între timp însă, încă din ianuarie 1935, cercuri guvernamentale 
și ale Palatului lansează ideea unor modificări constituționale care 
nu puteau fi decât restrictive. Din această cauză Averescu și Gh. 
Brătianu creaseră un front constituțional, față de care Mihalache 
reprima intenţia personală a lui Maniu de a i se asocia. Grijile 
lui însă în acest sens se întind până în iunie 1935, îndemnat să 
consimtă la schimbări chiar de către Titulescu. Elena Lupescu ar 
fi dorit ca, în împrejurările aniversării restauraţiei, să se modifice 
statutul Casei Regale, prin care să oficializeze legătura cu Carol 
II. Pe acesta, spre a-i potoli zelul „reformator“, îl avertizase prin 
regina Elisabeta că dacă se va atinge de Constituţie, va ridica 
împotriva lui PNȚ. „Lupta împotriva schimbării restrictive a con- 
stituției o susținea și în lunile următoare, făcând un bloc cu Dinu 
Brătianu, în pofida faptului că, o pa a liberalilor conduși de 
Tătărescu susțineau pe Carol II29 

La 8 iunie 1935, regele îi punea la încercare lui- Mihalache 
sentimentele față de Iuliu Maniu. Gavrilă Marinescu, prefectul 
poliției Capitalei, prezenta o conferință la radio despre restaurație, 
în care făcea aluzii ofensatoare la adresa lui Maniu, atacat astfel 
indirect. Mihalache cerea lui Tătărescu sancțiuni energice - atitudine 
confirmată și de delegația permanentă -, dar nu obținea decât o 
palidă satisfacție, o „mustrare“ dată omului de încredere al lui 
Carol 1130. 

Mihalache observa jocul duplicitar al regelui, dar refuza să se 
lase prins în el. Devenea tot mai insistent efortul lui Carol II de 
a face din Vaida pilonul unei forțe politice de alternativă, în care 
ar fi trebuit să se găsească Goga și Argetoianu. Mihalache este 
convins însă că acea tendință era o utopie. De aici decizia lui — 
la 16 iunie 1935 - într-o „consfătuire“ la Sinaia cu Maniu, Lupu 
și Madgearu - devenit și el indezirabil pentru Carol II - pentru 
o atitudine mai dârză față de acesta3l. Reproba însă atacuri la 
adresa camarilei, cum recidivase Maniu - la 22 septembrie 1935, 
la Uioara -, atitudine interpretată ca o încercare de a-i spulbera 
şansele la succesiunea liberală32. 

În octombrie, pe fondul unor dispute în sânul guvernului 
Tătărescu, se profila o criză politică în care Mihalache urma să 
acţioneze. El pretindea, evident, succesiunea, dar regele doar aparent 
îi acorda încredere, în sensul că nu se despărțea de Maniu. Din 
aceste motive, ţintind scindarea PNȚ, Carol II încuraja veleitățile 

„de șefie ale dr. N. Lupu care, avid de putere, avea frecvente 
răbufniri de nemulțumire contra lui Mihalache. Îl considera pe 
acesta că, prin dârzenia în raport cu regele, nu numai că și-l va 
aliena, dar va sfârşi prin a fi „înghiţit“ de Maniu, de care dr. N. 
Lupu l-ar fi vrut despărțit. Într-o țară înecată în politicianism, un 
flagel de care fusese atins chiar Palatul, regele nici măcar nu 
înțelegea tactica de „persuasiune“ a lui Mihalache, el considerând 
că între atenționarea critică pe care i-o făcea acesta, în întâlnirile 
intime, și atacurile publice ale lui Maniu nu era o deosebire decât 
formală. 

Mihalache însă dorea să se facă înțeles clar de către rege, de 
unde un demers special al amiralului Dan Zaharia, un apropiat al 
său, pe lângă persoane ale Palatului, și mai ales prințul Nicolae. 
La 9 octombrie și 1 noiembrie 1935, Mihalache era informat că 
ascensiunea lui în fruntea unui guvern național-țărănist era o 
certitudine. De circa un an - îi comunica amiralul — se angajase 
„pe tăcute, fără nici o manifestare în afară, perseverând și luptând 
cu greutăți“, spre a convinge pe rege „să îmbrăţișeze cu dragă 
inimă acțiunea noastră politică, iar pe d-ta să te privească așa 
cum sufletul meu te-a descris și îmbrățișat“. Însuși prințul Nicolae 

ţinea să-l întâlnească la Snagov sau Controceni. Mihalache să fie 
sigur că acea acţiune se bazase pe perfectă „corectitudine dublată 
de un sentiment de mândrie și egală demnitate. Nici o umilință, 
nici o acţiune josnică“. Îi indica unele puncte de interes pentru 
rege: politica externă și îndeosebi relațiile cu „Sovietele““, o corelație 
cu evenimentele „ce ne-ar putea aduce cât mai repede la con- 
ducere“35, ar fi fost neîndoielnic puncte importante în discuția 
iminentă cu regele. 

Din perspectiva unei întâlniri cu regele - la 8 noiembrie 1935 
- Mihalache se concerta cu conducerea partidului. Îi ceru lui 
Maniu să precizeze condiţiile, dacă va deveni șef de guvern. Să 
obțină „mână liberă“ - îi spunea Maniu -, adică să aibă putere 
decizională deplină asupra afacerilor publice, fără a permite ames- 
tecul regelui și al camarilei. De acord, Mihalache îi ceruse „o 
poliţă în alb“, dar fusese refuzat. 

La întâlnirea cu regele din ziua menţionată, însoțit de dr. N. 
Lupu, Mihalache îi cerea puterea în numele PNȚ motivând că 
Tătărescu, care avea în spate un PNL divizat și convlusionat și 
miniștri de tendinţe diferite, discreditat deopotrivă în interior şi în 
exterior, nu putea guverna bazat doar pe încrederea regelui. Îi 
expunea, apoi, acestuia planurile lui reformatoare de o manieră 
carierele potrivit dr. N. Lupu, care nu-i împărtășea total 


Carol II însă se comporta duplicitar, bunăvoința lui aparentă 
urmărind să-i domolească zelul protestatar împotriva șirului de 
nedreptăţi și ilegalităţi ale unui guvern Tătărescu. Căci Mihalache 
prin persuasiune înțelegea nu numai demersuri cu caracter consti- 
tuțional pe lângă suveran, ci şi o presiune prin demonstrații 
„insurecționale“. Mihalache credea, astfel, după întâlnirea cu regele, 
că ascensiunea la cârmă era iminentă. Ca atare, la 9 noiembrie, 
convocând delegația permanentă, ataca pe Maniu pentru că, prin 
atitudinea lui contestatară, îl împiedica de a reuși în. acțiunea 
politică. Și pentru că ziua preluării puterii părea apropiată, obținând 
acordul colegilor lui, el contramanda marea demonstrație din 14 
noiembrie. Se decidea astfel și pentru a se evita o contrademonstrație 
pusă la cale pentru aceeași zi de naţional-creștinii lui Goga, în 
complicitate cu cercurile guvernamentale și ale Palatului. 

Acest moment de frământare trecea însă fără urmările sperate 
de Mihalache. Şi aceasta pentru faptul că - potrivit unor informații 
neoficiale de la finele lui 1935 - regele nu-l voia pe Mihalache 
drept succesor al lui Tătărescu. Spre a-și atinge scopul, Carol II 
profita şi de duplicitatea unor oameni politici. Dacă Titulescu, 
legat de Mihalache de o prietenie „scumpă“ - cum îi declara — 
în primăvară îi ceruse o campanie de răsturnare a guvernului din 

care făcea parte, spre toamnă se dezicea. N. Iorga, cu influență 
pe lângă rege, îl sfătuia pe acesta ca, în cazul unei schimbări, să 
nu-l promoveze pe Mihalache, ci pe N. Lupu sau Vaida. Dar 
mai ales cercurile Palatului, cu elementele burgheziei legate de 
afaceri dubioase cu statul, dezagreau ca prim-ministru un „izmenar““ 
ca Mihalache, pornit să instituie un regim de legalitate și moralitate. 
L-ar fi acceptat - cum i se comunicase - flancat de Vaida. 
Mihalache însă reflectase asupra unei împăcări, dar nu numai cu 
Vaida, ci şi cu Gr. lunian, cu intenţia de a întări nuanța democratică 
din PNȚ? 

Deşi dezamăgit şi enervat inclusiv de ardelenii care nu credeau 
decât în Maniu, în decembrie 1935 Mihalache voia să elimine din 
partid pe Dem. Dobrescu şi să provoace demisia chiar a lui 
Gafencu. Acesta din urmă respingea conceptul de stat țărănesc, 
dar mai ales presiunile exercitate prin demonstrații populare. Primind 
îndemnuri din partea unor adepți de a se despărți și de Maniu - 
considerat un Rasputin - care l-ar discredita, el răspundea că luptă 
din „răsputeri pentru a asocia acţiunei noastre - singura care poate 
duce la succes - pe toți fruntașii și îndeosebi marii fruntași“. Cu 
răspunderea pe care și-o asumase, el nu putea merge decât „pe 
linie dreaptă, luminoasă, înţeleasă - a partidului; aprobată la lumina 
zilei de unanimitatea forurilor. Partidul se află într-un mare salt, 
clarificând raporturile cu Coroana și recunoscându-i-se forța“. 
Pentru consolidarea acesteia, ca președinte înfrunta diverse obstacole. 
Rămânea însă - cum consemna la 27 noiembrie 1935 — intransigent 
în ţintă, reverenţios în ținută, dând PNȚ ocazia fie de a-și lua 
răspunderea guvernării, fie de a da atacuri „decizive'“, dacă eveni- 
mentele nu evoluau normal? 

Preocupat de aceeași ţintă de a-și aduce partidul la guvernare, 
în ianuarie 1936, dar şi în lunile următoare, Mihalache era tot 
mai obserdat de ideea că, prin reacţiile sale contra camarilei, 
autoritatea lui de președinte părea contestată. Și pentru că relaţiile 
cu Maniu deveniseră „cam încordate“, el credea că dacă „disidenţa“ 
acestuia nu va fi lichidată, era indicat să se despartă de el. Căci 
nu voia să se acrediteze ideea că partidul este un instrument 
manevrat de Maniu. Era cu atât mai nemulțumit de acesta cu cât 
- cum se exprima în martie 1936 - în Transilvania 23 de organizații 
se proclamaseră sub scutul lui Maniu, ceea ce pentru Mihalache 
era intolerabil. Respingea ideea — cu ecouri până la vârful conducerii 
- de a se admite oficial două direcţii politice37. 

Din ianuarie 1936, Mihalache se convinsese că tactica lui de 
persuasiune, de a-l determina pe rege prin demersuri sincere să 
se încadreze pe cale constituțională, eșuase. Din aceste motive, 
atât prin regina Elisabeta, cât și prin diverşi informatori, făcuse 

să parvină la Palat mesajul că PNȚ era pe punctul de a-și radicaliza 
poziţia. La 23 martie, când îi spusese lui Carol II că va declanșa 
o acţiune de răsturnare a lui Tătărescu, suveranul îl avertizase: 
„Voi v-aţi apropiat mult de putere, vedeţi acum să nu vă depărtați“. 
Era iritat că regele, prin promisiuni deșarte, încerca să-l compromită. 
Spre deosebire de I. G. Duca, pe care îl pusese să se „închine“ 
la diverse icoane - înainte de a i se acorda puterea -, el, Mihalache 
va sta zece ani „înaintea porţii din faţă“, dar la cea din dos nu 
se va duce niciodată38. 

Prins între jocul politicianist al regelui și un Maniu care îi 
contrazicea linia persuasivă, Mihalache - la 28 martie 1936 - 
reunea Comitetul executiv. Remarca înclinațiile regelui spre dictatură, 
ocazie care Maniu o consideră favorabilă pentru a-și legitima 
atitudinea lui politică. Între cei doi lideri surveni o controversă 
soldată cu demisia lui Mihalache, care părăsea reuniunea. Și cum 
Maniu nu-și asuma răspunderea pentru a-și promova oficial propria-i 
linie radicală, în ziua următoare Mihalache era rechemat și recon- 
firmat în funcție:?. 

În primele zile ale lui mai 1936 - cum se confensa lui N. 
Costăchescu - Mihalache constata că PNȚ trebuia să acționeze 
împotriva situației „extrem de critice“ creată de guvern, inclusiv 
prin manevrarea studenţilor de către ministrul de Interne, Inculeţt0. 
Mihalache reacționează prin declanșarea unor proteste - la 24 și 
31 mai - la Beiuș, Timișoara, București etc., la care participaseră 
zeci de mii de oameni. La 31 mai, la București, Mihalache ataca 
voalat camarila, cerând regelui să înlăture influenţele „lăturalnice 
care periclitează mecanismul constituțional și otrăvesc viața publică“. 
Se angaja să respingă tendinţele de „absolutism monarhic“ şi 
dictatura. În contextul acelor frământări şi mișcări, Maniu nu scăpa 
ocazia de a-și reafirma poziţia lui cunoscută împotriva camarilei 
și a Elenei Lupescu îndeosebi. Mihalache era însă supărat și iritat, 
întrucât Maniu declara - ca, de pildă, la Vinţ - că, deosebirea 
între el și președinte era doar formală, acesta din urmă neputându-se 
exprima public în chestiunile „delicate“ legate de Coroanăfl. 

Atitudinile critice ale lui Maniu marcau profund relaţiile acestuia 
cu Mihalache în lunile iulie și august, pe fondul unei tendințe a 
ardelenilor de a se solidariza cu liderul lor care, totuși, îi descuraja 
în acest sens2. Mihalache trăia în acele clipe o adevărată dramă, 
sfâșiat de obligația asumată de a-și conduce PNȚ la cârmă, cu 
gândul de a salva regimul democratic devenit o formă fără fond 
sub guvernarea personală a lui Carol II. Și pentru a atinge un 
atare obiectiv - gândea el - era nevoie dacă nu putea să-l aducă 
pe Maniu la tăcere, chiar să se despartă de el. De aici, în lunile 
iulie și august 1936 ideea de a renunța la președinție, dacă 

autoritatea lui nu era deplină. Hotărârea lui îngrijora conducerea 
partidului, de unde chemarea lui Maniu la București, prin Madgearu. 
Și un fel de ultimatum dat acestuia: renunțarea la declarații 
potrivnice liniei Mihalache sau preluarea președinției prin asumarea 
răspunderii pentru poziţia lui ridicată la rangul de linie oficială, 
adică un conflict direct cu regele. Maniu refuza această ultimă 
ofertă, încât Mihalache pur și simplu se considera sabotat. -Şi cum 
nu îndrăznea să pună în practică amenințările la adresa amicului 
său, își șubrezea poziția și printre ceilalți lideri ai partidului: N. 
Costăchescu și Madgearu, de pildă, care-l considerau „incapabil“. 
N. Lupu, care nici el nu-l agrea, prin atitudinea lui favorabilă 
Moscovei, stârnea „scandal“ chiar în PNȚ, fără a mai vorbi de 
opinia publică și partidele extremiste care aveau acum „dovezi“ 
că o guvernare a lui Mihalache s-ar apleca spre Moscova. 

Drama sufletească a lui Mihalache se adâncea îndeosebi pentru 
faptul că regele - în contacte directe sau prin intermediari -, 
făcându-și jocul lui politic de „divide et impera“, era nesatisfăcut 
de răspunsurile date la următoarele chestiuni: atitudinea față de 
Elena Lupescu, cine va trata cu Carol II chestiunile bănești, care 
va fi soarta lui Gavrilă Marinescu, comportamentul față de extremiști 
de dreapta. Sub învelișul acestor întrebări privitoare la camarilă, 
regele ar fi voit asigurări privind situaţia lui Maniu pe timpul 
guvernării lui Mihalache şi care vor fi relaţiile „cu comunismul“ 
din perspectiva înclinațiilor lui N. Lupu spre Marcel Cachin, la 
Paris și Moscova“*. 

În fața atâtor vicisitudini provocate atât de amici, cât şi de 
adversari, la 25 august 1936, Mihalache scria confidențial lui 
Costăchescu: „Cred necesar în timpul cel mai scurt un congres 
extraordinar, căruia să-i raportez ce s-a petrecut și căruia să-i 
declin răspunderile față de acțiunea d-lui Maniu, ce nu se mai 
poate îngădui cu nici un chip în coasta și în spatele partidului“. 
Mihalache, care între timp lansase zvonul că dacă regele nu va 
înceta încălcările constituționale își va propune înlăturarea monarhiei, 
îi cerea lui N. Constăchescu să-l contacteze. „Dacă mă duc eu, 
după cele întâmplate, și în situația actuală, trebuie să urmeze sau 
chemarea la guvern potrivit angajamentului regal luat acum un an 
destul de transparent“ («Lui Duca i-am spus mai puţin, a crezut, 
nu s-a înșelat; îţi cer şi d-tale cel puţin cât i-am cerut lui Duca»; 
apoi recunoașterea către Titulescu: «da, și eu consider că m-am 
angajab etc.); sau lupta“45. Pentru Mihalache venise deci momentul 
unor clarificări tranșante cu regele: guvernarea - cum i-o promisese 
—, prin care voia să dea fond instituțiilor democratice, aduse în 
stare amorfă de Tătărescu, sau lupta politică împotriva camarilei, 
inclusiv a monarhiei, dacă Carol II nu-și limita puterea la prero- 
gativele constituționale. 

Şi pentru că regele nu ţinea cont de acel „ultimatum“ dat de 
Mihalache, la 26 septembrie 1936, acesta reunea conducerea PNȚ. 
Maniu, văzându-se tot mai confirmat în atitudinea lui, folosește 
momentul de a ataca tactica persuasiunii. Îi cerea lui Mihalache 
să apuce bine „frânele“ partidului, căci un om cu prestigiul şi 
demnitatea lui înăscute se bucura de dragostea, devotamentul şi 
curajul întregii conduceri. În acel moment - mai susținuse Maniu 
— era necesar să se accepte o luptă „violentă, fățișă și categorică“ 
împotriva acelui sistem de imoralitate înstăpânit în jurul regelui. 
Camarila și întregul anturaj nefast din jurul lui trebuiau „afundați 
nu cu onoruri“, cum susțineau legionarii, ci prin revolta sufletească 
a naţiunii. Mihalache însuși, în fața unor atari critici, care îi 
diminuau autoritatea de preşedinte, anunţa o schimbare de atitudine, 
„0 tactică constituțională, de demnitate și de prestigiu“, o acţiune 
deschisă contra elementelor oculte, adică din camarilă. Prin acele 
declaraţii, distanța dintre el și Maniu aproape se estompase, încât, 
spre a-și îndeplini misiunea, obținea depline puteri executive. 
Totuși, poziţia lui de președinte era zdruncinată, profilându-se o 
iminentă schimbare la vârf!6. Dar, pentru că nu reușise ca prin 
mirajul puterii să-l aducă în stare de adversitate cu Maniu, criticul 
lui fățiș acerb, regele fusese atât de mâhnit, încât în noiembrie 
1936, cu ocazia unor întâlniri, nu-i acorda nici atenţia formală 
impusă de protocol”. 

Iarna 1936-1937 îl găsea pe Ion Mihalache cuprins de aceleași 
frământări pentru partidul lui pe care l-ar fi voit la conducerea 
țării, potrivit indiciilor alegerilor locale din septembrie 1936%. 
Avea sentimentul unei datorii împlinite, dar un șir întreg de 
vicisitudini şi adversități atât de puternice, pornind îndeosebi de 
la rege care sfida legalitatea, îi provocau îndoieli cu privire la 
succesul cauzei pe care o urmărea. Era hotărât însă să nu se abată 
de la principiile de moralitate și legalitate, regula aceasta impunând-o 
cel puţin acolo unde era posibil, în partidul pe care-l prezida. De 
aici, în ianuarie 1937, la o reuniune a delegației permanente, critica 
lui atingea colaboratori ca Mihai Popovici, Mihai Ralea şi Petre 
Andrei pentru că deveniseră membri ai unor consilii de adminis- 
traţie“, funcţii remunerate ce i se păreau incompatibile cu poziția 
de lideri politici. 

Dinspre Tătărescu, în aceeași lună ianuarie 1937, primea 
semnale că, întrucât guvernarea lui era pe cale de a se încheia, 
succesiunea se cuvenea PNȚ. Mihalache considera drept farsă o 
asemenea știre, menită a fi pentru el un fel de „narcoză“. Și o 
califica așa pentru faptul că se pretindea a fi un apel de la rege 
care i-ar fi cerut, prin invocarea „patriotismului“ lui, să conducă 
un guvern flancat de Vaida, acesta din urmă pe funcție de garant 
pentru neutralizarea totală a lui Maniu50. 

Carol II, după transmiterea acelor mesaje indirecte, îl chema 
pe Mihalache pentru consultare la 22 februarie. Șeful PNȚ formula 
un șir de critici împotriva lui Tătărescu atât pentru încălcarea 
normelor constituționale, cât și pentru încurajarea partidelor ex- 
tremiste. El dezaproba politica externă dubioasă a aceluiași guvern, 
de subminare a alianței cu Franța și Marea Britanie, dar și cu 
statele mai mici din împrejurimi, într-un moment când lumea era 
„în ajun de război“. Şi pentru că regele nu-i vorbea de succesiune, 
Mihalache i-o formula tranșant, invocând atât adeziunea populară 
pentru partidul lui, cât şi politica internă și externă a acestuia, 
anume hotărârea de a curma anarhia din ţară, ridicând un „baraj“ 
împotriva Gărzii de Fier, care dacă ar dobândi puterea, ar provoca 
un război civil în genul Spaniei. Vor fi stăvilite - mai asigura el 
- valurile de stânga, PNȚ imprimând o direcție proprie „misticii 
și spiritualității neamului“ care respingea, astfel, atât nazismul cât 
şi comunismul, pe temeiurile „căminului țărănesc adevărat 
național“5!, 

Dar, la 23 februarie, în loc de îndepărtarea lui Tătărescu, Carol 
II efectua cu cinism o remaniere a aceluiași guvern, ceea ce pentru 
Mihalache însemna o adâncă jignire, după atâta loialitate, muncă, 
străduință și caracter. Regele însă, continuându-și jocul duplicitar, 
îl decora la 27 februarie cu marea cruce a ordinului „Ferdinand“, 
ceea ce voia să însemne o ameliorare a relaţiilor la PalatS2. Totuși, 
Mihalache era convins că tactica lui persuasivă eșuase, încât la 3 
martie, în delegaţia permanentă, demisiona de la președinție, pe 
care ar fi dorit-o N. Lupu, cel puţin într-o fază tranzitorie. 
Mihalache însă cerea lui Maniu la Bădăcin „să-și asume răspun- 
derea“, să preia deci conducerea PNȚ, aceasta și datorită faptului 
că în Transilvania, în rândul tineretului, tocmai în acele momente, 
se declanșase o mișcare de readucere a lui Maniu în prim-planul 
activităţii partidului, cu tactica și ideologia lui. Numai că, invitat 
de Mihalache să-i preia funcția, Maniu era încă ezitant la 27 
martie 1937. Cei doi lideri conveneau însă ca o atare chestiune 
să se tranșeze la nivelul forurilor conducătoare PNŢS?. 

Convocarea conducerii - mai întâi a Comitetului executiv şi, 
apoi, a Congresului - survenea în primele zile ale lui aprilie 1937. 
Mihalache, decis să-i transmită răspunderea lui Maniu, îl întâlnea 
pe acesta la 1 aprilie, la Bucureşti. Dispus s-o preia, Maniu 
contactase ziariștii, îndeosebi pe Stelian Popescu, spre a-i familiariza 
cu preşedinţia lui. Spre a-l convinge, Mihalache îi spusese: „Eu 
nu-ți voi răspunde cu măsura cu care mi-ai răspuns d-ta, ci te 
voi urma ca să avem în plin beneficiile unei metode. Nu-mi vei 
cere să fac lucruri pe care nu le cred de demnitatea partidului și 
a mea și voi continua a te ruga să nu le faci nici d-ta. Dar d-ta 

vei face cum crezi. Eu merg cu d-ta la adunare, te voi seconda, 
voi declara că rămân solidar. Dar o să te rog, după 2-3 adunări, 
să mă lași să mă repauzez și eu vreo două luni, că destul hamalâc 
am făcut“54. 

La 2 aprilie, Mihalache își prezenta demisia în mod „irevocabil“, 
subliniind că era vorba de o decizie adoptată cu cinci săptămâni 
în urmă, dar amânată datorită presiunilor de a nu-i da curs, 
exercitate de delegaţia permanentă. Respingea părerea unor organi- 
zaţii că demisia lui se datora tacticii greșite adoptate. Dacă ar 
rămâne în fruntea partidului nu i-ar schimba „liniile fundamentale“, 
ci le-ar pune în acord cu evenimentele și împrejurările. Sub 
preşedinţia lui însă, deşi PNȚ se bucurase de adeziunea maselor 
țărănești, totuși, la vârf, personalităţile încinseseră „o luptă“ între 
ele, ceea ce i-au cauzat „calvarul“ misiunii lui. Nu putuse integra 
în activitatea desfășurată pe Maniu, cu toate că, fără a fi fost 
convingerea lui, se raliase persuasiunii. Făcuse o „jertfă“, dar nu 
întreagă. Strădania lui Mihalache de a-l determina să meargă pe 
răspunderea lui și a conducerii PNȚ, în mod necondiţionat și activ 
pe propria-i cale, nu reușise. 

Printr-o serie de atitudini individuale, interpretate de unii ca 
„acte de sabotare“, în partid au apărut frământări care n-ar fi 
existat dacă Maniu s-ar fi integrat în organizaţie. Din acest motiv, 
Mihalache fusese obligat să facă „gimnastică“, adică să dea explicaţii 
de o suplețe îndoielnică prin care să dezmintă că amicul lui îl 
contrazicea. Erau divergențe care, amplificate de presă, dobândeau 
dimensiuni enorme, încât opinia publică rămânea dezorientată. În 
atari împrejurări, unitatea partidului era deseori zdruncinată, în 
ciuda faptului că i se dăduseră depline puteri, acestea fiind, în 
fond, o ficțiune. Și, prin acele frământări, cum putea el dovedi 
că linia lui domina întregul partid? El afirma, astfel, clar că 
persuasiunea, care ar fi trebuit ţintită chiar de Maniu, nu se putuse 
experimenta. Ea ar fi trebuit abandonată după ce, respectată de 
întreaga conducere, i s-ar fi constatat eșecul 5, 

Demisionând de la președinție, Mihalache propunea drept în- 
locuitor pe Maniu. Nu era vorba de o schimbare complezentă, ci 
de necesitatea de a închega „un front nou“, cu un Maniu care 
reprezenta „un capital neutilizat“. Căci cu „atitudini negative nu 
se poate rezolva niciodată marile probleme“. Considerat „un capitol 
de istorie“ pe linia demnităţii naţonale, Maniu întruchipa „tot ce 
putem da țării în calea povâmișului pe care a apucat astăzi“. Prin 
alegerea lui, în PNȚ va fi o singură autoritate care va ralia toate 
forţele nu ca pe timpul președinției lui, când elemente centrifuge 
îi subminaseră și contestaseră linia politică5€. 

Aceste frământări din sânul conducerii PNȚ stârnesc atenţia 

și îngrijorarea cercurilor Palatului care își propun în măsura 
posibilului, să împiedice ascensiunea lui Maniu la președinție. 
Tătărescu - potrivit regelui - s-a speriat de iminenta ascensiune 
a lui Maniu, într-un moment când acţiunea lui de dislocare a 
PNȚ, adică de ataşare de Vaida a grupului N. Costăchescu, 
Ghelmegeanu, A. Călinescu, Potârcă etc., nu dăduse roade. S-a 
cerut, astfel, lui Urdăreanu și Gr. Filipescu să avertizeze pe 
Mihalache că „ar fi o greșeală“ să renunţe la președinție. Trebuia 
deci împiedicată o atare schimbare. Drept urmare, la 2 aprilie, 
Urdăreanu, mareșalul Palatului, îl contacta intempestiv pe Mihalache, 
aducându-i asigurarea că regele nu avea nimic personal împotriva 
lui, ca șef al unui guvern naţional-țărănesc ce părea iminent. Era, 
astfel, necesară prezența lui în fruntea PNȚ, drept condiție a 
promovării57. 

Mesajul regelui, ajuns la cunoștința colegilor lui, provocă în 
sânul acestora o acţiune de respingere a demisiei. Maniu, Lupu, 
Costăchescu, Pan. Halippa, Sanciuc-Săveanu, Madgearu, Mihai 
Popovici etc. pledează în mod insistent să nu abandoneze funcția, 
căci „masele populare înțeleg să fie conduse și mai departe“ tot 
de el. Și asta pentru că era un „șef simbol“ care întruchipa unitatea 
dintre spirit și acţiune. Era singurul care putea garanta unitatea 
partidului. Maniu depunea o mare insistență spre a-l convinge 
să-și retragă demisia, considerându-l o căpetenie „extraordinară“, 
care în tranșeele primului război mondial pusese în mișcare „acel 
puhoi al maselor țărănești dornice de libertate“. Ca om politic, 
prin idealul lui de emancipare a claselor de jos ale societății, 
poseda asupra acestora o mare „putere de sugestie“. Era chiar o 
forță magică, omul menit să conducă PNȚ la biruință. Putea să 
facă aceasta pentru că — potrivit lui Mihai Popovici - realizase 
un program „admirabil“. plus - cum sublinia Maniu - era 
dăruit de Dumnezeu cu mari calități, încât era chemat să răspundă 
popularității de care se bucura. Cerându-i rămânerea în funcție, 
Maniu recunoștea că între ei surveniseră deosebiri de păreri, ceea 
ce-l durea profund. Regreta că nu putea să-l convingă de corec- 
titudinea părerilor lui, care poate l-au supărat, dar nu trebuia uitat 
că un preşedinte totdeauna se expune unor disputes8. 

Mihalache, omul lucid și insensibil la avalanșa de elogii venite 
din partea colegilor lui, reevaluează sub o atare presiune oportunitatea 
demisiei. Oferta regelui de a-i acorda succesiunea liberală, necon- 
vingătoare dar devenită un magnet pentru cei mai mulți din 
conducere, îl determină să pună mai presus unitatea partidului. În 
fața acelor insistențe, după ce pretindea și obținea puteri depline, 
era preocupat de atitudinea lui Maniu. Acesta îi declara lealitate, 
dar - potrivit lui Mihalache - cu oarecare perfidie, de unde 

avertismentul lui că nici în cazul în care va deveni șef de guven 
nu-i va permite să-i schimbe linia politică59. 

La 4 aprilie 1937, în Congresul PNȚ, în atmosfera altor elogii 
privind concepția și practica lui politică, dar și moralitatea desăvârșită 
pe care o întrichipa$0, Mihalache invoca momentul de răspântie 
în care se afla țara amenințată în interior nu numai de o falsă 
democraţie liberală, ci şi de pericolul unei dictaturi venit din partea 
curentelor extremiste. Viaţa politică românească - avertiza el — 
degenerase prin exacerbarea naționalismului și mișcărilor anarhice, 
dezintegratoare ale structurilor statale, încât se impuneau măsuri 
de curmare a acelei situaţii. Căci nesoluționate politic, mișcările 
destabilizatoare accentuau rivalităţile interne, cufundând ţara într-un 
veritabil război civil. Combătând forțele politico-sociale care pro- 
movau sistemele de guvernare fasciste și naziste, Mihalache dez- 
văluie nu numai antidemocratismul și reacționarismul lor, dar și 
pericolul pentru existența României ca stat unitar. Spunea deci un 
nu hotărât atât fascismului și nazismului, cât și comunismului6]. 

Modelul lui extern preferat sub' raportul regimului politic 
devenise SUA, unde prin democraţie și control parlamentar se 
întemeia o societate bazată pe dreptate socială și libertate62. Acolo 
vedea el democraţia îmbinată cu disciplina ordonată, care excludea 
anarhia și deci- dictatura ca panaceu. SUA erau considerate un 
punct de reper, căci România trebuia să se mențină și să avanseze 
pe structurile democraţiei parlamentare, cu o monarhie constituțională 
bine delimitată în atribuţii. Era cadrul instituțional politic pentru 
înfăptuirea dreptăţii sociale, în primul rând pentru masa mare a 
poporului, țăranii, și apoi, pentru națiunea în ansamblu, inclusiv 
pentru minorități, menită să depășească înapoierea seculară prin 
stimularea capacităților ei creatoare, 

Reconfirmat astfel în fruntea partidului, Mihalache primea 
adeziuni și elogii de la o serie de amici care, prin scrisorile lor, 
unele versificate, considerau că el ieșise învingător în „procesul 
de clarificare“ la vârful partidului, cum îl flata Lupu Kostaki. El 
- cum aprecia generalul I. Teodorescu - pronunțase „un model 
de cuvântare“ care îl așeza „pe culmile cele mai înalte ale gândirei 
şi patriotismului“. Ideile exprimate la Congres izvorau dintr-o 
„adâncă înţelegere a vieții românești și de pură onestitate şi de 
forță morală“. Cu un suflet „tăiat din bronz“, Mihalache se configura 
atunci pentru unii drept un apostol, un om inspirat de Dumnezeu, 
un „țăran genial“ care realizase „cel mai puternic organism de 
solidaritate socială“. Era, de fapt, „un țăran“. Șeful Partidului 

ărănesc Maghiar, Peter Bârdos, nu ezita să-l numească con- 
cătorul „celei mai ideale democraţii din țara noastră“, garanție 
a înfrățirii dintre țăranii maghiari și cei români’, 

Din toată acea revărsare de epitete, Mihalache nu înţelegea 
mai mult decât faptul că era obligat să nu dezamăgească nici 
partidul și nici o mare parte a naţiunii care punea speranțe în el. 
La 9 aprilie 1937, participa la o şedinţă a Consiliului de Coroană 
- alături de miniștri și alți șefi de partide -, menită a redefini 
statutul prințului Nicolae care, printr-o căsătorie morganică, pierduse 
drepturile de membru al Casei Regale. Apărând acel așezământ, 
el susținuse - cum spusese prințului Nicolae și cu cinci ani în 
urmă — să aleagă: „ori cu femeia (oficială) ori cu prerogativele“6%. 

Guvernul Tătărescu, în loc să ia măsuri energice contra Gărzii 
de Fier devenită un stat în stat, continuând a menţine starea de 
asediu, stânjenea de fapt partidele democratice. Mihalache lansa o 
serie de atacuri violente împotriva liberalilor, acuzându-i printre 
altele de „necinste“. Mareșalul Averescu, ieșit dintr-o relativă 
pasivitate, își propunea o reuniune a unor foști miniștri și demnitari 
— la 22 aprilie 1937 -, dorind să-l aibă alături și pe Ion Mihalache. 
Acesta, dezamăgit în atâtea rânduri de șeful PP, care făcuse jocul 
liberalilor, îi respinge propunerea. Nu înțelegea - declara el - ce 
ar putea să facă o reuniune de personalități mai mult decât „o 
forță unitară de concepție și execuţie“, cum era PNȚ”. 

Atacurile lui Mihalache deranjau atât pe rege, cât și guvernul 
Tătărescu, de unde - în mai - întâlniri cu Carol II și Urdăreanu, 
precum și Ion Inculeţ, vicepreşedinte al Consiliului de Miniștri. 
Din ambele centre de putere afla că succesiunea lui putea fi numai 
condiţionată, prin preluarea conducerii unui guvern de alegeri având 
alături pe Vaida, omul Palatului, care, după scrutin, să se consacre 
ca atare. El respingea categoric acea propunere. Și nu numai pentru 
că-l considera pe Vaida „ramolit“, ci, mai ales, pentru că acesta 
întruchipa o formulă politică de aventură internă și externă, prin 
extremismul lui naționalist. O asemenea propunere - afirmase el 
lui Inculeț - era o parte a unor intrigi pe care le detesta. Putuse 
să fie de trei ori prim-ministru, dar n-a sacrificat ambiţiei personale 
necesități politice de stat. El nu era omul cu două morale și, în 
plus, nu se putea asocia cu Vaida „pentru ciolan“, în detrimentul 
lui Maniu. [oii ovededile menţionate îl convinsese că regele voia 
să se degajeze de promisiunea dată pentru succesiune, încât ceruse 
apropiaților lui să combată public acea idee66. 

Colaboratorii lui însă, dornici de promovarea partidului lor la 
cârmă, refuză să lanseze o atare critică. Mai mult, pentru că Maniu 
după congres se autoexilase în străinătate, în mai 1937, tot ei, 
prin Virgil Madgearu trimis la Paris să-l contacteze, voiau să se 
asigure că PNȚ nu era tulburat de „disidența“ lui. I se ceruse și 
lui Titulescu să pledeze în acest sens. Grupul A. Călinescu, 
Costăchescu, Ghelmegeanu, Potârcă și Gafencu era chiar hotărât 

- la 6 iunie - ca, în cazul crizei șefiei lui Mihalache, să nu-l 
accepte pe Maniu drept președinte. Mihalache însă, în ciuda acelor 
frământări în rândul colaboratorilor lui apropiaţi, ținea bine frânele 
partidului, inclusiv în organizaţia județeană Prahova. Cerea aici 
încetarea frământărilor, spre a spori prestigiul „mișcării noastre pe 
cât de susţinută de opinia publică, pe atât de combătută de numeroși 
vrăjmași ai partidului“, tot mai lipsiţi, de scrupule pe măsură ce 
acesta se apropie de „biruința finală“67. 

Adversarii sau „vrăjmașii“ PNȚ - cum îi numea el — erau nu 
numai cercurile Palatului și ale guvernului, ci și partidele naţion- 
alist-extremiste: legionarii și naţional-creștinii care afirmau cate- 
gorica lor reprobare a unui guvern Ion Mihalache. Căci acesta, 
dând chipurile privilegii la „jidani“, ar fi reprezentat „anticamera 
bolșevismului““, ceea ce ar fi condus - potrivit lui Goga - la 
război civil“. N. Iorga însuși respingea un guvern Mihalache, 
întrucât șeful “real al PNȚ ar fi fost Maniu care „se vrea peste 
Coroană și nu aduce nici inteligență, nici cultură, nici loialitate““69. 

pofida acelor adversități interne, în iunie 1937, Mihalache 
întâlnea la Bucureşti pe Milan Hodza, șeful Partidului Agrarian 
din Cehoslovacia, care participa la o reuniune a Micii Înţelegeri/0. 
Deși acea organizație vădea semne de descompunere el consideră 
alianța cu Praga de strică necesitate. 

Faţă de Uniunea Sovietică ce se agita pe plan diplomatic, 
atitudinea lui era categorică: respingerea comunismului, dar accep- 
tarea unor relații de bună vecinătate, cu condiţia de a se recunoaşte 
frontiera estică a României. El se situa implacabil pe aceste 
coordonate, încât reprima deseori impulsuri insuficient cugetate — 
încă din 1936 -— atât ale lui dr. N. Lupu, cât și ale lui Madgearu 
și Ralea de a se da curs unei propuneri a reprezentantului sovietic 
Ostrovski, privitor la o „înţelegere fermă“ cu Moscova. Cu o largă 
înțelegere a contextului extern în care se afla România, Mihalache 
nu respingea acea inițiativă, deși era pură propagandă, cum se 
convinsese în iulie 1936 prin parvenirea unui memoriu „scurs“ de 
la Legația Sovietică. Fără o garanţie din partea Franţei și mai ales 
asocierea cu aceasta, înțelegeri speciale cu Uniunea Sovietică erau 
de neconceput, chiar dacă amenința că în caz contrar România ar 
putea deveni teatrul unui război sovieto-german'!. 

Considerând că PNȚ ar putea succeda guvernului Tătărescu, 
ce prin politica externă începea să balanseze spre ameliorarea 
relaţiilor cu Germania și Italia, Moscova contacta pe Ion Mihalache. 
Făcând acest pas, ea ţinea cont de înclinațiile lui N. Lupu faţă 
de această putere. Ca atare, la 31 iulie 1937, la Bucureşti, Mihalache 
întâlnea pe reprezentantul Uniunii Sovietice, Ostrovski. Acesta însă, 
pretextând elaborarea unor planuri antisovietice de către guvernele 


242 APOSTOL STAN 


român și polon, exprima indignarea și revolta lui Stalin. Mihalache 
înțelesese însă dedesubturile unei asemenea diplomaţii, cu atât mai 
mult cu cât aflase, prin Madgearu întors de la Paris, că, de fapt, 
Moscova - cum atestau câteva dovezi certe — pregătea atmosfera 
spre a revendica clar pretenția asupra Basarabiei. Din aceste motive, 
preşedintele PNȚ i-a replicat: „Să regulăm definitiv frontiera 
Basarabiei - și eu sunt mai liniştit cu vecinătatea Rusiei decât cu 
a unei Polonii aventuriere““72, 

Acea amenințare sovietică abia voalată o evalua prim prisma 
unei călătorii a regelui în Franța, Marea Britanie și Belgia, în 
această ultimă ţară cu scopul de a căuta o eventuală mireasă 
pentru marele voievod Mihai. La 14 august 1937, interpreta călătoria 
ca o nereușită. Aflase, astfel, că miniștrii francezi îi spuseseră 
„lucruri dure“, încât României nu i se mai furnizau suplimente 
de arme peste contracte care și ele erau temporizate, căci politica 
externă a țării se considera „neclară“. Se obiectase regelui - aflase 
Mihalache - că nu consolidase relaţiile cu Mica Antantă și mai 
ales cu Franța nu încheiase nici o alianță și nici pact de asistență. 
Regele, încolțit de atari reproșuri, aruncase vina pe incompetența 
miniștrilor?3, 

Acele semne din exterior îi arătau clar necesitatea unor acțiuni 
de contracarare a extremismului naționalist în rândul tineretului. 
La 10 septembrie 1937, sărbătorit la Topoloveni, nu irosea ocazia 
spre a reuni în juru-i tineret cu delegaţii, din întreaga țară, căruia 
îi vorbea despre naționalismul constructiv/4, în fapt un blam aruncat 
asupra partidelor extremiste care prin intolernța față de minorități 
aduceau mari prejudicii statului. 

Şi cum scadența guvernului Tătărescu se apropia, la 8 octombrie 
îl întâlni pe rege la Sinaia, spre a-i expune neliniștile împărtășite 
și a-i cere succesiunea la guvernare, ca om politic care jucase 
„cartea Mejestăţii Sale Regale“. Chiar în ziua menţionată Carol II 

ise, tot acolo, pe generalul francez Gamlin și pe Gh. Tătărescu. 

tr-o atmosferă „prietenească“, Mihalache își expunea cu franchețe, 
ca de obicei, un șir de observaţii critice cu privire la guvernarea 
liberală care, cu patimă oarbă împotriva PNȚ, încurajase împotriva 
acestuia Garda de Fier, iar împotriva lui Mihalache dezlănțuise 
chiar o prigoană personală. Critica lui aspră dar dreaptă nu cruța 
nici politica externă, aceasta devenind un apanaj al regelui, întrucât 
nemulțumind Franța, periclita hotarele țării. Președintele PNȚ re- 
vendică succesiunea la guvernare invocând faptul că dispunea de 
mare aderență populară, cum atestau alegerile comunale, fiind 
totodată animat de disciplina monarhic-constituţională. Ieşirile in- 
dividuale ale lui Maniu nu puteau constitui un motiv de respingere, 
atâta timp cât însăși politica lui Tătărescu era contestată de Dinu 

Brătianu. În plus, guvernarea i se părea legitimă pentru partidul 
lui și pentru motivul că, în acel moment de mari convulsii interne, 
numai el putea asigura ordinea prin prestigiul personal al liderilor 
și decizia de a aplica legile, gospodărind țara de jos până sus. 
Ca șef de echipă, Mihalache va organiza alegeri libere de care 
vor beneficia inclusiv partidele extremiste, căci nu se temea de 
acestea în confruntarea din fața urnelor, unde n-ar obține decât o 
pondere nesemnificativă75. 

fața unui asemenea rechizitoriu împotriva unei guvernări 
patronată chiar de el, Carol II nu-i oferea răspunsuri tranșante, 
cu atât mai necesare cu cât îi datora celui „mai corect om politic“ 
- cum el însuşi îl socotea - cel puțin onestitate. Ca arbitru — îi 
spusese regele - căuta „o cale de mijloc“, încât puterea trebuia 
acordată nu în raport de ponderea partidelor îi în masa electoratului, 
ci cu programul țării ce trebuia îndeplinit de oamenii cei mai 
buni, indiferent de culoarea politică. Ca atare, Carol II nu putea 
accepta un guvern Mihalache decât asociat cu Vaida sau cu un 
„altul? 

Președintele PNȚ era acum deplin convins că ascensiunea lui 
nu se mai putea înfăptui. Cu toate acestea, cercuri din jurul lui 
nu pierduseră total speranța, încât cu ochi critic la fosta guvernare 
național-țărănistă, încercau să inventarieze erorile, spre a fi evitate 
în noile împrejurări. Într-un atare context, Mihalache nu ezita să 
atace pe liberali pentru afacerism și minciuni. La 12 noiembrie, 
regele îl chema din nou oferindu-i puterea cu condiția de a-l 
asocia pe Vaida. Și pentru că încercase să-i demonstreze imposi- 
bilitatea, Carol II întrerupându-l îi spunea: „Ascultă, Mihalache, 
să nu spui de la început nu. În politică nu merge cu nu!“. Acesta 
reunea conducerea PNȚ care i se ralia, iar la 14 noiembrie 1937 
depunea mandatul ce-l împuternicea să formeze noul guvern”7. 

Respingând politica tranzacţionistă a regelui, Mihalache provoca 
o relativă derută în cercurile Palatului, întrucât nedispunând mo- 
mentan de o formulă de succesiune, la 17 noiembrie era reinvestit 
tot Tătărescu - cum prorocise Maniu -, într-un moment în care 
Mihalache orienta partidul „spre o luptă constituțională“, adică o 
acțiune de contracarare a lui Carol II care își atribuia prerogative 
politice ilegitime. Începutul unei asemenea acțiuni îl făcuse printr-o 
scrisoare deschisă către musceleni, în care sublinia că accesul la 
succesiune i-a fost blocat, alături de rege, de către o întreagă 
„liotă întreținută din banii statului, faliții partidelor politice și 
moștenitorii Fanarului“, care i-au aruncat tot felul de insulte, printre 
care și aceea de „țopârlan“. El însă - cum remarca - fusese 
„nedreptăţit“ pentru că nu a „trădat şi vândut“ milioanele de țărani. 
În plus, dacă ar fi dat curs îndemnurilor regelui de a se asocia 

cu „putregaiul“ din viața politică, ar fi provocat în ţară o mare 
„Zăpăceală“, încât poziția ei externă ar fi fost total compromisă78. 
Amicii politici îl elogiau, astfel, pentru „bărbăția și abnegarea“ 
dovedite în acele momente de înfruntare directă între democraţie 
şi dictatură’, pentru că sfidase nu numai pe rege, ci și pe „ciocoii“ 
care-i blocaseră ascensiunea, prin crezul lui „etern“ față de cauza 
maselor ţărăneşti. 

Socotind eșuată tactica persuasivă, ca om de onoare, Mihalache 
consideră că rolul la preşedinţia PNȚ încetase. Dacă în aprilie 
1937 mai nutrea speranțe în succesul lui, încă din august acestea 
dispăruseră. Se gândea chiar din acel moment la substituirea lui 
de către Maniu, în acest sens pregătindu-și colaboratorii apropiaţi 
cu schimbarea preconizată. Aceasta trena până spre finele toamnei, 
după ce respinsese propunerea lui Carol II de guvernare condiționată. 

Mihalache convoca Comitetul executiv PNȚ, cu Maniu în 
prim-plan, care în primăvara şi toamna lui 1937 se menţinuse în 
pasivitate politică în Occident sau la Bădăcin. Mihalache își prezenta 
demisia la 22 noiembrie, iar în ziua următoare Maniu pleda să 
rămână în funcţie pentru că, prin munca „uriașă“ pentru reorganizarea 
și reformularea ideologiei PNȚ, își crease mari merite. Pentru acele 
realizări Maniu îi purta o „mare admiraţie“. Perseverând în a-l 
determina să nu abandoneze președinția, Maniu ar fi dorit să aibă 
„glasul arhanghelilor și vocea figurei mitologice“, spre a deveni 
persuasiv. Mihalache își făcuse pe deplin datoria, chiar dacă fusese 
înfrânt de rege, căci prin atitudinea lui se pusese într-o postură 
„admirabilă“. Lumea întreagă era mișcată că „un fiu al neamului 
românesc, expus la cele mai mari tentaţii“, vădise o înaltă ținută 
sufletească și de caracter80. 

Acele cuvinte sincere și patetice nu avură darul de a-i schimba 
hotărârea. Mihalache îi cere lui Maniu să-i preia succesiunea. 
Primind-o, acesta la 23 noiembrie 1937, îi spunea: „ai dat o 
ultimă comandă: să ocup locul d-tale“! Îl ascultă „cu inima 
îndurerată și poate îndoită“. Căci nu numai că substituie un om 
cu rezultate remarcabile, dar își dădea seama de greutatea misiunii. 
Era un moment „tragic“ și un „suprem pericol“ prin care trecea 
țara, încât îi accepta „comanda“ sau „porunca“, cu gândul de a-i 
fi un „vrednic urmaș“. Îi solicita lui Mihalache să-și menţină 
„același devotament pentru marile idealuri“ înscrise în program, 
ca „apostol“ al acestuia, ajutor și sfătuitor, pentru că el avea 
sufletul, mintea și experiența încercate în decursul multor ani. Ca 
și în trecut în armată sau în politică, îl dorea pe Mihalache 
„neînfricat și neînduplecat în luptă“8l. 

Trecându-i lui Maniu președinția PNȚ, Mihalache devenea 
principalul colaborator al acestuia, cei doi constituind acum un 

cuplu care orientau împreună lupta politică pe făgașul democraţiei. 
Căci aceasta era amenințată nu numai de către partidele naționa- 
list-extremiste, ci de însuși regele care îi submina bazele prin 
tentativa de putere personală. Mihalache constata că legionarii erau 
un pericol real pentru democraţie și îndeosebi pentru PNȚ, în 
măsura în care Carol II se folosea de ei, ca de un instrument în 
vederea împlinirii planurilor lui personale. Regele îi cultiva deci 
sub pretextul că au un bun „fundament moral“, spre a-i neutraliza 
pe adversarii lui redutabili. Și aceștia erau nu numai Iuliu Maniu 
şi PNȚ, ci chiar prințul Nicolae8?. Mihalache însuși, perpcepând 
clar o atare tactică nu numai a regelui, ci și a lui Tătărescu - 
acesta din urmă asmuţind pe legionari şi naţionali-creștini chiar 
împotriva lui și a unor colaboratori apropiaţi - își propunea să 
dejoace acele uneltiri. Încă din ianuarie 1937, nemulțumit de 
duplicitatea regelui, se gândise să cedeze funcția lui Maniu, 
secondând pe acesta la o înțelegere cu Garda de Fier, pentru ca 
PNȚ să nu mai constituie ţinta de atacuri violente ale legionarilor. 
Căci aceștia, între timp, în fața unui rege nemulțumit că-i scăpa 
de sub control - cum aflase Mihalache în aprilie 1937 - se 
simțeau „vulnerabili fără aliați“. De aici vizita unor reprezentanți 
ai lor la Bădăcin, care ar fi spus: „Avem nevoie de Maniu, Maniu: 
permis de armă - noi dinamism: gloanţele“. Maniu însă nu s-a 
angajat, rezervându-le un răspuns „mai pe urmă“85. 
noiembrie 1937, când Maniu prelua șefia PNȚ, acesta dorea 

să împiedice manipulările regelui, prin crearea unui climat de 
libertate pentru înfruntarea la urne a tuturor partidelor politice, 
inclusiv a Gărzii de Fier care accepta acel joc democratic, în 
pofida concepţiilor ei dictatoriale și a practicii teroriste. Regele se 
profila pentru luliu Maniu drept adversarul cel mai periculos în 
acel moment pentru regimul politic al democraţiei parlamentare. 
De aici decizia șefului PNȚ de a răspunde apelurilor lui Codreanu 
de încetare a ostilităților în campania electorală, după ce acesta 
din urmă își văzuse spulberate din partea lui Carol II nu numai 
intenţiile de guvernare, dar și planurile de a se bucura de protecția 
lui binevoitoare în vederea consolidării mișcării legionare. Codreanu 
devenise chiar îngrijorat cu privire în însăși viața lui, căci nepli- 
indu-se voinţei lui Carol II, acesta îi devenise un dușman impla- 
cabil8€. 

Într-o atare împrejurare, Mihalache seconda pe Maniu - la 
25 noiembrie 1937 - la semnarea pactului de neagresiune cu 
Comeliu Codreanu85, la care a aderat și Gh. Brătianu, liderul unei 
fracțiuni liberale. Carol II aprecia că o atare înţelegere avea sensul . 
unui „control electoral“ pentru corectitudinea alegerilor, deşi în 
opinia publică - părere împărtășită de el parţial - ea avea înțelesul 

greșit de acord de sprijin reciproc în campania electorală. Tot 
Carol II adăuga că, în fapt, înțelegerea, deşi lipsită de „etică“, 
însemna „șah regelui“86. Mihalache însuşi, pe o asemenea bază, 


se 
în 


angaja în campania electorală din decembrie, având de combătut 
diverse judeţe și chiar în fieful lui politic, Muscel, un șir de 


prejudecţi și minciuni, anume că nu primise mandatul de prim-mi- 
nistru pentru că ar fi refuzat să dea afară din ţară pe „jidani“87. 


În 


consecință, prin pactul de neagresiune cu Codreanu, PNȚ obliga 


pe rege să respecte libertatea alegerilor, năruindu-i planurile de 
falsificare a acestora și de continuare a unei domnii personale 


deghizate. 


war 

XIV 
Sub două dictaturi 
(1938-1944) 


La finele anului 1937, prin instalarea neconstituțională de către 
Carol II - la 27 decembrie - a guvernului naţionalist extremist 
Octavian Goga, care în urma alegerilor fusese creditat de electorat 
doar cu circa 9% din sufragii, Mihalache trăia drama amurgului 
instituţiilor democratice ale României. Un atare sentiment era dat 
și de atitudinea unor lideri național-țărăniști care, în timpul preşe- 
diriției lui, îi fuseseră printre colaboratorii apropiați. Tineri, capabili 
şi energici, dar obsedaţi de putere cu orice preţ, oameni ca Armand 
Călinescu, Virgil Potârcă, Dinu Simian și Vasile Rădulescu-Me- 
hedinţi îşi abandonează partidul, devenind miniștri ai noului cabinet. 

În fața acelei defecţiuni, Mihalache denunța public atitudinea 
foștilor lui asociaţi. Îi considera trădători și-i asemuia 'cu Iuda, 
vânzătorul Mântuitorului. Ei intraseră în „frontul dușmanilor“ 
împotriva cărora luptaseră timp de două decenii. „Blestemaţi să 
fie ca Iuda, care s-a spânzurat și spânzurați politiceşte vor fi şi 
ei. Pedeapsa a și început să cadă pe capul lor“. Căci deși transfugi, 
ei pretindeau a fi purtători ai țărănismului, adăugând acel calificativ 
la numele Partidului Naţional Creştin al lui Goga-Cuza. În plus, 
tot ei, pregătindu-se pentru noi alegeri, au „furat“ semnul electoral 
al PNȚ - cercul =, în disprețul legilor țării?. 

Şi pentru că Mihalache credea că acel guvern Goga-Cuza, 
care nu avea o bază legală, va organiza noi alegeri, el se angajează 
într-o campanie de propagandă politică încă de la instalarea lui. 

tr-o „Scrisoare către musceleni“, Mihalache exprima convingerea 
că alegerile ce vor urma vor aduce un parlament național-ţărănesc, 
căci sătenii învățaseră să mânuiască „sabia“ dreptului de vot. Într-o 
atare atmosferă de frământare, făcea propaganda conceptului de 
stat țărănesc care urmărea, în primul rând, să asigure „de lucru“ 
fiecărui țăran. Munca și produsele acestuia să fie plătite corelativ 
cu prețul mărfurilor industriale, încât raporturile dintre cele două 
elemente social-economice să fie echitabile. Era inadmisibil ca 
industria și comerțul să prospere pe spatele unei țărănimi a cărei 
muncă și produse erau subevaluate. Din aceste motive, obiectivul 
lui urmărit — în caz de preluare a guvernării — consta în instaurarea 

dreptăţii asupra pământului, prețurilor şi impozitelor,. precum și 
respect pentru demnitatea omului, lumină prin școală și asigurarea 
sanitară 


În calitate de preşedinte al organizațiilor PNȚ din vechiul 
Regat Mihalache veghea la stingerea unor frământări stârnite în 
unele din acestea, datorită actului de trădare al celor patru transfugi 
menționați. În Oltenia, dar mai ales în județul Dolj, de unde îi 
veneau ştiri - în ianuarie 1938 - de „reconvertire“ politică 
surveniseră defecţiuni în rândul clientelei lui Virgil Potârcă, alcătuită 
în general din fruntași locali cu funcții administrative. Erau așteptate, 
într-un asemenea context politic, persecuții împotriva învăţătorilor 
naţional-țărăniști din același județ, de unde și intervenţia pe lângă 
Mihalache ca pe lângă protecţia acestora inclusiv pentru gradele 
de specialitate, să nu se elibereze încă „semnul listei pentru 
candidaturi la alegerile ce urmează a se face“. 

Din Bucovina, în cursul aceleiași luni ianuarie 1938, Mihalache 
primea apeluri de contracarare a unei acțiuni ucrainene iredentiste, 
nu comuniste, în județele Cernăuţi și Storojineţ, unde populaţia 
majoritară ucraineană avea drept lideri pe Gr. Andreiasciuc și Gh. 
Alexievici, șefi ai organizaţiei PNȚ. Aceștia, încurajați de revi- 
zionismul Germaniei, se lansau și ei ușor într-o acțiune similară”. 
De aici sarcina lui Mihalache, care avea în răspundere atari 
organizații, să domolească zelul naționalist al ucrainenilor din 
nordul Bucovinei. 

Numai că evenimentele politice din țară se dezvoltau pe o 
cale opusă speranţelor și așteptărilor lui Ion Mihalache și a 
conducerii PNȚ în general. Încă din martie 1937, încurajat de o 
serie de politicieni corupți și prevaricatori, printre care versatilul 
Const. Argetoianu care reproba așa-numitul „dezmăţ“ al democraţiei, 
Carol II avea deja o decizie împotriva acesteia. El considera că 
încheierea guvernării liberale trebuia să însemne „terminarea ac- 
tualului regim politicianist““, inaugurându-se o „eră nouă“ depolitizată 
şi gospodărească. „Simt că asta o cere ţara“. Și schimbarea 
preconizată urma a fi - cum îi sugerase tot C. Argetoianu - „un 
fel de cvasi-dictatură, cu schimbare de Constituție“®. 

Regele, la 11 februarie 1938, îndepărtând de la cârmă pe 
naţional-creştini, impunea un guvern dictatorial sub aparența unei 
formule de uniune naţională, patronat de politicieni și șefi de 
partide ca Tătărescu, Const. Angelescu, N. Iorga, Al. Averescu, 
Al. Vaida, Arthur Văitoianu şi G. G. Mironescu. Maniu, ca 
președinte PNȚ, avea și el un loc în guvernul menționat, dar îl 
respingea în mod categoric, cu acordul lui Ion Mihalache. Căci 
cei doi lideri vedeau în acea schimbare o dictatură împotriva țării 
și a partidului lor, impusă de o „oligarhie“ - cum era convins un 
adept al lui Mihalache -, care nu se împăca cu instituţiile 
democratice. Era motivul pentru care se transmiteau acestuia 

asigurări de sprijinul țăranilor”, ceea ce îngăduia ca, în anumite 
limite, cu toate restricțiile impuse de constituţia carlistă pentru o 
activitate politică efectivă, național-țărănismul să se menţină ca 
principală forță opoziţionistă. Căci suprimând libertăţile elementare 
ale omului cu caracter individual și asociativ și încorporând 
societatea în organizații direct subordonate regelui: Frontul Renaşterii 
Naţionale și Partidul Națiunii, alături de Maniu şi alte > personalităţi 
democrate, Mihalache refuza să se alinieze dictaturii. 


* 


Sub dictatura regală, când viața politică consta într-o simplă 
fațadă în care autoritățile își etalau puterea, fără opoziție și fără 
alte manifestări și contestaţii, Mihalache, cu un Iuliu Maniu care 
menținea o continuitate național-țărănistă la nivelul unor conciliabule 
retrânse de lideri, părea a nu-şi găsi rostul social, sub imperativele 
căruia acționase tot timpul, de când intrase în viaţa publică. Ce 
să facă pentru a umple acel gol de activitate pentru alţii? Constrâns 
să stea mai mult la Topoloveni și Dobrești - ca într-un fel de 
refugiu -, Mihalache își dedică timp, energie și pricepere în 
soluționarea unor interese social-economice ale celor două localități, 
cum se manifestase de altfel tot timpul, într-o atare ipostază, 
pentru întregul judeţ Muscel, locul nașterii, formării și afirmării 
lui ca învățător și om politic. 

Legat deci de o atare origine, nu uita niciodată obligațiile care 
îi incumbau față de conjudețenii lui, afirmându-se pe parcursul 
întregii lui vieţi ca un susținător al unor acte individuale și de 
grup de propășire a Muscelului. Vădește, astfel, interes pentru 
protejarea Câmpulungului ca un oraș de „viligiatură și odihnă“, 
încât veghează ca un proiectat sanatoriu TBC să se facă cât mai 
departe de oraș; contribuie la amenajarea unui cămin pentru cazarea 
studențimii muscelene în București; furnizează „ajutoare materiale 
pentru satele Pietroșani, Jupănești, Țigănești; în iunie 1937, în 
comuna Stâlpeni, prin grija lui s-au reparat calamitățile naturale, 
acordându-se țăranilor ajutoare în valoare de 65.500 lei; apără 
satul Dâmbovicioara de înglobarea la Rucăr; promovează o fanfară 
populară la Călinești; vine în întâmpinarea diverșilor solicitanți 
aflați la nevoie? etc. 

Comuna Dobrești, unde își fixase reședința alături de soția lui 
Niculina, dar și de soacra lui, preoteasă, care trăia în 1937, se 
bucură de toată solicitudinea lui sub raportul modernizării. Prin 
grija lui, în iulie 1937, era „târnosită“ o nouă biserică, la inaugurare 
aflându-se însuși patriarhul României, Miron Cristea. Se ocupă 
personal de propria gospodărie din Dobrești, dar și de lotul „Mihai 
Viteazul“ din comuna Mătăsaru-Dâmboviţa, cu care fusese îm- 
proprietărit, în aprilie 1937 plantând aici nuci!0. 

Ambiţia lui Mihalache însă consta, printre altele, în a dovedi 
că cooperatismul, pe care-l experimentase încă din tinerețe de la 
învățătorul lui Nicolae Cristescu și de la intelectualul ardelean 
Maximilian Popescu, dădea roade remarcabile pe planul modernizării 
rurale. Localitatea nașterii și carierei sale de învăţător, Topoloveni, 
deveni deci un centru de experimentare a unui model. 1926, 
donă acelei comune propria lui casă și terenul aferent, pe care se 
construi prin contribuţia sătenilor o școală de menaj, condusă de 
soția lui Niculina. Prin cooperaţie, în decursul mai multor ani și 
înainte de 1916, țăranii au devenit stăpâni asupra unei moșii de 
peste 350 ha, din care peste 200 ha pădure. Moșia cumpărată de 
Federală a fost parcelată .în terenuri arabile și loturi individuale, 
în timp ce i, arta. și târgul au fost utilizate în comun 
prin cooperativa „Înfrățirea“. S-au realizat lucrări cu caracter 
economic în jurul târgului Cârcinov, printre acestea figurând: “hanul 
cu restaurant și hotel; hale de carne și de peşte; prăvălii permanente; 
prăvălii pentru negustori de duminică; ghețărie; muzeu-expoziţie. 
Târgul era pavat și canalizatii. Pentru cultivatorii de vie, se 
realizase instalație de vinificare și depozitare în comun aparținând 
cooperativei „Dealul Topolovenilor“. Se completase inventarul de 
prese și mașini, construirea de cisterne de beton armat, amenajarea 
locului pentru distilerie etc. S-a pus în funcţie magazinul de 
mărfuri „en gros“, s-au executat lucrări igienice, de înfrumusețare 
și cu caracter sanitar. S-a creat „Casa sănătății“, baie populară, 
instalaţii pentru iluminat electric, parc, stadion. Acestora li se 
adăugau localuri de școli primare și de meserii, cu internat. S-au 
reparat bisericile și un monument istoric din 1745. Cultura era 
promovată prin hora satului în zi de sărbătoare, o fanfară populară, 
reuniuni la casa de cultură „Dumitru Mihalache“, unde se ţineau 
conferințe inclusiv de către profesori universitari, chemaţi să facă 
educaţie cetățenească și naţională. Corolarul conștiinței civice locale 
îl constituia o istorie a Topolovenilor și a localităţilor din jur. 
realizată, la solicitarea lui Mihalache, de preotul I. RăuţesculZ. 

La 8 octombrie 1937, Topolovenii ființau ca o localitate model, 
devenită astfel prin utilizarea unor instituţii cooperatiste - conduse 
de consilii de administrație - ca instrument de mobilizare a 
energiilor disparate ale locuitorilor, angajaţi prin asociere într-un 
proces de autodezvoltare. De aici intenţia lui Mihalache de a 
evidenția pe plan naţional rolul cooperaţiei printr-o inaugurare a 
acelor performanţe sub patronajul regelui, căruia îi adresa o invitaţie 
specială pentru participarea la festivitățile de la Topoloveni. El 
voia să demonstreze că formula lui de stat țărănesc nu era o 
utopie, ci o întruchipare configurată în acele realizări care, prin 
scoaterea din amorțire a energiei maselor țărănești pe cale asociativă 


ION MIHALACHE - DESTINUL UNEI VIEȚI 253 


și îmboldite de interesul individual, se puneau în mișcare meca- 
nismele unei economii diversificate ca industria, comerțul, negustorii, 
industriașii, meseriașii etc. 

Regele însă, pentru că-i respinsese acea formulă so- 
cial-economică, dar nu-i transmitea nici guvernarea pentru a 
substitui pe liberali, sub diverse pretexte, îi respinse invitația de 
a da, prin prezența lui, anvergură acelui model de sat care devenise 
Topolovenii. Ca atare, festivitățile de aici s-au amânat până în 
zilele de 18-19 septembrie 1938, într-un moment când ţara era 
acum guvernată de o dictatură. Și pentru că manifestările politice 
îi fuseseră restrânse, prin acele serbări ale cooperatismului de la 
Topoloveni, Mihalache făcea, în fapt, o demonstrație a viabilității 
unui program pe care l-ar fi dorit promovat la scara întregii ţări, 
dacă ar fi avut ocazia să-i preia conducerea. 

În zilele menţionate, cu ocazia inaugurării așezămintelor co- 
operatiste, Mihalache avusese ca oaspeți câteva mii de oameni din 
toate colțurile României Mari. Au participat, de asemenea, mii de 
săteni din împrejurimi și din judeţele limitrofe Muscelului. Oaspeţii 
au fost cazaţi, ospătaţi și veseliți de locuitorii din Topoloveni, care 
au arătat o ospitalitate rar întâlnită, punându-le la dispoziţie case, 
curți, grajduri etc., toate gătite ca pentru o zi de sărbătoare. 
Festivităţile au fost începute prin ridicarea pavilionului naţional 
străjeresc pe stadion, cu o defilare deschisă de Mihalache având 
alături elevi, femei în costume muscelene, consilii cooperatiste, 
tineret, bărbaţi etc. Mihalache însuși, într-o alocuţiune de inspiraţie 
biblică, evocând începuturile cooperatismului în acea localitate, 
sublinia rolul uriaș al acestuia în dezvoltarea rurală. Nu-l uita, în 
discursul său, nici pe rege, deşi îl tratase atât de ingrat, aducându-i 
omagiul locuitorilor acelui sat. Și parcă resemnat de ingratitudinea 
lui Carol II, se arăta doritor de a contribui la gloria acestuia „cu 
fapta răsărită din dragostea de neam, credință și iubirea față de 
tron“. 

Într-un atare context, reprezentanți ai diferitelor provincii, prin 
toasturi, aduceau lui Mihalache, pentru acele înfăptuiri, „miile“ de 
laude, căci participanții s-au „minunat“ de toate acele înfăptuiri. 
Modest, el împărtășea acele elogii cu cei ce-i fuseseră „mână 
dreaptă până în ceasul din urmă“, căci nu voia să procedeze ca 
generalii care beneficiau numai ei de decoraţii, când lupta era 
câștigată, uitând de trupa care, în fapt, asigurase victoria!3. Fuseseră, 
zilele de 18-19 septembrie 1938, momente de reală bucurie pentru 
un om politic dedicat total interesului public, o consacrare a unei 
experiențe încununate cu succes printr-un șir de realizări concrete 
în folosul țărănimii pentru a cărei emanciapre economică și politică 
se angajase din fragedă tinerețe. 

Sub dictatura lui Carol II, Mihalache secondează pe Iuliu 
Maniu în asigurarea unei anumite continuități opoziţioniste față de 
un regim politic atât de potrivnic convingerilor și aspirațiilor lui. 
În iulie 1938, ca și o bună parte a țării, era încercat de durere 
prin moartea reginei Maria, „mama răniților“ care pe fronturile 
războiului întregirii naţionale - cum își rememora el acele clipe 
- însuflețise prin neînfricarea ei o întreagă națiune, în urmărirea 
cu tenacitate a idealului naţional. Cu asemenea sentimente, la 23 
iulie 1938, alături de Maniu, redacta un comunicat PNȚ prin care 
se aducea un omagiu „marei regine“ și, totdată, expedia telegrame 
de condoleanţe membrilor familiei regale. S-a prezentat, apoi, 
împreună cu amici politici, la catafalcul reginei și şi-a înscris 
numele în registrele protocolare. A asistat la slujba reigioasă și, 
ulterior, amestecat cu mulțimea, s-a alăturat coretegiului care a 
condus dispăruta până la gara Mogoşoaia!4, de unde sicriul ei a 
fost îmbarcat la tren pentru Curtea de Argeș, spre a fi înhumat. 

Creându-și instituții politice decorative menite a masca dictatura, 
în urma unor algerei parlamentare din 1-2 iunie 1939, Carol II 
numea printre senatorii de drept și pe Ion Mihalache, alături de 
Maniu, dr. N. Lupu, Gr. lunian, Aurel Dobrescu, G. Georgescu 
și V. P. Sassu. Mihalache și Maniu decid să participe la deschiderea 
acelor Corpuri legiuitoare, dar nu ca mandatari ai Frontului Renașterii 
Naţionale, implicit ai regelui. Vor să apară, alături de câţiva amici, 
ca un nucleu opoziţionist. De aici refuzul lor de a îmbrăca - la 
deschiderea Senatului - uniforma obligatorie impusă de rege, de 
unde interdicția de a pătrunde în incinta Senatului şi furia nu 
numai a regelui, ci și a președintelui acestui corp legiuitor, C. 
Argetoianu, și mai ales a lui N. Iorga. Apărând într-o postură de 
protestatari, Mihalache, Maniu, D. Brătianu etc. au fost exluși de 
la lucrările acelui simulacru de Senat!5. 

Carol II însă, deprimat şi relativ descumpănit prin pierderea 
în ziua de 21 septembrie 1939 a unuia din principalii stâlpi ai 
regimului dictatorial, Armand Călinescu, nu-i găsea nici un succesor 
potrivit. Era, totodată, frământat de gândul de a se deschide spre 
o colaborare cu un om politic de talia lui Ion Mihalache. Ceruse, 
astfel, lui Urdăreanu să-l contacteze, dar Mihalache îi respingea 
în mod categoric orice ofertă. La 24 septembrie, Carol II nota 
umilit că liderul PNȚ rămăsese „un suflet cinstit, dar o fire de 
țărănoi încăpățânat“, ostil oricărei atitudini tranzacționiste. S-ar fi 
mulțumit „să fie captat măcar sub formă de consilier regal“16. 

Mihalache rămâne însă pentru Carol II un om politic pe care 
insista în mai multe rânduri să-l asocieze regimului lui. În aprilie 
1940, în condiţiile unui război al Germaniei împotriva aliaților” 

tradiționali ai României, regele îi înfăţişează situația gravă a ţării, 
expusă îndeosebi unor pericole externe, ceea ce necesita nevoia 
de a-l consulta zilnic. Cedând unor atari insistențe datorită și 
promisiunii obținute de ridicare a domiciliului forțat pentru Virgil 
Madgearu, Mihalache devenea consilier regal, la 17 aprilie 1940. 
Adresându-se public lui Maniu, afirma că își va păstra nealterată 
atitudinea politico-ideologică. Amicul lui îi răspundea tot public 
că, dat fiind că acea funcție nu-l obliga decât să-și exprime sincer 
convingerile, când va fi consultat, faptul acesta nu pica influența 
legăturile lor personale și ideologice ce-i uneau!'/. Numai că, 
invitat insistent spre a-i servi de consilier, Mihalache se simte din 
nou înșelat, căci timp de două luni cât deținuse această funcție, 
nu fusese niciodată consultat. Mai mult, prin succesele Germaniei 
asupra democraţiilor occidentale, Carol II evolua spre o conciliere 
cu legionarii, ceea ce pentru Mihalache era inacceptabil. Era dovada 
că regele se folosea de numele lui, spre a masca apropierea 
politico-ideologică de nazism, dar și falimentul unei întregi politici 
interne și externe. De aici abandonarea funcției la 26 iunie 194018. 
Demisia lui coincidea cu ultimatumul sovietic cu privire la 
evacuarea Basarabiei și Bucovinei de Nord. Și cum regele, care 
pretinse că dictatura era instrumentul cel mai propice pentru 
nu numai a liniștii și prosperității interne, ci și a frontierelor, 
ra tm cele două provincii fără nici o rezistenţă, Mihalache 
rupea tăcerea. La 2 iulie, având alături foști miniștri, printre care 
N. Iorga, C. I. C. Brătianu, G. G. Mironescu, dar și dr. N. Lupu, 
M. Popovici, Iuliu Maniu etc., adresa împreună cu aceştia un 
protest solemn către preşedintele Senatului. Datoria armatei -— 
menționa memoriul - era de a apăra patrimoniul teritorial al 
României. În plus, Corpurile legiuitoare, chemate să sancționeze 
acel rapt teritorial, nu aveau dreptul legal pentru a lua o atare 
decizie, întrucât fuseseră formate în urma unei lovituri de stat!?. 
Desfășurându-se vertiginos, evenimentele îl aduceau pe Miha- 
lache la Consiliul de Coroană din 30 august 1940, menit a se 
unța asupra arbitrajului de la Viena unde, sub dictatul miniștrilor 
de externe ai Germaniei și Italiei, României i se impunea să 
cedeze Ungariei partea de nord a Transilvaniei. Era un alt moment 
dramatic din viața lui Ion Mihalache, omul politic care contribuise 
ca ostaș pe câmpul de luptă la întregirea țării în spațiul ei etnic, 
chemat acum să ofere o soluție pentru acea gravă amenințare 
externă. La acea reuniune, la care regele invitase pe foștii şefi de 
partide şi demnitari, Mihalache reprezenta opoziţia, în absenţa lui 
Maniu, Finat la Cluj. Mai lipseau N. Iorga și Gh. Brătianu, dar 
era prezent Dinu Brătianu, reprezentantul PNL. Într-un Consiliu 
de Coroană în care majoritatea membrilor era obedientă regelui, 
90 E abeau. GEA. VISA. App ecepte cp 19 voturi 
pentru, 10 contra și 1 abţinere. 

Vorbind ca persoană particulară, Mihalache spusese la Consiliul 
de Coroană că frontierele unei țări se apără și nu se discută. 
Existau, astfel, două soluții: „sau războiul - cel puţin să cedăm 
prin război, să știe generațiile viitoare că noi am fost înfrânți după 
ce ne-am făcut datoria în marginile posibilității noastre; sau, dacă 
nu, această situaţie să ne fie impusă din afară, fără consimțământul 
nostru“. Arbitrajul însemna, în fapt, o admitere a unor cedări 
teritoriale, chiar dacă erau impuse de factori externi puternici. 
Mihalache mai sesizase faptul că precipitarea Germaniei de a 
rezolva rapid diferendul ungaro-român fără război echivala cu o 
teamă a ei de implicarea Uniunii Sovietice într-o acțiune împotriva 
României, în cazul în care aceasta era decisă să lupte împotriva 
Ungariei. El aprecia că dacă relațiile internaționale evoluau spre 
un război germano-sovietic, România trebuia nu numai să-l 
dorească, ci și să se comporte de o asemenea manieră, încât să-l 
precipite. Ca atare, acceptarea arbitrajului de la Viena de către 
autoritățile române însemna un serviciu adus Germaniei, 
amânându-se declanșarea conflictului acesteia cu Uniunea Sovietică, 
ce i se părea inevitabil 

Cedarea fără luptă şi a nord-vestului Transilvaniei, ca şi a 
Basarabiei și nordului Bucovinei, era - potrivit lui Ion Mihalache 
şi a liderilor PNȚ - o consecință dezastruoasă a regimului de 
dictatură al lui Carol II2l, ceea ce îi aducea acestuia pierderea 
tronului. Căci regele României, deși instalat pe tron pe un val de 
simpatie, practica - potrivit lui Mihalache - corupția politică 
transformată într-un sistem de guvernare. Fusese morbul care 
măcinase din interior o democrație românească incipientă, pro- 
vocându-i falimentul din incapacitatea țării de a reacționa pozitiv 
în fața unui rege cu tendințe autoritarist-dictatoriale. 

k 


Instalarea generalului Ion Antonescu la conducerea țării - la 
6 septembrie 1940, după ce impusese lui Carol II abdicarea - 
punea conducerea PNȚ într-o situație inedită. Pentru Maniu și 
Mihalache ar fi fost de dorit o restaurație a regimului democratic, 
dar cum țara fusese sfâșiată teritorial și i se punea sub semnul 
întrebării chiar ființa ei statală, cei doi lideri național-țărănişti sunt 
constrânși să se adapteze la realități. Ion Mihalache se plasează, 
astfel, într-o „expectativă binevoitoare“ față de Antonescu. Con- 
sideră, totodată, că în condițiile în care puterile Axei își mențineau 
supremaţia în sud-estul Europei, era inutul, inoportun și periculos 
de a încerca combaterea fățișă a mişcărilor interne afiliate Ger- 
maniei22. De aici acceptarea ca în fața unei fatalități a formulei 
de stat naţional legionar impusă de generalul Antonescu, la 14 
septembrie 1940, prin transformarea Gărzii de Fier drept singurul 
partid politic legal, căruia îi incumbau funcții administrative. 

Legionarii însă, odată instalați la putere, se detașează treptat 
de sub autoritatea conducătorului statului, afirmându-se ca o entitate 
distinctă. Ei se angajează, astfel, într-o acţiune de răfuială cu toți 
adversarii politici, prin recursul la violență, teroare și crimă. Și în 
această privință se comportă fără discernământ, represiunile exer- 
citându-se deopotrivă atât împotriva unor foști demnitari abuzivi 
care utilizaseră împotriva lor arbitrariul și fărădelegea, cât și 
împotriva unor democrați care îi combătuseră politic. Printre aceşti 
din urmă inamici ai legionarilor figurau câțiva național-țărăniști 
ca Virgil Madgearu, dr. N. Lupu și lon Mihalache. Acesta din 
urmă, remarcat prin intransigența cu care combătuse ideologia și 
terorismul dus de ei în viața politică românească, trebuia să 
plătească acum pentru faptul că la 11 ianuarie 1931 interzisese 
Garda de Fier, pentru că acționa ca o organizație clandestină. Ion 
Mihalache se mai făcea vinovat pentru legionari şi pentru că, în 
noiembrie 1940, asociindu-se cu Maniu și Gh. Brătianu, crease 
asociaţia „Pro-Transilvania“, cerând lui Antonescu funcționarea ei 
legală23, ceea ce era inadmisibil pentru un regim politic susținut 
de Berlin, principalul vinovat al raptului acelei părți de provincie. 

După ce executaseră un șir de demnitari ai lui Carol II, 
legionarii, la 27 noiembrie, alături de savantul Nicolae Iorga, 
asasinau și pe Virgil Madgearu, „cel mai valoros temperament și 
cap politic“ naţional-țărănist, cum Mihalache însuși îl caracterizase. 
Astfel de aprecieri trebuie să le fi formulat și în audiența acordată 
de Antonescu unde, împreună cu Maniu, exprimase cuvinte de 
„durere și indignare“ pentru curmarea vieţii fostului lui colaborator. 
În fața unor atari crime, conducerea PNȚ devenise extrem de 
îngrijorată, cu atât mai mult că însuși Maniu ar fi fost vizat de 
răzbunarea legionară?4. Mihalache, în plus, fusese avizat de demnitari 
din aparatul de stat că figura pe lista neagră printre proscriși, ceea 
ce-l constrânsese „să stea ascuns două luni“, prizonier în propria 
lui ţară, trăind cele mai umilitoare zile ale vieţii sale? 

Crimele legionare creaseră în rândul clasei politice o adevărată 
panică, încât la finele lui noiembrie se consemna - prin cererile 
de vize către legații - că „toată lumea vrea să fugă“. Maniu, decis 
să rămână în ţară, preocupat de a-și „proteja colegii amenințați, 
dorește ca cei expuși să se refugieze în străinătate. Şi nu numai 
pentru a-și salva viaţa, ci și pentru a întreprinde de acolo o acțiune 
filoengleză. Mihalache, amenințat cu moartea, ca și dr. N. Lupu, 
se gândise să părăsească ţara, îndemnat și de Maniu. Vorbise 
despre acea intenţie chiar lui Ion Antonescu. Cei doi își reprimau 
acele intenţii, convinși că obligaţia lor era ge a rămâne în ţară, 
spre a lupta pentru reîntregirea ei teritorială26 

Pentru a-şi apăra colegii de represalii, Maniu atenționează în 
mod special pe Ion Antonescu, căruia îi cerea măsuri speciale. În 

acest sens este semnificativ demersul lui epistolar prin care arăta 
că Ion Mihalache era o valoare naţională, ridicat la înalte răspunderi 
în stat prin „forța calităților sale morale și intelectuale“, fără a fi 
făcut vreodată compromisuri cu „concepția capitalistă exploatatoare'“, 
cu morala și nenorocitele „tradiții ale vechiului politicianism“27. 
Răzbunarea legionară trebuia deci stopată. 

Conducătorul statului, dacă iniţial privea cu o anumită înțlegere 
violențele și represiunile colaboratorilor lui politici, constata că 
scăpați de sub autoritatea guvernamentală, aceștia anarhizau întreaga 
societate. De aici încercările lui repetate de a impune ordinea în 
statul național-legionar, care, în ultimă instanță, l-au dus la conflict 
armat cu Garda de Fier, lichidat la 28 ianuarie 1941 prin înfrângerea 
rebeliunii foștilor lui aliați și instalarea unui guvern alcătuit din 
militari şi tehnicieni. Acele momente însângerate, survenite într-o 
Românie traumatizată de loviturile din exterior prin care îi fusese 
amputată integritatea teritorială, produseseră o puternică impresie. 
Generalul Antonescu dobândise aureola de salvator naţional. Mi- 
halache însuși, după ce apreciase modul cum conducătorul în- 
depărtase de pe tron pe Carol II, îi recunoștea acum merite pentru 
lichidarea terorismului legionarz8. 

Devenind un fel de stăpân absolut asupra țării în unele din 
momentele cele mai critice ale existenței ei politice, Antonescu 
își face din Germania drept scut exterior, în împrejurarea în care 
aceasta devenise stăpână asupra Europei. Și pe măsură ce intenţiile 
antisovietice ale lui Hitler i se dezvăluiau, conducătorul statului 
căuta în relaţiile cu acesta punctele de convergență. De aici 
hotărârea lui Antonescu de a seconda Germania în războiul ei 
împotriva Uniunii Sovietice, cu scopul de a elibera Basarabia şi 
nordul Bucovinei, ocupate în iunie 1940. 

Acea decizie politică a regimului de dictatură militară stârnea 
deopotrivă îngrijorare, dar și interes din partea liderilor partidelor 
istorice. Se deschidea perspectiva imediată a recuperării celor două 
provincii încorporate de Moscova. Ce era de făcut? La 7 iunie 
1941, dar și în zilele următoare, conducerea PNȚ se reunea spre 
a stabili linia de urmat în situația unui război antisovietic. Mihalache 
se pronunța categoric pentru susținerea lui, părere împărtășită și 
de Mihai Popovici. Dr. N. Lupu își arăta indecizia, în timp ce 
Iuliu Maniu își exprima îngrijorarea că, alături de Axă, ţara ar 
intra în contradicție atât cu scopurile ei, cât și cu acelea ale 
democraţiilor occidentale, îngenuncheate momentan de Germania, 
dar capabile de reviriment și chiar victorie, cum credea Maniu. 
Spre deosebire de acesta, Mihalache susținea că dacă Basarabia 
ar fi fost ocupată doar de Germania - fără implicarea României 
- exista pericolul ca acea provincie să nu mai fie restituită și, 
chiar mai grav, să fie negociată cu alţii2?. Dacă Ion Antonescu 

implica ţara în război pentru cele două provincii nu trebuia să i 
se facă deci greutăţi. Atitudinea lui coincidea cu aceea a lui Gh. 
Brătianu, în PNL. Dar, după confruntarea diferitelor puncte de 
vedere, cele două partide istorice, încheind un acord de colaborare 
semnat de Iuliu Maniu şi Dinu Brătianu, conveneau - la 20 iunie 
1941 - ca întreaga răspundere a declanșării și purtării războiului 
să-i incumbe lui Antonescu". 

Spre a da puterii sale un caracter politic, lon Antonescu, cu 
câteva zile înainte de declararea războiului, oferise lui Ion Mihalache 
vicepreședinţia sau chiar preşedinţia Consiliului de Miniştri, un 
post de ministru urmând a fi atribuit și lui Gh. Brătianu. Deși o 
atare propunere fusese respinsă, ea era reformulată — tot în iunie 
1941 - de către un emisar al lui Hitler care îl vizita la Topoloveni. 
În numele unităţii ţării în jurul lui Ion Antonescu, ca reprezentant 
al „marii realități sociale“, țărănimea, lui Mihalache i se propunea 
să intre în guvern. Atunci, el replicase emisarului hitlerist: „Marea 
realitate socială — țărănimea - nu poate primi două săbii germane: 
una în inimă (Ardealul) și alta deasupra capului (legionarii adăpostiți 
în Germania). Merg după sufletul acestei realități, care cere justiție 
naţională și justiţie socială. Rămân acolo unde e sufletul ei“. 
ciuda acestei poziţii clare de neimplicare politică într-un război 
alături de nazism, Antonescu mai credea că Mihalache ar putea 
fi convertit la colaborare după eliberarea celor două provincii 
ocupate de ruși, de unde menţinerea unui zvon în opinia publică. 
De aici necesitatea conducerii PNȚ de a-l dezminți - în octombrie 
1941 = ca pe o „intrigă infamă“$l. 

Dar dacă omul politic democrat lon Mihalache nu putea 
împărtăși actul guvernării cu un regim dictatorial, el nu scăpa din 
vedere împrejurările dezastruoase în care acesta fusese impus țării 
și mai ales hotărârea lui de a elibera pe conaţionalii basarabeni 
și bucovineni. Ca ostaș în tranșeele și pe fronturile războiului 
reîntregirii naționale din 1916-1918, Mihalache se considera și 
mai mult angajat acum ca, prin exemplul personal, să arate 
românilor că acel război era legitim, indiferent de împrejurarea 
externă folosită, într-o Europă în care foștii aliați occidentali ai 
României, cu excepţia Marii Britanii, se prăbușiseră. 

La 23 iunie 1941, a doua zi după declanșarea războiului 
antisovietic, aflat la Dobrești, căpitanul de infanterie Ion Mihalache 
telegrafia șefului Marelui Stat Major, cerând să fie mobilizat în 
una din unitățile combatante, spre a-și face „datoria față de țară“22. 
Era o solicitare nu de voluntariat - cum s-a afirmat tendenţios 
de către comuniști -, ci o încercare de a evita o politizare a 
prezenței lui pe front, sub forma mobilizării la comandamentul 
suprem al armatei. „Simţământul meu românesc mă determina să 
prefer riscul vieţii - care depindea numai de mine -— faţă de riscul 


260 APOSTOL STAN 


unei eventuale solidarizări la răspunderi politice, fie chiar indirecte 
— care nu mă priveau numai pe mine“. Dintre oamenii politici 
doar Gh. Brătianu mai făcea un gest similar. Mobilizarea se realiza 
tocmai la 16 iulie, când era chemat urgent la București, la Marele 
Cartier General, Eșalonul II’. La 18 iulie era îndrumat spre Iași, 
unde trebuia să-l întâlnească pe Ion Antonescu. În capitala Moldovei 
- potrivit lui Radu Dinuleascu - evalua situația militară3%. Ajuns 
la Chișinău, la 3 august întâlnea pe conducătorul țării care l-a 
tratat e „amabilitate“ și l-a invitat să inspecteze frontul împreună 
cwe? 

În acel moment eliberarea Basarabiei și nordul Bucovinei erau 
fapte împlinite, încât Mihalache, cuprins de o imensă bucurie, 
trebuie să-l fi îmbrățișat pe general, căci luându-și sarcina de 
consilier — atât înainte de război, când avusese ocazia să-l contacteze, 
cât și în acele momente - i-ar fi spus: „să ieși bine din acest 
război“. I-a comunicat, astfel, punctul de vedere al lui și al PNȚ, 
ca armata română să se oprească la Nistru, să n-o asocieze deci- 
cu Hitler în războiul din spaţiul sovietic, întrucât el va pierde 
războiul. Era necesar după atingerea Nistrului, să scoată armata și 
țara din cleștele Axei. I s-a replicat că din motive strategice, 
armata nu va putea fi oprită decât la Bug. Apoi, lon Antonescu 
i-a propus să rămână pe lângă el „pentru chestiuni politice“, să-i 
acrediteze, în fapt, continuarea acelui război dincolo de spațiul 
național. Mihalache însă i-a respins cererea, spunând: „Am refuzat 
constant, arătând că întreaga linie de conduită politică ce mi-am 
impus, a fost de a-mi lua răspunderi numai pe baza convingerilor 
mele ‘proprii confruntate și aprobate de partid și prin aceasta de 
țară. Că dacă nu pot să-mi asum răspunderi pe o politică în care 
n-am crezut, nu cred - dimpotrivă: îi prevăd dezastrul“, căci 
interesele lui Hitler erau în contradicție cu acelea românești. Cu 
asemenea explicaţii la 6 august Mihalache se despărțea de Ion 
Antonescu, acesta neizbutind să facă din mobilizarea lui pe front 
o formă de garanție politică3€. 

În ciuda acelei atitudini tranșante, Mihalache rămânea în atenţia 
unor reprezentanți germani din România, ca de altfel și alți lideri 
PNȚ pe care încercau, dacă nu să-i facă sprijinitorii războiului 
antisovietic - cunoscând cât de frustraţi se simţiseră românii datorită 
agresiunii Moscovei -, cel puţin să le neutralizeze cunoscuta 
adversitate faţă de nazism. Ion Mihalache, vizitat la Dobrești de 
emisari germani, de pildă, Pflaumer, respingea propunerile de 
colaborare și implicare politică invocând, în primul rând, redobândi- 
rea nordului Transilvaniei și a întregului patrimoniu naţional pierdut. 
Afirmând răspicat că între interesele române și cele germane era 
un abis, emisarii germani placau de la Dobrești „plouați“37. 

Germanii eşuau, astfel, în tentativa de a da guvernului Antonescu 

o bază politică. Erau satisfăcuţi, totuși, că Antonescu privea războiul 
mai mult cu ochiul militarului, impresionat de victoriile fulgerătoare 
ale lui Hitler, și mai puţin ca om politic, încât - cum observa 
Mihalache - lega soarta țării de aceea a „imperialismului german“38. 
Mihalache însă devenea îngrijorat, căci în acel mod se atrăgea nu 
numai dușmănia puterii sovietice, ci și a aliaţilor ei Marea Britanie 
şi SUA. Acestea, în decembrie 1941 și iunie 1942, declarau 
deopotrivă război României, într-un moment în care Antonescu 
contrazicea angajamentul dat lui Ion Mihalache, de a-și limita 
participarea strict la interesul național, și se afunda tot mai mult 
cu pierderi grele materiale și umane în spaţiul sovietic. 

Intuiţiile iniţiale ale lui Mihalache cu privire la înfrângerea 
Germaniei, deveneau treptat certitudini. În ianuariei 1942, vizitat 
la Dobrești de Maniu și Lupu și convins că Germania va fi 
înfrântă, el evalua cu alți lideri naţional-țărăniști modalitatea de 
detașare de Hitler. Sigur era că grupul din jurul lui, constituit 
într-un fel de opoziţie incipientă, trebuia să întreprindă ceva, dar 
nu împotriva lui Antonescu, ci în cooperare cu acesta, pentru ca 
deopotrivă să acționeze pentru salvarea țării de la un război 
pustiitor. De aici demersul lui de ponderare a lui Maniu care, 
chiar din acele momente, ar fi dorit contacte mai intense cu 
englezii îndeosebi. Și pentru că Mihalache nu concepea o 
desprindere de Germania decât printr-o concertare și înțelegere cu 
Antonescu, graţie îndeosebi legăturilor survenite între el și acesta 
în timpul campaniei militare de emancipare a basarabenilor și 
bucovinelor, deveni tru PNȚ un element de contact cu con- 
ducătorul statului“. virtutea acelei calități, el l-a întâlnit de 
multe ori pe mareșal și pe Mihai Antonescu - îndeosebi la 
chemarea acestora - încercând nu numai să transmită mesajele lui 
Maniu și ale conducerii PNȚ, dar să slujească și drept consilier 
într-o atare chestiune vitală de desprindere a României de Axă. 

În lunile următoare ale anului 1942, dar mai ales în martie, 
septembrie și noiembrie, în fața unui Iuliu Maniu care cerea tot 
mai insistent să se facă ceva împotriva războiului, căci altfel țara 
va suferi represalii enorme, Mihalache îndemna la aceeași prudență, 
considerând că mareșalul mai avea încă un rol de jucat. Era 
necesar, totuși, un demers pentru diminuarea participării României 
la război, dacă în acel moment nu se putea efectua desprinderea 
de Germania?!. Atari îndemnuri transmise probabil de Mihalache 
erau nesocotite, căci Antonescu - în cursul anului 1943 - își 
intensifica efortul militar în spaţiul sovietic, în pofida înfrângerilor , 
şi pierderilor materiale imense. În acel context, dacă îl aproba pe 
Maniu pentru contactele cu britanicii, îl combătea pentru utilizarea 
unor metode de agitare a opiniei publice interne împotriva războiului. 
Şi în această privință se bucura de sprijinul lui Mihai Popovici 

și dr. N. Lupu, care - în aprilie 1943 - fuseseră impresionați de 
„atitudinea cavalerească“ a mareșalului. Chemat de Hitler să ia 
măsuri împotriva șefilor anglofili, çu deosebire împotriva lui Maniu, 
el îl respinsese în mod categoric? . În acel context, tot mai animat 
de sentimentele datoriei față de tară, şefului PNȚ i se cerea de 
către cei trei colegi precauţie şi moderație în acțiune. 
primele luni ale anului 1944, când avansul impetuos al 
armatei sovietice asupra României se prefigura ca o iminentă 
catastrofă militară și politică, Mihalache își intensifica căutările 
pentru desprinderea ei de Hitler. Acţionează, în consecință, ca un 
element ponderator atât pe lângă Iuliu Maniu, cu ale cărui planuri 
de apropiere de anglo-saxoni era părtaș, cât și pe lângă mareșal, 
a cărui rigiditate de militar încerca s-o flexibilizeze. De aici 
concursul dat de el la conceperea și trimiterea misiunii Barbu 
Știrbei la Cairo - la 2 martie 1944 - pentru contactarea Aliaților, 
cu consimțământul deopotrivă al Opoziţiei în frunte cu Iuliu Maniu 
şi al mareșalului Antonescu? 
interiorul țării, îngrijoraţi de iminența atingerii teritoriului 

național de către trupele sovietice, la 17 martie, la locuința dr. N. 
Lupu din București, sub președinția lui Maniu, se mai adăugau 
Mihalache și Mihai Popovici. Toţi au convenit asupra necesităţii 
desprinderii de Germania în momentul în care armata acesteia nu 
mai era în stare să apere fruntariile României. La propunerea lui 
N. Lupu de a se cere lui Antonescu să se înțeleagă cu Hitler 
pentru „desfacerea cinstită a unei tovărășii“* datorită mutării teatrului 
de operaţiuni militare pe pământul țării, Mihalache replicase: „Și 
dacă Germania nu va voi“ ocupând țara și dezlănțuind teroarea 
asupra ei? Toţi consimţeau că în acel caz trebuia să se riposteze 
prin forță 

La aceeași reuniune, Maniu, care îl contactase deja pe Dinu 
Brătianu, propunea, totodată, o concertare cu liberalii pentru apro- 
fundarea colaborării. Mihalache declara că, deși nu-i simpatiza pe 
aceștia pentru relaţiile din trecut, interesele superioare ale ţării 
primau. Să se facă deci front comun cu ei și să se arate că țara 
era cuprinsă de disperare în fața ofensivei sovietice. Guvernul 
trebuia să înțeleagă - mai spusese el - că nu era timp de pierdut. 
Era tocmai ceea ce fusese însărcinat de conducerea PNȚ să 
transmită — la 18 martie — lui Mihai Antonescu 

În seara menţionată probabil, Mihalache l-a însoțit pe Maniu 
la o întâlnire chiar cu mareșalul. El asista la un schimb de replici 
“şi imputări între Maniu, care cerea ieșirea imediată din război, și 
Ion Antonescu, care își dădea seama de „răspunderile grele“ care 
apăsau asupra lui. Ar fi fost bucuros dacă „s-ar fi ivit împrejurări 
care să-i fi îngăduit a se sustrage fără să-și rişte prestigiul și 
poate chiar libertatea persoanei“. Ion Mihalache, care-l văzuse pe 

mareșal trăind momente dramatice, ca de altfel și pe Mihai 

Antonescu, la şirul de condiționări privitoare la renunțarea la putere, 

îl avertizase: „Istoria nu judecă oamenii politici după propuneri 

irealizabile, ci după rezultatele obținute pentru ţară în momentele 
le“46 

Mihalache se afla din nou la Bucureşti la 3 aprilie, unde 
participa la o altă reuniune sub președinția lui Maniu, spre a se 
stabili atitudinea de urmat față de pătrunderea trupelor sovietice 
pe linia Prutului. Se schimbau și comentau informaţii privind 
misiunea lui Știrbei la Cairo, dar și legăturile cu cercurile Palatului 
cu care Maniu se concerta în vederea găsirii soluţiei de ieșire din 
impasul politico-militar. Şi pentru că Maniu propunea presiuni 
asupra lui Antonescu spre a-l determina să pună capăt imediat 
alianței cu Germania, Mihalache și dr. N. Lupu îl îndemnau la 
moderație, întrucât mareșalul ar şti ce avea de făcut, dar numai 
la momentul oportun?” 

Începând cu data de 4 aprilie, prin declarația lui Molotov cu 
privire la decizia guvernului sovietic de a-și fixa frontiera pe Prut 
- reocupând cele două provincii românești din Est - țara devenea 
teatrul unor operaţii militare de anvergură. Se confirma o atare 
temere și de bombardamentele anglo-americane asupra Bucureștiului 
şi zonelor petroliere, ceea ce printre altele spulbera iluzia guver- 
nanţilor, împărtășită și de Mihalache, că se va încheia o pace 
separată anglo-germană, spre a se împiedica puterea bolşevică să 
ajungă în inima Europei. Or, acele dezlănțuiri de forțe conjugate 
atestau că democraţiile occidentale erau hotărâte să gducă războiul 
împotriva Germaniei până la capăt, alături de ruși 

Aflat la București la 6 aprilie - unde venea în mod repetat 
de la Dobrești, în zilele și lunile următoare, pendulând între cele 
două localități - Mihalache discuta cu Maniu și cu alți lideri 
ţărănişti asupra modului de desprindere de Germania. El, informat . 
de Maniu despre impasul negocierilor de la Cairo, susținea efortul 
acestuia ca prin demersuri insistente să smulgă de la occidentali 
cel puţin o garanţie că suveranitatea și independenţa ţării nu vor 
fi afectate de armata roşie. Prin legăturile lui cu Mihai Antonescu, 
accentuate în primăvara și vara lui 1944, el încerca o coordonare 
de eforturi în vederea salvării țării. Mareșalul mai ales, întocmai 
ca luliu Maniu, susținea că în acele momente desprinderea de 
Germania nu se putea realiza fără concursul unor trupe aeropurtate 
anglo-americane. La 6 iunie însă, Mihalache era contrariat de 
tărăgănelile mareșalului, bănuindu-l că întreținea doar iluzia unei 
hotărâri de desprindere de Axă. Maniu, care între timp se convinsese 
- din informaţiile primite de la emisari - că anglo-americanii erau 
deciși să constrângă România la capitulare necondiționată, îl contacta 
pe Mihalache tot mai frecvent la Dobrești. Aici mai veneau dr. 

N. Lupu, Mihai Popovici etc., discutându-se infinite soluții de 
salvare a ţării. Cu vădită emoție şi speranță, la 7 iunie, liderii 
ţărănişti comentau știrea despre debarcarea anglo-americanilor în 
Normadia“”. 

Vara lui 1944 se scurgea însă tot mai apăsătoare, căci țara 
devenea tot mai vulnerabilă în faţa ofensivei sovietice pe teritoriul 
ei, în timp ce bombardamentele anglo-americane provocau pagube 
enorme. Populaţia fusese cuprinsă de panică și disperare încât 
Mihalache simţea tot mai grea povara acelor împrejurări. De aici 
contactele cu cercurile Palatului, inclusiv cu regele, la 20 august, 
pentru coordonarea atitudinii acestor factori politici cu Opoziția. 
El credea că schimbarea mareșalului din funcție ar fi o aventură, 
întrucât, având în spate o armată, armistițiul numai el l-ar fi putut 
încheia30. 

Un atare punct de vedere era împărțășit inclusiv de Iuliu Maniu 
și Dinu Brătianu care, într-un ultim efort de a-l convinge pe 
mareșal de a înceta indirect ostilitățile contra celor trei aliaţi și 
de a deschide negocieri cu aceștia, de comun acord îi trimiteau 
propuneri de ultimă oră, pentru ca guvernul și Opoziția să consimtă 
la această atitudine. Mihalache îl contacta pe mareșal în seara zilei 
de 22 august, la SnagovSl, ca reprezentant al întregii Opoziţii. A 
discutat cu acesta până noaptea târziu, cerându-i, în numele 
mandatului dat, să iasă imediat din război. Antonescu i-a exprimat 
convingerea că germanii au intrat în anarhie și au pierdut deci 
războiul, încât România devenea o pradă pentru armata sovietică. 
Mareșalul se mai arătase iritat și pentru faptul că Hitler îl tratase 
ca pe un vasal. La îndemnul lui Mihalache de a nu mai șovăi, 
de a face imediat „gestul așteptat de ţară“, adică armistițiul, Ion 
Antonescu și-a acoperit ezitările cu „scrupuluri de conștiință și 
răspunderi istorice“. Spre a-l încuraja, i-a spus: „Luaţi-vă răspun- 
derea; aţi făcut un război nenorocit; consecințele trebuiesc trase 
fără întârziere cât timp cuțitul nu este încă înfipt; nimeni în țară 
nu vi se va împotrivi. Nu dv. trădați. Germanii au trădat; ei se 
obligaseră să apere Nistrul. Acum ei vă cer să-i apere armata 
română pe Carpaţi. Nu trageţi în ei? Înţeleg. Dar dacă vor trage 
eir, 

O asemenea discuție plină de dramatism, prelungită până la 
miezul nopții de 22 august, s-a încheiat fără un răspuns cert din 
partea mareșalului, mai ales că nici Mihalache n-a insistat în a-l 
obține „cunoscându-i psihologia“. Ion Antonescu era însă predispus 
să încheie armistițiul, cu condiția - cum i-o comunicase și lui 
Gh. Brătianu, care l-a vizitat în dimineața lui 23 august - ca toți 
oamenii politici, printr-o proclamație scrisă către popor, să se 
declare uniți cu el în vederea unor hotărâri pentru salvarea țării*2. 

Mareșalul însă, cum nu putea obține acea declarație politică, 

era convins că un armistițiu favorabil n-ar putea să-l obțină decât 


în 


urma retranșării într-o rezistență înverșunată pe linia fortificată 


Focșani-Nămoloasa-Galaţi. Era motivul care, chemat la Palat pentru 
explicaţii - la 23 august - și refuzând să renunţe la acele planuri, 
era arestat și înlocuit printr-un guvern de militari condus de 
Constantin Sănătescu. Acea schimbare politică era salutată de 
Mihalache drept o „sfântă zi“ care, datorită regelui Mihai, țara 
fusese eliberată de o dictatură. Era, din motivele menționate, o zi 
istorică, pentru înfăptuirea căreia un rol important îl avusese însuşi 
Iuliu Maniu, „marele nostru președinte“, cum îl elogia în octombrie 
194453. Aprecierea lui Mihalache era neîndoielnic exactă în măsura 


în 
a 


care acea lovitură de stat, care se configura ca o redeschidere 
țării spre instituţiile sale democratice, nu-și pierdea consecințele 


promițătoare datorită interferării factorilor externi. 

XV 
Naţional-ţărănism și 
comunism: 
de la confruntare la 
nimicirea adversarului 


În ultimele zile ale lui august 1944, în timp ce în Bucureşti 
și în alte centre limitrofe armata română se angajase în lupte 
înverșunate cu trupele hitleriste, care declanșaseră o acțiune de 
restaurare a lui Antonescu la cârma României, Mihalache se afla 
la locuinţa lui din Dobrești. Aici își găsea adăpost și îngrijire — 
fiind bolnav - dr. N. Lupu, dar și refugiaţi basarabeni - care 
plecaseră din calea armatei roșii, spre a scăpa de opresiunea 
bolșevică -, printre ei aflându-se „moș“ lon Codreanu care, 
abandonând Soroca cu mica lui turmă de oi, se stabilise în satul 
menţionat!. Sub scutul proteguitor al liderului țărănist se pusese 
și Eugen Cristescu, șeful serviciilor secrete ale mareșalului care-i 
mijlocise numeroase întâlniri cu acesta, în momentele de frământare 
pentru scoaterea României din război. Mihalache i-a promis tot 
sprijinul pentru a-l absolvi de o posibilă arestare, redactând o 
scrisoare de recomandare către Maniu, expediată prin secretarul 
lui, Popescu Mehedinţi?. 

Grija de căpetenie a lui Mihalache, ca și a lui Maniu, era 
renașterea PNȚ prin depășirea stadiului de semiclandestinitate a 
unor lideri - cum acţionase în ultimii opt ani de dictatură -, 
refăcându-se organizaţii la nivelul întregii țări. În această privinţă. 
după ce se reorganiza mai întâi conducerea cențrală, unde l-ar fi 
dorit secretar general pe Gh. Zane? - spre deosebire de Maniu 
care numea pe N. Penescu - se remarca printr-o activitate intensă 
de primire de noi membri. Se înregistra un mare aflux spre ţărănişti 
nu numai din partea foştilor susținători, ci și a unor noi prozeliți 
proveniţi din medii şociale diferite: săteni, comercianți, industriași, 
meseriași, muncitori? etc. Mihalache, care prin forță organizatorică 
voia să facă din Câmpulung „capitala politică“ a țărănismului, era 
cuprins de un elan similar cu acela din tinerețe. Impresionat de 
numărul mare al ofertelor de colaborare, el îi avertizase pe noii 

veniți că gestul lor era cu atât mai prețios cu cât, intrând în PNT, 
nu se puteau aștepta la „beneficii și desfătări“, ci dimpotrivă Îa 
prigoană sau chiar lagăre”, pentru lupta crâncenă ce îi aștepta în 
folosul democraţiei şi al țării. 

Acţiunea de reconstituire a PNȚ era conjugată cu un proces 
de reevaluare ideologică a acestuia, potrivit noilor împrejurări. 
Împreună cu Maniu, Mihalache finisase și publicase în presă - la 
10 octombrie 1944 - programul manifest care în linii mari era 
identic cu cel elaborat în 1935 și adoptat de congresul 
național-țărănesc în anul următor. În acel context, cei doi lideri 
organizau reuniuni publice, ca de pildă, la 29 octombrie 1944, la 
„Aro“, unde Mihalache incrimina mișcările extremiste, cu deosebire 
pe legionari, dar și dictaturile întruchipate de Carol II și Antonescul. 
La 27 noiembrie, într-o conferință la Radio, cu ocazia împlinirii 
a patru ani de la asasinarea de către legionari, aducea un vibrant 
omagiu fostului lui amic, Virgil Madgearu’. 

Mihalache însă, într-un moment crucial de confruntare cu un 
partid comunist adus în prim-planul vieții politice româneşti de 
către armata roşie de ocupaţie, se angajează într-o susținută luptă 
ideologică. Aceasta este o formă specifică de apărare a democraţiei, 
în condiţiile unui partid comunist care, orbit de putere și profitând 
de prezența armatei sovietice în țară, declanșase o campanie de 
smulgere a guvernării. Prin falsuri și minciuni, el încerca să 
discrediteze partidele istorice, îndeosebi PNȚ, pentru o pretinsă 
copărtășie la regimurile dictatoriale din România și, în consecință, 
să le elimine din viaţa politică pentru faptul că ar fi fost exponentele 
unor regimuri social-politice antipopulare. 

Pe un asemenea fond de confruntare cu comuniștii care elogiau 
modelul sovietic de organizare social-politică, Mihalache readucea 
în prim plan conceptul de stat național țărănesc formulat - cum 
reamintea el în acele împrejurări - încă din 1923 și dezvoltat 
programatic în anii 1935-1936. Ca atare, ideile lui de transformare 
a țării, îmbrăcate într-o formă aparent socializantă, expuneau fondul 
doctrinei naţional-țărăniste. Dacă în anii de după primul război 
mondial avea grijă ca ele să nu fie deformate astfel, de data 
aceasta în chip premeditat accentua acea latură. România - repeta 
el — era alcătuită în proporţie de 80% din săteni, încât natura 
statutului ei nu putea fi decât țărănesc. Numai dacă muncitorii ar 
reprezenta acea proporţie, atunci s-ar face „stat muncitoresc sau 
socialist“. Prin conceptul menţionat el definea „noul stat muncitoresc 
al viitorului cu specificul național al muncii românești, al structurii 
economice, sociale și spirituale a naţiunii române“*. 

Epoca postbelică, inclusiv în România, era caracteristică prin 
crearea de state muncitorești. Căci - potrivit lui - războiul mondial 
fusese „cea mai mare revoluţie socială, săvârșită de astă dată în 

uniformă militară și cu arme oficiale“, ce vor dărâma deopotrivă 
frontiere şi fortificaţii militare, dar şi sociale. Dacă revoluţia franceză 
de la 1789 lichidase societatea și statele feudale, al doilea război 
mondial va crea un „alt echilibru economic și social înlăuntrul 
statelor“. Statul de „mâine“ - spunea el la 29 octombrie 1944 - 
se baza pe primatul muncii. Vor apare, astfel, state muncitoreşti, 
dar configurate concordant structurii sociale, tradiției și poziţiei 
geografice. Nu era firească „o construcție politică identică“ într-o 
țară de fabrici cu aceea dintr-o altă țară, cu o majoritate copleșitoare 
de mici proprietari agricoli, acest din urmă caz fiind specific 
României, unde pe munca țărănimii se ridica prosperitatea întregii 
societăți: meseriași, muncitori, funcționari, cărturari etc. Era inad- 
misibil a se imita aceeași formă de stat - aluzie la statul sovietic 
- impunându-o pretutindeni”. 

Noua formă de stat - potrivit lui Mihalache - se opunea 
antinomic capitalismului clasic care, cu deosebire prin bănci, își 
subordona total munca. Capitalul însă nu era distrus, ci repus 
într-o altă ecuație economică, spre a eficientiza munca şi a o face 
să prospere. Din această perspectivă „exploatarea“ muncitorilor de 
pământ de către cămătari, samsari și șarlatani care-și făceau averi 
„peste noapte“, era strict îngrădită. O modalitate de a se ajunge 
aici erau etatizările care puteau să înlăture „specula capitalistă“, 
dar și orice exploatare de la individ la individ, de la clasă la 
clasă, de la rasă la rasă și de la ţară la țară!0. 

În statul țărănesc, structura de bază a societăţii o constituiau 
țăranii și muncitorii, o comunitate cu interese identice, supusă în 
general exploatării capitalismului. O solidaritate pe o atare platformă 
se realiza și cu structurile sociale producătoare, adică o parte a 
burgheziei mari și îndeosebi a clasei de mijloc, muncitori manuali, 
intelectuali, funcționari etc., toate aceste interese fiind corelate de 
acelea ale țărănimii. Căci o mare parte a orășenimii, îndeosebi 
aceea angrenată în diverse activități productive, creatoare de industrii 
şi de tot felul de întreprinderi economice, opere literare, culturale 
şi ştiinţifice se aflau în raporturi armonice cu țărănimea, interesate 
în aceeași măsură în restrângerea laturii speculativ cămătărească a 
capitalului, al cărui înțeles era delimitat de Mihalache la rolul lui 
în stimularea diverselor activități social-economice și culturale. Era 
vorba, prin urmare, de reorganizarea unei societăți bazate pe 
armonie, prin împăcarea diferitelor interese, inclusiv a acelora 
culturale și religioase aflate într-o mare diversitate. Ca atare, deși 
religios și creștin, statul ramea respecta „cinstit“ toate cultele 
religioase, inclusiv pe atei}! 

Trăsătura distinctivă a statului țărănesc o constituia continuitatea 
lui istorică cu privire la natura proprietăţii. Sub acest raport, în 
contradicție totală cu statul sovietic, Mihalache afirma răspicat 

necesitatea menţinerii proprietăţii individuale legitimată prin muncă, 
îndeplinind o funcţie socială impusă de primatul interesului colectiv. 
Dacă în Apusul Europei - mai spunea el - se crease o burghezie 
rurală, în România - ca și în alte state răsăritene - predominantă 
era încă proprietatea. Ea nu trebuia deci desființată. În plus, 
menţinerea acesteia se impunea și din punct de vedere moral și 
național, căci patria se identifica cu „moșia“, cu proprietatea asupra 
unui lot de pământ. Patriotismul nu se inspiră din sloganuri, ci 
din posesiunea unor bunuri materiale. Aspiraţia ţăranului nu este 
să devină proletar, ci să aibă un petec de pământ din patrie, pe 
care să se simtă stăpân. Este o aspirație ancestrală a ţăranului 
român care îl domină chiar când se mută la oraș, fiind indiferent 
față de „îndoctrinarea“ proletară. Pentru a întări țărănimea, ea 
trebuia dotată cu noi întinderi de pământ pe calea unei alte 
exproprieri 12. 

Propaganda comunistă privind falimentul micii agriculturi o 
combătea printr-o expunere sistematică asupra rolului cooperatis- 
mului. Acesta nu se identifica cu proprietatea în comun sau cultura 
colectivă, care experimentate deopotrivă înregistraseră eșecuri, chiar 
în satul lui Topoloveni. Aici o eficiență excepţională o dovedise 
cooperatismul bazat pe proprietatea particulară. Ca atare, baza 
social-economică a statului țărănesc trebuia s-o constituie proprie- 
tatea individuală cooperativizată, completată cu ferme model și 
obştii de posesiune comună, acolo unde era posibil. În acel mod 
se satisfăceau deopotrivă interesul individual al cultivatorului, dar 
şi al societăţii de a avea o economie de mare eficiență. Mihalache 
sublinia, astfel, că sistemul menţionat era singurul viabil într-o 
țară de proprietate agricolă cu structură țărănească!5. 

Industria o vedea ca o ramură complementară agriculturii 
menită a absorbi o parte însemnată a populaţiei rurale. România 
era o ţară cu un mare număr de săteni, încât o bună parte a 
acestora deveneau forță de muncă necesitată de industriile ce se 
vor crea, cele mai multe din acestea concepându-se în legătură 
cu materiile prime agricole și textile. Nu erau neglijate nici 
industriile mari, acestea urmând a se construi într-o fază ulterioară, 
legate printre altele și de un șir de lucrări şi construcții publice. 
Pentru crearea acelei industrii mari, Mihalache propunea etatizări, 
scopul fiind „de înlăturare a exploatării capitaliste, atât a muncitorului 
din fabrică - sub forma de salarii -, cât și a muncitorului agricol 
sub formă de decalaj de prețuri, dobânzi, repartiție de sarcini 
fiscale“. Totuşi, etatizarea industriei şi implicarea statului în acea 
ramură economică trebuiau făcute cu măsură, spre a evita scăderea 
producţiei. În acest sens erau preconizate sectoare industriale bazate 
pe inițiativa particulară liberă și inițiativa particulară dirijată de 
stat“. 

Statul țărănesc - preconizat de Mihalache în confruntările cu 
comuniștii - era bazat pe democraţie, cu libertate de afirmare 
pentru toate organizațiile politice, sindicale și civice, cu drepturi 
pentru minoritățile naţionale, acestea din urmă cu condiţia de a 
nu-și rezuma existența „pe exploatarea muncitorului“ și de a nu 
deveni unelte ale unor puteri străine!5. Același stat nu admitea 
încă o dictatură. Să nu se tolereze trecerea de la „dictatura nevăzută 
a capitalului“ la dictatura administrativ-politică specifică oricărui 
regim extremist. Ataca evident pe comuniști declarând că nu dorea 
„să încerce și singura neexperimentată dictatură a proletariatului“, 
chiar a aceluia - ca în România - unde exista în proporție infimă. 
După cum în trecut toate dictaturile și regimurile autoritare se 
îndreptaseră împotriva țăranilor, și în acele momente o putere 
exclusivistă a proletariatului tot pe el îl făcea victimă. Țăranul 
român dorea, dimpotrivă, libertate, aceasta fiind și o componentă 
esențială a sufletului omenesc. Căci binele colectiv nu se putea 
realiza pe abolirea libertăţilor individuale!€. 

Prin programul PNȚ de stat țărănesc se urmărea a se realiza 
„biruința muncii împotriva claselor exploatatoare“, pe calea unei 
economii dirijate. Aceasta însemna că țara era implicată î în schim- 
bările radicale impuse de acel război, care deschisese „o eră nouă 
în istoria omenirii“. Ţara urma a se "preface î în toate structurile ei 
sociale, dar potrivit aspirațiilor și condiţionărilor ei interne. Dând 
comuniștilor o replică viguroasă, la 3 octombrie 1945, Mihalache 
susţinea că în România socialismul - preconizat de ei sub forma 
colectivismului și a dictaturii proletariatului — nu putea fi concretizat 
în mod logic decât sub forma statului țărănesc, o modalitate de 
organizare a puterii în care „interesele tuturor straturilor sociale 
sunt armonizate în concordanță cu cerințele păturii de bază 
ţărăneşti“ 

În aceeași atmosferă de contradicții politice, Mihalache afirma 
un şir de principii de politică externă. Statele mari - susținea el 
aluziv la cei trei aliați - aveau privilegiul că, pe baza forței, își 
făceau singure „dreptate“, spre deosebire de naţiunile mici a căror 
soartă depindea de raporturile dintre marile puteri, dacă erau uitate 
de „justiţia divină“. De aici nevoia ca statele mici să se conducă 
după „legea instinctului de conservare naţională“. România mersese 
în general pe o atare cale, dar aceasta fusese adandonată sub cele 
două dictaturi. Totuşi, în acele împrejurări, oricâtă foță ar fi avut 
marile puteri, ele nu puteau nesocoti promovarea statutului de 
independenţă a țărilor mici. Cu speranța că ultimele desfășurări 
politico-militare vor aduce României reconsacrarea independenţei 
ei statale, la 29 octombrie 1944 Mihalache omagia deopotrivă pe 
Stalin, Roosevelt și Churchil care, alături de Franţa, ar fi susținut 
totdeauna drepturile şi libertăţile micilor state18. 

Cu o largă viziune asupra relațiilor internaţionale, Mihlalache 
pleda pentru o politică de pace şi colaborare cu vecinii și marii 
aliați care ajutaseră țara să înfăptuiască idealul național. Cu „marele 
și puternicul“ vecin de la Răsărit, Rusia, se impuneau relații sincere 
de apropiere și colaborare pentru satisfacerea unor interese reciproce 
vitale. În acest sens, în mai multe rânduri, el blama aserțiunile 
comuniştilor care, în scopul de a da satisfacție protectorilor de la 
Moscova, proiectau în opinia publică un PNȚ „neprietenos“ față 
de Uniunea Sovietică, care ar fi încercat să antagonizeze relațiile 
acesteia cu Marea Britanie și SUA. Mihalache menționa că încă 
de la finele primului război mondial promovase o politică de 
prietenie cu URSS, ceea ce îi adusese în țară blamul de bolșevic. 

i o atare politică o concretizase ulterior - în PNȚ - Titulescu. 

1 însuși fusese „prieten“ cu ministrul Rusiei la Bucureşti, Ostrovski, 
chiar înainte de declanșarea războiului. Îl găzduise la Topoloveni, 
spre a-i arăta roadele cooperatismului bazat pe proprietatea par- 
ticulară, declarându-i că era gata să accepte colectivismul, cu 
condiția consimțământului țăranilor. Ostrovski însă, „inteligent și 
abil“, recunoscuse implicit superioritatea cooperatismului lui Mi- 
halache față de colectivismul sovietic, întrebându-l de ce nu l-a 
aplicat la nivelul întregii țări!?. Erau deci calomnii aserțiunile 
comuniste care pretindeau că ar nutri sentimente ostile față de 
Moscova. 


* 


Sub raportul luptei efective pentru democrație, în ultimele trei 
luni ale anului 1944, Mihalache secondează pe Maniu în toate 
deciziile privitoare la împiedicarea dobândirii prin forță a puterii 
de către comunişti, deghizați în Frontul Național Democrat și, sub 
oblăduirea armatei roșii, angajaţi în mișcări protestatare menite a 
le deschide calea spre o guvernare unilaterală. În această privință 
un rol important l-a jucat activitatea de mobilizare a organizaţiilor 
judeţene și locale țărăniste, precum și aceea din marile orașe ale 
țării cu deostbire în București, unde au fost dejucate planurile 
comuniste de cucerire a puterii „de jos“, prin intermediul „maselor 
populare““20. 

Angajat hotărât într-o asemenea luptă, Mihalache nu neglija 
susținerea morală și politică a eforturilor armatei naţionale pentru 
eliberarea părții din Transilvania aflată sub ocupaţie hortistă. Comu- 
niștii însă, tocmai în acele împrejurări, la 27 septembrie 1944, nu 
scăpau ocazia, blamându-l public, de a-i aminti că participase ca 
ostaș, fie şi simbolic, la recuperarea Basarabiei și a nordului 
Bucovinei?!, la un război chipurile nedrept purtat de Ion Antonescu. 
Mihalache însă, în atari situații, nu era stăpânit de simțăminte 
partizane. La 29 octombrie - la câteva zile după alungarea trupelor 

hitleristo-hortiste din ultimele lor retranșări din Transilvania ocupată 
- era copleșit de acea izbândă, de faptul că acea provincie 
considerată „leagănul și izvorul românismului“, fusese, în fine, 
recuperată. Fără idei preconcepute, lansa elogii deopotrivă armatelor 
române și sovietice care luptaseră „înfrățite“. Tot astfel, nu ezita 
să laude pe conducătorii celor trei mari puteri: Stalin, Roosevelt 
şi Churchill22 care ajutau, astfel, România să-și reîntregească 
frontiera vestică. 

Deși acele momente erau dramatice, iar angajarea lui în slujba 
țării era totală, nu-și uită niciodată obligaţiile faţă de consăteni. 
La 12 noiembrie 1944 - după eliberarea nordului Transilvaniei -, 
într-o duminică, locuitorii din Topoloveni sfințeau în prezența lui 
o biserică. Luând cuvântul, Mihalache arăta că pe vremuri asemenea 
lăcașe erau construite de boieri, dar apoi țăranii deveniți stăpâni 
ai moșiilor primilor se afirmau ei înşişi ca ctitori de biserici”. 
La 7 ianuarie 1945, vizitat de consătenii din Dobrești cu ocazia 
onomasticii, el decidea ca toată „strânsoarea“ lui din Topoloveni 
- realizată prin cooperaţie - s-o lase moștenire satului în care se 
născuse și-și făcuse apostolatul?4. 

Comuniștii însă, împreună cu aliaţii lor din Frontul Naţional 
Democrat, cu sprijinul armatei sovietice, spre a asigura tranziția 
„lină“ spre putere a acestora, făceau eforturi susținute în direcția 
scindării PNȚ, principala forță opoziţionistă împotriva unei atari 
guvernări. În acest sens, pentru substituirea guvernului N. Rădescu, 
liberalul disident Gh. Tătărescu punea la cale împreună cu S. 
Dangulov, consilier politic în Comisia Aliată de Control, o acţiune 
de dezbinare a PNȚ, pentru izolarea lui Maniu în genul în care 
se procedase cu Dinu Brătianu, încă din timpul lui Carol II. Se 
miza, astfel, nu numai pe cunoscuta predispoziţie a dr. N. Lupu 
de colaborare cu comuniștii, care n-ar fi adus scindarea dorită, ci 
mai ales pe faptul că numai Mihalache - cum se dovedise în 
trecut - era capabil să zdruncine autoritatea lui Maniu. De aici 
impresia - la 12 ianuarie 1945 — că între cei doi lideri istorici 
ai naţional-țărăniștilor ar putea surveni rivalități. Rușii, care îl 
considerau pe Mihalache un om politic „capabil“, se arătau convinși 
că într-o confruntare presupusă între cei doi, Mihalache ar avea 
câștig de cauză. Și faptul acesta - din punctul lor de vedere — 
ar fi avut o importanță politică enormă, întrucât „autoritatea lui 
Mihalache în partid este covârșitoare“, ceea ce ar fi provocat 
izolarea lui Maniu. Tătărescu spusese interlocutorului său rus că, 
într-o asemenea ipoteză ideală ar putea obţine „o înţelegere“ de 
guvernare cu Mihalache?5. 

Tătărescu însă readucea pe S. Dangulov pe tărâmul posibilului, 
considerând că dacă dr. N. Lupu putea fi atras într-o atare capcană, 
Mihalache nu concepea o colaborare cu FND. Căci el, prin origine, 

este un țăran înstărit - ceea ce era inexact - prin natura lui fiind 
„Chiabur“. În el se manifestă puternic „un germen atavic“, 
reacţionând „bolnăvicios față de influenţa crescândă a comuniștilor 
la ţară și, asemenea strămoșilor săi care erau gata să facă moarte 
de om pentru mutarea unei pietre de hotar, Mihalache este pornit 
să folosească întreaga sa autoritate pentru a se răfui cu comuniştii 
care au îndrăznit să pătrundă în «sfânta sfintelon» — statul român'“26. 

Intenţia puterii sovietice de a disocia pe Mihalache de Maniu 
se vădește și în primele zile ale lui martie 1945, când Vîșinski, 
la București, făcea presiuni pentru instalarea unui guvern FND. 

i pentru că regele condiționa acceptarea acestuia de cel puţin o 

iscuție formală cu Maniu, Groza - omul Moscovei, desemnat ca 
președinte de Consiliu - își permitea să-și aleagă el interlocutorul, 
propunându-și o întâlnire cu Mihalache în după-amiaza zilei de 
4 martie?7. Erau evident manevre menite a acoperi caracterul 
comunizant al guvernului Groza pus sub umbrela falsă a unui 
așa-zis Front Naţional Democratic, care găseau solidari pe cei doi 
lideri ai naţional-țărănismului, gata să apere cu orice preț valorile 
autentice ale democraţiei. 

Guvernul Groza, instalat la 6 martie 1945, declanșează o vastă 
acțiune împotriva forțelor democratice. acest sens, spre a-i da 
o anumită legitimitate internă, Moscova îi restituia la 9 martie 
administrația nordului Transilvaniei, un fel de recompensă pentru 
obediență totală. Același guvern Groza, la 23 martie, legifera o 
reformă agrară, dar înfăptuită nu pe criterii social-economice, cum 
însuși Mihalache preconizase. Comuniștii îi forțează înfăptuirea pe 
„cale revoluționară“ încă din toamna lui 1944, în plin război, când 
fac din ea un instrument de raliere în jurul elementelor scăpătate 
de la sate, devenite astfel o clientelă politică. Mihalache însuși, 
considerat „criminal“ pentru că ar fi participat la războiul antisovietic, 
fusese expus de a-și pi rde o mică proprietate agonisită de-a 
lungul unei întregi vieţi?S. 

Dar același guvern inaugurează o politică sistematică și ne- 
cruțătoare de epurare a instituțiilor statului, în primul rând a armatei, 
sub pretextul curățirii acestora de elementele fasciste. În atari 
împrejurări, cad victime numeroși ofiţeri de carieră care, împreună 
cu rezerviștii, vedeau în PNȚ singura forță politică în apărarea 
identităţii statului român. De aici înrolarea unora dintre ei ca 
membri ai partidului menționat??. 

Această împănare a național-țărănismului cu elemente cu 
pregătire superioară îngrijora Comisia Aliată de Control - adevăratul 
guvem al României - care continua uneltirile de destrămare a 
PNȚ. Mica fisură făcută în rândul acestuia prin grupusculul Anton 
Alexandrescu, trecut în tabăra lui Groza, nu era reprezentativă și 
nu putea constitui un ferment de precipitare a disoluţiei întregii 

organizații național-țărăniste. La 20 mai 1945, Ivan Z. Susaikov, 
locţiitorul preşedintelui CAdC formula o serie de măsuri pentru 
dezvoltarea unei entități Anton Alexandrescu, care în guvern fusese 
marginalizat și umilit de comuniști, considerându-l, cum era în 
fapt, un simplu paravan. Or - potrivit lui Susaikov -, acelei 
disidențe țărăniste să i se permită o relativă autonomie politică, 
printre altele editând un ziar în care să fie atacați Maniu și 
Mihalache pentru legăturile lor cu Rădescu, legionarii și fasciștii. 
Același Anton Alexandrescu să fie ajutat să mai rupă din acelaşi 
partid câteva personalităţi, o atare acțiune popularizându-se prin 
presă cu o atitudine de desolidarizare față de un conducător 
„criminal“30, cum era considerat Iuliu Maniu. 

Este de observat că Susaikov, în mai 1945, pe Mihalache nu-l 
judeca tot atât de aspru ca pe Maniu. Faptul se explică prin 
cunoscuta tactică comunistă disociativă, de atacare a adversarilor 
nu în bloc, ci pe rând, pentru a-i nimici succesiv. Cert este că 
rușii aveau nevoie de o consolidare a unei aripi țărăniste obediente 
în guvernul Groza, în momentele pregătirii și desfășurării Conferinţei 
de la Potsdam din iulie-august 1945, dintre șefii statelor URSS, 
SUA și Marii Britanii. Căci pentru recunoașterea lui de puterile 
anglo-americane, guvernul Groza trebuia să lase cel puţin aparența 
de reprezentativitate politică, cum ceruse fiind confirmat însuși 
președintele american, Truman, la reuniunea de la Potsdam. 

Profitând de o asemenea ocazie, în consens cu liderii Iuliu 
Maniu, Dinu Brătianu și Const. Titel Petrescu, tânărul rege Mihai 
I, la 19 august 1945, cerea lui Groza să alcătuiască un guvem 
reprezentativ, pentru că numai astfel România va putea participa 
la conferința de pace. Și pentru că decizia îi fusese nesocotită, el 
demitea pe Groza. Acesta însă refuzând să părăsească puterea, 
monarhul nu-i mai contrasemna deciziile, intrând în așa-numita 
„grevă regală“, care caracterizează ultimele patru luni ale anului 
1945. Deși stăpâni pe putere, pe care o exercitau sub oblăduirea 
armatei sovietice, guvernanţii procomuniști, preocupaţi de consa- 
crarea internaţională, se gândesc la unele compromisuri formale. 
Gheorghiu-Dej, prin Lucrețiu Pătrășcanu, ar fi oferit lui Ion 
Mihalache chiar funcția de preşedinte de Consiliu3l. I se rezerva, 
în fapt, un simplu rol decorativ pe care-l respingea - cum se mai 
întâmplase și în trecut, sub Carol II și Ion Antonescu -, scopul 
fiind a masca caracterul totalitar al puterii comuniste pe cale de 
instituționalizare în România și, în plus, a dezintegra PNȚ prin 
despărțirea lui de Iuliu Maniu. 

Intrat într-un impas politico-diplomatic, dar și prin ilegitimitatea 
exercitării unei puteri retrasă de Mihai I, guvernul Groza, în ciuda 
protecției lui de către armata sovietică, își atrăgea contestaţii interne 
tot mai vehemente. În atari împrejurări intra în acțiune tineretul 

ţării. La 23 octombrie 1945, alături de Maniu, N. Lupu, Mihai 
Popovici, Şt. Mihăilescu, Mihalache participa la o şedinţă în care 
s-a comentat un proiect de demonstra m venit din partea tineretului 
ce voia să se solidarizeze cu regele32. Fără implicarea PNȚ, un 
atare eveniment a survenit la 8 noiembrie, în piața Palatului regal, 
unde prin sloganul „Regele și patria“ zeci de mii de locuitori ai 
Capitalei contestau puterea ilegitimă a guvernului Groza. Acesta 
însă, tratând acele proteste ca o crimă, lansa asupra manifestanţilor 
grupuri de teroriști din așa-numitele gărzi patriotice, dar și armată, 
reprimând în sânge o manifestaţie pașnică. 

În timpul acelor desfășurări, Mihalache se afla la locuinţa lui 
Maniu din Schitu Măgureanu, unde era informat prin Nicolae 
Penescu. Aici aflaseră cei doi lideri, prin telefon, despre „nenorocirea 
întâmplată“. Dar guvernul Groza, mistificând realitatea, arunca vina 
represiunii asupra partidelor istorice, cu deosebire PNȚ. Acestuia 
i se mai imputa „atitudini irevenţioase la adresa marei noastre 
vecine, URSS și demonstraţii antisemite“. De aici, la 12 noiembrie 
1945, replica lui Maniu, Mihalache, dr. N. Lupu, Mihai Popovici 
care, dimpotrivă, aruncau întreaga răspundere asupra guvernului 
Groza33 

Asociat cu Maniu, D. Brătianu și Titel Petrescu, Mihalache 
făcea presiuni pe lângă americani, spre a constrânge autoritățile 
procomuniste să intre în legalitate. O asemenea acţiune politică o 
exercitase pe lângă senatorul american Pepper - prezent în București 
în prima decadă a lunii noiembrie — şi Mark Etheridge, trimisul 
Secretarului de Stat american - la finele lui noiembrie -, ambilor 
demnitari explicându-li-se caracterul nereprezentativ al guvernului 
de la Bucureşti. Mihalache era satisfăcut că americanii - cum 
declaraseră public - atestau că guvernul Groza nu era nu numai 
reprezentativ, dar nici democratic, ceea ce provoca dezamăgire 
printre comuniști 

* 


Atitudinea contestatatară a partidelor istorice părea încununată 
de succes, căci anglo-americanii constrânseseră guvernul sovietic 
— cu care se reuniseră într-o conferință, la Moscova, între 16-25 
decembrie 1945 - să consimtă ca guvernul procomunist Groza să 
includă în componența lui câte un reprezentant ai celor două mari 
partide istorice: PNȚ și PNL. Era soluţia pentru încheierea grevei 
regale și pentru recunoașterea guvernului României de către SUA 
și Marea Britanie din perspectiva pregătirii alegerilor și participării 
țării la Conferința de pace. 

În răstimpul menţionat, avându-l alături pe Maniu, Mihalache 
se afla la Dobreşti unde petrecuseră împreună Crăciunul şi ultimele 
zile ale anului 1945, preocupaţi de desfășurarea conferinţei tripartite 

de la Moscova de care depindea, în ultimă instanță, soarta României. 
Informaţii dospro acele desfășurări aflase atât din surse oficiale, 
cât și de la A. Schileru care, prin telefon, îi comunica, la 28 
decembrie, că anglo-americanii cedaseră „pe toată linia“. Din 
această cauză decizia lui și a lui Maniu de plecare imediată la 
București, spre a se acționa potrivit împrejurărilor, mai ales că 
aici urmau să sosească — o făceau la 31 decembrie - reprezentanții 
celor trei Aliați: Viîșinski, Harriman cu fiica și Archibald Clark 
Kerr, spre a-și aplica înțelegerea35. 

Mihalache - la 1 ianuarie 1946 - se afla la sediul PNȚ, unde 
Maniu, singur, avea convorbiri cu Harriman și Kerr. Discuţiile au 
fost relativ lungi și dificile cu un Iuliu Maniu care nu se împăca 
cu soluţia anglo-americană ce însemna o capitulare. Maniu, în 
acord cu cei doi ambasadori, convenea ca Ion Mihalache să fie 
candidatul țărănist la funcţia de ministru în guvernul Groza. Și 
pentru că el avea mari dubii cu privire la rolul atribuit într-un 
guvern care nu-i lăsa o marjă de mişcare, cei doi ambasadori 
și-au luat sarcina de a-l convinge. De aici prezenţa lui la misiunea 
americană, la 2 ianuarie, unde - alături de traducătorul Rică 
Georgescu - întâlnea pe W. Averell Harriman, asistat de reprezentatul 
Berry. În ziua următoare avea o convorbire similară la legația 
britanică, cu Archibald Clark Kerr și Le Rougetel5€. 

La convorbire cu cei doi ambasadori, Mihalache le ceru 
îngăduința de a vorbi „deschis, ca țăranul din valea Dunării“, 
onorat că era consultat cu privire la soarta țării de cele două mari 
puteri. Făcea, astfel, o expunere „lungă“ asupra situației României 
„la intersecția imperialismelor““. Menţiona că în trecut independența 
ei fusese privită ca o necesitate de echilibru european și de anihilare 
a diferitelor interese expansioniste contradictorii. În acel moment 
însă, el constata că România intra în zodia sau constelația „URS“. 
„Văd cum intrăm, nu Fas și când vom ieși“. Căci forțele de 
contrabalans european dispăruseră, Uniunea Sovietică sau Rusia — 
cum o numea el - dominând singură și împlinindu-și visul milenar 
de a ajunge la mările calde. România era un „prim obstacol“ la 

porţile Peninsulei Balcanice. Rusia tindea ca, prin parlamente alese 
prin presiune comunistă, să înglobeze tot acel spațiu geopolitic al 
sud-estului european. Realizase acel obiectiv în Iugoslavia și 
Bulgaria, venind atunci rândul României37. 

Harriman, care îl urmărea cu atenţie, ca oficial al unei puteri 
aliate cu Moscova, încerca să-l liniştească explicându-i politica ei 
față de vecini. Invoca, mai întâi, Finlanda unde respectase alegerile 
libere, apoi Cehoslovacia, Ungaria şi Austria. Mai rămăseseră de 
stabilit relaţii cu Bulgaria și România, cu grija de a-și asigura 
„securitatea“. Aici Mihalache îi replicase: contra cui acea „secu- 
ritate“? Ambasadorul american încurcat „răspundea“ contra Ger- 

maniei și apoi contra „capitalismului“, rușii fiind „temători“. Dar 
România - cum îi spusese și lui Kerr - nu putea prezenta un 
pericol pentru Moscova. El era adeptul unei politici de amiciţie 
cu Moscova, înscrisă în tradiția seculară a statului român, dar cu 
condiția păstrării independenţei şi respingerea politicii Moscovei 
de „aservire totală“. Căci - cum mai arătase el - prin Comisia 
Aliată de Control se dovedise că puterea sovietică transformase 
miniștrii români în „simpli directori executanţi“. PNȚ, pe care era 
chemat să-l reprezinte în guvern, era o formațiune politică antifascistă 
şi pentru apropierea de Rusia, afirmaţie pe care o susținea cu un 
citat din Enciclopedia sovietică. Nu-și propunea deci să aducă 
țara în stare de adversitate cu Moscova, dar apărându-i independența 
și identitatea avea convingerea că îndeplinea și o funcţie europeană, 
de avanpost împotriva expansiunii Rusiei 

Dar, pentru a putea juca acest din urmă rol, României trebuia 
să i se acorde un sprijin anglo-american. Lui Kerr îndeosebi, prin 
prisma intereselor Imperiului britanic de a asigura libertatea statelor 
mici din zona sud-est europeană, ca o garanţie a menținerii Mării 
Mediterane drept principala arteră comercială, îi ceruse să se 
constituie ca contrapondere la dominaţia absolută a Rusiei. Era 
Marea Britanie decisă să renunţe la politica ei tradițională de 
echilibru în această zonă europeană? Dacă era așa, cum de altfel 
arătau faptele, ambasadorul britanic era chemat să prevină pe 
oamenii politici români pentru a aranja ei cu rușii o „situație“ în 
genul în care o făcuse Beneș pentru Cehoslovacia. Căci - după 
cum arătau faptele - cei doi ambasadori occidentali veniseră să 
consacre „înmormântarea“ independenţei românești, făcută cu, sole- 
mnitate39. 

Replicându-i lui Mihalache, Kerr îl asigura că, deși trecea prin 
unele dificultăţi, Marea Britanie nu era putredă. O contrapondere 
însă ca în trecut - cum arătaseră ambii ambasadori - nu putea 
fi creată atunci, încât statele din zona sud-estului european nu 
puteau fi încurajate într-o asemenea politică. De abia peste un 
deceniu sau cel mult două SUA și Marea Britanie vor avea 
capacitatea să susțină independența micilor state încăpute în zona 
de dominație sovietică. Ca atare - mai subliniaseră ei — nu existau 
motive de pesimism, dacă cei doi miniștri țărănist și liberal „vor 
fi oameni integri“. Pe Harriman îl contrazicea în acest punct 
întrebându-l: cum vor putea face ei mai mult decât miniștrii de 
h Moscova care capitulaseră în faţa exigențelor rusești, încât prin 

ți, pacea lor la Bucureşti încercau, în fapt, să salveze acel 
eşec? 

În fața unei atari întrebări curajoase, Harriman răspundea că 
la Moscova, la conferința celor trei, anglo-americanii obţinuseră 
„maximum“ posibil, adică o împănare a guvernului Groza cu cei 

doi reprezentanți ai partidelor istorice. Căci dacă fusese vreo reușită, 
aceasta consta în faptul că Moscova admisese că cele două partide 
erau antifasciste, deschizându-li-se accesul la guvernare. Nu trebuia 
minimalizat acel succes, căci era necesar a se câștiga timp pentru 
participarea la alegerile ce vor urma, rezultatele lor constituind 
garanția politicii de independență față de Rusia?l. 

Spre a-şi salva misiunea în mod onorabil, Harriman și Kerr 
pledau ca Mihalache să primească a fi ministru în guvernul Groza, 
în ciuda faptului că el refuza susținând îndreptăţit că era convins 
că nu putea avea nici un rol, umilindu-se inutil, protestând fără 
a fi ascultat de cineva în guvern și batjocorindu-se, astfel, un om 
ca el care la 63 de ani nu-și putea schimba firea. Kerr fusese 
cel mai insistent în pledoaria de a accepta funcţia de ministru, 
repetându-i excesiv cuvintele, transcrise ulterior în engleză de 
Mihalache: „today, today; tomorrow is too late“. La acele insistențe, 
liderul țărănist a răspuns că n-a fost pus niciodată la zid fără a 
se putea mișca, ceea ce l-a făcut pe Kerr să zâmbească. Tot 
acesta îi mai spunea lui Mihalache că, în urma conversaţiei, se 
convinsese că el era omul care trebuia propulsat la guvern. „Și 
la chip şi la fire semeni cu un tigru“. Mulţumindu-i pentru 
compliment, Mihalache i-a replicat că acolo ar trebui trimisă mai 
degrabă o vulpe sau cel puţin o mâţă. Kerr a râs, despărțindu-se, 
astfel, de un om politic care i-a făcut o impresie excepțională şi 
rămânând plin de admiraţie pentru integritatea lui morală și tăria 
convingerilor politice. Este o impresie pe care ambasadorul britanic 
o transmitea la Londra“2. 

Cu asemenea informaţii din sursă directă anglo-americană, în 
seara zilei de 3 ianuarie 1946, Mihalache participa la o ședință a 
delegaţiei permanente PNȚ sub președinția lui Maniu. El îi relatase 
acestuia, mai întâi, despre audiențele menționate, candidatura lui 
fiind, apoi, supusă ratificării conducerii partidului, care se pronunță 
cu „aplauze unanime“. Doar dr. N. Lupu se opuse, căci, devenind 
furios, pretindea că funcția i se cuvenea lui, cu atât mai mult cu 
cât — spusese el - era ultima șansă de a deţine o atare demnitate, 
Mihalache putând să mai aștepte pentru că era mai tânăr. Și pentru 
că nu era susținut de nimeni, N. Lupu părăsea ședința cu intenția 
de a apela chiar la Vîşinski. Și spre a deveni convingător, a doua 
zi, la 4 ianuarie, își anunța public despărţirea de Maniu și Mihalache 
și constituirea "Partidului Democrat Țărănesc. Ion Mihalache era 
profund afectat sufletește de abandonul acelui prieten de idei care, 
în acele momente grave pentru ţară și printre ultimele ale vieţii 
lui, se lăsase copleșit de o vanitate care îi păta un întreg trecut 
democraticţ 

În ce-l privește pe Mihalache, sub presiunea lui Maniu şi a 
colegilor lui, dar și a ambasadorilor anglo-americani și a Palatului, 

a trebuit să primească însărcinarea. Declara că se consideră „înfrânt“, 
cu atât mai mult cu cât era împins în „groapa cu lei“, dar spera 
ca din insuccesul lui să iasă victorioasă țara și PNȚ. Atari cuvinte 
stârniseră lacrimi în rândul tuturor, precum și * îmbrăţișări de 
solidaritate, un .sentiment care-l copleșise chiar și pe reținutul 
Maniu”. 

Dar, pentru a deveni ministru, Mihalache avea nevoie de o 
discuţie prealabilă cu Vîşinski, dorită și de ambasadorii american 
și britanic, care i-o recomandau reprezentantului Moscovei. Mi- 
halache însuși l-a trimis pe N. Penescu, secretarul general al PNȚ, 
să-i Ir aere o audienţă pe care și-ar fi dorit-o și dr. N. 
Lupu“5. Vişinski însă pare să fi avut instrucțiuni de la Moscova 
să ţină la distanță partidele istorice, încât informa pe Molotov 
despre cererea lui Mihalache, motivată de un demers insistent din 
partea lui Harriman și Kerr. „Intenţionez să le răspund pozitiv, 
primindu-l pe Mihalache mâine și dacă el va vorbi despre 
candidatura sa, să-i dau să înțeleagă că, din punctul meu de 
vedere, ca membru al Comisiei din partea URSS, că această 
candidatură a lui este nepotrivită și că această problemă să fie 
rezolvată în prealabil de guvernul român“4647. 

Mihalache întâlnea pe Vîșinski vineri 4 ianuarie, între 6,15-7 
post meridian. Dar nu la Legația sovietică, ci într-o clădire din 
Aleea Alexandru. Discuţia dintre cei doi a fost tensionată pentru 
că modul deschis în care vorbea liderul țărănist indispunea pe 
procurorul sovietic deprins cu escamotarea adevărului și limbajul 
criptic. Căci Mihalache îi spusese, referindu-se la guvernul Groza: 
„Aţi făcut tot ce s-a putut să sporiţi creditul acestui guvern; ați 
legat pe nedrept Ardealul de Nord de numele lui, reforma agrară; 
ni s-au interzis gazetele şi propaganda; cea mai bogată propagandă 
și cel mai bogat afişaj și reclamă s-au rezervat pe seama acestui 
guvern“. Şi cu ce folos? Guvernul Groza devenise „absolut in- 
popular“, făcând un „imens rău cauzei comune“, reprezentându-se 
ca susținut de URSS. Urmarea era că în acest mod se adânceau 
neînțelegerile dintre poporul român și Moscova. Românii susțin 
dorința de apropiere de Rusia, încât temerile că ei s-ar preta la 
„intrigi“ erau zadarnice. După ştirea şi simțămintele lui - îl mai 
asigura el - înșiși anglo-americanii erau interesaţi în realizarea 
unei înțelegeri româno-sovietice. Aceste adevăruri căzând ca un 
rechizitoriu căruia nu i se putea răspunde, l-au enervat pe Vișinski. 
Spre a-l domoli, Mihalache s-a referit apoi la imaginea deformată 
a PNȚ, făcută de adversarii lui. Partidul lui nu era fascist, ci avea 
trăsăturile consemnate de Enciclopedia sovietică din 1937, adică 
democrat, antifascist, promovând o politică externă alături de Franța 
şi de apropierea de URSS. „Așa a fost şi așa a rămas“$. 

Cât priveşte participarea la guvernare a țărăniștilor și liberalilor, 

Mihalache îi concepea rolul atât ca „observatori“ ai unor miniștri 
puşi să administreze afacerile curente, cât și, mai ales, ca element 
de închegare a încrederii reciproce. S-ar putea pune bazele unei 
formule de guvern de colaborare, ca în Ungaria. Independent de 
rezultatele alegerilor - mai spusese el - să se convină asupra unei 
formule agreate de Moscova, până ce PNȚ însuși va dobândi 
încrederea aceleiași puteri. Cu figura împietrită şi cu răspunsuri 
monosilabice de genul „nu ne amestecăm“ în atari a tiroim 
politice, Vîşinski răspundea, în fine, că admiterea ca miniștri a 
reprezentanţilor țărănist și liberal depindea nu de el, ci de guvern. 
Mihalache nu ezita să-i declare că era inacceptabil pentru el ca 
„lealitatea:. lui să fie evaluată de oameni versâtili ca Groza sau 
Tătărescu49. 

În ziua de 4 i ianuarie, principalii membri ai guvernului întâlneau 
separat și în plen pe cei trei ambasadori, discutându-se despre 
candidaturile țărănistă mine ae la funcţia de ministru fără portofoliu. 
Harriman și Kerr întâlneau, mai întâi, pe Groza care respingea pe 
Mihalache și Bebe Brătianu într-un mod umilitor pentru cei doi 
ambasadori, adică fără a indica motivele unei atari atitudini. Preciza 
că acestea vor fi arătate la reuniunea în plen inclusiv cu Vîșinski. 
Acesta, între timp, formulase un șir de acuze la adresa celor doi 
candidați pe care Groza le prezenta, completat de Gheorghiu-Dej, 
Gh. Tătărescu şi Anton Alexandrescu, transfugul țărănist. Ion 
Mihalache și Bebe Brătianu nu-și aveau locul în guvernul Groza, 
întrucât s-ar manifesta ca „sabotori“. Dar mai presus de 
dacă lui Bebe Brătianu i se reproşa concret că ar fi fost unul din 
organizatorii demonstrațiilor monarhiste din 8 noiembrie 1945 - 
de susținere a grevei regale -, lui Mihalache, în schimb, i se 
imputau veritabile „crime“. Acesta din urmă - cum sintetiza Groza 
capetele de acuzare - a fost voluntar în armată în primele zile 
ale războiului antisovietic. Se făcuse cunoscut ca un „înverşunat' 
adept al s-ar Antonescu și, în plus, susținuse dictatura „fasci: 

a lui Carol II Dacă el ar fi introdus în guvem - mai adăugase 
Groza ~- s-ar încălca hotărârile Conferinţei de la Moscova, pentru 
țară fiind o adevărată „nenorocire'“50. 

faţa unei atari atitudini a lui Groza și a amicilor lui politici, 
Harriman și Kerr, care se simțeau frustrați şi umiliți de niște 
politicieni versatili manevrați de Moscova, au o reacție critică. La 
cererea lui Vîşinski, Groza prezenta o „dovadă“ acuzatoare la 
adresa lui Mihalache, o cerere depusă pe baza căreia a survenit 
mobilizarea lui în războiul antisovietic. După citirea acelor acte, 
Kerr l-a întrebat pe Groza: „Nu se considera oare atunci cererea 
lui Mihalache drept o manifestare a patriotismului cetăţenilor români 
în războiul împotriva URSS“? Groza a pretins că el și toate 
elementele democrate ale României au considerat şi consideră acel 
război „cea mai mare crimă“Sl. 

În acest moment, nemulțumit de întrebarea lui Kerr, intervine 
cu explicaţii reprobatoare chiar la adresa acestuia Vişinski. Am- 
basadorul britanic era obligat să se dezică de poziția inițială 
considerând „cea mai mare prostie calificarea ca un act de patriotism 
intrarea voluntară în armată pentru a participa la războiul împotriva 
URSS“. Cinic și plin de tupeu, Vîșinski se dezlănțuia - profitând 
de slăbiciunea lui Kerr - susținând că „numai oameni de tip fascist 
ca Mihalache puteau considera voluntariatul în armată ca o mani- 
festare de patriotism, dat fiind că poporul român condamna acest 
război criminal“52. Kerr şi Harriman, la o atare invectivă de tip 
comunist, au rămas tăcuţi, deși ei cunoșteau comportarea lui 
Mihalache în acel război, căci le fusese expediat un dosar privind 
participarea lui la eliberarea Basarabiei, ambii ambasadori con- 
siderând că incriminarea lui pe atare motiv era neserioasă53. 

Cei doi ambasadori ânglo-americani, combătuţi de Vişinski cu 
argumente ideologice, admiteau o anume vinovăţie a României și 
a lui Ion Mihalache pentru participarea la războiul antisovietic, 
insistând să-l includă pe E ida țărănist în guvern. Fruntaşii PNȚ 
— susțineau ei - care apărau dreptul ţării lor asupra Basarabiei nu 
erau oameni pierduţi, putând deveni „prieteni“ ai Moscovei. Se 
invocase și un model de adversitate, stinsă în situaţii de criză între 
Churchill și Bevin, cu intenţia ca în acele momente Groza să-l 
accepte pe Mihalache ca ministru, în pofida contradicțiilor dintre 
partidele ce le întruchipau. Atari insistențe ale ambasadorilor an- 
glo-americani erau respinse de Viîşinski cu un argument decisiv: 
Mihalache este un „alter ego“ al lui Maniu care avea o poziție 
dușmănoasă față de guvernul Groza. El fusese calificat ca atare 
de Moscova încă din decembrie 1945, la conferința celor trei mari 
puteri, încât era inutil a se insista asupra lui din moment ce 
capitala sovietică nu-l agrea. Era un argument decisiv care forțau 
pe Harriman și Kerr să abandoneze pe Mihalache și Bebe Brătianu, 
angajându-se să ceară partidelor țărănist şi liberal desemnarea unor 
alte persoane care să fie agreate de Moscovasf. Era incontestabil 
o înfrângere nu numai pentru România, dar și o umilință pentru 
anglo-americani-”. 

După ce Mihalache era informat în scris că nu fusese acceptat 
ca ministru, Harriman și Kerr reîntâlneau pe Maniu la 5 ianuarie, 
spre a-l convinge să desemneze o altă persoană pentru funcția 
guvernamentală. Șeful PNȚ, „obosit și descurajat“, găsea forța 
interioară de a-și aduna gândurile, făcând celor doi ambasadori 
grave reproşuri pentru faptul că îngăduiau Uniunii Sovietice să 
îngenuncheze România. Nevoit să se încline în fața forței, Maniu 
convoca conducerea partidului. Duminică 6 ianuarie 1946, la 
sugestia lui Mihalache, delegația permanentă candida în bloc la 
locul de ministru, lăsând ambasadorilor celor trei mari puteri 

latitudinea de a face ei nominalizarea. Răspunsul acesta care era 
și o formă de protest, exprima și preferința lui Maniu pentru unul 
din următoarele trei nume: Mihai Popovici, Gh. Zane și dr. 
Solomon. Cei doi ambasadori rămăseseră surprinși de acea propunere 
neașteptată, încât, în ziua următoare, contactând conducerea PNȚ, 
au optat pentru Emil Haţeganu și Măcărescu. Maniu și Mihalache 
conveneau să-l accepte pe primul, căci fusese închis și simboliza 
Ardealul de Nord. Haţeganu devenea astfel ministru, cu toate că 
nici el nu era agreat de comunişti’. 

Prin completarea formală a guvernului Groza cu cei doi miniștri 
fără portofolii, țărănist şi liberal, Moscova își legitima „lovitura“ 
ei din 6 martie 1945, determinând pe anglo-americani să-i accepte 
de facto dominația asupra României. Viîșinski își savura succesul 
împreună cu membrii guvernului, care, la o cină intimă, se întreceau 
vorbind de „dragostea“ românilor față de Uniunea Sovietică. Dacă 
Lotar Rădăceanu și Ștefan Voitec, care din oportunism îl aban- 
donaseră pe Titel Petrescu, se angajau într-o politică unitară cu 
comuniștii, însuși Gh. Tătărescu promitea rămânerea lui de partea 
aceleiași puteri, prin intenția de a aduce burghezia „liberal-de- 
mocrată“ până la socialism. Vișinski atrăsese atenția guvernului 
asupra priorității de a se realiza „o largă democratizare“ care 
implica o înverșunată luptă împotriva „dușmanului comun“, adică 
țărăniștii şi liberalii care, deși acceptați în guvern, erau considerați 
dușmani”. 

Gheorghiu-Dej - cum era informat Kremlinul la 9 ianuarie 
1946 - ceruse lui Vişinski bani și mai ales „indicații de autoritate 
pentru a-și continua activitatea în condiții noi“, adică după con- 
sacrarea lor ca guvem acgeptat de anglo-americani. Emisarul lui 
Stalin îl sfătui să nu-și piardă „simţul realității“, căci în acel 
moment nu era de actualitate cucerirea deplină a puterii de către 
comuniști. Îi vorbise, astfel, lui Dej despre „nocivitatea unui salt 
troțkist peste etape și despre adânca înțelepciune a teoriei leni- 
nist-staliniste privind dezvoltarea socială“, adică despre o netezire 
treptată a căilor spre puterea totală, bizuindu-se în fazele intermediare 
pe „aliaţi“ conjuncturali. Sub acest raport, Dej era sfătuit să dezvolte 
o acţiune sistematică de dezmembrare a PNȚ şi PNL din perspectiva 
alegerilor, susținând grupurile Tătărescu și Anton Alexandrescu. 
Să se continuie încercarea de a-l disocia pe Mihalache de Maniu, 
căci — potrivit impresiilor lui Vișoianu, nefondate însă - cei doi 
lideri istorici ai naţional-țărănismului ar putea ajunge la ruptură. 
Dej era avertizat că după ce s-a dat „o lovitură serioasă“ partidelor 
istorice prin recunoașterea guvernului Groza de SUA și Marea 
Britanie, era de datoria lui să acționeze energic pentru desăvârșirea 
procesului de pulverizare a acelor partides8, adecvându-și obiectivul 
la condiţiile existente concrete. 

Înfrânte în tentativa de a impune României un guvern reprezen- 
tativ, partidele istorice, cu deosebire PNȚ, în pofida condiţiilor 
externe total nefavorabile, nu renunțau la lupta pentru apărarea 
instituţiilor democratice. Mihalache, Maniu și alți fruntași țărăniști, 
obținând o oarecare relaxare politică, sunt hotărâți să-și mobilizeze 
întregul partid din perspectiva alegerilor parlamentare care trebuiau 
să aibă loc. Acolo, în fața urnelor - gândeau ei - urma a fi 
transferată rezistența românească împotriva comuniștilor și a puterii 
sovietice, care voiau să vasalizeze țara. Căci Mihalache continua 
să creadă - cum se exprima public, în iunie 1946, în conjunctura 
deschiderii Conferinţei de pace de la Paris - că era imposibil ca 
cei ce hotărau destinele noii lumi postbelice să nu ţină seama că 
România, unde trăia o naţiune cu o vechime bimilenară, era 
îndreptățită la independență, fie și numai pentru faptul că și-o 
asigurase prin lupte și jertfe purtate timp de secoles”. 

curajați de un asemenea gând, Mihalache și Maniu nu se 
lăsă copleșiți de înfrângerea administrată de Vişinski. Primul, după 
dezertarea lui N. Lupu de la șefia organizaţiei Capitalei, îi prelua 
funcţia acestuia. La 6 şi 8 ianuarie, îndurerat de o asemenea 
defecţiune, Mihalache convoca organizaţiile din Bucureşti, unde 
făcea expuneri cu caracter informativ și chema pe aderenţi să-și 
mobilizeze toate energiile în vederea întăririi solidarității politice 
spre a combate pericolul reprezentat pentru țară de forțele comu- 
niste60. Dar abia instalat într-o atare funcţie, Mihalache afla de 
moartea dr. N. Lupu pe care - potrivit lui Gh. Zane - „l-a plâns 
ca pe un bun, dar nestatornic frate“6l. 

iarna și primăvara anului 1946, Mihalache își concentrează 
eforturile asupra consolidării organizaţiilor PNȚ din vechiul Regat. 
Face călătorii în diferite localităţi pentru a se întâlni cu amicii 
politici, a-i încuraja în acțiunea desfășurată și a-i orienta sub 
raport ideologic. Aceste turnee erau controlate şi marcate de un 
șir de obstacole interpuse în cale de guvernul Groza, în ciuda 
obligaţiilor asumate de acesta în fața ambasadorilor american și 
britanic de a permite confruntarea liberă de idei. În consecință, 
Mihalache, spre a avea acces la organizaţiile țărăniste, trebuia să 
aibă o aprobare specială din partea Ministerului de Interne care 
îi fixa un anume itinerariu. Între 14-16 martie 1946, de pildă, 
participând la congresele organizaţiilor judeţene Suceava și Rădăuți, 
fusese însoţit de ziaristul american Reuben Markham de la „Christian 
Science Monitor“. La întoarcere, Mihalache mai contactase organi- 
zaţiile din Fălticeni, Roman, Bacău, Focşani și Râmnicu Sărat62. 

Aceste turnee politice erau supravegheate cu deosebită atenţie 

de autoritățile comuniste. Scopul urmărit era dezorganizarea lor și 
intimidarea aderenţilor țărăniști. Cu ajutorul unor grupuri de comu- 
nişti, tolerate și încurajate cu deosebire de jandarmerie și poliţie, 
Mihalache era pretutindeni hărțuit: ocuparea sălii de ședință, injurii, 
șuierături și chiar acte de „terorism“ instigate și patronate de 
autorități care făceau chiar arestări în rândul victimelor, țărăniștii. 
Ziaristul american Reuben Markham? - care publica un reportaj 
despre acele obstrucționări — sublinia că pretutindeni unde îl însoțise 
pe Mihalache „scandalagii s-au bucurat de complicitatea jandarme- 
riei şi a reprezentanților lor locali ai guvernului. Deși peste tot 
erau în minoritate, aveau armele și autoritățile de partea lor. Sunt 
convins că deocamdată în România nu prea există libertate de 
asociere și libertate de exprimare“6%. 

Mihalache nu ezita să aducă un elogiu libertăţii - cum proceda 
la 5 februarie 1946, la reapariţia „Dreptăţii“ - considerând că 
criteriul de evaluare a civilizației unei naţiuni consta în libertăţile 
elementare de exprimare în vorbă și în scris a gândurilor și ideilor, 
o condiție indispensabilă pentru o adevărată democraţie. Încă de 
la 27 ianuarie, la o reuniune publică la Câmpulung denunța politica 
guvernului Groza care deschidea calea unei noi dictaturi. În acest 
context, combătea presiunile exercitate asupra funcționarilor publici 
de a se înscrie în partidele de guvernământ. Denunţa și prigoana 
dezlănțuită în armată, magistratură și poliție împotriva elementelor 
independente65 

România, încă din primele zile ale lui 1946 - cum declara 
el public - guvernul Groza se angajase într-o luptă necruțătoare 
pentru instaurarea comunismului. La reuniunea amintită din 27 
ianuarie, unde participau și ziariști străini, el considera nepotrivit 
pentru România modelul economic sovietic, dependent total de 
stat. Lumea democratică de esență occidentală - mai arăta el — 
refuza să intre „pe albia comunismului totalitar“. El susținea pentru 
România o cale de mijloc, în care proprietatea și inițiativa particulară 
să coexiste cu economia de stat, având fiecare cadrul ei și tinzând 
împreună să satisfacă interesele claselor muncitoare. În acea acţiune 
de renaştere a ţării, el vedea în frunte intelectualitatea și tineretul, 
combătând astfel dogma comunistă a rolului conducător al prole- 
tarialului66. 

Bazat pe forțele sovietice de ocupaţie, comuniştii acționau tot 
mai viguros pentru acapararea puterii de stat până la nivelul 
microstructurilor instituţionale, îndepărtând din funcții pe toţi aceia 
care nu se pliau voinței lor. Ion Mihalache, secondându-l pe 
Maniu, se înverșuna și mai mult să contracareze o asemenea 
turnură politică. Este probabil unul din motivele pentru care - la 
solicitarea conducerii PNȚ - fusese primit în audienţă de rege, la 
3 aprilie 1946, pentru informare şi concertare$7. 

Procesul mareșalului Ion Antonescu, deschis la 11 mai în 
Bucureşti, este și un instrument pentru puterea procomunistă de a 
compromite în opinia publică pe liderii Ion Mihalache și Iuliu 
Maniu, ca uneltitori și susținători ai războiului împotriva Uniunii 
Sovietice. Cei doi lideri erau citați ca martori ai apărării. Mihalache, 
încă de la 3 octombrie 1945, într-un moment în care comuniștii 
îl atacau pentru așa-zisa asociere cu dictatura militară și mai ales 
pentru participarea la războiul antisovietic, se delimita public de 
mareșal. Arătase, astfel, că guvernarea acestuia devenise „criminală“ 
prin susținerea agresivității Germaniei. La proces însă, deşi citat 
ca martor, nu era audiat. Și nu întâmplător, pentru că acuzaţiile 
„compromițătoare“ împotriva lui, în primul rând, anume de a fi 
fost un asociat al dictaturii militare, un fascist deci animat de 
aceeași ideologie și implicat în expansiunea împotriva statului 
sovietic - cum îl acuzau comuniştii -, se întorceau împotriva 
acuzatorilor lui. Instituţiile judiciare ale statului comunist, incapabile 
în faţa unui Ion Mihalache de a se apăra cu dovezi certe, renunțau 
la intenția de a-l audia. Din aceste motive, la 18 mai 1946, 
Mihalache publica în „Dreptatea“ o epistolă prin care făcea precizări 
privind legăturile lui cu mareșalul și semnificaţia prezenţei lui în 
Basarabia în iulie şi august 194169 

În zilele și săptămânile următoare, se consacră campaniei 
electorale deschisă oficial după ce, la 15 iulie 1946, guvemul 
Groza decreta o lege electorală modificată unilateral, fără consultarea 
partidelor democratice. Ion Mihalache o combătea cu asprime 
pentru că Partidul Comunist Român, prin introducerea unui șir de 
condiţionări, își deschidea o cale legală de injocțiuni ce-i permiteau 
să-și asigure „falsificarea alegerilor'“70 

Implicat în campania electorală, Mihalache era, alături de 
Maniu, o ţintă principală a atacurilor comuniste. I se răstălmăcea, 
astfel, întregul trecut politic, urmărindu-se compromiterea lui cu 
deosebire în rândul maselor ţărăneşti, care vedeau în el o întruchipare 
a speranţelor și aspirațiilor lor. Printr-o serie de manifeste publicitare, 
recurgându-se chiar la parodia ieftină, Mihalache era înfățișat ca 
un om politic care, trădându-și clasa, își făcuse „conace și castele“. 
Erijindu-se în justițiari ai țărănimii, comuniștii promiteau acesteia 
răzbunare, hotărârea de a-l transforma în „colb“ şi „obiele“7l. 

Ameninţările acestea, chiar sub formă pamfletară, "vizau pe toți 
adversarii comuniștilor, aceștia din urmă dezlănțuindu-se cu furie 
în campania electorală împotriva unor sate din judeţul Muscel: 
Ștefănești, Gorgani, Topoloveni și Scorţeni. La 23 iunie 1946, la 
o reuniune în parcul de la Topoloveni, Mihalache condamna 

„barbariile““ comise de oamenii lui Groza, un fel de represalii 
împotriva satelor menţionate pentru că nu ovaţionaseră pe șeful 
guvernului în trecerea lui spre Piteşti”? 

Liderul țărănist, într-un asemenea context, avertiza electoratul 
asupra intențiilor comuniste abia disimulate. Ţărănimea, principalul 
mediu social pe care Groza insista să și-l apropie, era ţinta unor 
puternice insistenţe demagogice. De aici reacția lui Mihalache care 
susținea, în turneele lui electorale, că guvernul fenedist îi oferea 
drept ideal de viaţă „jugul dictaturii“. Acesta, spre deosebire de 
trecut - în cazul în care comuniștii ar câștiga alegerile - ar fi 
fost mult mai dur, căci era „de fier“. Țărănimea eliberată ar fi 
căzut într-o robie mai aspră prin instaurarea comunismului”. 

Mihalache declara că respingea categoric un asemenea model, 
cu atât mai mult cu cât îl combătuse tot timpul, începând din 
1920. Comunismului îi opunea cooperatismul și realizările insti- 
tuționale din Topoloveni, un model de organizare democrată pe 
baza proprietăţii țăranilor. Comunismul era inacceptabil pentru că 
presupunea dictatura proletariatului pe care Groza voia s-o impună 
cu „hoardele“ înarmate, adică acele așa-numite gărzi patriotice, 
Acestea erau acel proletariat invocat. În fapt, era vorba de oameni 
declasaţi și fără căpătâi, de mercenari politici, cete care jefuiesc 
prăvălii, devastează case și muzee etc. Muncitorimea veritabilă, 
care nu reprezenta mai mult de 10% din țărănime, era o simplă 
fațadă propagandistică, căreia guvemul procomunist nu-i acorda 
încredere, din moment ce la alegerile sindicale îi suprimase votul 
secret. Muncitorii și țăranii nu trebuiau opuși unii altora, căci erau 
frați „de sânge și de lege“, aspirând deopotrivă la independență 
și prosperitate 4, 

Dezvăluind că miza alegerilor consta într-o confruntare între 
democratism și comunism, Mihalache, în iulie, la o reuniune 
studențească, explica deosebirea dintre cele două doctrine pe planul 
organizării instituționale. Comunismul - afirma el îndreptățit — 
creează un stat bazat pe etatizarea totală a proprietăţii: agricultură, 
comerţ, cultură etc. Opunea unui asemenea sistem doctrina de stat 
țărănesc, un instrument redutabil de combatere a comunismului, 
subliniind avantajele formulei unei societăți bazate pe proprietatea 
individuală cu organizarea cooperativă. În industrie preconiza o 
îmbinare între cooperatism - în cazul unor întreprinderi mici și 
mijlocii — și un sector aparținând statului. Cooperatismul era extins 
la toate sectoarele economice, inclusiv m comerţ. Corolarul acelor 
structuri social-economice ale statului țărănesc îl constituiau 
libertăţile și drepturile cetățenești, precum și instituțiile cu caracter 
politic, menite a instaura o ordine democratică 

Prin campania lui electorală, Mihalache indispunea profund 
guvernul procomunist, căci prin discursurile lui îi dezvăluia 
adevăratul pericol reprezentat pentru întreaga societate românească, 
dacă electoratul l-ar învesti cu putere în urma alegerilor. În acest 
caz,ecomunismul se va instituționaliza în România. Mihalache 

devenise deci pentru autorități un om politic care trebuia eliminat. 
La 20 septembrie 1946, „Scânteia“ publica trunchiat și sub o 
formă _falsificată scrisoarea liderului țărănist din 23 iunie 1941, 
prin care ceruse a fi mobilizat. Groza decidea, totodată, că acea 
epistolă constituia un motiv pentru excluderea din viața politică a 
„voluntarului hitlerist și provocatorului de război civil Ion Miha- 
lache“. De aici protestul „Dreptăţii“ care considera acea decizie 
„un atentat politic“76. 

Scos astfel din viața politică, lui Mihalache nu-i mai rămânea 
decât apelul la justiție. La 4 octombrie, judecătoria de ocol 
Topoloveni - împănată de Groza cu politruci — îl declara „nedemn 
de a vota și de a fi ales“ datorită faptului că luptase ca voluntar 
în războiul antisovietic. Contestând decizia menționată, Mihalache 
se adresa Tribunalului de Muscel care îi judeca recursul, susținut 
de avocaţii Victor Popovici, Virgil Veniamin și Nestor Badea. Cu 
acea ocazie, s-au aflat alături de el, la Câmpulung, luliu Maniu 
și Mihai Popovici, înconjurați de simpatia unei întregi populații. 
La 17 octombrie, instanța menţionată considera recursul lui ca 
„nefondat“, încât îl califica drept „nedemn electoral“. La 1 noiembrie, 
cazul lui era în dezbaterea Comisiei electorale centrale din Ministerul 
Justiţiei, apărat de N. Penescu și Virgil Veniamin. Contestatarii — 
reprezentând guvernul - erau Paraschivescu-Bălăceanu și Schreiber 
care - anunțând pronunțarea la 4 noiembrie - i-au schimbat 
acuzele. Mihalache se făcea vinovat acum nu pentru că ar fi 
participat la războiul contra Naţiunilor Unite, un efemism pentru 
Uniunea Sovietică, ci pentru că militase pentru fascism”. Decizia 
administrativă de excludere a lui din viața politică era, astfel, 
învăluită într-o haină judiciară. În acel mod, omul politic care se 
identificase total cu interesele maselor populare — pe care pretindeau 
că le apără comuniști - și se consacrase unui atare ideal, era 
deposedat de un drept cetățenesc elementar pentru apărarea căruia 
luptase întreaga viață. 

Orbiţi de patimă şi de ură împotriva unui om politic care în 
discursurile și campania lui electorală avertiza cu succes populația 
asupra dictaturii totalitare ce i se pregătea, atingând nu numai 
burghezia și moșierimea, ci înseși masele populare, în mintea 
comuniștilor fanatici Mihalache părea „un dușman al poporului“. 
Este ceea ce credea cel puţin muncitorul Alexandrescu de la IAR 
Braşov, născut la Topoloveni și adus aici ca „responsabil“ și 
propagandist comunist. La 13 noiembrie 1946, pândind momentul 
în care lon Mihalache ieșea din Federala Podgoria, o cooperativă 
înfloritoare din Topoloveni înființată de el, nu ezita să scoată 
pistolul și să slobozească un foc împotriva liderului țărănist. Viaţa 
acestuia a fost salvată miraculos, căci asupra atentatorului s-au 
năpustit sătenii din stradă care l-au dezarmat şi imobilizat/8. 

Mihalache nu participă deci la alegerile din 19 noiembrie 1946, 
dar secondează conducerea PNȚ, cu deosebire pe Iuliu Maniu”, 
la adoptarea unui șir de decizii pentru apărarea dreptului națiunii 
de a-și alege reprezentanţii din parlament. Se afirmă ca un dârz 
apărător al legalităţii, într-un moment când, în ciuda unui vot 
masiv al electoratului pentru partidele democratice și îndeosebi 
pentru PNȚ, comuniştii cu ajutorul ocupantului sovietic comiteau 
o fraudă de proporţii, atribuindu-și câştigarea alegerilor și con- 
sacrând, astfel, opţiunea pentru comunismul totalitars0. În atari 
împrejurări, alături de Maniu și de alți fruntași ţărănişti, Mihalache 
contestă vehement rezultatul alegerilor, așteptând o reacție pozitivă 
cu deosebire din partea anglo-americanilor, cei în faţa cărora 
guvernul Groza se angajase să respecte regulile elementare ale 
democraţiei. 

Americanii și britanicii însă, din cauza miopiei lor politice, 
nereușind să zăgăzuiască prin măsuri de contrapondere expansio- 
nismul și vasalitatea impusă de Stalin la scara întregii Europe 
orientale, erau în imposibilitatea - la finele lui 1946, când Mihalache 
și Maniu le adresau apeluri — să întreprindă ceva concret pentru 
respectarea propriilor declaraţii de la Ialta, referitoare la dreptul 
inclusiv al României de a-și organiza viața politică internă pe 
principii democratice. 

primele zile ale lunii ianuarie 1947, Mihalache arată aceeaşi 
predispoziţie de luptă împotriva comunismului. La 23 ianuarie, la 
o reuniune a conducerii PNF - potrivit lui Burton Berry - el 
propunea pregătirea organizaţiei pentru alte misiuni, din perspectiva 
unor posibile noi alegeri pentru care pleda Maniu, pornind de la 
considerentul că guvernul Groza n-ar putea semna tratatul de pace 
cu anglo-americanii. În acelaşi context, într-un moment în care 
țara era bântuită de foamete și comuniştii erau constrânși să se 
adreseze americanilor pentru ajutor, Mihalache și Maniu nu ezitau 
să acționeze în același sens. Și pentru că guvernul Groza îi ataca 
pe aceștia pentru că ar fi cerut Washingtonului condiționarea 
politică a ajutorului alimentar, Mihalache dezmințea categoric acea 
aserțiune“!. 

Anglo-americanii însă, incapabili să diminueze presiunea şi 
dominaţia Moscovei asupra României, semnau la 10 februarie 1947 
Tratatul de pace de la Paris cu un guvern impus de ocupantul 
sovietic. În acea împrejurare, atât înainte de data menţionată, cât 
și ulterior, liderii PNȚ formulează un şir de proteste împotriva 
obligaţiilor grele impuse țării, inclusiv recunoaşterea anexării 
Basarabiei şi nordului Bucovinei la Imperiul sovietic82. 

Mihalache și Maniu rămâneau uniți, în pofida speculațiilor şi 
dorinţei unor adversari de a-i vedea dezbinaţis?. În aprilie 1947, 
își puneau oarecari speranțe în Conferinţa de la Moscova a celor 

trei foşti aliaţi, considerând că anglo-americanii nu vor permite 
lui Stalin comunizarea României și a Europei orientale de sub 
ocupaţia lui. Speranţele lor erau însă dezmințite de activitatea 
efectivă a guvernului Groza de lichidare a instituţiilor democratice 
și a opozanților îndeosebi țărăniști din diferite organizații judeţene 
și locale, care erau arestați și trimiși în închisori. Din aceste motive, 
protestele celor doi lideri ţărănişti, inclusiv pe lângă anglo-americani. 

Ce perspectivă de rezistență politică mai întrezăreau cei doi 
lideri în atari condiții? Mihalache și Maniu discutaseră în mai 
multe rânduri asupra acestei situaţii încă din toamna lui 1946, mai 
insistent după alegeri, când ajung la concluzia de a se trimite în 
străinătate o delegație reprezentativă PNȚ care să explice an- 
glo-americanilor, dar și altor puteri democratice tragedia României. 
Cei doi lideri conveneau ca Mihalache, printre altele și pentru 
faptul că era mai tânăr, să-și asume responsabilitatea unei asemenea 
misiuni în care mai figurau Nicolae Penescu, Nicolae Carandino 
şi Ilie Lazăr. Cei doi mai stabiliseră ca delegaţia condusă de 
Mihalache să fie transportată pe calea aerului cu mijloace specifice 
pe care urma a le asigura Emil Haţeganus4. Maniu și Mihalache 
deciseseră ca delegația să ajungă în SUA, parcurgându-se următorul 
itinerar: Turcia, Elveţia, Franța și Anglia85. 

Mihalache și Maniu asiguraseră o minimă pregătire diplomatică 
pentru concretizarea planului menționat. Deși, în general, activitatea 
externă a partidului era apanajul șefului partidului, Mihalache nu 
evita legăturile directe cu străinii. Sub acest raport întâlnise pe 
americanii Burton Berry, pe ajutorul acestuia Melbourne și pe 
generalul Schuyler. Mai cunoscuse pe militarii americani Thomas 
Hall și Hamilton. Din partea britanicilor contactase pe ministrul 
Holman și amiralul Stevenson8€. În vederea plecării în străinătate, 
se consultase cu Tanrider, fostul ministru turc la București, și cu 
succesorul acestuia, Sefkadit7. 

noaptea de 13 iulie 1947, Mihalache l-a întâlnit pe Maniu 
în apartamentul lui, unde s-au mai aflat și N. Carandino, urmând 
să li se alăture Ilie Lazăr88. Maniu le-a expus traseul și programul, 
anume informarea guvernelor occidentale despre situația din 
Româniat?. În zorii zilei membrii grupului s-au deplasat la Tămădău, 
unde se aflau pregătite pentru îmbarcare două avioane IAR 39. 
La ora 7, tocmai când erau pe punctul de a urca în avioane, erau 
somaţi și arestați de o echipă a serviciilor secrete ale guvernului. 
Ion Mihalache, N. Penescu, Ilie Lazăr și N. Carandino, precum 
ga persoane care îi însoțeau, în total 12 bărbați și 2 femei”. 

cursul aceleiași zile era arestat și Iuliu- Maniu. 

Eșuarea acestui plan în ultima fază a efectuării lui se datora 
unui scop bine calculat al autorităților comuniste. Infiltrat de 
serviciile secrete în momentul conceperii lui, i s-a lăsat cale liberă 

de desfășurare spre a se găsi o justificare legală pentru măsuri 
drastice împotriva partidelor istorice, în fapt pentru scoaterea lor 
în afara legii și netezirea căii spre instaurarea unui regim politic 
totalitar, cu un singur partid comunist cu rol conducător. Dovada 
în această privință o reprezintă decizia Consiliului de Miniștri din 
29 iulie 1947 semnată de Teohari Georgescu”!, care prezenta 
încercarea grupului țărănist de a pleca în străinătate drept o tentativă 
conspirativă menită a organiza acțiuni contra suveranității naţionale, 
în vederea primejduirii liniștii interne printr-un război civil. 

Lupta politică dusă de PNȚ în întregul interval de după 23 
august până în acel moment, desfășurată în limitele constituționale 
care permiteau confruntări între organizaţii și partide pe temeiul 
unor doctrine diferite, dobândea o interpretare aberantă. Guvernul 
comunist, bazat pe grupuri și activități teroriste, la început la 
nivelul organizaţiei politice, iar după 6 martie 1945 de la cârma 
țării în raport cu adversarii plasați pe poziţii diametral opuse, 
încerca, în fapt, să legitimeze lichidarea PNȚ. Și nu pentru că 
s-ar fi făcut vinovat de „crimele“ menţionate, ci pentru că sistemul 
totalitar pe care voia să-l impună era incompatibil cu pluralismul 
politic. De aici proiectarea de către comuniști a propriei lor imagini, 
dar trecută în contul unui partid democratic. 

Arestat în ziua de 14 iulie, Mihalache a fost băgat într-o 
carceră la Ministerul de Interne. Aici este asaltat de diferiți 
anchetatori care comiteau numeroase abuzuri, mai ales prin insistența 
de a-i smulge mărturii concordante cu scenariul mincinos al 
procesului ce se pregătea. La 6 august cerea amânarea interogatoriului 
din acea zi, căci suferind de lombosciatică, nu putuse dormi. Era 
a 24-a zi în care în timpul nopților se scula „din jumătate în 
jumătate de oră“%2. Într-una din acele zile de caznă a fost vizitat 
de credincioasa sa soție, Niculina, care găsise puterea de a-i fi 
spus la despărțire: „Rămâi cu bine, lonică“!95. 

Mihalache - după o detenție de 103 zile - era adus în fața 
Tribunalului militar al regiunii a Il-a Bucureşti la 25 octombrie. 
Împreună cu el erau judecaţi Iuliu Maniu, N. Penescu, N. Carandino, 
Ilie Lazăr, Victor Rădulescu-Pogoneanu, dar și, în contumacie, 
diplomaţi ca Gr. Niculescu-Buzești, Gr. Gafencu, C. Vișoianu și 
Al. Cretzeanu. Era un veritabil proces în stil comunist, cu acuzații 
ce repetau mecanic jurnalul Consiliului de Miniștri din 29 iulie 
în care minciunile sfruntate, ca de pildă, părerea lui Mihalache 
de adoptare a modelului elvețian de pgri militară, interpretată 
ca un îndemn la înarmare a țărăniștilor”*, se constituia într-o gravă 
culpă, ca și legăturile cu străinii considerate dovezi de conspirație 
împotriva ţării. Toate aceste așa-zise capete de acuzare erau de 
pură esenţă stalinistă. Căci - cum Mihalache arătase preşedintelui 
tribunalului - „instrucţia“ procesului fusese făcută de siguranța 


292 APOSTOL STAN 


statului sub presiunea alternativei „acuzat“ sau „martir“ și sub 
jurământ. Însuși procurorul Georgescu și-a încheiat rechizitoriul 
cu calificarea inculpaţilor de „trădători“, înainte de a li se fi dovedit 
vinovăția. O atare procedură judiciară, experimentată de Mihalache 
pentru prima dată, îl tulburase. „Am simțit că sufletul meu se 
despică în două: de o parte rămâne acela pe care îl știam eu că 
m-a călăuzit o viață întreagă și de alta eu cel nou“, cel zugrăzit 
de procuror, „caricatura sufletului meu adevărat“%5. 

Era, în fapt, blamul aruncat de puterea comunistă aflată în 
plin proces de instituționalizare asupra unei întregi pleiade de 
oameni politici și diplomaţi care nu renunțaseră să lupte pentru 
salvarea integrităţii, suveranității și independenței României, con- 
comitent cu rezistența față de un regim social-politic impus în 
mod ilegitim de Uniunea Sovietică. De aici - la 12 noiembrie 
1947 - condamnarea pentru vini imaginare „la temniță grea pe 
viață“ nu numai a lui Mihalache și Maniu, personalităţile istorice 
ale PNȚ, ci şi — pe lângă alţi lideri: Ilie Lazăr 12 ani, N. Carandino 
6 ani și N. Penescu 5 ani etc. -, a organizaţiei lor în ansamblu, 
care era desființată”6. Căci în timp ce aceştia se aflau întemnițați 
și judecaţi, „mii“ de ţărănişti - cum protesta Mihalache într-un 
memoriu către președintele tribunalului militar - erau fie „închiși 
în lagăre“, fie „ascunși“, departe de familiile lor, spre a scăpa de 
teroarea comunistă instalată asupra țării”?. 

* 


Aruncat în închisoare ca un criminal, Mihalache împ: 
soarta lui Maniu și a celorlalți fruntași ţărănişti condamnați la 
procesul menționat. La finele lui 1947, împreună cu Maniu, Ilie 
Lazăr, N. Carandino, Radu Niculescu-Buzeşti, col. St. Stoica, 
Camil Demetrescu și Piky Pogoneanu, era trimis la Galaţi, unde 
rămânea până la 14 august 1951, când era transferat la Sighet. 
Considerat „periculos“, ca de altfel și Maniu și Ilie Lazăr, transferul 
spre acel loc de detenţie s-a asigurat cu un vagon dublu, ermetic 
închis, cu despărțăminte izolate unele de altele”. 

În toamna lui 1953, după moartea lui Maniu, Ion Mihalache 
a fost adus de la Sighet la Ministerul de Interne din București, 
fiind ţinut aici circa un an și jumătate, încercându-se „recuperarea“ 
lui prin tot felul de momeli și presiuni, potrivit metodei experimentate 
cu Gh. Tătărescu și C. Titel Petrescu care capitulaseră, fiind deci 
eliberaţi. Mihalache fusese supus la atari presiuni încă de la Galaţi, 
cu scopul de a se „salva“ dezicându-se de Maniu, considerat acum 
de comuniști singurul om politic malefic ce trebuia să putrezească 
în temniţă. Demersurile pe lângă Mihalache sunt extrem de insistente, 
printre cei trimiși să-l convingă să-și abjure crezurile lui politice 
fiind unii dintre admiratorii lui, Mihai Ralea și Justinian Marina, 

primul ajuns un demnitar comunist, iar cel de-al doilea însuși 
patriarhul României. Pentru a fi convins, fusese chiar plimbat prin 
țară să vadă cu proprii lui ochi marile realizări ale regimului 
comunist””! 

Toate acele încercări fuseseră respinse cu demnitate de Ion 
Mihalache care, în schimbul unui loc călduț sau al unei libertăți 
supravegheate, preferă beciurile reci ale închisorilor comuniste pe 
care acum le cunoștea atât de bine. Ca atare, la 27 iulie 1955 
era dus la Râmnicu Sărat, purtând numărul matricol 51. Era plasat 
în celula 35, pe care și-o încălzea el însuși cu praf de cărbune. 
Locotenentul major Grigore Alexandru îl reclama pentru că-i 
aruncase „în mod dușmănos“ cărbunii dați pentru foc, întrucât îi 
adusese în gamela în care primea mâncarea. îi atrăgea răzbunarea 
temnicerilor pentru că, clamându-și numele, încerca să stabilească 
contacte cu deținuți din apropiere. Refuzând să respecte dispoziţiile 
rigide de a nu se atinge de pat în timpul zilei, era anchetat și 
pedepsit. La 4 ianuarie 1960, ciocănind în scaun, a alarmat 
penitenciarul, protestând în fața anchetatorilor pentru că „nu mai 
este altul în toată Europa condamnat ca el fără proces de recurs“. 
Pentru acea conduită „indisciplinată“ era deseori sancționat sub 
pretextul că „nu respectă programul stând culcat încontinuu“. 
Altădată a fost sancționat pentru că stătea în pat învelit cu pătura. 
Atenţionat, Mihalache a răspuns cu voce tare - cum remarca un 
temnicer - „să iau ceva să-i dau în cap“, refuzând să stea în 
picioare, cum prescriau regulamentele. A fost, de asemenea, 
sancționat, într-o altă ocazie, pentru că închisese geamul celulei 
- din cauza frigului —, fără aprobare. În august 1962, deși bolnav 
grav cu hemipareză stângă, pentru că „tipa“ în celulă alarmându-se 
penitenciarul, a fost pedepsit cu 5 zile de izolare!00. 

Detenţiunea la Râmnicu Sărat marchează agravarea stării de 
sănătate a lui Ion Mihalache. În martie 1956, medicul Grunberg 
îi pune diagnosticul de boală hipertonică și ateroscleroză. 1 se 
recomandase un tratament la spitalul Văcărești, dar Ministerul de 
Interne i-l respingea. Rămas în închisoarea menţionată, i se 
recomanda regim alimentar, pat permanent și o pătură în plus 
timp de 75 de zile. Tratamentele medicale erau aprobate de 
comandantul închisorii, It. Alexandru Vişinescu. În octombrie 1958, 
Mihalache mai suferea în plus de agravarea herniei inghinale și 
glaucom. În anii următori sănătatea i se deteriora și mai mult, 
remarcându-i-se un „spasm cerebral“, dar și agravarea hemiei 
inghinale care putea să-i provoace un „deces rapid“. În iunie 1962 
era doborât de hemipareză pe toată partea stângă. Chinurile lui 
se sfârșeau la 5 februarile 1963, într-o celulă rece din Râmnicu 
Sărat, unde comuniştii înmormântaseră de viu pe întemeietorul 
țărănismului din România!0l. $ 

Soţia lui, Niculina, îi recupera osemintele și le înhuma la 
Dobrești, satul unde, alături de Topoloveni, se afirmase acest vlăstar 
al unei țărănimi care dăduse din mijlocul ei nu numai un „apostol“, 
un luminător prin școală, ci și un lider politic de anvergură 
națională 102. 

Niculina Mihalache mai găsea, astfel, puterea sufletească să 
rostuiască pentru eternitate rămășițele pământeşti ale unui soț cu 
ale cărui idealuri se contopise. Căci ea însăși, când își înmormântase 
soțul, era aproape sfârşită de persecuțiile și suferințele cauzate de 
regimul comunist. Începând cu anul 1947, fusese și ea condamnată 
fără a fi fost judecată timp de 9 ani, în închisori de la Craiova, 
Aiud și Mislea. În primăvara lui 1956 este eliberată, dar în toamnă 
era din nou arestată și condamnată la 20 de ani închisoare. I se 
confiscă locuința părintească din Dobrești, transformată în dispensar 
medical. Era, apoi, fixată într-un domiciliu obligatoriu în Bărăgan. 
Aici compunea poezia „Mi-e dor“, o evocare emoţionantă a tinereţii 
și vieţii ei în libertate, prin care invoca Providența să-i dea zile, 
spre a se putea întoarce în satul ei atât de îndrăgit!%-. 

În 1963, cu domiciliu obligatoriu la Căminul de bătrâni din 
str. Episcop Radu, nr. 26 din Bucureşti, apelează la avocatul 
Patrulea Florin - în tinerețe un țărănist - pentru a-i rezolva trei 
probleme: dacă soțul ei - despre care știa că se află la Râmnicu 
Sărat - mai trăieşte; recuperarea locuinţei de la Dobrești și solicitarea 
unei pensii. Aflând astfel despre moartea soțului ei, după ce ieșea 
din acel stabiliment bătrână și în cârje, se întorcea la Dobrești 
fiind cazată în una din camerele dispensarului, fosta ei locuință. 
I se permitea să strămute osemintele lui Ion Mihalache pe care 
le înhuma la Dobrești. Obţinea, în fine, o pensie care o ajută 
să-și prelungească viața până în 1973, în ziua Înălţării Domnului, 
la 87 de ani, după 17 ani de închisoare. Era îngropată la Dobrești, 
alături de soțul ei, cu care se reunea prin moarte după mai bine 
de un sfert de secol de despărțire și suferințe impuse de comuniști 104. 

Încheiere 


Cercetarea atentă a fenomenului democratic românesc în pe- 
rioada interbelică atestă consacrarea în prim-planul vieții politice 
a unei personalități excepționale, Ion Mihalache. Devenind șeful 
Partidului "Ţărănesc, în 1918, numele acestuia era chiar de la 
început un simbol. Și nu numai pentru că acea ascensiune contrazicea 
toate cutumele politice. Ci şi, mai ales, pentru că venea direct de 
la catedra de învățător. Deși își adora meseria, căreia i se dedicase 
cu talent și fervoare rar întâlnite în epocă, tocmai prin ea ajunsese 
la politică, la conștiința rolului lui și al unei întregi categorii 
profesionale - luminătorii satelor - de a se dedica emancipării de 
sărăcie și incultură a celei mai mari părți a națiunii, țărănimea. 
Era o obligație asumată ca învățător atât față de familia lui, cu 
o atare condiție socială, cât și față de o întreagă comunitate, 
inspirat și stimulat în tinerețe de un întreg curent de idei în această 
privință prin protagoniști ca Spiru Haret și Nicolae Iorga. 

Sub impactul frământărilor sociale, al răscoalelor ţărăneşti de 
la finele secolului al XIX-lea, dar mai ales al acelora din 1907, 
Ion Mihalache este unul dintre cei mai lucizi observatori și 
comentatori ai fenomenelor cu care se confrunta România vechiului 
Regat. Cu o concepție socială generoasă formată la școala naţio- 
nalismului idealist al lui N. Iorga, savantul care a înrâurit covârșitor 
cu deosebire intelectualitatea satelor, dar și cu cultul sădit de Spiru 
Haret pentru emanciparea economică a poporului de jos, Mihalache 
se afirmă ca un mare doctrinar politic. Se înscrie, astfel, într-o 
continuitate de concepție și de acţiune cu reformatori iluştri ai 
României moderne, de la Nicolae Bălcescu la Mihail Kogălniceanu 
și Alexandru loan Cuza. 

Propunându-și să schimbe radical situaţia social-politică a țării 
lui, Mihalache este convins de necesitatea constituirii unui instrument 
adecvat, un partid politic. Încredințat că liberalii și conservatorii, 
în ciuda rolului lor în formarea și organizarea statului național 
român, nu erau interesați de reforme care să pătrundă profund 
până la baza societăţii, încă din primii ani ai tinereţii lui reia 
ideea neîmplinită a unui predecesor, Constantin Dobrescu-Argeș, 
despre constituirea unui partid al țărănimii. După parcurgerea unui 

șir de dificultăți, împlinea acel obiectiv la finele anului 1918, în 
atmosfera reorganizării unei vieţi politice pentru națiunea română 
întregită. 

Partidul Ţărănesc, cu doctrină clară și o largă bază socială, 
s-a dovedit o creaţie viabilă, de unde supraviețuirea ei în epocă 
sub formă inițială până în 1926, iar apoi ca Partid Naţional 
Țărănesc, prin fuziunea cu formațiunea românilor transilvăneni 
condusă de Iuliu Maniu. Ion Mihalache și Iuliu Maniu au închegat 
o autentică alternativă doctrinară și organizatorică. Spre deosebire 
de liberali ce acopereau o parte din centrul dar mai ales dreapta 
spectrului politic, naţional-ţărăniștii îşi exercitau influența în stra- 
turile burgheziei mici și mijlocii, ale unei părţi a intelectualității, 
unei părți a muncitorimii și mai ales a țărănimii în ansamblu. 
Sub acest raport, trebuie menţionat că Partidul Poporului condus 
de generalul Alexandru Averescu și Partidul Naționalist Democrat 
de sub preşe-dinţia lui Nicolae Iorga - cu pretenţia de a reprezenta 
cam aceleași straturi sociale — tocmai pentru ambiguitatea mesajului 
politic şi inexistența unui putemic nucleu social coagulator, deși 
împănate cu oameni remarcabili, nu s-au putut impune pe termen 
lung. 

Creator al unei doctrine și al unui partid distinct, Mihalache 
a fost un om politic hulit de unii contemporani, cu deosebire 
adversari. O atare adversitate a încercat-o încă de la afirmare ca 
teoretician, când era criticat chiar de mentorul lui, N. Iorga, pentru 
că ar coborî conceptul de partid politic la nivelul unei clase sociale. 
În același sens, liberalii îl considerau chiar bolșevic! Asemenea 
epitete erau aruncate cu scopul de a-l compromite și a-l face să 
abandoneze linia lui politică. Detractorii îi speculau, absolu- 
tizându-le, unele concepte folosite în analizele lui politologice, 
printre care clase și îndeosebi lupta dintre acestea. Privind societatea 
ca o masă compactă și amorfă, fără interese distincte pe diferitele 
ei trepte de evoluţie, toate acestea subordonându-se unor scopuri 
majore, confundate de multe ori cu acelea ale păturilor conducătoare 
și în detrimentul claselor de la temelia statului, adversarii lui s-au 
alarmat. Dar nu atunci când făcea teoretic asemenea evaluări, ci 
în momentul când și-a constituit un partid politic, privit ca un 
corp străin în societatea românească, o forță de disoluţie a instituţiilor 
ei moderne. Și, întocmai ca boierimea de la 1848 care s-a opus 
emancipării și împroprietăririi țăranilor sub pretext că un atare 
principiu ar fi de inspirație comunistă, tot astfel Mihalache, pentru 
ideile lui de democraţie “rurală, a fost calificat drept bolşevic! 

Detrattorii lui, cu deosebire liberalii, refuzau să înțeleagă 
distanțarea radicală a acestuia de socialism și comunism. Mai întâi, 
dacă premisele concepției lui sociale admiteau contradicții, chiar 


300 APOSTOL STAN 


abisuri între bogaţi și săraci — toate acestea puse în antiteză spre 
a atrage atenţia asupra caracterului imperativ al unor reforme 
structurale —, concluzia degajată era concordantă cu sensul instituțiilor 
existente. Soluţia politică pentru rezolvarea acelor contradicții nu 
era marxistă, ci una democrat socială, realizată pe calea armonizării 
acelor interese pe un alt echilibru între clase, care să aibă în 
vedere interesele tuturor părților. Ca atare, Mihalache n-a fost 
promotorul luptei de clasă - cum a fost denigrat -, ci un om 
politic care voia să promoveze prioritar interesele țărănimii, într-o 
deplină armonie cu muncitorimea, intelectualitatea, burghezia, 
moșierimea etc. Ideea aceasta n-a fost abandonată niciodată, nici 
chiar atunci când a elaborat conceptul de stat țărănesc, o formulă 
politică ce însemna o democraţie largă, specifică unei societăţi cu 
o pondere țărănească de circa 80%. 

Țărănismul lui Mihalache era antinomic comunismului prin 
ridicarea la rangul de coordonată politică a proprietăţii în general 
și asupra pământului în special. El n-a fost împotriva marii 
proprietăți decât în măsura în care aceasta se constituia ca o 
exploatație parazitară. Cu deosebire latifundiile, considerate de 
stăpânii lor instrument de stoarcere a rentei funciare fie direct, fie 
prin arendări succesive, erau destinate - cum parțial s-au pronunţat 
chiar liberalii începând din 1913 - a forma fondul funciar menit 
a extinde mica proprietate țărănească, incapabilă a asigura o 
subzistență autonomă pentru posesorii ei. De aici ideea lui Mihalache 
de expropriere masivă a latifundiilor, susținută după 1919, marea 
sie age concepând-o din perspectiva unei agriculturi intensive. 

săși mica proprietate parcelară o corela de cooperaţie, aceasta 
fiind un sistem diversificat cuprinzând sferele producției, comerțului 
și creditului. Sub acest raport, este singurul om politic care, la 
Topoloveni, prin realizări efective, dovedea rolul remarcabil al 
cooperaţiei în mobilizarea energiilor, muncii și capitalului micilor 
producători agricoli. 
viața politică românească, Mihalache aduce o concepție și 
practică de guvernare democratică, de limitare strictă a factorilor 
de putere, inclusiv a monarhului, la prerogativele constituționale, 
de separare a puterilor statului prin rolul proeminent al Corpurilor 
legiuitoare, de extensiune a atribuţiilor și competenţelor administrației 
locale, de punerea întregii vieţi politice sub scutul legalității. Este 
un adversar înverșunat al democraţiei formale, al creării unor 
instituţii politice pe căi oculte și prin încălcarea legalității, îndeosebi 
prin fraudă electorală, izbindu-se în acest sens de liberali. Aceștia, 
în baza tradiției istorice, speriați de votul universal pe care ei 
înșiși îl introduseseră principial, în 1917, socoteau guvernarea un 
fel de apanaj care li se cuvenea de drept. Faţă de Carol II, la a 

cărui instalare pe tron contribuia efectiv, îşi rezervă un rol de 
critic persuasiv, de intervenţie politică discretă, spre a-i cenzura 
planurile de domnie personală și îndeosebi a-i contracara înclinațiile 
dictatoriale. 

Într-o viață politică atât de agitată steril și atât de dominată 
de interese individuale și de grup, când schimbarea crezului orientării 
sau reconvertirea la curente la modă în Europa: fascism, nazism, 
comunism, autoritarism monarhic etc., Mihalache nu-și abjură 
niciodată linia politică. Tentaţiile puterii de dragul ei - de care 
erau atrași mulți contemporani -, îi repugnau, încât credea utilă 
prezenţa lui la guvernare doar atunci când era convins că putea 
să-și înfăptuiască cel puţin o parte din programul preconizat. O 
asemenea trăsătură o imprima însuși partidului lui, fie de la nivelul 
președinției, fie ca asociat al lui Iuliu Maniu, impunând deopotrivă 
un proces permanent de eliminare a elementelor cu convingeri 
conjuncturale și exclusiv carieriste. Era calea care asigura coeziunea 
național-ţărănismului, continuitatea lui ca doctrină și acțiune politică 
în momentele de restriște, în anii de dictatură carlistă și antonesciană, 
explicând astfel afirmarea lui viguroasă după 23 august 1944. 

Conducător împreună cu Iuliu Maniu al PNȚ, Mihalache a 
repudiat extremismele de toate tendințele. Cu socialiștii, mici ca 
pondere numerică și influență dar integrați în viaţa politică de- 
mocratică, avea bune relaţii, cu toate că le combătea doctrina care, 
îngrădind proprietatea particulară și limitând libertățile individuale 
în avantajul chipurile al celor colective, reduceau în esență societatea 
cu interese atât de diversificate la o dominație a unui proletariat 
atât de insignifiant în România. Pe comuniști, aceștia afirmați ca 
grupuscule de conspiratori împotriva societăţii și statului democratic, 
comandaţi de Moscova, îi combătea pentru intenţiile lor de a 
instaura o dictatură și a confisca toate averile, în numele unui 
închipuit proletariat industrial. Legionarii îndeosebi, pentru xenofobia 
și antisemitismul promovat, dar și pentru terorismul şi crima ca 
armă politică îi ataca prioritar, atât sub raport doctrinar, cât și prin 
măsuri politice, ca ministru. Şi-a primejduit, astfel, viața în mo- 
mentele de apogeu ale legionarismului, încât a scăpat de la asasinare 
în chip miraculos. 

După 23 august 1944, împreună cu Iuliu Maniu, a făcut din 
PNȚ un meterez împotriva comunismului, neezitând ca printr-o 
atare atitudine să sfideze puterea sovietică ce domina unilateral și 
absolut România. Era o bătălie politică inegală purtată de acest 
bărbat politic, în spatele lui şi al lui luliu Maniu retranșându-se 
o» întreagă națiune cu speranța în salvarea democraţiei şi a suve- 
ranității asaltate de puterea sovietică și sateliții ei, comuniștii români. 
Prin atitudinea lui eroică, Mihalache a înfruntat urgia închisorilor 

comuniste refuzând să facă până și declaraţii formale în favoarea 
regimului totalitar. Ca fiu al naţiunii provenit din straturile ei de 
jos, prin conduită politică ireproşabilă, el a arătat nu numai mari 
calități intelectuale și morale, ci şi puternice trăsături de caracter. 
Toate acestea, îmbinate atât de armonios în omul politic, îl fac 
pe Ion Mihalache un model demn de urmat. 

După volumul de larg succes Iuliu 
Maniu. Biografia unui mare român, 

che, figură marcantă a vieții politice romă 

naţionale și democratice. 

